
Atunci poporul [lui Israel] a început să strige şi 
trámbitele sá rásune. Si când poporul a auzit 
răsunetul trámbitei, a pornit să strige zguduitor, 
iar zidurile [lerihonului] s-au prăbuşit îndată şi 
gloatele au dat năvală în cetate, fiecare drept 
înaintea lui. Şi astfel au cuprins cetatea. Şi au dat 
pieirii tot ce au găsit în cetate: bărbați şi femei, 
tineri şi moşnegi... toți au trecut prin ascutisul 
sabiei. 

IOSUA, 6: 20-21! 


1 Citatul este reprodus din biblie, Vechiul Testament, Cartea lui losua, 
versetele 6:20-21, în traducerea preoţilor profesori Vasile Radu şi Gala 
Galaction, Bucureşti, Fundaţia pentru Literatură şi Artă „REGELE 
CAROL II”, 1938, p.229 (n.tr.) 

Luminile palide ale ecranului si ale unei lámpite cádeau peste 
mâinile albe, aproape perfecte, de pe tastatura unui laptop. 

Ecranul s-a blocat, cerând parola, şi degetele prelungi au 
introdus-o, tastând cu putere: ,Arhanghelul”. 

Mai multe mesaje aşteptau în cutia poştală, dar cursorul îl 
căută pe cel semnat de Samael şi singurul deget imperfect, 
arătătorul de la mâna dreaptă, care prezenta o tăietură verticală 
ce despica unghia ca la unele copitate, apăsă iute pe tasta 
enter. 

„Instrucţiunile tale au fost urmate întocmai. Peste două zile, 
trámbitele celor aleşi vor răsuna şi va începe căderea zidurilor 
lerihonului, prologul atacului nostru. Se porneşte cruciada” 
spunea comunicatul. 

„Dumnezeu să te binecuvânteze, Samael, şi să-i ajute pe fraţii 
noştri”, scrise el, ca răspuns, înainte de a semna: 

„Arhanghelu!”. 


MIERCURI 

Când Jaime s-a apropiat de fereastră, nu şi-a închipuit că 
peste câteva clipe avea să vadă oribilul chip al morţii şi că 
această imagine îi va schimba în mod iremediabil viaţa. 

Tocmai se ridica de la masa lui de lucru şi se aşeza, cu ceaşca 
de cafea în mână, în faţa ferestrelor care, în ciuda geamurilor 
fumurii, îngăduiau unui soare zâmbitor să-i invadeze biroul. 

La orizont, munţii San Gabriel, la nord de Los Angeles, îşi 
etalau zăpada ce încununa vârfurile cele mai înalte, în contrast 
cu palmierii care, jos, pe bulevard, rezistau vântului năvalnic. 

După o săptămână de zile cetoase, ploaia de luni lăsase loc 
unei splendide zile de marti şi unei limpezi dimineti de miercuri. 
Planeta încetase să mai fie bătrână şi părea un copil mic, 
pregătindu-se de primii paşi. Era o lume strălucitoare, gata să-şi 
facă debutul, şi Jaime se gândi că găsirea unui moment ca 
acela, fără telefoane, reuniuni sau treburi urgente, şi privitul pe 
fereastră erau un lux pe care şi-l permitea doar foarte rar. 

O dimineaţă strălucitoare, îşi spuse el, şi, ca o încununare a 
fericirii, căldura blândă a soarelui şi a cafelei. De ce altceva mai 
avea nevoie ca să redescopere frumuseţea care exista în afara 
acestor pereţi de sticlă, oţel şi marmură? 

Cu toate acestea, ceva mergea prost. 

Avea toate motivele să se simtă euforic şi fericit. Atunci, de 
unde apărea acest gust amar? Era vorba de viaţa lui personală? 
De divorţ? Cu siguranţă. 

Pe bulevard, deplasarea vehiculelor în jurul centrului 
comercial creştea precum un suav tors de pisică, iar pe cer nişte 
norişori leneşi se deplasau pe un azur intens. 

— La fel de lenti ca şi gândurile mele, sopti el, urmărindu-i cu 
privirea şi admirând albul lor strălucitor, în vreme ce înălța 
ceaşca pentru o altă gură de cafea. 


Se petrecu pe neaşteptate. O zguduitură puternică zgáltai 
edificiul. 

Jaime îşi simţi inima în gât şi cafeaua, pe cămaşă. Gândurile 
lui începură să se succeadă cu o asemenea viteză, încât avu 
senzaţia că timpul s-a oprit. Zgomotul ce a urmat păru să 
înghită totul. 

— Doamne, Dumnezeule, un cutremur! Un mare cutremur!, 
şopti el, căutându-şi adăpost în cameră. Geamurile vibrau 
violent. 

— Edificiul este pregătit, va rezista, trebuie să reziste. 
Geamurile! 

Blestemá eleganta lui masá de sticlá cu un design modern si 
îşi dori cu ardoare o masă solidă de lemn sub care să fie în 
siguranţă atunci când se vor sparge ferestrele. 

încercă din greu să înainteze spre mijlocul încăperii, în vreme 
ce cărţile cădeau de pe rafturile dulapului. Tot de sticlă! Privirea 
întâlni copăceii care împodobeau încăperea şi care îşi scuturau 
înnebuniţi frunzele verzi. 

Deodată, totul se opri şi se făcu linişte, de parcă pământul şi- 
ar fi încetat rotirea. Prea scurt pentru un cutremur. 

Ceva îi atrase atenţia asupra ferestrelor. 

O ploaie de cioburi, strălucind vesele în soare, cădea în 
exterior. Trecu o umbră. 

— Dumnezeule, e un trup! E un om! 

Crezu că vede un pantalon gri şi o cămaşă. Albă? 

Se apropie cu reţinere de fereastra cu geamuri acum liniştite 
şi tăcute. Unghiul în care se afla şi înălţimea îl împiedicau să 
vadă ce se întâmpla jos. 

Afară, parcă zburau cu încetinitorul o puzderie de hârtii. 

Norii se aflau în acelaşi loc, iar el era în continuare cu ceaşca 
de cafea în mână. 

Sunetul apăru treptat. Mai întâi erau şoapte, apoi tipete 
îndepărtate. Acum, sirenele. 

Jaime lăsă ceaşca de cafea pe blestemata de masă de sticlă 
cu design modern şi se îndreptă spre usa care îl despártea de 
secretara lui. 

— Laura! Eşti bine? 

— Nu recomand achiziţionarea. Cred că este o greşeală. 

Karen Jansen vorbea cu hotărâre, accentuându-şi cuvintele, 
deşi ştia că tocmai se vârâse în gura lupului. Îi venea greu să 
accepte că, la fel ca toată lumea, se temea de omul acela şi 
poate tocmai din acest motiv, ca să-şi dovedească puterile şi 
curajul, căuta înfruntarea directă. 

In dimineaţa aceea, din sala de şedinţe de la etajul treizeci şi 
unu, Oceanul Pacific se distingea cu mare claritate. Colinele, 
vegetaţia şi diferitele construcţii estompau desenul liniei de 
coastă, dar un orizont precis conturat despártea azurul cerului şi 
al mării în contrast cu verdele şi ocrul pământului. Şi totuşi, în 
acele clipe, nimănui nu-i păsa câtuşi de puţin de peisaj. 

Adevăratul spectacol, drama, avea loc pe deasupra mesei de 
mahon acoperite cu dosare, pahare de carton şi ceşti de cafea. 

— Legile europene, continuă Karen după o pauză în care se 
lăsa auzit doar un uşor zumzet al aparatului de aer condiţionat, 
sunt restrictive în ceea ce priveşte controlul firmelor de 
comunicaţii de către... 

— Prostii, o întrerupse Charles White, brutal ca un boxer 
lovind cu pumnul. Voi, avocaţii, trebuie să fiţi gata sá fentati 
legile şi să faceţi în aşa fel încât să pară legal. Bărbatul se ridică 
de pe scaun, impunându-le celor prezenţi statura lui de un 
metru nouăzeci şi greutatea de peste o sută de kilograme. 
Pentru asta vă plătim. Si, atintindu-si asupra lui Karen ochii 
spălăciţi, înconjurați de  cearcăne întunecate,  adáuga, 
tărăgănându-şi cuvintele: Fireşte că vorbesc despre avocaţii 
buni. 

Lupta era inegală, nu numai din pricina greutăţii fizice, ci şi a 
autorităţii în corporație a fiecăruia dintre ei. White deţinea cea 
mai puternică funcţie de preşedinte, aceea a Departamentului 
de Audit şi Afaceri Interne, iar Karen era doar o tânără avocată, 
al cărei şef se supunea preşedintelui Departamentului Juridic. 

Karen îl privi în ochi. Cu ani în urmă, abia şi-ar fi stăpânit 
lacrimile de mânie pricinuite de tonul individului, de ofensa 
adresată în public şi în mod intenţionat, dar acum făcu ceea ce 


puţini indrázneau: îi sustinu privirea lui White. Dar încordarea o 
făcu să-şi muşte buzele. Şi-o fi pătat oare dinţii cu ruj? 

Vru să contraatace şi deschise gura să răspundă, dar 
preşedintele Departamentului Juridic, Andrew Andersen, îi veni 
în apărare. 

— Charly, avocaţii noştri francezi sunt de părere că încercarea 
de a... 

— La dracu' cu avocaţii tăi francezi. Corporaţia Davis îşi va 
obţine propriile canale de televiziune în Europa şi vom începe 
acum, i-o reteză White. Avem bani ca să controlăm o participare 
majoritară într-o importantă televiziune europeană şi n-o să 
aşteptăm să se schimbe legislaţia sau situaţia politică. White îşi 
ţinea ochii atintiti asupra lui Karen şi nici măcar nu-l privise pe 
Andersen când acesta vorbise. Nu-i aşa, Bob? Explică-le, ca să 
înţeleagă o dată pentru totdeauna. Avem bani, adevărat? 
întrebă White, adresându-se preşedintelui de la Finanţe, care nu 
răspunse. 

— Domnule White, continuă Karen cu o voce hotărâtă, nu 
contează banii pe care-i aveţi dacă nu sunt folosiţi în 
conformitate cu legile fiecărei ţări. Europa nu este America. 

White se îndreptă spre o fereastră şi rămase cu mâinile în 
şolduri, aparent absorbit de peisaj. Karen se trezi vorbind spre 
ceafa matahalei. 

— Calea cea mai productivă, mai rapidă, legală şi acceptabilă 
din punct de vedere politic este introducerea „programelor” 
noastre prin intermediul platformelor de televiziune digitală, 
convenţională sau terestră, care se consolidează în Europa. 
Această strategie oferă avantajul unei investiţii minime, 
stabilind alianţe pe termen lung cu marii operatori europeni... 

— N-are rost. O idee proastă, spuse White, cu spatele încă la 
grup, agitându-şi mâna în semn de respingere. Noi dorim 
controlul asupra unei părţi semnificative din mass-media. Asta e 
obiectivul pentru care trebuie să muncească toată lumea. 
Cuvântul de ordine este controlul. Controlul! 

— Dar de ce avem nevoie de control? De ce trebuie să ne 
lansăm în nişte bătălii ce nu-şi au rostul? insistă Karen. În 
Europa, vom da peste atitudini foarte ostile faţă de posibilitatea 
ca această companie a noastră să posede mijloace locale de 


comunicare. Trebuie să ne concentrăm asupra vânzării 
programelor noastre obţinând cel mai bun preţ, doar atât... 

— Andrew, o întrerupse din nou White întorcându-se spre 
Andersen, spune-i acestei domnişoare că treaba ei este să facă 
ceea ce i se cere. Pentru asta e plătită, nu ca să-şi bată atâta 
capul. N-avem nevoie de gândirea ei strategică. 

— Charly, replică Andersen, cred că ceea ce expune 
domnisoara Jansen are o noimá şi... 

Usa se deschise violent lansând un nor de praf înăuntrul sălii. 
Zgomotul asurzitor părea să anunţe prăbuşirea edificiului. Masa 
sări în sus răsturnând pahare şi ceşti, în vreme ce dosarele se 
împrăştiau prin încăpere. White se sprijini de unul din stâlpii 
ferestrei ca să nu fie aruncat la pământ, în vreme ce restul 
persoanelor reunite se agátau de unde puteau. 

Un strigăt ascuţit acoperi înjurăturile. Karen n-a ştiut niciodată 
dacă ea a fost cea care a tipat sau secretara lui Andersen, care 
nota minuta reuniunii pe un laptop. 

The Big One, giganticul cutremur ce va şterge California de pe 
faţa pământului conform prezicerilor piezelor rele, îi veni în 
minte, strângându-i pieptul. 

Când vibrația încetă, în sală se făcu o linişte absolută. 
Rămaseră tácuti şi nemiscati cu toţii, privind ca hipnotizati spre 
uşă până când, după câteva secunde, auziră nişte strigăte 
îndepărtate. 

White o porni, mai întâi şovăitor şi apoi cu paşi mari, spre uşă, 
privi afară şi, fără să spună nimic, ieşi din sală pierzându-se în 
norul de praf. 

Ceilalţi se priviră unii pe alţii, constatară că nimeni nu e rănit 
şi, şoptind între ei, părăsiră încăperea ca să afle ce s-a 
întâmplat. 


Gus Gutierres a ştiut imediat că e vorba de un atentat. De 
săptămâni întregi presimtea pericolul, se aştepta la aşa ceva, şi 
acea senzaţie neplăcută pe şira spinării, precum cea a unui 


reumatic înainte de furtună, fusese doar anticiparea a ceea ce 
se întâmpla în momentul acela. 

În ziua aceea, s-a trezit cu o nelinişte ce nu-i dădea pace. 
Simtea încordarea acumulată între mijlocul spatelui şi ceafă ca 
pe o durere. „Ceva merge prost”, îi spunea trupul, fără să poată 
preciza originea îngrijorării. O presimtire? Să fie oare rezultatul 
unui coşmar sau pur şi simplu una din desele lui crize de 
perfectionism profesional? 

Oricare ar fi fost cauza, nu putu adormi din nou şi hotărî sá 
constate personal că totul este în ordine. Fără nicio remuscare, 
îl trezi pe Bob ca să-l informeze că trebuie să preia comanda 
serviciului de securitate de la ranch-ul unde David Davis, 
preşedintele Corporatiei Davis, îşi avea reşedinţa. 

Traficul era redus şi ajunse repede la birou. Imediat, începu să 
treacă prin rutina de securitate. Punctele de control funcționau, 
totul era la locul lui. Dar neliniştea lui persista. 

— Să nu te încrezi în intuitii; eşti un profesionist, îşi soptea el. 

Cu toate acestea, ştia că în spatele unei premoniţii se putea 
ascunde ceva concret. Antrenamentul îl făcea să înregistreze în 
memorie, în orice moment şi loc, poziţia pe care o ocupau 
persoanele şi obiectele. Ulterior, era în stare să-şi amintească 
modificările care au avut loc, evaluând ceea ce ar fi avut un 
aspect ciudat; orice lucru straniu, orice schimbare a rutinei era 
un posibil pericol. 

Dar, uneori, subconstientul retinea amănunte pe care partea 
raţională a minţii lui nu le percepea; acele imagini sau cuvinte 
rămâneau acolo, înlăuntru, şi zona necontrolată din creierul lui 
funcţiona în continuare, chiar şi în somn. Când ceva era 
neobişnuit şi nu se potrivea, reizbucnea sub forma unei nelinişti, 
a unei senzaţii, precum cea din dimineaţa aceea, şi anume că îi 
scăpa ceva de sub control. Tocmai de aceea şi pentru orice 
eventualitate, în ciuda faptului că lupta împotriva temerilor şi 
presimţirilor, le lua în serios. 

In privinţa securităţii şefului său, Gutierres nu îngăduia nici 
cea mai neînsemnată urmă de glumă. 

Fostă gardă de corp a preşedintelui Statelor Unite, era acum 
mult mai mult decât un expert în protecţie. Era şeful „gărzii 


pretoriene” a lui David Davis. lar acest titlu cuprindea 
responsabilităţi foarte largi şi, în anumite ocazii, de nemárturisit. 

A reacţionat în fracțiuni de secundă. Era sigur că Davis nu 
păţise nimic, dar ajunse din câţiva paşi mari la biroul 
preşedintelui, ca să verifice. Bătrânul stătea liniştit la masa lui 
de lucru cu vedere spre Pacific şi îl privi pe deasupra ochelarilor 
pe care-i folosea ca să citească pe computer. 

— Ce se întâmplă, Gus? 

— Nu ştiu încă, domnule, îi răspunse acesta. Peste câteva 
momente, vă voi informa despre situaţie. 

Bătrânul dădu din cap afirmativ continuându-şi lectura, ca şi 
cum subiectul n-ar fi căzut în sarcina lui. 

Indispozitia pe care Gus o resimtise cu câteva clipe înainte de 
explozie dispăruse cu desăvârşire, el era om de acţiune şi, în 
acel moment de cumpănă, dădea ce era mai bun în el. Avea 
prevăzute două planuri fundamentale de urgenţă: evacuarea 
sau rezistenţa pe acel etaj. Avea nevoie doar să cunoască vreun 
amănunt al celor întâmplate, ca să ia hotărârea. 

Explozia s-a produs în aripa opusă celei în care se afla Davis, 
dar acesta a recunoscut bubuitul unei încărcături detonante. La 
vârsta lui evita să se neliniştească şi puţine lucruri reuşeau să-l 
tulbure. În război învățase că nu era nimic de făcut, decât să-şi 
încredinţeze viaţa camarazilor săi si, la urma urmelor, îl plătea 
pe Gus ca să se îngrijească de el. Isi respecta garda de corp, 
acesta fiind numărul unu în materie de securitate, şi ştia că îşi 
folosea bine banii care i-i plătea. 

Nu era nevoie să-l vadă ca să ştie că Gus va prelua controlul 
situaţiei şi singurul gând linistitor pe care bătrânul l-a încercat, 
atunci când acesta a apărut, a fost să ştie că Gus era în viaţă şi, 
după cum se aştepta, justificându-şi salariul. 

* 


Davis Communications Corporation era cel mai puternic 
holding de comunicaţii din ţară, al cărui fondator si asociat 


majoritar, dar şi preşedinte executiv şi al consiliului de 
administraţie, era bătrânul. 

Doar prin simpla sa prezenţă în Statele Unite cu reţele de 
televiziune de diferite tipuri, radiouri, ziare, studiouri muzicale, 
edituri şi industrie cinematografică era de departe cea mai mare 
entitate de comunicare şi dezvoltare de programe de 
divertisment, ştiri şi opinii din lume în secolul al XXI-lea. Dar, 
pentru Davis, acesta nu era decât începutul. Viziunea lui, 
dorinţa lui era stabilirea afacerilor sale în principalele ţări din 
lume în următorii cinci ani. De fapt, pusese deja nişte baze 
foarte puternice în ţările anglofone. Bătrânul acela zbârcit 
apărea pe toate listele celor mai puternice personaje de pe 
planetă. Dar nimeni nu îndrăznea să-l aşeze pe vreunul din 
primele cinci locuri. Nu-i plăcea popularitatea excesivă, avea 
puterea să împiedice acest lucru şi o folosea. 

* 

Davis, solitar pe bancheta din spate a maşinii, ascuns în 
spatele publicaţiei Wall Street Journal şi însoţit de doi eleganti 
funcţionari de rang înalt, a ajuns în ziua aceea la birou în 
limuzina sa blindată ale cărei geamuri fumurii împiedicau 
vizibilitatea în interior. 

Habitaclul spaţios al maşinii accentua şi mai mult trupul 
Imputinat al bătrânului care, din pricina zbárciturilor, părea să 
se fi strâns înlăuntrul său. Avea părul rărit şi alb, iar ochii negri i 
se mişcau vioi, măriţi în spatele ochelarilor. 

In ciuda aspectului său plăpând şi a celor peste şaptezeci şi 
mulţi ani, Davis era un om îngâmfat; făcea mult caz de faptul că 
e cetăţeanul din California asupra căruia plana cel mai mare 
număr de ameninţări cu moartea. Insoţitorii săi ştiau că e 
adevărat şi manierele lor studiate, mai mult decât solemne, 
poate că erau doar rezultatul încordării. 

Când maşina a luat-o la dreapta, soarele făcea să 
strălucească panaşele palmierilor înalţi de pe bulevard şi arunca 
reflexe dinspre silueta rectilinie a impunătorului edificiu de oţel, 
marmură albă şi sticlă situat la capătul bulevardului. 

Era Turnul Alb, sediul social al Corporatiei Davis. 

Ocolind intrarea în parcajul general, vehiculul se îndreptă spre 
o poartă care se deschidea în momentul acela. 


Alţi doi funcţionari de rang înalt aşteptau în interiorul 
garajului. Cel mai în vârstă, lat în spate şi cu privirea 
pătrunzătoare, aşteptă ca intrarea exterioară a parcajului să fie 
complet închisă şi doar atunci deschise portiera maşinii. 

— Bună ziua, domnule Davis. 

— Bună ziua, Gus. Bătrânul cobori din maşină. Văd că azi ai 
ajuns mai devreme. 

— Fireşte. Voiam să rezolv diferite treburi înainte de sosirea 
dumneavoastră. 

— Bine, n-am nimic împotrivă să faci ore suplimentare. 
Spune-mi, când am prima reuniune? 

— Nu aveţi vizite pe agenda din această dimineaţă, domnule; 
doar la cinci după-amiază, adunarea cu preşedinţii. 

— Mulţumesc, Gus. 

Precedat de şofer si de însoţitorul său, bătrânul merse spre 
ascensoare. Bărbatul îi urmă, privind bănuitor de jur împrejur; 
avea în continuare o neliniştitoare durere de spate. Gus 
Gutierres îi examina întotdeauna cu o privire critică de şef 
perfectionist pe acei doi bărbaţi cu aspect spilcuit. Erau gărzi de 
corp, dar el ştia bine că foarte puţini erau calificaţi să 
îndeplinească cerinţele muncii care li se încredința acestora doi. 

Se aştepta de la ei nu numai să fie în stare să menţină o 
strictă securitate în jurul lui Davis, înăuntrul şi în afara birourilor, 
ci să realizeze şi funcţii de secretariat şi de conducere. 
Cunosteau la perfectie relaţiile, atât pe cele profesionale, cât şi 
de prietenie, ale preşedintelui executiv, identificând fiecare 
persoană după numele, aspectul şi trecutul ei. 

Absolvenți de universitate, nu distonau la masa celui mai la 
modă restaurant din Hollywood, fiind în stare să poarte cu 
uşurinţă o conversaţie fie despre afaceri, fie în legătură cu 
ultimele bârfe din societate. 

De fapt, majoritatea cunoştinţelor lui Davis nu ştiau că acel 
individ simpatic care se aşeza cu ei la masă le-ar putea frânge 
gâtul cu o lovitură a mâinii. Şi că n-ar şovăi nicio clipă să o facă, 
în cazul în care ar intui o ameninţare din partea cuiva faţă de 
şeful său. 


— VI-l prezint pe Gus Gutierres, de la Departamentul Juridic, 
le spunea Davis interlocutorilor săi. Astăzi ne va acompania la 
conversaţia noastră. 

Pe aceste gărzi personale, angajaţii Turnului îi denumeau 
„pretorieni” în amintirea armatei particulare a cezarilor. Erau 
independenţi faţă de serviciul de protecţie a edificiului, care 
lucra în uniforme şi al cărui şef, responsabil cu securitatea 
corporației, era Nick Moore. 

Pretorienii impresionau prin aspectul lor fizic şi erau temuti ca 
profesionişti. Câteodată, unul dintre ei ajungea să ocupe un post 
în vreun departament al corporației, unde, începând din acel 
moment, avansa în funcţie ca oricare alt funcţionar de rang 
înalt. În această „a doua lor viaţă” în corporație, pretorienii erau 
invitaţi cu o mai mare frecvenţă la reuniuni în afara sediului 
companiei şi se bănuia că alcătuiau „un canal de informaţii” 
privilegiat. 

Se spunea că încasau mai mulţi bani pentru aceleaşi 
responsabilităţi şi că erau avansați mai repede decât ceilalţi. 

Le va fi servind la ceva faptul că preşedintele executiv îşi 
încredința efectiv viaţa în mâinile lor. 

* 

— Bună ziua, domnule Davis, îl salută tresárind angajata care 
se afla în ascensor. 

— Bună ziua, răspunse Gutierres în numele grupului. Davis se 
mărgini sá salute dând din cap şi schitánd o grimasă care se 
voia a fi un zâmbet. 

Gutierres ar fi preferat să folosească un card codificat care-i 
permitea să blocheze uşile ascensorului şi să-l conducă direct la 
etajul treizeci şi doi, aşa cum făcea cu vizitatorii importanţi. Dar 
Davis refuza. Era felul lui de a arunca o privire asupra oamenilor 
de prin birouri şi de a adulmeca atmosfera ce se degaja. Şi cum 
Gutierres considera că, în afară de etajul treizeci şi doi, pe care 
el îl controla, restul edificiului Turn nu răspundea cerinţelor 
minime de securitate a preşedintelui, la fiecare intrare şi ieşire a 
acestuia se vedea obligat să organizeze întreaga rutină de 
protecţie. 

La parter, Davis recunoscu, printre cei care intrau, un angajat 
veteran. 


— Bună ziua, Paul. 

— Bună ziua, domnule Davis. 

— Ce mai face familia? Aveai două fete la universitate, nu-i 
aşa? 

— Da, domnule. Au terminat deja de ceva timp. 

— Ce fac acum? 

— Una lucrează în finanţe la Save-on, iar cealaltă, într-o 
companie de asigurări. 

— S-au măritat? 

— Cea mare, da. 

— Bine! În curând, bunic. 

— Da, domnule, cu siguranţă. 

— Te-ai mutat la alt departament acum câţiva ani, nu-i aşa? 

— Da, acum sunt la departamentul de marketing în 
televiziune. 

— Asta înţelesesem şi eu. Ce rating pe scara Nielsen apreciezi 
că va atinge vinerea asta Agentul nostru din Miami? 

Gutierres îşi putu da seama că angajatul se simţea stingherit 
de această întrebare. 

— Má rog... suferă o concurenţă puternică din partea 
serialului poliţist care se emite în acelaşi segment orar, dar cred 
că vom fi în stare să menţinem un rating de cel puţin 8,5/16. 

— Ar fi bine. Si... 

— Aici e etajul meu, domnule Davis. A fost o plăcere sá vă pot 
saluta. Să aveţi o zi bună! 

Uşurarea bărbatului fu evidentă când ieşi din ascensor. 

— La revedere, Paul. 

Angajaţii detestau şi se temeau de aceste interogatorii. Dacă 
răspunsul nu era cel corect, sau dacă Davis detecta ceva 
îngrijorător, peste o jumătate de oră, un potop de întrebări şi de 
solicitări de rapoarte cădea ca o avalanşă, crescând din etaj în 
etaj, de la nivelul superior, unde lucra Davis, până la cel al 
nefericitului protagonist. Nu exista nicio cale posibilă de 
scăpare. 

Cu numeroşii lui ani în spinare, Davis se bucura de o minte 
limpede care detecta orice anomalie şi de o memorie 
surprinzătoare atât pentru cifre, cât şi pentru micile detalii, şi nu 
îngăduia explicaţii nesatisfăcătoare. 


Grupul se îndreptă spre zona centrală a edificiului trecând de 
uşa uneia din scările de evacuare în caz de urgenţă. Câţiva 
angajaţi ieşeau din birouri întrebându-se ce s-a întâmplat. White 
nu era de văzut. 

— Categoric, nu e cutremur, îi spuse Karen unei secretare, 
care o urma şovăitoare. 

Ajungând în zona ascensoarelor, unele din acestea clipeau din 
beculete anuntándu-si sosirea, iar un agent de pază vorbea la 
telefonul mobil. Luxoasa mochetă era acoperită cu hârtii si 
câteva bucăţi de moloz. Dintr-un ascensor ieşi Nick Moore, şeful 
securităţii edificiului, însoţit de un paznic care ducea un 
extinctor. Din celălalt ascensor, ieşiră încă doi. 

— O explozie în aripa nordică! le strigă Moore. Urmati-má! 
Jim, fă rost de un alt extinctor! 

Şi cei cinci alergară în direcţia opusă celuilalt grup. Birourile 
lui White şi Steven Kurth, preşedintele companiei Eagle Motion 
Pictures şi omul cel mai puternic al lui Davis Corporation după 
însuşi Davis, erau situate în capătul dinspre nord. 

Ascensoarele clipirá din nou şi apáru un pretorian, care, 
tinándu-| de braţ pe unul din paznicii de curând sosiți în alt 
ascensor, întrebă: 

— Ce s-a întâmplat? 

— O explozie a distrus aripa nordică a etajului. 

Pretorianul începu să vorbească la telefonul mobil, în vreme 
ce paznicul se alătura colegilor săi. 

Majoritatea celor din grupul lui Karen se opriră când ajunseră 
acolo, ezitând între fugă şi satisfacerea curiozitátii. In mod 
ciudat, alarmele de evacuare nu sunaseră încă, iar ascensoarele 
funcționau în continuare. Karen îşi spuse că explozia distrusese 
probabil senzorii alarmei. 

Andersen se repezi după paznici, iar Karen îl urmă pe şeful ei. 
„E o scară de evacuare mai încolo”, îşi spuse ea. 


Pe măsură ce înaintau, mai mult moloz şi mai multe hârtii 
acopereau podelele. Afişele originale ale celor mai renumite 
filme clasice din istoria cinematografiei, luxos înrămate, care 
împodobeau culoarul, erau strâmbe sau căzute pe jos. 

La capătul culoarului, etajul avea un aspect dezolant, cu totul 
diferit de felul în care Karen îşi amintea zona. Cu excepţia 
extremității nord-estice a etajului, unde încă mai erau în 
picioare câţiva pereţi, restul era distrus. Birourile lui White şi 
Kurth nu mai existau. 

La nivelul ochilor, rămânea o imensă suprafaţă străvezie, iar 
pe jos erau îngrămădite mese, scaune, rămăşiţe de dulapuri, 
moloz şi hârtii, multe hârtii. 

Karen observă că lipsesc geamurile fumurii de pe colţul nord- 
estic şi că soarele pare mult mai agresiv decât de obicei. Acolo 
s-a întâmplat. În biroul lui Steven Kurth. 

Plafonul fals dispăruse, lăsând descoperită structura internă a 
clădirii. Cablurile atârnau şi din mai multe puncte ale tavanului 
se revărsau şuvoaie mari de apă, cu siguranţă de la sistemul 
antiincendiu. 

Un sunet de sirene începu să se audă din stradă. 

Moore, şeful securităţii edificiului, împreună cu doi paznici, 
recupera un trup din moloz. Alt paznic cerea la telefon ajutor 
medical, iar ceilalţi răscoleau printre dărâmături în căutarea 
victimelor. 

Karen o recunoscu pe femeia pe care o scoteau dintre un 
dulap căzut şi o masă. 

— Sara! strigă ea, apropiindu-se de aceasta. 

Avea părul plin de praf şi o rană în frunte din care curgea 
sânge. Moore îi lua pulsul. 

— Sara, cum vă simţiţi? întreba Andersen. 

Femeia întredeschise ochii şi îi închise din nou. 

— Domnul Kurth, spuse ea cu jumătate de glas, făcând un 
efort. Domnul Kurth este în biroul lui. 

— Nu mai există biroul, spuse Andersen, ridicându-şi privirea 
spre locul unde cu câteva minute mai înainte se ridica luxosul 
birou al celui de al doilea cel mai puternic înalt funcţionar 
executiv din corporație. 


Acolo, într-o zonă în mod ciudat lipsită de moloz, ináltándu-si 
trupul corpolent cu spatele la soarele care intra năvalnic prin 
spărtura provocată de explozie, era Charles White. 

— Trebuie să-l găsim pe Kurth, le strigă Andersen celor care 
căutau printre dărâmături. 

White se întoarse încet, îndepărtându-se de latura dinspre 
stradă, şi făcu mai mulţi paşi spre ceea ce fusese mijlocul 
biroului. 

— Nu e nevoie să-l căutaţi pe Kurth. Vocea lui puternică 
acoperi zarva celor care se agitau şi se opriră cu toţii ca să-l 
privească. L-am găsit. White făcu o pauză. E cu treizeci şi unu 
de etaje mai jos, în stradă. Şi adăugă: Fie ca Dumnezeu să se 
milostivească de sufletul lui. 

Sara suspină şi mai multe persoane alergară să privească în 
jos prin geamurile sparte. Sirenele se auzeau mai tare. 

— Oh, Doamne, Dumnezeule! auzi Karen pe cineva 
exclamând în spatele ei. Domnul Kurth! 

Când întoarse capul, o văzu pe Dana, secretara, care se 
hotărâse în sfârşit să vadă ce s-a întâmplat şi, luând-o de braţ 
ca să o consoleze, o privi. Ochii de un albastru intens ai lui 
Karen străluceau mai tare decât de obicei când îi spuse: 

— Succesorul a murit. Aruncă o privire plină de reproşuri 
înspre White, care continua să-şi înalțe trupul mătăhălos în 
mijlocul a ceea ce fusese biroul defunctului, ca un vânător 
fotografiat cu piciorul peste trofeul doborât. lar ăsta îi vrea 
tronul, şopti ea printre dinţi. 


Salonul spaţios situat în aripa nordică a etajului treizeci şi doi 
era împodobit cu tablouri şi sculpturi ale unor cunoscuţi artişti 
moderni. Ferestrele lăsau încă să se vadă o dimineaţă 
strălucitoare, de parcă tragedia petrecută cu câteva minute mai 
înainte s-ar fi întâmplat pe o altă planetă. 

Tácuti, aşezaţi în jurul mesei mari din rădăcină de nuc, erau 
preşedinţii diferitelor departamente ale corporației, cu singurele 


absente ale unuia în călătorie, ale responsabililor 
compartimentelor de Muzică şi de Edituri, cu birourile la New 
York, şi cea a preşedintelui Presei Internaţionale, cu sediul la 
Londra. Davis ceruse prezenţa şefului securităţii edificiului, Nick 
Moore, un străin în acele reuniuni. Îl însoțea un pretorian, dat 
fiind că, în ciuda funcţiei sale, Moore nu avea un card de acces 
la acel etaj. 

Scurta ordine de zi care li se înmânase se afla pe masă. 
„Dispariţia lui Steve. Acţiuni ce trebuie întreprinse.” 

— Bătrânul e nemaipomenit, îi  comentă Andersen 
preşedintelui Departamentului de Finanţe. Tocmai a fost ucis cel 
mai bun prieten şi colaborator al lui timp de peste patruzeci de 
ani, şi iată-l aici, dictând ordine de zi pentru reuniuni. 

Un fotoliu gol, aşezat la mijlocul mesei, îl aştepta pe 
preşedintele executiv şi exact la ora stabilită intră Davis, cu o 
expresie serioasă, dar fermă. Alături de el, nedespártitul 
Gutierres. 

— Bună ziua, spuse el, în vreme ce mergea la locul lui. 

— Bună ziua, răspunseră ceilalţi cu jumătate de glas. 

— Bine, începu el odată instalat, plimbándu-si privirea asupra 
chipurilor celor prezenţi, ştiţi de-acum pentru ce ne-am adunat. 
Făcu o pauză: Vom discuta situaţia şi vom stabili strategia 
adecvată. 

Se întrerupse şi nimeni nu făcu nicio mişcare. Atenţia tuturor 
se concentra asupra chipului său. 

— l-am localizat pe cei care se află afară din clădire, continuă 
el după câteva secunde. Le-am comunicat personal cele 
întâmplate. Davis făcu o a treia pauză şi privi din nou chipul 
fiecăruia în parte. Părea că i-ar fi venit greu să continue cu 
explicaţiile. Date fiind faptele, l-am invitat pe domnul Moore, 
căci securitatea este tema pe care o tratăm. Să începem. 

— David, spuse Andersen cu o voce solemnă, sunt sigur că 
vorbesc în numele tuturor atunci când exprim marea noastră 
durere şi indignare pentru cele întâmplate lui Steve. Era un 
domn, un mare prieten şi o persoană foarte iubită. Dorim să-ţi 
exprimăm ţie în mod special cele mai sincere condoleanţe 
pentru pierderea lui; ştim că vă lega o prietenie apropiată. 


— Îţi mulţumesc, Andrew, vă mulţumesc tuturor, răspunse 
Davis liniştit. Apoi, ridicând glasul şi privindu-l dur pe Moore, 
spuse: Domnule Moore, explicaţi-ne cele întâmplate. 

Faţa de obicei roşie a lui Moore deveni palidă. Omul, fost 
poliţist de mare anvergură, cu alură de şmecher şi voce 
autoritară, stătea acum pe marginea scaunului şi era vădit 
nervos. Situaţia şi locul păreau să-l intimideze. 

— O bombă, domnule Davis, bâigui el. Credem că a fost o 
bombă. 

— Cine naiba a putut să intre şi să pună o bombă tocmai la 
etajul treizeci şi unu? întrebă White. Puţini oameni au acces la 
acel etaj şi toţi sunt angajaţi. 

— lar cei de la întreţinere şi de la curăţenie sunt strict 
controlati la intrare şi la ieşire, domnule, adáugá Moore. 

— Vreti să spuneţi că a făcut-o un angajat al corporației? 
întrebă Davis, ridicând neîncrezător din spráncene. 

— Poliţia va începe imediat cercetările, domnule, dar cel mai 
probabil a fost un pachet sau o scrisoare-bombă din exterior. 

— Atunci, ce dracu' fac oamenii dumitale? sări Davis. li plătim 
ca să ne protejeze! _ 

— Nu ştiu, domnule, bolborosi Moore. Imi pare rău, domnule, 
e doar cea mai probabilă teorie. Va trebui să aşteptăm să o 
întrebăm pe Sara atunci când va fi în stare să răspundă. 
Domnului Kurth îi soseau multe scrisori şi pachete cu cărţi sau 
cu posibile scenarii de film. Vă asigur că niciodată nu se preda 
un pachet suspect şi doar cele cu expeditorul identificat şi 
acceptat de Sara intrau în biroul lui. 

Se făcu linişte. Furia lui Davis părea să fi cedat, era 
dezumflat. Vârsta lui înaintată se manifesta acum ca niciodată 
înainte, făcându-l să pară şi mai mic la trup. 

— David, interveni White, angajaţii sunt foarte agitati si nu 
cred că e cineva care să facă altceva decât să vorbească despre 
această nenorocire. Propun ca, în onoarea lui Steve, să-i 
trimitem acasă şi să se închidă edificiul pentru restul zilei în 
semn de doliu. 

— Dacă îmi permiteti, domnule, spuse Moore. E o idee bună. 
Ar trebui să evacuăm clădirea, în cazul în care ar mai fi alte 
bombe. De altfel, poliţia insistă asupra acestui lucru. 


— Rahat! Nu vom evacua clădirea! răspunse Davis, lovind cu 
pumnul în masă. Subita lui ridicare de voce îi făcu să tresară pe 
cei prezenţi. Asta vrea şi nemernicul ăla cu bomba! Bătrânul îşi 
plimba privirea intensă în ochii fiecăruia dintre cei adunaţi acolo. 
Vor să ne intimideze, să ne sperie, să ne supună! Ah, nu, David 
Davis n-o să le facă această plăcere! 

— lartă-mă, David, dar unii angajaţi sunt în pragul unei crize 
de panică de teama unei alte bombe, vorbesc de integrism 
islamic. Nu le putem cere să fie eroi, spuse Andersen. Cred că e 
o idee bună să închidem azi clădirea. 

— Această corporație, ca şi altele din ţară, ca întreaga 
naţiune, este permanent ameninţată, răspunse calm Davis, iar 
unii dintre noi, şi mai mult. Câte ameninţări primeşti pe 
săptămână, Tom? 

— Destule, afirmă preşedintele grupului de televiziuni. 

— Domnule Moore, câte ameninţări, insulte şi glume de prost- 
gust se primesc la centralele noastre telefonice? 

— Câteva zeci pe zi, domnule. 

— Câte scrisori primim cu comentarii negative despre 
programele de televiziune sau despre filmele noastre şi care 
merg de la un dezacord motivat până la insultă sau chiar la 
ameninţarea cu moartea? 

— Nenumărate, David, răspunse White. 

— Nenumărate, ăsta e cuvântul! continuă Davis, ridicând din 
nou tonul. Steve a primit nenumărate presiuni şi ameninţări cu 
moartea! Eu primesc nenumărate presiuni şi ameninţări cu 
moartea! Ştiţi ce fac cu ele? 

Majoritatea celor prezenţi dădeau uşor din cap în semn 
afirmativ pe măsură ce Davis îi privea. 

Obiceiul preşedintelui executiv de a selectiona şi colectiona 
scrisorile cu amenințările cele mai originale, mai violente, sau 
pe cele trimise de cineva important, ca apoi să le înrămeze şi să 
le atârne în toaletele de la etajul treizeci şi doi era aproape de 
domeniul public. Pereţii erau practic acoperiţi din tavan până jos 
cu asemenea tablouri, iar cele mai amenințătoare erau plasate 
în WC-uri. 


— Mă cac pe ele! adăugă el după o pauză. Eu n-am luptat 
doar pentru ţara asta şi împotriva naziştilor, ci şi pentru 
libertate! Inclusiv pentru libertatea de exprimare! 

Toţi ştiau că Davis îşi falsificase vârsta ca să poată lupta ca 
pilot de vânătoare voluntar în Anglia în timpul celui de al Doilea 
Război Mondial şi că avea medalia de bravură. 

— Steve nu e primul prieten pe care l-am văzut murind alături 
de mine. | se stinse vocea. 

Ceilalţi îl priveau consternati şi cu inima strânsă. Ochii lui erau 
strălucitori din pricina lacrimilor. Avea oare să plângă David 
Davis, legendarul dur între durii de la Hollywood? 

— Pe vremea senatorului McCarthy? si a vânătorii de 
vrăjitoare am reuşit să supravietuim cu demnitate, continuă el 
cu o voce mai fermă. Regizori, scenarişti, actori, toată lumea 
ştie şi ne respectă pentru asta. Cu ce frecvenţă asa-zisii 
apărători ai majorităţii morale blochează centralele telefonice, 
trimit tone de scrisori, fac presiuni asupra crainicilor de la 
televiziunile noastre pentru că într-un talk show s-a vorbit în 
favoarea avorturilor, sau pentru că în filmul cutare se face 
apologia mamelor celibatare, sau din pricina a ceea ce se 
numeşte limbaj obscen? Orice pretext e bun. Cu ce frecvenţă se 
face acelaşi lucru dinspre cealaltă extremă? Se invocă faptul că 
în producţiile noastre dăm roluri „nedemne” hispanicilor sau 
negrilor, sau că pentru aceeaşi muncă le plătim mai puţin pe 
actriţe decât pe actori, sau că nu le place mutra cuiva. lar ei 
blochează centralele telefonice, ameninţă şi fac presiuni asupra 
crainicilor. În fiecare zi apar noi grupuri de radicali. Chiar şi o 
organizaţie extremistă evreiască ne-a acuzat că promovăm 
cauza arabilor împotriva evreilor. Şi a vrut să organizeze un 
boicot! La toţi dracii! Steve era evreu, eu sunt evreu şi din 
această poziţie am sprijinit activ dreptatea şi drepturile statului 
Israel. Dar nu suntem fanatici, iar arabii sunt şi ei fiinţe 
omeneşti. Am urmat întotdeauna ceea ce conştiinţa ne spune că 


2 Joseph McCarthy (1908-1957), om politic american, senator din 
partea Partidului Republican, a dus o susţinută campanie 
anticomunistă, denumită familiar „vânătoare de vrăjitoare”, care a 
afectat mulţi actori, regizori, producători din industria cinematografică 
de la Hollywood şi nu numai (n.tr.) 


e corect şi nu ne lăsăm intimidati. Am făcut-o atunci când Steve 
trăia şi o vom face cu atât mai mult acum, când unul dintre 
aceşti nebuni nemernici l-a ucis. Îl privi drept în faţă pe Charles 
White. Şi invers decât ce propui tu în semn de respect pentru 
Steve, azi se va lucra în regim normal. 

— David, ca preşedinte al Departamentului Juridic, spuse 
Andrew Andersen cu deosebită grijă, trebuie să insist asupra 
recomandării de a închide imediat birourile, aşa cum sugerează 
poliţia. Dacă există altă bombă şi cineva va fi rănit sau ucis, 
procesele şi reclamatiile pentru imprudentá temerará nu numai 
că vor costa o avere în despăgubiri, dar e probabil că se vor 
rezolva prin condamnări la închisoare pentru unii dintre noi. 

— Şi să-i facem asasinului plăcerea pe care o caută? şi să-i 
arătăm calea pentru viitoare şantaje? Nu, categoric nu! 

— David, te rog, chibzuieşte din nou, insistă Andersen. Nimeni 
nu se va gândi ca la o slăbiciune, ci ca la un semn de doliu logic 
şi firesc. 

— Ajunge! Am auzit sfatul tău şi al celorlalţi. Ţi-ai făcut treaba 
şi ţi-ai pus la adăpost drágutul tău cur de avocat. Decizia este a 
mea şi îmi asum personal toată răspunderea; n-aş mai fi în 
branşa producţiei de filme dacă n-aş şti să-mi asum riscurile. 

Se lăsă o tăcere grea. După câteva clipe, preşedintele 
Departamentului de Televiziune îndrăzni să vorbească. 

— Cum vom manevra ştirea faţă de jurnalişti? 

— Ar trebui să-i minimalizăm impactul, recomandă finantistul. 
Povestea va fi foarte negativă pentru cota noastră la bursă. 
Valoarea acţiunilor noastre va avea de suferit. Nu numai că am 
pierdut un membru-cheie din conducere, dar a fost asasinat cu o 
bombă instalată chiar în inima biroului central al corporației 
noastre. Dacă bursa de pe Wall Street consideră că Davis 
Corporation este ţinta unui grup terorist, investitorii vor fugi de 
acţiunile noastre. 

— Bineînţeles că vom minimaliza impactul ştirii, admise 
Davis, dar nu din pricina blestematei şi imputitei ăleia de bursă. 
Criminalii trebuie să se bucure cât mai puţin posibil de crima lor. 

— Ne-am putea referi la cele întâmplate ca la un ,accident”, 
propuse Andersen, ca la o explozie de gaze, sau cam aşa ceva. 


— Va fi dificil, pentru că edificiul nu are gaze la etajul acela, 
dar nu imposibil, interveni un altul. Asta ar fi acceptabil, dar ca 
ultimă soluţie. 

— Nu, spuse Davis. Pur şi simplu, vreau să nu se vorbească 
despre cele întâmplate. Tom, ocupă-te să iei personal legătura 
cu directorii celorlalte companii de televiziune. Charles, prin 
agenţia noastră de relaţii publice, controlează radiourile şi 
ziarele. Aici nu s-a întâmplat nimic, s-a înţeles? 

Toti Íncuviintará din cap. 

— Má tem cá vor fi doi sau trei greu de convins, anuntá 
presedintele Departamentului de Televiziune. 

— În cazul ăsta, spune-le că o sá vorbesc cu şefii lor, răspunse 
Davis. Cu bombă sau fără bombă, încă mai pot trage câteva 
picioare în cur. Şi vreau să vorbesc personal cu polițistul care se 
ocupă de această poveste. 

— Da, domnule. Când vreţi să-l vedeţi? se grăbi Moore. 

— Poate azi după-amiază sau mâine. Acum am alte priorităţi. 

— Anna? întrebă Andersen. 

— Da, exact. Davis părea deodată obosit. Am vorbit deja cu 
fiul ei. Vom merge cu medicul familiei ca să-i dăm vestea 
nefericită. Probabil că funeraliile vor avea loc sâmbătă şi se vor 
restrânge la familie şi la prietenii apropiaţi. Mâine, începând cu 
ora douăsprezece, nu vom lucra în semn de doliu. Li se vor 
comunica multumirile mele personale angajaţilor care se vor 
duce la biserica, sinagoga sau templul lor ca să se roage pentru 
Steve. Turnul va rămâne deschis, dar se vor decomanda toate 
vizitele programate pentru după-amiază. Vor fi primite doar 
persoanele care au făcut lungi deplasări şi nu pot schimba data 
întâlnirii. Acest lucru se va face din respect pentru ele; nu 
pentru afaceri. Întrevederile vor fi scurte. La sfârşitul după- 
amiezii, angajaţii se vor întoarce în clădire, unde şefii de 
departament sau de secţie vor citi, înainte de plecare, o notă în 
onoarea lui Steve. E clar? 

Încuviinţară cu toţii. 

— David, spuse Andersen, e inevitabil ca angajaţii să 
vorbească între ei şi ca zvonul despre cele întâmplate în 
realitate să se răspândească. 


— Nu contează. Dacă mijloacele de comunicare nu o publică, 
ştirea nu există. Şi vă asigur că nu o vor publica, chiar dacă ar 
trebui să mă ocup de asta personal. Aici nu s-a întâmplat nimic. 
Chiar şi aşa, sper ca tu să vorbeşti direct cu martorii exploziei de 
la etajul treizeci şi unu şi cu cei care au văzut trupul în stradă. 
Le voi fi recunoscător pentru discreţie. Bătrânul rămase pe 
gânduri câteva clipe, apoi adăugă: în orice caz, ne vom referi 
mereu la cele întâmplate ca la „decesul lui Steve”, s-a înţeles? 

Alte încuviinţări. 

— Andrew. 

— Da, David. 

— Vorbeşte tu acum cu politistul ăla. Spune-i că îl fac direct 
ráspunzátor ca oamenii lui sá-si tiná gura cánd pleacá din 
această clădire. Spune-i că e în joc postul lui. Să ştie că primarul 
oraşului stă mereu lângă telefon aşteptând ca eu să-l sun. 

Davis tácu o clipă şi se lăsă liniştea. Continuă apoi cu o 
încetineală premeditatá, tărăgănând cuvintele. 

— Spune-i că sper să-i găsească degrabă pe vinovaţi. Spune-i 
că o consider ca pe o favoare personală şi că eu întotdeauna ţin 
minte favorurile. Spune-i că, dacă găseşte zece din fanaticii ăia 
răspunzători de asasinat, ar fi mai bine decât dacă ar găsi unul 
singur. Să nu-şi facă griji, că oricât de buni ar fi avocaţii pe care 
i-ar avea aceia, tot se va face dreptate. Pielea acelor mizerabili 
nu face doi bani. Eu ştiu ce e de făcut. Vă mulţumesc. Această 
reuniune s-a încheiat. 

Fără să mai spună altceva, ieşi. 

Toţi ştiau ce înseamnă vorbele lui. 

Ridicându-se imediat, Andersen se îndreptă spre capătul 
mesei unde un pretorian lua note. 

— Să nu incluzi ultimele comentarii ale lui Davis în minuta 
reuniunii, îi spuse el. 


În stradă era frig; dimineaţa strălucitoare devenise o după- 
amiază mohorátá, uşor cetoasá. 


Soarele tocmai se ascunsese într-un loc din Pacific, 
automobilele aveau farurile aprinse şi pe autostrada San Diego 
traficul era intens. Luminile formau doi imenşi şerpi gemeni 
strălucitori, unul roşu spre sud, altul alb spre nord, mişcându-se 
încet şi sinuos, iar la radio se auzea un melancolic cântec 
country despre iubiri neîmpărtăşite. _ 

Nu; nu putea merge acum la apartamentul lui. ll aştepta 
acolo, ghemuită între mobile. Era ea din nou. Blestemata aia de 
singurătate. 

Jaime o luă pe a doua ieşire de pe autostradă, îşi conduse 
BMW-ul pe un bulevard prost iluminat şi parcă în faţa unei clădiri 
cu un singur nivel, având exteriorul decorat în lemn. O firmă 
mare luminoasă pe care se citea „Ricardo's” domina ultimele 
lumini ale zilei. 

Când împinse uşa, îl salută o aromă de brandy, rom şi tutun, 
pe lângă un călduros ritm din Caraibe. Localul etala un bar din 
lemn, lung şi lustruit, cu ornamente metalice aurii şi taburete 
înalte, asortate. În interiorul mobilat cu mese joase şi canapele, 
Jaime văzu câteva cupluri instalate discret în zona mai puţin 
luminată şi două femei şi un bărbat dansând pe ring. Jaime se 
aşeză la bar, încrucişându-şi privirea cu cea a unei frumoase 
blonde cu fustă strâmtă, care se găsea la câţiva metri mai 
încolo. li putu vedea zâmbetul, dinţii albi, buzele roşii generoase 
şi strălucitorii ochi albaştri. Ea îi sustinu privirea câteva clipe, în 
vreme ce Jaime îi întorcea zâmbetul, pentru ca apoi să 
urmărească evoluţiile dansatorilor. 

Era un zâmbet de invitaţie sau un simplu salut? Sau poate 
râdea de cămaşa lui pătată de cafea? Dori să aibă ceva în mâini, 
un pahar sau o ţigară. Dar se lăsase de fumat cu cinci ani în 
urmă. 

— Bine ai venit, frátioare! Cum îţi merge? Ce plăcere sá te 
revăd! 

Ricardo apăru în spatele barului, zâmbitor şi ştergându-şi 
mâinile cu o cârpă albă. Cei doi bărbaţi îşi strânseră cu putere 
amândouă mâinile pe deasupra barului. 

— Bine, şi ţie? 

— Şi mie bine, dar cu veşti proaste pentru tine. 


Ricardo îşi arătă dinţii mari şi albi sub mustata lui dreaptă, 
deasă şi neagră. 

— Poftim? 

— Da, spuse el coborând vocea. Blonda o să fie acompaniată. 
Ghinion, frate! Îmi pare rău. 

Ochii îi străluceau malitiosi. 

Jaime se simţi mai curând uşurat decât mâhnit, ca şi cum 
prietenul său i-ar fi rezolvat o dilemă. 

— Ricardo, trebuie să faci o mai bună reclamă afurisitului tău 
de local printre domnişoarele singuratice. 

— Da, să trăiţi! O să fac tot posibilul. Cubalibre? 

— Nu, azi nu. Adu-mi un brandy. 

În vreme ce Ricardo se îndepărta, Jaime se întoarse cu faţa 
spre ring. Cele două fete îşi miscau şoldurile în ritmul muzicii. Isi 
opri privirea pe mişcarea senzuală a rotunjimilor şi începu să 
urmeze ritmul cu picioarele. 

Bărbatul, îmbrăcat cu haină şi cravată, dansa teapán, cu 
mişcări austere, îndreptându-şi pe rând privirea şi zâmbetul 
către cele două femei. 

Mai încolo, blonda întâmpina cu un lung sărut pe gură un 
tânăr brunet. Când sărutul se isprăvi, îi aruncă o nouă privire şi 
un zâmbet cu jumătate de gură lui Jaime, înainte de a începe să 
stea de vorbă cu tânărul. 

Jaime se întoarse cu faţa spre bar căutându-l pe Ricardo din 
priviri. 

— La naiba, unde s-a vârât? sopti el printre dinţi. Picioarele 
pierduseră ritmul. 

Dar Ricardo apăru acolo cu nişte pahare, cu sticla de brandy 
şi un zâmbet. 

— Ei, Jaime! Ce s-a întâmplat cu cămaşa ta? 

— Cafea, azi-dimineatá. 

— Frumoasă pată, prietene! Ricardo avea puţin de lucru si 
mult chef de vorbă. Povesteşte-mi cum ai făcut să-ţi murdáresti 
în halul ăsta cămaşa fără să-ţi pătezi cravata elegantă de cel 
puţin optzeci de dolari. 

— În ziua când o să-mi povesteşti şi tu cum îţi păstrezi 
mustata atât de neagră, în ciuda vârstei tale. 


— Bine, omule, ce mai face fiica ta? Ricardo schimbă cursul 
conversatiei. Câţi ani are acum? 

— Jenny are acum opt ani. E foarte bine. O s-o văd în acest 
sfârşit de săptămână. 

— Delores mai e cu americanul? 

— Da, şi americanul e un om cumsecade. Se poartă foarte 
bine cu fata. 

— Bine, dar n-o să înţeleg niciodată cum o femeie atât de 
frumoasă poate să aibă prostul-gust să se încurce cu un tip ca 
ăla. Scuză-mă, acum am zburat. 

Cu cel mai frumos zâmbet al său, Ricardo merse să se ocupe 
de tânărul care continua să stea de vorbă cu însufleţire cu 
blonda. 

Da, Delores şi el veneau des în localul lui Ricardo când erau 
îndrăgostiţi. Părea că trecuse atâta timp, încât îi venea greu să 
creadă că asta s-a întâmplat în această viaţă. Cunoscuse 
destule femei în ultimii ani, dar nu reuşise să mai simtă acelaşi 
lucru pentru niciuna. Viaţa e scurtă, îşi spuse el, şi de aceea 
jurămintele veşnice au un termen încă şi mai scurt. 

— Prietenii mei din poliţie mi-au povestit că a fost o explozie 
acolo unde lucrezi, în Turnul Alb, dar n-am văzut nimic la 
televizor. 

Ricardo îl întrerupse din gânduri. 

— Da, un mare rechin a zburat pe fereastră. 

— Bine, atunci poate că o fi fost un mare păsăroi. Ricardo 
râse. Sau poate un peşte-zburător. 

— Foarte amuzant, Ricardo. Tipul era un om cumsecade. 

— Mă rog, îmi pare rău. Ce-i cu tine? Eşti destul de morcovit. 

— Sunt zile mai bune şi altele mai proaste, asta e tot. 

— Hai, omule! spuse Ricardo turnând câte un brandy pentru 
fiecare. Un cubanez get-beget ca tine nu se sperie de nişte 
fleacuri. Fie ele gloanţe sau bombe. 

— Nu e asta. Sau cel puţin e doar o parte. Uneori, ti se uráste 
de ceea ce faci. Vezi că n-ajungi nicăieri; anii trec şi-ţi dai seama 
că ai lăsat pe drum ce aveai mai bun în tine. 

— Dar eşti încă tânăr! 

— Treizeci şi nouă, prietene. Dar nu e asta. Unde este ceea ce 
visam eu la nouăsprezece ani? Îţi aminteşti cum vedeam viaţa 


tu şi cu mine la douăzeci? Lumea era romantică şi plină de 
idealuri. 

— Dar azi eşti întors pe dos rău de tot, Jaime! Şi când te 
gândeşti că ai devenit un înalt cadru de conducere plin de 
succes într-una din cele mai mari corporaţii din America! 
Conduci o limuzină din import, ai velierul tău la Newport şi dacă 
locuieşti într-un apartament şi nu într-o casă este pentru că aşa 
vrei tu. Ce poate cere mai mult un hispanic în America? Vrei să 
fii preşedintele ţării? Asta îţi doreşti? 

— Nu. Nu vreau asta şi nici ceea ce am. Un yuppie. Am 
devenit un yuppie şi, drept culme a nenorocirii, tocmai atunci 
când yuppie nu mai sunt la modă. 

— Acum o să-mi spui că ţi-e dor de tinereţea ta cu flori, cu păr 
lung şi chitară, când umblam murdari şi înfometați. 

Eram nişte hippies de tot rahatul. 

— Da, îmi este dor. Dar nu de estetică mi-e dor, ci de etică. 
Unde sunt idealismul, poezia, căutarea libertăţii? Refuz să 
accept că totul poate fi cumpărat de dolar. Că va veni sfârşitul şi 
că vom fi doar un cont bancar de repartizat. 

— Jaime, nu mai e brandy pentru tine, îi spuse foarte serios 
Ricardo, luându-i sticla. Îţi face rău. 


3 În engleză, tânăr ambițios şi cu succes profesional (n.tr.) 


Mâinile tastau cu forţa şi siguranţa celui care cunoaşte rutina 
la perfectie. 

Pe ecran apăru lista cu mesajele în aşteptare. Unul era de la 
Samael: 

„Începutul cruciadei a fost binecuvântat cu un deplin succes. 
Primul zid a căzut. Samael”. 

Scrise imediat răspunsul: 

„Felicită-i pe fraţii noştri. Dar trebuie să se pregătească, 
pentru că zidul interior şi ultim este mult mai bine apărat şi 
trebuie să începem să facem primii paşi ca să-l dărâmăm. 
Pentru o vreme, va trebui să uzám de viclenie şi să minám 
temeliile zidului. Fiecare trebuie să se plaseze pe poziţia lui şi, 
atunci când vor răsuna din nou trámbitele şi zidul va cădea, 
lerihonul va fi al nostru şi duşmanul va pieri. Arhanghelul”. 

Cu aceeaşi eficienţă ca şi înainte, mesajul a fost trimis şi apoi 
s-a şters din memoria computerului. 

— Jaime! Ce surpriză! Zâmbet frumos, ochi de un albastru 
profund, coamă de păr blond-deschis, până la umeri. Ce mai 
faci? 

Jaime reveni imediat din locul unde se rátácise printre 
gânduri; lua masa de seară la Roco's, tocmai terminase salata şi 
muşca dintr-un hamburger. De la masa lui, cu spatele la casă, 
deşi putea să vadă strada şi să-i observe pe clienţii micului 
restaurant, ratase intrarea blondei. Şi acum, ea era în picioare 
lângă masa lui ţinând o tavă cu salată, un hamburger şi o 
ceaşcă de cafea aburindă. Un meniu puţin original, dar obişnuit 
pentru localul acela. 

— Foarte bine. Deşi surprins de compleul de pantaloni si 
geacă de blugi, o recunoscu imediat pe fată. Mulţumesc, Karen. 
Cum de te afli aici? 

— M-am plictisit de meniul bucătăresei mele şi, amintindu-mi 
de acest restaurant grecesc, am hotărât să iau cina cu un 
savuros şi autentic hamburger american. 

— Ai bucátáreasá? 

Jaime zámbea neîncrezător. 

— Fireşte. Se numeşte Karen Jansen. Dar, în sfârşit! Mă inviti 
sau nu să luăm masa împreună? 

— la loc, te rog. 

Fácu un gest de bun venit cu mána liberá de hamburger. Ea 
depuse tava pe masă si, aşezându-se în faţa lui, îl privi 
zâmbitoare. Lui Jaime nu-i scăpaseră rotunjimile pe care 
pantalonii strânşi pe corp le scoteau în evidenţă. 

— Cred că este prima dată când te văd purtând pantaloni. 

Se cunoşteau de ceva vreme, dar el o văzuse întotdeauna 
îmbrăcată după un cod nescris, care funcţiona pentru femeile cu 


responsabilităţi executive în Corporaţia Davis, cu siguranţă o 
obsesie a bătrânului. Fuste nu cu mult deasupra genunchilor şi 
bluze cu guler înalt sau închis cu nasturi. Ciorapii erau 
obligatorii, chiar şi vara. 

Dar acum, Karen purta un tricou negru decoltat care îi punea 
sânii în evidenţă. 

— Pantalonii sunt o cucerire socială la care n-am de gând să 
renunţ. Noi, femeile, votăm de multă vreme în ţara asta, ştiai? 

Un bec de alarmă i se aprinse lui Jaime şi, pentru o clipă, 
muşchii i se încordară. Cunostea reputaţia de agresivitate a lui 
Karen şi o văzuse în acţiune nu o dată. 

Dar ea îl privea cu un zâmbet cald pe buze şi cu o scânteie de 
umor în ochi. Nu părea să caute, cel puţin pentru moment, lupte 
revendicative pentru drepturile femeilor. 

— Şi bucătăreasa ta votează şi ea? 

Jaime îi întoarse zâmbetul. 

— Nu, ea nu. E imigrantă ilegală. 

— În ultimul timp, în sudul statului California, nu avem mulţi 
imigranţi ilegali blonzi, cu ochi albaştri şi cu numele de familie 
Jansen. Apartamentul meu e un dezastru. Crezi că, dacă-i fac o 
ofertă bună, imigranta ta ilegală ar veni să-mi facă curăţenie din 
când în când? 

Ea nu răspunse şi începu să mănânce salata. Jaime se temea 
că a mers prea departe, încurajat de ochii albaştri cu privire 
prietenoasă şi de rotunjimile feminine recent descoperite ale lui 
Karen; compania fetei în afara serviciului îi era agreabilă şi i-ar 
părea rău să-şi strice plăcerea. Hotări să păstreze tăcerea si sá 
aştepte răspunsul ei. Muşcă din hamburger. 

După câteva minute interminabile, ea încetă să mai mănânce, 
îşi sprijini coatele de masă şi, apropiindu-se uşor, îl privi în ochi. 
Nu mai zâmbea şi micul decolteu se deschidea sugerând 
privelişti interzise. În sfârşit vorbi. 

— Jimmy, vrei să insinuezi ceva? _ 

Când îi răspunse, el încercă sá nu se înece cu hamburgerul. Isi 
cântărea răspunsul, întrebându-se cum putea fi ea atât de 
frumoasă şi de agresivă în acelaşi timp. 

— Kay, răspunse, folosind şi el diminutivul, e vorba de afaceri, 
nimic personal. 


— Eu am lăsat deoparte afacerile azi la ora şapte. Continui să 
lucrezi pentru corporație la ora asta sau mai ai o slujbă cu 
mafia? 

— Chiar dacă ai încetat lucrul, eşti la fel de agresivă în viaţa 
ta particulară, ca şi în afaceri, îi reproşă el, privind-o cu 
seriozitate. 

— Nu, dragă. Glumesc; în viaţa mea particulară sunt foarte 
dulce. 

Zámbetul îi reveni pe buze. 

Jaime se întreba ce s-ar fi întâmplat dacă i-ar fi răspuns că da, 
că a fost o insinuare intenţionată, dar preferă să nu insiste şi să 
aştepte evenimentele. Mâncară mai departe în tăcere. Din când 
în când, li se întâlneau privirile. 

— Nu e cumplită povestea cu atentatul? întrebă Jaime ca să 
umple tăcerea. 

— Oribilă, răspunse ea cu mâhnire în ochi. Te rog, nu-mi mai 
aminti, e vineri şi la sfârşit de săptămână aş vrea să uit. 

— Vii des pe aici, Karen? 

El schimbă vorba la repezeală, voia să o vadă din nou 
zâmbind. 

— De fapt, nu, e departe de apartamentul meu, dar aveam 
poftă de un hamburger de casă, precum cei din orăşelul meu, şi 
mi-am amintit de acest local. 

— De unde eşti? 

— Din Deluh, Minnesota. 

— Aha! Ar fi trebuit să-mi închipui. O tipică blondă din 
Minnesota, descendentă directă din nordici şi marcantă cheer- 
leader a şcolii ei. Fac pariu că eşti o înflăcărată susținătoare a 
Partidului Democrat. 

— Da, la prima presupunere, da, la cea de a doua, iar cea de 
a treia nu te priveşte. Ştii că în tara asta votul este secret. Si tu, 
de unde eşti? 

— Eu m-am născut în Cuba, dar mi-am petrecut aici, în sudul 
statului California, aproape toată viaţa. 


+ În engleză, conducătorul galeriei (n.tr.) 


— Aha! Bineînţeles! Şi eu ar fi trebuit să-mi închipui. Un /atin 
lover? cu ritm. Cu siguranţă că esti un activ anticastrist care 
votează invariabil cu Partidul Republican. 

— Da, la prima presupunere, iar a doua, nici pe tine nu te 
priveşte. Ştii că în ţara asta noi, bărbaţii, avem aceleaşi drepturi 
ca şi femeile. 

Ea îl privea zâmbitoare şi continua să mănânce în tăcere. 

— Tu şi cu mine ne asemănăm, şopti ea dulce după o vreme. 

Jaime nu-şi putut stăpâni un hohot de râs. 

— Despre asta era vorba! exclamă el. lei cina cu un blondut 
cu ochi albaştri născut aproape de Polul Nord şi cu forme 
asemănătoare cu ale tale. 

Îi privi decolteul cu o nerusinare premeditatá. 

— Tu şi cu mine ne asemánám, insistă ea cu o blándete 
aproape pisiceascá. Da, suntem la fel, afirmá acum energic 
răspunzând la tăcerea lui. Suntem minorităţi care am atins 
niveluri de responsabilitate profesională acolo unde suntem încă 
şi mai minoritari. Câţi hispanici sunt într-o poziţie de 
vicepreşedinte în corporație? Niciunul, doar tu. Câţi sunt pe 
următoarea treaptă de comandă sub tine? Niciunul, şi va trece 
multă vreme până să mai fie din nou vreunul. Karen făcu o 
pauză şi îl observă. Apoi continuă: Câte femei sunt la nivelul tău, 
Jim? Niciuna. lar pe al meu, cu trei niveluri sub şef? Doar şase. 

El o asculta cu atenţie, dar nu spuse nimic. 

— Marile idealuri ale anilor şaptezeci şi optzeci sunt pe 
moarte în ţara asta. Acţiunea Pozitivă este acum lichidată. Se 
desfiinţează. Dacă tu şi cu mine ne-am începe acum cariera, 
probabil că n-am ajunge niciodată unde suntem. 

— Bine, ai într-un fel dreptate, dar exagerezi, admise Jaime, 
continuând cu hamburgerul. În corporaţii asemănătoare cu a 
noastră sunt mult mai multe femei şi la niveluri mai înalte. 

— Foarte puţine şi, în multe cazuri, au ajuns graţie relaţiilor 
de familie. Nu exagerez, Jaime. Adevărul e că, în ciuda tendinței 
retrograde actuale, pe noi ne păstrează acolo pentru că am 
demonstrat că suntem foarte buni, dar, dacă am începe acum, 
n-am mai întâlni şansele de atunci. De aceea tu şi cu mine ne 


5 În engleză, amant de origine latino-americaná (n.tr.) 


asemănăm, conchise ea. Suntem membrii unor specii în pericol 
de dispariţie în marile corporaţii. 

— Cine îşi putea imagina că blonda atrăgătoare care s-a 
aşezat la masa mea este preşedinta societăţii de protecţie a 
minoritarilor cu funcţii de conducere? 

Jaime zámbea cinic. Ea îi întoarse un zâmbet forţat. 

— Mulţumesc pentru titlu şi pentru compliment, dar eviţi 
chestiunea, continuă ea, aplecându-se spre el peste masă. 
Zâmbetul dispăruse. Spune-mi, Jaime, îţi e indiferentă această 
problemă? Eşti de acord ca tinerii aparţinând minorităţilor să nu 
aibă azi şansa pe care ai avut-o tu să-ţi dovedesti valoarea? 

Jaime era stânjenit şi alarma lui lăuntrică îi atrăgea din nou 
atenţia. Se sprijini instinctiv de spătarul scaunului şi i se păru o 
ironie să dea înapoi din faţa unei femei atât de atrăgătoare. 
Exact contrariul a ceea ce ar trebui să-i indice instinctul. Nu 
cumva instinctul lui de supravieţuire câştiga partida cu instinctul 
sexual? Fără îndoială, Karen putea fi periculoasă. 

— Poate că ai într-un fel dreptate, răspunse el serios, dar te 
laşi dusă de emoţii. 

— Ce naiba, Jim! răspunse ea ridicând glasul. Acum nu 
muncesc, ăsta e timpul meu liber şi de aceea îmi pot permite 
luxul să fiu pătimaşă. Ochii îi străluceau atât de tare, încât Jaime 
se temu să nu-l orbească. Spune-mi, această problemă îţi este 
indiferentă? 

— Nu, Karen, răspunse el cu teamă, dar în ultimul timp mi-am 
pierdut sensibilitatea faţă de acţiunile revendicative. 

Se simţea din nou stânjenit. Nu-i plăcea cursul pe care îl lua 
conversaţia şi îşi simţea încălcată intimitatea când trebuia să-şi 
dezvăluie cele mai ascunse gânduri faţă de cineva cu care nu 
avusese niciodată de-a face în societate. 

— Cu alte cuvinte, ce te frământă? întrebă acum Karen cu o 
voce dulce; Jaime simţi o uşurare. Povesteşte-mi. Ea adoptă 
atitudinea cuiva care urma să audă o revelaţie de cea mai mare 
importanţă. 

— Ceea ce descrii tu este doar un simptom, reflexul prăbuşirii 
marilor ideologii. Jaime hotărî să-şi deschidă sufletul. Pe mine 
mă frământă ce e în spatele lucrurilor. Cred că azi oamenii 
acţionează ca şi cum cineva ar fi strigat „să se salveze cine 


poate” şi toată lumea ar alerga spre bărci călcându-i în picioare 
pe cei întâlniți în cale. 

— Aşa este filosofia yuppie, şi să mă ierte filosofii. 

— Eu aş numi-o simplu estetica yuppie. Dar adevărul e că îmi 
lipsesc poezia, spiritul de aventură, căutarea libertăţii, nişte 
idealuri, credinţa cu pasiune în ceva; chiar dacă apoi aş da greş. 
Vorbea mai mult decât ar fi dorit. Mă rog, cred că te plictisesc. 
Am treizeci şi mulţi ani şi probabil că încep să trec prin faimoasa 
criză. 

— Nu, nu mă plictiseşti, dimpotrivă. Eu am treizeci şi foarte 
puţini ani şi gândesc ca tine. 

El o privi surprins. 

— Aceste teme o frământă pe cea mai agresivă avocată a 
noastră? Glumeşti? 

— Poezia şi aventura îl preocupă pe plicticosul nostru auditor? 
Glumesti? Apoi ea continuă cu o voce pisicoasă. Ti-am spus că 
ne asemănăm, nu-i aşa? 

— Noaptea întunecată îmi rezervă o frumoasă surpriză. Mi-am 
găsit sufletul pereche, spuse Jaime ironic. 

— Poate că da. 

Ea îl privi serioasă. 

— Tu crezi? 

— Poate, răspunse ea gânditoare. Bine, hamburgerul a fost la 
fel de bun cum mi-l aminteam. Acum trebuie să plec, drumul 
spre casă e lung. 

Se ridică. 

— A fost într-adevăr o plăcere, Karen, spuse, ridicându-se şi 
el. 

Ea purta cizme şi înălţimea ei continua să fie aceeaşi cu cea 
pe care o avea cu tocuri la serviciu. El îi întinse mâna ca să i-o 
strângă, dar ea îi dădu un sărut pe obraz. 

— Şi eu m-am simţit bine; hamburgerul e într-adevăr precum 
cel din orăşelul meu, şi adăugă zâmbind: Dacă aflu că te întorci 
aici şi nu mă inviti, vei ştii într-adevăr ce înseamnă o avocată 
agresivă. Nu-mi place să mănânc hamburgeri singură. La 
revedere, Jim. 

— La revedere, Kay. 


O văzu ieşind spre maşina ei decapotabilă cu geanta atârnată 
de umăr şi o legănare a şoldurilor pe care nu şi-ar fi imaginat-o 
niciodată la ea. Pe când o vedea îndepărtându-se, Jaime se simţi 
bine cu sine însuşi, atât de bine cum nu se mai simtise de 
multă, multă vreme. 

Şi îşi spuse că, dacă ea cina singură într-o vineri, cu siguranţă 
că nu avea un partener şi că poate... 


DUMINICĂ 

— Hi daddy! How are you?” 

Jenny venea fugind până la maşină pe iarba din faţa casei 
mamei sale. 

Delores îi observa prin perdelute şi Jaime o salută cu mâna. li 
era dor de vremurile când formau toţi trei o familie. Fosta lui 
soţie nu-i răspunse la salut, sau el, cel puţin, nu o văzu. Asta 
fusese înainte casa amândurora şi îl întrista să o privească; 
investise ore şi ore de visuri muncind la ea, îngrijind-o, ca să o 
facă să devină căminul dorit, iar acum era căminul unui alt 
bărbat. 

— Bună ziua, iubito, o salută el pe fetiţă, sărutând-o. Ea îl 
Imbrátisá cu putere, agátándu-i-se de gât. Eu sunt bine, şi tu, ce 
mai faci? 

— Great, daday! Are we going out today with your boat? Will 
we see the granapas? 

— Da, scumpo, o să ieşim cu barca şi o să-i vezi pe bunici, dar 
vorbeşte-mi în spaniolă, te rog. E bine să o înveţi şi îl faci fericit 
pe bunicul. De acord? 

— All right, daday!t, răspunse fetiţa tot în engleză. 

Jaime zâmbi, se vor bucura de o zi întreagă împreună. 

Au petrecut trei ore minunate pe velier. Briza era plăcută şi 
au navigat între plajele de la Newport Beach şi insula Catalina, 
care se distingea la nord, spre orizont, peste o uşoară ceaţă. 


ê Bună tăticule ! Ce mai faci? (în engl., în orig.) 

7 Grozav, tăticule! O să ieşim azi cu barca? O să-i vedem pe bunici? (în 
engl., în orig.). 

$ De acord tăticule! (in engl., în orig.) 


Când li s-a făcut foame, au acostat şi, luând maşina, au 
pornit-o de-a lungul coastei pe Pacific Coast Highway până la 
Laguna Beach. 

Când au ajuns, bunicul îi aştepta îngrijind grădina. 

— Grandpa! strigă Jenny îmbrăţişându-l pe Joan cu putere. 
Joan să tot fi avut peste şaptezeci de ani şi îşi arăta plăcerea de 
a o vedea pe nepoata lui, zâmbind cu gura până la urechi sub 
deasa lui mustață albă. 

— Ce mai face prinţesa mea? 

— Great, grandpa. And you? 

— Jenny, Jaime! 

Strigătul dinăuntrul casei îl împiedică pe Joan să răspundă. 

— Grandma!, strigă Jenny la rândul ei şi merse să o 
Imbrátiseze pe bunică. 

Aceasta ieşea deja din casă ştergându-şi mâinile cu sortul. 

— Jaume! Com estas, fill”, îi spuse Joan lui Jaime pe când se 
îmbrăţişau. 

— Good, spuse fetiţa, adulmecând aerul. We are having orez 
cubanez. / love it? 

— Da, fetiţa mea, spuse bunica. Cum să nu fi făcut, dacă 
veneai tu? 

Era o zi splendidă şi au mâncat sub umbrarul din grădina din 
spatele casei. Păsările colibri vizitau florile şi micile jgheaburi cu 
mâncare pe care bunicul Joan le plasase în locuri strategice. 

— Grandpa, spuse Jenny când termină desertul, te// me about 
familia ta and what happened in your old country”. 

— Dar ţi-am mai povestit această istorie de multe ori, spuse 
Joan, ascunzându-şi satisfacția. Sigur vrei s-o mai auzi din nou? 

— Da, bunicule! Please! 

— O ştiu pe dinafară, spuse bunica ei, Carmen. Mă duc să 
pregătesc cafeaua. 


2 Minunat, bunicule! Şi tu? (în engl., în orig.) 

1 Bunico (în engl., în orig). 

11 Ce mai faci, fiule? (în catalană, în orig.) 

12 Bun... O să avem... Îmi place! (în engl., în orig.) 

13 .. povesteşte-mi despre... si ce s-a întâmplat în vechea ta ţară. (în 
engl., în orig.) 


Ceilalţi se instalară comod ca să se bucure de conversaţia de 
după prânz şi de vechile relatări de pe un alt continent. 
* 


— M-am născut în primăvara lui 1925. Migdalii erau în floare 
când mama mea, Rosa Maria, m-a adus pe lume în patul mare 
de nuc din dormitorul matrimonial al casei noastre, situată într- 
un mic sat aproape de Barcelona. Tatăl meu, Pere, a umplut 
camera cu trandafiri din grădină şi a alergat să cumpere havane 
pentru familie, prieteni şi clienţi. Era atât de emoţionat, încât a 
fost cât pe-aci să uite bomboanele şi migdalele zaharisite pentru 
doamne. 

Am crescut fericit între şcoală, ulițele din sat, plajă şi prăvălia 
pe care părinţii mei o ţineau la parterul casei noastre. Intre un 
tată visător şi pasionat şi o mamă preocupată mai mult de 
lucrurile pământeşti şi materiale. 

Tata discuta des cu reprezentanţii care veneau la prăvălie să 
vândă postav sau cu clienţii despre nişte lucruri cum ar fi 
republica, statutul şi în mod special despre libertate. 

Preocupările mamei mele se îndreptau spre sănătatea 
familiei, şcoala copiilor şi achitarea facturilor; şi uneori mă 
trimitea cu comenzi acasă la clienţi sau ca să încasez mici note 
de plată. 

— Fiule, trebuie să fii cinstit şi muncitor, îmi spunea ea. 
Plăteşte-ţi întotdeauna datoriile, iar cuvântul tău trebuie să 
valoreze mai mult decât toţi banii de pe lume. 

Cu o ocazie, întorcându-mă de la unul din comisioane, m-am 
întâlnit cu tatăl meu care ieşea de la bodegă. O fi discutat cu 
cineva şi era mai agitat decât de obicei. 

— Joan, îmi spuse el, punându-şi mâinile pe umerii mei şi 
privindu-mă stăruitor, ai împlinit de curând unsprezece ani şi 
eşti de-acum aproape un băiat mare. Promite-mi că vei fi un om 
liber, că nu te vei lăsa călcat în picioare sau umilit, că vei lupta 
mereu pentru libertatea ta. 

Am rămas uimit atât de discursul lui neaşteptat, cât şi de felul 
ciudat în care îmi vorbea tatăl meu. Avea ochii strălucitori şi 
aştepta nerábdátor răspunsul meu. M-am gândit câteva clipe 
înainte de a-i răspunde: 

— Da, tată. Îţi promit. 


Şi mustata deasă a tatălui meu s-a ridicat atunci când 
zâmbetul i-a apărut pe chip. M-a îmbrăţişat, m-a sărutat în plină 
stradă şi, trecându-şi braţul peste umărul meu, am plecat spre 
casă. Tatăl meu îmi povestea întruna lucruri foarte importante, 
pe care eu nu le íntelegeam, despre libertate, ţară, politică si 
alte concepte fundamentale pentru cineva care îşi făcuse de 
curând debutul ca bărbat, cum eram eu începând din acel 
moment. De atunci, am început să fiu interesat de dezbaterile 
politice pe care tatăl meu le susţinea cu unii şi cu alţii. 

Intr-o dimineaţă de iulie, în timpul vacanței de vară, unul 
dintre camarazii de Partit** ai tatei a intrat în fugă în prăvălie. 

— Pere! a vociferat el. Militarii s-au răzvrătit împotriva 
republicii! Se dau lupte pe străzile Barcelonei! 

Tatăl meu şi-a smuls sortul alb pe care îl purta în prăvălie, l-a 
azvârlit pe tejghea şi i-a strigat mamei, care îl privea îngrijorată: 

— Mă duc să ascult la radioul cu galenă al farmacistului! 

Am ieşit în fugă după tatăl meu şi prietenul lui. Nu ştiam 
exact ce implica povestea aceea, dar din cele auzite în ultimul 
timp intuiam că avea de-a face cu libertatea mea. 

Lovitura de la Barcelona a eşuat şi militarii au căzut în mâinile 
grupurilor armate populare şi ale poliţiei, dar au triumfat în 
multe alte locuri din Spania. 

Anul următor a fost unul cu ştiri contradictorii, zvonuri, 
discursuri înflăcărate şi tineri care mărşăluiau spre frontul de 
luptă cântând imnuri patriotice. „Mai bine să mori în picioare 
decât să trăieşti în genunchi”, spunea tatăl meu, pe lângă altele 
de acelaşi gen. 

Mi-am petrecut acel an mergând la şcoală, la sediul Partit-ului 
şi jucându-mă cu prietenii, cu puştile noastre de lemn, de-a 
marile bătălii pe fronturile imaginare de luptă. Dar fratele meu şi 
cu mine a trebuit să o ajutăm mai mult pe mama în prăvălie 
pentru că Pere lipsea des. 

Intr-o zi, din sufrageria de la primul etaj al casei, am auzit o 
ceartă neobişnuită, aproape cu tipete, venind din dormitorul 
părinţilor mei. Când Rosa Maria a coborât, avea ochii roşii de 
plâns. Eu n-aveam să mai merg la şcoală în septembrie următor 


14 Partid (în catalană, în orig.) 


şi va trebui s-o ajut mai mult în prăvălie: tata urma să plece să 
lupte pe front. 

— Joan, mă duc să lupt pentru patria noastră şi pentru 
libertatea noastră, mi-a spus Pere când s-a despărţit de noi. Ai 
grijă de fratele tău, ascult-o pe mama ta şi roagă-te pentru 
mine. 

Rosa Maria l-a strâns în braţe cu putere. l-a dat apoi un spic 
de grâu ca să-l păstreze ca simbol al căminului nostru. L-am 
apucat de mână pe fratele meu, care plângea în tăcere, şi am 
simţit că mi se împăienjeneau ochii. Bona sort, pare!*, am 
strigat când camionul cu cabină descoperită, cu tatăl meu şi un 
grup de camarazi din Partit în picioare în partea din spate, a 
pornit spre Barcelona. 

Mi-a rămas în minte imaginea tatei zâmbind cu puşca pe 
umăr. Un drapel galben cu patru dungi roşii, care în realitate 
erau sângele unui vechi erou, era prins de cabina camionului şi 
fâlfâia în vânt pe deasupra capetelor voluntarilor. Unii din 
vehicul s-au pornit să cânte un imn şi tatăl meu li s-a alăturat, în 
vreme ce saluta cu mâna. Şi noi cei care îi conduceam cântam şi 
am văzut cum mama alerga în zadar după camion când acesta 
se îndepărta. 

O vreme, am primit o mulţime de scrisori de la el şi, după 
cum povestea, aceea părea mai curând o aventură decât un 
război. Spunea că voia să plătească spicul Rosei Maria cu poezii. 
De aceea scria atât de mult. 

* 

A murit pe malul fluviului Ebru, într-un asalt la baionetă. 

Camarazii din Partit ne-au spus că Pere a fost un om norocos: 

„A murit liber, luptând pentru patrie şi libertate, explicau ei. 
N-a ştiut niciodată că a pierdut războiul, iar durerea rănilor a 
ţinut puţin. N-a trebuit să sufere umilinţa înfrângerii sau 
interdicţia de a vorbi în limba maternă. N-a suferit nici de 
foame, nici de boală, nici în lagărul de concentrare.” 

„Nici nu i-a văzut pe tovarásii săi învinşi şi maltrataţi.” 

„Trupul lui Pere a rămas lângă fluviul Ebru şi nu s-a mai întors 
niciodată. Dar táicutul Fluviu i-a strâns sângele şi l-a purtat de-a 
lungul ogoarelor din tara noastră. In cele din urmă, l-a 


15 Noroc bun, tată (în catalană, în orig.) 


încredinţat máicutei Marea, care l-a amestecat cu sângele 
eroilor care, vreme de mii de ani, au luptat pentru patrie şi 
libertate pe malurile Mediteranei. 

Şi Marea Mediterană l-a adus până pe plaja micului nostru 
sat.” 

De aceea, începând de atunci, când mă rugam pentru tatăl 
meu, mergeam întotdeauna pe plajă. 

* 


Rosa Maria a plâns nemángáiatá când i s-a povestit istoria 
pentru prima dată. Dar a doua oară, le-a spus celor de la Partit 
să nu mai dea vreodată pe la prăvălie şi să nu mai vorbească 
din nou cu mine. De altfel, cum naiba ştiau ei că táicutul Fluviu 
nu i-o fi acordat cumva aceleaşi onoruri şi sângelui duşmanului 
pe care Pere poate că l-a ucis? 

Le-a spus că ar fi preferat să fie nevasta unui laş, decât 
văduva unui erou, şi că era sigură că soţia aceluia pe care 
bărbatul ei l-o fi ucis gândea la fel ca ea. 

* 

Dar eu stiam cá, intr-un anume loc aproape de fluviul Ebru, 
semintele aurii de gráu ale cáminului párintilor mei vor da 
roade, fácánd sá creascá spicele si, cánd va sufla vántul dinspre 
apus, vor recita încetişor poeziile pe care Pere nu le-a putut 
termina de scris. Şi versurile lui vor ajunge la Rosa Maria. Si 
astfel Pere va putea plăti până la urmă datoria pe care o avea 
faţă de ea. 

* 

În anul 1939, înfrângerea a devenit evidentă. Grupuri de 
soldaţi osteniti, demoralizati, străbăteau satul spre nord. Spre 
Franţa. Nu mai cântau. Spuneau că se vor întoarce peste puţin 
timp şi că vor elibera ţara. 

Supraviețuitorii din Partit, la fel ca şi cei din alte grupuri si 
partide, şi-au strâns drapelele şi au pornit-o în exil. 

Eu aveam deja paisprezece ani şi i-am spus mamei că plec cu 
ei. Rosa Maria mi-a răspuns că sunt nebun şi că ea nu va 
consimti, dar eu am replicat că i-am promis tatălui meu că voi 
lupta pentru libertatea mea şi că nu voi accepta umilintele. 
Chiar dacă îmi părea rău, trebuia să plec. 


Biata femeie îşi spunea că probabil nebunia era singura 
moştenire pe care tatăl o lăsase fiului şi m-a făcut să vorbesc cu 
preotul, cu învățătorul şi cu câteva rude, ca să mai chibzuiesc. 
Dar nu mi-am schimbat hotărârea. „Joan, eşti prea tânăr. Dacă 
mai aştepţi câţiva ani, nu înseamnă că îţi încalci promisiunea 
făcută tatălui tău”, argumenta Rosa Maria ca să câştige timp. 
„Mamă, tu m-ai învăţat că valorează mai mult cuvântul meu 
decât toţi banii de pe lume, i-am răspuns eu, privind liniştit în 
ochii ei adânci. Vrei să te trădez şi pe tine?” 

Rosa Maria şi-a dat seama că a pierdut. Dar, ca mică 
negustoreasá ce era, avea să negocieze până la capăt. Si, în 
cele din urmă, a reuşit să mă facă să plec în Cuba, unde avea un 
frate care înființase o firmă de import-export. Acesta má lua ca 
ucenic şi, fireşte, avea să mă trateze ca pe cineva din familie. 

Buna femeie mi-a aranjat călătoria la Marsilia pe un vas de 
pescuit care avea să navigheze clandestin de-a lungul coastei. 
La Marsilia aveam să găsesc un bilet pentru Havana. 

* 


Pe înserat, m-am despărţit de familia mea în micul port. 

— Joan, ai grijă de tine şi sá ne scrii, mi-a spus mama. Să fil 
muncitor şi cinstit, să-ţi plăteşti întotdeauna datoriile şi să nu-ţi 
încâlci niciodată cuvântul. 

Am rămas cu ochii atintiti asupra femeii mici de statură cu 
ochii verzi, plini de lacrimi, şi cu păr negru cu prea multe fire 
albe. Ea n-a luptat pe front ca tatăl meu, dar, prin tenacitate şi 
curaj, îşi dădea zi de zi viaţa, cu generozitate şi eroism, pentru 
familia ei. Am vrut să-i rețin imaginea pentru totdeauna, poate 
că o vedeam pentru ultima dată, şi ne-am îmbrăţişat, în vreme 
ce-i mângâiam firele de păr incáruntite înainte de vreme. 

În momentul acela mă întrebam pe care dintre ei îl admiram 
mai mult, pe Pere sau pe Rosa Maria. N-am ştiut să răspund. 

Există întrebări la care nu ştii niciodată să răspunzi, oricât de 
mult ai trăi. 

Şi m-am urcat pe micul vas, în drum spre libertate. 


LUNI 

— Mă duc să-l văd pe Douglas. 

Jaime era neliniştit şi simţea nevoia să iasă din birou. 

— De acord, răspunse Laura, zâmbind maliţios. Sper sá te 
întorci binedispus. 

Jaime nu-l aprecia pe Daniel Douglas, colegul lui din 
vicepresedintia de Audit, dar, fiind pe aceeaşi poziţie ierarhică, 
puteau aborda teme şi sentimente pe care doar rar le-ar fi 
discutat cu şeful lor şi, cu atât mai puţin, cu subalternii. 

Din fericire, domeniile lor de responsabilitate erau complet 
separate. Jaime controla activităţile de distribuţie, precum filme, 
video, televiziune, ziare, muzică şi cărţi. Domeniul lui Douglas se 
axa pe studiourile Eagle şi, deci, pe producţia de filme şi 
telefilme. Erau deseori în dezacord asupra modului în care să se 
clasifice unele conturi sau cu cât ar trebui să fie alimentate şi în 
ce fel; chiar şi asupra procedeelor proprii de audit. 

Aceste divergente şi temperamentele lor îi făceau să se certe 
mai mult şi pe un ton mai ridicat decât cel corect, solicitând 
uneori intervenţia lui Charles White, şeful lor, ca să rezolve 
vreun punct ireconciliabil. 

Dar, acum, nu mai conta lipsa armoniei. Jaime dorea să 
vorbească şi să-şi împărtăşească frământările în legătură cu 
asasinarea lui Kurth. 

* 

— Buná ziua, Jaime. 

Secretara lui Douglas îl primi cu un zâmbet prea vesel. 

— Bună ziua, Sharon. 

Îi întoarse zâmbetul. 

— Vrei să-l vezi pe Daniel? 

— Da. 


— Mă tem că acum nu va fi posibil. Este într-o reuniune şi nu 
poate fi deranjat. Prin uşă se auzeau zgomotele unei conversații 
pe un ton excesiv de ridicat. Să-i spun că vrei să-l vezi? 

— Da, te rog, dacă eşti atât de amabilă. Şi se întoarse ca să 
iasă. 

Chiar în momentul acela se deschidea uşa şi apărea o femeie 
frumoasă, cu fruntea încruntată şi buzele strânse. Era Linda 
Americo, şefa echipei de audit a grupului lui Douglas. Inchise 
furioasă uşa. 

— Bună ziua, Jaime, salută ea forțând un zâmbet crispat când 
îl văzu şi, fără să aştepte răspunsul, o apucă pe culoar cu un pas 
grăbit. 

— Cred că acum e liber. Sharon avea în continuare o expresie 
amuzată. Încă mai vrei să-l vezi? 

* 

— Chiar la tine má gándeam. 

Douglas îl primi cu un ton însufleţit, care suna fals. 

— Şi de ce? ` 

— Da, în legătură cu programul de rotaţie a pozitiilor-cheie. Iți 
aminteşti? 

— Da, îmi amintesc, dar ce are de-a face cu mine? Vrei să 
schimbi postul cu mine? 

— Nu, dragă. Se pare că am candidatul ideal pentru domeniul 
tău. Dar trebuie să fie avansat la gradul de supervizor principal, 
fireşte. Tu ai această poziţie vacantă. 

— Ah, da? Jaime era intrigat. Cine este? 

— Are o pregătire contabilă de primă mână şi a lucrat ca 
auditor şi supervizor. Are entuziasm, o judecată sănătoasă, 
responsabilitate şi munceşte din greu. Douglas acorda forţă 
cuvintelor. Şeful nostru este impresionat de munca ei şi cu 
siguranţă că-i va aproba ascensiunea. 

— Cu siguranţă că da. Dar spune-mi cine este. 

— Lucrează de trei ani şi jumătate pentru corporație şi a 
obţinut diploma la UCLA?’ cu note excelente, continuă el fără sá 
răspundă la întrebare. De doi ani este supervizor şi a dovedit că 
ştie să conducă echipe. 

— Cine este? 

Deşi cunoştea deja răspunsul, Jaime insista, prefăcându-se 
plictisit. 

— E Linda Americo, o mare profesionistă. 

— Nu e fata care a ieşit din biroul tău? 

— Ba da. 

— Părea furioasă, de parcă v-aţi fi certat. Doar nu încerci să- 
mi pasezi o problemă? 

— Nici vorbă, răspunse el pe un ton categoric. Linda este o 
excelentă subalternă. Dar o să-ţi povestesc. 

— Povesteşte-mi. 

— Tu ştii cum sunt femeile astea foarte competitive; muncesc 
mult, dar au uneori ciocniri temperamentale cu alte femei având 
aceleaşi caracteristici. Am o altă şefă de echipă, ceva mai în 
vârstă, şi sunt constant probleme; îmi fac viaţa imposibilă. 

— Nu mai spune! Jaime se prefăcu plin de simpatie. 

— Linda îmi povestea ultima lor altercatie. S-a săturat de 
această situaţie şi vrea să muncească în armonie. O să vă 
Intelegeti perfect şi se va simţi foarte motivată cu tine. 

— Lasă-mă să mă gândesc. Nu aveam planuri să acopăr acest 
post pentru moment. 

— Jaime, o voi considera ca pe o favoare personală. 

— Bine, măi! Lasă-mă să văd ce posibilităţi sunt. Este o 
femeie foarte frumoasă, sper să fie tot atât de bună profesional, 
cum spui. 

— O să vezi că e chiar şi mai bună. 

— Ceva nou în legătură cu moartea bătrânului? Jaime schimbă 
vorba spre problema care-l interesa. 

— După cât se pare, Fraţii întru Apărarea Demnităţii au sunat 
la un ziar, revendicând asasinatul. 

— Nemernicii! Cine sunt şi ce vor nebunii ăia? 

— Ce vor toţi. Respect şi recunoaştere pentru rasa lor în filme 
şi în serialele de televiziune. După ei, toţi psihopatii şi răii din 
filme ar trebui să fie bărbaţi blonzi şi cu ochi albaştri. 

— Sunt prea multi extremisti şi fanatici pe toate drumurile! 

— O să vezi că într-o zi o să apară un grup de hispanici, 
prieteni de-ai tăi, cu ceva asemănător. 

Douglas zâmbea. 

— Ce te face să crezi aşa ceva? replică Jaime, supărat. 


— Ştii tu, orice turmă îşi are oile ei negre. Scăpate de sub 
control. 

— Uneori, oile scăpate de sub control sunt blonde. 

— Hai, dragă, nu te supăra; glumeam. 

Douglas îl bătu pe umăr. 

— Bine, trebuie să mă întorc la lucru. 

— De acord. Îţi mulţumesc pentru vizită. Când îmi spui ceva în 
legătură cu Linda? 

— Curând. Curând. 

N-avea absolut deloc chef să se angajeze. 

— Spune-mi mâine ceva. De acord? 

— O să vedem. Pe curând. 

Jaime se întoarse prost dispus la biroul său. Ce manieră 
grosolană de a cere o favoare! 

Când se întoarse, Laura îi studie expresia pe deasupra 
ochelarilor. Nu spuse nimic, schiţă doar un zâmbet. 


MIERCURI 

Rezistase bine la sfârşit de săptămână, cu dificultăţi luni şi 
marţi, dar acum amintirea lui Karen îi revenea întruna. Jaime se 
apropie de fereastră şi gândurile îi alergau precum câinii 
vagabonzi în urma maşinilor care, străbătând bulevardul, se 
pierdeau către vreun loc necunoscut: ea era mereu la capătul 
traseului. 

Nu-şi amintea când a fost ultima oară că a petrecut un 
moment atât de plăcut cu cineva, iar tentatia de a o invita să 
iasă împreună era deja irezistibilă; dar, tocmai din pricină că era 
important pentru el, se simţea timid şi nu voia să o sune prea 
curând. Ea şi-ar da seama imediat că el simţea nevoia să o 
vadă. Atunci sună telefonul lui direct. 

— Vicepreşedintele Departamentului de Audit, vă rog? 

Lui Jaime îi tresăltă inima. 

— Karen? 

— Aceeaşi din localul cu hamburgeri. 

Vocea îi suna veselă. 

— Aha, da, Karen. Hotări să se prefacă indiferent. Va profita 
de faptul că a sunat ea. Ce pot face pentru tine? Ai nevoie de un 
audit? 

— E foarte amuzant domnul vicepreşedinte, continuă ea cu o 
voce melodioasă. Va trebui să vorbesc cu avocatul meu despre 
tonul pe care l-aţi folosit oferindu-mi auditul. 

— Eu n-am avocat. Mi-ai putea recomanda unul, în cazul în 
care povestea asta ar deveni un litigiu? 

— Cunosc o bună avocată, dar e scumpă. 

— Cât? 

— Un hamburger grecesc. 


— Bine. Am putea ajunge la un acord. Se simţea Humphrey 
Bogart şi nu voia să se arate grăbit. Ce zici de mâine, joi? 

— Imposibil, am un alt angajament, răspunse ea. Propun 
seara de vineri. 

Jaime simţi că-şi pierde pretinsul avantaj şi rămase o clipă 
tăcut faţă de acest fapt neprevăzut. Seara de vineri era evident 
un angajament mai serios decât cea de joi, ceea ce îl încânta. 
Dar stabilise cu o prietenă să se vadă şi va trebui să anuleze 
întâlnirea. Antrenamentul lui ca negociator îi spunea că, pentru 
a-şi recăpăta poziţia, trebuia să răspundă că el era ocupat vineri 
şi să-i propună lunea următoare. Categoric, luni. 

— Mai bine sâmbătă, se auzi spunând. 

Aşteptarea până săptămâna următoare îi produsese deodată 
panică. 

— Oh! îmi pare rău, dar sâmbătă nu pot. 

— Bine, accept vineri. Era o predare, dar spera sá nu se 
observe. Dar tu inviti, ca o compensație pentru un termen atât 
de scurt. 

— Să-i lăsăm pe avocaţii noştri să discute la cină, spuse 
Karen. Apropo, al meu are chef să meargă mai curând la un 
restaurant în Newport, numit The Red Gulf”. Îţi convine? 

— Dar, nu voiai un hamburger? 

— Ba da, mă tenteazá, dar altădată. Vorbim de o seară de 
vineri. Nu fi aşa de zgârcit, domnule! Râdea. 

— Dar tu ai fost cea care... Jaime îşi dădu seama că nu prea 
avea argumente. Bine, de acord, acceptă el. 

— la-mă de acasă la opt. Karen îi dădu adresa. Pe curând, 
dragă. 

Jaime rămase privind receptorul, cu dorinţa de a-l săruta. 

Trecuseră şapte minute peste opt când Jaime opri maşina în 
faţa barierei de acces la complexul de apartamente. Făcuse 
înconjurul de vreo două ori, lăsând timpul să treacă, pentru ca 
să ajungă târziu, şi spera să o fi supărat pe Karen, dar nu într- 
atât încât să-i strice seara. 

Din gheretă, un paznic enorm, cu înfăţişare puţin prietenoasă, 
îl interogă din priviri. 

— Karen Jansen. 

Paznicul nu răspunse şi, apucând telefonul, formă un număr, 
fără să-l piardă din ochi pe Jaime. 

Opt şi nouă minute, n-a fost în intenţia lui să întârzie atât de 
mult, dar era sigur că ea îl va face să o aştepte. 

Paznicul izbucni într-un hohot de râs; dinţii foarte albi îi 
iluminară într-un zâmbet larg chipul întunecat. 

— Domnul Berenguer? întrebă el, închizând telefonul. 

— Da. 

— La prima intersecţie, luati-o la dreapta, vă rog. Bărbatul 
zâmbea în continuare. După o sută de metri, veţi găsi pe stânga 
o zonă de parcare cu spaţii verzi. Puteţi lăsa maşina acolo. 
Domnişoara Jansen locuieşte în edificiul D, etajul trei B. 

— Mulţumesc, răspunse Jaime, surprins şi intrigat de brusca 
amabilitate a bărbatului. Acesta îi răspunse cu o expresie 
prietenoasă. 

Zona cuprindea clădiri elegante de înălţime medie, în stilul 
colonial din Sud. Pajiştea întinsă şi copacii crescuţi din grădini 
erau deja iluminati pentru noapte. 

Se întrebă care o fi edificiul D, dar nu avu timp să afle; ea 
înainta prin grădină şi Jaime deduse că o fi ieşit din apartament 


de îndată ce a închis telefonul după ce a vorbit cu paznicul. 
Simti o urmă de remuşcare pentru întârzierea lui intenţionată. 

Haină neagră, geantă şi pantofi cu tocuri înalte, asortati. Ochii 
albaştri şi buzele mai roşii decât de obicei îi zâmbeau în semn 
de călduros bun venit. Era foarte, foarte frumoasă. 

Cobori din maşină şi rámaserá la treizeci de centimetri unul 
de celălalt. 

— Bună, Jim. 

— Bună, Karen. 

In ciuda riscului de a răni convingerile feministe pe care 
presupunea că le-ar avea fata, aruncă un compliment: 

— Eşti foarte frumoasă. 

— Mulţumesc, răspunse ea, aparent încântată de compliment. 
Şi tu eşti foarte atrăgător. 

Pe Jaime îl surprinse atitudinea relaxată şi fericită a lui Karen, 
care, invers de cum se temuse, nu arăta nici cea mai mică urmă 
de agresivitate. După o clipă de şovăire, se grăbi să-i deschidă 
portiera maşinii. 

— Mulţumesc, repetă ea aşezându-se şi, când i se deschise 
haina, lăsă să se vadă nişte frumoase picioare lungi sub o fustă 
simplă. 

Jaime îşi înghiţi saliva, închise cu grijă portiera şi dădu roată 
maşinii, gândindu-se că era pentru prima dată că i le vedea. 
Până în clipa aceea, pentru el, picioarele fuseseră o parte 
inexistentă a anatomiei lui Karen şi, deodată, ajunseseră să fie o 
realitate incitantă. 

Porni maşina, stăpânindu-şi tentatia de a arunca o altă privire 
către fascinanta lui descoperire. 

Karen răspunse salutului entuziast al paznicului. 

— Pe curând, Was. 

Bărbatul, încă zâmbitor, îşi arătă pistolul. 

Jaime nu înţelegea gestul. 

— Karen, întrebă el până la urmă, ce i-ai spus paznicului la 
telefon când am ajuns? 

— l-am spus că cineva nu trebuie să se prezinte cu întârziere 
la prima întâlnire, răspunse ea liniştită, şi să-ţi tragă un glonţ în 
cap dacă mai zăboveai o secundă în plus. 


— Ei bine, individul avea înfăţişarea cuiva căruia nu i-ar fi 
păsat s-o facă. Jaime încasă gluma. Dar ar fi fost o pedeapsă 
excesivă. 

— Fireşte că ar fi făcut-o si, pe deasupra, ar fi fost chiar 
încântat. Apoi, tonul lui Karen deveni sever. Aşa vă purtaţi voi, 
latinii, cu domnişoarele la prima voastră întâlnire? 

— Nu întotdeauna. Doar când sunt funcţionare de rang înalt 
pline de succes, răspunse el pe un ton ironic. 

— Ah, nu, protestă ea cu o înflăcărare amuzantă. Nu lucrez la 
sfârşit de săptămână şi am pretenţia să fiu tratată ca orice 
femeie; să nici nu-ţi treacă prin minte să mă discriminezi, ar fi 
anticonstitutional. 

— la te uită, a răsărit şi avocata! 

O privi ín ochi. Zámbeau amándoi. Nu putu evita sá viziteze 
cu privirea acele picioare; îl atrăgeau ca un magnet. Ştia că ea 
îşi dăduse seama şi se blestemă pentru neînfrânare. Dar apoi se 
gândi că ea îi ceruse să nu o discrimineze. 

Constituţia ţării ar trebui să fie respectată! 

* 

The Red Gull era un restaurant romantic în stil marináresc cu 
muzicá suavá, putiná luminá ambientalá si lumánári rosii pe 
masá. 

Conversatia avansá repede de la lipsa de importantá a hobby- 
urilor la domenii mai profunde. Amándoi explorau cu aviditate 
zonele necunoscute ale celuilalt, lăsându-le sá iasă la iveală pe 
cele proprii. 

— Bunicul meu patern a murit într-un vechi război, în Europa, 
a luptat pentru libertate, povestea Jaime. lar tatăl meu şi-a 
părăsit prima patrie, a emigrat în Cuba, unde i-a sprijinit apoi pe 
castrişti, pentru ca mai târziu să trebuiască să fugă de pe insulă 
şi să vină aici, tot în căutarea libertăţii. 

— Păi, de-acum a găsit-o, conchise Karen. Trebuie să fie un 
om fericit. 

— Nu cred că el e foarte sigur că a găsit-o. 

— De ce? 

— Pentru că libertatea e un concept schimbător, o utopie care 
evoluează. Ideea despre libertate pe care o avem tu si cu mine 


este oare cea pe care o căutau părinţii Constituţiei Statelor 
Unite? Cea a Revoluţiei Franceze? 

— Mă rog, faptul că nu porţi lanţuri, că poţi să mergi oriunde 
îţi place şi să-i votezi pe guvernanti te ajută să fii liber, nu crezi? 
argumentă Karen. Dar, uneori, toţi trebuie să facem nişte lucruri 
pe care nu le dorim. Ca să ai o libertate totală ar trebui să ai 
puterea totală. 

— Prea multă filosofie. Má tem că te plictisesc şi n-o să mai 
accepţi o altă întâlnire. 

— Te înşeli. Ochii îi străluceau sub pâlpâirea lumânărilor. 
Subiectul mă interesează. In localul cu hamburgeri mi-ai vorbit 
despre vidul de ideologii din vremea noastră, nu-i aşa? 

— Da. Cred că idealismele au murit. Căutarea libertăţii s-a 
încheiat. 

— Asta e motivul pentru care n-am acceptat să ies cu tine 
sâmbătă. 

— Poftim? 

— Asta e motivul pentru care ţi-am spus că nu pot ieşi cu tine 
mâine, sâmbătă. Libertatea. 

— Şi ce are de-a face cu faptul că tu şi cu mine am fi ieşit în 
oraş? Jaime era surprins. În ce fel e îngrădită libertatea ta prin 
faptul că ai fi ieşit cu mine sâmbătă? Am înfăţişarea unui 
partizan al sclaviei? 

Karen râse veselă, savurând stânjeneala lui Jaime. 

— Nu puteam ieşi mâine cu tine pentru că am stabilit cu nişte 
prieteni să mergem la UCLA la o conferinţă despre libertate şi 
putere în ziua de azi. După cum vezi, libertatea este motivul 
final al refuzului meu. 

— Foarte isteatá. 

— Bineînţeles, dar acum eu sunt cea care te invită să ieşim 
mâine. Cu condiţia să vii la conferinţă, fireşte. Şi apoi adăugă 
amuzată: Cred că poţi atinge nivelul intelectual cerut. 

— Mulţumesc pentru promovarea examenului, doamnă 
doctor, dar îţi amintesc că tu ai fost cea care mi-ai propus să 
ieşim azi. 

— Neg categoric, exclamă ea, lărgindu-şi zâmbetul. N-am 
cerut niciodată vreunui bărbat să iasă cu mine. Ei sunt cei care 
mi-o cer. 


Mâna lui Karen era pe masă şi Jaime trebuia doar să o întindă 
pe a lui ca să o atingă. O dorea cu intensitate, dar se gândi că ar 
fi fost prematur şi că ar putea strica toată seara. Nu voia să facă 
greşeli. 

— Eşti o neruşinată simpatică. 

— Poate, răspunse ea cu o privire smecheroasá. 

Jaime se întreba dacă nu cumva l-o fi provocând cu 
premeditare. 

Au ajuns târziu la conferinţă, de data asta Karen l-a făcut să 
aştepte mai mult de o jumătate de oră. Jaime a fost pe punctul 
de a protesta, dar până la urmă a hotărât să tacă. 

Vreo trei sute de persoane, aproape toate cu înfăţişare de 
universitari, ascultau cu atenţie. Purtau îmbrăcăminte lejeră şi 
unii şedeau pe jos aproape de orator. Ei s-au instalat pe nişte 
locuri libere din fundul sălii. 

— Marea reuşită a epocii moderne este că imensa majoritate 
a celor dominați şi spoliati nu-şi dau seama de acest lucru. Si, 
ceea ce este cel mai grav, se cred liberi. Bărbatul care vorbea 
să tot fi trecut de treizeci şi cinci de ani, purta cioc şi îşi folosea 
mâinile ca să-şi sublinieze mai bine cuvintele. Ne îndreptăm 
oare spre acea faimoasă lume fericită? In evoluţia umană, există 
momente când se formează o masă socială critică. „Masa 
socială critică” o definim ca fiind numărul suficient de indivizi 
care, gândind şi acţionând în aceeaşi direcţie, fac lucrurile să se 
schimbe. Inainte, schimbările sociale se petreceau prin revoluţii 
sau cuceriri, acum se întâmplă graţie voturilor cetăţenilor. Şi 
cum se creează această masă critică? Conferenţiarul vorbea 
fără să ridice glasul, cu o anume încetineală, dar sublinia 
cuvintele. Religia, cultura definită ca fiind sentimentul a ceea ce 
este drept şi nedrept şi practica economică sunt ingredientele 
pentru formarea gândirii individului şi a maselor. Amestecul 
acestor trei elemente produce conceptul de corect şi just şi 
defineşte poziţia politică a cetăţenilor. 

Ochii întunecaţi ai oratorului îi căutau pe cei ai oamenilor care 
îl ascultau si se opreau, atintindu-si privirea asupra câte unuia. 
Părea că citeşte în ei, că ia energie şi că, în felul acesta, sporea 


forţa mesajului său, care începea încetul cu încetul să crească în 
ton şi în volum. 

— Aşadar, într-o societate ca a noastră, în care fiecare 
cetăţean are un vot, munca de lămurire şi convingerea sunt 
armele fundamentale pentru a obţine puterea, fie ea politică, 
economică sau chiar religioasă. Dar, ca să se producă masa 
socială critică, este nevoie să fie transmis conceptul de „corect 
şi just”. Ca acesta să ajungă în mod convingător la un mare 
număr de cetăţeni. În trecut, această lucrare au realizat-o 
preoţii prin religie şi trubadurii şi comediantii prin divertisment; 
ei au fost cei responsabili cu transmiterea şi convingerea 
cetăţenilor în legătură cu ceea ce era corect şi just. Cui îi revine 
acest rol în ziua de azi? Mijloacelor de comunicare. Ele sunt cele 
care au pus mâna pe această mare putere şi care-şi lansează 
continuu mesajul prin filme, programe de televiziune sau 
articole de presă. Le-am dat radioului, televiziunii şi ziarelor 
cheia casei noastre şi accesul la votul nostru. lar în democraţie, 
atunci când votăm, cedăm mica noastră picătură de putere 
politică unei persoane care, în final, o va folosi conform 
propriilor criterii şi decizii. 

Jaime se gândi că, prin felul în care se exprima, omul acela îi 
amintea mai curând de un predicator de la televiziune decât de 
un profesor universitar. Categoric, părea un misionar, şi asta l-a 
făcut să nu aibă încredere în el. 

— Filmele de cinematograf şi programele de televiziune sunt 
cel de al doilea produs de export, în valoare monetară, al 
Statelor Unite. Dar importanţa lor depăşeşte exportul economic; 
sunt o adevărată armă. Vânzarea stilului de viaţă american pe 
cele cinci continente a atras după sine căderea cortinei de fier, 
năruirea şi transformarea sistemelor comuniste. Cetăţenii 
acestora, consumatori avizi de imagini şi de divertisment, în 
ciuda maşinăriilor locale de propagandă, au fost convinşi de 
faptul că înaltul standard de viaţă american era țelul vieţii lor si 
au forţat schimbările în ţările respective, ajutaţi de ineficienta 
acelor sisteme care propuneau filosofii de viaţă alternative. ŞI 
iată cum Statele Unite au câştigat cel de al treilea război 
mondial. Fără să trebuiască să tragă niciun glonţ. 

* 


Jaime o privi pe Karen şi, văzând aviditatea cu care îl asculta 
pe orator, îi crescu suspiciunea faţă de omul acela. 

— Acesta este doar un exemplu al puterii mijloacelor de 
comunicare. Il conving, îl seduc pe cetăţean, obţin vânzări şi 
credincioşi pentru noile religii, îi înalţă la putere pe preşedinţii 
care conduc destinul naţiunilor. Îl conving că sistemul este just 
şi că el, individul, este liber. Dar, este oare liber cetăţeanul 
nostru mijlociu? Are libertatea să decidă câte ore să doarmă? La 
ce oră să se trezească şi dacă să meargă sau nu să muncească? 
Are într-adevăr această libertate? Eu vă provoc să vă gândiţi. 
Putem decide ce facem duminică sau unde vom merge în 
vacanţă; cu condiţia să avem bani, fireşte. Ce lucruri importante 
din viaţa noastră putem schimba? Analizaţi acest lucru şi veţi 
vedea că într-adevăr sunt puţine. Suntem oare liberi? Sau am 
fost convinşi că suntem liberi? Aici, bărbatul marcă o lungă 
pauză. Inchei cu o dată finală: 75 la sută din mijloacele de 
comunicare sunt controlate azi de marile companii 
multinaționale. Şi aceste mari corporaţii au puterea de a 
comenta, de a manipula şi de a cenzura ştirile. Jeff Cohen, fostul 
responsabil de rubrică de la USA Today si Los Angeles Times, 
spune că „asistăm în această ţară la crearea unui sistem de 
propagandă mult mai sofisticat decât cel din fosta Uniune 
Sovietică”. Gândiţi-vă la aceste cuvinte. Vă mulţumesc. 

Sala răsună de aplauze şi, când acestea se încheiară, un tânăr 
din rândul patru începu şirul întrebărilor. Karen se aplecă spre 
Jaime şi îi vorbi la ureche. 

— Interesant, nu-i asa? 

— Da. Omul ăsta e un revoluţionar. Dar îşi trecu gândul sub 
tăcere: nu o fi cumva un manipulator în căutare de putere, pe 
care atât de mult a criticat-o, pentru sine însuşi? 

* 

Odată încheiate întrebările, multi dintre cei prezenţi se 
grupară în cercuri, discutând cu înflăcărare. 

— Conferentiarul este un prieten al meu. Se numeşte Kevin 
Kepler. Ţi-l voi prezenta mai târziu; acum are prea multă lume în 
jurul lui. Luându-l de mână, îl trase după ea spre o latură a sălii. 
Vreau să cunoşti un alt prieten, vino. 


Se apropiară de un grup; un bărbat se dădu la o parte când îi 
văzu. 

— Peter, el este Jaime Berenguer, îl prezentă Karen. Jaime, 
prietenul meu Peter Dubois. 

Îşi dădură mâna. Bărbatul, cu părul şi barba albă, să tot fi 
avut vreo şaizeci de ani. Era îmbrăcat cu o scurtă largă de lână 
cu motive indiene şi pantaloni şi cizme de cowboy. 

— Încântat să vă cunosc, domnule Berenguer. 

ÎI privi cu ochii lui limpezi, curios de ficsi. 

— O plăcere, răspunse el, îndoindu-se că va ajunge să fie 
astfel. 

— Jaime este un coleg de la corporație, informă Karen. 

— Aveţi un nume de familie interesant, domnule Berenguer. 
De unde e originară familia dumneavoastră? 

— Din Cuba. 

— Şi înainte? De unde provine? 

— Din Spania. 

— Şi aş îndrăzni să afirm că din vechiul regat de Aragon. 

— Da, aveţi dreptate. Jaime zâmbea uimit. Cum aţi ghicit? 

— Peter predă istoria, interveni Karen, şi specialitatea lui este 
Evul Mediu. 

— Dumneavoastră sunteţi un descendent al familiei Ramon 
Berenguer, conti de Barcelona si mai târziu regi ai Aragonului, 
continuă Dubois cu solemnitate, dar zâmbind. Am dedicat mult 
timp studiului acestei perioade istorice şi faptelor în care aceste 
personaje şi descendenţii lor au jucat un rol principal. Nişte 
oameni fascinanti. 

— Nu aveam cunoştinţă despre asemenea strămoşi. Pe Jaime 
îl amuza această surpriză. Mi-ar plăcea să aflu mai multe despre 
ei. 

— Sunt sigur că ştiţi mai multe, dar acum nu vă amintiţi. 

Bărbatul îşi păstra privirea fixă, cu ochii prea deschişi, care 
aminteau de cei ai unui şarpe. 

— La ce vă referiţi? vru Jaime să ştie, surprins. 

— O persoană, domnule Berenguer, are înlăuntrul său nişte 
înregistrări nebănuite. Unii le denumesc memorie genetică, iar 
alţii le dau nume diferite. Se află acolo şi nu trebuie decât să le 


chemaţi; veţi fi surprins sá constatati ce înmagazinează 
memoria dumneavoastră. 

— Glumiţi? întrebă Jaime. Aşa, niciuna, nici două? Ca si cum 
ar fi vorba de o dischetă de computer? 

— Nu. Nu glumeşte, interveni Karen. Am cunoscuţi care au 
fost în stare să recupereze o parte din memoria lor. Este o 
experienţă unică. 

— Da, domnule Berenguer. Dubois făcu un semn cu mâna 
stângă şi Jaime observă un inel cu o ciudată formă de potcoavă. 
Întocmai, eu colaborez cu un grup de lucru care dezvoltă tehnici 
pentru obţinerea acestor experienţe şi până în acest moment 
succesul ne-a surâs într-un număr considerabil de cazuri. Mă 
puteţi crede că, atunci când se întâmplă, compensează cu 
prisosintá efortul. 

— Sunt uluit. Cred că am citit ceva asemănător, dar n-am luat 
niciodată în serios aceste poveşti. 

— Ei bine, vă asigur că unele dintre ele sunt adevărate. 

— Vreti să spuneţi că aş putea ajunge să „evoc” ceva ce nu 
mi s-a întâmplat mie niciodată, ci unui strámos al meu? 

— Este foarte posibil ca dumneavoastră să vá reamintiti. 
Depinde de atitudinea si de credinţa pe care o veţi avea când vá 
veţi confrunta cu acest tip de experienţă noncarteziană. Sunt 
unii pe care neîncrederea îi blochează complet şi care nu 
reuşesc niciodată să-şi amintească. 

— As putea oare sá rememorez faptele strámosului meu, 
regele? Ale lui Berenguer, cum îl numiţi dumneavoastră? 

— Da, dar este improbabil. Logic este sá vă ciocniti întâi cu 
experienţele altora. Trecutul dumneavoastră genetic este 
alcătuit prin aportul a mii de indivizi. 

— Să nu vă supăraţi dacă sunt sceptic, dar mie îmi aminteşte 
de practicile spiritiste. Nu cred în chestiile astea. 

— Nu mă supăr. Dumneavoastră sunteţi liber să credeţi în ce 
doriţi, dar cunosc o mulţime de persoane culte, inteligente şi cu 
un înalt nivel intelectual care au trăit această experienţă. Dacă 
hotărâți să judecaţi în necunostintá de cauză, dacă vă 
cramponati de opiniile oficiale şi nu aveţi niciun interes pentru 
acest lucru, e dreptul dumneavoastră, nu voi fi eu cel care sá vă 


blameze. Fără să-şi piardă zâmbetul, misteriosul personaj 
schimbă vorba. Ce părere aveţi despre conferinţă? 

— Interesantă. Dar revenind la povestea cu memoria, 
Intelegeti-mi uimirea, se grăbi să adauge Jaime, şi bineînţeles că 
n-aş refuza să o experimentez. 

— Bine, în cazul ăsta, veniţi la una din întâlnirile noastre. 
Chiar mâine plecăm într-o excursie. Poate Karen, dacă nu are alt 
angajament, vrea să vă invite. 

— Bineînţeles că am un alt angajament, spuse Karen. Şi, de 
altfel, de ce aş vrea eu să-l invit pe acest cubanez sceptic? 

Pe Jaime îl amuză provocarea lui Karen şi rămase privind-o, 
dând din cap cu o privire rugătoare. 

— Bine. Dacă mi-o cere frumos şi merită, poate îmi schimb 
planurile şi îl invit. 

— Te rog, Karen. 

— O să văd ce pot face. Dar, mai întâi, trebuie să-mi consult 
agenda. 

— Scuzati-má, trebuie să vă las, spuse Dubois cu amabilitate, 
întinzându-i mâna. Am fost încântat să vă cunosc, domnule 
Berenguer. Voi afla mâine dacă aţi reuşit până la urmă s-o 
convingeti pe Karen. 

— Încântat şi pe curând, răspunse Jaime, strângându-i mâna. 

— Ce mai face Sara? 

Davis folosea obişnuitul său stil energic. 

— Îşi revine bine din şoc, răspunse Andersen, preşedintele 
Departamentului Juridic. Insistá să revină la serviciu, dar 
medicul vrea ca ea să-şi continue repausul la pat. Lucra de mai 
bine de treizeci de ani cu Steve şi nu-i poate ieşi din minte că ea 
a fost cea care i-a pasat bomba. Se simte vinovată. 

— Ce prostie! Să se întoarcă la lucru, dacă vrea. Activitatea 
este cel mai bun tratament şi, fiind cu ceilalţi, o va ajuta să-şi 
scoată tâmpeniile din cap. Davis se adresă acum unui bărbat la 
vreo cincizeci de ani, aşezat la masa de conferinţe. Inspectore 


Ramsey, îmi închipui că aţi interogat-o deja pe Sara. Ea ce îşi 
aminteşte? 

Fuseseră nevoiţi să aştepte ziua de sâmbătă pentru ca Davis 
să se poată întâlni pentru prima dată cu inspectorul însărcinat 
cu ancheta. Ramsey purta un costum obişnuit, cravată ieftină, şi 
se juca cu o ţigară în mâini. Aspectul lui contrasta cu costumul 
scump şi cravata italienească a lui Gutierres. Avea înfăţişarea 
unui funcţionar oarecare din administraţia oraşului, iar aspectul 
lui nu era prea strălucit, dar însuşi primarul i-l recomandase lui 
Davis, iar acesta nu se lăsa impresionat de costume şi cravate 
de marcă. 

— Nimic care să poată aduce nişte indicii, răspunse el cu 
încetineală. Spune că i-a pasat domnului Kurth două plicuri mari 
cu indicatia „a fi deschise doar de persoana interesată” şi care 
păreau scenarii de film. Obişnuit. l-am arătat bucăţi de ambalaj 
recuperate din dărâmăturile din birou, dar Sara n-a putut 
identifica niciunul. 

— Ceva în scrisoarea de revendicare a atentatului? interveni 
Gutierres. 

— FBl-ul nu are dovada existenţei nici unei organizaţii numite 
Apărătorii Americii, dar poate fi un al doilea sau al treilea nume 
al vreunui grup paramilitar extremist. Se fac cercetări. Alte 
companii de comunicare au primit aceleaşi scrisori. Amenintá 
din pricina a ceea ce consideră ei drept conţinuturi libertine şi 
antiamericane ale programelor de televiziune sau ale filmelor. 
Dar n-au revendicat niciodată un atentat. 

— Sunt vechile noastre cunoştinţe, informá Gutierres. De mai 
bine de un an de zile nu încetează să trimită insulte şi 
ameninţări la adresa tuturor, dar în special domnilor Kurth şi 
Davis. 

— Am nevoie de aceste scrisori, spuse Ramsey. 
Dumneavoastră le păstraţi? 

Gutierres îl privi pe Davis, care incuviintá uşor din cap. 

— Da, le veţi avea chiar azi. 

— Aţi găsit ceva în scrisoare? întrebă Davis. 

— Nu erau amprente şi a fost tipărită pe o hârtie obişnuită, cu 
imprimanta cea mai vândută în America şi cu un program de 


scriere dintre cele mai uzuale. Fără amprente digitale. Nicio 
informaţie relevantă. 

— Ce aţi aflat despre apelul telefonic al Fraţilor întru Apărarea 
Demnităţii? 

— Nimic. FBl-ul n-are dovezi nici despre existenţa unui 
asemenea grup. Individul care a sunat avea accent de New York 
şi asta e singura pistă. 

— Şi din analizele resturilor din birou? 

— A fost o explozie cumplită. Geamurile exterioare ale clădirii 
sunt rezistente la mari impacturi, dar explozia a reuşit să spargă 
o mulţime dintre ele. Domnul Kurth era între bombă şi geamuri. 
Ramsey se exprima cu încetineală, tărăgănând cuvintele. A 
murit instantaneu, literalmente zdrobit de suflul foarte puternic. 
Când a zburat pe fereastră, era deja mort. 

— Puteţi să mă scutiţi de detalii, i-o reteză Davis. V-am 
întrebat ce aţi găsit în birou. Presupun că toţi oamenii ăia pe 
care i-aţi trimis or fi fost buni de ceva. 

— Domnule Davis, spuse Ramsey încetând să se mai joace cu 
ţigara, sprijinind-o cu filtrul de masă şi ţinând vertical celălalt 
capăt cu vârful degetului arătător, dumneavoastră conduceţi 
această companie, iar eu conduc ancheta. Se aplecă uşor în 
faţă. Să lămurim dintru început ce face fiecare. Noi cercetăm şi 
dumneavoastră colaborati. Este obligaţia dumneavoastră şi cred 
că nu vreţi sá apăreţi ca o persoană care blochează legea. 
Întrebările le pun eu şi, dacă voi răspunde la ale 
dumneavoastră, va fi din pură politeţe şi până acolo unde cred 
eu de cuviinţă. Aveţi destule probleme şi va fi mai bine să nu fie 
şi mai multe. 

Nu se mai auzi decât tăcerea. Pretorianul care scria minuta 
reuniunii rămase cu o mână ridicată de pe tastatura 
computerului şi îl privea pe Ramsey, cu gura întredeschisă de 
uimire. Gutierres îi aruncă politistului aceeaşi privire pe care o 
pisică ar lansa-o asupra unui şoarece; Andersen încerca să evite 
să zâmbească. Nimeni nu-i vorbea astfel bătrânului. 

— Domnule Ramsey, răspunse Davis după câteva clipe, cred 
că dumneavoastră nu v-aţi asumat răspunderea pentru situaţie 
aşa cum este ea şi vă voi explica. Făcu din nou o pauză. Mare 
parte din banii cu care vi se plăteşte leafa provine de la 


impozitele pe care le plăteşte corporatia pe care o conduc eu. Si 
acelaşi lucru se întâmplă cu salariul şefului dumneavoastră şi al 
şefului şefului dumneavoastră. Cu acest telefon pot chema pe 
cineva care-şi va întrerupe orice reuniune în care s-ar afla ca să 
răspundă imediat la apelul meu. Acel cineva se poate da cu 
curul de pământ atât de tare, încât să-i rămână plat pentru 
restul vieţii. Şi o va face dacă eu vreau să fie aşa, pentru că şi-a 
obţinut nenorocita aia de slujbă cu sprijinul corporației. Si face 
pe el de frică să nu-şi piardă fotoliul. 

Sprijinindu-se de spătarul scaunului, Ramsey îşi luă câteva 
clipe de răgaz înainte de a vorbi. 

— Să vă ajut să spuneţi ceea ce n-aţi putut spune? Poate 
voiaţi să spuneţi „să se dea de pământ cu curul ăla împuţit de 
negru”? Făcu o pauză. Amenintati cumva în public oficialul care 
conduce cercetarea unui asasinat petrecut în birourile 
dumneavoastră? Sunteţi foarte puternic, domnule Davis, dar n- 
aţi putut împiedica asasinarea celui mai bun prieten al 
dumneavoastră. Nu ştiţi cine a făcut-o, nici dacă vor încerca din 
nou, dar dacă o vor încerca, ştiţi că ar putea avea succes chiar 
împotriva dumneavoastră. Puterea îşi are limitele ei, domnule 
Davis, şi uneori o viespe poate ráni un elefant fără ca acesta să 
poată face ceva ca să o împiedice. Şi chiar dacă elefantul ar 
avea şansa să-i vină de hac viespii, asta nu i-ar curma durerea 
rănii. Gândiţi-vă la asta. 

— Inspectore, interveni Andersen, nu interpretaţi greşit 
expresia domnului Davis; ăsta e limbajul obişnuit în branşa 
noastră. Corporaţia colaborează pe deplin în anchetă. 

— Iti mulţumesc pentru ajutor, Andrew, i-o retezá Davis, dar 
n-am nevoie de el. Sper să lucraţi tot atât de bine pe cât vorbiti, 
Ramsey. Şi respect ceea ce aţi spus. Vom colabora cu 
dumneavoastră, dar puneţi rapid mâna pe ticăloşii ăia de 
Apărători ai Americii. Atunci veţi avea mai mult decât respectul 
meu: recunoştinţa mea personală. Şi asta valorează mult în 
oraşul ăsta şi în tara asta. Sper să manevrati în orice clipă 
această treabă cu cea mai mare confidentialitate, în special faţă 
de presă. Şi să nu daţi greş, pentru că, dacă o faceţi, atunci 
chiar eu personal o să dau de pământ cu curul ăla imputit de 


negru al dumneavoastră şi voi face în aşa fel încât alte cincizeci 
de persoane să facă acelaşi lucru. 

— O luaţi prea repede, continuă Ramsey, trecând cu vederea 
ameninţarea lui Davis. E foarte posibil ca Apărătorii Americii sau 
Fraţii întru Apărarea Demnitátii să fie o simplă acoperire pentru 
un alt grup sau interes. Spuneti-mi, cine beneficiază de moartea 
lui Kurth? Concurenti? Cineva care-i dorea postul în corporație? 
Dusmani personali? Sunt sigur că munca de conducere a unui 
studio cinematografic nu e o treabă pentru surorile de caritate. 
Duşmani politici? Domnul Kurth avea o mare putere politică. Pe 
cine deranja? 

— Aşadar, credeţi că Apărătorii Americii sunt un paravan? 
şopti Davis, dus pe gânduri. 

— Uitaţi ce este, Ramsey, interveni Gutierres, de ani de zile 
primim ameninţări de la indivizi şi de la grupuri. Predicatori ai 
bisericii ne-au dat numele de Anticrist şi au promovat boicotarea 
producţiilor noastre de televiziune. Oamenii ăştia sunt reali. 
Există cu adevărat şi mulţi sunt în stare să ucidă. 

— Da, există. Sigur că există o mulţime de extremişti şi de 
nebuni. Totuşi, ce scuză drăguță! răspunse Ramsey. 

— Ramsey, spuse Davis, va fi o sarcină foarte dificilă să 
căutaţi duşmani şi persoane care se simt jignite. Steve Kurth a 
trebuit să calce peste multe capete şi să spună de multe ori nu 
în munca lui. Această direcţie va face ancheta să fie veşnică. 

— Analiza motivelor poate da unele indicii, replică Ramsey, 
dar şi mijloacele de care s-au folosit asasinii. Domnul Kurth era 
evreu, ca şi dumneavoastră, aşa este? 

— Da, aşa este, dar ce contează asta pentru anchetă? 

— Nu ştiu încă. Poate conta tot atât de puţin ca şi faptul că eu 
sunt negru, răspunse Ramsey liniştit, sau, dimpotrivă, poate fi 
fundamental. Nu-i aşa că domnul Kurth nu-şi ascundea poziţia 
faţă de conflictul iudeo-palestinian? Şi că era în favoarea cedării 
teritoriilor către palestinieni, numai să se realizeze pacea? Şi că 
şi dumneavoastră sunteţi la fel de favorabil? Şi că aceasta 
contrariază nişte grupuri foarte puternice care influenţează 
direct asupra guvernului statului Israel? Nu-i aşa că aţi primit 
scrisori şi apeluri amenințătoare din pricina unor reportaje de 
televiziune care propuneau deschis pacea în schimbul 


concesiunilor teritoriale? Şi că acele grupuri vă consideră 
trădători? Şi că un anume rabin extremist v-a lansat blesteme şi 
condamnări? Dumneavoastră aveţi o mare putere de influențare 
asupra cetăţeanului american şi de convingere a lui despre cine 
sunt în acest conflict cei buni şi cei răi, iar opinia cetăţeanului de 
pe stradă influenţează mult mai mult politica guvernului decât 
presiunea grupurilor financiare; politica guvernului Statelor 
Unite este fundamentală pentru Israel. Aşa că eliminarea 
dumneavoastră poate prezenta un înalt interes politic. 

— Cred că dumneavoastră sunteţi cel care are prejudecăţi 
rasiale, îi reproşă Davis, şi mă tem că vedeţi prea multe filme de 
spionaj. 

— Domnule Davis, a costat destul de mult identificarea 
explozibilului folosit, dar, cu ajutorul unui anume prieten care 
lucrează în laboratoarele specializate ale FBI, am reuşit. Este un 
explozibil rar. Ghiciti care anume? 

— Fireşte că nu. Cum dracu’ să ştiu eu? 

— Se numeşte RDX. Un singur gram este tot atât de puternic 
cât un kilogram de dinamită; a putut fi ascuns cu uşurinţă 
înăuntrul clădirii. Mecanismul detonator trebuie că a fost şi el 
foarte mic şi, în consecință, de înaltă tehnologie. 
Dumneavoastră ştiţi cine foloseşte acest explozibil? 

— La naiba, Ramsey! Lăsaţi-vă odată de ghicitori! 

— RDX este explozibilul favorit al serviciilor secrete din 
anumite ţări, spuse Ramsey cu un zâmbet, în special al 
serviciului secret israelian. Cu acest exploziv şi un telefon mobil 
au reuşit să-l ucidă pe şeful miliției de şoc a integriştilor islamici 
Hezbolah*, Isadin Ayash. 

— Insinuati cá sunt implicati? 

— Ar putea fi, ráspunse Ramsey, studiind amánuntit expresia 
de pe chipul lui Davis. 


18 Partidul lui Dumnezeu, organizatie politico-militará libanezá, de 
orientare siitá, creată în 1982 în urma invadării sudului Libanului de 
către Israel, ca aripă disidentă fundamentalistá. Sprijinită de Iran si 
Siria, e promotoare a jihadului - războiul sfânt - şi i se atribuie 
numeroase atentate teroriste, (n.tr.) 

— Va trebui să-ţi câştigi invitaţia la excursia de mâine. Eu nu 
merg în pădure cu oricine, îi spusese Karen, când se 
despártiserá după conferinţă. 

lar acum se aflau la cină într-un excelent restaurant 
franțuzesc unde ea îşi dădea silinta cu eleganţă să deschidă 
nişte escargots”, iar el mânca un foie” proaspăt. Costumul si 
cravata erau obligatorii, iar Karen purta un elegant compleu de 
seară cu fustă strânsă pe corp şi decolteu generos; contrastul cu 
părul el blond şi pielea foarte albă era splendid. Era nespus de 
frumoasă. 

Karen hotărâse că parte din preţul pe care el trebuia să-l 
plătească pentru invitaţia în excursie era o cină nemaipomenită. 
Şi că ea va fi aceea care va alege restaurantul. 

Jaime, după cum începea să se obişnuiască, a trebuit să-şi 
schimbe planurile pentru seara aceea şi ziua următoare. N-ar fi 
pierdut pentru nimic în lume ocazia de a fi împreună. 

Era evident că restaurantul era scump până la indecentá şi că 
ea nu se va oferi să achite jumătate din nota de plată. 

Chiar si aşa, el se gândea că e o bună investiţie şi că se va 
bucura până la ultimul dolar din lungul şir cât va costa cina. 

— Vorbeşte-mi despre excursia de mâine. Trebuie să-mi 
scutur de praf uniforma mea de scout? 

— Vom merge cu maşina până în zona sudică a Parcului 
Naţional de Sequoia şi apoi va trebui să străbatem pe jos câţiva 
kilometri prin pădure; vom lua masa de prânz cu un grup de 
prieteni. 

— Şi ce veţi face acolo? Vă veţi dedica invocării spiriduşilor 
pădurii? Vreo ceremonie mistică? Vrăji? 

— De fapt, oferim sacrificii umane, iar tu vei fi cel ales, 
preciză Karen cu un zâmbet larg. 


19 Melci (în fr., în orig.) 
20 Ficat (în fr., în orig.) 


Avocata ştia cum să poarte o luptă dialectică aprigă, se distra 
cu asta şi îi făcea plăcere să întoarcă lovitură după lovitură. 
Afurisita de Karen, se gândi el. Cum de reuşeşte să controleze 
mereu situaţia? Acest lucru îl provoca la întrecere. | se părea 
atât de frumoasă! Se imaginá îmbrăţişând-o şi sárutánd-o în 
pădure pe pământul acoperit cu ferigi. 

— Nu mai face mutra asta, îl provocă ea văzând că nu i-a 
răspuns. E vorba de o mare onoare. 

— O fi o mare onoare, dar îţi atrag atenţia că, dacă 
petrecerea de mâine va fi în contul meu, atunci nici nu mă 
gândesc să plătesc şi cina de azi. 

Ea izbucni într-un mic hohot de râs, în vreme ce ataca al 
doilea melc. Părea că se simte foarte bine şi asta îl umplu pe 
Jaime de plăcere. Prinse curaj să lanseze o altă împunsătură. 

— Sper, măcar, asa cum se obişnuite cu condamnatii, că-mi 
vei îndeplini ultima dorinţă. 

Karen opri /'escargot la mijlocul drumului, privindu-l uşor 
încruntată şi cu un început de zâmbet pe buze. Era electricitate 
în ochii ei, iar el simţi o înfiorare. După câteva clipe lungi, Karen 
vâri încetişor /'escargot în gură scoțând uşor limba şi miscánd-o 
lin între buzele umede şi roşii. Apoi îşi îndepărtă privirea dintr-a 
lui Jaime ca să o concentreze în farfurie, în vreme ce începea să 
manevreze următorul animálut. Nu răspunse nimic, dar buzele 
încă îi mai păstrau acel zâmbet. El nu-şi amintea să fi văzut în 
viaţa lui ceva atât de senzual. 

— Şi în afară de vrăji şi de sacrificii, ce mai faceţi? întrebă el 
ca să rupă tăcerea în care se închisese Karen ca să nu 
răspundă. 

— Ei bine, trăim şi ne bucurăm de natură, suntem cu prietenii 
şi stăm de vorbă. De asemenea, lărgim grupul nostru. Suntem 
nişte oameni care împărtăşim idei asemănătoare despre viaţă şi 
invităm alţi prieteni să ne cunoască gândurile. 

— Şi ce legătură are asta cu memoria genetică pe care a 
mentionat-o Dubois azi-dimineatá? 

— Uneori, are o mare legătură, iar alteori, niciuna. Era un 
mister în ambiguitatea ei. Totul depinde încotro se îndreaptă 
conversaţia. 

— Va veni şi Kevin Kepler? 


— E posibil; vine des. Zâmbetul lui Karen dispăruse şi se arăta 
evazivă. 

— De când cunoşti acest grup? 

— De câţiva ani, spuse ea, după ce îşi luă un anumit răgaz 
înainte de a răspunde. Pe unii i-am cunoscut când mergeam la 
universitate. Apoi, cercul s-a lărgit. Sunt oameni care îmi plac. 
Vorbind de plăceri, cum e /e foie? 

— Excelent. Şi melcii tăi? 

— Sunt mai gustoşi dacă îi numeşti escargots. Îmi plac foarte 
mult, dar prefer să nu mă gândesc că sunt chestiile alea care se 
târăsc prin grădină. 

Era evident că dorea să schimbe vorba. Jaime se gândi că e 
mai bine să nu insiste; va cunoaşte lucrurile treptat, la vremea 
lor. 

— Vorbind de plăceri, eşti foarte frumoasă. 

— Vorbeam de mâncare! 

— Când noi, cubanezii, stăm în faţa unei femei atât de 
frumoase ca tine, spunem că îţi vine s-o mănânci. lar pe tine îmi 
vine să te mănânc. 

— Vezi că suntem făcuţi unul pentru celălalt? îi aminti ea 
privindu-l cu ochii ei albaştri strălucitori şi păstrându-şi zâmbetul 
ironic. Eu sacrific persoane, iar tu le mănânci. 

— Dar modul meu de a mânca nu doare, ci place, iar apoi eşti 
mai vioaie şi mai fericită. 

— Este o ameninţare sau o invitaţie? 

— O invitaţie. 

— Mulţumesc, ştiam că tu inviti la cină. Încruntându-şi uşor 
sprâncenele, expresia ei deveni severă. Ştii că în ţara asta poţi 
avea necazuri cu acest gen de expresii cubaneze? 

— Există ocazii când merită să rişti, răspunse Jaime, întinzând 
mâna şi atingând cu vârful degetelor mâna lui Karen, Ea, fără să 
se miste, îl privi în continuare ca si cum nimic nu s-ar fi 
întâmplat. Se simţea încordat şi cu un mic nod în stomac. Dar 
nu se putea elibera de fascinația pe care Karen o exercita 
asupra lui. lar eu, pentru tine, aş putea accepta multe necazuri, 
conchise el. 

— E un compliment sau vorbeşti serios? 


— Absolut serios, spuse Jaime cu deplina convingere că era 
adevărat. 

Ea îl privi într-un fel ciudat. 

* 

leşiră în noaptea răcoroasă si, pornind maşina, Jaime o 
anunţă: 

— Te invit să bem ceva într-un loc foarte special. 

— Am spionat discret nota de plată şi cred că eu ar trebui să 
fiu acum cea care invită. 

— Foarte delicat din partea ta să ai remuşcări când am plătit 
deja, dar nu-ți face griji, îţi vor trece cu ceva de băut. Sá ne 
bucurăm de această noapte. 

— Îmi pare rău, mâine trebuie să ne trezim în zori. Va fi în altă 
zi, Jaime. Du-má acasă. 

Nu-i putea face aşa ceva! Se juca cu el! 

— Karen, nu-mi poţi face asta. Mă simt fabulos de bine cu 
tine. Mai rămâi puţin. 

— Nu. Şi eu mă simt bine, dar tu eşti cel care vrei să mergi în 
excursie. Mâine, vom fi toată ziua împreună. Acum, du-mă 
acasă, te rog. 

— Dar, Karen, o imploră el pe un ton comic de sfâşietor, doar 
o oră. 

— Jaime, nu strica o seară atât de plăcută, îi atrase atenţia pe 
un ton serios. Fii rezonabil. Peste câteva ore ne vom vedea din 
nou. Acum, du-mă acasă. 

El se simţi de parcă ar fi fost pălmuit. Nu mai spuse nimic. O 
coti cu o subită rotaţie de volan la următorul colţ de stradă, 
îndreptându-se spre casa lui Karen. 

Liniştea lăsa să se audă postul cu muzică country care 
rămânea în surdină. Un cowboy cu inima sfâşiată reproşa 
ingratitudinea iubitei sale. 

După o lungă tăcere, Karen întrebă: 

— Vii să mă iei mâine sau merg singură? 

— Fireşte că o să vin. 

— Mulţumesc pentru amabilitatea dumneavoastră, domnule. 
La ora opt, vă rog, spuse ea pe un ton dulce. 

Was era de gardă şi chipul i se lumină cu un zâmbet larg când 
se opriră la bariera de la intrare. Karen îl salută cu mâna când 


deschise bariera şi bărbatul îşi păstră zâmbetul, miscándu-si 
capul de sus în jos în semn aprobator. 

Jaime porni motorul, închipuindu-şi că se dă jos din maşină şi 
că-i trage tipului un pumn în dinţi. 

Jaime conduse maşina până la zona de parcare a vizitatorilor. 
Când ieşi, trânti portiera şi, deschizând-o pe cea din partea lui 
Karen, îi ură noapte bună. 

Ea îl apucă de mână, ca să-şi ia la revedere. Licărirea 
trecătoare a unui zâmbet îi strălucea pe buze; Jaime făcu un 
gest de plecare, dar ea îl ţinea în continuare de mână. O privi 
din nou în ochi; era o ciudată scânteie de lumină în ei. 

— Domnul ar accepta ceva de băut la mine acasă? 

Jaime zăbovi câteva clipe până să-şi revină din surpriză. 

Apoi, privindu-şi ceasul, încercă să se prefacă indiferent: 

— Da, accept, dar trebuie să fie rapid. E târziu. 

Ea nu spuse nimic, dar zâmbetul ei se mai lărgi puţin şi, 
trăgându-l de mână, îl conduse în tăcere înăuntrul clădirii. 

Inima lui Jaime stătea să-i sară din piept. S-o fi jucând oare 
din nou Karen cu el? 

* 

Apartamentul era în stil modern, cu pereţi albi si mobile 
negre. Vaze mari cu flori de pânză spărgeau monotonia 
bicromatică. In schimb, tablourile erau pete de culoare. Lui 
Jaime îi atrase atenţia o tapiserie, iluminată de un spot, şi care 
reprezenta o potcoavă făcută dintr-o sumedenie de fire argintii 
şi aurii. Isi aminti ciudatul inel, tot cu potcoavă, pe care îl purta 
Dubois. Coincidentá? 

— Barul este în fund. Karen îl întrerupse din gânduri. Un 
whisky cu gheaţă şi apă Perrier pentru mine, te rog. Fă-te 
comod. 

Jaime îşi scoase haina şi, după ce aprinse lumina, începu să 
toarne cele două whisky-uri. 

De undeva, Sheryl Crow cânta Leaving Las Vegas când Karen 
se apropie şi buzele ei, roşii şi ispititoare, se aşezară pe pahar 
după ce ciocnise cu el. 

— Vrei sá dansezi? 

— Încântată, domnule. 


Cu mâna stângă o apucă pe a ei, prinzând-o de mijloc cu 
dreapta. Talia ei era fină. Ea îi puse mâna pe spate şi începură 
să danseze lent, uşor depártati. Jaime se simţea îmbătat de 
parfumul ei, de faptul că o ţinea în braţe. 

— Karen, eşti delicioasă, spuse el, apropiindu-şi gura de 
urechea ei. 

— Şi eu mă simt foarte bine cu tine. 

Continuară să danseze câteva clipe în tăcere şi Jaime începu 
să observe o erectie. 

Pentru o clipă se simţi fástácit. Apoi se gândi: „Ce naiba, 
suntem doi adulţi şi doar n-o să se scandalizeze că o doresc!” 
Trăgând-o uşor spre el, observă că se apropia fără să opună 
rezistenţă. Acum sânii şi pântecele ei îl atingeau. Ea o fi 
observat deja mesajul dorinţei. Jaime o sărută suav pe gât, în 
vreme ce ea îi mângâia uşor ceafa. 

El se simţea pe punctul de a exploda în mii de bucăţi, se 
rostogolea în prăpastie, fără frâne. Dar Karen se desfăta 
jucându-se cu el şi în orice clipă l-ar fi putut lua prin surprindere 
într-un mod neplăcut. 

încercă un sărut pe gură, doar cu buzele, ca să o tatoneze, şi, 
cum ea nu şi le îndepărta, Jaime se lansă mai adânc. A fost un 
sărut lung şi delicios care-i făcu să se oprească din dans şi să se 
lipească unul de celălalt. Jaime o apucă de mână şi o conduse la 
o canapea albă ce ascundea mii de promisiuni. Ea îi spuse foarte 
încet: 

— Acum ai de gând să mă mănânci? 

El nu putu face altceva decât să-i aprecieze, chiar şi într-o 
asemenea situaţie, simţul umorului şi îi răspunse în spaniolă, 
exagerând, fără prea mare efort, o mare pasiune: 

— Da, iubita mea, cu totul. O să te mănânc toată. 

Karen poate că nu înţelese răspunsul, dar tonul, da, şi râse 
suav. 

De-acum pe canapea, Jaime o sărută din nou, în vreme ce-i 
căuta un sân cu mâna înăuntrul decolteului larg şi, mângâindu-l, 
îl făcu să iasă. Era cald ca şi gura ei. 

Se gândi că atinge cerul. Invers decât prevăzuse în legătură 
cu Karen, ea îi ceda iniţiativa, dáruindu-se fără retineri şi uitând 
de jocurile de care el se temea atât de mult. 


După câteva clipe, Jaime începu să o sărute pe gât, unde 
zăbovi ceva timp, ca să coboare încet până pe sâni. Când începu 
să-i muşte uşor sfârcurile, o auzi gemând. Îi puse mâna liberă pe 
genunchi, făcând-o să alunece încet în sus pe deasupra 
ciorapului. Ciorapii se terminará şi Jaime mángáia pielea caldă şi 
catifelată. Apoi, ridicând cusátura chiloteilor, îşi trecu mâna pe 
dedesubt ca să-i mângâie sexul. Karen gemu din nou şi, când îşi 
puse mâna pe interiorul coapselor lui Jaime, el ştiu că nu mai 
putea aştepta. 

Îi căută cu mâna stângă fermoarul din spatele rochiei. 

— Aşteaptă, spuse tânăra întorcându-se. 

Jaime trase de fermoar uşor până jos. Deschizându-se, stofa 
neagră dezvelea un spate frumos cu piele foarte albă şi, ea 
ridicându-se, rochia căzu ajutată de o blândă tragere cu mâna. 
Ce frumoase rotunjimi de fese şi de şolduri! 

El se grăbi cu cravata, cămaşa şi pantalonii. Karen avea o 
expresie foarte serioasă când se întoarse spre el, dar era teribil 
de ispititoare. Se îmbrăţişară şi gurile li se unirá din nou. Simtea 
că înnebuneşte la contactul cald cu pielea ei. 

Când Karen îl conduse în dormitor, Jaime observă doar patul 
cu spaţiu suficient pentru două persoane. Căzură în pat între 
mângâieri şi sărutări şi, descotorosindu-se de lenjeria intimă, se 
plasă ca să o pătrundă. 

Dar, împingându-i pieptul cu amândouă mâinile, Karen îl 
respingea. 

El simţi că îi stă inima în loc. Nu. Acum, fără jocuri. Nu putea 
să-i facă aşa ceva! 

Îi privi ochii în penumbră. Ea zâmbea timid şi-l privea dulce. 

— Aşteaptă o clipă, spuse ea. Şi, mişcându-se spre o margine 
a patului, îi dădu ceva. Era un prezervativ. 

Jaime oftă uşurat, deşi era contrariat. Nu dorea altceva decât 
să se simtă înlăuntrul ei, dar era absurd să opună rezistenţă şi 
ar fi stricat acel moment minunat. La urma urmelor, cum ar fi 
putut aştepta contrariul din partea ei? Da; părea că ea îşi 
pierduse controlul pentru prima dată. Dar, fără îndoială, era o 
lipsă de control foarte limitată. 


Ea îl lăsă acum să o iubească fără oprelişti şi îl înconjură cu 
braţele şi picioarele, topindu-se din nou într-un sărut. Începură 
să se mişte cu o energie sălbatică; Jaime era în culmea fericirii. 

După puţin, ea îşi dădu capul pe spate, zguduindu-şi trupul pe 
când ajungea la climax, el nu mai rezistă şi gemetele 
amândurora se alăturară suavei melodii ce venea din salon. 
Jaime simţi că izbucneşte înlăuntrul ei. Era ceva mult mai mult 
decât fizic. Erau nervii şi mintea care explodau într-o senzaţie 
plăcută. Şi se simţi departe. Foarte departe. Departe de toate 
lucrurile lumeşti, de viaţa şi de trecutul lui personal. Foarte 
departe de tot, mai puţin de pielea ei caldă şi catifelată. 

— Te iubesc, spuse el când reveni în stare de constientá. 

După o clipă de tăcere, ea şopti: 

— Rămâi cu mine în noaptea asta. 

— Şi excursia de mâine? 

— O să trecem mai întâi pe la tine acasă ca să-ţi iei lucrurile. 
După câteva clipe de tăcere, adăugă: Eu te cunosc, Jaime. Te 
cunosc. 

— Şi eu te cunosc, iubito, şi acum, mult mai bine. 

— Dar eu te cunosc dinainte. 

— Dinainte? 

— Da, spuse ea, îmbrăţişându-l din nou şi sărutându-l pe 
gură. 

El îi răspunse entuziasmat, simțind din nou pasiunea care îi 
creştea în pântece şi îşi pierdu tot interesul de a cerceta 
enigmatica afirmaţie. Dorea să o iubească din nou, şi nu era 
momentul pentru conversaţie. 


DUMINICĂ 

Degetele au făcut „click” pe computer în căutarea mesajului 
de noapte: 

„Arhanghelu!”. 

Punctual ca o santinelă, raportul lui Samael aştepta. 

„Cruciada avansează cu succes. Am reuşit să-l punem pe 
inspectorul Ramsey pe o direcţie de cercetare greşită; nu 
bánuieste prezenţa fraţilor noştri la lerihon. 

Continuăm să luăm poziţii decisive în aşteptarea căderii 
zidului interior. Doi noi functionari-cheie de rang înalt au fost 
contactaţi de fraţii noştri. Unul oferă mari posibilităţi. Samael.” 

Arhanghelul răspunse: „Dumnezeu ne binecuvântează, 
fraţilor, cu aceste mici izbânzi. Păstraţi-vă credinţa în victoria 
noastră în asaltul final. Arhanghelul”. 

Cu mişcări precise, Arhanghelul elimină orice urmă a celor 
două texte. 

— Nu! strigă Karen. Nu! Se agita neliniştită încercând să 
scape de viziunea aceea şi, în sfârşit, când putu să deschidă 
ochii, îşi dădu seama că visa. 

Se ridică gâfâind în capul oaselor; o sudoare rece îi acoperea 
fruntea şi trupul. Încetul cu încetul, contururile familiare ale 
dormitorului îi atenuară încordarea. 

— Nu! Doamne Dumnezeule! Nu iarăşi! exclamă ea cu 
jumătate de glas. 


Jaime se trezise tresărind la primul ei strigăt şi îi mângâia 
mâinile. 

— Linişteşte-te, iubirea mea, nu e nimic. A trecut totul. Eşti 
aici, cu mine. 

Imbrăţişându-i umerii, o legáná ca pe o fetiţă si ea se făcu 
ghem, cuibărindu-se la pieptul lui. 

— Ce s-a întâmplat, Karen? Ce a fost asta? 

— Nimic, din nou acel vis urât. Mi se întâmplă uneori. Acelaşi 
coşmar, şopti ea. Dar ea ştia că nu era vorba de unvis. 

— Povesteşte-mi-l. Ce se întâmpla? 

— Nu-mi pot aminti cu claritate, dar acum sunt bine. Îți 
mulţumesc, dragul meu. 

Dar Karen îşi amintea visul. Prea bine. Îşi amintea perfect 
povestea din noaptea aceea, ca şi pe cele dinainte. Privi ceasul 
deşteptător. 

— E abia cinci. Dormi. 

El îi zâmbi fericit, îmbrăţişând-o, şi după puţin timp respiraţia 
lui indica un somn liniştit. 

Dar ea nu mai putu dormi. Coşmarul se repeta mereu la fel, 
iar imaginile continuau să fie proaspete în memoria ei. Chiar şi 
data: 1 martie, Anul Domnului 1244. 

* 

Karen se rásuci în mizerabilul ei pat cu blănuri aşezat pe 
pământ. Nu dormise mult. În ciuda epuizării, nu putea pune 
geană peste geană. 

Era foamea? Nu. Setea şi frigul pătrunzător erau mult mai 
rele. 

Doar sclipirea stelelor intrând printr-o ferestruică de care 
atârnau turturi de gheaţă lumina odaia. Un arc slab, mai puţin 
întunecat, le arăta ochilor ei, obişnuiţi cu bezna, deschiderea din 
zid unde fusese uşa încăperii. 

Cu două zile în urmă, uşa şi fereastra fuseseră smulse pentru 
a arde lemnul. Nu pentru a încălzi trupurile şi mâinile, ci pentru 
a topi zăpada şi a putea bea apă. Apa cáldutá era una din 
puţinele plăceri care le mai rămăseseră. 

_ Se înfioră când o nouă rafală de aer glacial străbătu camera. 
In ciuda glugii de blană care-i acoperea capul şi aproape toată 
faţa, simţi că aceasta i se crăpa încă puţin. 


Cineva se răsuci şi gemu în apropiere. Să fie oare draga ei 
Esclaramonda? 

Nu. Cel mai rău lucru nu era setea sau frigul, ci frica. 
Dumnezeul cel bun îi trimitea suferinţa fizică pentru ca aceasta 
să-i domolească frica pătrunzătoare care îi strângea inima. Sau 
o fi foamea? 

Vântul aducea gemetele răniților si plânsetul vreunuia dintre 
puţinii copii care încă mai supravietuiau. Când vaierele încetau 
pentru o clipă, tăcerea devenea absolută în noaptea îngheţată. 
Apoi, urletul vântului aducea din nou tristul cor al suferinţei 
omeneşti. Şi frica venea din nou odată cu vântul. Trupul ei se 
cutremură. Frică sau frig? 

* 

Ştia că ea, stăpâna din Montsegur?!, avea privilegii. Se 
odihnea pe un pat de lemn, poate ultimele bucăţi de grindă care 
mai rămăseseră şi care nu fuseseră încă destinate apărării sau 
focului. Se ridică bâjbâind şi atinse peretele îngheţat. Frigul îi 
străbătu prin mănuşa de blană. 

Acolo, la picioarele zidului, se aflase ultimul ei cufăr. Acum 
rămâneau doar o biată grămadă de obiecte metalice, oglinda şi 
rochia pe care i-o dăruise regele ei. 

Cuferele şi îmbrăcămintea mai veche fuseseră arse ca să aibă 
căldură. Mai întâi, venise rândul mobilelor. Giuvaierele ei 
fuseseră schimbate de multă vreme pe provizii şi chiar pentru 
solda trupelor. La nimic n-au servit mercenarii sau aventurierii 
care au dat fuga să apere satul fortificat, înduioşaţi de epopeile 
trubadurului Montahagol şi ale prietenilor acestuia. Până la 
urmă, unii au fugit, iar alţii au murit. 

Creasta muntelui era ca spinarea unui gigantic dragon 
adormit care se întindea de la răsărit la apus, cu zona sa cea 
mai joasă în Roc de la Tour şi cea mai înaltă, în satul înconjurat 
de ziduri, Montsegur. 

Dominând partea cea mai înaltă a crestei, satul era 
inexpugnabil, căci nu exista nicio maşinărie de război care să 
poată lansa pietre de la poalele muntelui şi să îl atingă. 


21 Comună situată în departamentul Ariège din sudul Franţei de azi, 
ultima fortificaţie a catarilor căzută în anul 1244 (n.tr.) 


Cu toate acestea, în octombrie, nişte cátárátori basci în solda 
francezilor au reuşit să urce peste noapte cei şaizeci de metri de 
perete vertical luându-i prin surprindere pe apărătorii satului 
Roc. 

Si, odată pierdut Rocul, armată catolică, mult superioară 
numeric, a urcat şi a cucerit treptat, dând bătălie după bătălie, 
toată partea de răsărit a vârfului acelui munte situat la o mie 
două sute de metri altitudine. Acolo şi-au montat catapultele şi 
au zdrobit, piatră după piatră, casele şi locuitorii acestora închişi 
în fortificaţii. 

Odată cu vârful, s-au pierdut şi drumurile secrete care 
permiseseră până atunci comunicarea muntelui asediat cu 
exteriorul. Şi odată cu ele, s-au dus şi întăririle, şi proviziile, şi 
speranţa. 

Mai târziu, exact de Crăciun, duşmanul a reuşit să pună mâna 
pe barbacana dinspre răsărit şi pe clădirile din afara incintei 
centrale înconjurate de ziduri care conţineau aproape toată 
rezerva de lemne, vitală pentru a petrece o iarnă aspră în munţi. 

Din caseta ei de odoare, într-o vreme invidiate de toate 
doamnele din Occitania şi Provensa”, a păstrat doar un colier de 
aur cu pietre de rubin roşii ca sângele, cadou de la rege. 

Scotándu-si mánusa, pipăi în căutarea acelei dulci podoabe 
încărcate de amintiri. Simti răceala oglinzii şi se gândi la 
frumuseţea ei pe care odinioară trubadurii aveau plăcerea să o 
cânte. 

Oglinda fusese prietena ei apropiată, aceeaşi care îi întorcea 
surâsul seducător pentru care cavalerii occitani se luau la 
întrecere. Dar acea strânsă legătură cu oglinda a încetat atunci 
când a început să-şi piardă dinţii ei perfecţi. 

Cântecele aveau să supraviețuiască frumuseții. Dar 
perfecțiunea trupului se ducea cu timpul, ca toate iluziile fizice 
pe care Dumnezeul cel rău şi diavolul le creaseră. Dar, mai mult 
decât cu timpul, frumuseţea se ducea cu supărările. Nu se va 
mai privi niciodată în oglindă. 


22 Denumire a ansamblului de regiuni din jumătatea sudică a Franţei 
de azi, corespunzând ariei de răspândire a limbii occitane sau oc, 
dialect roman vorbit în Evul Mediu din care a luat naştere limba 
provensală şi în care se exprimau trubadurii. (n.tr.) 


Găsi colierul şi şi-l puse. 

Apoi îşi dădu jos gluga şi, scotándu-si haina din blană de urs, 
o lăsă să cadă. Se dezgoli iute, simțind cum trupul îi dârdâia de 
frig. Îmbrăcată doar cu giuvaierul, atât de cald în alte vremuri, 
găsi pe pipăite rochia de la rege şi şi-o puse. 

În ciuda celor treizeci de ani care trecuseră şi a celor cinci 
copii pe care îi adusese pe lume, rochia încă îi mai venea bine. 

Se acoperi cu haina şi, trăgându-şi mánusile, începu să 
meargă bâjbâind spre lumina slabă din cadrul uşii. Podeaua de 
lemn îi scártáia sub paşi. 

Ajungând în prag, trimise un sărut cu mâna celor care 
dormeau în întuneric şi simţi că rafalele de vânt erau mai 
intense şi mai reci. 

Se porni hotărâtă să coboare scările de piatră ce duceau de la 
înălţimea celui de al doilea nivel al enormei case fortificate până 
în stradă. 

Un cer acoperit de stele sclipitoare i se desfăşura deasupra 
capului. Jos, aşezarea rănită, acoperită de zăpadă, se întindea 
spre răsărit, înconjurată încă de zidurile ei în ruină. 

În întuneric, la dreapta ei, era lanţul muntos al Pirineilor, cu 
masivele Saint-Barthelemy şi Pic Soularac, de peste două mii de 
metri altitudine, împiedicând pătrunderea vânturilor calde de la 
miazăzi. 

La capătul văii, tot pe dreapta, se distingeau focurile de 
tabără ale francezilor care, sub comanda şefului nobilimii din 
Carcassonne, asediau Capul Dragonului sau Sinagoga Satanei, 
cum denumeau aceştia iubitul ei sat Montsegur. Acolo se aflau 
arhiepiscopul de Carcassonne cu temutii lui inchizitori şi cu 
episcopul Durand, renumit ca fiind cel mai bun expert în 
maşinării de asediu. Şi îşi justifica pe drept cuvânt faima 
lansând peste capetele lor mingi de foc care aprindeau până şi 
stâncile şi doborând pereţi şi ziduri cu bolovanii din catapultele 
sale. 

Pe timp de noapte, Durand îşi oprea maşinăriile şi lăsa ca 
natura să-şi aplice arma sa cea mai nemiloasă: frigul şi lipsa 
lemnelor. 

În fundal, pe zidul de la răsărit, se zărea marea splendoare a 
rugurilor pe care asediatorii le aprinseseră sub stânca de piatră 


peste care se înălța, încă puternic, unul din turnurile de apărare. 
Erau mai rele decât maşinăriile de război ale episcopului. 

— Aici veţi arde cu toţii, ereticilor! striga soldátimea. Cu toate 
acestea, acum, cea mai mare dorinţă a asediatilor era să se 
apropie de splendoarea acelui foc ca să-şi aline durerea ascuţită 
pricinuită de vântul îngheţat. 

Dar ar fi fost o sinucidere. Celui care s-ar fi arătat pe zidul de 
răsărit al fortificaţiei plăcerea i-ar fi fost scurtă; îndemânaticii 
arcaşi francezi, stând la pândă în întunericul nopţii, l-ar fi 
străpuns pe nefericit ca pe un porumbel şi doar în câteva clipe. 

Karen cobori scara încetul cu încetul, pipăind treptele cu 
picioarele încălţate în cizme groase de piele şi blană. Pe jos era 
alunecos din pricina gheții, iar la dreapta ei era un háu negru. 

Când reuşi să ajungă pe dalele ulitei, înaintă spre piateta cu 
case înghesuite. Strălucirea slabă a singurului foc ce ardea în 
sat provenea de la casa care adăpostea răniții, bolnavii şi copiii. 
Străbătu piaţa spre capătul opus, cu un pas hotărât, dar 
prudent; lumina chioară a casei celei mari şi a stelelor îi 
călăuzea paşii. 

Deodată, se opri înspăimântată. În mijlocul esplanadei, 
ascunsă în umbra casei celei mari, era o siluetă, în picioare, 
nemişcată în drumul ei. 

Simţi că-i tresare inima şi frica îi strânse stomacul. Un contur 
alb, aproape luminos, îi dădea un aer de dincolo de mormânt. Să 
fie oare o stafie? Doamne Dumnezeule! Erau atâţia morţi. 

Rámase liniştită, cu inima strânsă, auzind şoaptele venind din 
casa cea mare şi simțind vântul. Observá tulburarea crescându-i 
în suflet la vederea acelui spectru care înainta spre ea. Inima i 
se zbătea terorizată la apariţia necunoscutului şi încercă să 
fugă, dar nu putu. Picioarele nu i se mişcau, nu o ascultau! 
Zbuciumată, voia să strige. Dar stătea acolo, nemişcată, 
cuprinsă de panică, în vreme ce silueta aceea fantasmagoricá se 
apropia de ea, lină, domoală, inexorabilă ca moartea. Peste 
câteva clipe îi va simţi atingerea îngheţată... şi inima îi va plesni 
de groază. 

Atunci, se trezea. Dorea să continue şi să se termine povestea 
aceea o dată pentru totdeauna, ca să nu o mai îndure, dar se 
trezea. 


Îl privi pe Jaime, care dormea fericit alături de ea, şi îi 
mângâie părul negru inelat, care începuse să aibă câteva prime 
fire albe. Privindu-l căzută pe gânduri, după ce oftă, îi spuse 
încetişor, de parcă i-ar fi îngânat un cântec de leagăn: 

— Vrei să ştii, dragul meu Jaime, vrei să ştii, dar ceea ce nu 
ştii încă este cât de mult te va durea! 

— Cum ai petrecut azi-noapte? întrebă el. 

Ea rămase privindu-l, cu o scânteie veselă şi malitioasá în 
ochi, în vreme ce înghiţea liniştită ce avea în gură. 

Frigul de afară şi geamurile aburite îi dădeau o senzaţie de 
intimitate acelei cârciumioare specializate în mic-dejunuri de 
drum lung, aproape de Bakersfield. Era unul din acele localuri 
murdare, dar pline de savoare, unde camionagii, poliţiştii şi 
vânzătorii de pe traseu sfârşesc prin a bea cafeaua împreună. 

Le era foame amândurora şi au cerut nişte sucuri mari de 
portocale, ochiuri cu şuncă şi sláninutá, însoţite de cartofi half 
brown? şi pâine prăjită cu unt şi dulceaţă. Másuta uzată din 
material plastic s-a încărcat cu farfurii. 

În ciuda aspectului ordinar al localului, pentru Jaime tocmai 
devenea cel mai apropiat loc de paradis în care se afla după 
multi ani. Nişte cáni mari de cafea aburindă cu o aromă 
pătrunzătoare completau scena. Şi drept culme, ea: Karen. Atât 
de frumoasă. Acolo, în faţa lui, de cealaltă parte a másutei, cu 
atrăgătoarea ei personalitate care umplea sala de mese 
aproape goală. A 

Jaime se simţea fericit, peste măsură de fericit. li venea greu 
să se convingă de norocul lui, de faptul că toată povestea e 
reală. Reusise să o cucerească pe această femeie cu înfăţişare 
inaccesibilă şi, spre marea lui fericire, partida de sex fusese 
excelentă. Cel puţin pentru el. 

— N-a fost rău deloc, răspunse Karen, acum fără nimic în 
gură. Nu trebuie să-ţi faci griji, ai trecut cu bine examenul. Cum 
i-a fost lui don Jaime? întrebă ea, apucând ceaşca de cafea şi 
luând o înghiţitură. 

— Lui don Jaime, excelent. Dar cardul lui de credit este serios 
afectat. 

Ecoul râsetului lui Karen răsună în cana de cafea. 


23 Pe jumătate arşi (în engl., în orig.) 


— Bine, te invit eu la micul-dejun. Nu vreau ca din vina mea 
să fii pus pe lista rău-platnicilor. 

— Iti mulţumesc cá-ti faci griji pentru finanţele mele. 

— Sper să mă mai inviti la cină şi pentru asta e nevoie sá ai 
cardul de credit în stare bună. 

— Intotdeauna voi avea un bun credit pentru tine, mai ales 
dacă va exista o încununare a nopţii precum cea de ieri. 

Karen izbucni în râs. 

— Destrăbălatule! declară ea. Tu, invită-mă; apoi destinul şi 
norocul îşi vor spune cuvântul. 

— Aşteptam un angajament mai ferm. 

— Din partea unui avocat? Probabil că glumesti! 

Acum, el izbucni în râs. Amândoi continuară să mănânce. 

„Ar trebui să ştiu mai multe despre viaţă”, se gândi Jaime. 
„Cu un divorţ în cârcă şi mai multe legături sentimentale înainte 
şi după, n-ar trebui să mă îndrăgostesc în halul ăsta.” Se simţea 
ca un licean chiar şi mai îndrăgostit decât prima dată. Asta ar 
trebui să fie o boală care să treacă odată cu vârsta, ca pojarul, 
dar acum, la aproape patruzeci de ani, era înnebunit după 
această cochetă pe care el o intuia deosebit de periculoasă. lar 
senzaţia de pericol îl înnebunea şi mai tare. 

Dar ceva tot învățase cu trecerea anilor: o mulţumire atât de 
deplină precum cea de care se bucura acum era un dar 
dumnezeiesc foarte rar şi era păcat să-l irosească. In dimineaţa 
aceea, se simţea nespus de norocos şi ştia că va trebui să lupte 
mult în viitor ca să mai aibă parte de clipe ca aceea. 

Dar acum şi azi erau momente unice. Privi cum prima rază de 
soare străbătea prin geamuri. Mirosea a sláninutá şi a cafea. Se 
extazia numai la auzul vocii acelei femei. Zâmbetul ei, zâmbetul 
lui Karen, era încă şi mai plăcut decât soarele în acea dimineaţă 
rece. Şi, făcându-şi loc pe másuta ticsită, îi apucă mâna, iar ea îi 
acceptă mângâierea. Şi acestui contact i se alătură cel al 
privirilor. Jaime simţi că se deschideau tăriile cerului şi că îi 
învăluia un torent de fericire deplină, rară şi îmbătătoare. 

* 


Traversará localitatea Bakersfield si o luará pe drumul 178 
spre Sierra Nevada. Dupá putin timp, la stánga soselei apáru 


râul Kem; apoi, panourile anunțând intrarea în Parcul National 
de Sequoia. 

Urmară un timp cursul râului, paralel cu şoseaua; Karen îi 
indică lui Jaime o zonă de parcare, unde erau deja nenumărate 
maşini. 

— Hai, trebuie să mergem puţin pe jos. 

Isi puseră canadienele şi mánusile şi se cufundará în 
dimineaţa răcoroasă. Karen o apucă pe o cărare lată printre 
arborii înalţi şi înainta precum cineva care cunoaşte bine 
drumul; Jaime, luat de ea de mână, simţea răul de înălţime din 
pricina copacilor gigantici. Razele de soare şi gureşele păsărele 
se jucau acolo, sus, la cincizeci de metri de capetele lor. 

La o cotitură, o trase după el până în spatele unui trunchi 
enorm, Karen se lăsă dusă şi, imbrátisati, se sărutară pe un pat 
de ferigi. Ceea ce cu numai paisprezece ore în urmă era o 
fantezie, acum devenea uşor. Voia mai mult. 

— Să mergem, Jaime, ajungem târziu, i-o reteză ea. Şi nu ne 
vor aştepta. 

Gâfâind, scoțând aburi pe gură în aerul cristalin al muntelui, 
veseli, îşi reluară drumul în pas vioi. 

După un moment, luând-o pe o potecă, ajunseră la un luminiş 
între copacii cei mai înalţi şi acolo se întâlniră cu vreo cincizeci 
de persoane. Grupul stătea de vorbă, râdea şi bea cafea din mai 
multe termosuri enorme. Mai încolo, se vedeau maşinile de 
teren cu care, fără îndoială, se căraseră proviziile. 

Karen a fost primită cu numeroase saluturi calde şi începu 
şirul prezentărilor. Lui Jaime i s-a oferit o cafea şi un bărbat 
numit Tim începu să-i vorbească despre acei arbori minunati, în 
vreme ce Karen purta o conversaţie foarte însufleţită cu trei 
femei care o întâmpinară cu mari dovezi de entuziasm şi cu 
exclamatii. După câteva minute, Karen încetă să mai vorbească 
şi, apropiindu-se de Jaime, îi arătă un bărbat care, aşezat cu 
spatele la un copac, se adresa unui număr de vreo zece 
persoane care îl ascultau cu atenţie. 

Era Peter Dubois. Părea că le vorbeşte doar celor din jurul lui, 
dar, după câteva clipe, toată lumea îl asculta. 

— Este Peter, sunt unii care îl numesc „Perfectul”, îi spuse 
Karen cu voce joasă. Dar el preferă „Omul Bun” sau „Bunul 


Creştin”. Aşa îi numim noi pe cei care au cunoştinţe ca să-i 
înveţe şi să-i ajute pe ceilalţi. 

— În ciuda faptului că unii dintre aceşti giganţi care ne 
înconjoară au peste două mii de ani, tradiţia noastră este şi mai 
veche, spunea Dubois. Porneşte din vremurile biblice şi de la 
învăţăturile lui Hristos, de la înţelepciunea primului creştinism 
învăţat din izvorul originar şi transmis prin Evanghelia Sfântului 
loan. Cuvintele lui Hristos au fost mutilate odată cu trecerea 
timpului, au fost ascunse şi cenzurate de către cei care s-au 
folosit de religie ca de un mijloc de a supune individul. Suntem 
depozitarii direcţi ai moştenirii lăsate de Bunii Creştini. De cei 
care, în secolul al XIII-lea, voiau să citească direct evangheliile 
ca să afle cuvântul dintâi, îndepărtat din versiunile oficiale. De 
cei care nu au acceptat puterea şi posesiunile lumeşti ale 
Bisericii, considerându-le un germene de corupţie şi de 
interpretare interesată a cuvântului divin, în favoarea 
puternicilor de pe pământ. De acei creştini pe care inchizitorii 
catolici i-au numit catari?*. Care credeau în egalitatea femeii cu 
bărbatul şi a unor oameni faţă de alţii. Şi de acei creştini care 
credeau în reîncarnarea multiplă a individului până când acesta 
avea să înveţe să-şi învingă slăbiciunile, triumfând astfel asupra 
Dumnezeului cel rău şi a diavolului. 

Glasul lui se înălța printre copaci şi urca la cer. Lui Jaime, 
pădurea îi păru o imensă catedrală gotică, iar Dubois, un 
predicator medieval. Erau într-un alt timp, într-un alt loc. 

— Împotriva lor, au fost născocite Inchiziția şi cruciadele unor 
creştini împotriva altor creştini. Şi au fost arşi pe rug, au fost 
exterminați. Au fost deposedati de bunurile lor. Patria lor a fost 
invadată. Atunci a murit libertatea. Se vor împlini opt sute de 
ani. Dar ei ştiau că se vor reîntoarce şi că vor fi mai buni atunci 
când se vor întoarce, pentru că sufletele evoluează cu timpul, 
îndreptându-se spre perfecţiune. Noi suntem descendenţii lor 


24 Cunoscuti şi ca albigenzi, după numele oraşului Albi din sudul 
Franţei de azi, adepţi ai unei mişcări religioase apărute în secolul al 
XII-lea. Impotriva lor, Biserica Catolică, la îndemnul papei Inocenţiu al 
III-lea, a declanşat o cruciadă în anul 1209, dar persecuțiile au durat 
până în 1244, când a căzut ultimul lor refugiu, castelul fortificat de la 
Montségur. Conducătorii lor spirituali erau numiţi „ Perfecti “. 


spirituali şi, chiar dacă ideile în care credem au evoluat, 
mergem în continuare pe aceeaşi cale a lor. Prieteni, care v-aţi 
adunat cu noi pentru prima dată, vă invităm să mergem 
împreună pe acest drum. Pe cel al adevăratei libertăţi. 
Libertatea minţii. Şi cea a spiritului. 

Dubois tăcu şi, pentru o clipă, singurul discurs a fost cel al 
vântului şi al păsărilor. 

Apoi, o altă voce se înălţă în luminis. Era Kevin Kepler, pe care 
Jaime nu-l văzuse înainte. Stătea la câţiva metri de Dubois. 

— Dar ceea ce îţi cerem este angajamentul tău imediat în 
lupta pentru țelul nostru şi acceptarea regulilor noastre: asta 
cere disciplină. Suntem mulţi şi angajaţi, avem deja o anume 
putere şi datoria de a o folosi în lupta pentru libertatea 
majorităţii. Da, pentru libertatea ultimă, libertatea gândirii. 
Această libertate care se vede ameninţată încontinuu de grupuri 
integriste de diferite tendinţe care vor să-şi impună crezurile. Pe 
noi nu ne interesează credinţele lor, îl pot urma pe Hristos, pe 
Mahomed, sau pe Confucius; dar toţi cei care vor avea pretenţia 
să-şi impună religia ca fiind singura valabilă, fără să-i dea 
individului dreptul de a avea idei diferite, sunt la fel, lezează 
persoana, răpindu-i libertatea şi îi întârzie evoluţia spre o fiinţă 
mai bună. Kevin făcu o pauză şi grupul continua să fie tăcut. Să 
fiţi bine veniţi cei care nu ne cunosteati; vă invit să rámáneti în 
grupul nostru. Mulţi o veţi face, pentru că prietenii care v-au 
invitat ştiu că voi căutaţi ceva. Este foarte probabil că azi veţi 
găsi. Şi dacă aşa va fi, suntem foarte fericiţi de venirea voastră 
şi vă primim cu bucurie. Dacă nu va fi aşa, tot ne bucurăm că aţi 
venit şi vă dorim o fericită zi de excursie. Să ştiţi că atunci când 
drumul vieţii vă va conduce să gândiţi asemenea nouă, veţi fi în 
continuare bine-veniti. Făcu o pauză şi zâmbi. Fără alte predici 
pe ziua de azi, doar conversații între prieteni. Şi acum, la masă! 

— Ea minte, Andy, repetă Daniel Douglas. 
— E posibil, nu mă îndoiesc de cuvântul tău, dar ce dovezi ai? 


Andrew Andersen, preşedintele Departamentului Juridic al 
corporației, aşezat în spatele mesei lui de scris, se rezemă în 
fotoliu, în vreme ce-şi netezea cu mâna părul blond plin de fire 
albe. 

Bărbatul purta pantaloni albi, pantofi de iahting şi un jerseu 
marinăresc; părea că se duce sau că vine de la o regată. 

La celălalt capăt al mesei, în blugi şi jerseu, stăteau Douglas 
şi şeful lui, Charles White, preşedintele Departamentului de 
Audit şi Afaceri Interne al corporației, care, în dimineaţa aceea, 
îşi arăta cearcănele negre şi mai marcate. 

Cel de al treilea scaun, acum gol, fusese ocupat până în urmă 
cu câteva minute de Linda Americo. 

Dintr-un anumit motiv, Andersen voise să-şi pună masa de 
lucru ca o barieră, distantándu-se de interlocutorii săi, când de 
obicei se folosea una rotundă de sticlă situată în cealaltă zonă a 
biroului, unde conversațiile aveau un aer mai puţin protocolar şi 
în acelaşi timp egalitar. 

— Te rog, Andy! Am lucrat pentru corporație, cu deplină 
fidelitate, timp de cincisprezece ani. N-a existat nicio plângere 
împotriva mea, nici pe plan profesional, nici pe plan personal. 
Douglas stătea pe marginea scaunului şi îi privea pe rând pe 
ceilalţi. Dimpotrivă, până în acest moment, am avut parte numai 
de elogii si de promovári şi îmi îndeplinesc funcţia de 
vicepreşedinte spre deplina satisfacţie a şefului meu. Nu-i aşa, 
Charles? 

White încuviinţă din cap, dar nu deschise gura. 

— Cred că merit o anume credibilitate dinaintea acestei 
tinere, care nu e decât şefă de Audit şi care e de puţin timp în 
corporație. Este cuvântul meu faţă de cuvântul ei. 

— N-are importanţă ce credem noi, Daniel, spuse încet 
Andersen. Ceea ce contează este ce ar decide curtea cu juri în 
cazul că Linda ne-ar da în judecată; întotdeauna, ei i se va da 
dreptate. 

— Nu e aşa cum a povestit ea. 

— Îmi pare rău, nu putem permite ca această corporație să fie 
acuzată în tribunale de hărţuire sexuală. 

— Charles, ai spus că vei vorbi cu Davis. El îmi cunoaşte 
activitatea şi fidelitatea din toţi aceşti ani. 


— Am vorbit, spuse el, clătinând din cap în semn de negatie. 

— Vreau să vorbesc personal cu el. 

— S-a spus deja totul, replică Andersen. A dat instrucţiuni 
foarte clare. Nu vrea să mai ştie nimic şi nu o să te vadă. 

— Ce vrei să spui cu asta? în glasul lui răsuna alarma. 

— Până la ora asta, ar trebui sá o ştii la fel de bine ca si noi. 
Andersen cobori vocea. Relaţia ta cu corporatia s-a încheiat. 

— Aşa, niciuna, nici două? Acum trei zile, Linda a intrat în 
biroul tău cu povestea asta şi azi, duminică, mă daţi afară, 
exclamă el, ridicând tonul. 

— Daniel, pentru Dumnezeu! răspunse Andersen, ridicând şi 
el glasul, în vreme ce lovea în masă cu palma. A avut loco 
cercetare amănunţită şi impartialá. Tu ţi-ai expus punctele de 
vedere şi ea, pe ale ei. Am interogat martori. Spune-mi, poţi 
nega că te-ai culcat cu ea? 

Douglas rămase tăcut. 

— Bineînţeles că nu poţi nega, continuă Andersen. Ea deţine 
toate dovezile posibile despre legătura voastră şi martori care 
declară că făceai încontinuu presiuni asupra ei. Americo susţine 
că ai forţat-o împotriva voinţei ei, din cauza poziţiei tale 
ierarhice. 

— Dar, Charly, spuse Douglas, adresându-se celuilalt bărbat, 
trebuie să existe o soluţie. Legătura noastră a fost cea dintre doi 
adulţi, liber consimtitá de amândoi. Pe deplin liberă. Vă jur. Pe 
deasupra, am o familie cu patru copii care nu merg încă la 
universitate, am nevoie de bani. 

— Îmi pare rău, Daniel, răspunse Andersen. Nu face lucrurile 
mai dificile. Eu nu pot face nimic, şi nici Charles. Tu cunoşteai 
riscurile pe care ti le asumai. Ai participatii la planul de acţiuni al 
companiei şi valoarea lor a crescut mult în ultima vreme; îţi 
putem cumpăra acţiunile la preţul pieţei. În plus, pe tine nu te 
interesează scandalul, aşa că îţi vom da referinţe bune în ceea 
ce priveşte îndeplinirea muncii tale şi îţi va fi uşor să-ţi găseşti o 
altă slujbă. 

Daniel îşi plecă, abătut, capul. Ceilalţi doi schimbară o privire 
în tăcere şi îşi îndreptară din nou atenţia către el. 

— Este nedrept, se plânse el după o clipă. Ce se va întâmpla 
cu ea? 


— Îşi va păstra slujba. 

— Dar de ce această discriminare? Ea continuă bine mersi, iar 
eu, pe drumuri. Este total nedrept. 

— O să-ţi spun motivul, deşi ar trebui să-l ştii, răspunse 
Andersen cu răceală. Dacă o concediem, ea va fi victima unui 
complot şi a unei răzbunări sexiste. O proastă publicitate pentru 
corporație. Pe deasupra, tu erai şeful ei, aveai putere asupra el 
din cauza poziţiei tale şi, în consecinţă, eşti răspunzător. Îşi 
deschise mâinile şi le lăsă să cadă pe masă în semn de 
încheiere a conversatiei. Imi pare rău, Daniel, dar aşa stau 
lucrurile. 

— Dar acest gen de lucruri se petrec zilnic chiar în studiourile 
Eagle şi în celelalte agenţii şi studiouri care lucrează pentru ele; 
este ceva normal în show business. 

— E posibil. Poate că se potriveşte cu artiştii, cu acel 
glamour” al lor, cu ambițiile lor şi cu preţul acestor ambiţii. 
Producătorii or fi ştiind ei cum să manevreze aceste situaţii ca 
să se protejeze de acţiunile în justiţie împotriva studioului. Aici, 
în acest edificiu şi în corporație, asta este politica noastră, nu 
numai ca protecţie în faţa legii, ci şi pentru că aşa vrea Davis. 
Andersen se ridică de pe scaun şi îşi privi ceasul ca să reiasă 
clar că întrevederea se terminase. Trebuie să plec. Şi arătă spre 
uşă. Iti doresc noroc. Afară vă aşteaptă un agent de pază care o 
să vă conducă. 

* 

Cei doi bárbati mergeau tácuti spre ascensor prin culoarele 
singuratice ale etajului douăzeci si unu. 

O dimineaţă însorită de duminică precum aceasta menținea 
clădirea practic pustie. Doar angajaţii cu treburi urgente sau de 
înaltă motivaţie şi ambiţii veneau la serviciu într-o zi de 
sărbătoare. Cei care o făceau erau îmbrăcaţi lejer, nici vorbă de 
regula strictă a costumelor din zilele de lucru. Părea că doreau 
să se autoconvingă: „Va fi doar pentru un moment şi apoi voi 
merge să mă bucur de sfârşitul de săptămână” . În unele cazuri, 
momentul devenea o zi întreagă. 


25 Vrajă produsă de marile staruri asupra publicului spectator (în orig., 
în engl.). 


Daniel ducea sub braţ nişte cutii de carton luate din biroul lui 
Andersen ca să-şi transporte lucrurile personale. Amândoi 
cunoşteau ritualul. 

Până în urmă cu câteva minute, Douglas era un înalt cadru de 
conducere şi se bucura de toată încrederea. Avea acces la tot 
felul de date. Informaţii confidentiale, vitale. 

Dintr-odată şi după cincisprezece ani de muncă pentru 
corporație, devenise un individ suspect care putea oferi 
secretele acesteia unor concurenţi sau unor persoane încă şi 
mai periculoase. 

Acolo era fostul său şef, White, cu un agent de pază, 
aşteptând pe culoar ca să supravegheze că în cutii îşi lua doar 
lucrurile strict personale. După mulţi ani de muncă împreună, de 
plecat de la birou mult după căderea nopţii, de împărtăşit 
probleme şi confidente, situaţia era foarte violentă. 

— E o târfă ordinară, Charles, spuse el după ce aşeză ramele 
cu pozele zâmbitoare ale soţiei şi copiilor săi într-o cutie. E o 
târfă ordinară, care a umblat după mine şi m-a provocat. Nu m- 
am putut împiedica, am fost un dobitoc şi merit această 
pedeapsă de la Dumnezeu că am căzut în ispită şi m-am folosit 
de blestemata ei de păsărică. Continuă să-şi strângă lucrurile şi 
după o clipă vorbi mai departe: Sper ca Dumnezeu şi soţia mea 
să mă ierte, spuse el, oprindu-se din treabă şi privindu-l în faţă 
pe White. Ridică apoi vocea: Cât despre corporație, care-mi 
datorează atâtea ore de muncă peste program şi niciodată 
plătite, insomnii, griji şi ore de somn pierdute, praful să se 
aleagă de ea! 

— Hai, Daniel, linişteşte-te. 

White se bucura că povestea se rezolva într-o duminică, 
evitând astfel un posibil scandal public. 

— lar de tine şi de Andersen, sá se aleagă si de voi praful! 
exclamă Douglas, cu crispare. Nu m-ati ajutat cátusi de puţin. 
Aşteptam de la tine şi de la ceilalţi prieteni un sprijin pe care nu 
l-am primit. 

ÎI înfrunta pe fostul său şef, ţintindu-l cu arătătorul între ochi. 

White deveni sever, îşi înălţă trupul şi răspunse răspicat, 
tărăgănând cuvintele, privindu-l în ochi şi ridicându-şi glasul 
puternic: 


— Daniel, controlează-te. Ştiu cât îţi este de greu, dar te-ai 
jucat cu focul şi te-ai ars. Comportă-te acum ca un bărbat. Tu 
aveai putere asupra ei şi ea denunţă faptul că te-ai folosit de 
această putere ca să-i obţii favorurile sexuale. Le-ai dobândit, 
înşelându-ţi soţia şi comitánd păcatul de adulter. Făcu o pauză 
şi cântări atitudinea ostilă a lui Douglas. Am vorbit cu Davis, am 
făcut tot posibilul. Ştii că nu doresc sub nicio formă să pleci, dar 
Andersen i-a prezentat lui Davis o mie şi unu de argumente 
legale. El este răspunzător pentru concedierea ta. El şi propriul 
tău păcat. Calmeazá-te si asumă-ţi-l. Agentul de pază care ne 
aşteaptă pe culoar are instrucţiuni de la Andersen să te dea pur 
şi simplu afară din clădire dacă-i faci probleme. Îmi închipui că 
vrei să ieşi demn pe poartă. Făcu o pauză şi adăugă: în plus, noi, 
prietenii tăi, ştii tu care, nu te vom părăsi. 

Douglas nu spuse nimic şi continuă să umple cutiile. Când 
termină, întrebă: 

— Cum îmi iau la revedere de la subalternii şi colegii mei? 

— Le voi spuse că ţi-ai prezentat demisia; dacă cineva vrea să 
ştie mai mult, să te sune. Este ceea ce a recomandat Andersen 
şi a ordonat Davis. Tu le poţi da versiunea pe care o doreşti. 
Corporaţia nu va da niciun amănunt. Serviciul de securitate nu 
te va lăsa să intri dacă vii fără ca o persoană autorizată să te fi 
convocat. Sperăm să nu suni pe nimeni la telefon, în afară de 
mine şi de Andersen. Şi, fireşte, toate codurile tale de acces la 
sisteme au fost anulate. 

— Ce altceva mai e de făcut? întrebă Daniel, sec. 

— Am nevoie de legitimatia de securitate de acces în clădire, 
cardul de credit al corporației, ultima ta notă de cheltuieli şi 
cheile de la maşina companiei. E parcată în garaj la locul tău 
rezervat? 

— Da, răspunse el deschizând portofelul şi aruncând cardurile 
pe masă. Apoi, făcu acelaşi lucru cu cheile maşinii. Nota de 
cheltuieli o să ţi-o trimit prin poştă. 

— De acord. De îndată ce vor fi verificate cheltuielile, ţi se va 
trimite acasă un cec pentru ce ţi se datorează. Vreo întrebare? 

— Niciuna. 

La întoarcerea din pădurea de sequoia, Karen dormea 
sprijinindu-şi capul de umărul lui Jaime. La câte o cotitură a 
şoselei, soarele în drum spre asfinţit îl orbea, deşi îl protejau 
ochelarii. Peisajul era frumos, dar gândurile lui neliniştitoare îl 
împiedicau să-l aprecieze din plin. Ce însemnau toate cele trăite 
în ultimele ore? De ce i se înfipseseră în minte ca nişte săgeți în 
ţintă acele idei lansate de catari în aerul transparent al pădurii? 

Nu erau ceea ce doreau să pară. Care o fi rolul lui Karen în 
grupul acela? 

Maşina, cu schimbător de viteze automat, şi şoseaua fără 
curbe strânse îi îngăduiră să-şi sprijine mâna dreaptă pe 
genunchiul partenerei sale. Agitându-se puţin, ea îşi puse mâna 
pe a lui. 

— Cum te simţi, Jaime? întrebă ea. 

— Bine, iubito, dar tu? 

— Excelent. Am adormit. 

— Am observat. Şi cu umărul meu în chip de pernă. 

— Imi place. Spune-mi, cum ţi-ai petrecut ziua? 

— Cu tine, minunat. 

— Şi ce părere ai despre prietenii mei? 

— Surprinzători. 

— De ce? 

— Pentru că sunt ceva mai mult decât un grup de prieteni. 
Despre ce e vorba? O sectă religioasă? Ce doresc? De ce m-ai 
invitat la această adunare? 

— Sunt prietenii mei, Jaime, şi tu, de asemenea. Am vrut să-i 
cunoşti. Nu e normal? Karen se îndreptă de spate şi acum îl 
privea în timp ce-i vorbea. 

— Da, dar ei nu sunt nişte prieteni normali. Au acelaşi mod de 
a privi viaţa. Şi se pare că au şi un program. Si o religie. Nu este 
ceea ce aştepţi din partea unui grup de prieteni. 

— De ce nu? Avem crezuri comune şi asta ne face să fim 
înrudiţi în multe privinţe, apoi suntem un grup de oameni uniţi 
Şi, deci, prieteni. 


— Bine, dar ce-mi spui de discursurile acelor guru ai voştri? 
Kevin Kepler a vorbit de disciplină. Asta a fost o reuniune de 
prieteni sau promovarea unei secte? 

— Cei pe care tu îi numeşti „acei guru ai noştri” sunt oameni 
care au ceva de spus ce îi interesează pe ceilalţi. Şi sunt 
ascultați cu respect; care e problema să împărtăşeşti principii si 
credinţe? E mai bine să ne strângem ca să comentăm meciurile 
de baseball sau ultimul model de maşină din import, sau să ne 
dăm întâlnire într-un bar la modă ca să vorbim despre cât 
câştigăm la bursă? Am crezut că te interesează teme mai 
profunde, Jaime, de asta te-am invitat. Se pare că m-am înşelat. 
Dacă e aşa, îmi pare rău. Cu o expresie serioasă, Karen îşi 
îndepărtă mâna de cea a lui Jaime. 

El se alarmă, nu voia să strice ziua cu o ceartă; îşi puse 
mâinile pe volan, părăsind genunchiul ei, şi zăbovi câteva 
minute până să răspundă. 

— Nu; nu te-ai înşelat şi îţi mulţumesc că m-ai prezentat 
prietenilor tăi şi pentru ocazia pe care mi-o oferi de a şti mai 
multe despre tine. Doar că nu e ceea ce speram. 

— După cele pe care tu mi le-ai povestit, am crezut că te-ar 
interesa. 

— Ceva din cele spuse mă interesează şi adevărul e că simt 
un gol în viaţa mea. Jaime hotărî să dezamorseze conflictul şi sá 
se destăinuie. Am renunţat la visurile mele din tinereţe, fără să 
am altceva care să le ţină locul. Şi simt, de asemenea, că parcă 
aş trăda o valoroasă tradiţie de familie. 

— Cea a bunicului şi a tatălui tău? Povesteşte-mi ceva mai 
mult despre ei! 

Jaime se simţi uşurat văzând din nou zâmbetul lui Karen. Era 
ca şi cum, la începutul acelei seri de iarnă, ar fi răsărit un soare 
şi mai frumos. 

— E o poveste lungă. 

— Şi drumul până acasă e lung. 

— O să încerc să rezum. 

Karen se instală comod în scaunul maşinii, privindu-l ca o 
fetiţă aşteptând să i se povestească un basm minunat. 

* 


— Bunicul meu patern a luptat într-un vechi război civil din 
Europa pentru libertatea lui, a copiilor lui şi a micii sale patrii. A 
murit fără să obţină nimic din toate astea. Singurul lucru pe care 
l-a reuşit a fost acela de a-i lăsa un exemplu fiului său, tatăl 
meu. L-a făcut să promită că va fi un om care nu se va lăsa 
călcat în picioare şi că va lupta mereu pentru idealurile lui. 

Tatăl meu, Joan, a emigrat în Cuba, unde a muncit mulţi ani 
pentru unchiul său, instalat la Havana, punând cu ajutorul lui 
bazele unui comerţ înfloritor. Cu trecerea timpului, şi deja cu o 
avere bunicică, s-a căsătorit cu o domnişoară de familie bună. 
Eu m-am născut acolo. Tatăl meu era simpatizant al revoluţiei 
lui Castro şi chiar l-a sprijinit clandestin. 

În noaptea de Anul Nou din 1959, revoluționarii au intrat în 
Havana, iar Batista?* cu ai săi au fugit. Cu toată consternarea 
restului familiei, în casa părinţilor mei s-a toastat vesel pentru 
viitor şi pentru o nouă viaţă în libertate. 

Foarte curând, tatăl meu a fost dezamăgit. Noul an adusese o 
nouă formă de dictatură. Tensiunile cu americanii l-au făcut pe 
Castro să se sprijine pe ruşi şi curând comerţul cu Statele Unite 
a fost interzis. 

Acest fapt l-a ruinat economic pe tatăl meu. Şi a fost şi o 
mare lovitură morală, deoarece îşi adusese mica lui contribuţie 
la acea schimbare. Crezuse în mesajul de libertate şi acum 
pierdea o mare parte dintr-a lui proprie. Mama mea i-a spus: 
„Joan, lucrurile merg din rău în mai rău. Castro ăsta ne face pe 
toţi comunişti. Să plecăm, dragul meu, înainte ca situaţia să se 
strice şi mai tare”. 

Au vândut tot ce au putut şi, cu nişte bani strânşi, s-au 
îmbarcat spre Statele Unite. Am fi putut merge în Spania, unde 
familia tatălui meu ne-a oferit ajutor ca să ne instalăm, dar Joan 
a declarat că nu va mai trăi într-o dictatură şi că alegem 
libertatea: s-a încredinţat mării ca fiind drumul larg către 
speranţă. 

Când am intrat în portul New York am văzut Statuia Libertăţii. 
Eu eram prea mic ca să-mi amintesc, dar mi-a povestit mama. 


26 Fulgencio Batista (1901-1973), ofiţer şi om politic cubanez, 


preşedinte al republicii între 1940-1944 şi 1952-1959. A fost răsturnat 
de la putere de Fidel Castro (n.tr.) 


Tatăl meu m-a luat în braţe şi, tinándu-má cu mâna dreaptă, şi-a 
pus stânga pe umerii mamei. Apoi, de pe puntea vaporului, 
contemplând acel minunat simbol, ne-a spus solemn: „Asta este 
patria celor liberi. Am ajuns la libertate”. 

Începutul noii vieţi a fost foarte dur. Prietenii de afaceri pe 
care îi avea tatăl meu la New York i-au obţinut doar o slujbă de 
vânzător-comisionar. Zona lui era cea pe care nu o voia nimeni. 
Cuprindea Harlemul şi alte cartiere sărace. Cu engleza lui 
defectuoasă şi cu o familie de hrănit, Joan n-avea de ales. 

Când acoperea cartierele márginase, începea lucrul dimineaţa 
foarte devreme. Mulţi dintre clienţii lui vorbeau spaniola şi erau 
imigranţi recent sosiți în marele oras al libertăţii. N-aveau 
încredere în bănci şi tatăl meu trebuia să încaseze pentru 
vânzări în dosul prăvăliei, dolar cu dolar în numerar, ştiind că în 
acele locuri viaţa lui valora mult mai puţin decât pumnul de 
bancnote mototolite primite în ultimul „depozit de mărfuri”. 

În jurul amiezii, Joan încerca sá se îndepărteze de zonele 
periculoase. Era momentul când băieţii din gangs” se trezeau 
după o noapte de acţiune şi începeau să-şi pună problema cum 
să facă rost de bani pentru încă o zi. 

Atunci a aflat Joan ce înseamnă frica. Nu pentru viaţa lui, ci 
pentru a mamei mele şi a mea, dacă el ar fi fost asasinat. A aflat 
că şi mama era înspăimântată. Şi şi-a dat seama că nu era liber. 
Că detesta slujba aceea, dar că era singura pe care o avea şi nu 
o putea părăsi, pentru că era răspunzător de familia sa. Cel mai 
rău era dimineaţa, când se despártea cu un sărut gândindu-se 
ce va fi de noi dacă el nu se întorcea seara. Chiar şi în situaţiile 
când era pus faţă în faţă cu un briceag, teama lui de a fi rănit 
sau de a muri era mai mică decât cea pe care o trăia diminetile 
când ne părăsea, cu o lacrimă în ochi, gândindu-se la soarta 
noastră fără el. 

Nu era liber. Nu putea fi liber cu un asemenea zbucium, 
nimeni nu putea fi liber în felul acela. 

Tatăl meu spune întotdeauna că la New York există două 
Statui ale Libertăţii. Una este gigantică, cu o expresie serioasă şi 
distantă. Poate fi văzută de foarte de departe, este de neatins, 
dură şi rece precum piatra din care e făcută. 

Cealaltă este mică şi ascunsă. Este amabilă, uşoară, 
zâmbitoare şi caldă. E acoperită cu aur şi se oferă generos celui 
care e în stare să o găsească, dar o văd doar imigranții aleşi: 
acei puţini la număr care sosesc în ţară cu mulţi bani, aceia care 
găsesc toate porţile deschise. 

Au mai trecut câţiva ani şi engleza noastră şi situaţia 
economică a familiei s-au mai îmbunătăţit puţin. Dar tatăl meu 
nu era fericit. 

Într-o bună zi am plecat spre Vest, din nou în căutarea 
libertăţii. Şi aşa am ajuns în sudul statului California, unde a 
deschis un mic negot care a funcţionat bine, dar nu atât de bine 
precum cel din Havana. Aici am devenit cetăţeni americani şi 
am crescut eu. 

— Dar, dacă tatăl tău s-a simţit atât de dezamăgit de această 
ţară, de ce s-a făcut cetăţean american? 

— Nu ştiu precis, poate pentru că era ceea ce se apropia cel 
mai mult de visul lui. Sau pentru că era deja bătrân şi obosit să 
mai caute ceva. O să te invit într-o zi să iei masa acasă la 
părinţii mei şi o să-i punem întrebarea lui Joan personal. 

— O să vin cu mare plăcere. Zámbea protocolar. Dar, în ceea 
ce te priveşte, Jaime, ce se întâmplă cu libertatea şi cu idealurile 
tale? 

— Le-am avut, Karen. Am fost un hippy întârziat în căutare de 
utopii. Idealurile s-au dus cu trecerea anilor şi au lăsat un gol 
care mă face să mă simt prost în multe ocazii. 

— Vezi, Jaime? Ştiam eu că nu mă înşel în privinţa ta. Ea puse 
acum mâna pe genunchiul lui. Ti-am spus că ne asemănăm, îţi 
aminteşti? Şi tu ai făcut glume despre asta. 

— Da, îmi amintesc, dar cum ţi-ai dat seama? Cum ai ştiut că 
prima mea preocupare nu este baseballul sau maşinile de 
curse? 

— Ce importanţă are cum? Poate din intuiţie; important e 
faptul că tu eşti unul de-al nostru. Alătură-te nouă ca să lupti 
pentru libertatea ta şi a celorlalţi. 

— Karen, ce rol joci tu în acel grup? 

Jaime era îngrijorat, era ceva ce nu reuşea să priceapă. 

— Sunt una oarecare, ca toţi ceilalţi. Cred în lupta lor şi lupt 
cu ei. Singurul diferit este Dubois; este un Bun Creştin sau 


Perfect care îndeplineşte funcţiile de episcop şi are un prim şi un 
al doilea asistent la San Francisco şi la San Diego. Funcţia lui e 
pur spirituală şi respinge orice formă de violenţă, chiar dacă 
acceptă ca unii dintre noi să luptăm în apărarea idealurilor 
noastre. Dar ce importanţă are asta acum? Primordial eşti tu. Te 
vei adapta perfect. Ce părere ai? _ 

— Aş vrea să ştiu mai multe despre grup, Karen. In special 
despre lupta lor şi despre povestea cu supunerea. Ceva 
înlăuntrul lui îi atrăgea atenţia să nu se angajeze, dar se temea 
să nu o piardă pe prietena lui. Poate că oamenii ăia au ceva din 
ceea ce caut eu şi mă intrigă. Dar, mai ales, mă interesezi tu. 
Ăsta e motivul pentru care sunt cu tine acum şi pentru care voi 
fi cu prietenii tăi ca să-i cunosc mai bine. 

— Asta e minunat, Jaime! spuse ea cu o tresărire şi îi dădu un 
sărut pe obraz. O să vezi cât de mult o să-ţi placă! 

Soarele se ascunsese, lăsând o spectaculoasă strălucire 
rozalie, în violent contrast cu albastrul-închis al norilor de la 
orizont. 

Traficul era mai intens şi maşinile aveau farurile aprinse. 
Rămaseră o vreme în tăcere, ascultând muzica de la radio şi 
propriile lor gânduri. 

— Asta trebuie s-o sărbătorim! Karen rupse tăcerea după o 
vreme. Am ceva de mâncare în frigider şi o sticlă de vin bun. 
Cred că o s-o pot convinge pe bucătăreasa mea să ne 
pregătească o cină gustoasă. 

— Te referi la imigranta ta ilegală, blondă şi cu ochi albaştri? 

— Chiar la ea. Karen îşi ţinea în continuare mâna pe 
genunchiul lui. 

— Accept cu mare plăcere. 

— Dar atunci, ar trebui mai întâi să mergem să-ţi iei pijamaua. 

— Te deranjează dacă dorm fără? 

Karen izbucni într-un râs cristalin. 

— Ai aflat că Daniel Douglas a părăsit corporatia? întrebă 
Jaime. 

Luau cina cu hamburger şi salată la Roco's şi era prima lor 
întâlnire după sărutul de despărţire, luni dimineaţă, în 
apartamentul lui Karen; Jaime aşteptase cu nerăbdare această 
întâlnire în cele aproape două lungi zile petrecute fără să o 
vadă. 

— Am auzit ceva. Dar tu vei fi ştiind mai mult. 

— Luni, m-a chemat White ca să-mi dea vestea. Au trimis o 
circulară cu un ambiguu comunicat oficial încheiat cu fraza „îi 
facem cele mai bune urări de succes în noile lui proiecte 
profesionale”; în realitate, l-au dat afară. 

— Ştii de ce? Karen părea grijulie. 

— Nu oficial. Dar totul se află şi Laura, secretara mea, mi-a 
spus că la mijloc e vorba de o femeie. l-am cerut lămuriri lui 
White si el mi-a povestit, la modul foarte confidential, că 
Douglas a avut o aventură cu una dintre femeile care lucrau 
pentru el. Se numeşte Linda Americo, e tânără, atrăgătoare şi o 
ambițioasă functionará de rang înalt, care a fost avansată foarte 
repede datorită lui. 

— Şi l-au dat afară doar pentru asta? 

— Deşi eu nu mă înţelegeam bine cu Douglas, aveam de-a 
face cu el în mod frecvent. E unul dintre bărbaţii ăia care au 
întotdeauna fotografia soţiei şi a copiilor într-un loc vizibil şi 
marcant din birou. De Crăciun, trimitea în chip de carton de 
felicitare o fotografie a întregii familii frumos gătite în faţa 
căminului şi a bradului împodobit. Era foarte conservator, din 
punct de vedere politic şi social; sunt uimit de cele întâmplate. 


— Cei care vor să lase impresia că sunt cei mai morali sunt 
cei care ascund în dulapuri cele mai multe schelete, comentă 
Karen ironică. 

— Nu ştiam că există o asemenea affaire”? dar am înţeles că 
are probleme cu Linda când, săptămâna trecută, a încercat să 
mă convingă să o iau în echipa mea, avansând-o în funcţie. 

— Se pare că a fost prea târziu. 

— Mă tem că da. Am aşteptat şi, cum Douglas nu dădea 
semne de viaţă, azi l-am sunat acasă. Era distrus, nu numai din 
pricina slujbei, ci şi pentru că soţia lui s-ar putea să ceară 
divorţul. Linda s-a folosit de el ca să avanseze şi, când el i-a 
refuzat o nouă promovare, întâi l-a ameninţat şi apoi şi-a 
îndeplinit ameninţarea. Tipa era grăbită, l-a stors ca o 
mizerabilă şi, când n-a mai putut scoate nimic de la el, l-a lăsat 
la pământ, călcându-l în picioare ca pe o cutie folosită de 
răcoritoare, din simpla plăcere de a auzi zgomotul pe care-l face 
turtindu-se de pământ. l-a distrus viaţa din toate punctele de 
vedere. Este o ambițioasă care n-a şovăit în a-l căuta, a-l seduce 
şi a-şi desface picioarele atunci când Douglas îi putea da ce 
dorea ea. Şi când n-a mai putut scoate nimic de la el, şi-a 
revărsat furia asupra lui. Nu putea să-l părăsească pur şi 
simplu? Ea ştie cât de susceptibil e Davis în privinţa relaţiilor 
sexuale între angajaţi şi, atunci când l-a denunţat, ştia că îl va 
da gata. Linda e o femeie frumoasă, dar îmi face o scârbă 
infinită. 

— Auzi, ia stai puţin! Karen îşi pierduse zâmbetul şi i-o reteză 
brusc. Tragi prea repede concluzii. De unde ştii că versiunea lui 
Douglas este cea adevărată? Eu văd lucrurile altfel. Au avut o 
aventură care s-a terminat prost. Tu spui că ea s-a folosit de el 
ca să avanseze. Eu o cunosc pe Linda şi este o femeie foarte 
capabilă profesional, care ar fi avansat la fel de bine. In plus, 
dacă ea a obţinut avantaje profesionale graţie relaţiei cu 
Douglas, este vina lui. Ce îi dădea ea în schimb? Karen se 
încrunta uşor şi vorbea cu o duritate necunoscută până atunci 
lui Jaime; nu aşteptă ca el să-i răspundă. li oferea o relaţie 
comodă şi măgulitoare în care el se culca cu două femei în 
acelaşi timp. Pe lângă faptul că avea în căsuţa lui o familie 

exemplară şi că mergea la biserică în fiecare duminică, Douglas 
se desfăta cu o femeie tânără care, aşa cum spui tu, este şi 
frumoasă, în vreme ce ea îşi pierdea vremea şi tinereţea într-o 
relaţie fără viitor. Nu era tocmai rău ceea ce obținea el din 
această aventură, nu crezi? Şi n-a sováit să-şi trădeze şi să-şi 
mintă nevasta, nu-i aşa? Şi îmi spui că, pe deasupra, Douglas şi- 
a promovat amanta? Ce scârbă de individ imoral care plăteşte 
favoruri personale cu activele corporației! 

— Nu este asa, Karen, el s-a îndrăgostit de ea. 

— Ah, da? El chiar era îndrăgostit de ea, si ea de el, nu? Judeci 
toată povestea în necunostintá de cauză printr-o prismă 
machistă??. 

— Cum adică machistă? Jaime începea să se supere. Femeia 
aia a fost rău intenţionată. Dacă nu, spune-mi: de ce l-a 
denunţat pentru hărţuire sexuală când era o problemă 
personală între ei doi? Ce nevoie a avut să-l înfunde? 

— Linda este prietena mea şi tu preiei nişte lucruri pe care nu 
le cunoşti. El era într-o poziţie de putere faţă de ea, pur şi 
simplu pentru că era şeful ei. Şi s-a folosit de această putere 
pentru ca ea, mai întâi, să cedeze şi, apoi, ca să prelungească 
relaţia. El voia să menţină situaţia aşa cum era. Se culca cu ea 
când i se năzărea şi apoi se întorcea acasă la familia lui perfectă 
ca s-o reguleze pe cealaltă. Linda i-a cerut să aleagă, iarela 
vrut cu orice preţ să menţină lucrurile aşa cum erau. Denuntul a 
fost singura ieşire pe care o avea Linda ca să-şi recapete 
libertatea. 

— Chiar şi aşa, sunt sigur că era şi o altă soluţie. Tonul lui 
Jaime se ridica. Şi mai sunt sigur că ea a căutat să-şi mărească 
privilegiile profesionale urcând preţul pentru sex. Postul îi 
rămăsese mic şi tâmpitul de Douglas i-o fi promis o altă 
avansare, numai ca s-o reţină. Când a văzut că nu poate să i-o 
ofere, ea s-a eliberat de el pentru totdeauna. N-avea nevoie să 
fie atât de crudă şi, oricât de bună prietenă ti-ar fi, pentru mine 
este o simplă târfă. 

— Bine, şi ce crezi că i se va întâmpla ei? N-a fost concediată 
şi în teorie corporatia o sprijină ca victimă a hărţuirii sexuale. 

Dar numai pentru că se tem de un scandal şi de un posibil 
proces. De asta o fac. Ea va rămâne marcată pentru toată viaţa 
ei profesională, pentru că şefii ei sunt nişte machisti imputiti ca 
tine, care se refereau la ea ca la ,tárfa aia care se culca cu 
Daniel ca să o promoveze şi care apoi l-a muşcat de chestie”. 
Viitorul ei profesional în corporație este nul. Linda a dovedit un 
mare curaj eliberându-se de el în felul în care a făcut-o. 

— Nici vorbă de curaj şi de biata fată! Nimeni n-o persecuta. 
Se culcau si o făceau în afara biroului. Acum, imagineazá-ti că 
ea e şefa, iar situaţia, inversă. Toată lumea ar râde de el, iar 
Linda n-ar fi niciodată concediată. 

— N-ai decât să deturnezi conversaţia dacă vrei, dar eu aprob 
metodele pe care le-a folosit ca să-şi recapete libertatea. Şi o 
sprijin. 

— Karen, nu asta era forma potrivită, răspunse Jaime după 
câteva clipe de tăcere. „Se lasă dusă de emoţii şi nu gândeşte 
logic”, îşi spunea el. Imagineazá-ti că povestea noastră se 
termină din partea ta, că eu continui să te iubesc, iar tu, nu, 
chiar dacă eu insist. Ce nevoie ai avea tu să má denunti ca fiind 
superiorul care te hăituieşte? Sunt sigur că tu n-ai face-o. 

Karen îl privi şi tăcu. Era o strălucire în ochii ei albaştri şi un 
zâmbet de abia schiţat îi juca pe buze. 

— Ah, nu? De unde ştii? întrebă ea suav. 

Jaime începu să zâmbească pe măsură ce zâmbetul ei se 
lărgea. Tensiunea puternică dintre ei doi începea să dispară. lar 
el se simţea uşurat. 

— Pentru că tu eşti o fată cu principii morale şi nu mi-ai face 
niciodată aşa ceva. 

— Dar sunt şi o fată ambițioasă. Imaginează-ţi că nu mi-ai dat 
ce doresc când eu ţi-am dat tot ce doreşti tu. M-aş putea supăra 
foarte tare. 

— Dar ce doreşti tu şi ce doresc eu este acelaşi lucru. Nu-i 
aşa, iubito? 

— Nu fii atât de vanitos şi nici atât de sigur. 

— Dar tu n-ai face-o niciodată. 

— Linda este prietena mea şi eu am sfătuit-o ca prietenă şi ca 
avocată. N-aş şovăi o clipă să fac acelaşi lucru. 


Karen nu mai zâmbea şi pronunţa cuvintele cu deosebită 
emfază. Jaime observă că propriul zâmbet i se ştergea de pe 
chip. După o tăcere stânjenitoare în care amândoi îşi susțineau 
privirea, Karen izbucni veselă într-un hohot de râs. 

— Eşti în puterea mea, domnule vicepreşedinte, exclamă ea 
cu un glas dulce. 

— Glumesti, nu-i aşa? 

— Bineînţeles, iubitule. Fireşte. Dar ea e prietena mea. 

Jaime o privi suspicios. Simtea înlăuntrul său că ea era în 
stare să facă ceea ce făcuse Linda. Nu credea că glumeşte şi 
între ei plutea un cert avertisment. În ce încurcătură o fi intrat 
culcându-se cu Karen? 

— De altfel, trebuie să vezi aspectul pozitiv al acestei poveşti, 
continuă Karen. Cu Douglas concediat, dacă pleacă şi şeful tău, 
e aproape sigur că vei fi avansat ca preşedinte al 
Departamentului de Audit. Nu e rău pentru un hispanic! 

Jaime intuia că jocul mergea şi mai departe şi că ameninţarea 
era acolo în continuare. Îl năpădi o senzaţie, amestec de atracţie 
irezistibilă şi de teamă faţă de un pericol ascuns, dar real. 

Auzi un glas lăuntric atrăgându-i atenţia: „Ca fluturele de 
flacără”. 


MIERCURI 

Soarele apunea şi senatorul McAllen privi eucaliptii, palmierii 
şi tufele mari de oleandri care, mărginind şoseaua, ascundeau 
de-acum umbre înlăuntrul lor. 

— E încăpățânat, îi spuse însoţitorului său. E ca un rege 
bătrân şi are maniere şi atitudini ca atare. Nu va face nimic ca 
lucrurile să fie mai uşoare. 

— Duceţi-i dumneavoastră un mesaj din partea preşedintelui 
Statelor Unite, domnule senator, asta deschide toate uşile din 
ţară şi majoritatea celor din lume. 

— Nu, John; nu în mod obligatoriu şi pe cele ale lui David 
Davis, se plânse McAllen. În realitate, Davis îşi închipuie că 
preşedintele îi datorează lui postul. Şi o declară fără să 
roşească. 

— Poate că e adevărat. 

— Fie că e adevărat, fie că nu, fapt e că Davis aşteaptă ca 
preşedintele să-i urmeze instrucţiunile, şi nu invers. 

— E Turnul Alb mai puternic decât Casa Albă? Este el mai 
presus decât preşedintele? 

— Pentru Davis, tara asta e regatul lui; el este regele, iar 
preşedintele, primul său ministru. McAllen oftă. 

Limuzina şi cei patru motociclişti ai poliţiei care o escortau se 
opriră în faţa grilajului înalt de fier forjat care dădea acces în 
ranch. Camerele de supraveghere observau atent grupul. 

Când se deschiseră porţile, dădură peste doi bărbaţi, în 
costum, înconjurați de gărzi de corp, care purtau puşti 
automate, aşteptându-i. Părea o mică armată în dispozitiv de 
luptă. 


McAllen ştia că nu totul era la vedere şi îi căută instinctiv din 
priviri pe trăgătorii instalaţi între arbuştii stufoşi din grădină. Nu 
putu vedea niciunul. 

Porţile se închiseră şi unul dintre pretorieni se îndreptă spre 
geamul senatorului. 

— Bine aţi venit, domnule senator McAllen. E o plăcere să vă 
revád. 

— Iti multumesc, Gus. Cu mine vine domnul Beck. 

— Incántat, domnule Beck, salutá Gutierres prin geam. Vá 
aşteptam şi pe dumneavoastră. 

— Incântat, răspunse Beck, zgârcit la vorbă. 

— Domnule senator, cunoaşteţi de-acum obiceiurile casei. Mă 
tem că escorta şi maşina dumneavoastră vor trebui să rămână 
aici. Colegul meu fi va conduce pe însoțitorii dumneavoastră la 
recepţie, unde vor fi bine primiţi. 

— Bine, bine, mormăi McAllen, în vreme ce îi făcea semn lui 
Beck să se dea jos din automobil. 

O altă maşină se oprea în momentul acela în faţa lor şi şoferul 
cobori, adresându-i-se fără alte preambuluri lui Beck. 

— Sunt sigur că domnul Beck, dată fiind profesia sa, va 
înţelege, spuse  Gutierres, în vreme ce pretorianul îl 
perchezitiona pe bărbat fără urmă de delicateţe. Este procedeul 
de rutină. 

Garda de corp găsi revolverul pe care îl căuta, dar nimic 
altceva, şi, luându-i-l fără să rostească niciun cuvânt, îl vâri 
undeva în haina lui largă. 

— Bineînţeles că vi-l vom restitui pe „amicul” dumneavoastră 
la plecare, domnule Beck. Scuzaţi-ne pentru deranj, îl consolă 
Gutierres. Apoi, i se adresă lui McAllen. Îmi imaginez că domnul 
senator, ca de obicei, nu umblă înarmat. Nu-i aşa, domnule? 

— Nu sunt înarmat, confirmă McAllen cu o anume agasare. 

— Mulţumesc, domnule senator. Putem să urcăm în maşină. 

Traseul a durat câteva minute, urmând o şosea cu o singură 
bandă pe sens şi flancată de palmieri înalţi şi de o pajişte 
frumoasă. Ceva mai departe se vedeau grupuri de copaci şi 
grădini. 

Trecurá pe lângă un tarc înăuntrul căruia se aflau cai, iar în 
fundal se vedeau nişte construcţii care erau probabil grajdurile. 


În cele din urmă, ajunseră la grădinile clădirii principale; un 
conac mare şi frumos în stil colonial spaniol, unde maşina se 
opri. 

Beck se gândi că nu semăna prea mult cu tipicele construcţii 
moderne din Los Angeles care imitau stilul cu lemn, plăci de 
faianţă şi stuc. Probabil că fusese casa unui ranch din sudul 
Californiei, pe vremea stăpânirii spaniole şi apoi mexicane. 

Gutierres îi conduse înăuntru, spre unul din marile saloane 
laterale. Era o bibliotecă din mahon şi nuc, în care cărţile 
ajungeau până la tavanul lucrat în casete de lemn. Focul trosnea 
vesel în semineul din piatră cioplită cu motive platerescas” ce îi 
confereau largii încăperi un aspect primitor şi familial. 

În vădit contrast cu decoratiunile aristocratice, Davis privea 
un tablou de perete cu şase ecrane mari de televiziune, reglate 
pe tot atâtea canale diferite. 

Când Gutierres anunţă sosirea grupului, Davis se ridică din 
fotoliu. Cu o singură apăsare pe telecomandă, televizoarele 
amutirá, se stinseră şi un panou de lemn, ce părea la fel de 
vechi ca şi restul bibliotecii, alunecă fără zgomot, ascunzând 
monitoarele. 

McAllen înaintă să-i strângă călduros mâna lui Davis. 

— Ce mai faci, David? E o plăcere sá te revád. 

Mătăhălosul şi îmbujoratul McAllen producea un contrast 
comic prin mărime şi aspect cu máruntul şi uscátivul Davis. 

— Foarte bine, mulţumesc, Richard, spuse Davis, care nu se 
miscase de la locul lui şi se ţinea drept ca să-şi mai înalțe 
statura. Aráti bine. 

— Da, mulţumesc. Ti-l prezint pe John Beck. Te-am anunţat că 
va veni cu mine. 

— Domnule Beck. 

— Încântat să vă cunosc, domnule Davis. 

— Şi eu, la fel. Doriţi să luaţi loc, vă rog? Davis arătă nişte 
fotolii din faţa lui. 


30 Adjectiv derivat din cuvântul spaniol plata, denumind stilul 
arhitectonic corespunzător primei perioade a Renaşterii spaniole 
(secolul al XVI-lea), caracterizat prin decoraţiuni foarte încărcate, 
imitând frunzele şi florile şi amintind de lucrările meşteşugarilor 
argintari (n.tr.) 


Cei doi bărbaţi se aşezară în tăcere, aşa cum făcu şi 
Gutierres. 

— David, vreau să-ţi exprim cele mai sincere condoleanţe din 
partea mea şi a prietenilor tăi de la Washington pentru moartea 
lui Steve. 


— Asasinat. 
— Exact, asasinat. Şi, deşi ţi le-au exprimat deja la telefon, iar 
guvernatorul i-a reprezentat la funeralii, preşedintele, 


vicepreşedintele şi soțiile lor îţi transmit condoleanţe. 

— De ce n-a venit vicepreşedintele cu tine? 

— Vicepreşedintele? intră McAllen în defensivă. 

— Da, confirmă Davis. Dacă motivul vizitei tale e atât de 
important, era de aşteptat ca măcar vicepreşedintele să vină 
personal să mă vadă. 

— Bine, David, subiectul este într-adevăr important, dar azi 
este vorba de probleme tehnice. Sunt sigur că vicepreşedintele 
şi chiar preşedintele vor fi încântați să audă ce ai de spus după 
această reuniune. 

— Probleme tehnice? Eu nu obişnuiesc să tratez subiecte 
tehnice. 

— Dar pe acestea în mod special trebuie să le tratezi tu 
personal, David. Au legătură cu propria ta viaţă şi cu viitorul 
corporației. 

— Te ascult. 

— După cum ştii, domnul Beck ocupă o înaltă funcţie în FBI. 
Departamentul pe care îl conduce el e specializat în investigarea 
grupurilor de presiune politică sau economică şi care nu 
acţionează pe fágasele obişnuite. 

— La ce te referi, Richard? Există cumva vreunul pe care noi 
nu-l controlăm? îl ironiză Davis. 

— Sunt grupuri cu ideologii politice extremiste sau secte 
religioase care urmăresc puterea dominându-şi discipolii, 
continuă McAllen, lăsând să se vadă că a priceput comentariul 
printr-un simplu zâmbet, asemănător unei grimase. Folosesc 
violenţa fizică sau psihică şi sunt pe muchie sau dincolo de 
limitele Constituţiei noastre. 


— Aveţi o muncă interesantă, Beck. Poate că într-o zi am 
putea ajunge la un acord ca să ne scrieţi un scenariu de film. 
Dar la ce ne foloseşte asta acum? 

— Inspectorul Ramsey a cerut ajutor ca să-i identifice pe cei 
care au revendicat asasinarea domnului Kurth, interveni Beck. 
La FBI, avem localizate peste opt sute de grupări 
antiguvernamentale organizate. Dintre acestea, mai mult de 
patru sute sunt miliții antrenate şi experte în arme şi explozivi. 
Dar nu avem cunoştinţă despre cei care au revendicat 
asasinatul. Succesul obţinut şi metodele folosite sunt prea 
sofisticate pentru o simplă gaşcă de nebuni sau un grup nou. 
Credem că este vorba de o perdea de fum care să ascundă pe 
cineva care ştie bine ce face. Considerăm că acest asasinat este 
doar începutul şi că e o piesă a unui plan mai sofisticat şi mai 
ambițios. 

— Dacă negati existenţa grupurilor care au revendicat 
asasinatul, îl întrerupse Gutierres, cum se explică faptul că am 
primit ameninţări din partea lor de mai bine de un an? 

— Asasinii l-au plănuit din timp. 

— Şi avem motive serioase să credem că data viitoare vor 
încerca cu tine, David, interveni McAllen. Preşedintele doreşte 
să intensifici măsurile de securitate. 

— Spune-i preşedintelui că-i mulţumesc pentru grijă, dar că 
securitatea mea, după cum ai putut constata, este cum nu se 
poate mai bună. 

— Preşedintele vrea să-ţi pregăteşti succesiunea în Corporaţia 
Davis. Ştii mai bine decât oricine cât de puternică este ea. Aveţi 
ziare, reviste de top şi unul din cele mai mari grupuri editoriale 
din ţară. Controlati una dintre cele mai mari patru reţele de 
televiziune, în afară de nenumărate canale de ştiri şi tematice. 
Studiourile Eagle sunt mereu pe primele locuri ale încasărilor din 
lume, iar producţia voastră de televiziune lansează în fiecare 
sezon noi programe care ating cea mai mare audienţă. Ca să nu 
mai mentionez supremaţia voastră la radio. Corporaţia Davis are 
o valoare strategică cheie pentru securitatea ţării. 

— Vrei să spui pentru securitatea victoriei voastre electorale, 
nu-i aşa? 


— Hai, David, ştii bine că importanţa strategică a corporației 
în lume este aproape tot atât de mare precum cea a flotei din 
Pacific. 

— Te înşeli. Importanţa corporației azi, la început de secol, e 
mult mai mare decât cea a flotei. In special, pentru 
vicepreşedinte. Ca să poată deveni preşedinte la următoarele 
alegeri. 

— Prin moartea lui Kurth, succesorul tău firesc a dispărut. 
McAllen ocoli comentariul lui Davis. Acţionariatul corporației 
este alcătuit în aşa fel încât, chiar dacă moştenitorii tăi şi-ar 
vinde acţiunile, controlul n-ar fi deplin pentru niciun grup. lar 
valoarea companiei este atât de mare, încât face aproape 
imposibilă o buy-ouF!. Aşadar, puterea pe care o vor putea 
exercita cadrele de conducere de rang înalt în corporație ar fi 
determinantă ca să o controleze, chiar şi neavând aproape nicio 
greutate în acţionariat. 

— Văd că ţi-ai făcut temele înainte de a veni să mă vezi. 
Davis zâmbea forţat. Dar în ce fel mă afectează pe mine toate 
astea? 

— Corporaţia Davis este opera vieţii tale. Are stilul tău şi 
reflectă idealurile tale de libertate, care coincid cu viziunea 
noastră despre o lume tolerantă şi liberală, în care statul să nu 
influenţeze prea mult viaţa cetăţenilor. Această direcţie s-ar 
putea schimba în mod dramatic dacă tu dispari fără să-ţi laşi 
asigurată succesiunea. Opera ta ar muri şi această teribilă 
maşinărie de comunicare ar putea cădea în mâinile cuiva care 
ar folosi-o într-un sens contrar modului în care ai condus-o tu 
până acum, împingând publicul spre nişte ideologii sau religii 
concrete. 

— Richard, cred că obsesia de a vă menţine la putere vă face 
să aveţi coşmaruri. În plus, idealurile mele şi ale voastre diferă 
în multe privinţe. 

— Nu sunt coşmaruri, răspunse McAllen. Apoi i se adresă lui 
Beck. John, explică-i domnului Davis. 

— Avem informatori şi persoane infiltrate în aproape toate 
sectele şi, în special, în cele mai active. Aţi fi uimit să aflaţi cât 


31 Achiziţionarea de către o singură persoană a acţiunilor unei 
companii (în engl. în orig.) 


de puternice sunt unele şi ce contacte au graţie faptului că unii 
adepţi îi ajută pe alţii să se catere pe poziţii de putere. 

— In acest caz, sunteţi perfect la curent cu ultima donaţie pe 
care am făcut-o sinagogii mele, nu-i aşa, Beck? glumi Davis, 
arătându-şi dinţii în loc să zámbeascá. 

— Unele din aceste secte sunt deosebit de închise şi 
întreprind activităţi pe care le cunosc foarte puţini adepţi din 
grup, continuă Beck, fără să ia în seamă umorul acid al lui Davis. 
Sau, uneori, o fracțiune mai radicală în cadrul aceleiaşi secte are 
o iniţiativă extremistă, fără ca gruparea centrală să aibă 
cunoştinţă. In aceste cazuri, cercetarea este foarte dificilă. Cu 
toate acestea, vă pot asigura că există o puternică societate 
secretă care, de ceva vreme, se infiltrează în Davis Corporation. 
Mai mulţi din angajaţii dumneavoastră aparţin în mod deschis 
acestui grup şi un anume important cadru de conducere ar 
putea fi adept secret. 

— Beck, nu mai umblati cu ocolişuri. Arátati-mi cine sunt şi 
vom acţiona. 

— Nu este atât de uşor. Chiar dacă avem bănuieli întemeiate 
despre o sectă concretă şi mai mulţi membri ai diferitelor 
grupuri au fost identificaţi în corporație, încă nu putem 
demonstra legătura lor cu asasinatul. 

— Am nevoie de dovezi concludente, Beck, interveni 
Gutierres. Nu putem permite să se spună că în corporație 
persecutăm o religie sau o sectă. Simplele bănuieli nu ne sunt 
de folos. 

— Numele, Beck, insistă Davis. 

— Nu ti le poate da pentru moment, interveni McAllen, dar 
suntem siguri că asasinatul a fost un pas important în planurile 
sectei de a prelua controlul. Şi vor continua, David, iar tu stai în 
calea lor. Senatorul făcu o pauză ca să continue cu o şi mai 
mare emfază. Am hotărât ca agentul special Beck să răspundă 
de anchetă începând de azi. Aşa vei fi mai protejat şi... 

— Un moment, Richard. Vocea lui Davis vădea iritare. Aţi 
venit cu povestea despre o sectă şi un complot, dar nu vreţi să 
spuneţi concret ce sectă este şi n-aţi putut stabili legătura 
acesteia cu asasinatul. Nu-mi daţi numele angajaţilor suspecți. 
Nu aduceţi nicio dovadă. Şi cu scuza asta vrei să-l pui pe acest 


star al FBI să conducă ancheta, ca să-şi bage nasul conectat prin 
Internet cu Washingtonul în afacerile mele? Credeţi că sunt un 
nenorocit născut de ieri, de alaltăieri? Studiourile mele resping 
zilnic zece scenarii mai bune decât ăsta. 

Chipul îmbujorat al lui McAllen era palid. 

— Te rog, David, fii rezonabil. Nu urmărim altceva decât 
securitatea ta şi a corporației. 

— Bine, domnule Beck, continuă Davis fără să-l ia în seamă 
pe McAllen, dacă tot sunteţi atât de bine informat, ce părere 
aveţi despre explozibilul pe care l-au folosit Apărătorii Americii? 
Apropo, ce nume stupid; de supererou de benzi desenate. 

— N-am discutat încă detaliile cu Ramsey, nici cu laboratorul 
care a făcut analizele. 

— Dar credeţi totuşi că puteţi veni să-mi daţi o mulţime de 
sfaturi nenorocite, se răsti el cu o privire dură. Spune-i, Gus; 
spune-i ce era. 

— RDX, un explozibil utilizat de serviciile secrete. 

— Da, de serviciile secrete, continuă Davis. Deci, despre 
serviciile secrete am părerea pe care o aveţi dumneavoastră 
despre secte. Ştiu că o fi făcut-o unul dintre ele, dar nu ştiu 
care. Domnule senator, ar putea fi cumva propriul nostru 
serviciu secret? 

— Te rog, David. McAllen se scandaliză. Cum poţi să spui asa 
ceva? 

— Domnul preşedinte al Statelor Unite ale Americii este 
îngrijorat pentru succesiunea mea, continuă Davis fără să ia 
câtuşi de puţin în seamă tonul plángáret al lui McAllen. Are deja 
un candidat? Cine este, Richard? 

— Prima grijă este securitatea ta şi, te rog, nu ne jigni. 

Davis păstră tăcerea. 

— Eu îl respect pe preşedinte; transmite-i multumirile mele 
pentru grija pe care mi-o poartă, spuse Davis după o lungă 
pauză, trecând deodată la un ton relaxat şi împăciuitor. 
Mulţumesc pentru informaţia pe care mi-a adus-o domnul Beck, 
dar prefer ca data viitoare să vină cu ceva mai mult decât nişte 
zvonuri. Vreau nume şi o legătură mai raţională, dacă va trebui 
să-l mai văd. Şi dovezi. Dacă nu, nu e nevoie să se deranjeze să 
vină. Să discute cu tine, Gus. Sau cu Ramsey. Până când nu ne 


furnizează numele şi motivele, noi vom colabora în continuare 
cu ancheta, dar inspectorul Ramsey o va conduce mai departe. 
El se bucură de încrederea mea deplină. 

— Şi în ceea ce priveşte tema pregătirii unei succesiuni 
adecvate? întrebă McAllen. 

— Spune-i preşedintelui că voi începe sá iau în considerare 
nişte opţiuni. Bine, domnilor, este momentul pentru cină. Davis 
se ridică din fotoliu şi ceilalţi îl urmară imediat. Richard, îi spuse 
senatorului luându-l de braţ, tu şi cu mine avem de discutat 
despre vremurile de odinioară. Vom lua cina noi doi singuri. ŞI 
adăugă: Domnul Beck şi Gus vor cina separat. Sunt sigur că vor 
găsi multe subiecte „tehnice” despre care să vorbească. 

Beck văzu cum Davis îl purta de braţ pe McAllen afară din 
salon. Când se răsuci, privirea lui se încrucişă cu a lui Gutierres. 
Pe chipul de obicei inexpresiv al şefului pretorienilor dansa un 
intenţionat zâmbet amuzat. 

— Ştii, Dubois mi-a trezit curiozitatea vorbindu-mi despre 
memoria genetică, dar, de atunci, n-am mai auzit nimic despre 
această poveste. 

Jaime o invitase pe Karen să bea ceva la Ricardo's. Acolo se 
simţea ca acasă şi se gândise că ambianța intimă ar favoriza o 
conversaţie în care Karen să fie deschisă pentru confidente si 
să-i povestească mai multe despre acei misterioşi catari. 

— Ah, dar eşti interesat de asta? răspunse Karen, care făcea 
ochii mari, prefăcându-se uimită. 

— Da, bineînţeles. Dacă e adevărat ce a povestit Dubois, mi- 
ar plăcea să trăiesc o asemenea experienţă. 

— Da, Jaime, este. E adevărat. Făcu o pauză şi adăugă: îţi 
garantez. 

— Cum de poţi fi atât de sigură? Vorbeşti de parcă ai fi trăit-o 
şi tu. 

— Am trăit-o. 

— Tu? Povesteste-mi! 


— Nu acum. Nu eşti pregătit. 

— Cum să nu fiu? 

— Uite ce e, Jaime, asta nu e o treabă pe care sá o poţi vizita, 
precum un turist pădurea de sequoia. Cere o cunoaştere 
prealabilă, o atitudine pozitivă şi un angajament. 

— Nu te înţeleg. De ce fel de cunoaştere prealabilă este 
nevoie? 

— Înainte de cunoaştere, e vorba de atitudinea ta. Trebuie să 
fii pregătit să accepti drept posibile nişte evenimente pe care 
educaţia şi gândirea ta actuală le pot respinge cu violenţă. 

— Ca, de exemplu, Karen? Ce trebuie să accept? 

— Prefer sá nu vorbesc despre acest lucru dacă nu prevăd din 
partea ta o atitudine pozitivă. 

— Te rog, Karen, nu o lua pe ocolite. Promit să ascult cu tot 
respectul ce îmi povesteşti. Nu pot fi şi mai pozitiv decât atât, 
crede-mă. 

— Bine, dacă vrei aşa. Karen făcu o pauză, privindu-l în ochi. 
Lumina din local producea un straniu reflex în pupilele ei 
albastre. Continuând să vorbească, îşi cobori glasul. Povestea cu 
memoria genetică e un eufemism pe care l-a folosit Dubois. Nu 
este aşa. Nu-ţi amintesti cele trăite de bunicii sau de străbunicii 
tăi sau de vreun alt strămoş în carne şi oase. ţi amintesti cele 
trăite de înaintaşii tăi spirituali. 

— Ce este un înaintaş spiritual? Este pentru prima dată că 
aud aşa ceva. 

— Este eul tău cel mai lăuntric, Jaime, e spiritul tău. 

— Nu înţeleg, Karen. Ce are de-a face spiritul meu cu 
înaintaşii mei? 

— Spiritul tău a mai trăit vieţi anterioare şi a fost întotdeauna 
acelaşi. Aşadar, indivizii care au trăit purtând acelaşi spirit al tău 
în propriul lor corp sunt înaintaşii tăi spirituali. Corpul moare, 
spiritul dăinuie. 

— Îmi vorbeşti acum de reîncarnare. Asta e? 

— Da. 

În momentul acela, apăru Ricardo cu băuturile şi le aşeză pe 
másutá. 

— E totul în regulă, copii? 

— Da, mulţumesc, spuse Jaime. 


Ricardo îl bătu prieteneşte de două ori pe umăr, zâmbindu-le 
cu gura până la urechi. Karen îi răspunse cu un zâmbet nu mai 
puţin strălucitor. Când deja se retrăgea şi ea nu-l mai putea 
vedea, Ricardo îi făcu lui Jaime cu ochiul şi-i arătă semnul pozitiv 
de aprobare cu degetul mare în sus. Karen îi plăcuse. 

— E greu de crezut povestea cu reîncarnarea, spuse Jaime de 
îndată ce Ricardo se îndepărtase. 

— Ti-am atras deja atenţia. 

— Dar imagineazá-ti că o cred, se grăbi el să adauge. Sau cel 
puţin cred că e posibil. Aş putea eu oare să-mi amintesc vieţi 
trăite? 

— Bineînţeles, Jaime, despre asta discutăm. În nişte condiţii 
speciale, poţi obţine acces la fragmente de informaţii, la amintiri 
ale unor experienţe anterioare, care te ajută să dai un sens vieţii 
tale ca o continuare a unui proces de învăţare întreprins cu 
foarte mult timp în urmă. 

— Ai trăit tu acest gen de experienţă sau ţi s-a povestit? 

— Ti-am mai spus că am tráit-o personal. 

— Cum aşa? Ce ai văzut? Povesteste-mi, Karen. 

— Imi pare rău, Jaime, acum nu pot. Este ceva foarte intim. 
Nu cred că există între noi destulă încredere. 

— Dar, ce spui? N-ai încredere în mine? Tu şi cu mine ne-am 
povestit lucruri foarte personale. Am făcut dragoste de mai 
multe ori şi n-ai dovedit nicio timiditate specială, şi nici eu. 
Contactul nostru este dintre cele mai intime. De unde şi până 
unde această rezervă? 

— Te înşeli, Jaime. Ti-am oferit trupul meu fără reţinere, şi tu, 
mie, pe al tău. Dar este doar ceva fizic. Ceva care va degenera 
într-o bună zi şi care va muri. Trupurile noastre s-au desfătat 
unul cu celălalt şi a fost foarte bine. Dar este puţin. Este mult 
mai uşor să arăţi ceea ce e cel mai intim în trupul tău, decât 
ceea ce e cel mai intim în gândurile tale, şi tocmai acolo se află 
continuitatea vieţii, în spiritul tău, în eul tău cel mai intim. 

Jaime nu-şi putea lua privirea de la Karen. Isi dădu seama că 
rămăsese cu gura căscată. O închise. Dacă Ricardo l-ar vedea în 
clipa aceea, ar râde tot restul vieţii lui de „expresia de 
prostănac pe care o avea Jaime în faţa acelei blonde”. 


— Adevărata ființă este spiritul, care evoluează şi 
progresează, în parte graţie experienţelor obţinute în viaţa 
fizică. Corpul este doar un instrument. Folosind un limbaj 
învechit, ti-as spune că diavolul a făcut corpul şi de aceea este 
finit, în vreme ce spiritul este etern. 

— Atunci, eşti o diavolitá! Ce corp frumos ai, Kay! exclamă 
Jaime voind să se servească de umor ca să-şi ascundă uimirea şi 
neîncrederea. 

Karen izbucni într-un hohot de râs vesel. 

— O fi corpul un instrument al diavolului, cum spui tu, 
continuă el însufleţit de râsul ei, dar eu mă bucur în mod 
diabolic de al tău cu propriul meu instrument. 

— Ce se întâmplă? i-o reteză Karen, acum serioasă. Rázi de 
mine? Vezi de ce spuneam că nu eşti pregătit? 

— lartá-má, Karen, nu te supăra. Respect tot ce mi-ai 
povestit. Doar cá tema corpului si a diavolului se preteazá la 
glume şi nu m-am putut stăpâni. _ 

— E adevărat. Ti-am spus că e limbajul Evului Mediu. In 
realitate, cred doar puţin în diavol, dar e bine ca, din când în 
când, să dai vina pe cineva pentru nişte lucruri de care suntem 
singurii răspunzători. Ea zâmbea ştrengăreşte. Nu crezi la fel, 
Jimmy? 

— Categoric. Zâmbi şi el. Şi dacă vorbeşti de corp şi despre 
lucrul la care mă gândesc eu, în loc să dăm vina pe diavol, ar 
trebui să-i fim recunoscători. 

— Obsedatule! spuse ea pe un ton sententios. Dar încă te văd 
sceptic. 

— Nu, Karen. Doresc din toate puterile să trăiesc propria mea 
experienţă şi să-mi amintesc trecutul. 

— Asta cere un angajament. Un angajament serios. 

— Ce fel de angajament? 

— De fapt, mai multe. Această experienţă îţi poate da cheia 
unui drum pe care nu ştiai că mergi şi conştiinţa unei direcţii în 
viaţa ta care te va obliga să nu te abati şi să mergi întruna. Va 
trebui, de asemenea, să te integrezi în grupul nostru şi să 
accepti să fii călăuzit de noi. Asta nu e atât de uşor. Libertatea 
este unul dintre bunurile la care năzuim. Totuşi, pe drum, 


trebuie să cedám din ea, ca să putem obţine telul comun. Cu 
alte cuvinte, trebuie să te supui conducătorilor grupului. 

— Nu înţeleg implicaţiile, Karen. Ce reprezintă în mod exact 
supunerea? Ce trebuie să fac? Nu era libertatea cea pe care o 
predicau în Parcul de Sequoia? 

— Nu ştiu ce poate impune supunerea în orice clipă. 

— Dar, Karen, nu-ţi dai seama că tot ceea ce-mi spui miroase 
a sectă? îşi ridicase glasul. 

— Tu ai întrebat şi eu îţi răspund. Ne-am mai certat despre 
asta înainte şi nu vreau s-o fac şi acum. Sunt prietenii mei şi eu 
sunt cu ei. Eşti deja major, Jaime. Alege ce doreşti. Eu ştiu ce 
vreau. Karen se ridică de pe scaun, şi acum vreau să merg 
acasă, e târziu. Mă conduci? 

— Fireşte, Karen. Eu te-am adus, răspunse Jaime ridicându-se 
imediat. 

* 

Intensitatea traficului scăzuse considerabil, dar Jaime 
conducea încet; voia să fie mai mult timp cu Karen. Ea părea că 
nu-i împărtăşeşte dorinţa. 

— Ne vedem vineri? 

— Ti-am mai spus că mă văd cu prietenii mei. 

— Asta mă exclude? 

— Nu, Jaime. Dacă vii, vei fi bine-venit, dar mai întâi trebuie 
să-ţi limpezesti ideile si să iei o hotărâre. Dacă vii, este pentru 
că vrei să fii încă unul din grupul nostru. 

— Mulţumesc pentru invitaţie. O să-ţi urmez sfătui şi o sá má 
gândesc. Te sun şi îţi confirm. Până când am timp? 

— Până vineri inclusiv; nu am alte planuri. Sau merg cu tine 
sau merg singură. 

Tăcerea rămase între ei ca o uşă închisă care îi despártea. 
Jaime se simţea presat. Şi nu-i plăcea. Ce era în spatele acestor 
lucruri? Era oare o născocire povestea cu spiritul şi cu 
reîncarnarea? Ce pierdea dacă-i cânta în strună lui Karen? 
începea să înţeleagă ce pierdea dacă nu o făcea. Pe ea. Şi ăsta 
era ultimul lucru pe care l-ar putea accepta. In câteva zile, 
Karen devenise micul soare în jurul căruia se rotea planeta vieţii 
lui. Îi era teamă de o asemenea dependenţă, dar o alternativă 
era de-acum de neconceput. 


Deodată, o bănuială îi trecu prin minte, rapidă şi cumplită ca 
un fulger luminând în noapte. 

— Karen, Linda Americo... 

— Da, ce-i cu Linda? 

— Este unul dintre „prietenii” tăi? 

— Da, ţi-am spus că suntem prietene. 

— Ceea ce te întreb, Karen, este dacă ea aparţine „acelor” 
prieteni despre care vorbim; cei care datorează supunere 
conducătorilor. 

— Ce te face să crezi aşa ceva? 

— Ar putea explica atitudinea ei faţă de Douglas. Nu văd ca 
ea să aibă motive proprii ca să-l înfunde cu atâta înverşunare. 
Răspunde-mi, Karen, ea este catară? 

— Nu voi răspunde, Jaime. Intreab-o pe ea şi să-ţi răspundă 
dacă doreşte. Nu-ţi pot da o informaţie despre Linda pe care eu 
o cunosc pentru că sunt prietena ei sau pentru că sunt catară. 
Vei învăţa acest lucru dacă te alături grupului nostru. 

— Ce interes ar putea avea grupul vostru ca să-l termine pe 
Douglas? ` 

— Ce-i cu tine? Ce rost are întrebarea asta? Iți dai seama că 
ne acuzi? N-am de gând să mai continui acest gen de 
conversație, i-o reteză Karen cu fermitate. 

Tăcerea deveni din nou cel de al treilea pasager. Era o tăcere 
grea, stânjenitoare. Plină de întrebări. Plină de semne 
prevestitoare. 

Trecură de bariera de intrare în complexul de apartamente şi 
Jaime parcă maşina în zona rezervată invitaţilor. 

— Urc cu tine? întrebă fără prea multă convingere. 

— Azi, nu. Îmi pare rău. Mâine trebuie să fiu foarte devreme la 
birou; am o zi grea. Se aplecă spre el şi, sprijinindu-şi mâna 
dreaptă de umărul lui, îl sărută. Un sărut care nu depăşi buzele, 
dar călduros şi prelung. Această atitudine tandră a lui Karen 
ilumină noaptea. Sună-mă, şopti ea în chip de salut la 
despărţire. 

* 

La plecare, Jaime se simtea fericit, dar mintea lui afurisitá de 
auditor începu să funcţioneze din nou. De ce povestea cu 
Douglas? Să-l fi presat Linda sá se alăture catarilor, cum făcea 


Karen cu el? Asemănările relaţiei Lindei cu Douglas şi a lui cu 
Karen erau prea multe. A fost întâmplătoare prima lor întâlnire 
la Roco's? Era Karen interesată de el personal sau voia să obţină 
ceva pentru grupul ei? Va veni oare momentul când Karen va 
căuta să-l distrugă, cum a făcut Linda cu Douglas? Din nou acea 
senzaţie de primejdie. Mai intensă decât oricând. Da, Karen era 
periculoasă. lar grupul spre care îl împingea ar putea fi mult mai 
periculos. 

Jaime ştiu că hotărârea lui era luată şi că în aceasta nu 
participau nici mintea, nici raţiunea lui; inima era cea care 
poruncea, şi nu putea face altceva. O va urma pe Karen oriunde 
l-ar duce: ca fluturele spre flacără. 

— Îmi pare rău, sefu'. Condoleantele Laurei păreau prefácute. 
Poate că oamenii ăia nu-ţi sunt simpatici, dar trebuie să le 
răspunzi. Cu mine, nu mai vor să vorbească. Făcând o mică 
reverență, îi puse în mână lista apelurilor care aşteptau răspuns 
şi, când ieşi din birou, insistă. Spune-mi pe cine vrei să-l suni 
primul. 

Dar pe Jaime nu-l preocupau apelurile la care trebuia să 
răspundă, nici vreo altă treabă urgentă. Era un singur subiect 
care îi ocupa gândurile. Doar o singură urgenţă. Doar un singur 
telefon pe care urma să-l dea. Lui Karen. 

Vrusese să vorbească cu ea dimineaţa devreme şi, negăsind- 
o, începuse să-şi facă griji. l-a lăsat mesaj la birou şi în căsuţa 
poştală a telefonului ei mobil. Neştiind nimic de ea, după ce a 
mâncat, a coborât la Departamentul Juridic. Zona era aproape 
pustie, dar a întâlnit un avocat care i-a spus că nu a văzut-o pe 
Karen toată dimineaţa. Nu; nu ştia când se întoarce la birou. 
Poate că asistenta lui o fi plecată la masă. Jaime lăsă un biletel 
lipit pe masa de scris a lui Karen: „Domnişoară Jansen, sunati- 
mă. Urgent. Jaime Berenguer”. 

După-amiaza se scurse încordată, lentă, istovitoare. Telefonul 
era un instrument de tortură. Pricinuia dureri când era mut, 
făcea inima să tresalte când suna, dar era şi mai rău când vocea 
nu era cea dorită. Strada se cufunda în amurg şi umbrele se 
cátárau pe clădirile de peste drum urmărind soarele. 
Dumnezeule! Şi dacă ea nu-l suna şi nu putea să o vadă la acel 
sfârşit de săptămână? Şi numai gândul la această catastrofă era 
devastator. Jaime nu mai putea sta locului. Din nou telefonul! 

— Domnul Berenguer? 

— Karen! Jaime simţi o usurare imposibil de mărturisit. 


— Chiar ea. Doreati să vorbiti cu mine? 

— Am încercat să dau de tine toată ziua. Unde ai fost? 

— Să apăr interesele corporației pe aici, pe afară, pe câmpul 
de luptă; şi tu, ce-ai făcut? 

— M-am gândit la tine. 

— Corporaţia nu pentru asta vă plăteşte, domnule 
vicepreşedinte. La ce te gândeai? 

— Vreau să asist la întrunirea din seara asta cu prietenii tăi. 
Dacă invitaţia a rămas în picioare. 

— A rămas în picioare. Nici nu ştii cât de mult mă bucur! 

— Dar am o întrebare. 

— Nu. Acum nu, Jaime. Telefonul nu este bun pentru asta şi 
nici mesajele depuse pe masă. Te aştept la mine acasă la şapte. 

În telefon se auziră buzele lui Karen, apoi un plescăit şi 
rămase mut; închisese aparatul. Dar lui nu îi păruse câtuşi de 
puţin. Simtea pe obraz un sărut călduros. Acum, după-amiaza 
era minunată, strălucitoare, splendidă. 

Jaime nu ştia unde vor merge şi nici în ce necazuri avea să 
intre începând cu ora şapte; îşi spuse că îi era totuna. Putea să 
fie şi în fundul iadului. Dar să fie cu Karen. 

Era o clădire de pe Wilshire Boulevard; de mărime mijlocie, cu 
stucaturi albe, două etaje înalte şi cam murdară din pricina 
vechimii şi a poluării. Jaime îşi spuse că ar fi putut fi la fel de 
bine un centru medical sau birourile unei companii de asigurări. 
Karen viră la dreapta din bulevard ducându-şi maşina în zona de 
parcare. 

— Am ajuns deja, spuse ea zâmbind când scoase cheia din 
contact. 

Afară din maşină, îl luă de mână pe Jaime şi, cu un mers 
liniştit, ca de plimbare, îl conduse spre intrare. Pe zid, lângă o 
uşă dublă de sticlă fumurie care nu permitea să vezi în interior, 
era o placă discretă de bronz pe care se citea „Clubul Creştin 
Catar”. 


Intrară împingând unul din batantele uşii, iar interiorul îi 
aminti lui Jaime sala de aşteptare a dentistului său. Nişte 
canapele, în mijloc o másutá cu diferite reviste, plante 
decorative şi nişte tablouri cu rame simple cu imagini ale unor 
castele îndepărtate, cocotate pe stânci abrupte. 

În spatele biroului, o femeie la vreo cincizeci de ani, cu 
ochelari, îi salută zâmbitoare. 

— Bună seara. Salut, Karen. 

— Bună seara, Rose. Îi întoarse salutul cu un zâmbet larg. Ce 
mai faci? Avem întâlnire cu Dubois. 

— Bine, mulţumesc. Da, ştiu că te aşteaptă. Intră, te rog. 

— Rose, ţi-l prezint pe Jaime. Jaime, ea este Rose. 

Amândoi se arátará încântați. Karen nu le lăsă timp de 
amabilitáti şi, luându-l pe Jaime de mână, îl duse spre o uşă. 

— La revedere, Rose. 

* 

Karen îl conduse printr-un culoar, ciocáni uşor în uşa unui 
birou, o deschise fără să aştepte răspunsul şi intră salutánd: 

— Bună seara. 

Într-un capăt al încăperii era o masă de scris, iar pe mijloc, o 
másutá cu canapele şi fotolii. Doi bărbaţi se ridicară la vederea 
lor; erau Peter Dubois şi Kevin Kepler. 

— Bună seara, Karen. Ce mai faceţi, Berenguer? 

Dubois îi salută de bun venit cu un zâmbet care îi îmblânzea 
privirea dură. li întinse mâna lui Jaime şi acesta i-o strânse. 

— Foarte bine, mulţumesc, Dubois. Şi dumneavoastră? 

— Excelent, răspunse acesta, în vreme ce Karen îl saluta pe 
Kepler cu un sărut pe obraz. L-aţi cunoscut pe domnul Kepler. 

— Da, ne-am cunoscut în pădure. 

— E o plăcere să vă revăd, Berenguer, spuse Kepler, în vreme 
ce amândoi îşi strângeau mâinile. 

— Să ne aşezăm şi să vorbim despre ceea ce vă aduce la 
clubul nostru. Dubois îşi însoţi invitaţia de un gest. 

— Karen spune că ati dori să faceţi parte din grupul nostru, îl 
abordă Kepler de îndată ce se instalară. De ce? 

— Mă rog, discursul dumneavoastră din pădure mi s-a părut 
interesant. Jaime vorbea rar, privindu-i pe rând. Nu se aştepta la 
acea situaţie; se simţea ca atunci când era în căutarea primului 


său loc de muncă şi i se lua un interviu. Nu era pregătit pentru 
un examen, dar dorea acea „slujbă” şi se temea că o pierde pe 
Karen dacă ar fi respins. lar asta nu se va întâmpla. Era motivul 
care îl aducea acolo. Singurul şi de nemărturisit. În realitate, 
continuă el, aş putea accepta multe din cele ce s-au spus şi, 
deşi îmi este greu să cred anumite chestiuni punctuale, păstrez 
o atitudine pozitivă. 

— Ce vă este greu să credeţi? întrebă Kepler. Expresia lui era 
serioasă, spre deosebire de Dubois, care continua să 
zâmbească, deşi cu ochi scrutători. 

— Povestea cu memoria genetică. Sau amintirile unor 
încarnări anterioare, cum m-a lămurit Karen după aceea. E 
fascinant, o frumoasă poveste care mi-ar plăcea să fie 
adevărată. Dar raţiunea mă împiedică să o cred. 

— Aţi dori să încercaţi? întrebă Dubois. 

— Să încerc amintiri ale unor vieţi anterioare? 

— Într-adevăr. 

— Aş fi încântat! 

— Este vorba de un ritual dintr-o fază avansată, obiectă 
Kepler. Ar putea fi prematur. 

— Cu siguranţă, confirmă Dubois. În realitate, se încearcă în 
mod frecvent, dar individul nu retrăieşte nicio experienţă; aţi 
putea fi foarte dezamăgit dacă veniţi la ceremonie cu mari 
aşteptări. 

— Peter, interveni Karen, cred că Jaime este pregătit. 

— Sunt de aceeaşi părere cu Karen, declară Dubois, 
adresându-i-se lui Kepler. Şi dacă domnul Berenguer este dispus 
să urmeze regulile şi legile noastre, ar trebui să-i oferim ocazia 
cât mai curând cu putinţă. Chiar mâine. 

— Bine, acceptă Kepler. Voi îl cunoaşteţi mai bine decât mine. 
Cunoasteti şi riscurile. Dacă, totuşi, doriţi să mergeţi mai 
departe, să fie mâine. 

— Ce îmi spuneţi, Berenguer? întrebă Dubois. Vreti sá vá 
aláturati nouă? 

— Vreau să trăiesc experienţa, confirmă Jaime, care avea 
impresia că trece un examen. Karen mi-a vorbit despre anumite 
reguli ale grupului dumneavoastră şi sunt dispus să mi le asum. 


— Veţi învăţa amănuntele, interveni Kepler, dar sunt trei 
puncte fundamentale: în primul rând, să nu comentaţi cu nimeni 
ceea ce vedeţi, auziti sau vorbiti cu noi; în al doilea rând, să 
ajutaţi cu toate mijloacele la îndemâna dumneavoastră fraţii şi 
telurile grupului şi, în al treilea rând, o supunere rezonabil de 
strictă faţă de conducătorii dumneavoastră. 

— Sunt dispus să mi le asum, cu condiţia să fie vorba de o 
supunere rezonabilă. 

— Atunci, mâine veţi face un jurământ solemn, Berenguer. 
Dubois vorbi rar. Şi ţineţi minte că nu e cale de întoarcere. Nu 
mai zâmbea şi chipul lui părea diferit, cel al unei alte persoane; 
Jaime simţi un fior. Pe cine îi amintea? Meditati la toate astea la 
noapte. Dacă mâine vă simtiti nehotărât, nu e nicio problemă. 
Ritualul poate aştepta şi dumneavoastră v-aţi putea integra în 
grupul nostru cu un grad de angajament mai redus. Gândiţi-vă 
şi, dacă nu vă simtiti pregătit, mai aşteptaţi. 

Jaime o privi pe Karen. Aceasta îi făcu un semn afirmativ. 

— Dacă vă rázganditi, spuneti-i-o lui Karen de dimineaţă, îl 
avertiză Kepler. Dacă nu, ne vom vedea la ora unsprezece. 
Chibzuiti. Trebuie să fiţi sigur. 

* 

— Te invit la ciná la mine acasá, spuse Karen la plecare. 

Jaime sesizá cáldura máinii catifelate si se simti foarte fericit. 

Dar, profundá si inoportuná, vocea aceea dinláuntrul sáu 
repetá presimtirea. 

Jaime era îmbrăcat într-o tunică albă şi, poate de aceea, 
cámáruta îi amintea pe cele folosite pentru dezbrăcare înaintea 
unei şedinţe de raze. Erau puţini cei în stare să-şi reamintească 
vieţi anterioare de prima dată, i s-a spus, şi se simţea curios, 
dar temător din pricina ciudatului ritual şi a modului în care 
ajunsese până acolo. 

— După aceea, o să-ţi explic tot, îi spusese Karen. 

S-a trezit de dimineaţă cu atingerea caldă a trupului ei în pat 
şi au luat micul-dejun printre râsete în bucătăria scăldată de- 
acum de razele de soare. Apoi, Karen a condus maşina până la 
zona de parcare a unui centru comercial şi, chiar înainte de a 
intra, i-a spus: 

— Trebuie sá ţi-i pui. Să nu te miri dacă nu vezi nimic: ăsta e 
şi scopul. 

Erau nişte ochelari de soare care acopereau părţile laterale. 
Când Jaime şi-i puse, constată că într-adevăr nu vedea nimic. 

— Ce rost are tot acest teatru, Karen? 

— Ai încredere în mine. Mai târziu, vei înţelege, acum doar ai 
încredere în mine. 

Lui Jaime nu-i rămânea alternativă. A observat cum manevra 
Karen maşina în parcaj, cum o parca în sfârşit şi cum deschidea 
portiera din dreptul ei. 

— Nu te mişca şi nu atinge ochelarii, te rog, îi atrase atenţia 
înainte de a cobori. 

Îl conduse la o altă maşină din apropiere şi îl aşeză pe 
bancheta din spate. 

— Bună ziua, Berenguer. Recunoscu vocea lui Kepler. Vă e pe 
plac mica noastră şedinţă de mister? 

— Încerc, Kepler, încerc. 


Karen se aşeză lângă el, îi luă mâinile într-ale ei şi maşina se 
puse în mişcare. Până la capătul traseului, care dură aproape o 
oră, Jaime simţea curbe şi pante. Erau probabil într-o zonă 
muntoasă. Când maşina s-a oprit, a ştiut că se deschidea o uşă 
automată. Străbătură culoare, coborâră o scară strâmtă şi, când 
putu să-şi scoată ochelarii, se afla în cámárutá. 

— Te comporti foarte bine, îi spuse Karen pe tonul care se 
foloseşte atunci când li se vorbeşte copiilor mici. Acum, scoate-ţi 
toate hainele şi pantofii şi pune-ti această tunică. Nu te mişca 
până nu vine cineva sá te ia. 

După cinci minute, Karen apáru descultá si tot într-o tunică 
albă. Când l-a luat de mână, Jaime a profitat de ocazie ca să o 
pipăie pe prietena lui prin veşmânt, constatând, spre încântarea 
lui, că şi ea era goală sub țesătura fină. Făcu gestul de a-i ridica 
tunica şi ea se feri. 

— Gata, ăsta nu e momentul, îi atrase atenţia, ţintuindu-l cu 
arătătorul în piept şi încruntându-se. Comportă-te respectuos. 
Acesta e un lucru foarte serios şi important pentru noi şi sper că 
va fi şi pentru tine. Nu mă face de râs. 

Jaime nu putea evita să vadă latura comică a acelei scene, 
dar se gândi că ar fi mai bine să-i cânte în strună lui Karen dacă 
nu dorea să se expună unor necazuri mai mari. 

— De acord, o să fiu un copil cuminte. 

Ea îl conduse printr-un culoar scurt, de abia iluminat, şi, 
deschizând o uşă, dădu la o parte nişte perdele grele. Era o 
încăpere de dimensiuni obişnuite, în care draperii mari de 
culoare grena-închis acopereau laturile şi partea din spate, 
ascunzând uşi şi, poate, şi ferestre. 

Peretele din fund era săpat în stâncă; Jaime simţi că se află 
undeva sub pământ. 

O tapiserie cam de trei pe doi metri, protejată de sticlă, ieşea 
în evidenţă pe zidul de piatră şi singura lumină electrică din 
încăpere se proiecta blând pe țesătură. 

Pe o masă solidă de lemn se odihneau un potir auriu, 
incrustat cu pietre verzi şi roşii, şi patru lumânări ale căror 
flăcări răspândeau o fumăraie cu un parfum ciudat. 

Privirea lui Jaime se simţi imediat atrasă de tapiserie. Părea 
veche, foarte veche. Culorile erau spălăcite şi o lume de 


personaje de diferite mărimi şi de o expresivitate primitivă, dar 
şocantă, părea că se mişcă şi trăieşte înlăuntrul tabloului. 

O potcoavă mare, dintr-o mulţime de fire de aur şi de argint, 
strălucea în lumină şi ocupa partea centrală a tapiseriei. 

Deasupra potcoavei, un Pantocrator - Cristos Dumnezeul, în 
postură de rege şi stăpân, specific artei romanice -, reprezentat 
printr-o siluetă cu veşminte regeşti, ochii foarte deschişi şi o 
expresie serioasă, domina ansamblul. Avea barbă şi sprâncenele 
arcuite. Expresia lui era nemişcată, privea înainte, era aşezat pe 
un scaun-tron şi întreaga lui imagine era cuprinsă într-o formă 
ovală. Mâna dreaptă, ridicată în semn de binecuvântare, iar cea 
stângă, ţinând o carte. 

Transmitea o senzaţie de senină măreție. Pe coroană, care îi 
înconjura capul cu fascicule luminoase în formă de cruce, litera 
grecească omega, ultima din alfabet. În simbolistica medievală 
indica sfârşitul vremilor şi judecata oamenilor. În afara ovalului, 
doi îngeri adorând divinitatea. 

Sub potcoavă, o altă siluetă de compoziţie şi mărime 
asemănătoare, aşezată tot pe un scaun-tron, dar complet 
inedită pentru cunoştinţele pe care le avea Jaime despre arta 
romanică. In loc sá binecuvânteze cu mâna dreaptă, ţinea în sus 
o spadă. Cealaltă se odihnea în poală cu palma în sus şi pe ea 
erau două mici figuri umane goale. Adam şi Eva? 

Capul era încoronat de flăcări şi chipul, sever, de culoare 
aprinsă. Această siluetă era ceva mai mică, dar simetrică faţă 
de cea anterioară, iar ovalul era mai întunecat şi înconjurat de 
mici flăcări. Deasupra coroanei, litera alfa dădea ideea de 
început. Creaţia. 

Un personaj, mai mic decât celelalte, se evidenția în partea 
dreaptă. Era un Crist acoperit cu o haină lungă, cu braţele în 
cruce, dar fără cruce. De aceeaşi parte, erau reprezentate 
animale sălbatice, truditori ai pământului muncind, negutátori 
şi, în partea superioară, călugări. Totul zugrăvit cu acea artă 
surprinzătoare, primitivă, dar de mare expresivitate. 

In partea din stânga a potcoavei apărea un animal 
asemănător unui dragon, cu coame şi şapte ochi, care strangula 
un om cu lunga lui coadă. Să fie Anticristul? Deasupra 
monstrului, figura unui diavol cu coame şi urechi de capră şi 


unghii lungi la mâini si la picioare. Era de culoare aproape 
neagră şi ţinea în mână un bărbat de mărime mult mai mică. 

O limbă cu vârful ascuţit părea că linge figura umană. 

Monstri marini, armate în luptă, oraşe în flăcări, bărbaţi si 
femei arzând pe ruguri completau partea din stânga. Jaime era 
fascinat de frumuseţea şi mişcarea acelor reprezentări. 

Atunci Peter Dubois apăru dintre draperii şi se aşeză de 
cealaltă parte a mesei. Karen şi Kepler se postară de o parte şi 
de alta a lui Jaime. Toţi purtau tunici albe şi umblau desculți. 

Fără alte preambuluri, Dubois începu să declame pe un ton 
ceremonios şi cu voce tare: 

— Cine vrea să fie iniţiat în cel de al doilea grad al credinţei 
noastre? 

— Jaime Berenguer, răspunse Karen cu un ton mai jos. 

— Cine sunt naşii la botezul lui spiritual? 

— Karen Jansen, spuse ea. 

— Kevin Kepler, răspunse Kepler. 

— Karen si Kevin, vă luaţi răspunderea pentru faptul că 
persoana care se iniţiază este în stare să primească botezul 
spiritual? 

— Da, Om Bun, răspunseră amândoi. 

— Vă luaţi răspunderea să-l cáláuziti în viitoarele lui îndoieli si 
nevoi spirituale? 

— Da, repetară ei în acelaşi timp. 

— Jaime Berenguer, doreşti să fii iniţiat în grupul nostru? 

— Da, doresc. 

— Promiti să păstrezi secret tot ce vei auzi şi vei vedea, 
precum şi să nu dezvălui nimănui identitatea persoanelor pe 
care le vei cunoaşte aici? 

— Da, promit. 

— Promiti să sprijini grupul în cauza sa comună, precum şi să- 
i ajuţi pe fraţii tăi şi să dai ascultare în mod rezonabil celui care 
va fi desemnat drept conducătorul tău? 

— Întotdeauna când va fi rezonabil, promit. 

— Ştii că cele mai mari necazuri se trag de la încălcarea 
acestei promisiuni? Ti le asumi şi le accepţi? 

— Da, le accept. 


— Accepti să te supui probei botezului catar, ştiind că poţi să 
fii respins sau să simţi o mare durere spirituală? 

Jaime sovái în faţa acestor amănunte neaşteptate, dar, 
considerând că era târziu să întrebe, răspunse: 

— Da, accept. 

— Atunci, bea conţinutul potirului şi nu îl aşeza pe masă până 
nu este gol. 

Jaime ridică pocalul aurit şi îl simţi ciudat de greu. Lichidul 
avea aspect de vin roşu uşor şi de gradatie slabă, dar cu o 
puternică aromă de mirodenii; dulce şi iute. Dădu băutura peste 
cap. 

— Acum să spunem un Tatăl Nostru, pentru ca Dumnezeul cel 
bun să ne ajute, pe tine, să treci proba de iniţiere, şi pe mine, să 
o conduc corect, spuse Dubois cu o voce blândă. 

— Tatăl nostru, care eşti... Dubois începu să se roage şi 
ceilalţi îl urmară în cor. 

Privirea lui Jaime se îndreptă, ca atrasă de un magnet, spre 
tapiseria atât de neobişnuită. Urma rugăciunea în mod mecanic 
şi observă că ei modificau puţin vechea rugăciune învățată de la 
părinţii lui şi în biserică, dar nu dădu importanţă faptului. Simtea 
că trupul şi mintea i se relaxau şi că îl năpădea o sensibilitate 
diferită. 

Tapiseria aceea...! Oare într-adevăr s-a mişcat dragonul? 
Tapiseria conţinea ceva mai mult, era sigur. Avea viaţă proprie! 
Rugăciunea se terminase şi îi simţi mâna lui Karen într-a sa. 

— Vino, îi spuse ea, conducându-l în spatele mesei. 

Acolo erau un mic divan şi nişte scaune. Karen îl făcu să se 
întindă şi se aşezară, ea la dreapta lui, Kevin, la stânga, şi în 
spate, Dubois. 

Jaime vedea în continuare tapiseria din această poziţie; 
personajele prindeau viaţă, ochii divinitátilor stráluceau. Simţi 
pe cap mâinile lui Dubois şi deodată o căldură foarte specială 
care venea de la ele. Dar el privea tapiseria; nu-şi putea lua 
ochii de la ea. Focul era adevărat! Işi spuse că țesătura avea să 
ardă în câteva secunde. 

— Închide ochii, Jaime, auzi el. 

Îi închise, dar siluetele în mişcare continuau să fie acolo, 
acum în mintea lui. 


Jaime urmă instrucţiunile lui Dubois, care pentru început i se 
părură tehnici de relaxare. Îşi simţea trupul destins şi respiraţia 
liniştită şi lentă. 

Deodată, mintea lui deveni goală; rămâneau în ea doar 
mişcările umbrelor ciudatelor personaje şi singurul lucru pe care 
îl observa în trupul lui era căldura crescândă, provenind de la 
mâinile lui Dubois. 

Auzea de departe instrucţiunile Omului Bun, care începură să 
capete variante ciudate. Jaime se supunea în mod instinctiv, 
fără să le discute. Să fie oare sub hipnoză? 

Dar gândul se destrămă. 

Atunci îşi dădu seama că nimic nu-l afectează. Nimic pe 
lumea asta şi în clipa aceea nu mai avea importanţă. 


30 


Sfârşitul lui iulie, anul Domnului nostru 1212. 

Cinci fete, cu gura acoperită de un văl subţire, dansau 
mlădiindu-şi mijlocul şi ridicându-şi mâinile serpuitoare pe 
deasupra capului. Sub voalurile care le ascundeau sânii, le 
dezveleau pântecele şi le acopereau de la şolduri până în 
călcâie, se ghiceau nişte forme rotunjite mişcându-se în ritmul 
unei îndepărtate muzici arăbeşti. Imaginile, mai întâi tulburi, 
începură să se limpezească, pe măsură ce creştea volumul. Auzi 
strigătele, exclamatiile, rásetele. O mulţime de oameni de arme 
şi câteva femei, poate nevestele soldaţilor, poate prostituate, 
sau şi una şi alta, le înconjurau pe dansatoare, făcând roată de 
cealaltă parte a mesei şi bătând din palme. Se însera şi căldura 
puternică de iulie se domolea la umbra unor pini falnici. 

Trupa era fericită, iar nobilii, bucuroşi; era o armată 
victorioasă care se întorcea de la o cruciadă în care regii creştini 
din Hispania biruiseră cumplitele osti ale almohazilor*?. Da, 


32 Dinastie arabă care a domnit în nordul Africii şi în Andaluzia între 
1147-1269. Au fost învinşi la Navas de Tolosa în 1212 de oştile reunite 
ale regelui Castiliei, Alfonso al VIII-lea, ale regelui de Aragon, Pedro al 
ll-lea, şi ale regelui de Navarra, Sancho al VIl-lea. Această mare 


adevărul e că au luptat pe pământ străin împotriva unui duşman 
care nu ameninţa în mod direct regatele regelui don Pedro al Il- 
lea? de Aragon, stăpânul lor, dar ajutându-i pe castilieni azi, îşi 
salvau propria lor patrie de la o mare ameninţare viitoare. 

Pe deasupra, papa le iertase toate păcatele prin bula 
cruciaților. Toate. Fără să conteze câte, nici cât de capitale ar fi 
putut fi. Pentru mulţi dintre cei adunaţi acolo, iertarea păcatelor 
era un câştig deloc neglijabil, ţinând seama de greaua lor 
povară pe care o duceau încă dinainte de a se începe campania. 

Şi, în sfârşit, prada de război capturată de la almohazi era 
mare, atât în luptă, cât şi prin cucerirea mai multor sate şi 
oraşe. Cai arabi, giuvaiere, arme, ţesături, chiar şi cinci 
dansatoare şi muzicanţii care le acompaniau. Toţi erau 
mulţumiţi şi voiau să se bucure de petrecere. 

Prezidând sărbătorirea, la o masă lungă din scânduri groase, 
ordinare, de lemn, se aflau nobili de seamă, printre care şi 
Jaime. Ospátul ajunsese la capăt şi masa, acoperită cu resturi de 
carne, pâine şi fructe, părea un câmp de bătălie. Toţi loveau 
cupele de argint în ritmul muzicii. 

Dar Jaime nu lua parte la râsete şi glume ca de obicei. Ceva îl 
neliniştea. 

— Oh, femeie! Ridicându-se de lângă el, cu pocalul strălucind 
sub soarele la asfintit şi închinându-l înspre dansatoare, 
prietenul său Hug de Mataplana** recita, acoperind muzica cu 
vocea lui tunătoare. Opere de mare meşteşug sunt ritmul 
picioarelor voastre, zâmbetul de pe buzele voastre, lumina 
ochilor voştri, rotunjimea obrajilor voştri...! Aici, făcu o pauză, 


victorie a oprit înaintarea islamului în Peninsula Iberică şi a dat 
semnalul pentru Reconquista (n.tr.) 

33 Pedro al ll-lea Catolicul (1177-1213), rege al Aragonului şi al 
Cataloniei din 1196, fiul lui Alfonso al II-lea cel Cast şi tatăl lui Jaime | 
Cuceritorul. A luat parte la bătălia de la Navas de Tolosa şi a murit la 
Muret, luptând împotriva lui Simon de Montfort, conducătorul 
cruciadei contra catarilor sau albigenzilor (n.tr.) 

34 Poet catalan de limbă oc sau provensală (1172-1213), cavaler în 
serviciul regelui Pedro al II-lea al Aragonului. A participat împreună cu 
acesta la bătălia de la Muret, murind alături de seniorul său. După alte 
relatări, l-ar fi părăsit pe rege şi i s-a pierdut urma. (n.tr.) 


rămânând nemişcat cu pocalul înălţat spre cer. Se lăsă o tăcere 
plină de aşteptări. Obrajii dosurilor voastre! 

Râsetele şi aplauzele au urmat toastului improvizat al lui Hug, 
care îi salută pe unii şi pe alţii înălţându-şi cupa, ca apoi, înainte 
de a se aşeza, să bea vinul dintr-o sorbitură. 

Hug de Mataplana, nobil cavaler, distins pentru curajul său pe 
câmpul de luptă, era şi un remarcabil trubadur, care nu se 
mărginea în versurile lui la amorul galant”, preferând fără 
retineri o poezie mult mai senzuală. 

Hug se aşeză privindu-l pe Jaime cu un zâmbet larg, în care 
dinţii săi albi se detasau între barbă şi părul cárliontat. 

— Pe care dintre ele o vreţi în noaptea asta, don Pedro? îl 
întrebă pe Jaime coborând glasul şi pe un ton complice. Cum vi 
se pare cea cu ochi albaştri? Vedeţi cum îşi mişcă şoldurile? 
Dacă v-aţi săturat de-acum de Fátima, lásati-mi-o mie. 

Hug îl făcu să râdă şi Jaime îi era recunoscător, dar hotărî sá 
nu-i răspundă şi să-şi îndrepte atenţia spre dans şi ispititoarele 
buze pe care le ghicea sub văluri. 

Muzica, crescând în ritm şi intensitate, în vreme ce 
dansatoarele se învârteau şi săreau făcând să se audă clinchetul 
clopoteilor, se opri brusc şi asistenta izbucni în strigăte şi 
aplauze. 

Fetele ieşiră în fugă din cerc, protejate de gărzile regelui, care 
nu se străduiau prea tare să le scutească de inevitabila pipăială 
a soldátimii. 

* 

Nu se încheiase încă mica zarvá, când un tânăr de vreo 
douăzeci de ani, cu puţină barbă şi înveşmântat ca un trubadur, 
ocupă mijlocul cercului cu lăuta lui. 

— Este trubadurul Huggonet, care vine de la Carcassonne şi 
Toulouse! exclamă Hug, în vreme ce vestea se răspândea la 
trupă, de cealaltă parte a mesei. 


35 Amor galant: iubire spirituală pe care cavalerii şi doamnele din 
epocă o cultivau şi pe care o cântau trubadurii. Astfel, un cavaler îşi 
putea declara iubirea pentru o femeie căsătorită, sau fiind el însuşi 
însurat, iar aceasta acceptându-l drept cavalerul său, pentru că, în 
orice caz, iubirea nu era fizică (n.a.) 


Nou-venitul scoase câteva note din instrumentul său şi se lăsă 
o linişte surprinzătoare peste mulţimea cherchelită. 

Huggonet făcu o plecáciune scotándu-si tichia şi declară cu 
voce tare si ráspicatá, care-i surprinse pe toţi, venind de la 
cineva cu un aspect atât de plăpând şi de necopt: 

— Stăpânului don Pedro, conte de Barcelona, rege al 
Aragonului, stăpân peste Occitania, Provensa, peste 
Roussillon’, Montpellier?” şi Beam” şi biruitor al maurilor la 
Navas de Tolosa. Vă cer, stăpâne, încuviințarea de a cânta nişte 
catrene pe care un trubadur occitan şi propria mea inimă mi le- 
au dictat. 

Se făcu din nou linişte şi toată lumea îl privi pe Jaime, care, 
după câteva clipe de nemişcare, cu un gest al mâinii, acceptă: 

— Aveţi permisiunea mea. 

Huggonet ciupi coardele lăutei şi cu o voce joasă începu să 
recite şi să cânte pe rând invazia pe care au lansat-o armatele 
almohazilor. Intoleranta şi fanatismul triburilor acestora 
împotriva maurilor dispuşi la dialog din Al-Ándalus??. Cum i-a 
primit pe domeniile sale regele don Pedro pe refugiații creştini, 
evrei şi chiar pe unii musulmani care fugeau din ţinuturile 
ocupate şi se temeau să nu-şi piardă religia, viaţa sau pe 
amândouă. 

Oh, márinimosul, milostivul si îngăduitorul don Pedro! 
Huggonet cânta în limba sa oc, dar cu destule cuvinte în 
aragoneză şi în catalana curentă ca să fie înţeles de oastea 
catalano-aragoneză. 


36 Partea orientală a actualului departament din sudul Franţei, Pirineii 
Orientali, aparţinând Aragonului din anul 1172, anexată de Franţa 
între 1463-1494 şi alipită definitiv Coroanei franceze în anul 1659 
(n.tr.) 

37 Oraş din actuala regiune Languedoc-Roussillon, veche posesiune a 
regelui Aragonului, apoi a regelui Mallorcăi, şi devenit francez în anul 
1349 (n.tr.) 

38 Partea orientală a actualului departament din sudul Franţei, Pirineii 
Atlantici (n.tr.). 

39 Denumire dată de invadatorii arabi teritoriului cucerit în Peninsula 
Iberică începând cu anul 711, cu capitala la Cordoba din 717. în 
spaniolă, Andalucia (n.tr.) 


A cântat despre cum îşi legănau mamele creştine pruncii, 
temându-se pentru viaţa lor la venirea dinspre miazăzi a acelei 
cumplite hoarde şi cum şi-au unit forţele şi destinele regatele 
creştine ale anticei Hispanii ca să se împotrivească amenințării. 
Glasul lui Huggonet creştea în volum, urgenţă şi intensitate, pe 
măsură ce se apropia previzibila bătălie; mulţimea păstra o 
linişte desăvârşită, simțind cum emoția le strângea gâtul ca în 
cleşti. 

* 

Şi în 16 iulie, anul Domnului 1212, creştini şi almohazi s-au 
înfruntat pe câmpiile înalte de la Navas de Tolosa. 

Aspri şi cáliti în luptă erau almohazii, dar viteji castilienii, 
neînfricaţi navarrezii şi cutezátori aragonezii şi catalanii. Cei 
din Castilia au îndurat cu vitejie straşnica năvală a nebiruitei 
până atunci avangărzi a almohazilor. 

În acest răstimp, catalani, aragonezi şi navarrezi spărgeau 
inima oştirii almohazilor, aşa cum un ogar frânge spinarea 
unui iepure ţinându-l cu dinţii. 

Ce zi de glorie şi ce zi de durere! Glorie, atunci când 
cavalerii aragonezi şi catalani, cu regele lor don Pedro luptând 
în frunte, au nimicit inima ostirii străine si au ajuns chiar până 
la cortul lui Miramamolin*, căpetenia almohazilor. 

Glorie, atunci când don Pedro a dovedit că era cel mai bun 
şi cel dintâi cavaler al creştinătăţii, iar cavalerii lui erau cei de 
al doilea, doar după cel dintâi. Şi cum s-au mai bătut 
cavalerii! Şi cum au mai luptat pedestrasii! 

Câtă glorie şi câtă durere, când toţi au fost răniţi sau ucişi, 
luptând ca nişte eroi pe câmpul de bătălie! 

* 


Si a pomenit numele celor mai de vazá morti, ca apoi, cu O 
expresie de om abătut, să lasă să-i cadă ca moartă mâna 
dreaptă, cu care ciupea coardele lăutei. Hohotele de plâns şi 
tânguirile mai mult sau mai puţin stăpânite ale mulţimii se 


19 Alterare a denumirii arabe amir al-mu 'minin, însemnând „principe 
al credincioşilor”, adică titlul de calif. Este numele sub care sunt 
menţionaţi în cronicile creştine medievale califii almohazi care au 
dominat Peninsula Iberică între anii 1145-1223 (n.tr.) 


auzeau acum perfect în mijlocul tăcerii. Huggonet străbătu cu 
privirea jumătate din cercul celor care îl înconjurau şi continuă: 
* 

Atât de bravi pedestrasii, atât de nobili cavalerii, încât n-au 
şovăit să se lase mutilaţi sau ucişi ca să salveze crestinátatea. 
Ce glorie pentru ei şi pentru vitejii rămaşi în viaţă! 

* 


Huggonet începu să-şi coboare tonul vocii. 
* 

Ce glorie, atunci cánd l-am pus pe fugá pe Miramamolin, 
cel brav si nebiruit, care mai fuge încă şi azi, din ziua bătăliei! 
Şi nu se va opri până nu va trece Gibraltarul şi nu va ajunge în 
Africa! 

Ce glorie pentru creştinii care au murit ca nişte eroi şi care 
acum se află alături de îngeri la dreapta Domnului Nostru Isus 
Cristos! 

Ce glorie şi ce onoare pentru voi, cei ce mă ascultați, că aţi 
luptat la Navas! Veţi fi de-a pururi pildă de eroism şi veţi trăi 
în poemele pe care le scriu şi le cântă trubadurii! 

* 

Cu o soaptá si o notá ciupitá cu mare putere, Huggonet amuti. 

Au urmat câteva clipe de linişte în care mulţimea aştepta sá 
înceapă din nou. Apoi au izbucnit în aplauze şi urale pentru 
Huggonet. Voiau să audă mai mult. 

Trubadurul aşteptă sá se încheie ovatiile, scoase două note şi 
o linişte deplină se aşternu din nou. Îi făcu o altă plecăciune lui 
Jaime ca să-i ceară permisiunea, iar acesta făcu un gest 
afirmativ cu mâna. 

Ciupi lăuta şi începu să cânte: 

* 

Pe cánd regele don Pedro, cu sángele lui si al supusilor sái, 
apără pământuri si suflete pentru crestinátate, este jefuit 
mişeleşte. 

* 
Se fácu tácere, chiar mai adáncá. Multimea nici nu se misca. 
Jaime simți că o veche neliniste îi strângea în cleşte 


măruntaiele. 
* 


Cu scuza că luptă împotriva catarilor, francezii au intrat pe 
poarta din spate a casei regelui don Pedro ca să-l jefuiască, 
iar papa a fost cel care a deschis poarta când stăpânul casei, 
propriul său vasal, Pedro Catolicul, lupta în cruciadă împotriva 
maurilor. 

Câtă infamie, când cei care îşi spun catolici îl jefuiesc pe 
regele catolic care îi apără! 

Câtă trădare, când stăpânul încalcă făgăduiala feudală de 
a-l apăra pe vasal! 

Câtă cruzime din partea francezilor, ca să ucidă femei şi 


copii! 
Intrebati la biserica Magdalenei din Beziers“, unde 
nemernicul legat” al lui Inocenţiu al III-lea“, Arnaut Amalric, 


abate al cistercienilor** a mánjit crucifixul de pe altarul 
principal, pereţii sacri şi a înecat pavimentul cu sânge 
nevinovat! Nici pacea lui Dumnezeu nu o respectă aceia care 
spun că îl reprezintă! 

Dumnezeule cel bun! În ziua aceea au ucis în biserică opt 
mii de Buni Creştini şi douăzeci de mii de persoane în oraş, 
fără să întrebe dacă erau catolici sau catari, bărbaţi, femei, 
copii sau bătrâni. 

Tu, Roma, şi ordinul tău al cistercienilor, veţi fi acoperiţi de 
infamie şi de mârşăvie în vecii vecilor! 

lar nobilul şi chipeşul viconte de Beziers şi de Carcassonne, 
Raimond Roger de Trancavall, cel mai falnic dintre vasalii 
regelui Pedro, care s-a întâlnit cu francezii ca să parlamenteze 


11 Oraş în regiunea Languedoc-Roussillon, devastat în anul 1209 de 
cruciații conduşi de Simon de Montfort (n.tr.) 

42 Reprezentantul diplomatic al papei (n.tr.) 

13 Pe numele sáu adevárat Giovanni Lotari di Segni (1160-1216), papá 
între anii 1198-1216, a iniţiat cea de a IV-a cruciadă (1202-1204) si 
expediţia împotriva catarilor (1208-1244), încheiată prin căderea 
cetăţii Montségur, ultimul bastion al acestora (n.tr.) 

44 Ordin religios derivat din cel al benedictinilor, întemeiat în 1098 de 
Robert de Molesmes, abatele mănăstirii din Cíteaux (Cister, în 
spaniolă). Se caracterizează prin revenirea strictă la regulile Sfântului 
Benedict, printr-o mare austeritate şi practicarea de către călugări a 
îndeletnicirilor manuale. (n.tr.) 


şi să-i salveze pe oamenii de buná-credintá din Carcassonne, 

a fost şi el asasinat mişeleşte. Viteazule viconte, stăpânul tău, 

regele don Pedro, trebuie să te răzbune! 

Regele e jefuit, supuşii lui sunt ucişi. Oh, ţinutul meu Oc! Ce 
va fi de tine? 
* 

Huggonet lăsă din nou să-i cadă braţul drept şi făcu o pauză 
cu o expresie abătută, înclinându-şi capul pe piept şi tăcând. 

— Moarte francilor! începu mulţimea să urle indignatá. Să le 
venim de hac acelor laşi! 

Jaime simţea cum îi creştea neliniştea şi un sentiment de 
indignare şi de ură îi încolţi în suflet. De lângă el, Hug se sculă 
de la masă şi, ridicând pumnul, strigă către mulţime: 

— Vor plăti scump această infamie! 

Mulțimea urla. La stânga lui Jaime, Miguel de Luisiân, stegarul 
de luptă al regelui, nu părea să împărtăşească indignarea 
generală şi, lovind cu pumnul în masă, mârâi: 

— Afurisitul de Huggonet. Ochii lui de un albastru profund 
străluceau înfundaţi între sprâncenele arcuite şi un nas ce cădea 
vertical, detaşându-se de restul figurii şi dându-i înfăţişarea unui 
leu tânăr. 

Trubadurul îşi ridică privirea şi făcu din nou să răsune lăuta. 

* 


Câtă cruzime din partea lui Simon de Montfort* când a 
cucerit Lavaurul anul trecut! Dona Guiraude de Montreal, 
frumoasa doamnă cu ochi negri minunati, a fost violată, 
aruncată într-un put şi, fiind încă în viaţă, au azvárlit cu pietre 
asupra ei până au îngropat-o cu totul! 

lar ticălosul de Simon l-a spânzurat pe viteazul ei frate 
Aimeric şi, în acea tristă zi de primăvară, au ars pe rug patru 
sute de persoane lipsite de apărare! 

* 


Un murmur de indignare, aproape un vaier, se înălţă atunci 
când trubadurul făcu o mică pauză. Jaime simţea cum îi creşte 


tulburarea. 
* 


45 Nobil francez (1150-1218), conducltor al cruciadei împotriva 
catarilor (n.tr.) 


În vreme ce regele don Pedro luptă împotriva 
necredincioşilor, trădătorul Simon, în ciuda jurământului de 
credinţă pe care i l-a făcut, îi asasinează pe bunii săi supuşi 
creştini! lar francezii îşi bat joc, numindu-l laş pe viteazul 
nostru rege don Pedro! 

* 

— Eretic blestemat! se auzi strigând Miguel de Luisián, în 
vreme ce sárea peste masa de scánduri, spárgánd o droaie de 
cupe si de farfurii. 

Miguel se nápusti asupra lui Huggonet, care se oprise din 
cântat si îl privea cu ochii holbati. În scurtul drum care îl 
despártea de trubadur, Miguel îşi scosese pumnalul, a cărui 
lamă strălucea amenințătoare sub soarele la asfintit. 

Trubadurul a reacţionat târziu şi nu a avut timp decât să facă 
un pas, în vreme ce lăuta îi cădea pe jos. 

Miguel îl apucă de gât cu mâna, înţepându-i pieptul în dreptul 
inimii. 

— Am să te învăţ eu, trădătorule, ce páteste cel care îl insultă 
pe stăpânul nostru! 

Trubadurul părea o marionetă în mâinile namilei blonde, care 
l-a aşezat dinaintea lui trăgându-l de păr, apropiindu-i pumnalul 
de gât şi făcându-l să privească spre Jaime. In spatele lui Miguel, 
apăruse alt bărbat blond pe care toată lumea îl recunoscu drept 
Abdon, scutierul, şi el cu pumnalul scos din teacă, acoperindu-i 
spatele stăpânului său. 

— Indurare, stăpâne! reuşi să strige Huggonet. Asta spun 
francezii, nu eu! 

Cu şi mai mult zgomot de cupe şi de farfurii, Hug de 
Mataplana sări la rândul lui peste masă, scotándu-si pumnalul si 
strigând: 

— Daţi-i drumul, Miguel! 

Mulțimea se cutremură cu un răcnet şi grupuri de cavaleri si 
de trupeti încercau să ajungă în mijlocul cercului, unii cu cuțitul 
deja în mână. Gărzile regelui nu reuşeau să stăvilească 
soldátimea dezlántuitá. 

— Eliberaţi-l din strânsoare Domnia Voastrá, dacă îndrăzniţi, 
răspunse Miguel, arătându-şi într-un zâmbet amenintátor nişte 
dinţi care îi dădeau o înfăţişare încă şi mai leonină. In acelaşi 


timp, apăsa pumnalul pe gâtul trubadurului, care încerca să-şi 
dea capul pe spate. 

Huggonet strigă cu o voce din care îi lipsea tăria: 

— Oh, rege Pedro! Salvati-má! Aduc un mesaj pentru Domnia 
Voastră! 

Jaime luă iniţiativa. Era evident că, în câteva clipe, o altă luptă 
avea să se poarte în locul acela şi, ridicându-se, strigă cu un 
glas atât de puternic, încât reuşi să acopere tumultul. Fapt care 
îl uimi chiar si pe el: 

— Opriti-vá cu toţii! Cine mai face un pas va fi spânzurat în 
zori! Si, voi, Miguel, daţi-i drumul imediat lui Huggonet. 

— Da, stăpâne, spuse Miguel, făcând în acelaşi timp o tăietură 
rapidă pe gâtul trubadurului. 

Şi Huggonet căzu la picioarele aragonezului, cu gâtul 
însângerat. 

Ca la trezirea dintr-un coşmar, Jaime continua să vadă gâtul 
înecat în sânge al lui Huggonet şi zâmbetul lui Miguel de Luisiân. 
Mai mult decât un zâmbet, era etalarea coltilor ascuţiţi ai unui 
leu blond care, desfătându-se cu agonia prăzii sale, sfida pe 
oricine ar fi îndrăznit să şi-o dispute cu el. 

Putin câte puţin, recăpătă conştiinţa locului unde se afla si 
imaginea tulbure a neobişnuitei tapiserii se limpezea sub ochii 
lui; personajele erau nemişcate. 

Îl auzea pe Omul Bun recitând cu voce joasă o cantilená 
monotonă şi de neînțeles şi îi simţea căldura mâinilor. Ciudatul 
miros al lumânărilor era mai puternic, mai pătrunzător, iar sub 
tunică, trupul lui era scăldat în sudoare. Dumnezeule, ce 
senzaţie! Era ca şi cum totul s-ar fi petrecut cu câteva clipe mai 
înainte! 

Făcu un gest să se ridice în capul oaselor, dar simţi că l-au 
lăsat puterile şi, întinzându-se din nou, închise ochii. Incă mai 
vedea sângele şi dinţii lui Miguel. Încheindu-şi rugăciunea, 


Dubois îşi îndepărtă mâinile de pe capul lui şi Jaime încercă o 
senzaţie de frig în locul unde acestea poposiseră. 

— Jaime, te simţi bine? 

Era Karen, care îi mângâia mâna cu tandrete. 

Zăbovi în a-i răspunde: 

— Da. 

Deschise ochii şi până la urmă reuşi să se ridice în capul 
oaselor. 

— Aţi trăit amintirea, e adevărat? îl întrebă Kepler, iar Jaime 
era mirat că mai era încă lângă el. Aţi călătorit într-adevăr în 
trecutul dumneavoastră din secolul al XIII-lea, nu-i aşa? 

— De unde ştiţi? Cum puteţi şti ce am trăit? 

— Uşor, prietene, răspunse Kepler fără grabă. Pentru că este 
ceea ce speram. Sau trebuie să vă numesc don Pedro? Pe de 
altă parte, dumneavoastră aţi strigat dându-ne ordine. N-am 
înţeles mult, dar cu siguranţă că era în străvechea limbă oc sau 
în catalana veche. 

Jaime era năucit. Dorise acest lucru, dar nu s-ar fi aşteptat 
niciodată să i se întâmple cu adevărat. Se simţea descumpănit. 
Avea nevoie să se gândească. 

— Jaime, îi spuse blând Dubois, sunteţi acum în stare să 
vorbiţi? Este o experienţă dură şi traumatizantá; voi încerca să 
vă ajut. 

— Da, dar mai întâi aş vrea să mă îmbrac. Îmi este frig. 

Propria sudoare îi dădea fiori. 

— Schimbati-vá; când sunteţi gata, vom continua conversaţia 
aici. 

* 

După ce se şterse cu tunica, se imbrácá si, la întoarcere, îl 
găsi pe Dubois singur în încăpere si îi relată experienţa cu toate 
amănuntele. 

— Sunteţi norocos, afirmă acesta. Cazurile în care o 
asemenea trăire se întâmplă chiar la botezul spiritual sunt 
foarte rare şi asta are o semnificaţie. 

— Ce semnificaţie? 

— Că dumneavoastră nu numai că sunteţi cel care credem că 
aţi fost, dar sunteţi predestinat să jucaţi un rol-cheie. Aveţi o 
misiune de îndeplinit. 


— Cum pot fi cel care credeţi dumneavoastră că am fost? 
Jaime era uimit. Vreti să spuneţi că m-ati căutat? Şi dacă aşa 
este, cum de m-aţi putut găsi? 

— Pentru că unii dintre noi au fost deja înainte acolo unde aţi 
fost dumneavoastră în urmă cu câteva clipe. Şi am reuşit să vă 
recunoaştem. 

— Adică ati reuşit să recunoasteti în mine personajul pe care 
tocmai l-am trăit? Jaime nu-şi putea reveni din uimire. Cine m-a 
recunoscut? Cum e cu putinţă? Şi despre ce misiune îmi vorbiti? 

— Aţi suferit deja destule emoţii pe ziua de azi; dacă am fi 
vrut sá vă relatăm ceea ce tocmai aţi trăit, nu ne-ati fi crezut 
niciodată. Acum nu mai aveţi altă soluţie decât să credeţi. Unele 
dintre răspunsuri vă vor veni de la sine, atunci când veţi avansa 
în această experienţă; altele, vi le vom da mai încolo, când veţi 
asimila cele întâmplate azi. Există, de asemenea, şi întrebări 
care n-au fost încă formulate şi răspunsuri prea periculoase 
pentru moment. Aveţi încredere în noi, lásati-vá condus şi la 
momentul potrivit veţi afla tot. 

— Ce pot afla azi? 

— Aflaţi că v-aţi plasat pe un nivel foarte avansat al grupului 
nostru. Aflaţi că sunteţi legat de noi într-o formă indisolubilă, 
pentru că o parte din dumneavoastră, ceea ce unii ar numi eul 
dumneavoastră adevărat, a trăit înainte. Intr-o altă viaţă, ati 
împărtăşit aceeaşi epocă şi aceleaşi țeluri cu mulţi dintre cei 
care formăm acest grup. Regele Pedro al II-lea Catolicul, care a 
trăit în Evul Mediu călare pe secolele al XII-lea si al XIII-lea, este 
unul dintre înaintaşii dumneavoastră spirituali. Aveam această 
bănuială şi acum avem certitudinea. 

— Ce trebuie să fac acum? 

— Să asimilați cele întâmplate azi. Să vă gândiţi la ele. Acum 
sunteţi deja un iniţiat şi poate că veţi avea experienţa unor noi 
trăiri pe cont propriu, fără ajutorul ritualului nostru. Nu le forţaţi, 
lásati-le să vină la dumneavoastră în mod firesc. Aţi retráit un 
moment concret al vieţii unui personaj istoric despre care poate 
că n-aţi auzit vorbindu-se niciodată. Nu este aşa? 

— Sigur că da. Nu sunt familiarizat cu istoria veche. 

— Cu atât mai bine. Lăsaţi ca istoria să răsară din 
dumneavoastră. Pedro al ll-lea de Aragon apare în cărţile de 


istorie. Nu consultaţi niciuna. Nu-i întrebaţi pe specialişti. Nu 
lăsaţi ca asta să vă conditioneze; trebuie să vă încheiaţi ciclul de 
amintiri şi atunci veţi putea compara cele trăite cu cele rămase 
în scrieri. 

Jaime stătu câteva minute să judece vorbele lui Dubois. 

— Are sens ceea ce spuneţi, îi răspunse el în cele din urmă. 

— Acum, Karen şi Kevin vă vor conduce din nou la locul unde 
v-aţi întâlnit. Imi pare rău pentru precautiunile care poate vă par 
ridicole, dar în curând veţi putea afla amplasamentul acestui loc 
şi veţi înţelege necesitatea de a-l păstra secret. Pentru moment, 
să ştiţi că v-aţi aflat pe Muntele Sigur, al nostru, şi că au acces 
la el doar persoanele angajate faţă de organizaţia noastră. 
Bucurati-vá de sfârşitul de săptămână şi nu vá depártati mult de 
Karen. Sunt sigur că ea va rămâne foarte aproape de 
dumneavoastră. 

— De ce credeţi asta? 

Jaime se întreba ce o fi ştiind Dubois despre idila lui cu Karen. 
să facă oare parte iubirea lor din planurile catarilor? 

— Ea v-a patronat la botezul dumneavoastră spiritual, ceea ce 
comportă o responsabilitate. Karen ar trebui să-şi anuleze orice 
fel de program pe care l-ar avea la acest sfârşit de săptămână 
ca să fie aproape de dumneavoastră. Este un moment dificil şi 
ea trebuie să vă ajute. Şi Kevin este răspunzător, dar am 
impresia că dumneavoastră o preferaţi pe Karen. După o pauză, 
adăugă cu un zâmbet care nu-i atenua privirea intensă. Sau mă 
înşel? 

Se simţea ciudat; ochelarii opaci nu numai că îl împiedicau să 
vadă drumul de întoarcere, dar simbolizau şi situaţia lui în 
această aventură descumpănitoare în care mergea orbeste. 
Ceea ce dimineaţa părea un joc acum era prea real şi îi scăpa cu 
totul de sub control. Dar altcineva avea într-adevăr controlul, în 
vreme ce el, ca o marionetă, trebuia să joace după cum se 
încordau firele de care trăgea celălalt. Acest gând îl irita. 


Cu toate acestea, trăirile au fost extraordinare, neaşteptate şi 
adevărate. Avea mii de întrebări, se simţea agitat; dar şi 
derutat. Avea nevoie să se gândească, să înţeleagă cele 
întâmplate, să le asimileze şi poate că la capătul procesului ar 
putea ajunge să creadă ceea ce acum i se părea neverosimil. 
Karen încercă de vreo două ori pe drumul de întoarcere să lege 
o conversaţie cu el, dar Jaime i-o tăia scurt; ea hotărî să-i 
respecte tăcerea şi să schimbe comentarii lipsite de importanţă 
cu Kepler. In cele din urmă, au ajuns la centrul comercial şi au 
urcat în maşina lui Karen. 

— Îmi pot scoate ochelarii? întrebă el când porni maşina. 

— Da. Îmi pare rău pentru mister, dar locul acela trebuie 
protejat. _ 

— De ce aveţi nevoie de un loc sigur? întrebă Jaime. In tara 
asta este permisă orice religie care respectă o minimă 
legalitate. 

— Vei înţelege în curând. Poate că într-o zi vom avea nevoie 
de acest refugiu secret, pe care îl numim Montsegur. Te rog, nu 
mai pune acum întrebări despre el, doar ai încredere în mine, îi 
spuse ea cu un gest grațios de rugăminte. De acord? 

— Karen, înţelege că, pe măsură ce avansez, această poveste 
mi se pare din ce în ce mai misterioasă. In locul răspunsurilor, 
găsesc doar noi întrebări şi tu îmi ceri să am încredere. Şi aşa 
fac, dar mă trezesc dansând pe ritmul unei muzici pe care o 
pune altcineva. Nu-mi place senzaţia. 

— Bine, dar măcar dansăm împreună. Nu te consolează 
faptul? Ea îşi compuse unul din zâmbetele ei încântătoare. Dă- 
mi timp şi dá-ti timp. Încetul cu încetul vor veni şi răspunsurile. 
Nu este o călătorie turistică pe plaja Waikiki din Hawaii, ci o 
călătorie spirituală; nu există agenţie de voiaj şi aproape că nici 
hărţi. Şi eu am multe întrebări şi câteodată merg pe drumul meu 
pe bâjbâite. Ai chef de paste cu o salată grozavă? exclamă ea 
dintr-odată însufleţită. Ştiu un restaurant italienesc foarte plăcut 
şi e aproape de aici. Eşti invitatul meu. Îmi vei povesti 
experienţa, nu-i aşa? 

* 

Restaurantul era un loc încântător; mâncarea şi vinul erau 

într-adevăr bune, iar lui Jaime îi revenea buna dispoziţie pe 


măsură ce mâncau. Karen asculta foarte atentă relatarea şi din 
când în când îl întrerupea cu o întrebare. 

— Aceste amintiri încep un ciclu; avem privilegiul de a retrăi 
învăţămintele din trecutul nostru, îi explică ea când îşi termină 
relatarea. Sunt unele lecţii asimilate deja care se află cuprinse în 
subconştientul nostru. Din nenorocire, există experienţe 
nedepăşite sau vicii pe care le tárám după noi dintr-o viaţă într- 
alta şi aşa mergem, din greşeală în greşeală, până când 
învăţăm. Acesta este un proces care ne apropie din ce în ce mai 
mult de Dumnezeu. Ai băgat de seamă tapiseria? 

— Cum să nu o fi băgat de seamă? E fascinantă. 

— Este o piesă autentică din secolul al XIII-lea, tesutá chiar de 
Corva de Landa y Perelha şi doamnele ei de companie catare, 
dar desenul, poate modelul, este din secolul al XII-lea. Experţi în 
arta romanică l-au atribuit unui misterios artist necunoscut, un 
adevărat Picasso al secolului al XII-lea. E numit Maestrul din 
Taúll**. Foarte puţine din operele lui au ajuns până la noi, dar e 
evident că a fost un geniu. Catarii respingeau cultul imaginilor 
si, tocmai de aceea şi pentru că Inchiziția a ars tot ce a găsit de 
la ei, această tapiserie este unică. O foloseau pentru a-i instrui 
în concepte elementare pe copii şi pe cei neinitiati; trasează 
câteva elemente de bază ale credinţei catarilor de pe vremea 
aceea. Face parte din comoara legendară care a fost salvată de 
la Montsegur, cel de origine; un mic sat fortificat, refugiu al 
ultimilor catari, care a rezistat inchizitorilor. Lui Karen îi 
străluceau ochii şi vorbele ei vădeau pasiunea. Cu tapiseria şi 
câteva cărţi care conţineau adevărata credinţă catară, câţiva 
credincioşi, puţini la număr, au scăpat pe cărările secrete de pe 
munte înainte ca satul să cadă în mâinile duşmanilor noştri. 
Timp de mai multe secole, aceste învățături şi convingeri au fost 
ţinute în secret pentru a se împiedica persecuțiile, 
transmitándu-se credinţa în grupuri foarte reduse. 


46 Pictor anonim, autor al frescelor din biserica în stil romanic Sant 
Climent de Taull datând din secolul al XII-lea, situată în Vall de Boi, 
Lleida, Catalonia, declarată patrimoniu mondial de către UNESCO în 
anul 2000 (n.tr.) 


— Cum a ajuns tapiseria autentică în America? Masa bună 
atenuase puţin spiritul critic al lui Jaime. Nu o fi cumva o imitație 
sau un fals modern? 

— Tapiseriei i s-a făcut proba cu carbon si, într-adevăr, 
datează din secolele al XII-lea sau al XIII-lea. Strámosi ai lui 
Peter Dubois au adus-o din Franţa, cu speranţa de a putea 
răspândi credinţa cu mai multă libertate în Lumea Nouă. De 
câţiva ani, puţini la număr, credinţa catară a ieşit din cercurile ei 
secrete, dar chestiunile cele mai complexe sunt rezervate doar 
initiatilor, celor care au privilegiul de a fi trăit alte vieţi în trecut. 

— Ce înseamnă potcoava cea mare din mijlocul tapiseriei? 

— Reîncarnarea. În zilele noastre, odată cu moda spiritualităţii 
orientale, această idee începe să fie acceptată; dar în Europa, 
acum opt secole, catarii credeau deja în ea. 

— Ăsta trebuie să fi fost motivul pentru care îi ardeau pe rug, 
răspunse Jaime cu un zâmbet cinic. 

— De asta şi pentru că, prin convingerile lor, atacau Biserica 
Catolică, care trăia în opulenţă şi acapara tot felul de bunuri 
materiale, dând exemplu de orice, numai de sărăcie şi de 
castitate, nu. Catarii se răspândeau foarte rapid, iar papa s-a 
temut să nu-şi piardă puterea temporală şi bogatele donaţii pe 
care nobilii i le ofereau în schimbul mântuirii sufletelor. De 
aceea, cu ajutorul nobilimii din nord, în special cea franceză, 
papa a organizat o cruciadă împotriva catarilor şi a născocit 
Inchiziția ca sá termine cu credinţa lor. Dar nu trebuie să-ţi 
povestesc mai mult; tu trebuie să-ţi aminteşti. 

— Mi-ai spus că şi tu ţi-ai amintit, e adevărat? 

— Da. Aşa este. 

— Atunci, e rândul tău să povesteşti, o somă Jaime plin de 
aşteptări. Ai trăit în aceleaşi vremuri cu Pedro al II-lea Catolicul? 
L-ai cunoscut? 

— Îţi voi povesti trăirile mele, admise Karen, dar îţi atrag 
atenţia că, pentru moment, voi omite câte ceva; face parte din 
obligaţiile mele. 

— De acord, dă-i drumul, acceptă el, nerábdátor. 

— Eu am trăit de mai multe ori experienţa unei doamne 
catare care a asistat la asedierea satului Montsegur; îţi 


aminteşti noaptea când m-am trezit dintr-un coşmar şi tu m-ai 
alinat? 

— Bineînţeles, a fost prima noapte când am dormit împreună. 
Nu cred că aş putea s-o uit. 

— Bine, aşadar n-a fost tocmai un coşmar ceea ce m-a trezit. 

— Ce a fost? 

— O amintire. Şi foarte tulburătoare. 

— Cum adică o amintire? se miră Jaime. Nu te aflai la 
ceremonia tapiseriei. 

— Tapiseria, licoarea din potir, rugăciunile Omului Bun si 
restul ritualului sunt doar instrumente ca să te ajute să evoci, 
dar, uneori, nu folosesc la nimic. Experienţa e a ta şi iese 
dinlăuntrul tău. Odată ce conştiinţa ta este activată, se poate 
întâmpla să-ţi reaminteşti pe cont propriu, continuând o 
experienţă anterioară neîncheiată. 

— Şi ce îţi aminteai în noaptea aceea? 

— Cum ţi-am spus, era o situaţie tulburătoare. Eu eram o 
doamnă catară închisă în satul Montségur, asediat de francezi si 
de Inchizitie. 

— Şi ce se întâmpla? 

— Nu ştiu, Jaime. Asta am nevoie să ştiu, răspunse ea cu O 
expresie tristă. De fapt, această evocare a devenit pentru mine 
un coşmar. Mă trezesc în multe nopţi cu aceleaşi imagini care se 
întrerup la acelaşi moment. Sunt blocată, nu reuşesc să 
avansez. Este ca şi cum aş avea nevoie de ceva în plus ca să-mi 
închei experienţa şi să pot astfel închide ciclul. 

— Dar ce vezi? 

— Sunt într-o piatetá din micul sat asediat, într-o noapte 
geroasă. Merg în tăcere, singură, şi deodată apare o siluetă 
albă, un spectru, o fantomă care mă înspăimântă. Tresar şi mă 
zbucium. Şi aici se întrerupe experienţa, care se repetă întruna, 
fără să pot avansa. 

— Şi Dubois? De ce nu te ajută? întrebă Jaime, îngrijorat. 

— Ba da, am urmat de mai multe ori acelaşi ceremonial de azi 
cu scopul de a-mi continua aducerea aminte. Fără niciun 
rezultat. Se spune că probabil nu sunt încă pregătită, că până la 
urmă va veni de la sine. 


— Nu mi-ai răspuns la întrebare. M-ai cunoscut în viaţa ta 
anterioară? 

— N-am răspuns, pentru că nu trebuie să răspund, Jaime. 
Karen îl privea stăruitor cu ochii ei de un albastru intens. 
Trebuie să-ţi explorezi memoria. Tu eşti cel care trebuie să 
spună dacă mă găseşti acolo şi cine sunt. Karen îi aruncă unul 
din zâmbetele ei luminoase. Dacă mă recunosti şi reiese că 
experienţele noastre coincid şi că eu eram importantă pentru 
tine, şi tu pentru mine, va fi fantastic, nu crezi? 

— Ba da, cred, răspunse Jaime, dus pe gânduri. 

Vraja care îi învăluia în restaurant se risipi la plecare şi, 
urcând în maşina decapotabilă a lui Karen, Jaime se simţea din 
nou supărat şi având spirit critic. De ce i se acordase tocmai lui 
privilegiul de a-şi reaminti viaţa trecută, fiind doar un nou-venit 
în grup? Ce doreau să obţină catarii recrutându-l? Care era rolul 
lui Karen în această urzeală? Prea multe întrebări, prea multe 
mistere. Catarii îl învăluiau într-o subtilă pânză de păianjen, iar 
Karen îi ascundea informaţiile. Pentru ce a trebuit să suporte 
acea poveste ridicolă cu ochelarii de orb? 

— Karen, du-mă acasă, te rog. 

— La tine acasă? 

— Da, la mine acasă. Doresc să fiu singur. 

— Dar, Jaime, eu făcusem planuri să ieşim să cinăm şi să 
petrecem noaptea împreună. 

— Nu, Karen. Îmi pare rău. Va fi într-o altă zi. Azi, simt nevoia 
să fiu singur şi să mă gândesc. 

— Cred că ai nevoie să vorbeşti cu mine, răspunse ea 
zâmbindu-i şi făcându-i cu ochiul. Hai, omule, o să te tratez 
foarte bine. 

— Îmi pare rău, nu insista. Jaime încerca să-şi controleze 
iritarea, dar nu putea evita un ton tăios. Lasá-má acasă. 

— Cum doreşti, dar îţi amintesc că maşina ta e la mine. 

— Vitasem. Ai fi atât de amabilă să mă duci până acolo? 


— Bineînţeles. 

Traseul se desfăşură în tăcere, în vreme ce la radioul din 
maşină Mark Collie cânta Trouble's coming like a train” În 
strălucitoarea şi însorita după-amiază de iarnă, ca şi în cântec, 
lui îi mirosea a furtună şi presimtea nori negri de vijelie 
acoperind cerul. 

* 

Când a oprit în faţa maşinii lui Jaime, Karen îi spuse: 

— Jim, n-o să plec azi de acasă. Obligatia mea este să fiu 
lângă tine, dar, dacă nu vrei să stai cu mine, nu te pot sili. Dacă 
ai nevoie de mine, sună-mă; o să te aştept. Pe curând. 

Şi îi oferi buzele pentru un sărut. Jaime şi le apropie pe ale 
sale şi le puse scurt pe ale ei, aproape ca o lovitură cu ciocul. 
Buzele lui Karen le urmară pe ale lui Jaime în retragere, dar nu 
le ajunse. 

— Mulţumesc. La revedere, îi spuse la despărţire, şi plecă 
accelerând cât îi permitea scurtul traseu din parcare până la 
ghereta paznicului. 

* 

O apucá pe Ventura Freeway spre est. Mergea cu vitezá prea 
mare. Ştia. Fusese real ceea ce trăise? Sau era vreun gen de 
hipnoză, prin care catarii fi váráserá în minte o trăire 
preînregistrată? Realitate virtuală sau sugestie? Cum putea fi 
atât de real un vis? Câţi înaintea lui vor fi trecut prin acelaşi 
lucru, crezándu-se regele Pedro al ll-lea al Aragonului? 
Stăpâneau oare Dubois şi prietenii acestuia o tehnică atât de 
sofisticată? Şi dacă aşa era, ce puternică armă ca să câştigi 
controlul asupra voinţei celorlalţi! 

Pe deasupra, simţea că depinde de Karen şi nu numai dintr-o 
arzătoare dorinţă sexuală. Încă şi mai rău de atât. Poate că se 
îndrăgostise şi prin asta se simţea lipsit de apărare. Foarte. lar 
ea îl iubea sau doar se folosea de el în beneficiul ei personal şi 
al sectei? Dacă ar vrea, ar putea folosi relaţia dintre ei ca armă 
împotriva lui în sânul corporației. Ar avea toate dovezile că s-au 
culcat împreună. Întocmai cum făcuse Linda cu nefericitul de 
Douglas. Linda. Era sigur că şi Linda e catară. Karen n-a vrut să 
i-o mărturisească. De ce l-a distrus Linda pe Douglas din punct 


47 Necazul vine ca un tren (în engl., în orig.) 


de vedere profesional denunţându-l pentru hărţuire sexuală, în 
loc să se mărginească la ruperea relaţiei? Era sigur că aşa- 
numiții catari aveau de-a face cu această poveste. Aveau de 
gând să controleze corporatia? Karen îl întrebase dacă acum, 
fără Douglas făcându-i concurenţă, va fi el succesorul şefului 
său. A răspuns că probabil aşa va fi. Atunci, dacă dispare şi 
White de pe scenă, cum a făcut-o bietul Steve Kurth în zborul lui 
de la etajul treizeci şi unu până pe pământ, el, Jaime Berenguer, 
ar fi preşedintele Departamentului de Audit. 

Ţinând seamă de faptul că sarcina lui era să înregistreze ce se 
întâmplă în sânul corporației, supunându-l, catarii infiltrati ar 
putea face multe lucruri fără să fie sanctionati. Ar fi un pas 
important în preluarea controlului şi asta reprezenta multă 
putere. Ar putea influenţa milioane de minţi din Statele Unite şi 
din restul lumii. Poate chiar miliarde. Ar răspândi încetul cu 
încetul idei prin foarte puternicele mijloace de comunicare pe 
care le poseda acea colosală maşină de propagandă, Corporaţia 
Davis. Şi apoi, cu ogorul fertilizat, le-ar fi uşor să facă sá 
înflorească crezul lor. Era un motiv suficient pentru a ucide. 

Putea el să consimtă la aşa ceva? Tradiţia de familie a căutării 
libertăţii, stima faţă de sine însuşi. Dumnezeule! Cât de nedemn 
şi de nesigur se simţea acum. Şi-ar vinde demnitatea pentru 
iubirea lui Karen? Se temea de răspuns. 

Nişte lumini din spate i-au atras atenţia. Reduse viteza şi se 
opri pe marginea autostrăzii. O maşină a poliţiei opri în spatele 
lui. La naiba! Ştia că merge prea repede! Documentele. Testul 
de alcoolemie. Noroc că băuse puţin şi că trecuse deja o vreme. 
l-a ieşit aproape de limită, dar fără să o depăşească. 

* 


Jaime îşi petrecu după-amiaza cu chitara, cântându-le apelor 
albastre ale Oceanului Pacific, pe care îl putea vedea din 
apartament, dincolo de palmierii din grădină. Intre două 
înghiţituri de brandy, mángáind rotunjimile prietenei sale, 
chitara, chibzuind şi analizând cele întâmplate, i se făcu somn. 

S-a trezit când soarele se ascundea în ocean. A fost o siestă 
plăcută, se simţea proaspăt şi treaz. Visase, dar nu-şi amintea 
ce anume, şi îşi spuse că nu îl interesa. Dispoziţia lui se 
schimbase, avea încă multe întrebări fără răspuns, dar nu-l mai 


apăsau. Ce va face diseară? Ştia că îl aştepta Karen, că ar putea 
să-l ajute în frământările lui şi dorea să fie cu ea. 

Dar, acum, simţea că e vremea să-şi smulgă rădăcinile din 
pământ şi să-şi desfăşoare aripile. Karen punea stăpânire pe el, 
îl domina, îl controla, îl absorbea; să dea fuga la ea ar fi ca şi 
cum şi-ar planta pentru totdeauna rădăcinile într-un ghiveci. lar 
în noaptea aceea, voia să zboare, voia să se simtă liber. 

Făcu un duş, se îmbrăcă şi se lansă în noapte. Simtea vechiul 
lui spirit de aventură, iar noaptea îl atrăgea strălucitoare sub 
lumini şi fascinantă prin ceea ce puteau acestea să ascundă. 
Totuşi, inima lui păstra o urmă de regret. lar el ştia că această 
mică durere avea un nume. Se chema Karen. Voia să învingă 
această uşoară amărăciune. Voia să rupă dependenţa. Voia să-şi 
recapete libertatea pe care o pierduse aproape fără să-şi dea 
seama. Voia o altă femeie ca să-şi demonstreze că putea să o 
înlocuiască pe Karen. 

Îşi aminti de un restaurant japonez de mare clasă si cu o 
excelentă tejghea de sushi. Cina era rezolvată. Apoi avea să 
meargă la Ricardo's şi poate că noaptea se va dovedi propice. 

Karen simţi acel vechi zbucium care-i strángea máruntaiele cu 
o mână de fier. În centrul piatetei din satul asediat, în vârful 
unui munte din Pirinei, spectrul îi apărea din nou: în picioare, 
fantomatic, nemişcat în mijlocul drumului. 

Ca de atâtea alte ori înainte, zbuciumul avea să fie şi mai 
mare atunci când chipul acela va veni spre ea şi inima avea săi 
se zbată până va simţi ca o lovitură. Acela era momentul când 
se trezea din vis, din amintire, şi totul se destrăma. 

Dar azi era altfel; era hotărâtă să ajungă până la capăt. 
Arătarea începu să se apropie, ieşind din lumina slabă ce venea 
de la casa cea mare şi pătrunzând în zona întunecoasă care îi 
despártea. Inima ei, grăbită, îi galopa în piept şi, inghitindu-si 
saliva, rezistă. Cu stelele ca singură lumină, simţea, mai mult 
decât vedea, apropierea siluetei la câţiva paşi de ea. 


Conturul alb se estompa în întuneric până când aproape 
dispăru. Şi înainta, acum ascuns, spre ea! Dori să facă un pas 
îndărăt, să fugă. Simţea că acea situaţie cuprindea în ea ceva 
cumplit; era preludiul morţii. Descărnatul înger vestitor. O 
panică de nestăpânit o copleşea, dar trebuia să o suporte. 
Trebuia să ajungă până la capăt. lar capătul era moartea acelei 
vieţi. Dacă nu reuşea, trăirea se va spulbera încă o dată, iar 
coşmarul va reveni de mii de ori. Tremura, în vreme ce arătarea 
aluneca spre ea încetişor, într-un timp ce nu se mai sfârşea. 

Simtea că se apropie, şi trupul ei, încordat la limită, se pregăti 
să primească ultima lovitură, sau ca inima să-i plesnească pur şi 
simplu de frică. 

Dar rezistă. Conturul se profila, silueta căpăta un sens. Şi era 
acolo! Atunci, îl recunoscu. 

— Dumnezeu fie cu tine, soră, salută fantoma. 

— Dumnezeu fie cu tine, Om Bun, spuse ea, simțind deodată 
o uşurare nesfârşită şi muşchii relaxându-i-se. Avu nevoie de 
timp ca să-i vină inima la loc; de ce atâta frică în faţa celui mai 
bun prieten al ei? 

Era Bertrand Marti, episcop de Montségur, un bărbat înalt si 
uscátiv, care, în ciuda frigului, avea capul descoperit. Părul 
bogat şi cărunt îi flutura sub rafalele de vânt. De ce atâta groază 
în faţa singurului om care o putea ajuta? Era oare din pricină că, 
pentru prima dată, ea avea de gând să-l mintă, să-i ascundă 
ceva? Era oare vinovăția ei? 

Karen se apropie şi, aplecându-şi capul, îi apucă mâinile ca 
să-i sárute mánusile; el depuse cu blándete un sărut pe gluga ei. 

— Ce faceţi trează la ora aceasta, doamnă Corba? întrebă el 
cu un glas profund. 

— Nu puteam dormi, Bertrand, îi spuse ea fără să-i lase 
mâinile, şi am venit să văd cum se crapă de ziuă. 

Omul Bun nu spuse nimic, strângându-i în continuare mâinile. 
Ea simţea în întuneric privirea pătrunzătoare a bătrânului; 
transmitea o pace care-i încălzea sufletul şi o făcea să uite de 
frig. 

— Ce faceţi dumneavoastră aici? El nu răspunse. l-aţi 
îmbărbătat pe muribunzi? Nu-mi spuneţi cine a mai murit în 
noaptea aceasta; nu vreau să ştiu, Bertrand. 


— Vă aşteptam pe dumneavoastră, doamnă. 

— Pe mine? De ce? întrebă ea îndepărtându-şi mâinile cu o 
tresărire. 

El tácea, iar ea îi simţea privirea şi pacea învăluind-o prin 
întuneric. 

— Cât timp vom mai putea rezista? continuă Karen, după o 
clipă, nemaiaşteptând răspunsul. 

— O ştiţi mai bine decât mine, doamnă. Am isprávit si 
lemnele, şi alimentele, oamenii noştri sunt sleiti de puteri şi 
catapultele duşmanilor noştri distrug tot. 

— Vreo speranţă că ne-ar sosi ajutoare? 

— Niciuna. Nici împăratul Frederic al ll-lea*, nici regele 
aragonez*, nici contele de Toulouse”. Nimeni nu ne va ajuta. 

— Oh, Dumnezeule cel bun! Suntem cei din urmă şi cu noi va 
muri civilizaţia occitană. Vor omori limba noastră oc şi religia 
noastră catară. Cultura tolerantei, a poeziei şi a trubadurilor va 
dispărea pentru totdeauna. De ce ne prigonesc, ne asasinează şi 
ne ard pe rug? Nu i-a învăţat Cristos, ca pe noi, să iubească şi 
să-şi respecte aproapele? De ce Dumnezeul cel bun îngăduie 
diavolului această victorie şi ca lucrările Creatorului cel rău, ale 
Dumnezeului cel rău să se impună pe pământ? 

— Nu vă pierdeţi speranţa, doamna mea, nu se termină totul 
aici. Ştiţi că acum câteva săptămâni, Pere Bonet, împreună cu 
alţi fraţi, a reuşit să ocolească încercuirea şi a pus tezaurul 
nostru în siguranţă. Graţie lui au fost salvate scrierile credinţei 
noastre şi tapiseria cu potcoavă pe care dumneavoastră şi 
doamnele dumneavoastră de companie ati ţesut-o. Adevărul 
nostru, mesajul nostru nu va arde cu noi pe rugurile 
inchizitorilor. Pere va izbândi în misiunea lui şi generaţiile 
viitoare vor primi gândirea noastră. Bertrand făcu o pauză, 
ostenit, şi apoi îşi reluă discursul. Azi, în vremurile noastre 
întunecate stăpânite de diavol, există două Biserici. Una, care 


18 Frederic al II-lea (1194-1250), împărat al Sfântului Imperiu Romano- 

fuge şi iartă; a noastră. Alta, care jefuieşte, prigoneste si 
jupoaie; a lor. Dar şi cei care ne prigonesc vor vedea în viitor 
lumina, Dumnezeul cel bun, şi se vor alătura cauzei Lui, iar 
Dumnezeul urii va fi învins pentru totdeauna. Bertrand o apucă 
din nou de mâini. Acum, stăpâna mea, înseninaţi-vă sufletul. Sá 
nu vă temeti pentru viaţa celor pe care îi iubiţi, nici sá nu vá 
temeti pentru moartea dumneavoastră. Moartea este doar un 
pas necesar. 

— Nu mă tem de moarte, Om Bun, ci de capitulare. Montsegur 
trebuie să reziste până la capăt. Catolicii vor putea să calce pe 
acest pământ sfânt doar atunci când va muri şi cel din urmă 
apărător al lui. 

— Nu e cu putinţă, stăpână. Soldaţii care ne apără sunt în 
majoritatea lor catolici şi încă mai supraviețuiesc copii 
nevinovaţi care de abia au început să trăiască ciclul acestei vieţi 
şi trebuie să îl încheie. 

— Dar îi vor face pe copii să renege credinţa catară şi ei vor 
pierde mesajul Dumnezeului cel bun. Nu, Bertrand, mai bine să 
moară aici, cu noi, decât să cadă în mâinile lor. 

— Nu, stăpână; nu putem să hotărâm pentru ei şi să încheiem 
contra naturii acest ciclu al vieţii lor. Nu înţelegeţi că, făcând 
aceasta, aţi fi asemeni prigonitorilor noştri? Credeţi cumva că 
deţineţi adevărul unic şi dreptul de a hotărî viaţa celor 
nevinovaţi? Trebuie să trăiască, nu vă faceţi griji pentru 
sufletele lor; ele îşi vor urma calea, până vor ajunge la 
Dumnezeul cel bun. 

— Aveţi dreptate, de aceea sunteţi un ales, iar eu, nu. Dar nu 
pot răbda să-i văd pe mándrii mei occitani învinşi, umiliti, supuşi 
la cazne şi arşi pe rug. Nici nu voi vedea flamurile duşmanilor 
noştri fluturând la Montsegur. Eu nu mă predau, dar ştiu că soţul 
meu are de gând să negocieze mâine capitularea. Karen îl 
apucă din nou de mâini pe bătrân. Este adevărat, Bertrand? 
Dumneavoastră nu puteţi minţi, iar el nu vrea să-mi spună. 
Răspundeţi, pentru Dumnezeul cel bun! Vorbiti! 

Bărbatul o privi în ochi fără să răspundă. 

— Aşadar, e adevărat, conchise ea, văzând că era în 
continuare tăcut. Eu voi muri liberă. Nu mă voi supune 
principilor urii. Nu mă vor judeca, nici nu mă vor arde. 


— Doamnă Corba, draga mea, nu vă lăsaţi orbită de trufie, 
nici să nu faceţi ceva care v-ar întârzia evoluţia sufletului. 
Arátati-vá umilinţa, cum a făcut Cristos care, Dumnezeu fiind, s- 
a lăsat judecat de oameni. 

— Dumnezeul cel bun ştie că voi muri şi nu cred ca El să aibă 
preferinţe de cum o voi face. lertati-má, părinte, dar în această 
viaţă nu-l voi lăsa pe duşman să pună mâna pe mine şi să mă 
umileascá. Daţi-mi consolamentum-ul?!. 

— Nu, fiica mea! exclamă bătrânul lăsând-o de mână şi 
îmbrăţişând-o. Scoateti-vá aceste gânduri din minte. 

După câteva clipe, Corba simţi că îmbrăţişarea slábea si, 
îndepărtându-se puţin de ea, bărbatul îi spuse: 

— Nu, nu vi-l pot da. Durerea v-a făcut să vă pierdeţi minţile. 
Mai gánditi-vá. Stăpâniţi-vă trufia. 

— Sunt hotărâtă de când a început asediul, Bertrand. Pe 
Corba de Landa y Perelha, stăpâna din Montsegur, duşmanii ei 
nu o vor prinde nici vie, nici moartă. Lipsindu-mă de 
consolamentum, nu îmi veţi schimba hotărârea. O ştiţi la fel de 
bine ca si mine şi de aceea m-ati aşteptat aici în noaptea 
aceasta. Ştiaţi şi ştiţi ce se va întâmpla. M-ati aşteptat, bătrâne 
prieten, ca să vă luaţi adio de la mine. Şi ca să-mi daţi ultimul 
sacrament. 

Îi simţea din nou în întuneric privirea adâncă şi observă din 
nou cum zbuciumul ei creştea iarăşi înlăuntru, strângându-i 
măruntaiele ca într-un cleşte. Lacrimile îi veniră în ochi, în 
vreme ce-i aştepta neliniştită decizia. 

După o clipă, auzi o voce slabă, dar hotărâtă: 

— Îngenuncheaţi, stăpână. 

Muchiile tari şi îngheţate ale pietrelor o răniră atunci când 
genunchii atinseră solul şi trupul ei se înfioră câteva lungi clipe. 
Frigul? Frica? 


51 În latină, la catari, botezul spiritului, ritual de iniţiere şi purificare ce 
îi obliga pe credincioşii catari să ducă o viaţă castă şi austeră, 
făcându-i demni de titlul de Perfecti. Credincioşii se supuneau acestui 
ritual înainte de a muri. Pentru a-şi elibera sufletul, mulţi recurgeau 
după aceea la sinucidere (n.tr.) 


Bătrânul îşi scosese mánusile si, punându-şi mâinile 
noduroase pe gluga de blană a lui Karen, le aşeză chiar în 
creştetul capului. 

Ea închise ochii şi nu mai simţi nimic. Doar inima bătându-i 
înnebunită, respiraţia gâfâită şi frigul. 

Bertrand murmura ceva, dar ea nu-şi putea da seama dacă 
era în latină sau în occitană. Încetul cu încetul, începu să simtă o 
senzaţie de căldură în piept. | se răspândea peste tot. Nu mai 
avea nasul şi urechile îngheţate. Respirația i se domolea si 
căldura cobora în restul corpului, în vreme ce începea să 
trăiască o pace de care nu se mai bucurase de multă vreme. Era 
trează, dar nu acolo. Era mai presus de mizeria ei prezentă, nu 
mai simţea zbuciumul şi nici trupul. Se întorcea în timp, 
percepând imagini din tinereţea ei, din copilăria ei, şi se văzu în 
pântecele mamei sale, ocrotită, fericită. Era oare mama ei din 
această viaţă, sau mama ei viitoare? 

Dorea să nu mai părăsească niciodată locul acela, senzaţia 
aceea; era faptul real, existenţa pe care o dorea şi adevăratul ei 
destin. Restul, viaţa actuală era doar un coşmar. Pierdu 
noţiunea timpului, dar trecuseră doar câteva clipe. 

Bătrânul îşi îndepărtă mâinile, trăgând uşor de ea ca să se 
ridice. 

— Oh, Bertrand! Simt acum ceea ce probabil că simt copiii la 
naştere; de aceea plâng. Ce amărăciune să revii în această 
lume! Cât de dură e realitatea vieţii trupeşti! spuse ea 
tărăgănând cuvintele. Dar acum ştiu că undeva există pace. 

— Fie ca Dumnezeul cel bun să vă primească. 

— Şi pe dumneata, de asemenea, dragă prietene, aveţi grijă 
de copiii mei şi de ceilalţi. 

— Da, stăpână. 

Ea îl imbrátisá şi el îi răspunse la imbrátisare, dar Corba nu 
mai putu să recapete minunata senzaţie de acum câteva clipe. 

Omul Bun se îndepărtă încet, cu inima grea, spre clădirea din 
care ieşea o lumină slabă. 

Jaime o privi pe frumoasa femeie orientală care, aşezată la o 
masă, zâmbea, sporovăind cu o prietenă, în ciuda muzicii 
asurzitoare. Fustele scurte arătau generos nişte picioare 
frumoase. Erau singure. Dar el nu va încerca nimic înainte de a 
bea ceva. 

O formaţie de bună calitate cânta o rumba şi asistenţa 
urmărea ritmul, fiecare în felul lui. Mulțimea dansa pe un ring 
ticsit, în vreme ce muzica din Caraibe suna mai tare decât de 
obicei. Acolo venea un amestec pestrit de oameni, iar cei de 
origine latină nu păreau să fie majoritari; fără îndoială, localul 
era la modă. 

Privirea lui Jaime se îndreptă în mod spontan către femei. Era 
instinctul lui de vânător. Frumoase latine, orientale, câte o 
brunetă foarte atrăgătoare şi destul de multe blonde şi şatene. 

Deodată tresări: blonda aia cu spatele... era Karen! Ce o fi 
făcând acolo? Stătea de vorbă cu un bărbat. Jaime îşi făcu loc 
printre oameni, apropiindu-se de Karen, în vreme ce inima îi 
bătea din ce în ce mai tare; se simţea trădat. Nu spusese că 
avea să rămână acasă? O atinse uşor pe umăr când ajunse 
lângă ea. Aceasta se întoarse. Ochi albaştri, acelaşi ton de blond 
al părului, aproape aceeaşi coafură, dar nu era ea. 

— Îmi pare rău, îi spuse el, simțind, dimpotrivă, o mare 
uşurare. Credeam că e o altă persoană. 

Probabil că blonda văzu ceva pe chipul lui, pentru că izbucni 
într-un hohot de râs. 

— Sper ca femeia cealaltă să fie frumoasă. 

— Bineînţeles. La fel ca tine, răspunse Jaime, politicos. 

— Îţi mulţumesc; eşti foarte amabil, răspunse ea. 

Blonda voia să continue conversaţia cu el şi-l lăsase pe 
partenerul ei cu vorba în gură, întorcându-i spatele, de parcă nu 
l-ar fi cunoscut. Bună ocazie! se gândi Jaime. E şi mai dispusă la 
joc decât mine. Dar inima încă îi bătea repede cu gândul la 
Karen. Lucrul de care avea el nevoie acum era un afurisit de 
păhărel! 

— Ai venit cu ea? continuă fata. 


— Da, minţi Jaime. O caut. 

— Baftă, spuse ea ridicând din umeri cu o expresie ambiguă şi 
se întoarse spre celălalt bărbat. 

— Mulţumesc, spuse în chip de salut şi îşi deschise drum spre 
bar. Afurisita de Karen, şopti el, îmi apare ca o fantomă. 

Când barmanul îi servi un cubalibre, auzi: 

— Te invit eu, frátioare. 

Ricardo era acolo, în spatele barului, cu zâmbetul lui cu dinţi 
frumoşi şi mustata neagră. Jaime rămase împietrit; expresia 
aceea, intonatia aceea când vorbea. Deodată, Ricardo îi amintea 
de cineva pe care-l văzuse chiar în dimineaţa aceea. Nu aici, ci 
într-un loc foarte îndepărtat şi în vremuri străvechi. Nu era cu 
putinţă, se gândi el, dar era Hug de Mataplana. Prostii! Jaime 
respinse imediat o idee atât de absurdă. Cele trăite de 
dimineaţă îl afectaseră mai mult decât şi-ar fi imaginat. Incepea 
să aibă halucinaţii. 

— Ce onoare să te avem aici! îl salută strângându-i amândouă 
mâinile. Apoi, brusc interesat şi pe un ton malitios, adăugă: Ai 
adus-o şi pe blondă? 

— Ce plăcere să te văd! răspunse Jaime repede. Ce-i cu tine? 
Te bucuri sá mă vezi pe mine sau voiai s-o vezi pe ea? 

Ricardo râse. 

— Aşa e, e o femeie splendidă şi as fi încântat s-o revád. Dar, 
după cum o priveai, nu mi s-a părut că aveai de gând s-o laşi. 
Ce se întâmplă? Ai schimbat-o deja cu alta? 

— Nu. Am venit singur, răspunse el laconic. 

Cu toată prietenia care îl lega de Ricardo, Jaime nu dorea să 
înceapă o conversaţie despre Karen. Nu era momentul. Nu voia. 

— Ai ajuns la locul indicat. Ricardo ştia să intuiască şi să 
respecte intimitatea prietenilor lui. Am ce-ţi trebuie ţie. Se 
lumină din nou la faţă. 

— Câte grade are tequila? 

— Să fim serioşi, Jaime. Tu n-ai nevoie de tequila. Tu ai nevoie 
de o gagică mişto. 

— Poate că ai dreptate, dar acum te îndeletniceşti cu traficul 
de femei albe? 


— Galbene, brunete, ce-mi iese în cale. Dar treaba asta a mea 
nu e pe bani. Îmi place să-i văd fericiţi pe prietenii mei. 
Aşteaptă-mă aici! 

Ricardo ieşi din spatele tejghelei; ţinea barul sub control şi îşi 
putea consacra timpul distractiei. lar pentru Ricardo, prima grijă 
erau femeile; muzica şi prietenii se luau la întrecere pentru locul 
al doilea. Jaime îşi spunea că Ricardo găsise în sfârşit o afacere 
în care munca îi făcea plăcere. 

ÎI luă pe Jaime pe după umeri şi îi spuse pe un ton de mare 
confidentialitate: 

— E o tipă mexicană născută aici, dar cu toată savoarea din 
Guadalajara; e tare desfrânată. Prietena cu care umblă tot 
timpul este combinată cu un american. Vreau s-o cunoşti. Dacă- 
ti dai osteneala si o să-i placi, o să vezi tu ce-i bun. Are un trup 
şi un ritm de n-o să-ţi mai dea pace. Sper că n-o să mă faci de 
râs; un prieten nu poate da greş cu aşa ceva. Ai înţeles? 

Jaime ridică din umeri; era evident că Ricardo avea cunoştinţă 
la prima mână despre ceea ce vorbea. Nu-l deranja că aşa 
stăteau lucrurile. În tinereţea lor boemă nu o dată îşi 
schimbaseră între ei prietenele. 

— Adică, te foloseşti de mine ca să faci reclamă la afacere, 
da? lată, vine Jaime să facă să explodeze dinamita pe care alţii 
n-au putut s-o aprindă pentru că aveau fitilul scurt. Jaime îl 
privea ironic pe Ricardo. Nu-ţi face griji. Sunt sigur că, după ce o 
sá mă cunoască, nu-ţi vei pierde clienta. 

— Ce pramatie îmi eşti! răspunse Ricardo cu un hohot de râs. 

Lui Karen îi era frig, dar nu-i mai era frică şi înaintă hotărâtă 
spre celălalt capăt al piatetei. De acolo, tatonând zidurile în 
întuneric, strádutele înguste o conduserá la fortificațiile din 
afară ale satului. Ajungând la zidul dintre miazănoapte şi apus, 
pipăi peretele şi privi stelele. Era încă noapte, dar pentru puţin 
timp. 


începu să escaladeze zidul încet şi cu grijă. Auzi că de sus se 
striga: 

— Stai! Cine este? Era un străjer. Zâmbi şi îi binecuvântă pe 
cei care rezistau până la capăt. 

— Sunt eu, Corba, îi spuse cu voce răspicată. 

— Noapte bună, stăpână. 

— Ti-e frig? 

— Foarte tare, stápaná. 

— Fie ca Dumnezeul cel bun sá te binecuvánteze, osteanule! 

Continuá sá urce scara, care acum cotea, sprijinitá de zidul 
orientat spre rásarit; focurile de tabárá pe care asediatorii le 
tineau aprinse lipite de ziduri erau de cealaltá parte. 

— Doamnă Corba, aveţi grijă sá nu vá arátati în lumină! 
Arcasii stau la pândă! 

— Îţi mulţumesc. 

Ajungând în înaltul fortificaţiei, Karen înaintă, ascunzându-se 
în spatele parapetului ca să nu fie văzută de afară şi, ajungând 
la o porţiune descoperită, o străbătu iute; flăcările nu ajungeau 
până la această înălţime, dar se simţea căldura trecând prin 
crenel. 

Rămase în locul acela, ascunsă de parapetul zidurilor, dar 
aproape de deschizătură. 

În curând, avea să se crape de ziuă. Stelele luceau, licărind pe 
cerul îngheţat al primei nopţi de martie. 

Aşezându-se pe o piatră cioplită, privi de acolo casa ei 
fortificată; îi ghicea cu greu silueta de cealaltă parte a incintei. 
Fiii, soţul şi mama ei se aflau acolo. Dumnezeul cel bun se va 
îngriji de toţi. Ochii i se umplură de lacrimi gândindu-se la ei. 

Simţea în continuare o pace lăuntrică şi îşi aminti vremurile 
mai bune când regele Aragonului se lăsa pradă iubirii pentru ea. 
Fusese cea mai frumoasă dintre frumoase, cea mai nobilă dintre 
nobile, doamna cu cel mai mare farmec. Cântată de toţi 
trubadurii, cerută în căsătorie de cei mai nobili bărbaţi din 
Occitania, Burgundia, Gasconia, Provensa, Aragon şi Catalonia. 
Ochii ei verzi te fermecau, glasul ei te cucerea. Corba, 
Vrăjitoarea, o numeau invidioasele. 

Nu se născuse ca să fie umilită şi nu le va face această 
plăcere inchizitorilor. 


Cerul întunecat începea să dea la iveală dungi albastre-închis 
care-i permiteau să zărească munţii de la răsărit şi de la 
miazăzi. Se iveau zorile, iar ea simţea liniştea cuiva care nu mai 
suferea de îndoieli. 

Isi descáltá încet cizmele de piele şi, scotándu-si pantofii de 
bal din buzunarele adânci ale hainei, îi încălţă. Isi scoase haina, 
rămânând doar în rochia ei de gală; cea în care dansa la 
petreceri. Rochia de la rege, îşi spuse ea: veşmântul pe care îl 
purtam ca să-l aştept pe Pedro şi în care mi-am luat adio de la 
el. 

Un vânt îngheţat şi necruţător o făcu să dârdâie din tot 
corpul, dar ea nu-l mai simţea ca fiind al ei, pentru că înlăuntrul 
ei încă mai păstra căldura pe care i-o dăduse Bertrand. 

Privi din nou stelele şi începu să recite: 

— Tatăl nostru care eşti în ceruri. Vie la noi împărăţia ta. Făcu 
încet trei paşi şi se aşeză într-o spărtură din zidurile de apărare. 
Simtea căldura de la curentul de aer ascendent si, în faţă, pe 
deasupra munţilor, fâşia albastră se mărise lăsând să se vadă o 
alta mai limpede. Facă-se voia ta, precum pe pământ, aşa şi în 
cer. Fu conştientă de faptul că se rupea ceva la dreapta ei de 
parapetul de piatră. O săgeată. Pâinea noastră, supersubstantá, 
dă-ne-o nouă astăzi. 

Se apropie de margine, simțind din plin o foarte puternică 
dogoare ascendentă. Privi în jos şi, cu ochii umezi de un plânset 
liniştit, dar de neînvins, văzu focul, fascinant, care se răsucea 
acolo, în abis, ca un enorm dragon nerăbdător cu prada sa. 

Auzi şuierul unei alte săgeți. Oamenii strigau în afara zidurilor, 
dar îi auzea şi înăuntru. 

— Şi iartă-ne nouă greşelile noastre aşa cum şi noi iertăm... 

Altă săgeată. 

Corba îşi lua zborul. Şi ca o femelă de corb negru în întuneric, 
zbură ca să răspândească erezia în lume. Sau aşa au povestit 
catolicii, care o numeau vrăjitoare. 

Adevărul e că s-a aruncat ca în apă, aşa cum învățase, când 
era mică, să se arunce din barcă în Mediterana, când tatăl ei era 
consul al contelui de Toulouse la Barcelona. 


A simţit că intră într-o mare fierbinte şi că voalurile rochiei 
îndrăgite şi splendida ei coamă de păr, odinioară neagră ca 
tăciunele, deveneau lumină şi căldură, multă căldură. 

— Şi nu ne lăsa pe noi să cădem... 

Continua să simtă pace. 

Impactul, în mijlocul jăraticului de pe rug, ridică nenumărate 
scântei care, strălucitoare, se înălţară cu aerul cald spre 
răsăritul soarelui. Dar nu au ajuns la stelele îndepărtate şi reci 
care contemplau, impasibile, sfârşitul Corbei, Doamna. 

* 


Karen se trezi din nălucire. Era acolo, în patul ei, în 
apartamentul ei din Los Angeles. Simtea moliciunea plăcută a 
cearşafurilor. Coşmarul ajunsese la capătul său. Ceea ce dorise 
cu atâta înfocare şi încercase atât de mult să forţeze în 
ceremoniile ce aveau loc dinaintea tapiseriei catare tocmai se 
împlinise acum spontan, în plin vis. Încercă să-şi graveze în 
minte cele văzute şi simţite. Le-ar mai putea cumva uita? 
Reuşise să-şi deblocheze memoria şi să avanseze spre 
încheierea ciclului. Şi acum, odată depăşite durerea şi 
frământarea, sentimentul era profund şi frumos. Ce poveste 
cumplită şi, în acelaşi timp, cât era de frumoasă! Niciodată nu i 
se vor şterge din minte acele momente trăite. Trăite când? In 
urmă cu secunde sau cu secole? 

* 

Îşi întinse braţele, având încă sub pleoape imaginile din vis. 
Căuta pe cineva, dar nu găsi decât neantul. li lipsea căldura 
altui trup, căldura lui Jaime. 

Unde era? Fugise. Sună la apartamentul lui la zece, la 
unsprezece şi la douăsprezece, numai ca să-i audă vocea 
înregistrată pe robot. Privi ceasul de pe noptieră. Trei dimineaţa, 
iar el, pe undeva pe afară, pierdut în infinitele posibilităţi 
nocturne ale acelui uriaş numit Los Angeles. 

Lui Jaime îi era frică. Da, îi era frică de ea şi de jurământul de 
credinţă şi de supunere făcut congregatiei catare. Frică să nu-şi 
piardă libertatea, adevărata moştenire de la familia lui şi care, 
ca orice utopie, niciodată nu va deveni realitate. 

Acum fugea. Cât de departe? Pentru cât timp? Karen nu ştia, 
dar dorea să se întoarcă degrabă. Chiar acum! Ea avea într- 


adevăr nevoie să împărtăşească cuiva minunata experienţă din 
noaptea aceea şi, în special, lui Jaime. 

Ştia că se va întoarce. Nimeni n-a rezistat vreodată nevoii de 
a închide ciclul memoriei spirituale odată deschis. Jaime va dori 
să reia din nou imaginile şi sentimentele regelui Pedro şi nu se 
va opri până când nu va ajunge la capăt. Chiar dacă ar suferi din 
această pricină. Chiar dacă ar deveni sclavul trecutului şi ar 
renunţa la o parte din libertatea lui. 

Karen se ridică din pat, merse la bucătărie şi scoase din 
frigider o sticlutá de apă minerală Perrier. Turnă într-un pahar o 
portie generoasă de whisky vechi de malt si îl îndoi cu apă. 
Apropiindu-se de fereastra mare din salon, stinse luminile şi 
dădu perdeaua la o parte. Noaptea era tăcută, iar luna, într-un 
strălucitor pătrar în creştere. Se aşeză pe covorul alb pluşat, 
mulţumită pentru cât de bine se simţea în cămaşa ei de noapte 
din bumbac, veche şi deloc sexy. Şi privi luminile oraşului. El se 
afla acolo, undeva, şi, chiar dacă nu o ştia, se va întoarce la ea. 

Karen ştia că trebuie doar să aştepte. Aşa cum făcuse înainte, 
cu atâta timp în urmă, de atâtea ori. Doar să aştepte ca el să 
vină. Şi va veni. 

Îşi atinti ochii albaştri în întuneric. 

— Vino, îi spuse ea. 

Ricardo o găsi pe Marta pe ring dansând la distanţă cu un 
bărbat. Cu un frumos păr negru şi ochi expresivi, Marta să tot fi 
avut vreo treizeci şi ceva de ani. Purta o rochie închisă la 
culoare cu fusta scurtă care îi marca rotunjimile plăcute ale 
şoldurilor şi apoi se lărgea într-un cloş uşor ca să lase 
descoperite nişte picioare lungi, cárnoase şi frumos modelate. 
Avea graţie şi stil în mişcare. Fără niciun menajament pentru 
partenerul ei, Ricardo îi ceru celeilalte fete care dansa pe ring să 
o cheme, pentru că muzica o împiedica să-l audă. Când Marta îl 
privi pe Ricardo, acesta îi arătă prin gesturi largi să se apropie. 


— Marta, ţi-l prezint pe cel mai bun prieten al meu, Jaime, îi 
spuse Martei când aceasta ajunse lângă ei. l-am vorbit mult de 
tine şi e înnebunit să te cunoască, minţi Ricardo cu neruşinare. 

— Încântată de cunoştinţă. 

— O plăcere. 

Şi-au dat mâinile. 

— Vă las. Am o afacere de care trebuie să mă ocup. Dar 
înainte, vreau să vorbesc ceva în particular cu Marta, spuse 
Ricardo trăgând-o deoparte ca să-i şoptească la ureche, în 
vreme ce arunca priviri smecheresti spre Jaime. 

Marta părea amuzată şi îl privea pe Jaime cu un zâmbet mai 
mult sau mai puţin vădit, după întorsăturile pe care le lua 
relatarea lui Ricardo. 

— Să vedem cum te comporti, îl provocă acesta pe Jaime la 
plecare. 

Rămaseră faţă în faţă, zâmbind amândoi, Jaime cu paharul de 
cubalibre în mână şi Marta privindu-l atent, cu braţele strânse la 
spate. 

— Ce ţi-a spus neruşinatul ăla despre mine? întrebă Jaime. 

— Lucruri bune. Dar ceea ce aş vrea eu să ştiu este ce ţi-a 
povestit el despre mine. 

— Minuni; zicea că eşti candidata ideală pentru viitoarea mea 
căsătorie. Jaime cunoştea bine stilul prietenului său. 

Marta izbucni în râs. 

— Mie mi-a spus că eşti funcţionar de rang înalt, divorţat, că 
ai multe parale şi inima distrusă. Misiunea mea în noaptea asta 
este să ţi-o vindec. 

Jaime râse cu poftă; era tipic pentru Ricardo. 

— Ricardo e un prieten bun. Ai de gând să accepti misiunea? 

— Mă rog, tocmai am cunoscut un tip care nu e rău deloc şi l- 
am lăsat baltă pe ring, răspunse ea prefăcându-se că ia o 
hotărâre importantă. Pe de altă parte, tu ai recomandări foarte 
bune şi Ricardo m-a ameninţat că-mi va refuza intrarea în club 
dacă nu te tratez bine. Spune-mi, cât eşti de interesat ca eu să 
accept misiunea? 

— Foarte. Inima începe sá mi se însănătoşească doar 
privindu-te. 


— Bine, atunci vino cu mine. O să-mi fac plăcerea de a avea 
pentru o clipă doi curtezani, îi spuse ea, făcându-i grațios cu 
ochiul. Fireşte că tu ai un mic avantaj. 

Jaime o urmă pe ring, gândindu-se că Marta ştia să-şi joace 
bine cartea. Ea i-l prezentă pe însoţitorul ei şi, fără să dea alte 
explicaţii, începu să danseze. Marta evolua cu ritm şi 
senzualitate între cei doi bărbaţi; simțind că se lua cu cineva la 
întrecere pentru ea, lui Jaime începu să-i crească dorinţa. 

După mai multe melodii, se auzi un bolero şi, de îndată ce 
identifică muzica, rivalul lui Jaime îi ceru Martei rândul la dans. 
Aceasta se scuză spunându-i că Jaime îi ceruse dinainte primul 
dans lent şi îl luă pe Jaime pe ring. 

— Sper că măcar ştii să dansezi bolero, îi spuse ea. 

— Te rog, n-ai observat accentul meu cubanez? Bunicul meu a 
inventat boleroul! 

Marta râse veselă şi se concentrară amândoi asupra dansului. 

După câteva clipe, Jaime o invită pe fată să bea ceva la bar. 
Au stat de vorbă. Ea era americancă din prima generaţie şi 
prosperase; avea un masterat în ştiinţe economice, lucra pentru 
o bancă importantă din sudul statului California. De mai multă 
vreme, devenise independentă de familia şi de cartierul ei şi 
trăia singură în propriul său apartament. Asta nu le plăcea 
bătrânilor ei, dar se simțeau mândri de fiica lor. Viaţa o pusese 
în situaţia de a nu fi nevoită să depindă de părinţi, nici de vreun 
bărbat, iar ea profita de libertate. Ricardo avea dreptate. Era o 
femeie strasnicá, iar excitatia de moment îl făcea pe Jaime să 
uite cele petrecute în dimineaţa aceea. 

Pe la trei, Marta se uită la ceas şi Jaime o întrebă dacă doreşte 
să plece. Ea îi spuse că da şi Jaime o privi în ochi cu un zâmbet 
uşor şi o întrebă: 

— Acasă la tine sau la mine? 

— La tine, spuse Marta, si un mic fior de plăcere anticipată 
străbătu corpul lui. 

leşiră într-o noapte diafaná. El o luă de după mijloc; ea făcu 
acelaşi lucru şi merseră în tăcere până la maşină, privind la 
strălucirea luminilor. 

Deodată, lui Jaime i se păru că vede ceva ciudat, dar familiar, 
în întuneric. Era ca o sclipire albastră, poate verde, a unor ochi 


de femeie care îl chemau din întunericul adânc. Vedea ochii şi 
auzea murmurul de neînțeles care îl chema. Ceva se petrecea 
înlăuntrul său, un lucru pe care nu-l putea controla. 

Avea alături de el o femeiuşcă precum avusese puţine până 
atunci. Şi o dorea. Dar ceva îl atrăgea spre altă femeie. Era o 
obsesie. 

„Ca fluturele de flacără”, îi atrase atenţia vocea interioară. 

— Prostii, şopti el. 

— Ai spus ceva? întrebă Marta. 

— Oh! Nimic, draga mea. Că sunt fericit să fiu lângă tine, 
răspunse Jaime, deschizându-i portiera maşinii. 


DUMINICĂ 

Când Jaime s-a trezit târziu în cursul dimineţii, Marta dormea 
în patul lui, acoperită pe jumătate cu un cearşaf; erau goi 
amândoi. Dând la o parte acoperământul, privi partenera. 

Cu forme generoase, dar fără exagerare, Marta era o femeie 
frumoasă. Jaime făcea din nou comparații. De-a lungul nopţii n-a 
putut să-şi scoată din minte imaginea lui Karen, până într-acolo 
încât, la un moment dat, a ajuns să creadă că făcea dragoste cu 
ea în trupul Martei. De ce? 

Karen probabil că era vrăjitoare şi el căzuse sub influenţa ei. 
Cele două femei nu semănau câtuşi de puţin. Marta era aproape 
de înălţimea lui Karen, dar membrele şi rotunjimile lui Karen 
erau mai stilizate. Una era blondă, cealaltă, brunetă. Marta avea 
tenul alb uşor bronzat, Karen era mai palidă. Una cucerea cu 
nişte frumoşi ochi negri migdalati, ceilalţi erau de un albastru- 
intens. Părul pubian al uneia era blond şi rar, pe când al 
celeilalte forma nişte gratiosi cárlionti negri. Cu una vorbea în 
spaniolă, cu cealaltă, în engleză. Marta era mai matură, mai 
dezinhibată în ceea ce priveşte sexul, luând iniţiative pe care 
Jaime nu le cunoştea la Karen. A fost o noapte grozavă şi, cu 
toate astea, ceva nu mergea bine. O înşelase pe Karen. Asta era 
oare ceea ce îl durea? 

Sau era amintirea tulburătoare a experienţei din ziua 
anterioară din refugiul secret al catarilor? 

Oricare ar fi fost cauza, Jaime nu trăia satisfacția şi relaxarea 
pe care ar fi trebuit să le simtă după o noapte în care avusese 
parte de o femeiuşcă atât de frumoasă precum cea care era în 
patul lui. De ce? 

Marta deschise ochii. Îl privi pe Jaime şi, zâmbind, se întinse 
după cearşaf ca, apoi, să se învelească plină de pudoare. 


— Bună dimineaţa, salută ea, acoperindu-se până la gură. 

— Bună dimineaţa, Marta. Cum te simţi? 

— Minunat. Si tu? 

— Excelent. A fost o noapte fabuloasă. 

— Bine, mă bucur. Misiune îndeplinită. Ricardo o să mă lase 
să mă întorc la club. 

— Doar n-o să-mi spui că ai făcut-o pentru Ricardo? întrebă 
Jaime scandalizat. 

— Nu, prostule. Te-am cunoscut prin el, dar pe urmă eu am 
ales între două opţiuni şi nu-mi pare rău de alegere. 

— Slavă Domnului. 

— Bine, continuă Marta cu un zâmbet sugubát. Ce faci acolo 
în picioare şi în pielea goală? Vreo demonstraţie de atribute, în 
cazul în care nu mi-aş fi dat seama? A fost bine azi-noapte, dar 
nici chiar aşa. A 

Jaime nu se aştepta la înţepătură. In realitate, era atât de 
absorbit în gânduri, încât nu-şi dăduse seama că se expunea 
gol. Râse cu poftă. 

— Hotăram dacă să merg la duş sau la bucătărie să pregătesc 
micul-dejun. 

— La duş! strigă Marta, sărind veselă din pat; Jaime o urmări. 

La duş, au făcut din nou dragoste, sub apă, explorându-şi 
trupurile. Marta era plină de imaginaţie şi o parteneră 
amuzantă. După ce s-au şters, au mers în bucătărie, unde s-au 
îmbrăcat doar cu sorturile. Jaime observă că fundul Martei nu 
era înalt şi ridicat, precum cel al lui Karen, dar era rotunjor, tare 
şi teribil de senzual. 

Au pregătit un mic-dejun abundent cu pâine prăjită cu 
mirodenii, ochiuri, sláninutá şi cafea. Totul era perfect, se gândi 
Jaime, dar de ce avea o nelinişte? De ce nu se bucura de clipă şi 
de dimineaţa atât de plăcută? 

— Marta. 

— Spune-mi, Jaime. 

— Azi e ziua când o văd pe fiica mea şi a rămas stabilit să 
luăm masa împreună, minţi el. Sper să nu te superi dacă nu te 
invit, dar are opt ani şi este foarte sensibilă la prieteniile mele 
feminine. 

Marta păru dezamăgită, dar zâmbi. 


— Nu contează, spuse ea. Va fi în altă zi. 

Când Jaime o lăsă acasă, ea îl sărută pe buze şi îşi luă la 
revedere. 

— Sună-mă. 

— O voi face. Îţi mulţumesc pentru noaptea asta. 

— Cu bine, Jaime. 

Dar gândurile lui Jaime erau deja în altă parte şi, uitând de 
amenda din ziua anterioară, acceleră spre locul unde mintea lui 
îşi petrecuse noaptea. Dumnezeule, te rog, să fie Karen la ea în 
apartament! 

Paznicul de la poartă îi era necunoscut lui Jaime; cu o 
încetineală exasperantă, sună pe telefonul interior, în vreme ce 
Jaime agoniza în aşteptare. O fi ieşit în oraş? 

În cele din urmă deschise bariera făcându-i un gest cu mâna 
să treacă şi Jaime oftă uşurat. 

Când i-a deschis uşa, Karen mai purta încă vechea şi 
călduroasa cămaşă de noapte; nu spuse nimic, rămase privindu- 
| de sus în jos şi îi întinse braţele. Jaime o strânse cu putere, se 
simţea atât de fericit, încât îi dădură lacrimile în ochi. 

— Karen. Îţi mulţumesc că m-ai aşteptat, iubita mea. 

Karen îl pofti înăuntru, închise uşa şi, cu următoarea 
îmbrăţişare, simţi că a ajuns acasă. In cămin. Nu mai avea de 
pus nicio întrebare. Cel puţin, nu atunci. Nu voia decât să se 
bucure de clipa aceea minunată. 

Nici Karen n-a pus întrebări. Doar a şoptit: 

— Ştiam că te vei întoarce. 

În zori, grădinile care mărgineau plaja de la Santa Monica 
erau pustii. O briză rece mişca palmierii, iar Oceanul Pacific, 
întunecat şi îndepărtat, se zărea în fundal, dincolo de plaja lată. 

John Beck, în pantaloni scurţi, bluză de trening şi capul 
acoperit cu gluga, alerga, îndeplinind rutina de antrenament 
matinal. Îi plăceau singurătatea acelor ore de dimineaţă şi frigul, 
care făcea să aburească aerul pe care îl scotea pe gură. 

Dar, în dimineaţa aceea, observă că nu e singur. Ritmul lui 
era rapid, dar auzi zgomotul altor pantofi de sport apropiindu-se 
în urma lui. Neobişnuit. 

Deşi acum munca lui la FBI era mai mult de birou, nu-şi 
pierduse reflexele şi nu avea încredere în lucrurile insolite. În 
momentul şi locul acela, un fapt ciudat n-ar aduce niciodată 
veşti bune. Celălalt se apropia. Fără să înceteze alergarea, îşi 
deschise bluza de trening şi apucă revolverul. Simtea că 
necunoscutul era aproape în spatele lui. Atunci, sărind într-o 
parte, dădu piept cu el. 

— Bună dimineaţa, Beck, îl salută bărbatul, observând pe furiş 
că mâna agentului era în bluza de trening apucând patul 
revolverului. Puteţi să vă lăsaţi în pace arma, azi n-am intenţia 
să vă fac vreun rău. Gus Gutierres, tot în îmbrăcăminte sport, 
schiţă un zâmbet amuzat şi îi făcu semn să-şi continue 
alergarea. 

— Bună dimineaţa, Gutierres. Beck îşi continuă cursa, acum, 
amândoi în paralel. Nu mă aşteptam la vizite. Pentru că îmi 
închipui că întâlnirea noastră nu e întâmplătoare, nu-i aşa? 

— Bineînţeles că nu. Acest gen de probleme prefer să le 
discut la bar, dar se pare că dumneavoastră nu vizitaţi astfel de 
locuri. 


— M-ati supravegheat. 

— Nu v-ati dat seama? Grozav! 

— Ce doriti? 

Beck începu sá alerge mai repede; era un mod de a slăbi 
încordarea pe care i-o pricinuia neasteptata vizită. 

— De când cu cina de la ranch n-am mai stat de vorbă, dar aţi 
intrat şi aţi ieşit din Turnul Alb după bunul dumneavoastră plac 
punând multe întrebări. Gutierres îl urma fără dificultate. 

— Adevărat. Si? 

— Nu v-am împiedicat sá vorbiti cu cine aţi vrut şi să întrebaţi 
tot ce ati avut chef. Cu toate astea, dumneavoastră nu mi-ati 
dat nicio informaţie despre sectele despre care aţi spus că 
ocupă poziţii de control în corporație. Şi a sosit momentul să-mi 
daţi nişte amănunte. 

— Şi dacă refuz? 

Beck era supărat. Tonul lui Gutierres era prea categoric, fără 
îndoială că se molipsise de aroganta şefului său. Şi faptul de a-l 
fi luat prin surprindere, aşa cum o făcuse, alergând în zori, 
punându-l în stare de alarmă, ascundea o ameninţare 
intenţionată. Gutierres îi spunea prin asta că îl putea ochi în 
ceafă oricând ar fi vrut şi îi atrăgea atenţia, fără să i-o spună 
prin cuvinte. 

— Washingtonul va trebui să-şi caute alt om. Veţi fi declarat 
persona non grata în corporație. Vă voi interzice intrarea în 
sediul nostru, iar inspectorul Ramsey va înceta să vă mai paseze 
informaţii. 

— Nu puteţi face asta. 

Acceleră din nou ritmul, care şi aşa era foarte rapid. 

— Fireşte că pot. Davis poate, deci putem. 

Gutierres se aşeză în rând cu el fără dificultăţi; nu părea că 
efortul i-ar fi redus capacitatea de a vorbi. 

— Ce vreţi să ştiţi? 

— Tot ce ştiţi şi dumneavoastră. 

— N-o sá vă povestesc niciodată tot ce ştiu. Beck observa că 
gâfâie. 

— Bine. Daţi-mi ceva care sá mă satisfacă. Despre ce sectă 
vorbeati săptămâna trecută la ranch? 


— Vorbeam despre catari, dar am spus şi că nu avem 
certitudinea că ar fi implicaţi în asasinarea lui Kurth. Ştim că 
există credincioşi si ai altor societăţi secrete infiltraţi în 
corporatia dumneavoastră. 

Beck reduse ritmul cursei, nu-l putea menţine în acelaşi timp 
cu conversaţia; în schimb, pretorianul părea că poate fără 
probleme să facă şi una, şi alta. Afurisitul de Gutierres marca 
încă un punct; trebuia să o accepte, dar îşi spuse că va găsi el o 
ocazie să-şi încheie socotelile cu acesta. 

— Catarii sunt o sectă despre care se spune că vine din 
Europa secolului al XII-lea, dar că au apărut cu putere în ultimii 
ani aici, în Statele Unite. Au de-acum sedii în peste patruzeci de 
state. Cred în Cristos şi în reîncarnare. Un amestec foarte 
comercial care coincide cu tendinţele curentului new age”, atât 
de la modă în ultimul timp în ţară şi, în special, în California. Se 
răspândesc rapid şi vor continua să se răspândească. 

— Daţi-mi nume. 

— Şeful lor spiritual în California este un anume Peter Dubois 
si, deşi oficial este profesor de istorie, e posibil să fie suprema 
lor călăuză spirituală. Au şi o a doua fatetá, mai ideologică, mai 
politică; aceasta este condusă de un anume Kevin Kepler, un 
profesor charismatic de sociologie modernă de la UCLA. Datorită 
lui, grupul se ráspándeste rapid în mediile universitare. 
Conţinutul filosofic pe care îl propun pare inofensiv, dar în sectă 
există o fracțiune ermeticá şi impenetrabilă despre care credem 
că are planuri concrete pentru a obţine puterea pământească. 
Aici ar intra corporatia dumneavoastră. 

— Daţi-mi nume ale angajaţilor noştri. 

— Avem bănuieli, nimic concret. Nu vă voi da nume fără să 
am siguranţa. 

— Nu mi-ati dat suficiente informaţii, Beck. 

— Cred că acum aveţi destul material ca să lucraţi, Gutierres. 
Cercetati şi dumneavoastră şi, apoi, vom compara notele. Sediul 
lor oficial este pe Whilshire Boulevard, Clubul Creştin Catar. 


32 Curent religios născut în Statele Unite în jurul anului 1970 si care 
prezicea intrarea omenirii într-o nouă epocă, Epoca Vărsătorului. 
Scopul adepților este acela de a atinge o stare individuală bună prin 
terapii paralele, neconvenţionale, pe un fond mistic şi ezoteric, (n.tr.) 


— De acord, ne mai vedem. 

Fără să mai adauge altceva, Gutierres se întoarse, accelerând 
cursa spre o maşină cu geamuri închise la culoare care îi 
urmărea de la distanţă. Beck se opri şi privi, cu mâinile în 
şolduri, gâfâind şi cu privirea împăienjenită de aburii din propria 
respiraţie, plecarea lui Gutierres. Luminile dimineţii creşteau în 
intensitate. 


VINERI 

De o parte, bulevardul era mărginit de clădiri din anii treizeci, 
în tonuri pastelate; transformate în mici hoteluri, prezentându- 
se ca restaurante şi baruri şi, graţie personalităţii curentului art 
deco”?, au convertit zona în emblema oraşului Miami. Celălalt 
trotuar dă spre o plajă lată care separă insula de oceanul 
Atlantic. 

O mulţime pestriță de turişti veniţi din toată lumea, într-un 
amestec frenetic cu fauna locală, înţesa locul de plimbare, în 
vreme ce un chitarist al străzii cânta melodia de-acum clasică a 
Gloriei Estefan, „Tara mea”. Deşi era iarnă, în acea noapte de 
vineri vremea era blândă, invita la plimbare, iar strada era plină 
de maşini circulând încet cu farurile aprinse. Oamenii, pe jos sau 
în automobil, erau protagoniştii unui curios spectacol în care 
fiecare juca în acelaşi timp rolul de actor şi de privitor. 

Linda Americo şi echipa ei de auditori ieşeau din restaurantul 
cubanez situat pe Ocean Drive din Miami Beach, unde luaseră 
cina. Se simțeau usurati, pentru că terminaserá în sfârşit auditul 
unui serial de televiziune pe care studiourile Eagle îl turnau la 
Miami şi se întorceau, a doua zi, acasă. In bătrânul LA. 

— E o adevărată pierdere să te vâri în hotel cu această 
atmosferă, ce ziceti să mergem să bem ceva într-un local unde 
să ne putem mişca puţin şi trupul? propuse Frank. 

— Bună idee, aprobă imediat John. O să dormim mâine în 
avion, la întoarcere. Mi-au fost recomandate două localuri care 
sunt chiar aici. Vă înscrieţi, fetelor? 


53 Stil artistic lansat în 1925 la Expoziţia internaţională de arte 
decorative şi industriale moderne de la Paris, caracterizat prin gustul 
pentru linia dreaptă, culorile nete şi interpretarea geometrică a 
formelor din natură, (n.tr.) 


— De ce nu? spuse Dana. Am lucrat la toate orele câte are 
ceasul şi raportul este aproape gata. Merităm să savurăm puţin 
din Miami Beach, nu crezi, Linda? 

Linda prevăzuse că se va întâmpla aşa ceva în ultima noapte 
la Miami, ca şi răspunsul pe care-l va da. 

— Bineînţeles că merităm, Dana, am făcut o treabă bună. Dar, 
îmi pare rău, eu trebuie să merg la hotel, răspunse ea cu un 
zâmbet până la urechi. 

— Hai, sefa, nu ne strica distracţia, replică Frank. Totul este 
sub control, relaxează-te. Dă-ne o pauză. 

— Vino cu noi, îi spuse Dana, luând-o de braţ cu tandrete. Ori 
mergem toţi, ori niciunul. Nu mă lăsa singură cu plicticoşii ăştia 
doi. 

Linda râse cu un hohot vesel. 

— Dana, răspunse ea, sunt sigură nu numai că o să petreci de 
minune cu ei, dar o să-i si împiedici pe tâmpiţii ăştia doi să se 
vâre în bucluc hártuind vreo fată de origine latină. Hai, du-te si 
distrează-te. g 

Linda avea motive serioase să nu rămână. In ciuda faptului că 
era cu vreo doi ani mai mare decât Frank şi că îi era şefă, acesta 
se arăta mai atent decât ar fi fost normal şi poate că ar încerca 
o apropiere personală. Nu voia să rămână într-un scenariu de 
„două perechi”. Frank era un tânăr atrăgător şi simpatic cu care, 
în altă situaţie, Linda n-ar fi avut nimic împotrivă să iasă în oraş, 
dar, după acea affaire cu Douglas, numele ei era din motive 
evidente pe buzele multora şi nu-şi putea permite nici măcar cel 
mai mic comentariu care să-i pricinuiască şi mai multe probleme 
în corporatie. 

— De altfel, adăugă ea, sunt cam obosită şi mâine mai am 
încă de lucru aici. Am întâlnire cu producătorul serialului ca să-şi 
spună versiunea pentru raportul de audit, în legătură cu 
neregulile care apar în contabilitate şi în sistemul de decizie 
asupra furnizorilor. Ştiţi deja ce renume de ticălos are individul; 
nu va fi o întrevedere uşoară. Vă doresc drum bun la întoarcere. 

— Hai, şefa. Acum Frank o apucă şi el de braţ. Nu te tine cu 
nasul pe sus şi vino un moment cu noi. Doar un pahar, o 
jumătate de oră. 


Linda n-avea niciun chef să meargă la hotel şi felul în care 
Frank o apucase de braţ îi produse un fior plăcut; dar răspunse: 

— Nu, Frank. Ştiţi bine că nu mă ţin cu nasul pe sus. Dar azi 
nu pot, într-adevăr. Mergeţi si distrati-vá. Eu opresc un taxi si 
mă duc la hotel. 

— Te rog, Linda! interveni acum John. Nu ne lăsa singuri. Ce-o 
să facem fără şefă? 

Linda izbucni într-o hohot de râs. 

— O să vá distrati ca niciodată, cu siguranţă. Acum plec. 
Petrecere frumoasă, ne vedem la Los Angeles. 

— Aşteaptă, Linda, interveni Frank din nou. Te conduc. Să 
rămână ăştia doi să-şi ia păhărelul. 

Linda îşi spuse că nu se întoarce la hotel singură cu Frank sub 
niciun motiv. Nu conta absolut deloc ce s-ar întâmpla după 
aceea; ceea ce conta erau comentariile picante pe care le-ar 
genera această ştire. 

— Nu, Frank, sub nicio formă. Este ultima ta noapte la Miami, 
distrează-te. O meriti din plin. 

— Nu te vom lăsa să mergi singură la ora asta din noapte, 
insistă Frank. Mă simt obligat să te însoțesc. Pe mine nu má 
deranjează să beau ceva singur la hotel. 

— Mă voi întoarce singură, Frank! puse Linda lucrurile la 
punct pe un ton energic, ca apoi să-l îndulcească printr-un 
zâmbet. Dacă asta vă face sá vă simtiti mai bine, mă puteţi 
conduce la taxi. 

— Vá pot ajuta cu ceva, domnisoará? 

Receptionerul îşi arăta cel mai frumos zâmbet de reclamă la 
pasta de dinţi. 

— Treziti-má mâine la ora şapte, vă rog. Camera 511. 

— Bineînţeles, domnişoară Americo, admise bărbatul, după ce 
tastă la computer şi consultă ecranul. Doriţi mâine ziarul Wall 
Street Journal, ca de obicei? 

— Da, vă mulţumesc. 


— Să aveţi o noapte liniştită, domnişoară Americo. 

— Mulţumesc, şi dumneavoastră la fel. 

În momentul acela, holul era ticsit; vizitatori orientali şi un 
cuplu aşteptând ascensorul. Nişte turişti de vârsta a treia, ei în 
pantaloni în carouri deschise la culoare, iar ele cu o adaptare 
oxigenată a unei coafuri din anii şaizeci, ieşeau râzând din 
restaurant ca să se îndrepte spre bar; Dakota de Nord sau 
Dakota de Sud? se întrebă Linda. Un bărbat aşezat într-un 
fotoliu art deco de culoare portocalie pastelată vorbea la 
telefonul mobil, iar în spatele geamurilor bizotate cu chenar ale 
barului, care avea aerul să fie plin, un grup părea că 
sărbătoreşte ceva cu mari hohote de râs. 

Linda grăbi pasul la auzul clopotelului de la ascensorul care se 
deschidea, alăturându-se cuplului care intra în el; latino- 
americani, îi identifică ea, şi cu siguranţă în luna de miere, 
deduse după înfăţişarea lor drăgăstoasă. 

— Noapte bună, le dori ea când ascensorul se opri la etajul 
cinci, având siguranţa că într-adevăr se vor bucura de o noapte 
nemaipomenită. 

— Mulţumesc, răspunse tânăra. 

Linda o porni pe mocheta moale de culoare verde pastelat cu 
margini portocalii. Unde şi-o fi pus cardul magnetic care dă 
acces în cameră? Da, îl găsi acolo, în geantă. Un bărbat tânăr, 
înalt, blond, îmbrăcat în costum şi cu cravată venea pe culoar 
din direcţie opusă; se vor întâlni la câţiva paşi de camera ei. 

N-avea timp să intre în cameră şi nu voia să aibă uşa deschisă 
când tânărul s-ar încrucişa cu ea. Cum nu găsea motive să se 
întoarcă spre ascensor, avea să-şi continue drumul pe culoar 
pentru ca apoi să se întoarcă spre cameră. Linda păstră cardul 
în mână, înaintând cu pas hotărât; când se încrucişă cu 
bărbatul, îi aprecie ochii albaştri şi trăsăturile regulate, în ciuda 
unui nas cam turtit. Îl salută cu un scurt „bună!”. 

Bărbatul făcu din cap un gest de salut, schitánd un zâmbet 
strâmb. Tocmai trecuse de el când simţi o smucitură violentă; 
individul o prindea din spate, acoperindu-i gura cu mâna. lar pe 
gât, Linda simţi muşcătura rece a unei lame de oţel. 

— Fii cuminte şi n-o sá pátesti nimic, îi spuse acel individ cu o 
voce uşor răguşită, dar plăcută. Accent de New York. A fost 


primul gând prostesc care-i veni în minte. Să mergem la tine în 
cameră, porunci bărbatul. 

Linda încercă să se liniştească şi să gândească la rece. Inima 
îi sărea nebuneşte din piept. Nu. În cameră, nu, ar fi ultimul 
lucru pe care l-ar face. 

— Ar fi mai bine să te supui, sau îţi iau gâtul, o somá el cu 
glas blând, dar hotărât. Cum tipi, cum eşti moartă. O să fii 
cuminte? îi spuse acum, de parcă ea ar fi fost un copil mic. 

Linda hotărî să se prefacă ascultătoare şi spuse da din cap. 

— Asa îmi placi, aprobă tânărul, cu satisfacţie. Hai, miscá-te. 

Linda se îndreptă spre camera 515. Va simula că nu 
funcţionează cardul. 

— Asta e o greşeală, frumoaso. Briciul îi înţepă gâtul şi ea 
făcu un pas înapoi ca să evite lama; era sigură că îi făcuse o 
tăietură. Când se dădu îndărăt, se trezi în spate cu pieptul 
bărbatului, puternic ca un zid. Camera ta e 511. 

Cum de ştia numărul? Ce o fi vrând? se întreba Linda, şi mai 
speriată, în vreme ce bărbatul o conducea spre cameră. 

— Deschide, spuse el. 

În momentul acela, Linda auzi clopotelul ascensorului. Putu sá 
vadă cu coada ochiului că intra cineva pe culoar. Poate să fie 
singura ei şansă! Se prefăcu că deschide uşa vârând cardul în 
fantă şi dădu din toate puterile cu cotul îndărăt. Când lovi ceea 
ce ea socotea a fi plexul bărbatului, briciul se îndepărtă de gâtul 
ei şi ea, ţâşnind ca din puşcă, o luă la fugă spre persoana care 
venea. 

— Ajutati-má, strigă ea. 

Mai văzuse figura aceea înainte. Era bărbatul cu telefon din 
hol. Rámase liniştit, parcă surprins, dar, când Linda ajunse în 
dreptul lui, individul îi cârpi o palmă zdravănă, care o făcu să 
cadă la pământ. Linda încerca să înţeleagă noua situaţie când 
simţi că îi astupau gura cu bandă adezivă, şi în câteva clipe, îi 
legară mâinile la spate. Era ceva rece. Nişte cátuse? 

Cu toate că măsura peste un metru şaptezeci şi era bine 
proportionatá ca greutate, o ridicară ca pe un fulg. Tânărul 
deschise uşa camerei cu cardul şi, fără să aprindă luminile, o 
împinseră înăuntru. Linda se împiedică, prábusindu-se la 
pământ, cu gura în jos. Privind spre fereastră, văzu o frumoasă 


lună în pătrarul ei în creştere care, în drumul spre plenitudine, 
îşi lansa misterioasele raze în încăperea întunecată. Ferestrele. 
Poate ultima ei posibilitate de scăpare; dar de la etajul cinci, 
asta echivala cu o sinucidere. lar Linda voia să trăiască. 

Nu avea scăpare, aşa că şansele ei de supravieţuire 
depindeau de ea, dacă nu-i supăra pe indivizii aceia. E limpede, 
îşi spunea ea, tipul din hol îl anunţase pe celălalt că ea urcă. O fi 
auzit acolo numărul camerei? Sau îl ştiau dinainte? Răspunsul 
era cheia pentru a şti dacă va mai fi în viaţă a doua zi. 

* 


Auzi în spatele ei un zgomot ca de cauciuc si se întrebă ce sá 
fie. Unul dintre tipi se apropie de ferestre şi, după ce trase 
perdelele, celălalt aprinse luminile. Pe Linda o durea faţa şi se 
simţea lipsită de apărare şi vulnerabilă. Cel mai tânăr deschise 
televizorul şi începu să zapeze până găsi ceva care să-l 
satisfacă; erau ştirile de la CNN. Lăsă televizorul la volum tare, 
dar nu peste măsură încât să atragă atenţia. 

Linda îl auzi pe cel din spatele ei deschizând dulapul. 

— Îţi atârn haina? întrebă el. 

— Da, mulţumesc. 

În cea mai mare linişte şi parcă ar fi fost în propria lor cameră, 
îşi atârnară hainele. Apoi, trăgând-o de păr, o făcură să se ridice 
în picioare. 

— N-ai fost cuminte. M-ai păcălit de două ori. Şi sunt pe 
punctul de a mă supăra foarte tare. Era tânărul care, în picioare 
în faţa ei şi la o distanţă abia de douăzeci de centimetri de 
figura ei, îi vorbea cu o voce răguşită şi pe un ton amenintátor. 
Vreau să-ţi aud glasul şi vreau să-mi ceri iertare. O să-ţi scot 
căluşul. Dacă tipi, o s-o pátesti rău de tot şi după aia o să-ți tai 
gâtul. M-ai înţeles? 

Linda afirmă din cap. 

— O sá tipi? 

Fácu un gest de negatie. 

— Îmi promiti? 

Linda afirmă; nu credea că omul acela glumeste. Simti o 
smucitură puternică pe buze şi pe obraji când bărbatul îi smulse 
banda adezivă care îi acoperea gura. Atunci îşi dădu seama că 
indivizii aceia îşi puseseră nişte mănuşi de cauciuc precum cele 


ale chirurgilor. Nu vor să lase amprente, se gândi ea. Nu păreau 
să facă asta pentru prima dată. 

— Bine, frumoaso, cere-mi iertare. Spune: „lartă-mă, Danny, 
n-o să mai fac”. 

— Ce vreţi de la mine? De ce îmi faceţi asta? 

— Mai întâi, cere-i iertare, îi spuse celălalt, apucând-o de 
obraz cu o ciupitură. Spune: „lartă-mă, Danny, n-o să mai fac”. 
Şi spune-i-o pe un ton drăgălaş. 

— lartá-má, Danny, n-o sá mai fac. 

— Ce fată cuminte! Paul, ce vrei tu de la frumuseţea asta? 
Spune-i, nu fi timid. Povesteşte-i acum ce vrem. 

Linda îl privi pe celălalt bărbat. Se asezase pe o canapea şi îi 
privea cu un zâmbet plin de satisfacţie. Cu tenul deschis la 
culoare, părea să aibă peste treizeci de ani şi era mai voinic 
decât tânărul. 

— Danny şi cu mine suntem funcţionari de rang înalt, ca şi 
tine, trebuie să călătorim şi să fim departe de casă. Şi ce ne-am 
zis noi: să lăsăm asa o dulceaţă ca asta să se plictisească? Să fie 
nevoită să se bage în pat la zece seara! Si, în plus, singură! 
Tipul se delecta. Ne-am gândit că ti-ar fi poftă sá te distrezi 
puţin cu noi. 

— Bună idee, admise Linda, încercând să controleze situaţia. 
Haideţi să ne distrăm. Dar, cu mâinile legate, nu mă amuză 
deloc. De ce nu-mi daţi drumul şi să mergem să bem ceva în 
oraş? Vă invit eu. O să ne simţim bine fără ca voi să intraţi în 
belele de care să trebuiască apoi sá vă cáiti. Ce părere aveţi? 

— Ce idee bună! spuse tipul mai voinic pe un ton batjocoritor. 
Eu am chef. Ce zici, Danny? 

— Da, e o idee bună, dar azi am venit obosit de la birou şi am 
poftă să rămân acasă cu nevestica mea... Şi... să fac dragoste 
cu ea aşa cum merită, adăugă el cu un zâmbet cu gura până la 
urechi, adresându-i-se Lindei. Ce zici de programul meu, iubito? 
Ti-e poftă să faci dragoste cu mine în noaptea asta? 

— Nu în aceste împrejurări. Bănuia că se jucau cu ea, dar 
trebuia să încerce să redirijeze situaţia. Dezlegati-má, să ieşim 
să bem ceva şi cu siguranţă că după aceea o să am şi eu chef. 


— Îmi pare rău, iubito, îi răspunse Danny, punându-i mâinile 
pe sâni. Mâine trebuie să mă trezesc devreme şi e mai bine s-o 
facem acum. 

Linda se dădu cu un pas îndărăt, dar el continua să-i pipăie 
sânii pe deasupra sutienului. Ea mai făcu un pas înapoi şi îi 
atrase atenţia: 

— Uite ce e, Danny, ce ai tu de gând să faci este un viol şi ai 
putea putrezi la închisoare pentru aşa ceva. Haideţi să bem 
ceva în oraş. Eşti un băiat frumos şi n-ai nevoie să te bagi în 
bucluc ca să faci dragoste cu o femeie. O s-o facem mai târziu 
cu consimţământul meu, de acord? 

— Uite ce e, frumoaso, răspunse acum Danny cu duritate, ai 
impresia că sunt prost? Bineînţeles c-o s-o facem cu 
consimţământul tău. Şi o să-mi dovedeşti că eşti o amantă 
excelentă, pentru că, dacă nu, îţi iau gâtul. Ai înţeles bine? 
Acum, o să te dezbrac, iar tu vei colabora în toate, dacă vrei să 
scapi cu viaţă de aici. E clar? 

Fără să-i lase timp să răspundă, celălalt se ridică şi îi puse din 
nou cálusul. 

— N-am încredere în târfa asta. E foarte probabil c-o să 
muşte. O să fie mai puţin amuzant, dar mai sigur. 

Danny începu să-i descheie bluza albă pe care Linda o purta 
sub jachetă. 

— Acum o să-mi demonstrezi cât de bine te porţi, fetito. Apoi, 
mângâind-o pe piele, îşi trecu mâinile spre spate şi îi desfăcu 
sutienul. 

Contactul cu mánusile de cauciuc era neplăcut. Linda încerca 
să se gândească. Nu putea face nimic, doar să încerce să-şi 
salveze viaţa. Tânărul începu cu pipăielile. 

Bărbatul se aşeză din nou în fotoliu, instalându-se comod 
precum cineva care avea să vadă un meci de baseball. Danny 
trase spre spate jacheta şi bluza pe mâinile pe care Linda le 
avea legate în cătuşe la spate, lăsând-o goală de la talie în sus. 
Apoi o împinse îndărăt şi ea căzu pe spate, împiedicându-se de 
marginea patului. Linda îl lăsa să facă orice, fără să se apere, 
încercând să se concentreze asupra unei imagini plăcute din 
trecut, ceva care să o îndepărteze de ceea ce i se întâmpla: 
singurul ei scop era să supravieţuiască. 


— Ai făcut-o bine, curvistino, îl auzi pe Danny spunând când 
se simţi satisfăcut. Acum trebuie s-o faci la fel de bine şi cu 
prietenul meu. Şi te anunţ că el e mai exigent. 

Deschise ochii şi îl văzu pe celălalt venind spre ea. Cântărea 
mult mai mult decât tânărul şi mirosea a tutun şi a alcool; ei îi 
venea să vomite. 

— Întoarce-te, îi spuse el de îndată. 

Cum Linda nu se mişca, el îi trase o palmă. Dorea ca totul să 
se termine odată, să o lase în pace şi îndură agresiunile fără să 
scoată un sunet din pricina căluşului şi înfigându-şi unghiile în 
palmă. În cele din urmă, Linda rămase vlăguită pe pat. Suferinta 
continua, dar durerea era prin comparaţie mai uşoară, încât nu 
părea durere. Tânărul o întoarse, lăsând-o cu faţa în sus. 

— Ce fată cuminte! Te-ai purtat bine, iubiţico, ştii ce îmi place 
după ce fac dragoste? Nu aşteptă răspunsul, pentru că Linda 
avea în continuare căluşul la gură. Să fumez şi să stau puţin de 
vorbă. Vezi bine, eu nu sunt un egoist dintr-ăia care, după ce se 
satisfac, adorm fără să vorbească o clipă cu gagica lor. Vrei o 
ţigară? întrebă el smulgându-i dintr-o smucitură banda adezivă 
de pe gură. Linda refuză din cap. Eu, da. Şi, scoțând o ţigară din 
pachet, şi-o puse în gură şi o aprinse. 

— Hai, Danny, m-am purtat foarte bine, spuse Linda 
rugátoare. Şi mi-ati făcut mult rău. Lăsaţi-mă acum. In seif am 
vreo patru sute de dolari bani lichizi şi nişte bijuterii. Luaţi şi 
cărţile de credit. Lăsaţi-mă aici legată, când o să fiţi departe şi 
în siguranţă, sunati la hotel sá mă elibereze. Danny o privea 
zâmbind. Pe lângă distracţie, şi bani. Ce mai vreţi? 

— Bună idee. Dă-mi combinaţia de la seif. 

Ea i-o spuse, iar celălalt tip, care se îmbrăcase deja, deschise 
seiful şi începu să-l golească de conţinut. 

— Asta a fost bine, iubito, dar n-am vorbit încă destul. Hai să 
stăm de vorbă. Care e parola de acces la laptopul tău? 

Linda tresări; tipii ăia voiau mai mult decât să o jefuiască ori 
să facă sex cu ea. Văzu cum bărbatul mai voinic se îndrepta 
spre computerul aşezat pe o masă şi îl conecta. 

— Dar ce vreţi? întrebă ea, panicată. 

— Răspunde, frumoaso, care e parola de acces la computerul 
tău? Dar cea de e-mail? 


Vor date despre corporație, îşi spuse Linda. Danny îşi scoase 
prezervativul, pe care-l puse într-o pungă împreună cu hârtia cu 
care se ştersese. Îşi puse chiloţii şi desfăcând picioarele Lindei, 
care atârnau afară din pat, se aşeză între ele, amenintátor. 
Trăgând din ţigară şi arătându-i-o, îi spuse: 

— Răspunde. 

Linda îi dădu parolele, iar celălalt începu să manevreze 
computerul. 

— Bine. Pentru moment, o faci bine. Acum, spune-mi: pe cine 
informezi din secta catarilor? 

— Despre ce vorbeşti? Linda era terorizată, dar încerca să o 
ascundă. Cine sunt catarii? 

Danny îi puse din nou banda adezivă pe gură şi trăgând din 
ţigară cu nesat, apropie uşor jarul de ea, ca să-l împiedice sá se 
stingă, şi începu să o ardă cu acesta. Linda simţi cum i se 
cambra şira spinării în vreme ce o durere cumplită, ca după o 
lovitură de bici, i se răspândea mai întâi în piept şi apoi în tot 
trupul. Tipá cum nu o mai făcuse vreodată, dar niciun sunet nu-i 
putu ieşi din gură. Când durerea îi îngădui să gândească, trăi 
absoluta certitudine că avea să moară în noaptea aceea. Măcar 
de-ar fi curând. 

Incepu să se roage. 

— Tatăl nostru care eşti în ceruri... 


SÂMBĂTĂ 

Jaime înaintă, simțind în picioarele desculte contactul rece cu 
dalele ce acopereau solul şi atingerea uşoară a tunicii pe trupul 
său gol. Se afla în sala cu tapiserie, cu Karen la dreapta şi Kevin 
la stânga lui, şi, spre deosebire de prima dată, când venise 
amuzat şi curios faţă de exotismul situaţiei, acum era foarte 
încordat. 

Inima îi bătea foarte repede şi simţi un nod în stomac. Voia să 
încerce din nou viaţa aceea ciudată! Voia să o simtă, să pipăie 
realitatea ei ireală. Data trecută fusese luat pe nepregătite; a 
considerat-o ca o simplă recreere, o alternativă la ieşirea cu 
barca pe mare sâmbăta dimineaţă. Dar acum era diferit, dorea 
să repete experienţa cu orice chip. 

De cealaltă parte a mesei vechi de lemn şi a ciudatului potir, 
Dubois, impresionant în tunica lui, cu părul şi barba albe, părea 
să nu fi observat intrarea lui în încăpere. Avea mâinile 
împreunate şi şoptea o rugăciune cu ochii închişi. Şi astfel, 
nemiscati, în picioare, au aşteptat ca Dubois să vorbească, dar 
acesta părea cufundat în sine şi în rugăciune. 

Fumul parfumat al lumânărilor îi copleşea simţul mirosului şi 
Jaime privi spre peretele din fund. Stânca solidă. Peştera. Un 
ritual al lumii subterane, al vechilor vrăjitori. Farmece? 

Îşi aţinti ochii asupra fascinantei tapiserii, care, după 
explicaţiile lui Karen, avea un nou tâlc, încă şi mai misterios. Jos, 
silueta din ovalul înconjurat de flăcări era Dumnezeul cel rău, 
stăpânul diavolului, imperfectiunea, pentru catarii moderni. 
Avea pe cap simbolul alfa, pentru că el era răspunzător de 
crearea fizică a lumii. Si a trupului omenesc. li ţinea pe Adam şi 
pe Eva într-o mână şi spada, în cealaltă. Natura senzuală, 
erotică, creativă, dar şi crudă şi distructivă. Intr-o mână, 


naşterea, creaţia, iar în cealaltă, pedeapsa şi moartea fizică. Dar 
numai moartea fizică, nu şi cea spirituală. De aceea, El nu era 
sfârşitul. El nu putea sfârşi ceva, nu avea puterea să o facă, iar 
destinul lui era acela de a fi înfrânt la capătul vremilor. 

Pentru că sus era Dumnezeul cel bun. Liniştit, în măreţia sa, 
impunător într-un cerc albastru-celest şi purtând coroana de 
rege peste toate. Îngerii îl slujeau. Într-o mână, binecuvântarea; 
iertarea greşelilor. În cealaltă, cartea înţelepciunii; învăţătura 
spirituală. Litera omega de pe coroana lui arăta sfârşitul 
drumului pentru om; perfecțiunea, renunţarea la trup şi triumful 
spiritului. Dumnezeul cel bun îl va înfrânge la capătul vremilor 
pe cel rău, iar spiritul va înfrânge carnea. 

Şi între cei doi dumnezeii, potcoava; simbolul reîncarnării după 
vechea tradiţie catară. Reprezenta asprimea drumului care îl 
conduce pe om către viaţa veşnică. Reîncarnare după 
reîncarnare într-o aspră ucenicie şi moarte fizică pentru a trece 
la viaţa următoare şi la lecţia următoare. 

Dubois îşi încheie rugăciunea, deschise ochii şi, adresându-le 
un gest de binecuvântare, le spuse: 

— Bine aţi venit, fraţilor. 

— Mulţumesc, Om Bun, răspunseră Karen şi Kevin. 

— Jaime Berenguer, naşii tăi mi-au spus că vrei să mergi mai 
adânc în experienţa spirituală pe care ai trăit-o în timpul 
botezului tău. Este adevărat? 

— Da, Om Bun. 

— Karen, Kevin, consideraţi că fratele Jaime este demn să 
progreseze mai mult în credinţa noastră? 

— Da, este demn. 

— Jaime, eşti dispus să-ţi reînnoieşti jurământul de a nu 
dezvălui nimic din ceea ce vezi şi trăieşti aici? Şi, de asemenea, 
să le dai ascultare fraţilor tăi mai mari dacă, într-o anumită 
ocazie, spre binele comunităţii, îţi vor porunci ceva? 

— Da, Om Bun. 

— Atunci, dă pe gât conţinutul potirului şi nu-l lăsa pe masă 
până nu îl termini. 

Jaime înălţă cupa grea şi simţi aroma iute şi dulceagă a 
mirodeniilor din ciudatul vin. 


— Să ne rugăm, propuse Dubois, şi începu să spună ciudatul 
său Tatăl Nostru. 

Jaime o făcea mecanic, în vreme ce privirea se întorcea spre 
tapiserie, care începea să capete viaţă; avu certitudinea că 
fascinanta experienţă revenea. Trecu de cealaltă parte a mesei 
şi, după ce se întinse pe divan, Dubois îi puse mâinile pe cap. 
Inchise ochii şi, simțind căldura palmelor, se lăsă purtat în 
călătoria sa spirituală. Spre mister. Spre trecut. 

— Spuneti-mi, Miguel, întreba Hug cu o curiozitate 
profesională, cum aţi reuşit să faceţi o asemenea tăietură şi 
doar superficial? Părea că i-aţi tăiat capul lui Huggonet. 

In cortul de campanie al regelui don Pedro al II-lea de Aragon, 
Jaime stătea tolánit pe nişte minunate perne arăbeşti. De 
cealaltă parte, în spatele unei másute octogonale cu desene 
geometrice complicate în sidef şi esențe preţioase, se odihneau 
Hug şi Miguel pe nişte perne mari. 

Glumeau. Dinţii, înconjurați de bărbi stufoase, le străluceau în 
lumina sfeşnicelor; nimeni n-ar fi zis că numai cu o oră în urmă, 
cu pumnalul în mână, fuseseră cât pe-aci să se omoare. 

— Să tai şi sá transez este singura îndeletnicire pe care mi-o 
permite titlul meu nobiliar. 

— Această îndeletnicire este şi a mea, răspunse Hug, dar cu 
cât transez şi tai mai adânc, cu atât o fac mai bine; eu nu má 
mulţumesc cu jumătăţi de măsură. 

— Afurisitul acela merita o lecţie pentru îndrăzneala si 
neobrăzarea lui. Data viitoare îl ucid. 

— Nu avea intenţia de a-l insulta pe stăpânul nostru regele, 
transmitea doar ce fac şi ce spun duşmanii acestuia. 

— Fir-ar să fie, că nu-i asa! Miguel ridică glasul. Ceea ce 
pretinde Huggonet este ca regele să se războiască împotriva 
francezilor ca să-i apere pe acei eretici catari. lar, 
dumneavoastră, Hug, îi cunoaşteţi bine intenţia. Cu scuza că el 
cântă ceea ce alţii compun şi că povesteşte ce vorbesc francezii, 


el insultă şi provoacă. Trupa cere să meargă la război, iar nobilii 
se simt ofensati şi aprinşi de mânie. Cu înfăţişarea lui firavá, 
afurisitul de trubadur eretic are mai multă forţă în lăuta lui decât 
au o sută de cavaleri aragonezi în săbiile lor, afirmă Miguel. 
Atunci când cântă împotriva cruciadei, înşelând naivitatea şi 
nevinovăția trupei si a multor nobili, doreşte să-l oblige pe 
stăpânul nostru regele. Nu i-aţi auzit? Azi cereau să meargă la 
război împotriva cruciaților lui Simon de Monfort. În realitate, la 
război împotriva papei. Să cânte poeme despre cavaleri şi 
doamnele lor sau istorii triste despre eroii din vechime! Aceasta 
este treaba unui trubadur, să le facă pe doamne să plângă. 
Dacă se mai amestecă în politică prin cântecele lui, îi iau gâtul 
dintr-o singură tăietură! Un bufon cu nădragi strânşi pe pulpe! 
N-aţi văzut cum a făcut pe el de frică atunci când l-am înţepat 
pe gât? 

— Huggonet cântă faptele, Miguel, argumentă Hug. Cu scuza 
de a-i combate pe catari, francezii îi asasinează pe vasalii din 
Occitania ai regelui nostru don Pedro şi pun stăpânire prin forţa 
armelor pe gospodăriile celor care îi sunt credincioşi. Le e 
totuna dacă ucid catolici sau catari, ceea ce doresc ei este să le 
fure proprietăţile. Peste fraţii noştri occitani au năvălit toţi 
aventurierii şi scursurile însetate de aur şi de titluri din Franţa, 
Burgundia şi Germania. lar papa le dă binecuvântarea, le iartă 
asasinatele şi violurile, dăruindu-le pământ şi proprietăţi care nu 
sunt ale lui. Pentru ei e totuna dacă ard pe rug un catolic sau un 
catar, numai să-i terorizeze pe cei care li se împotrivesc. Acum, 
Hug i se adresă lui Jaime. Când se va încheia cruciada, Occitania 
va fi a regelui francez şi pe dumneavoastră, stăpâne, vă vor 
despuia de drepturi. Trebuie să intervenim împotriva cruciaților. 

— Ar fi o mare greşeală, Hug, protestă Miguel. Dacă ne 
împotrivim papei, acesta l-ar putea excomunica pe rege şi pe 
toţi cei care-i suntem credincioşi. Excomunicarea va însemna 
răzvrătirea multora dintre nobilii noştri şi poate război civil. 
Vorbindu-i lui Jaime, Miguel continuă: La Roma, sunt unii care vă 
acuză de erezie, în ciuda titlului de Catolic cu care Maiestatea 
Voastră vá  mândriţi. Soţia Domniei Voastre, Marie de 
Montpellier”, e acolo, la papa, nemulțumită de intenţia de a vá 


+ Fiica lui Guillaume al VIll-lea de Montpellier (1177-1202) şi a 


despărţi de ea, de putina folosinţă a ei din partea Domniei 
Voastre şi de cea multă de care s-au bucurat alte femei. Spune 
că o catară occitană v-a făcut vrăji şi că prin meşteşugurile ei 
diabolice vă atrage spre erezie. 

— Să fim serioşi, Miguel, îl întrerupse Hug. E de ajuns că 
stăpânul nostru regele poartă porecla de Catolicul. Ar fi prea 
mult să aibă şi numele de Cel Cast, ca nobilul său tată, 
Dumnezeu să-l aibă în pază. Trebuie sá te desfeti cu femeile 
atunci când ai putinţa şi nu există altcineva care să aibă mai 
multă decât regele. 

— Părintele nostru, regele, se auzi Jaime vorbind, nu a fost 
numit Cel Cast pentru că aşa ar fi fost, ci pentru că nu a vrut să- 
şi recunoască bastarzii. Ceilalţi zâmbiră. Ştiau poveştile despre 
aventurile sexuale ale bătrânului rege Alfonso” şi, de 
asemenea, că isprăvile istorisite despre fiu le depăşeau pe ale 
tatălui. 

— Necazul cu dumneavoastră, Miguel, este că sunteţi atât de 
devotat papei, încât nu vă puteţi culca decât cu femei catolice. 
Hug se hotărâse să nu-i dea pace aragonezului şi i se adresă 
acestuia cu o expresie cinică. Vă temeti, nobile domn, că sexul 
maurelor, evreicelor, catarelor sau al altora vă va umple 
membrul de idei? Jur pe spada mea că v-ar prii. Cu siguranţă că 
ar gândi mai bine şi mai felurit decât mintea voastră 
neînduplecată. 

Jaime nu se putu împiedica să râdă, iar Miguel izbucni şi el 
într-un hohot de râs fals, înainte de a contraataca. 

— Necazul cu dumneavoastră, Hug, este că sunteţi un eretic 
pervers care nu vă gândiţi decât să vá destrábálati; si vá 
prefaceti cá sunteti trubadur ca sá le ademeniti pe fetele naive. 
Am auzit că, atunci când nu aveţi o femeie, i-o faceţi propriului 
vostru cal. Şi cum chiar gândiţi cu coada din faţă, aveţi ideile 
nobilului animal pe care-l posedati. 

Jaime râse în hohote, în vreme ce Hug pufnea. 


Eudoxiei de Constantinopol, căsătorită în anul 1204 cu Pedro al II-lea 
de Aragon (n.tr.) 

> Alfonso al II-lea Cel Cast (1152-1196), rege al Aragonului între 1162- 
1196, a ocupat regiunea Roussillon si in 1166 a mostenit Provensa. 
(n.tr.) 


— Servirea ceaiului, stăpâne! strigă scutierul regelui, 
răspunzător de pază, de cum intră în cort. 

— Să intre! admise Jaime. 

Conversatia se întrerupse când, purtând tăvi de argint, intrará 
două dansatoare legănându-se insinuant; fără văl, etalau un 
zâmbet atrăgător pe buzele cărnoase. Îngenuncheară lângă 
másutá şi se aplecară, iar când Jaime le dădu permisiunea, 
începură să servească, în nişte pahare de argint cu un complicat 
şi frumos model maur, un ceai combinat din ierburi aromatice. 

— Am o verişoară care v-ar fi cu siguranţă pe plac, Miguel. 
Hug întorcea lovitura. E o catolică ferventă şi umblă ca nebună 
după un mădular zdraván, devotat papei, ca al dumneavoastră, 
de bună seamă. Singurul necaz cu ea este că, fiind atât de urâtă 
şi negăsind un catolic cu destul curaj, s-a făcut călugăriţă. Sunt 
sigur că, dacă i-aţi rezolva problema verişoarei mele, papa ar 
considera-o drept un act de caritate şi de bravură şi v-ar răsplăti 
cu o bulă specială. Hug îşi încheie discursul şi, fără să aştepte 
răspunsul lui Miguel, întinzându-se spre dansatoarea cea mai 
apropiată, îi mângâie fundul, pentru ca apoi să-şi vâre mâinile 
între picioarele fetei. Aceasta tresări şi izbucni în râs. Oh, 
frumoaso! Dăruieşte-i încă o noapte orientală acestui biet 
războinic! îi spuse Hug fetei într-o acceptabilă limbă arabă. Ea 
încuviinţă binevoitoare si Hug îi sărută mâna cu mare 
ceremonie. Îmi acordati privilegiul, stăpâne? 

Jaime râse şi spuse: 

— Hug, aţi luptat cu vitejie pentru cauza mea şi, deşi aţi mai 
fost răsplătit cu acest gen de privilegii, cum voi avea nevoie 
curând pentru alte bătălii de dumneavoastră şi de calul vostru, 
amândoi sănătoşi tun, vi-l acord; dar numai spre binele calului. 

Cei trei izbucniră într-un hohot de râs şi începură să-şi bea 
ceaiul, în vreme ce Hug o aşeză lângă el pe dansatoarea cu ochi 
albaştri. Cealaltă fată se apropie de Jaime. 

— Stăpâne, continuă Hug după câteva clipe de tăcere, v-aţi 
remarcat ca print tolerant şi milostiv cu supuşii Domniei Voastre 
şi cu cei refugiaţi de prin alte părţi. Le-aţi permis sarazinilor” si 
evreilor să rămână pe noile pământuri cucerite păstrându-şi 


5% Nume pe care îl dădeau creştinii, în Evul Mediu, musulmanilor din 
Europa şi din Africa (n.tr.) 


religia. Papei nu îi place acest fapt, asa cum nu i-a plăcut că n- 
ati acţionat cu sălbăticie şi cruzime împotriva catarilor din 
Occitania. Eu nu văd un delict în faptul că fiecare îl vede pe 
Dumnezeu aşa cum Dumnezeu îi dă de înţeles şi bănuiesc că 
nici Domnia Voastră nu vedeţi în aceasta nimic rău. Cine este 
papa ca să-l lipsească pe om de o atare libertate? Vă amintiţi de 
disputa teologică pe care aţi condus-o la Carcassonne în 1204? 
Episcopul catar de Carcasses, Bernard de Simorre, a demonstrat 
cu tot felul de dovezi şi de texte din Vechiul şi Noul Testament 
că Biserica Catolică a adaptat spre folosul ei cuvântul lui 
Dumnezeu. Singurul lucru pe care îl doreşte Inocenţiu al III-lea 
este eliminarea concurenţei sale catare, pentru a-şi putea 
menţine puterea pământească pe care o are asupra oamenilor 
şi a bogățiilor. Isi înteţeşte atacurile împotriva Domniei Voastre 
pentru că se teme. Cădeţi la învoială cu el, dar numai ca să 
câştigaţi timp, pentru că el va continua să-i sprijine pe Simon de 
Montfort şi pe cei care vă spoliază. Să ajungem la Barcelona şi 
apoi la Huesca; să trecem Pirineii prin Andorra şi apoi spre Foix 
şi să-i atacám pe cruciați. In vreme ce unchiul Domniei Voastre, 
Sancho”, cu trupele din nordul Cataloniei si din Provensa, va 
intra pe la Răsărit, iar cumnatul vostru Raimond, de la 
Toulouse, va face ce va mai rămâne de făcut. Odată ce îi veţi 
învinge pe cruciați, papa va negocia cu mai multă generozitate, 
căci domeniile Voastre ajung până la Nisa, care nu e atât de 
departe de Roma. Dacă va fi nevoie, l-aţi putea intimida cu 
armele. 

— Sunteţi nebun, Hug, interveni Miguel. Demonul desfrâului 
v-a furat minţile. Ceea ce îl sfátuiti pe don Pedro ne va duce pe 
toţi la ruină. Inocenţiu al Ill-lea este singurul reprezentant al 
singurei religii valabile, pentru că vine în linie directă de la 
apostolul Petru, căruia Domnul Nostru Isus Cristos i-a încredinţat 
Biserica. Trimişii papei au dovedit-o în polemica de la 
Carcassonne. De altfel, aşa recunosc şi toţi marii principi 


27 Sancho al VIl-lea cel Puternic, rege al Navarrei între 1194-1234, s-a 
distins în mod strălucit în bătălia de la Navas de Tolosa din 1212. 
(n.tr.) 

38 Raimond al Vi-lea, conte de Toulouse (1156-1222), însurat cu 
Leonor, sora lui Pedro al ll-lea de Aragon (n.tr.) 


creştini. În secolul nostru, religia este politică, iar un principe 
trebuie să-şi întemeieze autoritatea pe graţia pe care Dumnezeu 
i-a acordat-o şi să aibă sprijinul ecleziaştilor care, predicând în 
biserici, învaţă poporul ceea ce este corect. Acum, Miguel i se 
adresa lui Jaime. Domnia Voastrá sustineti Biserica Catolică; 
papa şi Biserica primesc bunuri, iar Biserica vă confirmă în 
dreptul divin de a guverna, vă dă iertarea păcatelor şi un loc în 
ceruri când veţi muri. E o înţelegere convenabilă. A fost o idee 
foarte bună să vă prezentaţi ca vasal al papei şi să vă numiţi 
Catolicul. Este o imagine necesară pentru un rege care are pe 
domeniile sale supuşi din patru religii şi al cărui catolicism ar 
putea fi pus în orice moment sub semnul îndoielii. Această 
diversitate religioasă este un pericol, aveţi nevoie ca statele 
Domniei Voastre să fie unite din punct de vedere politic, şi nu 
veţi izbândi dacă aveţi grupuri de religii diferite. Credeţi că 
sarazinii, evreii şi catarii vă jură sincer credinţă? Ştiţi oare în 
numele cărui Dumnezeu o fac? 

— Şi ce contează Dumnezeu? interveni Hug. Important este 
să creadă în ce jură. Să actionám potrivit conştiinţei noastre; nu 
putem consimti la anihilarea fraţilor noştri occitani. Vorbim 
aproape aceeaşi limbă, cântăm aceleaşi cântece, gândim 
aceleaşi idei. Stăpâne don Pedro, nu numai că îi spoliază pe ei. 
Vă spoliază şi pe Domnia Voastră, vă fură ceea ce vă aparţine şi 
îi asasinează pe cei care vă apără drepturile. Să punem mâna 
pe arme şi să-i nimicim pe aceşti blestemati de asasini care se 
numesc ei înşişi cruciați. 

Jaime se zbătea în această dilemă, la care el însuşi meditase 
de mii de ori. Imboldul şi inima mergeau de partea lui Hug, dar 
Miguel de Luisiân - care se mândrea cu titlul de stegar al regelui 
nu numai din pricina curajului în luptă, dar şi a bunei sale 
judecăţi politice - rostea ceea ce îi spunea şi lui raţiunea. Nu 
exista o opţiune bună. 

Dar nu era numai aceasta. În spatele hotărârii era propria sa 
frământare religioasă lăuntrică. 

Dumnezeu şi adevărul. Care era drumul corect? Ce dorea 
bunul Dumnezeu să facă el? În ce scop îi acordase lui coroana 
regală? Ce tortură este incertitudinea! 


Dansatoarea din apropierea lui Jaime îi sărută mâna dreaptă, 
obrazul şi până la urmă se ghemui lângă el. Era o femeie 
frumoasă, cu părul negru şi ochi migdalati, care mirosea a 
iasomie. Petrecuseră împreună nopţile dinainte, era o ibovnică 
dulce şi el îi era recunoscător pentru contactul călduros care îi 
domolea puţin neliniştea. 

— Uitaţi de Occitania, stăpâne, continuă Miguel. Dacă papa 
nu vrea să fie a Domniei Voastre, lásati-le-o francezilor. Aveţi 
multă faimă de dobândit dacă pământurile din Hispania vor 
deveni creştine şi vă vor aparţine. Să-i alungám pe sarazini din 
insulele Baleare şi din Valencia şi să facem ca, în partea noastră 
din Mediterana, comerţul maritim să fie sigur. Putem negocia cu 
papa pentru ca, în schimbul neparticipării împotriva cruciadei, 
să favorizeze interesele noastre maritime faţă de Genova. 

— Nu putem abandona Occitania, spuse Hug. Dreptul regelui 
nostru este călcat în picioare, iar vasalii săi sunt supuşi la cazne 
şi asasinati. 

— Bine, continuă Miguel, dacă vreţi să păstraţi Occitania, să 
ducem oastea noastră la Toulouse. Contele Raimond al VI-lea va 
crede că îi veniţi în ajutor şi vom fi bine primiţi. Să luăm 
controlul asupra oraşului şi să îi predăm pe conte, pe fiul său şi 
câteva sute de catari călugărilor cistercieni. Să-i ardă pe rug şi 
să facă ce vor cu ei. Vom fi cruciați la egalitate de drepturi cu 
francezii, îi vom obliga printr-un pact sau prin forţa armelor să 
ne înapoieze Carcassonne, Beziers şi celelalte oraşe. Veţi stabili 
unitatea religioasă în partea de miazănoapte a statelor Domniei 
Voastre şi veţi obţine protecţia papei. 

— Dar, ce infamie, Miguel! Hug era indignat. Unde este 
onoarea de cavaler? Cum putem merge în ajutorul occitanilor şi 
apoi să îi trădăm? lar însuşi Raimond al VI-lea este însurat cu 
sora regelui nostru! 

— Ce e cu dumneavoastră, Hug? răspunse repede Miguel. Aţi 
ajuns să luaţi în serios cântecele eroice pe care le scrieţi? Idealul 
cavaleresc este pentru proştii care mor din primul moment în 
bătălie şi nu pentru principii care guvernează mari state. Lăsaţi 
deoparte cântecele în noaptea asta, pentru că azi nu vă mai fac 
trebuintá. Aveţi cine să vă încălzească patul. 


— Ajunge, domnilor! îi întrerupse Jaime. Ştia că discuţia va 
deveni violentă. Mulţumesc, Miguel, şi mulţumesc, Hug, pentru 
părerile şi sfaturile voastre; lăsaţi să meditez la ele. Noapte 
bună, domnilor. 

Miguel se ridică şi Hug îi spuse lui Jaime: 

— Solicit un moment în particular, stăpâne. 

— Ti-l acord, Hug. 

Miguel se înclină si, după ce spuse „noapte bună”, ieşi din 
cort. 

— Huggonet aduce un mesaj personal pentru Domnia Voastră 
de la Toulouse, îi spuse Hug. Doriţi să-l ascultați? 

Inima îi tresări lui Jaime când ghici cine îi trimitea misiva, îşi 
ascunse emoția răspunzând scurt: 

— Da. 

— Era o hotărâre dificilă, iar eu má frământam între două 
posibilităţi. Jaime se exprima lent, vorbind cu sine însuşi. Isi 
mişca mâinile de parcă fiecare dintre ele ar fi reprezentat 
opţiunea contrară. Amândouă deciziile erau proaste, dar trebuia 
să iau una. Mă simţeam neliniştit. Foarte. Timpul se sfársea; 
trebuia să mă hotărăsc repede. 

Aşezat în faţa unei mese din fier forjat vopsite în alb, Jaime îşi 
lăsă privirea să rătăcească de jur împrejur. Ziua era frumoasă, 
strălucitoare. Soarele împingea umbrele copacilor pe pajiştea 
din grădină şi de-a lungul potecilor de nisip. Pe masă, erau trei 
pahare cu răcoritoare; Karen şi Kevin îl ascultau cu atenţie. 

— Lasá-má să te ajut. Kevin întrerupse tăcerea încărcată de 
gânduri în care se închisese Jaime. Trebuia să hotărăşti între 
poziţia reprezentată de papá şi cruciații săi, sprijiniți de Paris; 
aceasta era opţiunea forţelor integriste şi intolerante. Cealaltă 
era cea a unei revoluţii paşnice care se răspândea în sudul 
Franţei de azi şi în nordul Spaniei şi al Italiei. Era cultura 
tolerantei, a muzicii, a poeziei şi a trubadurilor. A dezvoltat 
propriul său stil de dragoste: amorul galant între cavaleri şi 


doamnele lor. Se alcătuiau chiar şi tribunale în care, cu 
consimţământul şi participarea amabilá a acuzaților, se judecau 
păcatele amoroase. Însuşi Richard Inimá-de-Leu*? şi regele 
Alfonso, tatăl regelui Pedro al II-lea, s-au supus judecății în faţa 
tribunalului pátimasei şi seducătoarei nobile occitane Adelaide 
de Toulouse. Prin opoziţia lor faţă de Biserica Catolică, catarii 
erau un element-cheie al acestei revoluţii. Catarii erau în câteva 
privinţe mult înaintea vremurilor lor; de pildă, pentru ei, 
bărbatul şi femeia erau egali în faţa lui Dumnezeu şi în faţa 
oamenilor. Femeile puteau să ajungă în lerarhia catară la acelaşi 
rang cu bărbaţii şi existau Femei Bune sau Perfecte, cum le 
numea Inchiziția; ăsta era un fapt revoluţionar acum opt sute de 
ani şi încă mai este şi în ziua de azi pentru cea mai mare parte a 
religiilor din vremea noastră. Era o întreagă nouă civilizaţie, care 
creştea cu avânt, dar care ameninţa cu distrugerea societăţii 
feudale şi catolice din vremea aceea. lar aceasta, mai dură şi 
mai fanatică, a declarat război culturii pe cale de a se naşte. 
Este veşnica luptă între democraţie şi absolutism, între toleranța 
şi intoleranta religioasă. S-a întâmplat atunci şi se întâmplă 
acum. Lupta între bine şi rău. 

— Da. Asta este alegerea, spuse Jaime, surprins de toată 
informaţia adițională pe care i-o furniza Kevin. Se vede că al 
învăţat-o bine. 

— Am citit despre această epocă, dar ştiu mai mult din cele 
trăite, decât din cele studiate. 

— Şi tu ai trăit atunci? Te-am cunoscut? 

— Ne-am cunoscut pentru scurtă vreme şi poate că într-o zi 
mă vei recunoaşte, dar nu este încă momentul. 

— Şi tu, Jaime, ai identificat pe cineva pe care îl cunoşti în 
viaţa ta actuală? întrebă Karen. 

— Am recunoscut un prieten din copilărie. Mai mult decât în 
ce priveşte aspectul lui fizic, am o certitudine lăuntrică. E felul în 
care se mişcă, stilul în care vorbeşte, gândeşte, acţionează. Este 
el, sunt sigur. 


5 Richard | Inimá-de-Leu (1157-1199), rege al Angliei între 1189-1199, 
din dinastia Plantagenetilor. Participă la cea de a treia cruciadă în 
1190, cucereşte de sub stăpânire musulmană Ciprul şi cetatea Saint- 
Jean-d'Acre, din nordul Palestinei, în 1191. (n.tr.) 


— Crezi că i-ar face plăcere să se alăture grupului nostru? 

— Tu îl cunoşti, Karen. Este Ricardo, prietenul meu de la club. 

— Da, mi-l amintesc bine. Adu-l. 

— Mă rog, mă îndoiesc că frământările spirituale ar fi o 
prioritate pentru Ricardo în momentul ăsta, spuse Jaime 
zâmbind, închipuindu-şi-l pe părosul de Ricardo în tunică albă şi 
descult. Imaginaţia lui jucăuşă îi asezá o coronitá aurie şi nişte 
aripioare de bumbac în spate. Ricardo în chip de îngeraş! Se 
stăpâni să nu izbucnească în hohote de râs. Cred că interesele 
lui actuale sunt mai degrabă fizice şi senzuale, decât religioase. 

— Ai putea avea o surpriză. Să nu judeci în necunostintá de 
cauză spiritualitatea celor care te înconjoară. Este ceva pe care 
majoritatea o păstrează în intimitate şi, cu atât mai mult, un tip 
care îşi dă aere de mascul, ca prietenul tău. Dar spiritul lui e 
acolo. Nu ai dreptul să-l privezi de experienţa pe care tu o 
trăieşti acum. 

— Poate că ai dreptate, Karen, dar să lăsăm lucrurile să vină 
la timpul lor. 

O adiere de vânt agită copacii şi privirea lui Jaime se pierdu în 
legănarea crengilor unui palmier care creştea la câţiva metri 
mai încolo, lângă piscină. În fund, era frumoasa casă înălţată pe 
acea colină a munţilor din Santa Monica, din al cărei foişor se 
zărea mare parte din valea San Fernando. Un loc privilegiat la 
care se ajungea pe autostrada San Diego şi, apoi, după 
numeroase curbe, prin Mulholland Drive. Oricât de incredibil ar fi 
părut, cu numai puţine clipe în urmă, Jaime se afla în acelaşi loc, 
dar la câţiva metri adâncime, într-o pivniţă săpată în stâncă şi 
dinaintea tapiseriei cu potcoava catară. 

— Cărui fapt datorez onoarea de a putea vedea exteriorul şi 
de a fi fost iertat de folosirea ochelarilor pentru orbi? întrebă el 
ironic. 

— Ai trăit de două ori experienţa, răspunse Kevin cu o privire 
adâncă. În curând, vei găsi înţelesul amintirilor tale şi le vei 
pune în legătură cu viaţa ta prezentă; a început ciclul si nu va fi 
nimic pe care să-l doreşti mai mult decât să-l închei, ca să vezi 
cum s-a sfârşit viaţa aceea. Asta te leagă indisolubil de grupul 
nostru. Eşti unul de-ai noştri; ştim că ne vei fi credincios, aşa 


cum ai jurat, şi că vei păstra secretele, aşa cum ţi-am cerut. Să 
ne trădezi ar fi ca şi cum te-ai trăda pe tine însuţi. 

— Unde suntem? 

— La Montsegur, centrul spiritual al catarilor, răspunse Karen. 
Satul occitan Montségur îşi întemeia siguranţa pe un munte 
inaccesibil din Pirinei, pe al cărui vârf era construit. Acest loc 
este sigur pentru catarii secolului al XXI-lea, pentru că este 
secret. Doar un număr redus de iniţiaţi a căror fidelitate e în 
afara oricărei îndoieli îl cunoaşte. Acum, tu eşti unul dintre ei. 

— Aşadar, acesta este Vaticanul catarilor? spuse Jaime, 
privind în jurul său. Nimeni n-ar zice. 

— Despre asta e vorba, interveni Kevin. Ca nimeni în afară de 
noi să nu-şi închipuie; acesta este un refugiu în caz de 
persecuție sau de pericol. 

— Nu înţeleg paranoia de care suferiti. Ce rost are această 
joacă de-a locurile secrete pe care doar initiatii le cunosc? 

— Trebuie să avem un refugiu. Într-un moment oarecare, 
vreunul dintre noi, sau toţi, putem fi în pericol. Trebuie să-i 
ocrotim pe membrii-cheie ai organizaţiei noastre. 

— Să fim serioşi! Ce-i cu teatrul ăsta? Jaime începea să se 
enerveze de răspunsurile lui Kevin. Cine să vă persecute? 
Suntem într-o ţară cu o deplină libertate religioasă. Inchiziția nu 
mai există. De cine vá ascundeti? Ah, acum am înţeles! De 
inspectorii de la Finanţe. Jaime folosea un ton acru. De fapt, aţi 
creat o Biserică fără scopuri lucrative, ca să vă eschivati de la 
plata impozitelor. 

— Nu; tu nu înţelegi, Jaime, spuse Karen cu blándete. Există 
un război. 

— Poftim? 

— Da. Există un război. Ca acum opt sute de ani, dar ăsta e 
subteran şi secret şi doar puţini o ştiu. 

— Ce tot spui acolo, Karen? 

— Da, Jaime. În amintirile tale din secolul al XIII-lea trebuia sá 
hotărăşti ce tabără să sprijini în război şi, chiar dacă doreai să 
eviti conflictul, nu puteai rămâne neutru. Ei bine, acum, în 
secolul al XXI-lea, experienţa se repetă. Azi şi acum, trăieşti un 
alt război; te afli în mijlocul lui şi nu-l vei putea evita. 


Jaime o privi stăruitor pe Karen. Era serioasă şi îl privea cu 
ochi adânci şi sinceri. Strălucirea poznaşă şi jucăuşă de când era 
bine dispusă dispăruse din ei. Nu glumea. 

— Glumeşti, nu-i asa, Karen? nu putu el sá evite întrebarea. 

— Nu, Jaime. 

Privi de jur împrejur; luminoasa tihnă a după-amiezii părea să 
învăluie totul. O pasăre străbătu cerul şi adierea vântului agita 
ramurile înalte ale unor pini, apoi, pe cele ale unor eucalipti mai 
îndepărtați. Respiră adânc, dorind parcă să absoarbă pacea 
momentului. 

Intuise tot timpul că ea ascunde ceva şi simtise pericolul din 
Karen. Acum sosise momentul să se concretizeze şi simţi vie, 
reală şi în timp prezent aceeaşi tulburare pe care o avusese 
dinaintea tapiseriei în visul din viaţa sa anterioară. 

începu să creadă că ea are dreptate şi că el nu va putea 
scăpa, chiar dacă ar vrea, de ceea ce avea să urmeze acum. Era 
prins în capcană. 

A ştiut că pacea care îl înconjura era doar aparentă, că era 
liniştea dinaintea furtunii. lar furtuna avea să vină. Foarte 
curând. 


45 


— Ce dracu'! exclamă Davis. Acest ranch este casa mea şi la 
mine acasă fac ce am chef. 

Gutierres îl sfătuise să-şi limiteze obişnuita plimbare călare la 
împrejurimile clădirii principale, până când vor fi găsiţi autorii 
asasinării lui Kurth; ranch-ul ocupa multe hectare şi, în ciuda 
supravegherii, un trăgător s-ar putea infiltra prin împrejmuirile 
exterioare. 

La refuzul lui Davis, Gutierres a intensificat precautiile, în 
afara camerelor video şi a detectoarelor în infraroşu plasate în 
locurile strategice ale perimetrului pe care se baza 
supravegherea curentă, împrejmuirea exterioară a ranch-ului a 
fost revizuită chiar în dimineaţa aceea ca să se verifice că 
nimeni nu a spart-o. Începând din zori, trei perechi de călăreţi 


au străbătut, de mai multe ori, zona de plimbare, în căutare de 
intruşi. 

Chiar şi acum, Gutierres avea o puşcă cu ghinturi atârnată de 
şa, un revolver sub haină şi era în legătură prin radiotelefon cu 
alte două perechi de călăreţi care, înarmaţi până în dinţi, îi 
însoțeau de la o distanţă prudentă. 

Cu încăpăţânarea sa obişnuită, Davis n-a vrut să-şi pună o 
vestă antiglont şi, deşi amândoi erau îmbrăcaţi asemănător - 
blugi, cizme şi pălărie cu boruri late -, dacă cineva ar fi avut de 
gând să-l împuşte, n-ar fi dat greş; contrastul în dimensiuni 
făcea identificarea uşoară. 

Si aşa, în ceea ce părea a fi o liniştită plimbare călare într-o 
însorită după-amiază de sâmbătă, ochii lui Gutierres continuau 
să supravegheze fără încetare. 

— Vreo noutate în legătură cu ancheta? întrebă Davis. 

— Beck repetă că securitatea dumneavoastră este în pericol. 
Insistă asupra teoriei conspirației unei secte şi pe faptul că 
succesiunea dumneavoastră trebuie să fie rezolvată cât mai 
curând. Dacă aţi avea un succesor, aţi înceta să mai fiţi ţinta 
unui atentat. 

— Sau, dimpotrivă, poate că aş deveni cel mai râvnit trofeu 
de vânătoare, spuse el, căzut pe gânduri. Ţi-a dat omul ăla mai 
multe informaţii despre sectă sau continuă să-şi ascundă 
cărţile? 

Davis ajunsese să aibă mare încredere în Gutierres, în special 
după pierderea colaboratorului său apropiat Steven Kurth. Îi 
aprecia inteligenţa, judecata sănătoasă şi, neavând ambiţii în 
cadrul corporației si fiind în afara luptelor politice ale 
funcţionarilor de rang înalt, era un consilier impartial. În afara 
salariului fabulos pe care i-l plătea Davis, obținea o consistentă 
bonificatie în acţiuni, în funcţie de rezultatele corporației. Şi, 
fireşte, va înceta să mai primească toată această avere dacă el 
ar muri. Aşadar, Davis era convins de faptul că Gutierres, fiind 
cel care ar avea cel mai mult de pierdut prin moartea sa, era şi 
cel mai de încredere. 

— Mi-a dat referinţe despre o sectă care se cheamă catari si 
câteva date fundamentale despre aceasta; dar refuză să-mi dea 
nume. Argumentează că există şi alte secte de care aparţin 


angajaţi ai corporației şi, până când nu va avea dovezi, nu va 
menţiona niciun nume. 

— Ce fel de sectă este asta? 

— Nu ştiu despre ea decât ce mi-a spus Beck, dar l-am 
infiltrat pe unul din oamenii mei şi în câteva zile voi avea gata 
un raport. 

— Şi Beck bánuieste că aceşti catari au legătură cu bomba? 

— Nu are încă certitudinea, dar e sigur că e opera unui grup 
foarte bine organizat, introdus în corporație. FBl-ul continuă să 
investigheze. 

— Nu-mi place că intervine FBl-ul. Ei urmează agenda 
Washingtonului, care e diferită de a mea. De ce crezi că sunt 
atât de interesaţi ca eu să desemnez un succesor? 

— Îngrijorarea preşedintelui şi a senatorului pare reală. Şi 
cinstită. Dar e evident că la Washington sunteţi considerat o 
persoană dificilă. 

— Crezi că se gândesc că succesorul meu va fi mai uşor de 
manevrat, nu-i aşa? 

— Poate. 

— Păi, tocmai ăsta e motivul pentru care nu-mi desemnez 
succesorul; dacă vor considera că numărul doi le e mai 
favorabil, vor hotărî că Davis trebuie să se retragă. Şi n-am de 
gând s-o fac! 

— lar treaba mea este să  împiedic îndepărtarea 
dumneavoastră dacă nu o doriţi, deşi nu faceţi nimic ca lucrurile 
să-mi fie uşoare. 

— Dacă m-ai ţine întruna închis într-un seif, n-ai mai câştiga 
toţi banii pe care ţi-i plătesc. 

— Este adevărat că, dacă veţi fi ucis, voi pierde mulţi bani. 
Dar dumneavoastră v-aţi pierde viaţa. 

— De aceea formăm o echipă bună, Gus; pentru că, dat fiind 
că sunt deja foarte bătrân, cu siguranţă că tu ai pierde mai mult 
decât mine, răspunse Davis cu un hohot de râs. 

Bărbaţii rămaseră o vreme tácuti, apreciind adierea vântului 
de după-amiază şi soarele de iarnă din valea adăpostită. 

— Şi cum îi merge lui Ramsey? întrebă Davis după o clipă. 


— Munceste din greu, dar are puţine direcţii de cercetare 
deschise. Azi m-a sunat cu o veste proastă. Şi doreşte s-o pună 
în legătură cu asasinarea lui Steven Kurth. 

— O veste proastă? 

— Mă gândeam s-o păstrez pentru luni. 

— Te plătesc ca să-mi aperi pielea, nu spiritul. Dă-i drumul! 

— O auditoare a corporației a fost asasinată ieri-noapte într- 
un hotel din Miami. Şi-au descărcat cruzimea asupra ei. Pare 
opera unei secte diabolice sau cam aşa ceva. A fost violată şi 
trupul prezintă multiple tăieturi şi arsuri cu ţigara. 

— Vreo pistă? 

— Pentru moment, niciuna. Nu există suspecți. Nu s-au găsit 
amprente digitale. S-a făcut autopsia, dar se pare că nu există 
urme de spermă. Nu s-au găsit nici măcar mucuri de ţigară, de 
parcă ar fi fost opera unor fantome. 

— Crezi că există vreo legătură între cele două asasinate? 

— Au caracteristici şi stiluri opuse. Nu par să existe dovezi 
care să lege cele două asasinate. 

— Cine era fata? 

— O anume Linda Americo, şefa unui grup de auditori ai 
Departamentului de Producţie. Numele ei vă spune ceva; l-a 
acuzat de curând pe Daniel Douglas de hărţuire sexuală. Avea 
dovezi, şi Douglas a fost concediat. 

— N-am ajuns s-o cunosc, dar îmi amintesc perfect cazul, 
spuse Davis dus pe gânduri. Biata fată. Imi pare rău. Era la 
Miami în interes de serviciu? 

— Într-adevăr. 

— Asigură-te că ne vom ocupa de toate. Ca familia să aibă 
toate înlesnirile de care are nevoie şi cheltuielile plătite. Davis 
făcu o pauză, privi spre orizont cu ochi sticloşi şi adáugá: Nu o 
cunoşteam, dar acum face parte din familia mea. Şi dacă 
motivul asasinării are vreo legătură cu Kurth, povestea asta va 
trece pe lista mea personală. 

— Da, şefu'. 

Gutierres oftă. Ştia foarte bine ce înseamnă „lista personală” 
a lui Davis. 

— Ajunge cu atâtea mistere! se răsti Jaime la ei după câteva 
minute de tăcere. Explicati-mi odată ce se întâmplă. Ce-i 
povestea asta cu războiul secret? Cine-i duşmanul? 

Karen şi Kepler schimbară între ei o privire şi, după o pauză, 
ea îi făcu lui Kepler un semn afirmativ şi începu să vorbească. 

— De-acum cunoşti idealurile care ne animă. Karen se 
ridicase în scaun, apropiindu-se de Jaime peste masă, într-un act 
reflex de mai bună comunicare. Suntem împotriva oricărui lucru 
impus şi a dogmatismului. Suntem în favoarea judecății libere a 
fiecăruia de a admite sau a respinge învăţăturile pe care le 
predau Oamenii noştri Buni, pentru că, atunci când persoana 
atinge un grad suficient de dezvoltare spirituală, le va accepta 
fără probleme. De fapt, este modul în care multă lume se 
relationeazá cu marile religii la care subscrie ca urmare a 
educaţiei din familie sau din anturaj. Preiau ceea ce raţiunea 
sau spiritul lor, care este înţelept prin tot ce a trăit în vieţile 
anterioare, le îngăduie să creadă. Sunt mulţi cei care în zilele 
noastre nu mai acceptă dogmele. 

— Cu toate acestea, există şi contrariul, care apare atât în 
sectele mici, cât şi în marile religii. Kevin continuă explicaţia lui 
Karen. Este o tendinţă intolerantă care nu acceptă ca alţii să 
gândească altfel. Cred că deţin adevărul absolut şi combat orice 
opinie diferită sau orice disidentá. 

— Şi ce legătură are asta cu războiul în care se presupune că 
aş fi implicat? 

— Există grupuri de interese care funcţionează în genul mafiei 
sau camuflate în chip de religie sau de sectă şi care urmăresc să 
obţină puterea şi bogăţia materială; ne confruntăm cu unul 
dintre acestea şi este foarte puternic. Este vorba de un grup 
integrist radical care este o facțiune a uneia dintre religiile 
creştine născute aici, în Statele Unite, şi care operează în mod 
deschis şi public. Membrii corpului principal al acestei religii sunt 
bine integrați în comunităţile lor, unde obişnuiesc să se remarce 
în lumea afacerilor, căci bogăţia, pentru ei, este simbolul 
rásplátii divine. În plus, donează bisericii lor zece la sută din 


salariile sau câştigurile lor. Religia la care mă refer nu are, prin 
ea însăşi, nimic condamnabil, în afara anumitor tendinţe spre 
supremaţia albilor şi spre misoginism; una dintre caracteristicile 
sale este o puternică întrajutorare a membrilor săi şi acapararea 
unor zone de putere pe care apoi o folosesc pentru propria lor 
promovare sau pentru cea a credincioşilor lor. Această religie 
are o facțiune radicală si integristă care operează în secret şi 
care se autodenumeşte Păzitorii Templului. Se consideră esenţa 
pură a religiei lor. Pentru ei, scopul justifică orice mijloace, 
inclusiv asasinatul. 

— Această facțiune radicală are conexiuni politice? 

— Da, dar le ţine ascunse. Credem că au legături cu grupuri 
de extremă dreapta. Sunt apropiaţi de grupuri paramilitare ca 
Miliția Nord-Americană si ar semna fără nicio problemă lozinca 
lui John Trochmann, întemeietorul Miliției Montane, şi anume 
„Dumnezeu, curaj şi arme”. Sunt creştini fundamentalişti, adoră 
armele, le place să le folosească şi sunt în mod radical împotriva 
guvernării naţiunii aşa cum există azi. 

Lui Jaime îi venea greu să asimileze toată povestea. Îşi 
îndepărtă ochii de la Kevin, privi din nou peisajul însorit şi 
odihnitor şi, rezemându-se de spătarul scaunului, îşi dădu 
seama că îşi netezea involuntar cu mâna părul spre spate. 
Limbajul său corporal îi tráda perplexitatea. 

— Şi ce legătură avem noi, catarii, cu ei? întrebă el, încercând 
să-şi recapete în mod aparent controlul. De ce spui că ne 
confruntăm? 

— Pentru că Păzitorii reprezintă opusul a ceea ce apărăm noi; 
reprezintă barbaria împotriva căreia trebuie să luptăm, 
nedreptatea şi brutalitatea, dar ce este cel mai rău e că au de 
gând să controleze Davis Corporation. Şi sunt foarte aproape de 
țelul lor. Dacă vor reuşi, vor conduce cel mai puternic 
conglomerat de mijloace de comunicare din lume. Kevin îşi 
reluase stilul de predicator iluminat, dar, de data aceasta, Jaime, 
în loc să se simtă deranjat, se trezi că îşi asuma neliniştea şi 
situaţia de urgenţă pe care i-o transmitea. Puterea corporației, 
pusă în slujba politicii, poate înclina balanţa dintre cei doi 
candidaţi la preşedinţia Statelor Unite, ar avea o greutate 
categorică în alegerea senatorilor şi a congresmenilor şi ar 


obţine aprobarea sau revocarea anumitor legi. Şi, bineînţeles, ar 
fi folosită şi în chip de misionar pentru propagarea ideilor lor 
etice şi religioase. Controlarea corporației de către Păzitori ar 
reprezenta o catastrofă ireparabilă în ceea ce priveşte evoluţia 
conştiinţei omului spre tendinţe mai tolerante şi spre 
perfecţiune. Omenirea şi-ar întârzia dezvoltarea pentru mulţi 
ani, poate pentru secole, aşa cum s-a întâmplat la dispariţia 
catarilor în secolul al XIII-lea. Sunt aceleaşi forte retrograde care 
au învins atunci, doar că sunt adaptate vremurilor noastre. Este 
din nou lupta răului împotriva binelui, a Dumnezeului cel rău 
împotriva Dumnezeului cel bun, a întunericului împotriva luminii. 
Pentru ei, este o cruciadă ca acum opt sute de ani. Se stârneşte 
din nou acelaşi război. Dar de data asta, suntem hotărâți sá 
câştigăm. 

— Şi de unde ştiţi voi toate astea? 

— Pentru că supraveghem de multă vreme corporatia si pe 
Păzitorii Templului. Am reuşit să infiltrăm fraţi catari în Păzitori 
şi cunoaştem planurile şi multe din acţiunile lor. De aceea 
trebuie să operăm în secret, ca să-i protejăm pe fraţii noştri 
infiltrati şi pentru că Păzitorii sunt periculoşi şi nu vor şovăi să 
folosească orice metodă ca să elimine opoziţia. 

— Ei ştiu că îi supravegheați? 

Acum Jaime simţea o curiozitate inevitabilă. 

— Credem că nu. În orice caz, vor afla curând că au pe cineva 
care li se împotriveşte. Atunci va fi momentul când ne vom găsi 
în primejdie. 

— Cine sunt Păzitorii Templului din corporație? 

— l-am identificat pe câţiva; de exemplu, Paul Cochrane, 
vicepreşedintele studiourilor Eagle, este unul dintre ei. Am putut 
constata că i-a introdus în domeniul producţiei, de care se 
ocupă, pe mulţi dintre fraţii lui Păzitori. Securitatea edificiului 
central este şi ea infiltrată. Nick Moore, şeful securităţii, cei trei 
ofiţeri ai lui de tură şi mulţi dintre supraveghetori aparţin 
Păzitorilor. Printre pretorienii lui Davis n-am putut identifica 
niciunul, deci ar putea fi o zonă curată. Dar suntem siguri că 
există mult mai multi ascunsi în alte locuri din corporație. Unul 
dintre ei este şeful tău, Charles White, preşedintele 
Departamentului de Audit şi Afaceri Interne. 


— Şeful meu? exclamă Jaime, surprins. Aveţi dovezi? 

— Da, dar acum acceptă cuvântul nostru; dovezile vor veni 
mai târziu. 

— Şi cum operează oamenii ăştia? Care este planul lor pentru 
controlarea corporației? 

— Axa între Producţie şi Audit pe care au format-o le permite 
să deturneze foarte mari sume de bani, camuflate atât în plăţi 
suplimentare pentru membrii sectei care acţionează sau care 
lucrează la producţia de filme, cât şi în bunuri şi servicii 
cumpărate de la companii care aparţin Păzitorilor. Cumpărătorii 
care sunt membrii ai sectei vor fi verificaţi de tehnicieni care 
aparţin sectei. Deci, vor putea trece peste normele şi 
controalele interne de contractare şi plăţi. Tu şi echipa ta nu 
puteţi detecta nimic, pentru că şeful tău ţi-a dat responsabilităţi 
doar în domeniul distribuţiei şi niciuna în cel al producţiei. 

— Atunci, fostul meu coleg Daniel Douglas, controlând 
domeniul producţiei, trebuie să fie unul dintre ei. 

— Da, e unul din sectă. 

— Deci, Linda Americo, subalterna şi fosta lui amantă, 
probabil că ştie tot ce se întâmplă. Jaime îşi dădea seama 
deodată că mintea lui înlănţuia fapte şi că începea să-i meargă 
mai repede decât era în stare să se exprime. Nu numai asta. Nu 
înţeleg situaţia Lindei, doar dacă nu cumva este şi ea o 
Păzitoare. Şi dacă aparţine sectei, cum se explică faptul că a 
făcut în aşa fel încât Douglas să fie dat afară din corporație? 
Chiar dacă relaţia lor amoroasă devenise insuportabilă, chiar 
dacă el îi promisese o nouă avansare şi nu s-a ţinut de cuvânt. 
Din ce motiv ar pune în pericol afacerile sectei eliminându-l? Şi 
cunoscând puterea pe care secta Păzitorilor o are în corporatie, 
cum a îndrăznit să-l atace pe Douglas? Şi, în sfârşit, cum a putut 
să aibă ea câştig de cauză şi să obţină ca Davis Corporation să-l 
dea pe el afară? 

— Bravo, Jaime, îl îmbărbătă Karen. Întrebările sunt corecte. 
Dacă le pui, înseamnă că intuieşti probabil răspunsurile. 

— Nu; n-am niciun răspuns, ci doar o teorie care ar putea da 
un răspuns. 

— Te ascultăm. 


— Linda face parte din secta Păzitorilor, dar tu, Karen, ai spus 
că e cea mai bună prietenă a ta şi că ai sfătuit-o personal în 
povestea cu Douglas. Singura explicaţie a prieteniei voastre şi a 
celor întâmplate este ceea ce am intuit când te-am întrebat şi tu 
n-ai vrut să răspunzi. 

— Care este explicaţia, Jaime? 

Karen zámbea, în vreme ce el îşi înlănţuia concluziile. 

— Linda este şi ea catară. Şi, deci, este o agentă dublă. S-a 
introdus în secta Păzitorilor datorită faptului că Douglas ocupă 
probabil o poziție importantă. Legătura amoroasă dintre 
Douglas şi Linda era pozitivă pentru Păzitori pentru că le întărea 
controlul asupra auditului în producţia de filme. Bineînţeles că ei 
ignoră faptul că Linda este catară. Şi trebuie să fie o 
credincioasă catară avansată, dat fiind că ocupă o pozitie-cheie 
în toată această afacere. Jaime făcu o pauză şi o privi intens pe 
Karen. Părerea mea despre Linda nu s-a schimbat. 

— Spune-mi care este. 

Karen îi susţinea privirea; dar zâmbetul îi dispăruse de pe 
faţă. 

— Linda l-a sedus pe Douglas din interes. Poate un interes 
mai nobil decât cel pe care i-l atribuiam. Da, bineînţeles, a făcut- 
o pentru Biserica catară. E posibil ca pentru voi asta să schimbe 
faptele spirituale şi să o justifice, dar pentru mine nu schimbă 
faptele fizice. l-a spus lui Douglas că îl iubeşte si au fost amanți 
multă vreme, râdea la bancurile lui, îi şoptea vorbe dulci la 
ureche şi promisiuni de iubire veşnică. Când a socotit oportun şi 
asta i-a interesat pe catari, l-a distrus pe Douglas cu cel mai 
mult sânge rece din lume. Am greşit până aici, Karen? 

— Analiza celor întâmplate este strălucită, dar evaluarea ta 
este cât se poate de dură si de nedreaptă faţă de Linda. 

Karen era foarte serioasă. 

— la te uită, am nimerit drept la ţintă. Bingo! Spune-mi, 
Karen, asta este oare puritatea catará? Asta e cumva jocul 
sexual pe care-l practicati în mod frecvent? Cine este următorul 
támpit? Ce spun Perfecţii voştri catari despre această activitate? 
Sau nu cumva în loc de Biblie sau de Evanghelia Sfântului loan 
studiaţi Kama-SutraS femeilor catare? Dacă asa e, sunt 


6 Tratat indian de artă a iubirii, scris în sanscrită în jurul anului 500 şi 


nerăbdător. Avansăm încet, Karen. Trebuie încă să mă înveţi o 
mulţime de capitole. 

Karen îşi musca buzele si continua să-l privească stăruitor pe 
Jaime, acum cu ochii în lacrimi. Sprâncenele i se încruntaseră 
uşor în semn de încordare. 

— Nu ştii ce vorbeşti! izbucni ea. Nu ştii ce se întâmplă acum, 
nici ce s-a întâmplat înainte. Nu ştii nimic. Nu cunoşti nici 
motivele, nici scopul. Nici ce simt eu. Şi îndrăzneşti să judeci şi 
să blamezi ceea ce facem noi, ceilalţi, neştiind de ce o facem! 

— Ah, da? Atunci, informează-mă. Sunt nerábdátor să aflu 
cum motivează catarii utilizarea femeilor ca armă de luptă. 

— Linişteşte-te, Jaime, interveni Kevin. Dacă suprapui situaţia 
lui Douglas şi a Lindei pe relaţia ta cu Karen, te vei căi. Ascultă 
înainte de a trage concluzii şi a judeca. 

— Ascult, spuse simplu Jaime. Kevin are dreptate, se gândi el. 
Identificándu-se cu Douglas, se simţea utilizat şi rănit. Ar putea 
să se înşele şi să fie foarte nedrept. 

O privi pe tânără. Acum, ea avea privirea pierdută printre 
copaci. Lacrimile i se revărsau din ochi şi îi curgeau pe obraji. 
Plângea în tăcere, încercând să se stăpânească. Căută în 
buzunar o batistă. Indignarea lui Jaime dispăruse brusc şi simţi o 
mare tandrete pentru ea. Fir-ar să fie! se gândi el, sunt 
îndrăgostit ca un nebun. 

Îşi stăpâni impulsul de a-i lua mâna şi de a o consola şi îşi 
îndreptă privirea spre Kevin, aşteptând o explicaţie din partea 
lui. 

„Arhanghelule, 

Trimişii noştri la Miami l-au răzbunat pe fratele nostru, reuşind 
să obţină o parte din informaţiile pe care le-ai cerut despre acei 
duşmani, necunoscuţi până acum. 


atribuit lui Vatsyayana. Face parte din literatura religioasă indiană. 
(n.tr.) 


Bănuielile tale se confirmă. Pregátim un raport; sunt noutăţi 
care ne vor face să schimbăm planurile cruciadei. 

De îndată ce vei analiza datele, vom aştepta decizia ta în 
legătură cu momentul asaltului. Sachiel.” 

Arhanghelul, supărat, lovi masa, apoi, mâinile se grăbiră să 
tasteze răspunsul: 

„Sachiel, 

Grábiti-vá cu informaţiile. Nu pierdeţi timpul, fraţilor. Trebuie 
să-i identificăm pe cei care sunt de partea duşmanului şi să 
actionám convingător. 

Trebuie să-i exterminăm înainte ca trámbitele să rásune si 
zidurile să se prăbuşească. Arhanghelul”. 

Degetul despicat apăsă pe tasta de expediere a mesajului. 

— Ca să înţelegi comportarea Lindei, trebuie să-i cunoşti atât 
trecutul, cât şi prezentul, continuă Kevin. Deşi nu povestim 
niciodată vieţile anterioare ale altora, cred că trebuie să fac o 
excepţie, ca să înţelegi cele întâmplate. Linda şi-a amintit cu 
mare uşurinţă viaţa catară, aşa cum o faci şi tu. Era o tânără 
nobilă occitană care s-a convertit la religia catară ca simplă 
credincioasă. Era frumoasă şi inteligentă şi, ca multe alte 
doamne occitane din vremea aceea, se considera egală cu 
bărbaţii. Curtea tatălui ei era mereu plină de trubaduri care 
cântau şi recitau, alţii care compuneau şi cavaleri care-şi 
prezentau omagiile baronilor şi frumoasei lor fiice. În salonul 
castelului, reuniunile cu poezie, cântece, alte distracţii şi câte o 
predică a catarilor se repetau aproape în fiecare noapte. Tineri 
cavaleri rătăceau prin ţinuturile occitane, iar baronul, cum era 
obiceiul, le oferea sincera lui ospitalitate; unii îndrăzneau chiar 
să se ia la întrecere cu trubadurii recitând şi cântând. Amorul 
galant, spiritual, şi nu fizic, era unul din stâlpii acelei renaşteri 
culturale. Tinerii cavaleri îşi mărturiseau iubirea şi îi cereau 
baronesei înseşi, mama Lindei, în prezenţa baronului şi a întregii 
curţi, să fie doamna lor, în ciuda diferenţei de vârstă şi a văditei 


legături oficiale a baronesei cu soţul ei. Atât stăpâna castelului, 
cât şi soţul ei se simțeau máguliti de o asemenea amabilitate. 
Baroana răspundea versurilor cu ale ei proprii şi accepta să fie 
doamna unora dintre cavalerii care i-o cereau. Fireşte că 
doamnele tinere şi în special Linda primeau mult mai multe 
declaraţii de amor galant... 

Printre cavalerii rătăcitori a apărut şi Douglas, şi Linda l-a 
recunoscut în mod sigur. Provenea din nord, din regiunea 
numită lle-de-France, o zonă pe atunci devastată şi sărăcită din 
pricina războaielor permanente. El nu era obişnuit cu folosirea 
limbii oc, dat fiind că limba lui maternă era oif!, din care derivă 
franceza actuală. A fost primit cu toată generozitatea şi n-a 
întârziat să se îndrăgostească de Linda. Regulile jocului erau 
dificile pentru el, dar a hotărât să se ia la întrecere prin poeziile 
lui pentru iubirea ei si sá o facă să fie doamna lui. Tolerantii 
occitani l-au încurajat, sprijinindu-l în planurile lui; dar slaba 
stăpânire a limbii oc l-a făcut să eşueze în încercarea sa poetică 
de a cuceri favorurile Lindei. Ea nu şi-a putut stăpâni râsul şi nici 
să-i răspundă cu nişte versuri simpatice care au provocat 
hohotele de râs ale întregii asistente. Era un necioplit sugubát şi 
a devenit motiv de glume în sofisticata civilizaţie occitaná. 
Respins şi batjocorit, Douglas s-a întors pe meleagurile lui din 
nord cu un puternic sentiment de umilire şi de ură împotriva 
acelor occitani pedanti şi înfumuraţi, care îşi rădeau bárbile ca 
fătălăii. 

In curând, a sunat ceasul răzbunării. La un an după aceea, la 
începutul lui 1208, în toate bisericile din nordul Europei, preoţi, 
episcopi şi abati catolici îşi chemau credincioşii sub arme. 
Trebuiau să apere adevărata religie de flagelul infect al catarilor 
care, după spusele papei Inocenţiu al III-lea, erau „mai răi decât 
sarazinii, care îl adorau pe Mahomed”. O cruciadă pe bogatele 
meleaguri occitane promitea să fie o aventură mult mai 
profitabilă şi mai puţin periculoasă decât cruciadele din Ţara 
Sfântă sau din Spania împotriva mahomedanilor, unde trebuia 
să strábati mari distante, iar anii de luptă îl căliseră pe duşman 


6 Ansamblul dialectelor romane vorbite în jumătatea de nord a 
teritoriului actual al Franţei, prin opoziţie cu limba oc, vorbită în sud 
(n.tr.) 


şi sărăciseră oamenii şi oraşele. Toată prada de război pe care 
cruciații o puteau obţine trecea în proprietatea lor si, cum orice 
păcat săvârşit înainte şi în timpul acestei acţiuni le era iertat, 
cruciații aveau patentă de corsar în comiterea oricărei nelegiuiri. 
Pe deasupra, angajamentul minim în cruciada împotriva 
catarilor era de patruzeci de zile, iar nobilii se puteau întoarce 
cu prada obţinută, fără să fi lipsit prea mult de acasă, şi astfel 
continuau să aibă grijă de proprietăţile lor din Franţa, Germania, 
Burgundia sau din oricare altă ţară din nord. Pentru oamenii 
simpli, care n-aveau nimic de pierdut, şi pentru cei care aveau 
de dat socoteală în faţa justiţiei divine sau omeneşti, ocazia de a 
primi iertarea păcatelor şi bogăţiile era şi ea nemaipomenită. 
Douglas se alătură cu entuziasm cruciadei; răsplata lui va fi mai 
mare decât a celorlalţi: răzbunarea. 

În ziua de 24 iunie 1209, cu trei ani înainte de bătălia de la 
Navas de Tolosa împotriva almohazilor, pe care tu ţi-ai amintit- 
o, s-a pornit cruciada. De la Lyon au plecat douăzeci de mii de 
cavaleri, în majoritate francezi, sub comanda legatului papal, 
abatele din Cîteaux, Arnaud Almeric, şi un alai de episcopi, abati 
şi diverşi ecleziaşti. Intre cavaleri, se afla Douglas cu un grup de 
oameni călări şi o trupă pe care tatăl său i-o cedase la 
insistenţele sale. In urma cavalerilor, mărşăluiau mii şi mii de 
oameni simpli cu iluzia unor mari bogății pe pământ şi a unui loc 
în ceruri când vor fi să moară. 

In ziua de 25 iulie, au ajuns dinaintea zidurilor localităţii 
occitane Beziers, foarte aproape de Mediterana. Episcopul 
catolic din Beziers le-a propus cetăţenilor să-i predea pe cei 
două sute douăzeci şi doi de eretici catari, care erau bine 
identificaţi, ca să fie arşi de către cruciați şi astfel să salveze 
aşezarea de la asediu şi ruină. Episcopul nu i-a putut convinge 
pe credincioşii săi şi, în ciuda amenințărilor asediatorilor, Beziers 
a refuzat şi a hotărât să reziste. Dar fortificațiile oraşului au fost 
insuficiente în faţa enormei ostiri şi cruciații au intrat curând şi 
uşor. Şi i-au trecut prin foc şi sabie. Cei douăzeci de mii de 
locuitori ai oraşului Beziers, inclusiv femeile şi copiii care se 
refugiaseră în biserici, au fost decapitati. Oraşul a fost prădat, 
ars, făcut una cu pământul. Barbaria şi beţia de sânge a fost 
atât de cumplită, încât i-a scârbit până şi pe soldaţii tábáciti în 


nenumărate bătălii şi măceluri. Un cavaler francez s-a adresat 
abatelui Almeric ca să-l întrebe cum să-i deosebească pe eretici 
de cei care nu erau astfel. Răspunsul legatului papei a rămas în 
istorie: „Nu vă faceţi griji dacă nu-i puteţi deosebi pe bunii 
catolici de eretici. Omoráti-i pe toţi. Dumnezeu va şti să-i 
recunoască pe ai săi”. Şi aşa s-a făcut. Mai puţin sângeroasă, 
dar tot crudă, a fost şi cucerirea oraşului Carcassonne şi a 
multor aşezări mai mici, unde cruciații semănau o teroare 
premeditată. 

Majoritatea nobililor francezi, dezgustati deoarece ceea ce 
credeau ei a fi o cruciadă nobilă se dovedea a fi un masacru fără 
deosebire, odată împlinit angajamentul de patruzeci de zile, s- 
au întors pe domeniile lor. Un mic baron din Île-de-France numit 
Simon de Montfort, care îşi găsise vocaţia în acel masacru, şi 
abatele Almeric, după plecarea celor mari, trecură la comanda 
cruciadei. Douglas, care pe vremea aceea nu-şi dusese încă la 
capăt răzbunarea, castelul Lindei rămânând încă neatins, a 
rămas cu cruciații, care şi-au stabilit baza pentru iarnă în oraşul 
Carcassonne, bine fortificat. Retragerea celei mai mari părţi a 
nobililor francezi n-a fost o problemă, dat fiind că, în anul 
următor, Biserica Catolică a făcut un nou apel la cruciadă şi 
hoarde de oameni de buná-credintá alături de mercenari si 
aventurieri au sosit din nord. Simon de Montfort şi abatele au 
reluat cuceririle în faţa unei rezistenţe atât de slabe. Nobilimea 
occitană era dezbinată şi mai obişnuită cu turnirurile pentru 
onoarea ei şi pentru favorurile doamnelor lor, decât cu 
adevăratul câmp organizat de luptă. Supusii lor, în majoritate 
catolici, nu se simțeau foarte entuziasmați luptând împotriva 
cruciaților papei, dat fiind că acesta era călăuza lor spirituală. La 
rândul lor, credincioşii catari considerau armele instrumente ale 
diavolului, iar războiul şi violenţa, acte diabolice, într-atât încât 
Oamenilor Buni le era interzis să lupte chiar şi pentru a-şi salva 
viaţa. Dimpotrivă, motivaţia cruciaților, care luptând câştigau un 
loc în ceruri şi bogății, era foarte puternică. Sate şi castele 
cădeau unele după altele. In vremea asta, tu, regele Pedro, 
vedeai cu îngrijorare invazia dinspre sud a maurilor almohazi şi 
nu voiai să te implici militar într-un război în nord. Singura 
rezistenţă era cea a catarilor, şi nu cu armele, ci cu refuzul de a- 


şi abjura religia; mii si mii de credincioşi şi suspecți au fost arşi 
pe rug. 

Când a venit şi rândul castelului Lindei, Daniel a cerut 
onoarea, care i-a fost acordată, de a fi răsplătit cu acesta pentru 
serviciile aduse cauzei cruciadei. Castelul a rezistat câteva 
săptămâni şi până la urmă o breşă în ziduri a permis intrarea 
dusmanului. Mácelul a fost cel obişnuit, dar Douglas i-a ţinut în 
viaţă pe părinţii şi pe surorile Lindei, întemniţându-i. Cu familia 
ei drept ostatici, Douglas a putut în sfârşit să dispună de Linda 
după bunul lui plac. Era o dulce şi plăcută răzbunare. Ea a cedat 
pretențiilor lui pentru că trupul este opera diavolului, iar trupul 
nu molipseşte sufletul, care este opera Dumnezeului cel bun. N- 
a acceptat niciodată căsătoria pe care i-o propunea Douglas, 
devenind tiitoarea lui, dar refuzând să devină doamna lui. Şi nu 
şi-a abjurat niciodată credinţa catară. În curând, situaţia a ajuns 
de nesuportat pentru el. Faptul că avea drept amantă o eretică 
recunoscută şi recalcitrantă îl punea într-o postură dificilă faţă 
de ecleziaştii catolici. Aceştia îl întrebau dacă otrava catară a 
Lindei nu cumva îi înveninează inima pură de cruciat şi situaţia a 
devenit atât de periculoasă, încât risca să ajungă el însuşi pe 
rug. Aşa că, într-o seară, i-a oferit Lindei ultima şansă de a-şi 
renega credinţa catară, de a se căsători cu el şi de a deveni 
stăpâna castelului. Ea i-a răspuns cu acelaşi vers cu care Îl 
respinsese în urmă cu doi ani în râsetele curţii tatălui ei. 
Douglas s-a înfuriat si a cedat-o celor doi locotenenti ai săi ca 
să-şi petreacă noaptea cu ea; dimineaţa, a predat-o împreună 
cu familia ei în mâinile inchizitorilor. În aceeaşi seară au murit 
cu toţii pe rug, fără să fi renunţat la credinţa lor. 

— Linda era pe atunci cea mai bună prietenă a mea, interveni 
Karen. Ne-a recunoscut pe Douglas şi pe mine în prima şedinţă 
în care şi-a reamintit viaţa din secolul al XIII-lea. 

— Cum se pot întâmpla asemenea coincidente? întrebă Jaime, 
uimit. Cum pot coincide prieteni şi duşmani în diferitele 
reîncarnări? 

— Aşa funcţionează, răspunse Kevin. E surprinzător, dar asa 
e. Avem treburi rămase din vieţi anterioare sau misiuni de 
îndeplinit împreună. Evoluţia spirituală nu se petrece într-un 
mod izolat, ci în ample grupuri de suflete. Coincidem cu multe 


dintre fiinţele cu care am trăit înainte cu altele, nu; depinde de 
datoriile pe care le avem faţă de ei. Dubois îţi va putea spune 
mai bine decât mine. Dar aşa este. 

— Avem treburi rămase nerezolvate cu Douglas şi cu ai lui, 
continuă Karen, şi nu din răzbunare din vieţi anterioare, deşi au 
nevoie şi ei să trăiască durerea pe care o produce înfrângerea, 
ca să evolueze spiritual. Acum Păzitorii Templului reprezintă 
ideologia intolerantá, fanatică şi autoritară pe care o 
reprezentau atunci cruciații şi au de gând să controleze cea mai 
mare companie de comunicare din lume, doar ca să-şi transmită 
mesajul, înăbuşindu-i şi lăsându-i fără glas pe oamenii ca noi. 
Aşa cum au făcut în Evul Mediu cu catarii, cu valdezii*? şi cu alţii 
pe care îi numeau eretici. Asta este forma actuală a războiului: 
mijloacele de comunicare. Tânăra avea lacrimi în ochi şi vorbea 
emotionatá şi cu putere. Dar, de data asta, va fi altfel, Jaime. 
Nu-şi vor atinge scopul. Noi, catarii, vom câştiga. li vom învinge! 

Acea avalanşă de informaţii şi sentimente îl descumpănea pe 
Jaime; străbătu cu privirea după-amiaza calmă şi însorită. Apa 
albastră din piscină. Ascultă trilul păsărilor. In contrast cu 
furtuna sa lăuntrică, ambianța invita la pace şi la odihnă. 

O privi pe Karen. Ea îl privea la rândul ei. li sustinu privirea 
câteva clipe. Era frumoasă si o iubea. li părea rău că depásise 
măsura cu puţin timp în urmă, dar se temea că se folosea de el. 
ÎI înfuria numai şi gândul. Voia sá se fi înşelat; să fi fost doar un 
gând rău intenţionat. 

Dar, dacă ar fi adevărat, dacă ea ar vrea să-l utilizeze în 
exclusivitate pentru a câştiga acest război al ei, lui i s-ar rupe 
inima. Pentru că avea nevoie de ea. Depindea de ea. Isi abátu 


62 Membrii unei secte întemeiate de Pierre de Valdo sau Valdes (1140- 
1217), un bogat negustor din Lyon care s-a convertit în 1176 la 
sărăcia absolută şi a creat un grup de adepţi numiţi Sărmanii lui 
Hristos. (n.tr.) 


privirea asupra copacilor şi mintea lui raţională începu să 
funcţioneze din nou. 

— Bine, de acord, spuse Jaime, să ne închipuim că Păzitorii 
sunt o mică mafie religioasă care a pus pe picioare un sistem 
prin care jefuieste corporatia. De aici, până la un complot ca sá 
o controleze, e o prăpastie. 

— Nu este o mică mafie, dimpotrivă, sunt foarte puternici, 
afirmă Kevin, iar complotul există, o ştim foarte bine, atât prin 
Linda, cât şi prin alte persoane infiltrate. Îţi aminteşti de bomba 
care a pus capăt vieţii preşedintelui studiourilor Eagle, Steven 
Kurth, nu-i aşa? 

— Da, fireşte. 

— Ei bine, bomba a fost opera Păzitorilor. 

— Ce tot spui! Se presupune că a făcut-o un grup radical 
violent, ce se opune conţinutului unora dintre programele pe 
care le produc studiourile. 

— Întru totul corect! Păzitorii sunt o sectă religioasă radicală 
şi violentă căreia nu-i place conţinutul actual al programelor de 
televiziune sau cinematografice ale corporației. Şi cum are 
planuri să o controleze, şi-a camuflat acţiunea sub cea a unui 
grup inventat, din afară. 

— Dar ce câştigau asasinându-l pe Kurth? 

— Kurth era un bătrân evreu liberal, de aceeaşi ideologie cu 
Davis. Amândoi credeau în libertatea de exprimare a ideilor, în 
nediscriminarea în funcţie de rasă, sex sau religie şi în faptul că 
toleranța este cea mai bună ocrotire pentru toţi, pentru că toţi 
suntem, vreodată sau într-o anumită parte a lumii, o minoritate. 
Dar Kurth avea acelaşi stil personalist şi autoritar ca şi Davis şi 
nu s-a îngrijit niciodată de stabilirea unei succesiuni pentru 
funcţia lui în corporație; se gândea poate că bátránetea si 
moartea nu-l vor ajunge niciodată. Succesorul cel mai sigur 
pentru Kurth este vicepreşedintele actual al studiourilor Eagle, 
Cochrane, cum ţi-am spus mai înainte, un înalt personaj în secta 
Păzitorilor. Imagineazá-ti ce ar obţine punându-l pe Cochrane ca 
preşedinte al studiourilor Eagle: un mai mare control asupra 
programelor şi o poziţie cum nu se poate mai bună ca să-i 
urmeze lui Davis. 

— De ce nu-i denuntati inspectorului Ramsey? 


— N-avem încă suficiente dovezi materiale şi puţinele de care 
dispunem sunt de provenienţă cam ilegală. Poliţia ne-ar pune pe 
lista lor de suspecți şi am deveni primul obiectiv de distrus 
pentru Pázitori. Nu, încă nu este momentul; trebuie sá 
aşteptăm. 

Jaime rămase pe gânduri. Apoi reluă conversaţia. 

— Lăsaţi-mă să ghicesc mai departe. In orice caz, dacă Linda 
a reuşit ca Douglas să fie concediat pentru o affaire sexuală pe 
care ea a prezentat-o drept hărţuire, şi şeful lui Douglas fiind şi 
el un Păzitor, probabil că ea a primit sprijin de la cineva cu o 
funcţie foarte înaltă în corporație. Şi cum nu cred că are un alt 
amant la birou, Jaime o privi pe Karen şi primi de la ea în schimb 
o privire dură, acel cineva care a sprijinit-o trebuie să fie tot un 
catar. Nu este aşa? Cine este? Este cumva stârpitura aia care dă 
ordinele? ` 

— Nu pot să-ţi confirm acum. Imi pare rău, răspunse Karen. 

— Bine, dar sper că-mi puteți lămuri altceva. Pentru care 
motiv Linda l-a acuzat pe Douglas şi a făcut în aşa fel încât să 
fie concediat? Înţeleg că există poate o datorie din altă viaţă pe 
care trebuie s-o plătească, dar de ce n-a strâns Linda dovezi 
împotriva lui Douglas şi chiar a lui White, denunţându-i pe 
amândoi în faţa lui Davis pentru fraudă şi aşa v-aţi fi debarasat 
de amândoi în acelaşi timp? 

— Am luat în considerare şi această opţiune, dar existau mari 
posibilităţi ca să cadă doar Douglas, pentru că îl acoperea pe 
White. Cu Douglas dat afară, Linda are acum acces la informaţii, 
pe care acesta le ascundea chiar şi faţă de ea, şi care îl 
compromit direct pe White şi probabil şi pe Cochrane. La 
momentul potrivit, şi poate cu ajutorul tău, vom scoate în 
evidenţă complotul în faţa lui Davis. Atunci, Davis va face 
curăţenie exemplară atât în studiourile Eagle, cât şi în secţiile 
administrative ale corporației; va da totul peste cap. Primii care 
vor cădea vor fi şeful securităţii şi oamenii lui; la urma urmelor, 
ei au fost cei care au introdus bomba în clădire şi l-au asasinat 
pe Kurth. 

— Ce surpriză! Aşadar, eu am un rol în toată povestea, nu-i 
aşa? întrebă Jaime ironic. Aveam eu presimţirea că eram în 
program. 


— Bineînţeles că ai un rol! răspunse Karen indignată. Cum să 
nu-l ai? Nu poţi scăpa destinului tău spiritual. Chiar dacă ai vrea. 
Nu vei avea altă soluţie decât să participi la acest război. Şi sper 
s-o faci cu mai multă minte decât ai făcut-o cu opt sute de ani în 
urmă. Atunci ai avut un rol-cheie şi eşti predestinat să-l ai şi 
acum. Fie cá-ti place, fie că nu! 

Jaime rămase privind-o uimit pe Karen. Indignarea ei pentru 
comentariul lui ironic, fermitatea ei şi faptul că presupunea că el 
trebuia să fie protagonist în această aventură îl surprindeau. 
Până în momentul acela nu sesizase decăt insinuări. 

ÎI privi pe Kevin, care îl observa amuzat. Îşi întoarse privirea 
către tânără. Ea se uita la el uşor încruntată, cu buzele strânse, 
iar ochii, puţin înroşiţi de lacrimile recente, păreau că aruncă 
scântei. Prea multe informaţii. Prea mult amestec de trecut şi 
prezent. Şi acum, povestea cu obligaţiile şi destinul lui spiritual. 
Hotări sá nu o înfrunte pe Karen, nu voia să aibă acum o discuţie 
care să-i îndepărteze unul de celălalt. Avea nevoie să se 
gândească în linişte şi schimbă vorba. 

— Probabil că Linda se află într-o situaţie incomodă faţă de 
Păzitori. 

— Da, sigur că da, răspunse Karen pe un ton încă iritat. Linda 
riscă foarte mult. Unul dintre clericii Păzitorilor Templului a 
interogat-o în legătură cu acuzaţia ei împotriva lui Douglas. 
Linda a spus acelaşi lucru; se sáturase de el, iar el continua sá o 
hártuiascá, ajungând chiar la violenţă fizică. Douglas ajunsese 
într-o situaţie greu de susţinut şi Linda a profitat de ea. Aici 
Karen se destinse din încruntare şi o strălucire ştrengărească i 
se ivi în ochi. Dar violenţa şi hărţuirea au fost reale. Clericul a 
blamat-o cu duritate pentru că nu s-a dus întâi la ei să rezolve 
problema şi pentru că a îndrăznit să ia hotărârea de capul ei. l-a 
spus că a pricinuit un mare rău sectei. De parcă Linda n-ar fi 
ştiut! l-a poruncit să-şi retracteze acuzaţiile şi ea a răspuns că 
asta a fost singura soluţie pe care a găsit-o ca să-şi elibereze 
viaţa de Douglas şi că nu avea nicio intenţie să dea îndărăt. 
Clericul i-a spus să înţeleagă că nu era vorba de un sfat, ci de un 
ordin expres al Păzitorilor, iar Linda i-a răspuns că, în cazul ăsta, 
el şi blestemata lui de sectă se pot duce în infern. Karen făcu o 


pauză, adăugând: în orice caz, ăsta e locul de unde provin 
oamenii ăia. 

— Vreau să-mi modific comentariile anterioare la adresa 
Lindei, afirmă Jaime, aruncându-i o privire ironică lui Karen. E 
posibil, cum am spus înainte, să fie o maestră în Kama-Sutra, o 
seducătoare şi o Mata Hari, dar e o femeie foarte curajoasă; o 
respect pentru asta. 

Kevin râse, iar Karen îl privi pe Jaime cu un început de surâs, 
de parcă ar fi ezitat între a rămâne în continuare supărată pe el 
sau a-i da un sărut. 

Jaime dori din tot sufletul ultima opţiune. 


LUNI 

Între muzică şi anunţuri, radioul informa despre blocajele 
majore ale traficului în extinsa reţea de autostrăzi din zona 
oraşului Los Angeles şi despre rutele alternative de ocolire. In 
dimineaţa aceea ploioasă, circulaţia era infernală, dar Jaime, 
prins ca atâţia alţii pe autostrada Ventura, se simţea bine. 

Karen nu-i păstrase pică pentru acuzaţiile pe care le lansase 
sâmbătă împotriva ei şi a prietenei sale Linda şi, rămaşi singuri, 
şi-au petrecut restul sfârşitului de săptămână vorbind mult, 
făcând dragoste, navigând şi mâncând bine. Vremea a început 
să se strice în după-amiaza zilei de duminică, dar lui Jaime nu i-a 
păsat. Soarele îi strălucea în suflet. 

In sfârşit, reuşea să pună ordine în avalanşa de informaţii şi 
emoţii de sâmbătă. Totul se desfăşura foarte repede. Prea 
repede. Dar conversaţia cu Karen îl ajuta să înţeleagă ce se 
întâmplă, îl liniştea. 

Maşinile abia se târau şi, în mai puţin de o jumătate de minut, 
traficul era oprit. De obicei, îl enervau proştii care pricinuiau 
probleme, şi radioul, care nu-l anunţa din timp. Dar nu azi. Se 
îndrăgostise de o femeie minunată. lar ea îi împărtăşea 
sentimentele. In urmă cu câteva săptămâni, se plângea de viaţa 
lui searbădă, fără niciun sens şi fără un ţel, îndreptată doar spre 
câştigul unor dolari în plus. Acum, era cufundat într-o aventură 
pasionantă care amesteca un trecut epic cu un prezent plin de 
semne de întrebare şi de suspans. 

Şi poate, pentru prima dată în viaţa lui, va avea ocazia să 
lupte pentru acea veche utopie de familie: libertatea. Dar, mai 
presus de orice alt considerent, ceea ce îl făcea să fie într- 
adevăr fericit era Karen; se simţea un om norocos. 


Maşinile poliţiei înaintau în mare viteză pe mijlocul şoselei, în 
drum spre locul cu probleme, cu girofarurile strălucind sinistra în 
dimineaţa cenusie. 

Privirea i se încrucişă cu a unui bărbat cu ten arămiu şi şapcă 
de baseball, la volanul unei furgonete vechi oprite în dreptul lui; 
Jaime îi zâmbi prietenos, adresându-i un gest de resemnare. 
Celălalt îl privi uimit, răspunse cu un uşor salut din cap şi îşi 
întoarse privirea înainte. Jaime îşi spuse că se purta cu prea 
multă amabilitate, contrar obiceiului, şi că ar fi vrut să-i strige că 
e foarte fericit, asta a fost tot. 

La vreo două sute de metri mai în faţă, un elicopter cobora pe 
autostrada cu vehicule nemişcate. Era un accident serios, erau 
persoane grav rănite. 

Gândurile îi reveniră la Karen; la cei aproape patruzeci de ani 
ai lui, se îndrăgostise de ea ca un licean. Spera doar că nu va 
trebui să se cálascá. 

Amorul este orb, spune proverbul, se gândi el. Dar el nu era 
atât de orb încât, ajuns în acel moment al legăturii dintre ei, să 
tragă concluzia că prima lui întâlnire cu Karen, în localul grecesc 
cu hamburgeri, fusese întâmplătoare. 

El era o piesă, foarte importantă, în partida de şah pe care 
catarii o jucau împotriva Păzitorilor Templului, dar jocul acela 
era oare singura ţintă a lui Karen sau îl iubea cu adevărat? Să 
aibă cumva de gând să-l folosească în scopurile ei, aşa cum a 
făcut Linda cu Douglas? 

Fir-ar să fie! îşi spuse el. Gândurile negative revin ca un nor 
de musculite. Şi dacă singurul interes al lui Karen pentru mine 
ar fi acela de a câştiga partida cu Păzitorii, ce se va întâmpla cu 
mine când jocul se va încheia? Jaime îşi scutură capul de parcă 
ar fi alungat acele întrebări. 

Bine, conchise el, viaţa este scurtă, iar fericirea, o pasăre ce 
zboară din copac în copac. Azi, e în grădina mea sub forma unei 
femei minunate, poate partenera pe care am căutat-o toată 
viaţa. Trebuie să profit la maximum de această fericire. Jocul ar 
putea fi foarte lung, partida de şah ar putea dura toată viaţa şi, 
atât timp cât va fi aşa, mă voi bucura de ea. 

Jaime ajunse la birou cu aproape o oră întârziere, dar era în 
continuare binedispus. 

— Am dormit mai mult în dimineaţa asta, nu-i aşa? îi spuse 
Laura văzându-l venind cu paşi grăbiţi pe culoar. 

— Traficul, Laura, afurisitele alea de autostrăzi. 

— Eu aş face pariu că e vorba de viaţa ta dezordonată de 
bărbat divorţat. Ea îşi luă o expresie severă. 

— Nu e vina mea, ea m-a părăsit. 

— Nu toată lumea are tăria secretarei tale. Vrei să auzi ştirile 
înainte sau după cafea? 

— Acum, dă-i drumul. 

— Marele şef White te-a sunat de două ori ca să vadă dacă ai 
sosit. Vrea să te vadă. 

— Fir-ar să fie! Traficul nu există şi pentru şefi? 

— Depinde. Pentru al tău, nu; pentru al meu, da. 

— Foarte isteatá, mormăi Jaime, intrând la el în birou. 

Îşi atârnă haina şi apăsă la telefon butonul lui White. 

— White. 

Vocea se auzi aproape imediat. 

— Buná dimineata, Charly. Mi-a spus Laura cá vrei sá vorbesti 
cu mine. 

— Bună dimineaţa. Sunt într-o reuniune şi am nevoie de tine 
aici. Poţi să urci, te rog? Modul de a vorbi suna ciudat, se 
întâmpla ceva. 

— Bineînţeles, urc acum. 

Şi apăsă butonul de deconectare. La dracu'! Grozav mod de a 
începe săptămâna. O reuniune urgentă, fără să am timp măcar 
să mă aşez la birou. 

Pe uşă apăru Laura cu o cană mare de cafea. 

— Îmi pare rău, Laura. Mulţumesc, dar nu pot bea cafeaua 
acum. White are o întrevedere cu cineva şi mă aşteaptă. 

— Şi ce fac cu cafeaua? 

— Bea-otu. 

— Am mai băut una. 

— Atunci, mai bea încă una. Pe curând! 


* 


— Domnul Berenguer, vicepresedintele Departamentului de 
Audit. White l-a prezentat cu o expresie foarte serioasă. Jaime, 
aceştia sunt inspectorul Ramsey şi agentul special Beck, de la 
FBI. 

Strânse mâna unui afro-american de vreo cincizeci de ani şi a 
unui bărbat cu faţă colturoasá şi ochi albaştri. 

— Inspectorul Ramsey este responsabil cu anchetarea 
asasinării lui Kurth, iar agentul Beck colaborează cu el. la loc, te 
rog. 

— Domnule Berenguer, Linda Americo lucrează în 
departamentul dumneavoastră, nu-i aşa? întrebă Ramsey fără 
alte preambuluri. 

— Da, e şefa Auditului, răspunse Jaime uimit, dar nu lucrează 
cu mine, ci cu Daniel Douglas, şi de când acesta a părăsit 
compania, e în subordinea domnului White. Ce se întâmplă? 

— Domnule Berenguer, luă din nou cuvântul Ramsey, s-a 
întâmplat ceva tragic care ar putea avea legătură cu asasinarea 
preşedintelui studiourilor Eagle. V-am fi foarte recunoscători 
pentru informaţiile pe care ni le-aţi putea pune la dispoziţie. 

— Ce s-a întâmplat? 

— Linda Americo a fost asasinată într-un hotel din Miami 
vineri noapte. 

— Ce? Jaime simţi ca şi cum ar fi primit o lovitură de pumn în 
stomac. 

— Dorim să vă amintiţi tot ce are vreo legătură cu ea, tot ce 
ştiţi sau aţi observat şi care ne-ar putea da indicii asupra unor 
posibile mobiluri sau duşmani pe care i-ar fi avut, continuă 
Ramsey. Ceva anormal? Vreun comentariu la birou asupra vieţii 
ei personale? 

— Dar cum s-a întâmplat? Cum a fost asasinată? 

Jaime începea să reacționeze. Dintr-odatá, frumoasa 
dimineaţă de luni deveni cenusie şi sinistră, iar conversaţia de 
sâmbătă înceta sá mai fie un basm frumos cu cavaleri, prințese 
şi zâne. Acum izbucnea ca o ameninţare reală. 

— Modul în care s-a întâmplat încă se mai cercetează şi nu vă 
putem da mai multe amănunte, răspunse Beck, laconic. Vă 
amintiţi vreo dată relevantă despre domnişoara Americo? 


— Nu. Nimic în afară de ceea ce se ştie în mod public şi lucruri 
pe care le cunoaşteţi deja. In urmă cu câteva săptămâni, Linda a 
dezlántuit un scandal atunci când l-a acuzat pe şeful ei, Daniel 
Douglas, de hărţuire sexuală, iar el a fost concediat. 

— Credeţi că poate avea legătură cu asasinatul? întrebă 
Ramsey. 

— Nu ştiu, spuse Jaime cu prudenţă. 

— Domnule Berenguer, interveni agentul FBI, se pare că 
domnişoara Americo aparţinea unei secte sau unui grup religios 
foarte special. Dumneavoastră ce ştiţi? 

— Relaţia mea cu Linda era redusă, strict profesională şi, în 
afara chestiunilor tehnice, schimbam doar comentarii lipsite de 
importanţă. N-am abordat niciodată vreo temă religioasă sau 
politică. Religia are vreo legătură cu moartea ei? 

— S-ar putea, răspunse Beck. Suntem în curs de cercetare a 
acestui aspect şi a altora. Aţi auzit-o comentând pe ea, sau pe 
vreo altă persoană, ceva care ar fi indicat faptul că domnişoara 
Americo avea o credinţă sau o atitudine religioasă neobişnuită? 

— Cum v-am spus, relaţia noastră era redusă şi superficială. 
Nu-mi amintesc nimic în acest sens. 

Jaime încercă sá mintá cu naturalete. 

— Cunoasteti pe cineva cu care domnisoara Americo sá fi 
avut o relaţie extraprofesionalá? Beck îşi continua interogatoriul. 
Cineva de la birou sau din afará care sá o fi sunat sau sá fi venit 
sá o caute la serviciu? 

— Nu. Nu stiu nimic despre viata ei personalá. 

Pentru câteva clipe, se lăsă tăcerea. Părea că Beck terminase 
cu întrebările şi îşi îndreptă privirea spre Ramsey. 

— Bine, vă mulţumesc pentru ajutor, domnule Berenguer. 
Dacă vă puteţi aminti ceva în plus, v-aş fi recunoscător să luaţi 
legătură cu unul dintre noi. 

Ramsey îi oferi lui Jaime o carte de vizită, iar Beck făcu acelaşi 
lucru. Jaime le-o dădu pe a sa. 

— Îţi mulţumesc, Jaime, îi spuse White. Inspectorii Ramsey şi 
Beck vor începe la mijlocul dimineţii să pună întrebări în biroul 
tău despre Linda. Sunt sigur că îi vei ajuta în tot ce e cu putinţă 
şi vei îndemna tot departamentul să colaboreze la anchetă. La 


sfârşitul dimineţii se va publica o notă oficială despre cele 
întâmplate; până atunci, te rog, nu comenta cu nimeni. 

— Bineînţeles. Jaime se ridică şi îşi luă la revedere de la 
poliţişti. Dacă vă mai pot fi de ajutor cu ceva, ştiţi unde mă aflu. 

— Mulţumesc, răspunse Ramsey. Sunt sigur că vă vom mai 
cere ajutorul. 

* 

Cánd ajunse la el ín birou, Jaime gási cana de cafea pe masa 
de sticlă, rece, de nebáut. Luă cana si udă copăceii care 
împodobeau fundul încăperii. Era frig. 

Se apropie de geamuri. Turna cu găleata. Nu se vedeau 
munţii pe fundal, iar palmierii, deşi nu era vânt, îşi înclinau 
frunzele mari sub greutatea apei căzând vertical. 

Trebuie să fie Păzitorii Templului, îşi spuse el. Relaţia cauză- 
efect e prea evidentă ca să fie o crimă fără legătură cu aceştia. 
Se gândi la White, şeful său; probabil că era implicat, îi venea 
greu să-l identifice cu acea sectă ocultă, dar catarii afirmau că 
este unul dintre Păzitori. Dacă aşa stăteau lucrurile, mizerabilul 
ăla tocmai actionase foarte bine în faţa poliţiei. Sigur că si el a 
trebuit să-i mintă. 

Simtea primejdia chiar acolo, în propriul său birou, torcând de 
parcă ar fi fost o pisică mare, invizibilă, pe care, dacă ar fi întins 
mâna, ar fi putut să o mângâie pe spinare. Dar, departe de a-l 
intimida, îl atáta. Voia să contraatace într-un fel şi chiar imediat. 
Un atavism al trecutului său de nobil cu cal şi spadă? Deodată îl 
năpădi teama; nu pentru el. Pentru Karen. Amenințarea unei noi 
crime era reală şi se putea întâmpla foarte curând. 

Luând telefonul, la al doilea táráit îi auzi vocea. 

— Karen Jansen. 

— Karen... 

Dar legătura se întrerupse. Ce se întâmpla? O sună din nou. 

— Karen Jansen. 

Directă, vocea iubită se auzea din nou. 

— Ka... 

Legătura se întrerupse iar; era evident că nu va vorbi cu el la 
telefon. 


Jaime rămase pe gânduri cu receptorul încă în mână. Era sigur 
că ea l-a recunoscut. Trebuie că avea motive serioase să 
închidă. Ce se întâmpla? 

* 

Ploaia continua sá cadă domol, dar din abundentá, iar frigul şi 
agitația făceau ca Jaime să se ridice de la masă şi să se plimbe 
cu paşi mari prin birou. Apoi, se aşeza din nou şi încerca să se 
concentreze asupra lucrului. O sarcină dificilă. Secundele 
treceau încet. Minutele se târau. Trebuia să o vadă pe Karen, 
dar, deşi se gândea la asta, nu găsea o modalitate suficient de 
discretă ca să ia legătura cu ea. Poşta electronică internă? 
Trecea printr-un centru de control şi nu era pe deplin sigură. La 
toţi dracii! Nu mai putea suporta. Dacă nu-i venea curând ideea 
unui sistem potrivit, va sfârşi prin a se duce personal în biroul ei. 

La sfârşitul dimineţii, Laura intră cu corespondenţa. leşea în 
evidenţă un plic mare alb cu numele său scris la maşină şi 
menţiunea „Personal şi confidential. A fi deschis doar de 
persoana interesată”. Era protejat cu bandă adezivă. Jaime îl 
deschise imediat. 

Continea o singură filă cu câteva cuvinte imprimate la 
computer: „Hamburger grecesc la şapte şi jumătate”. Fără 
semnătură, dar nici nu era nevoie. 

Ziua deveni din nou plăcută; la urma urmelor, ploaia le va 
face un mare bine iazurilor secate din zona oraşului Los 
Angeles. 

Trecuseră douăsprezece minute după ora şapte şi jumătate 
când Jaime oftá uşurat văzând-o că intră, scuturándu-si 
umbrela. Expresia ei era serioasă şi îşi ascundea ochii inrositi în 
spatele unor ochelari de soare care distonau cu vremea de 
afară, cu ora şi cu pardesiul de gabardină pe care îl purta. Chiar 
şi aşa era frumoasă. Foarte frumoasă. 

Ridicându-se ca să o sărute, Jaime se văzu respins în mod 
discret. Nu insistă. 


— Bună, Karen. 

— Bună, Jaime. Zâmbetul ei era trist. 

— Îmi pare foarte rău pentru Linda. 

— Iti mulţumesc. 

Ochii lui Karen se umplurá de lacrimi si Jaime simti dorinta sá 
o ia de mână. Dar se stăpâni. 

— Când ai aflat? întrebă el. 

— Tocmai când ajungeam la birou, un prieten al nostru mi-a 
povestit. 

— Şi de unde ştia „prietenul” ăla? 

— Ştia, Jaime. lartă-mă că nu-ţi spun cine este, nici cum a 
aflat, dar, dacă înainte am fost prudenti, acum trebuie să fim şi 
mai mult. Există grupuri diferite de credincioşi, acţionând în 
paralel, dar care nu se cunosc între ei. De exemplu, doar cinci 
fraţi ştim că eşti unul de-al nostru; Linda nu ştia şi, în 
consecinţă, nu eşti în pericol. Imi pare rău dacă ti se pare 
excesiv, dar am fost prigoniti de Inchizitie timp de secole şi chiar 
şi cei mai buni vorbesc sub tortură. 

— Vrei să spui că Linda...? 

— Da, Linda a fost violată şi torturată în mod sălbatic, credem 
că de cel puţin doi indivizi, în camera ei din hotelul de la Miami. 
Trupul ei avea o mulţime de arsuri de ţigară, concentrate în 
zonele cele mai sensibile ale sânilor şi sexului. Nenumărate 
tăieturi de cuţit, unele foarte adânci, pe faţă şi pe corp, formând 
desene geometrice. Un adevărat măcel. Probabil că a murit 
exsangvinată. O lacrimă începu să i se scurgă pe obraz. Apoi 
alta. Karen scoase o batistă din geantă şi îşi şterse lacrimile cu 
grijă să nu-şi strice machiajul. Sunt sigură că tortionarii ei erau 
dintre Păzitorii Templului şi că le-a povestit ceva, poate doar ca 
să moară mai curând. 

— Cum eşti atât de sigură că au fost ei? 

— Este un fapt extraordinar ca o crimă cu aceste caracteristici 
să se întâmple într-un loc de categoria şi securitatea hotelului 
unde s-a cazat Linda. Dar este şi mai ciudat faptul că acei 
criminali nu s-au mulţumit doar să fure, să violeze şi chiar să 
ucidă. Linda a fost torturată ore întregi. Scopul asasinatului era 
obţinerea de informaţii, dar a fost camuflat în jaf şi viol cu 
trăsături satanice, ca să pară mai autentic. Linda n-a fost o 


victimă oarecare; a fost selecționată cu mare grijă. Au fost 
Păzitorii, Jaime. Ei au fost. 

— Cum poţi să ştii dacă a vorbit sau nu? 

— Asasinii au deschis seiful din cameră si au intrat în laptop; 
ea a trebuit să le dea parolele de acces. 

— Dar, Karen, poate că povestea cu accesul în PC-ul Lindei e 
doar o presupunere a ta; numai în cazul că ar fi lăsat amprente 
digitale pe tastatură, altfel nu poţi şti dacă au umblat la el sau 
nu. 

— Bineînţeles că ştiu. Linda strângea o cantitate enormă de 
informaţii. Informaţii compromiţătoare despre nenumăratele 
fraude prin care secta Păzitorilor scoate bani de la corporație ca 
să cumpere acţiuni chiar ale companiei, dar şi despre alte 
activităţi ale grupului, despre structura lui internă, nume şi 
planuri; fostul ei amant avea o poziţie importantă în sectă si îi 
plăcea să vorbească despre asta când se simţea fericit. Linda a 
luat măsuri speciale de siguranţă în privinţa informaţiilor; ne 
trimitea prin courier originalele sau copiile unor documente 
importante, schimbând frecvent serviciul de mesagerie. Când 
transmitea un raport prin poşta electronică, nu lăsa copii în 
memoria computerului şi nici măcar numerele noastre de 
telefon nu erau înregistrate în sistem, pentru că le forma 
manual şi ştergea apoi înregistrarea trimiterii. Singurul lucru pe 
care îl vor fi obţinut din computerul ei sunt date sau rapoarte 
proprii ale muncii ei de audit pentru corporație. In plus, avea un 
dispozitiv special de siguranţă constând într-o dublă parolă de 
intrare. Folosind prima parte a parolei, se dă acces la 
programele PC-ului ei, dar, dacă nu se foloseşte şi a doua parte, 
se activează un sistem de alarmă care trimite un mesaj prin 
Internet care ne pune în gardă că a intrat cineva în sistem fără 
consimţământul Lindei. Odată activat mesajul, baza de date a 
acestui mic program de siguranţă se şterge automat şi, cum 
asasinii au manevrat laptopul conectat la linia telefonică, 
mesajul de alarmă a plecat în aceeaşi noapte de vineri. 

— Tu când l-ai văzut? 

— Nu l-am văzut încă. Tu şi cu mine ne-am petrecut împreună 
sfârşitul de săptămână, bucurându-ne de viaţă, şi n-am conectat 


computerul. Ultimul mesaj al Lindei mă aşteaptă în acest 
moment acasă. 

— lar acum şi tu eşti în pericol. 

— Nu imediat. Am deplina siguranţă că Linda nu m-a 
menţionat sub nicio formă; o fi dat alte nume, dar nu pe al celei 
mai bune prietene a ei şi nici al amplasamentului de la 
Montségur. Acum, Păzitorii ştiu că existăm şi că pregătim ceva 
împotriva lor. Chiar dacă nu ştiu cu exactitate cine suntem şi ce 
informaţii avem, vor începe să cerceteze foarte curând. 

— Ce măsuri de siguranţă ai prevăzut? 

— Trebuie să ne continuăm viaţa în mod normal, dar voi pune 
la loc sigur informaţiile pe care le am acasă. Nu vorbi cu mine la 
birou, nici măcar la telefon, în afară de cazul în care ar fi un 
subiect strict profesional; securitatea clădirii este controlată de 
ei prin Moore şi telefoanele pot fi puse sub ascultare. E posibil 
ca în curând să se facă legătura între mine şi Linda, am fost 
prietene mulţi ani şi am început de curând să ne ascundem 
prietenia. Mă tem, Jim, că, pentru o vreme, n-o să mai petrecem 
un sfârşit de săptămână atât de minunat ca ultimul. De partea 
cealaltă a mesei, Karen rămase privindu-l trist din spatele 
ochelarilor de soare. Apoi, adăugă: Acum, fără Linda, postul tău 
în corporație este un post-cheie; noi, catarii, avem nevoie de 
tine, nu te putem pierde. Şi dacă Păzitorii fac legătura dintre noi 
două şi apoi dintre mine şi tine, vieţile noastre nu vor mai valora 
nimic. 

Jaime simţi că lumea lui se prăbuşeşte. Nu din pricina 
primejdiei, care acum părea că îl întărâtă, ci pentru că nu o va 
mai putea vedea pe Karen. Nu putea trăi fără ea. li apucă mâna 
care se odihnea pe masă, strângând-o cu putere. 

— Karen, ajunşi în acest punct, nu putem să ne ascundem şi 
să-i lăsăm să ne caute. Trebuie să contraatacăm. Să dăm în 
vileag informaţiile Lindei şi să-i denuntám lui Davis. Dacă îi 
scoatem la iveală, nu vor mai putea acţiona împotriva noastră. 
În primul rând, pentru că nu va mai fi posibil obiectivul lor de a 
controla corporatia şi nu va mai avea rost să rişte şi mai mult şi, 
în al doilea rând, pentru că, dacă ni s-ar întâmplat ceva, ei ar fi 
primii bánuiti. 


— Da, ăsta e planul. Dar nu-l vom putea executa imediat, 
dată fiind cantitatea enormă de material trimis, iar fără Linda, 
totul se întârzie. Trebuie să pregătim dovezile, trebuie să 
selectionám informaţiile-cheie pentru întrevederea cu Davis. 
Trebuie să-l convingem de la bun început că există un complot; 
Davis nu acordă o a doua şansă. Asta va fi misiunea ta. Apoi, 
Davis însuşi te va ajuta să-i descoperi pe cei implicaţi. 

— Problema este timpul. Lui Jaime, planul i se părea 
rezonabil. Cu timpul, Păzitorii pot să ascundă dovezi, să 
asasineze martori sau să afle mai multe despre grupul nostru şi 
să ne atace. Trebuie să accelerăm procesul, Karen. Care e pasul 
următor? 

— Ne adunăm mâine la Montségur. Vom discuta planul de 
acţiune şi tu vei vedea documentele pe care ni le-a furnizat 
Linda. 

— Foarte bine. Cu cât mai curând, cu atât mai bine. Şi cum se 
pare că n-o sá mă inviti la tine, mai bine să mâncăm acum ceva. 
Te invit eu. De ce ai poftă? 

— De nimic. Nu mi-e foame. 

— Trebuie să mănânci ceva. 

— Nu. Nu pot să mănânc. 

— Insist. 

Jaime se îndreptă spre tejghea. Ideea de a intra în acţiune îl 
însufleţea. Ceru doi hamburgeri, salate, cartofi prájiti, câteva 
inele de ceapă şi însoţi totul cu nişte bere. Mirosul apetisant de 
carne condimentată îi deschise pofta de mâncare. 

La întoarcere, o văzu pe Karen cu privirea pierdută în 
întunericul jilav de dincolo de geamuri. Puse tava pe masă şi 
începu să împartă farfuriile. 

— Cel mai fantastic şi zemos hamburger grecesc pentru 
stăpâna şi doamna mea! spuse el pe tonul unui vânzător de 
bálci. 

— Istoria se repetá, spuse Karen, fárá sá-si schimbe privirea 
pierdutá. 

— Poftim? 

— Asasinarea Lindei a fost versiunea din secolul al XXI-lea a 
morţii ei de acum opt sute de ani. Îţi amintesti ce ţi-am povestit? 


A fost arsă pe rug, după ce a fost violată. Doar că acum au 
folosit jarul tigárilor. 

— Karen, nu-ţi mai frământa mintea cu povestea asta. 
Încearcă să uiţi pentru câteva minute. Îți jur că o vor plăti 
Scump. 

— Noi, catarii, nu jurăm. Ne este interzis, îi atrase atenţia 
Karen. Nu-ţi dai seama? Istoria începe să se repete. Unde 
greşim? Ce anume n-am învăţat din cele întâmplate atunci? 

— Mi-e totuna dacă jurăm sau nu jurăm. Jaime luă mâinile reci 
ale lui Karen şi încercă să-i treacă din căldura lui. Acum, ea Íl 
privea în ochi. El îi putea vedea pe ai ei prin sticla ochelarilor de 
soare. Îi vom distruge, Karen, şi vor plăti scump ceea ce au 
făcut. Vom câştiga. li vom nimici. Ti-o jur! 

Am greşit, se gândi Karen când rămase singură în ascensor cu 
unul din paznicii de securitate a clădirii. Ar fi trebuit să cobor la 
etajul dinainte, împreună cu ceilalţi. 

Muşcându-şi buza, simţea cum îi bate inima din ce în ce mai 
tare. Îl privi pe bărbat, el o privi pe ea şi făcu un gest din cap. 
Karen răspunse printr-un salut încordat. Să tot fi avut vreo 
douăzeci şi opt de ani, părul tuns în genul puşcaşilor marini şi 
era enorm. 

Când se deschise uşa, bărbatul aşteptă ca ea să iasă; ea ieşi 
şi o porni spre maşină cu un pas vioi. Isi auzea tocurile tácánind 
pe pavimentul parcării şi simţea, în spate, privirea bărbatului. 

Karen nu văzu pe nimeni pe etaj, ştiu că el ieşea din ascensor 
şi simţi impulsul de a fugi; dar orgoliul o împiedică, întotdeauna 
fusese cam arogantă şi spera să nu fie nevoită să regrete. Auzi 
paşii bărbatului în urma ei. Se grăbi. Maşina era la vreo treizeci 
de metri şi, dacă alergau amândoi, n-ar ajunge înaintea lui. 
Simtea paşii paznicului foarte aproape, accelerând în spatele ei. 
Îşi auzea bătăile inimii mai tare decât zgomotul făcut de 
propriile tocuri. Omul era foarte aproape! 

Ea învățase ceva tehnici de apărare personală şi, cu toate că 
paznicul era mult mai puternic şi mai bine pregătit, acum era 
care pe care: ea se răsuci pe călcâie, punându-şi servieta ca pe 
un scut. Namila, la un metru distanţă, se opri brusc, privind-o cu 
un zâmbet nătâng. 

— Scuzaţi-mă, domnişoară, n-am vrut sá vă sperii, spuse 
paznicul cu o vorbire lentă. Voiam doar să vă atrag atenţia că 
unul din fermoarele servietei dumneavoastră este deschis şi v- 
ar putea cădea lucrurile. 


Karen îşi privi mapa şi, într-adevăr, unul din fermoare era 
deschis. 

— Bine, se destinse ea puţin din încordare, mulţumesc. 
Sunteţi foarte amabil. 

— Pentru nimic, domnişoară, spuse celălalt, lărgindu-şi 
zâmbetul. 

— Bună seara, răspunse Karen, considerând conversaţia 
încheiată, dar ţinând în continuare servieta ca pe un scut. 
Celălalt o privea cu uimire. 

— Bună seara, spuse bărbatul şi, întorcându-se cu spatele, o 
porni în direcţie opusă. 

Karen îşi păstră ciudata poziţie în vreme ce simţea, încă o 
dată, că începe să-i circule sângele prin corp. După câţiva paşi, 
supraveghetorul întoarse capul, fără să înceteze să meargă, ca 
să o privească din nou. Ea se grăbi să caute cu mâinile 
tremurând cheile care se ascundeau în geantă, şi în cele din 
urmă, reuşi să deschidă maşina. Aruncându-şi lucrurile pe locul 
de alături, intră şi puse imediat siguranţa. 

Avea să-şi recapete calmul încetul cu încetul. Ce tip caraghios 
şi imbecil! Pentru ce a trebuit să se apropie atât de mult? 
Trebuia să se linisteascá. Linda n-ar fi denuntat-o niciodată. Nici 
măcar sub tortură. 

Jocul se schimbase. Şi încă mult. Spionarea Păzitorilor 
Templului şi pregătirea strategiei pentru a-i alunga din 
corporație erau pasionante, chiar amuzante; dar să te 
transformi în pradă şi în obiect al brutalităţii lor era cu totul 
altceva. Acum simţea încordarea. Dar nu era cale de întoarcere; 
avea să termine ceea ce începuse. O va face pentru vremurile 
de demult, pentru vremurile şi oamenii ce vor veni, pentru 
draga ei prietenă Linda şi chiar pentru propriul ei orgoliu. 

Karen parcă maşina la vreo douăzeci de metri de porţile mall- 
ului; se părea că nu e urmărită, dar îşi petrecu două minute 
observând maşinile care soseau. 


Totul era în regulă. Intră în centrul comercial prin magazinul 
Bloomingdale's, amestecándu-se printre oamenii care se 
strângeau cu duiumul pe culoare şi, îndreptându-se spre artera 
centrală a mall-ului, mergea între magazine şi public. Vitrina 
unui butic de modă oferea reflexul care îi permitea să vadă în 
spatele ei. Nu observă nimic anormal. Apoi, intră într-o librărie 
şi, în vreme ce răsfoia ultimele noutăţi, studie oamenii prin 
vitrină. Totul era bine. leşi cu paşi repezi şi ajungând la Macy's, 
în capătul opus al centrului comercial, străbătu magazinul până 
la ieşirea spre parcare. 

La vreo patruzeci de metri, în locul stabilit, zări maşina lui 
Jaime care, văzând-o, porni motorul şi demară de îndată ce 
Karen intră în automobil. 

— Bună, salută el. Ca agent secret, eşti încă şi mai frumoasă. 

leşiră prin strada opusă intrării şi constată că nu-i urmăreşte 
nicio maşină. După vreo douăzeci de metri, Jaime se opri la un 
semafor roşu, iar ea, trecându-i braţele în jurul gâtului, îl sărută 
pe gură. 

— E foarte excitant să fii agent secret, îi spuse ea. 

* 


O luară pe autostrada Ventura si apoi spre San Diego, în 
vreme ce ea îi povestea spaima prin care trecuse în parcare; 
când ieşiră spre Sepulveda Boulevard, traversară podul pe 
deasupra autostrăzii ca să urce pe şerpuitorul Rimerton, care îi 
conduse la Mulholland Drive. 

— Azi vei cunoaşte intrarea secretă la Montségur, îl anunţă 
Karen pe un ton misterios. 

— Cum? Aveţi pasaje secrete? 

— Da, domnule, spuse ea pe un ton triumfal, ca la castelele 
adevărate. 

Îşi continuară drumul în întunericul ploios, pe şoseaua 
mărginită de copaci. 

— Când te vei întoarce aici, asigură-te întotdeauna că nu esti 
urmărit. 

— Nimeni nu má urmăreşte, confirmă Jaime scrutánd 
întunericul prin retrovizoare. Dacă e cineva acolo, în spate, o fi 
un liliac. Crezi că secta are lilieci pe lista de personal? 


— Dacă i-ar avea, ar fi vampiri, răspunse Karen, tărăgănând 
cuvintele. Redu viteza. Mergi mai încet, spuse după câteva 
minute. 

— Nu e asta casa? observă Jaime. 

Frumoasa clădire se ghicea la stânga, aproape ascunsă între 
gard şi vegetaţie; grădina părea iluminată discret şi era lumină 
la două ferestre. 

— Ba da; redu viteza, dar nu te opri. Fii atent acum dacă e 
vreo maşină parcată aproape de casă; ar indica pericol, pentru 
că noi parcăm întotdeauna înăuntru. Observă, de asemenea, 
dacă vezi pe cineva pe acostament sau printre copaci. 

Nu văzură nicio maşină, iar partea laterală era prea îngustă 
pentru ca un vehicul să se poată ascunde uşor în vegetaţie. 
Continuară drumul pe şosea câteva sute de metri şi, ajungând 
undeva de unde nu puteau fi văzuţi nici din casă nici din 
preajma acesteia, Karen îi spuse să intre pe o alee îngustă 
asfaltată care se deschidea la stânga. Întuneric în faţă, întuneric 
în spate; nu-i urmărea nimeni şi înaintară câteva minute pe o 
pantă abruptă. 

Ajunserá la o bifurcatie şi, viránd din nou la stânga pe un 
drum de pámánt, farurile iluminará un impresionant perete de 
stâncă şi o vegetaţie deasă de copaci şi tufisuri. 

— Parchează aici, între copaci. 

Jaime opri maşina, rămânând într-o poziţie în care era vizibil 
doar de la câţiva metri înainte de drum; o ascunzătoare bună. 
Stingând luminile, întunericul era aproape deplin în noaptea 
cuprinsă de furtună; Jaime îşi puse mâna pe genunchiul lui 
Karen şi îi spuse cu o voce insinuantá: 

— Mă simt plin de îndrăzneală, dar ai făcut vreodată dragoste 
într-un BMW? 

— Cubanez desfrânat! îi reproşă ea, mai mult respect. Eşti la 
poalele refugiului Montségur, muntele sacru al catarilor; aici se 
adună Oameni Buni şi Femei Bune. lar ei fac legământ de 
castitate. 

— Dar tu nu l-ai făcut încă, nu-i asa? 

— Lasă prostiile. Să ieşim din maşină, suntem aşteptaţi. 


— Bine, acceptă Jaime pe un ton resemnat. Auzisem eu 
povestea cu durerea de cap, dar asta cu muntele sacru nu e rea 
deloc... 

— Urmează-mă, îi porunci Karen, deschizând servieta şi 
scoțând o lanternă. 

Merse până la peretele stâncos şi apoi urmă câţiva metri pe o 
potecă între un perete de piatră şi un altul de vegetaţie. După 
puţin timp, Karen dădu la o parte nişte tufişuri la stânga ei şi 
prin frunziş lanterna descoperi un arc de piatră cu aspect de 
intrare într-o peşteră; era un camuflaj perfect. 

Karen intră hotărâtă şi, după vreo trei metri, descoperind o 
uşă metalică, căută pe perete un mic tablou cu cifre slab 
luminate. Tastă un cod şi un fluierat încet arătă că sistemul de 
protecţie fusese dezactivat; introduse o cheie în broasca de 
siguranţă şi uşa se deschise încetişor. Pătrunseră într-un culoar 
îngust la capătul căruia se afla o scară metalică în spirală. 

— Acest pasaj este în acelaşi timp si acces secret şi cale de 
scăpare, îi explică ea cu voce joasă. Dat fiind rolul pe care îl vei 
juca în grup, Dubois îţi va da azi un set de chei; trebuie să înveţi 
codurile. Primul este doar de intrare, următorul este o alarmă ca 
să-i anunti pe cei din casă dacă se prezintă o vizită neasteptatá. 

Fără să aştepte răspunsul, începu să urce scara în spirală. 
Locul acela era ca o gură largă de put, iar ea urca atât de 
repede încât, dacă Jaime ar fi întârziat câteva secunde, ar fi 
rămas în întuneric. Urcară cam vreo zece metri şi se gásirá pe o 
platformă săpată în stâncă de la care plecau două tuneluri. 

— Cel din dreapta conduce la chiliile Oamenilor Buni şi la 
capela pe care o cunoşti. Noi vom continua drumul până în 
corpul principal al casei. 

să fi fost menţionarea capelei, dar Jaime simţi prezenţa acelei 
tapiserii în care siluetele prindeau viaţă. Dorea să se întoarcă 
acolo. Voia să se întoarcă la peştera ritualului. 

Dar Karen se îndepărtase deja în tunel şi la capătul acestuia 
dădură peste o altă uşă metalică şi un alt panou cu coduri. 
Karen repetă operaţia dinainte şi uşa se deschise fără zgomot. 

Se aflau în salonul principal al casei, la care se ajungea printr- 
un panou de lemn care se potrivea atât de bine pe peretele 
dinspre nord, încât, din interior, era imposibil să distingi uşa. Au 


ajuns la o încăpere largă, pe două niveluri, şi cu o decorație 
modernă şi confortabilă, cu un semineu mare în faţa lor. 
Ferestre mari cu vedere spre grădină ocupau pereţii dinspre est 
şi vest. 

Îi văzură pe Kevin Kepler şi pe Peter Dubois în partea care 
servea drept sufragerie, în faţa unei mese ticsite cu hârtii, 
discutând despre un document. Pe masă era un laptop conectat 
şi un altul pe o másutá lată în mijloc, de asemenea acoperită de 
hârtii, şi care se afla între canapele, în faţa şemineului. Karen 
închise uşa şi spuse veselă: 

— Bună seara, domnilor. 

Cei doi bărbaţi priviră spre ea şi salutară. Jaime se apropie să 
le strângă mâna. 

— Sunteţi foarte ocupați. Aici pare mai curând un birou de 
auditori decât un centru religios. 

— E mai mult decât un centru religios, răspunse Kepler, şi din 
nefericire, aici e vorba de un birou secret de audit; şi trebuie să 
fie aşa, pentru că, dacă Păzitorii ar şti unde suntem şi ce facem, 
ne-ar elimina la repezeală. 

— Asasinarea Lindei, pe lângă o teribilă nenorocire, continuă 
Dubois, reprezintă o mare întârziere pentru planurile noastre; ea 
cunoştea la perfectie fiecare document şi era o expertá în audit. 
Dacă înainte aveam nevoie de dumneavoastră, acum, cu atât 
mai mult. Cu dezordinea pe care o avem azi în documente, e 
imposibil să prezentăm dovezile definitive. 

— Bine, de acord. Vă voi ajuta. Dar vreau ceva în schimb. 

— Ce anume? 

— Nu încetez să mă gândesc la regele Pedro şi la dilema lui; 
sunt nerăbdător să aflu ce s-a întâmplat. Vreau să mă întorc la 
capelă şi să retrăiesc experienţa. Şi nu pot aştepta până 
sâmbătă. 

— De acord, răspunse Dubois. Mi se pare logic. Dar sunt două 
condiţii. 

— Care anume? 

— Prima, va trebui să fie mâine; azi e mult lucru de terminat. 
Jaime încuviinţă din cap. Şi a doua, va trebui să lucraţi aici 
ajutându-ne la tot ce este nevoie, nu putem lăsa să mai treacă 


mult timp. Păzitorii ştiu că se întâmplă ceva şi se vor strădui să 
distrugă şi să ascundă dovezile. 

— S-a făcut! spuse Jaime, încheind acordul cu o puternică 
strângere de mâini. 


MIERCURI 

— Intră! 

Răspunsul lui Jaime la ciocăniturile din uşă era inutil; 
vizitatorul tocmai intra. 

— Bună ziua, Jaime. 

White apăru salutând, cu siguranţa tipică şefului. 

— Bună ziua, Charly, răspunse el amabil. 

În forul său interior, Jaime aruncă o înjurătură: lucrurile se 
desfăşurau mult mai repede decât se aşteptase. Cu o noapte 
înainte, zăboviseră la Montségur până după douăsprezece şi el 
îşi notase mai multe probleme despre care urma să strângă 
informaţii suplimentare ca să completeze astfel munca Lindei. 
Nu era atât de uşor. Deşi datele se aflau la birou, era vorba de 
nişte probleme de care nu răspundeau nici Jaime, nici altcineva 
din echipa lui. Şi în ciuda faptului că după concedierea lui 
Douglas nimeni nu mai avea autoritate ca să refuze să-i dea 
informaţii, cei de la Auditul Productiei nu-şi vor deschide, de 
prima dată, arhivele de bunăvoie. 

Şi era riscant; cu siguranţă că erau membri ai sectei infiltrati 
acolo, iar White ar afla de îndată că el îşi vâră nasul în treburi 
care nu îl privesc. Nu credea că l-ar pune imediat în legătură cu 
catarii, dar ar intra pe lista suspectilor. 

În ciuda pericolului, Jaime hotărî că singura opţiune posibilă 
era asumarea riscurilor pe care le presupunea căutarea 
informaţiilor; nu putea pierde timpul cu subtilitáti. 

Clasificase documentele pe care urma să le obţină în două 
categorii: esenţiale şi de mai mică importanţă. In privinţa celor 
esenţiale, de îndată ce a ajuns la birou, a revizuit personal 
arhivele, fotocopiind hârtii. Dar a trebuit să întrebe de mai multe 
ori despre documentaţia pe care o căuta. 


Pentru documentele mai puţin delicate, îi ceru Laurei, care 
era în relaţii foarte bune cu fosta secretară a lui Douglas, să 
obţină copii prin aceasta. 

Fir-ar să fie! Şi acum White venea să-i ceară explicaţii. Cum 
de a putut afla atât de repede? Şi nu se gândise la nicio scuză 
rezonabilă! 

— Cum merge treaba în dimineaţa asta? întrebă White, 
aşezându-şi trupul mătăhălos într-un scaun din faţa mesei lui 
Jaime şi invitându-l pe acesta cu un gest să facă acelaşi lucru. 

— Bine, răspunse Jaime, instalându-se comod şi lăsând 
ceaşca de cafea pe masă. Apoi arătă spre mai multe vrafuri de 
hârtii. Rezolv teme rămase în urmă. Îl aşteptă pe celălalt să 
vorbească. Nu va fi uşor sá improvizeze o explicaţie 
convingătoare. 

— Jaime, am citit rapoartele auditorilor externi din Europa 
care au detectat vreo două nereguli îngrijorătoare în diviziile de 
distribuţie cinematografică şi de televiziune, explică matahala. 

— Da, şi eu am citit rapoartele şi sunt câteva mici probleme. 
Jaime se întrebă de ce umbla White cu asemenea ocolişuri când 
tactica lui favorită era atacul frontal. Dar nimic grav. 

— Atunci, avem opinii diferite. Cred că una dintre problemele 
menţionate reclamă intervenţia noastră directă. 

— Charly, auditorii externi au emis cât se poate de des 
rapoarte asemănătoare şi ne-am mărginit să acceptăm 
implementarea recomandărilor auditorilor externi în cazul în 
care cadrele de conducere responsabile n-ar fi avut obiecţii 
întemeiate. De ce ar trebui să intervenim acum? 

— Părerea mea este că de data aceasta este altceva şi că 
trebuie să reexaminăm punctele de divergență, unul după altul, 
cu auditorii europeni, răspunse White energic. Şi este urgent. 
Vreau să iei un avion spre Londra chiar astă-seară sau mâine 
dimineaţă. 

— Charly, nu e rezonabil. Lui Jaime, aceasta i se păru o scuză 
proastă. Începea să înţeleagă ce avea de gând White: voia să-l 
îndepărteze de la birou ca să câştige timp şi să poată manevra 
ceva. Am aici o mulţime de teme urgente de rezolvat. Şi treaba 
asta e irelevantă, nu necesită intervenţia noastră. 


— Jaime, eu sunt responsabilul Departamentului de Audit. 
White rostea cuvintele cu grijă şi cu o furie stăpânită. Ochii 
albaştri cufundati în cearcánele lui negre străluceau sinistru. 
Primesc ordine direct de la Davis, iar tu primeşti ordine de la 
mine. Ti-am auzit deja părerea; te înşeli si, de îndată ce vei 
cerceta problema de la originea ei, îţi vei da seama. la afurisitul 
ăla de avion şi fă ce-ţi spun! 

— Bine, cred că faci din tántar armásar. Jaime hotărî că ar fi 
absurd şi periculos să refuze. Dar, dacă tu vrei, voi pleca la 
Londra. Lasă-mă să închei problemele mai urgente. De îndată ce 
Laura îmi va da orarele avioanelor, îţi voi spune când plec. 

— De acord. Dar cât mai curând cu putinţă şi vreau să 
stabilesc cu tine programul de lucru pentru zilele astea. 

— Dată fiind diferenţa de fus orar, cel mai înţelept ar fi 
călătoresc la sfârşit de săptămână, aşa voi fi cu echipa noastră 
luni la prima oră. 

— Îţi spun că trebuie să pleci mâine. 

— Bine, văd orarul zborurilor şi treburile ce rămân de rezolvat, 
şi apoi te sun. 

— Urcă la mine la ora patru ca să-mi confirmi programul si 
orarul. 

— Bine. Rămâne pentru ora patru. 

— Pe curând, spuse White, închizând uşa cu prea multă forţă 
la plecare. 

Jaime rămase pe gânduri. Îl vor fi informat deja pe White că el 
caută documente? Nu; i-ar fi spus-o. Cel mai probabil era că voia 
să şi-l ia de pe cap pentru câteva zile, cât timp elimina dovezi. 
lar el nu avea altă soluţie decât să-i dea ascultare. Era o 
complicatie a naibii de afurisită! Şi cât de urgent era sá 
pregătească tot cazul şi să i-l prezinte lui Davis! Ar întârzia cu 
cel puţin o săptămână. Şi după cum se desfăşurau 
evenimentele, o săptămână putea fi o viaţă întreagă. 

Dar nu va pleca înainte de sâmbătă. Să-l ia dracu’ pe White! 

* 

Când ajunse la Montségur, lucrau deja cu toţii; Karen i-l 
prezentă pe Tim. Era un credincios de toată încrederea care îi 
ajuta să pregătească raportul. Jaime şi-l amintea, îl cunoscuse în 
pădurea de sequoia şi tipul îi era simpatic. 


În continuare, îi anunţă despre călătoria lui în Europa. Ceilalţi 
fură de acord că nu era un semn bun şi, deşi grupul îşi dădea 
silinta să lucreze contra cronometru, prin absenţa lui Jaime 
raportul ce trebuia prezentat lui Davis va întârzia cu cel puţin 
cinci zile. 

Când s-a încheiat conversaţia, Dubois îl întrebă: 

— Azi mai sunteţi încă interesat sá vă reamintiti? 

De partea cui era Dumnezeu cel adevărat? De partea papei, 
ori de partea catarilor? 

Miguel şi Hug încheiau discuţia despre cum să acţioneze faţă 
de cruciadă, ieşeau din cort şi Hug, după ce primise permisiunea 
regelui, se duse să-l caute pe Huggonet, care îi aducea un 
mesaj. 

Jaime rămase pe gânduri, în vreme ce Fátima îi servea o altă 
infuzie. Intelegea argumentele şi logica atât ale lui Hug, cât şi 
ale lui Miguel. Sentimentele lui mergeau către Hug. 

Veştile care îi ajungeau de pe meleagurile occitane îl 
indignau, nu putea consimti la anihilarea vasalilor săi, nici la 
faptul că ar fi deposedat de drepturile sale feudale. 

Acum, duşmanul său de odinioară, Raimond al VI-lea, conte 
de Toulouse, îi oferea jurământul de credinţă, aşa cum făcuseră 
înainte ceilalţi nobili occitani. Şi dacă Jaime l-ar accepta, ar fi 
obligat să-l ajute pe conte. In orice caz, Raimond se săturase de 
sora lui, ceea ce îl obliga şi mai mult pe Jaime. 

Dar dreptatea era de partea opțiunii lui Miguel; ca vasal al 
papei - aşa cum titlul său de Catolicul o dovedea trebuia să-i 
urmeze poruncile. Cu puterea excomunicării în mâinile lui 
Inocenţiu al lll-lea, era cum nu se poate mai primejdios sá îl 
înfrunte. 

Dar îşi meritau oare catarii crunta prigoană la care îi 
supuneau Biserica Catolică şi oamenii de la miazănoapte? 

Jaime nu credea acest lucru. Sigur că Oamenii Buni catari 
criticau multe din preceptele catolice. Sigur că acuzau Biserica 


Romană că posedă putere şi bunuri pământeşti peste măsură. 
Dar, oare, nu era adevărat? De ce trebuiau să fie prigoniţi şi 
exterminați? Pentru că au păreri diferite? Dumnezeu a creat 
mintea pentru ca să gândească şi i-a dat omului libertatea de a 
o face. Poate prea multă libertate. Sau creatorul gândirii era 
diavolul? 

Dar diavolul, el de partea cui era? După părerea catarilor, 
diavolul era de partea Dumnezeului cel rău, cel al urii şi al 
coruperii. Dumnezeul Vechiului Testament şi al principiului „ochi 
pentru ochi”. 

Ei se socoteau de partea Dumnezeului celui bun, cel al 
spiritului şi al sufletului incoruptibil. Dumnezeul Evangheliei 
Sfântului loan. Dumnezeul IUBIRII, al AMOR-ului. 

Şi ca într-un palindrom, ROMA papei reprezenta contrariul 
AMOR-ului. Aşadar, după părerea catarilor, Inocenţiu al IIl-lea îl 
adora pe Dumnezeul cel rău. 

In ce tabără să fie oare adevăratul Dumnezeu? 

Fátima, cu mişcări gratioase, îi servea o altă infuzie; buzele ei 
cărnoase se deschideau pline de promisiuni şi părul ei negru ca 
pana corbului răspândea un intens parfum de iasomie. De la 
bătălia de la Navas de Tolosa, unde fusese luată împreună cu 
tovarăşele ei ca parte din prada de război, Jaime îşi petrecuse 
toate nopţile cu ea. 

Fără îndoială, femeile educate într-un harem erau cu mult 
superioare femeilor creştine în iscusinta lor în arta iubirii. Ştiau 
să fie drăgăstoase când trebuia şi pătimaşe când era nevoie de 
pasiune. lar el prinsese drag de Fâtima. 

După ce îi servi băutura, ea se aşeză lângă el, sărutându-l 
uşor pe gât; înfiorându-se, el o prinse de mijloc. Pătruns de 
căldura femeii care se ghemuise lângă el, simţi că o doreşte. 

Dar era greu să se desfete în acel moment. Gândurile, acea 
teribilă îndoială în privinţa modului de a acţiona, continuau să-l 
chinuiască. 

— Hug de Mataplana doreşte să vă vadă, stăpâne! strigă din 
afara cortului căpitanul gărzii de noapte. Vine cu Huggonet. 

— Lăsaţi-l să intre! porunci el fără să se miste de pe pernele 
mari şi tinánd-o prinsă de mijloc pe fată. 


Cei doi bărbaţi intrară. Statura lui Hug se remarca faţă de cea 
a trubadurului, care avea o înfăţişare de copilandru. Hug îşi 
înclină capul, Huggonet, care purta la gât un bandaj pătat de 
sânge, făcu o plecăciune adâncă. 

— Credeam că aţi fost decapitat, Huggonet, îi spuse Jaime cu 
nepăsare. 

— Dumnezeul cel bun şi intervenţia Domniei Voastre i-au 
împiedicat. Mulţumesc, stăpâne, spuse trubadurul cu o voce 
subţire şi o nouă plecăciune. 

— Şi doar ca să-mi multumesti doreai să mă vezi? răspunse 
Jaime, ascunzându-şi nerăbdarea. 

— Nu, stăpâne. N-as fi îndrăznit sá vă tulbur odihna, dacă n-aş 
fi avut un mesaj de la cineva care vă poartă mult respect şi o 
iubire şi mai mare. 

— La cine te referi, trubadurule? 

Jaime simţea că inima îi bate mai repede. 

— La doamna Corba, stăpâne. 

— Dă-mi scrisoarea ei. 

— Nu e o scrisoare, stăpâne. Doamna Corba nu voia ca un 
mesaj atât de personal să cadă în mâini străine si mi l-a dictat 
pentru ca să vi-l recit şi să îl uit. 

— Recită-l, Huggonet! 

— Cu permisiunea Voastră, stăpâne, mă retrag, spuse Hug. 

— Aveţi permisiunea mea, Hug, admise Jaime. Vorbeşte, 
Huggonet. 

Hug ieşi din cort cu paşi mari. 

— Sper ca rana să-mi permită să termin... 

— Recitá, afurisitule! îi strigă Jaime, pierzându-şi răbdarea. 
Huggonet făcu lăuta să răsune. Fâtima, auzind muzica suavă, se 
lipi încă puţin de Jaime. 

* 

Văd zburând alba porumbitá şi aştept mesajul Vostru. 

Dar sunteți departe - şi veştile nu mai sosesc. 

Vă aud glasul când vântul mişcă sălciile. 

Dar sunteți departe - şi e doar dorința mea. 

Îmi miros carnea care arde când miros fumul. 

Dar sunteți departe - şi e doar soarta mea, 

Simt durerea pentru absența Voastră când îmi plânge lăuta. 


Dar sunteți departe - şi odaia mea e rece. 

Vă aud calul când potcoavele lovesc drumul pietruit. 

Dar sunteți departe - şi calul este al altcuiva. 

Mă rog la Dumnezeul cel bun să vă ajute să câştigaţi în 
bătălii. 

Dar sunteti departe - şi îmi ia timp să Vă cunosc soarta. 

Ascult plânsetul şi teama copiilor occitani. 

Dar sunteți departe - iar ei îşi pierd părinţii şi viețile. 

Mi-e frică atunci când războinicii pleacă să lupte împotriva 
francezului. 

Dar sunteți departe - şi nu ştiu cine va birui. 

Ascult lăuta trubadurilor şi cântul lor în limba noastră. 

Dar sunteți departe - şi oil va ucide limba oc. 

Stăpânul meu, veniți la Toulouse şi curmati nedreptátile. 

Stăpânul meu, veniți în Occitania şi impuneti dreptul Vostru. 

Faceți ca inima să-mi tresalte şi să râdă de fericire. 

Faceţi ca mamele să cânte şi copiii să se joace în pace. 

Faceți-i sá amuteascá pe cei care vă numesc las. 

Faceți din trupul meu sălaş trupului Vostru. 

Faceți din ținutul Oc patria trubadurului. 

Veniti la Toulouse, stăpânul meu şi 

exercitati dreptul Vostru asupra Occitaniei, 

exercitati dreptul Vostru unic asupra mea. 

x 


Ecoul ultimelor note suave se stinse. Jaime simţea un nod în 
gât şi ochii plini de lacrimi. 

Gândurile îi aduceau cu ele un trecut de sentimente şi de 
imagini, Corba! lubita sa Corba! Cea dulce, cea seducătoare. El 
ar putea să-şi caute consolarea, dar n-ar putea găsi pe cineva 
care să-i ia locul. Ochii ei verzi... de vrăjitoare, spuneau unii. 
Părul ei negru lucios... ca pana corbului, pe care numele ei îl 
sugera. 

Corba, trubadurul. 

Corba, doamna. 

Corba, femeia. 

Corba, vrăjitoarea. 

— Stăpâne, spuse Huggonet după câteva clipe, îmi daţi 
răspuns pentru doamna? 


Jaime nu răspunse decât după o vreme, şi apoi recită: 
* 


Pedro va veni la Toulouse 

sí va curma nedreptátile 

si va face sá fie al sáu pentru totdeauna 

ceea ce al sáu este. 

* 

Huggonet schiță un zâmbet, mişcă buzele memoránd 
cuvintele şi făcu o plecăciune de rămas-bun: 

— Cu voia Domniei Voastre, stăpâne, alerg la Toulouse să-i 
dau doamnei mesajul Vostru. 

Când Huggonet ieşi, Jaime a ştiut că nu va mai putea da 
înapoi niciodată de la cele spuse. 

Soarta Occitaniei era pecetluită. 

Ca şi a sa. 

Autostrada San Diego era puţin circulată la acea oră din zorii 
zilei şi Jaime conducea încet, încercând să-şi pună ordine în 
gânduri şi în sentimente. 

Odată încheiată vizita lui la capela subterană, se alăturase 
activităţii febrile a celorlalţi de pregătire a documentelor. 
Ambianta nu era potrivită ca să-şi împărtăşească experienţele 
spirituale şi de data asta n-au avut loc comentarii, nici măcar cu 
Dubois; în ciuda strădaniilor sale, nu s-a putut concentra asupra 
hârtiilor. Cu ocaziile anterioare, scenele retrăite din trecut îl 
minunau şi îl uluiau, făcându-l să-şi îndrepte atenţia la modul în 
care se producea experienţa aceea de necrezut. Dar acest 
mister rămânea să fie rezolvat, acum altceva îl preocupa mult 
mai mult: de ce i se întâmpla tocmai lui această poveste? 
Trebuia să fie un motiv, un scop; era pe punctul de a ajunge la 
convingerea că există un mesaj, un avertisment ascuns, dar el 
nu era în stare să-l descifreze, iar bănuiala că acolo era o 
înştiinţare îi frământa mintea. 


Ceva din amintirile lui din trecutul acela corespundea cu 
exactitate prezentului său; o recunoscuse, fără urmă de îndoială 
şi cu toată certitudinea, pe doamna Corba. 

Corba era Karen. 

Ea ştiuse tot timpul cine era el şi cine era ea, darnu i-a spus- 
o; aştepta ca el sá o descopere. Relaţia lor nu era nouă, ci dura 
de secole, poate din mai multe vieţi anterioare, şi cunoaşterea 
acestui fapt îi dădea povestii lui un alt sens. Mai adânc? Mai 
mistic? Jaime nu ştia încă, dar era un sens diferit şi dorea să 
poată vorbi de urgenţă cu ea. 

Dar era şi mai mult decât atât. Corba îl târa pe regele Pedro 
într-un război în sprijinul Occitaniei; fără îndoială, o opţiune 
periculoasă chiar şi pentru un rege puternic. 

Dar nu se întâmpla oare azi, în viaţa lui actuală, exact acelaşi 
lucru? Karen îl împingea acum să-şi asume nişte riscuri încă 
necunoscute în sprijinul cauzei catarilor şi, deşi aceştia îi erau 
simpatici, iar amintirile din secolul al XIII-lea îl fascinau, îşi 
păstra spiritul critic în privinţa doctrinei lor şi încă mai punea 
sub semnul îndoielii multe dintre credinţele lor. 

Cert e că era de partea lor, iar Karen era motivul. Istoria se 
repeta. 

Nutrea oare Corba un adevărat interes pentru Pedro, 
bărbatul? Sau doar pentru Pedro, regele, pentru puterea lui 
politică şi militară şi pentru ceea ce le putea oferi catarilor? 

Avea oare Karen un interes real pentru el, pentru Jaime ca 
persoană? Sau o interesa doar poziţia-cheie pe care el o ocupa 
şi din care îi putea ajuta să-i distrugă pe Păzitorii din corporație? 
S-a folosit oare Corba de regele Pedro? Să se folosească oare 
Karen acum de el? Şi în cazul în care ar face-o, îl mai şi iubea? 

Jaime avea prea multe întrebări. Puţine răspunsuri, dar o 
singură certitudine: va fi violenţă şi sângele avea să curgă, atât 
în secolul al XIII-lea, cât şi acum. Nu cunoştea situaţia cu care se 
confrunta regele Pedro, dar ştia ceva din prezent; lăcaşul lor 
sigur de la Montségur nu-i va ocroti pe actualii catari de 
duşmanii lor. Sistemele de siguranţă şi pasajele lor secrete nu-i 
vor ajuta atunci când se va îngroşa gluma. În cel mai bun caz, 
vor fugi şi, dacă nu reuseau, vor fi exterminați. Afirmau că 


armele sunt lucrul diavolului şi nu exista nici măcar un nenorocit 
de revolver la Montsegur! 

Bine, el le-a putut promite o anume fidelitate, dar pe 
Berenguer nu-l vor vâna ca pe un şobolan. N-avea nicio intenţie 
să ajungă la perfecţiune în viaţa asta şi nici în următoarea, dacă 
aşa ceva ar exista. De fapt, n-avea nicio grabă. El avea să joace 
ca să câştige şi pentru ca ea, Karen, să câştige alături de el. 

lar dacă va pierde partida, în acest eşec, cu siguranţă că îşi va 
lăsa şi pielea. Sacrificiul de sine o fi având pentru catari 
nenumărate compensaţii spirituale, dar, în caz că ar da greş, el 
avea să-şi rezerve o mică satisfacţie materială. 

Înainte de a-şi lăsa pielea de martir în încăierare, va mătura 
mai mulţi dintre acei nemernici numiţi Păzitori. 

Jaime apăsă pe acceleraţie până la fund şi maşina zvácni 
înainte de parcă ar fi încercat să taie noaptea neagră ce i se 
deschidea în faţă. In acest timp, la radio se auzea tare de tot 
melodia rap la modă 7o /ive and die in LA. 

— Mâine, neapărat, o să-i fac o vizită lui Ricardo. 

Când Jaime ajunse a doua zi la Ricardo's, se întunecase deja 
şi, văzând automobilul prietenului său în parcare, simţi căldura 
reconfortantă a aceluia care se întoarce în căminul său după o 
lungă absenţă. Prietenul lui era acolo. Departe de catari. 
Departe de corporație. Era acolo şi el ştia că îl va găsi 
întotdeauna pe Ricardo atunci când va avea nevoie de el. 

Rămase câteva minute aşezat în maşină, ascultând muzică, 
anticipând plăcerea de a-i strânge mâna, de a bea ceva 
împreună şi de a sta de vorbă. îl anunţase deja la telefon pe 
Ricardo că are o problemă serioasă şi că va avea poate nevoie 
de ajutorul lui. 

„Ca înainte şi ca întotdeauna, îi răspunsese. Pentru asta sunt 
fraţii.” 

Prietenia lor venea de foarte departe, de când erau nişte tánci 
şi vecini în aceeaşi zonă rezidentialá. Ei nu crescuseră în vreo 
mahala, ci într-un cartier de case monofamiliale, aparţinând 
clasei mijlocii, din anii şaizeci, cu populaţie majoritar albă şi cu 
câte un oriental sau afro-american răsărit peste noapte. Tatăl lui 
Ricardo era de origine mexicană şi ocupa o poziţie importantă în 
poliţia din Los Angeles. 

Părinţii lui Jaime infiintaserá o firmă de distribuţie comercială 
folosind cunoştinţele în materie de vânzări căpătate la New York 
şi experienţa afacerilor din Cuba. Funcţiona bine, dar nu 
permitea excese de agoniseală. 

Familiile celor doi băieţi aveau multe lucruri în comun şi, fiind 
vecini, au legat o strânsă prietenie, în vreme ce fiii lor 
deveniseră de nedespártit, cu atât mai mult în adolescenţă, 
când originea lor culturală îi deosebea de ceilalţi. Pe Ricardo îl 
atrăgeau acele gangs hispanice de la mahala, le-au frecventat o 


vreme şi, cum Jaime n-avea de gând să fie nici mai puţin bărbat, 
nici mai puţin latin, era mereu cu prietenul lui şi la bine, şi la 
rău. 

Capacitatea lui Ricardo de a intra în bucluc era uimitoare, ca 
şi iscusinta de a ieşi cu bine din toate. Tocmai de aceea, Ricardo 
se delecta cu situaţiile violente şi periculoase, în vreme ce Jaime 
mai degrabă le suferea. Dar era acolo, credincios, unde Ricardo 
avea nevoie de el. Astfel că Ricardo era cel care avea des 
probleme, Jaime, cel care îi venea în ajutor şi, până la urmă, 
Ricardo era cel care-l scotea pe Jaime din povestea urâtă în care 
tot Ricardo îi váráse pe amândoi. Perioada lor alături de cei de 
aceeaşi origine de la mahala s-a încheiat de îndată ce poliţia 
locală l-a identificat pe fiul lui Frank Ramos ca fiind amestecat 
într-o poveste de război între bande. 

Francisco a reuşit cu fiul lui ceea ce bandele nu reuşiseră: să-l 
intimideze, şi cei doi tineri au hotărât că a fost amuzant, dar că 
a durat destul şi că era momentul să-şi schimbe activitatea. Au 
pus bine briceagul şi au luat chitara, spre uşurarea iniţială a 
părinţilor. Ghitara a durat multă vreme, dar uşurarea paternă, 
puţin. Muzică folk, Bob Dylan şi Leonard Cohen, combinată cu 
muzica country, şi, bineînţeles, pentru un amestec şi mai bun, 
nu lipseau rancheras*?, câte un bolero şi puţină salsa**. Cántau 
şi compuneau destul de bine. La douăzeci de ani, au hotărât să 
devină profesionişti, spre disperarea familiilor lor, care au reuşit 
să facă un pact cu ei că vor cânta vara, cu condiţia să se 
întoarcă la universitate în toamnă. Au cântat într-un mare 
număr de spelunci cu muzică live de pe litoral, de la San Diego 
până la San Francisco. 

Jaime se bucura de libertatea de a alerga cu chitara dintr-un 
loc într-altul, aproape numai cu ce avea pe el. Da, era liber, dar 
uneori nu aveau nici măcar un dolar pentru o bere, nici unde să 
doarmă, aşa că a ajuns la concluzia că nu erai foarte liber cu 
buzunarele goale. 


6 Muzică populară specifică ranch-urilor din Mexic, Peru şi Venezuela 
(n.tr.) 

4 Muzică de dans, vioaie şi veselă, de origine caraibă cu influenţe din 
folclorul negrilor din zonă (n.tr.) 


Ricardo şi Jaime erau hippies în epoca de decadentá a 
tinerilor iubitori de flori. Fireşte că erau nişte hippies ceva mai 
speciali, mai ales Ricardo. Era bună treaba cu pacea şi cu 
dragostea, mai ales fetele disponibile; dar, dacă era vorba să-şi 
apere teritoriul sau ceea ce credea el că sunt drepturile lui 
individuale, nu se dădea în lături să recurgă la violenţă. 

— Cine dă primul dă de două ori, spunea el şi punea zicala în 
practică. 

Dacă publicul nu se arăta suficient de politicos, era foarte 
probabil ca spectacolul lor să se încheie cu bătaie, iar în 
speluncile unde cântau ei, oamenii nu erau politicoşi. Multă bere 
şi multe băuturi tari. Şi mulţi scandalagii. 

— Hei! Cántati de ti se face rău! striga câte unul pe care 
alcoolul îl făcuse să-şi piardă aprecierea pentru muzica bună. 

Jaime si Ricardo îşi vedeau de treabă, dat fiind că 
responsabilul cu ordinea era patronul localului. Dar uneori 
ordinea nu mai revenea. 

— Hippies de rahat! Sunteţi demodati. Unii rádeau. Nu se mai 
poartă povestea cu pacea şi cu florile! 

— Zici că pacea nu mai e la modă, dobitocule? 

Şi aşa începea încăierarea, când Ricardo socotea că s-a 
întrecut măsura. 

— Toată povestea asta cu hippies şi cu amorul este pentru 
poponari! răspundea provocatorul spre entuziasmul publicului şi 
resemnarea lui Jaime, care înceta să mai cânte şi se pregătea 
pentru ceea ce avea să urmeze. 

— Uite, vezi paharul ăsta? obişnuia să spună Ricardo, ca apoi 
să-i dea pe gât conţinutul şi să profite de pauză şi de liniştea 
aproape totală care se aşternea în local. Atunci o să ţi-l bag în 
cur, ca să înveţi să respecţi amorul! 

Şi niciuna, nici două, azvârlea cu paharul în capul fanfaronului 
şi se repezea spre individ, care, dacă nu reacţiona degrabă, 
primea vreo doi pumni, de obicei bine plasați, care îl făceau 
knockout, terminând astfel discuţia. 

— Ca să te înveţi minte şi să nu te mai iei de cei care apărăm 
pacea, spunea Ricardo pe un ton sententios. 

Jaime îl urma îndeaproape pe prietenul său si îi apuca sticla 
de bere din mână. Încerca să-l despartă de victimele sale, dar 


uneori ei ajungeau să fie victime, primind mai multe lovituri 
decât dădeau. In aceste cazuri, sticla era o armă bună. De multe 
ori au sfârşit cu faţa însângerată, plini de vânătăi, reţinuţi de 
poliţie şi dorind ca Frank Ramos să nu afle toată tárásenia. Dar 
tatăl lui Ricardo sfârşea întotdeauna prin a afla tot. 

Vara s-a terminat şi Jaime a văzut în studii un viitor mai bun 
decât în show business, în vreme ce Ricardo a hotărât exact 
contrariul. Dar concurenţa excesivă şi temperamentul său nu l- 
au ajutat să facă o carieră în muzică. 

* 

Localul actual, Ricardo's, era al doilea club pe care l-a 
deschis, iar această afacere, vocaţia lui definitivă. 

Primul lui local era situat într-o zonă de conflicte a oraşului şi, 
când reprezentantul gang-ului local i-a oferit „protecţia” 
necesară ca să poată munci, tipul s-a trezit cu ţeava unui pistol 
în gură înainte de a putea să termine ce avea de spus şi a fost 
azvárlit afară din local fără menajamente. 

Frank Ramos îi ducea, de mici, pe fiul său şi pe prietenul 
acestuia, Jaime, să practice tirul, aşa că Ricardo era un trăgător 
bun şi, dacă ocazia o cerea, nu se dădea în lături să scoată 
revolverul. 

La a doua vizită a „reprezentantului”, Ricardo şi angajaţii lui l- 
au dat afară cu lovituri de picior şi, după puţin timp, barul a 
devenit un loc de scandaluri şi probleme. Ricardo dădea mai 
mult decât primea şi, fiind fiul unui ofiţer de poliţie de rang înalt, 
ieşea cu bine de la vizitele lui la comisariat. Dar ceilalţi erau 
profesionişti şi afacerea, în ciuda darului pe care-l avea Ricardo 
de a trata cu oamenii, se scufunda. 

Când Ricardo a hotărât că „fiecare să-şi vadă de treaba lui” şi 
că treaba lui era „să-i facă pe oameni să se distreze şi să le 
servească băutură contra cost, şi nu împărțind pumni pe gratis”, 
era deja prea târziu. Localul lui nu atrăgea genul de oameni 
potriviti şi în cantitatea necesară. Dar lui Ricardo îi surádeau 
femeile. lar zeiţa Fortuna probabil că era femeie, aşa că a reuşit 
să vândă localul şi să înceapă din nou cu Ricardo's într-un 
amplasament mai convenabil. 

Acum, Ricardo plătea protecţie. Dar, datorită antecedentelor 
sale şi faptului că ceilalţi erau „oameni de afaceri” pe care nu-i 


interesa să aibă un conflict gratuit cu o persoană ca Ricardo, 
acesta a ajuns la un acord foarte avantajos. Localul a devenit o 
oază de pace, unde clienţii se simțeau în siguranţă. Nimeni care 
aparţinea de mica lume interlopă locală n-ar fi îndrăznit să se 
lege de cineva care ieşea de la Ricardo's. 

Prietenii şi clienţii lui Ricardo erau respectaţi. Dacă cineva ar 
fi îndrăznit să încalce regula, gang-ul care-l proteja pe Ricardo, 
sau chiar Ricardo, l-ar fi făcut s-o plătească scump. 

* 


— Spune-mi, Jaime, în ce belea te-ai vârât? îl întrebă el după 
ce îi servise o băutură. 

l-a povestit în amănunt conspirația Pázitorilor şi cele 
întâmplate cu Linda, omitánd şedinţele de aducere-aminte a 
vietilor trecute si de spiritualitate catará care, s-a gândit el, ar 
provoca scepticismul prietenului sáu si acesta si-ar face mai 
multe griji pentru sánátatea lui mintalá, decát pentru siguranta 
lui fizicá. 

— De ce nu mergeţi la poliţie? întrebă el. 

Lui Jaime i se páru o ironie ca Ricardo, atât de înclinat să-şi 
rezolve problemele de unul singur, să-i propună această 
opţiune. 

— N-avem dovezi că ei au comis asasinatele. Şi, în plus, 
poliţia ar putea foarte bine să considere grupul nostru suspect 
de acelaşi lucru. 

— Dar au avut loc două asasinate, iar asasinii par să fie 
profesionişti, spuse Ricardo, căzând pe gânduri. 

— Da, şi ceea ce mă îngrijorează pe mine este că oamenii 
ăştia, catarii, vor fi eliminaţi înainte de a putea aduce dovezile 
definitive ale fraudei. Sunt un grup de evlavioşi inofensivi care 
se joacă cu nişte tipi foarte periculoşi. 

— Cu ce pot să te ajut? 

— S-ar putea să am nevoie de tine şi de vreunul din prietenii 
tăi dacă văd că lucrurile se complică. 

— Voi fi acolo unde spui tu, răspunse Ricardo fără să şovăie. 
Ochii îi străluceau de entuziasm. In plus, de când am ajuns la un 
acord cu mărunţii ăştia de mafioţi locali, relaţiile noastre s-au 
îmbunătăţit mult. Suntem prieteni. Şi îmi datorează câteva 
favoruri. Dacă e nevoie, îţi pot face rost de o mică armată. 


— Îţi mulţumesc, Ricardo, ştiam că o să-mi fii alături. 

— Ai pistol? 

— De la ultima dată când am luat-o la fugă prin anumite 
cartiere tu şi cu mine, n-am mai simţit nevoia să am unul. 

— Altă supărare! îl dojeni Ricardo cu un zâmbet. Bine, îţi pot 
împrumuta eu unul. Îl vrei fără serie de fabricaţie? 

— Îl prefer legal. 


VINERI 

Jaime îşi petrecu toată ziua aceea care nu se mai sfârşea 
aşteptând ca White să-l cheme sau să apară ca să-i reproşeze 
că nu a întreprins călătoria. Discutia avută cu o zi înainte fusese 
foarte neplăcută: White îl acuza de insubordonare, iar Jaime 
argumenta că plecarea sa imediată nu avea sens şi dăuna 
bunului mers al muncii lui; că se va supune, dar în cadrul logicii 
şi apărând interesele corporației. Cu cât privea Jaime mai mult 
acei ochi înfundaţi în cap, cu atât mai mult îi creştea 
certitudinea că aparţin unui criminal. 

Înainte, nu îl înfruntase niciodată pe şeful său în termeni atât 
de violenti şi ştia că relaţia dintre ei va rămâne deteriorată 
pentru totdeauna; cu toate astea, era sigur că, de îndată ce-i va 
prezenta lui Davis dovezile, White va fi concediat. Dar trebuia să 
mai păstreze încă aparențele în măsura posibilului şi nu avea 
altă opţiune decât să facă acel voiaj. 

White n-a dat niciun semn de viaţă; probabil că a înţeles că 
era în zadar să insiste, dat fiind că subalternul său nu va ajunge 
în niciun caz la biroul de la Londra înainte de luni dimineaţă. 

Jaime nu avea nici cea mai mică dorinţă să vorbească cu el şi 
a folosit ziua de lucru ca să rezolve vreo două probleme 
urgente, să pregătească cele necesare pentru călătorie şi să 
obţină documente şi informaţii suplimentare pentru dosarul care 
se pregătea la Montségur. 

Sosise momentul să utilizeze viteza şi să uite de prudenţă. 

— Ştii că mâine plec la Londra? îi spuse Jaime cu jumătate de 
glas, şi de la sfârşitul de săptămână trecut n-am avut nicio clipă 
de intimitate. Te invit să ne petrecem noaptea împreună. 

Când se apropiase tiptil de Karen, aceasta lucra singură la 
masa ei de scris. Ea rămase privindu-l cu un uşor zâmbet pe 
buze, fără să-i răspundă; ochii albaştri îi străluceau ştrengăreşte 
şi Jaime se gândi că este foarte frumoasă. Şi că o doreşte ca un 
nebun. 

— Credeam că n-o să mi-o mai ceri niciodată, răspunse ea, 
după ce s-a bucurat câteva clipe văzându-l plin de aşteptări. 
Accept, dar unde? După cearta ta cu White, atât casa mea, cât 
şi a ta pot fi supravegheate şi, dacă suntem văzuţi împreună, ne 
vor ghici jocul. 

— Si aici? 

— Sá fim seriosi, Jaime, aici, la Montségur, oamenii vor lucra 
paná tárziu si cineva poate rámáne la fel de bine sá doarmá. Má 
rog, nu ştiu ce intenţii ai. Karen îşi lărgi zâmbetul strengáresc. 
Doar n-ai de gând să o facem în picioare în spatele uşii de la 
bucătărie sau la toaletă? 

Jaime râse cu poftă. 

— E o idee bună, Karen, sunt încântat. Dar una dintre poziţiile 
pe care aş dori să o practic în noaptea asta cu tine este cea 
orizontală. Îţi propun unul din hotelurile de la aeroport. 

— De acord. 

* 

Ca să-i lase timp lui Jaime să-şi ia bagajul, Karen plecă de la 
Montségur după o oră şi conduse până la parcarea pentru sederi 
scurte a aeroportului. Parcă maşina şi aşteptă câteva minute cu 
portierele blocate. În sfârşit, sună telefonul mobil. 

— Cinci sute şaisprezece. 

— Cinci sute şaisprezece, repetă Karen. 

— Exact, confirmă Jaime şi închise. 

Karen ieşi din maşină şi traversă prima porţiune de şosea lată 
în direcţia terminalului de sosiri al aeroportului. Rămase pe 
refugiul central unde opresc courtesy vans® ale companiilor de 
închiriat maşini şi camere de hotel. 


6 În engleză, microbuze puse gratuity la dispoziţia pasagerilor (n.tr.) 


După câteva minute apăru furgoneta hotelului, cum stabilise 
cu Jaime. 

Jaime era nerábdátor. Prin uşa camerei sale putea auzi 
sunetul discret al clopotelului de la ascensor. 

Karen ieşi din lift şi înaintă pe culoarul mochetat. Nu se putu 
împiedica să simtă un fior amintindu-şi pentru o clipă de Linda. 

N-avu timp să bată la uşa camerei, Jaime o deschise trăgând- 
o înăuntru si se contopiră într-o îmbrăţişare şi un lung sărut. 

— Îmi pare rău că pleci, îi spuse ea când îşi îndepărtă buzele 
de el. 

— O să-mi fie dor de tine, draga mea. 

— Niciun fel de apeluri telefonice pentru moment şi cu atât 
mai puţin la birou; intrăm acum într-o fază şi mai periculoasă. 
Vom comunica prin Internet. Vom folosi adresa mea secretă şi 
nume de cod pe care le cunoaştem doar tu şi cu mine. Al meu 
va fi Corba... 

— Al meu, Pedro. 

Jaime o ajută pe Karen să-şi scoată pardesiul de gabardină şi 
apoi ea îi scoase cravata. Pantofii căzură şi îi urmară hainele. Se 
dezbrăcară unul pe celălalt şi fiecare pe sine, cu grabă, cu 
nerăbdare. 

Apoi, goi în mijlocul camerei şi cu hainele împrăştiate în 
dezordine, se unirá într-o nouă îmbrăţişare. Disperată. O 
îmbrăţişare în care temerile amândurora se contopiră ca să-şi 
dea siguranţă reciprocă. 

O îmbrăţişare repetată de sute de ori înainte. Dar, de fiecare 
dată, nouă, intensă şi imperioasă. 

— Încă n-ai plecat şi îţi simt lipsa, Jaime. De abia aştept să te 
revăd, şopti ea. 

— Ai grijă de tine. Nu te aventura, te rog, îi spuse el, încetişor, 
la ureche. Şi vru să confirme ceea ce ştia deja. Tu eşti Corba, 
nu-i aşa? 

— Da. Am fost. Si tu ai fost Pedro. 

* 


Pedro şi Corba s-au iubit din nou după secole. De-a lungul 
întregii nopţi. Lansati cu o viteză ameţitoare, suprimând timpul 
de la acel trecut întunecat spre un viitor care plutea în faţa lor 
ca o masă vâscoasă, amorfă şi amenințătoare, care se forma 


afară, în întunericul nopţii. În clipa aceea, ei trăiau un moment 
de eternitate, protejaţi de cei patru pereţi ai unei camere 
anonime de hotel. 

* 

Trupurile lor se ciocnirá. Si el dori sá se poatá topi ín ea. Era 
materia luptánd, zvárcolindu-se, vibránd si explodánd odatá cu 
pasiunea. Membrele lor din carne, oase, nervi si sánge actionau 
ca niste roboti furiosi, cáláuziti de un impuls láuntric atát de 
irezistibil, încât părea că le vor plesni inimile. 

Era diavolul, fără îndoială, cel care trăgea sforile făcându-le 
trupurile să danseze ca nişte marionete într-un dans senzual şi 
desfrânat. 

Dar era mult mai mult decât atât. Era şi ceea ce este 
adevărat, ceea ce este etern. Ceea ce a creat Dumnezeul cel 
bun. Erau sufletele lor atrăgându-se, urmărindu-se unul pe 
celălalt într-o cursă nebunească de-a lungul spaţiului şi timpului. 
Erau spiritele lor, pe care lumea şi diavolul nu le puteau corupe; 
eternii Corba şi Pedro. Şi Jaime a ştiut atunci că femeia pe care 
o aşteptase întotdeauna era Karen. 

În viaţa asta. Şi mult mai înainte. 


SÂMBĂTĂ 

Tapiseria prindea viaţă, Jaime simţea pe cap căldura mâinilor 
lui Dubois şi, respirând adânc, se pregăti să se cufunde în acel 
timp îndepărtat. 

Reveni la cortul de campanie al regelui Pedro, în aceeaşi 
noapte de iulie cu aproape opt sute de ani în urmă. Era exact 
clipa ultimei sale amintiri, când el răspundea mesajului doamnei 
Corba, angajându-şi cuvântul în faţa femeii iubite şi destinul, în 
faţa istoriei. 

De îndată ce ieşise Huggonet, Jaime se cufundă în 
chinuitoarele sale gânduri. 

— Dumnezeul meu, să fi luat eu oare hotărârea corectă? 

Fâtima, care şedea în continuare alături de el, se dezlipi uşor 
şi, privindu-l cu ochi strălucitori, îl sărută pe gât. Apoi îi muşcă 
buzele cu blándete, mângâindu-i barba. Dar excitatia pe care o 
simtise înainte de mesajul de la Toulouse dispăruse şi refuza sá- 
i revină. 

De ce se agăța Corba de Toulouse? De ce se încăpăţâna să 
împărtăşească soarta acelui nefericit comitat? Corba era catară, 
era evident, şi poate că ocupa o poziţie de frunte în calitatea ei 
de credincioasă sau poate că avea chiar şi un rang în Biserică. 
Sá fie oare o Femeie Bună? 

Fâtima îl privi din nou printre lungile ei gene şi îi şopti timid în 
limba sarazinilor cu un grațios accent oriental: 

— Vă iubesc, stăpânul meu. 

Dar Jaime aproape că nu o auzi, gândul lui obsesiv se întorcea 
la Corba. 

— Nu cred că doamna Corba e o Femeie Bună, iscoadele mele 
m-ar fi informat. De altfel, Perfectilor li se interzice să atingă 
armele şi să se desfete cu sexul şi cu bogăţiile. Corba poate că 


nu foloseşte armele, dar se desfată cu sexul, iubeşte giuvaierele 
şi n-are aproape nimic dintr-o persoană umilă. Poate că 
acţionează ca unele dintre marile doamne occitane care îşi 
aşteaptă bătrâneţea ca să-şi facă legámintele complete de Bună 
Creştină. Şi o fac după ce s-au delectat cu muzica, cu dansul, cu 
trubadurii, cavalerii îndrăgostiţi şi cu iubirea. Şi numai după ce 
sunt mame şi bunici. Senzualitate în tinereţe şi spiritualitate la 
bătrâneţe. Probabil că abstinenta e mai uşoară după ce te 
saturi. 

Fata îl sărută pe gură si, despuindu-se de partea de sus a 
îmbrăcămintei din două piese, lăsă la iveală, cu o legánare 
voluptuoasă, sânii rotunzi şi bine formaţi. 

— Cât e de frumoasă! îşi spuse el cu jumătate de glas. 

Fâtima veni jucăuşă la picioarele lui şi începu să tragă puţin 
câte puţin în sus de tunica lui Jaime până când i-o scoase peste 
cap. El rămase gol. Ea râdea şi îl sărută din nou pe gură, în 
vreme ce el îi mângâia sânii. Apoi, fata începu să coboare, 
sărutându-i barba şi apoi gâtul. Dar gândurile îl făcură să zboare 
din nou departe de aici. 

O cunoscuse pe Corba la Barcelona cu câţiva ani în urmă. 
Tatăl ei era nobilul consul al contelui de Toulouse, ambasadorul 
său. Frumuseţea aproape adolescentină a Corbei strălucea tot 
atât cât şi aplombul şi graţia ei în vorbire. Era în stare să se ia la 
întrecere fără greutate cu trubadurii, compunând cântece si 
romanțe şi interpretándu-le. Era numai frumuseţe, era numai 
talent, era numai graţie. 

Tânăra cea mai curtată din Barcelona l-a impresionat şi pe 
rege, iar consulul de Toulouse şi familia sa erau invitaţi obişnuiţi 
la palat. Regele Pedro le întorcea vizitele şi, într-o ocazie în care 
Corba şi Pedro au rămas singuri, el îi declară iubirea. 

— Doriţi sá vá odihniti, stăpâne? Vă las singur? 

Fâtima observase că entuziasmul lui Jaime nu era cel obişnuit. 

— Nu. Rămâi cu mine, răspunse şi el în limba sarazinilor. Nu 
dorea, nu putea să rămână singur cu gândurile lui în noaptea 
aceea. lubeşte-mă, frumoasă Fâtima. 

Ea se ridică şi schiţă câţiva gratiosi paşi de dans în vreme ce 
se despuia de partea de jos a îmbrăcămintei, până când rămase 


goală. Apoi făcu să-i danseze expresiv şi elegant mâinile 
deasupra capului. 

ÎI împinse pe Jaime, care se ridicase sá o vadă, asezándu-se 
peste el în poziţie inversă, sărutându-l şi mângâindu-l. 

Lumina sfeşnicelor îi oferea lui Pedro o imagine directă a 
frumoaselor ei fese, a picioarelor ei bine sculptate de 
dansatoare, si pâlpâirea flăcării făcea si mai insinuante 
rotunjimile feminine pe care le avea atât de aproape. Parfumul 
de iasomie şi de livan* al Fátimei era mai îmbătător decât 
oricând şi Jaime simţi că îi revine dorinţa. Dar mintea urma un 
alt drum decât trupul. 

Regele Pedro i-a propus Corbei să trăiască împreună, cu toate 
că era însurat cu Marie de Montpellier. Marie nu era altceva 
decât un aranjament politic, o afacere proastă. Ea îi cedase 
oraşul Montpellier la un an după căsătorie, după cum se căzuse 
de acord, dar oraşul şi domeniile sale teritoriale nu-i aduseseră 
contelui de Barcelona decât probleme. 

După câţiva ani, ceruse să divorţeze de ea şi să îi restituie 
oraşul Montpellier, dar nici ea nu a vrut, nici papa nu a consimţit 
la divorţ. Pedro a încercat atunci să se însoare cu Maria de 
Montferrat, care purta titlul lipsit de conţinut de regină a 
lerusalimului, şi ca o clauză a căsătoriei, el, Pedro al Il-lea de 
Aragon, conte de Barcelona, avea să organizeze o cruciadă ca 
să elibereze Ierusalimul. Dar nici măcar acest argument nu l-a 
convins pe papă. De abia mai târziu s-a îndrăgostit de Corba. l-a 
promis că îi va da titlul de contesă, că îi va dărui întinse domenii 
teritoriale şi că va face din primul ei născut cel de al doilea 
moştenitor al coroanei. 

Marie de Montpellier reuşise, printr-o înşelătorie, ca Pedro să-i 
facă un copil, deşi lui nu-i plăcea să împartă patul cu ea. Intr- 
una din şederile lui la Montpellier, Pedro s-a simţit atras de o 
doamnă şi a reuşit să o facă pe aceasta să accepte să-şi 
petreacă noaptea cu el. Dar era o cursă pregătită de Marie şi, în 
întuneric, soţia lui a fost cea care i-a luat locul celeilalte femei. 
Afară din odaie aşteptau marii clerici şi nobili din oraş ca să 
depună mărturie despre noaptea matrimonială. Pedro şi-a tras 

spada, cât pe-aci să-i ucidă pe mai mulţi dintre acei ticăloşi când 
au intrat dimineaţa în cameră implorându-i iertarea şi 
înţelegerea. Doreau un moştenitor. 

Nu simţea multă dragoste pentru fiul său Jaime 1%, rod al 
acelei înşelătorii şi, când s-a născut, a pregetat mai bine de un 
an până să meargă să-l cunoască. Dacă fiul lui Marie ar ajunge 
adult şi ar moşteni coroana Aragonului şi titlul de conte de 
Barcelona, el i-ar da fiului Corbei comitatul Provensei sau noile 
regate pe care le va cuceri de la sarazini. Dar dacă fiul lui Marie 
nu ar supravieţui, fiul Corbei ar fi viitorul rege. 

Pedro i-a propus să facă relaţia lor publică şi legală printr-un 
pact scris, punând drept chezăşie cuvântul său de cavaler şi de 
rege. Ca martori, vor fi cei mai mari nobili din regat, inclusiv 
episcopul de Tarragona şi abatele mănăstirii de la Ripoll. 

Dar Corba a refuzat. Ar putea să o aibă pe ea fără nimic 
material în schimb. Ea nu voia decât iubirea lui. lar el i-a dat-o. 
Şi ea i-a dat-o lui Pedro pe a el. 

Fâtima se mişca ritmic, el cutremurându-se la contactul 
tinerei care-şi arăta spatele acoperit de o coamă lungă de păr, 
etalându-şi partea de jos a trupului ca o pară mare şi perfectă. 

Incercă să-şi închipuie că Fátima e Corba. Nu; nu putea. 
Încercă din nou. Dar gândurile îi învinseră din nou voinţa şi îi 
părăsiră trupul, care vibra cu al Fâtimei, şi zburară la Toulouse, 
la Corba. 

De la întoarcerea la Toulouse, ea nu a mai vrut să-şi 
părăsească pământurile din Occitania, iar acum Corba îl implora 
să vină la ea. 

Dar în poemul lui Huggonet nu-i cerea doar să vină alături de 
ea; îi solicita să ia parte la război în favoarea contelui de 
Toulouse. In favoarea alor săi, în favoarea catarilor. Impotriva 
papei şi a Bisericii de la Roma. Impotriva Dumnezeului său 
catolic. 

Ea renuntase la comitate, la onoruri, la putere şi la posibila 
maternitate a unui rege. Şi numai din dragoste. lar el a crezut-o. 

Dar acum îi cerea să rişte totul; tot ce avea: regatul lui şi 
sufletul lui. 

Pentru că papa îl va excomunica, iar excomunicarea era 
condamnarea sufletului în infern pentru veşnicie. lar el îi dăduse 
Corbei cuvântul că va merge la Toulouse şi că îi va salva pe 
supuşii ei de cruciații papei. 

— Vă place? Vă simtiti bine, stăpânul meu? spuse fata 
întorcându-şi torsul ca să-i vadă faţa; intuia ceva ciudat. 

— Da, Fâtima, continuă! 

Ce n-ar da să fie Corba aici, acum, să facă dragoste cu el? Ea 
se întoarse adresându-i lui Pedro un zâmbet larg, îi dădu un 
sărut pe buze şi, schimbându-şi poziţia, continuă acum privindu- 
| în ochi. Era imposibil să-şi închipuie, în această poziţie, că 
Fâtima ar fi Corba. 

Sufletul lui. Îşi va pierde sufletul dacă ar fi excomunicat 
pentru că i-a ajutat pe eretici. Dar dacă au dreptate ereticii 
catari, şi nu papa? Şi dacă Dumnezeu e de partea catarilor? 

Mângâie sânii fetei care deveni încordată si îşi dădu capul şi, 
odată cu el, coama bogată de păr, spre spate. Gâfâia şi doar cu 
greu îşi stăpânea tipetele. Cât de mult i-ar plăcea sá o aibă pe 
Corba aşa, aici! 

Dacă Dumnezeu ar fi de partea catarilor, el ar trebui să-şi facă 
griji doar pentru aspectele politice ale excomunicării şi, deşi 
acestea erau complicate, putea să le manevreze. Dar sufletul şi 
viaţa lui veşnică ar fi salvate. 

Cum să ştie dacă Dumnezeu era de partea jurământului pe 
care el i l-a făcut Corbei prin Huggonet sau dacă era de partea 
papei? ll ucidea îndoiala. 

Sá fie judecat de Dumnezeu! Aceasta era soluţia! Se va 
supune judecății lui Dumnezeu. Dacă a apucat-o pe drumul 
corect, Dumnezeu îi va da binecuvântarea, făcându-l să câştige. 
Dacă nu, va muri şi prin aceasta îşi va plăti greşeala. Prefera de 
o mie de ori să moară în judecată, decât să-şi piardă sufletul 
pentru că i s-a împotrivit lui Dumnezeu. 

In sfârşit, avea să scape de îndoiala oribilă care îl sfâşia! 

Voia să ajungă la climax ca Fâtima şi să se destindă puţin, dar 
nu putea. Oare Corba era într-adevăr o vrăjitoare şi îi făcuse 


farmece prin poemul ei? De aceea nu putea? Vru să se 
concentreze. 

Judecata lui Dumnezeu. În următoarea bătălie, prima 
împotriva cruciaților papei, el va lupta în fruntea cavalerilor săi. 
Cel dintâi care va răpune primul duşman, şi tot aşa până la 
sfârşitul înfruntării. Dacă Dumnezeu îl va salva, era semn că 
dreptatea era de partea lui şi a cauzei sale, iar dacă va muri, o 
va face înainte de a-l mânia pe Domnul Dumnezeul nostru. 

Fâtima începea să obosească şi ritmul ei scădea. Corba, 
iubirea mea! De ce nu eşti aici? Judecata lui Dumnezeu! 

Pedro închise ochii şi făcu un nou efort să şi-o imagineze pe 
Corba, pe când o invoca: „Picioarele tale sunt ceva mai lungi, 
sânii tăi, puţin mai mici, părul tău, mai negru. Dar cu tine, 
Corba, fac dragoste acum. Cu tine, doamna mea cu ochii verzi şi 
păr ca pana corbului”. Şi simţi că, în sfârşit, se apropia extazul. 

— Vreti altă poziţie? Vă place asta? 

În ce moment prost a întrebat Fátima! Vraja s-a destrămat, 
făcând să dispară imaginea Corbei. 

— Nu. Du-te! răspunse Pedro cu asprime. 

Ea îl privea uimită. 

— Du-te! Lasă-mă! repetă Pedro, împingând-o cu putere şi 
îndepărtând-o de peste el cu o lovitură a mâinii. Fata îşi pierdu 
echilibrul, căzând alături, pe perne. Fâtima îl privi cu ochii ei 
mari înlăcrimaţi şi, scoțând un hohot de plâns, alergă să-şi 
strângă vesmintele. lluzia se destrámase. Ea se îmbrăca în 
liniştea întreruptă din când în când de plâns. 

— Rămâi să-ţi petreci noaptea cu mine, frumoasă Fâtima. Eşti 
o femeie încântătoare, spuse Pedro în cele din urmă, când ea se 
îndrepta spre ieşirea din cort. Vino aici, lângă mine, şi stinge 
sfeşnicele. 

Ea se întoarse fără să se uite la el, căută un mic stingător de 
lumânări şi le stinse una după alta. Apoi, apropiindu-se de pat şi 
fără să se dezbrace, se ghemui lângă el în poziţie fetală. 
Continua să plângă liniştit. 

— lartă-mă, micuța mea, nu e vina ta. Şi adáugá apoi cu voce 
joasă, mângâindu-i părul. Ce n-aş da eu să pot plânge ca tine! 
Judecata lui Dumnezeu! şopti el după câteva clipe, vorbind 


pentru sine. Mă voi infátisa Lui. Pentru tine, Corba, Dumnezeu 
mă va salva sau má va ucide. 

Motoarele duduiau, structura vibra şi, când roţile s-au ridicat 
de pe pământ, imensa masă a avionului a trebuit să-şi lase 
sprijinul în seama aripilor şi a aerului. Ca o pasăre mare de 
noapte, aparatul pornea în zbor spre întuneric, ridicându-se pe 
deasupra unui ocean negru. 

Fusese o zi foarte încărcată; despărţirea de Karen la hotel, 
vizita la Montsegur, trăirea în faţa tapiseriei şi apoi o altă 
despărţire de Karen, de data asta mai oficială. Acum, Jaime se 
relaxa dus pe gânduri, cu o cupă de şampanie în mână, privind 
neantul nopţii opace, care îi returna prin hublou reflexul 
vreuneia din trăsăturile sale. Păr negru, încă bogat, nas 
puternic, sprâncene drepte şi stufoase. 

Jos, nişte lumini indicau prezenţa unui vapor sau a unei 
platforme petrolifere, când o încântătoare însoţitoare de bord, 
purtând pe deasupra uniformei un impecabil sort bleumarin, se 
apropie mánuind cârpele fierbinţi cu nişte cleştişori. incepea 
secvenţa de servire a cinei. Jaime îşi şterse sudoarea de pe faţă 
cu cârpa, delectându-se cu senzaţia relaxantă de căldură pe 
piele. 

Îşi îndreptă din nou atenţia către întunericul din spatele 
hubloului. Aştepta momentul în care, după ce va descrie un arc 
întins peste Oceanul Pacific, vor zbura din nou sub cerul 
continentului. Vor traversa linia de coastă pe la sud de Newport 
Beach, unde îşi avea el ancorat velierul, şi pe deasupra 
localităţilor Laguna Beach şi San Juan Capistrano. 

Prin noaptea încă fără lună, luminile de pe coastă se apropiau 
şi în curând se vor lua la întrecere cu stelele. Distracţia lui 
obişnuită era să caute din avion casa părinţilor lui din Laguna. 
Acolo îşi trăiau bătrânii lui ultimii ani de viaţă; în căsuţa cu 
grădină bine îngrijită pe care el o simţea ca pe adevăratul său 
cămin. 


Aparatul atingea în punctul acela o înălţime de cinci sau şase 
mii de metri, iar identificarea, care nu era uşoară nici ziua, 
noaptea, era imposibilă. 

În ciuda dificultății, Jaime îşi urma jocul. Era micul său ritual. 
Grupuri de lumini. Linii luminoase care se încovoiau indicând 
drumurile vreunei aşezări. Zone întunecate. Deşi, fără reperele 
reliefurilor de pe teren sau ale şoselelor, putea doar să 
ghicească; îşi luă rămas-bun de la părinţi şi de la căminul lor. 

În câteva clipe, traversară ceea ce ar putea fi autostrada San 
Diego ca să intre în întunecimea lui Cleveland National Forest, în 
munţii Santa Ana şi apoi să se cufunde în deşertul Mojave spre 
Las Vegas şi aşa până vor străbate continentul. Uscat în sud şi 
nins în nord. 

Îşi turnă încă puţin vin roşu, în timp ce termina de mâncat un 
file Mignon şi gândurile îi reveneau. Departe de Karen se simţea 
surghiunit; merita osteneala să o iubească si să simtă că şi ea ÎI 
iubea, chiar şi cu bănuiala unei iubiri interesate. 

Îndoiala i se înfigea în suflet ca un stilet. Să fie oare tras pe 
sfoară? Să fie oare acele trăiri rezultatul hipnozei sau al unei 
sugestii provocate de catari? Dacă ar fi aşa, s-ar schimba totul. 
Mai puţin dragostea lui pentru Karen. Mai bine să nu se mai 
gândească. 

După ce termină desertul şi coniacul, întinse partea din mijloc 
a fotoliului care, cuplándu-se cu un scăunel din faţa lui, devenea 
pat. După ce stinse luminile, privi întunericul deplin de afară. Isi 
făcu socotelile. O cupă de şampanie, câteva pahare de vin bun 
şi coniac. Simtea oare că îi e somn sau era doar o toropealá 
etilică? 

Zorii zilei de 12 septembrie, anul Domnului 1213. În afara 
cortului de campanie ploua. 

Pedro al Il-lea de Aragon şi întâiul de Barcelona, stăpân peste 
Beam, Roussillon, Provensa şi Occitania, îşi veghea armele în 
genunchi. Aceea era ziua judecății lui Dumnezeu. 


Luminat doar de un singur sfeşnic cu şapte braţe, se ruga la 
crucea pe care o forma spada lui înfiptă în pământ. 

— Doamne, bunule Dumnezeu, fá-má să fiu demn de victorie 
sau ia-mă în luptă. Dacă Te-am mâniat, fă ca pedeapsa mea să 
fie moartea în bătălie, dar mântuieşte-mă sufletul; şi dacă îţi 
sunt pe plac, dă-mi victoria asupra duşmanilor mei. Doamne, 
Dumnezeule adevărat, nu ştiu dacă eşti catar sau catolic. Poate 
că eşti şi una, şi alta. Dă-mi curajul să fiu primul la luptă, ca să 
nu-mi fac pavăză nici măcar din caii mei. Azi voi lupta în linia 
întâi. 

Pedro se simţea istovit, fusese o zi lungă, plină de discuţii şi 
de diplomaţie. 

Până la urmă, noaptea a iubit-o pe Corba, femeia vieţii lui, 
pasiunea lui, vrăjitoarea catară care îl fermecase. Au făcut 
dragoste de parcă ar fi fost pentru ultima dată. Apoi, cu câteva 
ore înainte de revărsatul zorilor, ea a adormit, doborâtă de 
oboseală. El nu voia să doarmă, nici nu putea. La câţiva metri de 
crucea spadei sale se odihneau, pe un taburet pliant de 
campanie, cămaşa lui de zale, coiful de luptă şi tunica de război. 
lar alături, scutul cu blazonul său cu dungi de culoare aurie şi 
roşie ca sângele. 

Mai încolo, printre perne, vedea coama de păr, mai neagră 
decât pana corbului, şi ceva din frumosul trup al iubitei sale. 
Linia perfectă a braţului ei gol şi un sân cu piele albă ieşeau la 
iveală de sub fina pătură de lână, trebuincioasă în noaptea rece 
de septembrie. Părea destinsă. 

În timpul zilei, din tabără se distingeau zidurile cetăţii Muret**, 
ascunse pe jumătate între vegetaţia de pe malul râului Louge şi 
aleea de plopi ce marca albia fluviului Garonne. 

— Doamne, ajută-mă în bătălie; dar dacă nu îmi vei acorda 
victoria, ocroteşte-o pe Corba şi fă-o să se salveze. 

Incă obosit, Pedro îşi veghea armele aşa cum îi dictau regulile 
cavalereşti unui cavaler care se supunea judecății lui 
Dumnezeu. 

La începutul anului, contele de Toulouse, Raimond al VI-lea, 
trimisese alt mesaj disperat cerându-i ajutorul în faţa înaintării 

de nestăvilit a cruciadei. Pedro luase deja hotărârea. A acceptat 
jurământul de credinţă pe care vechiul său duşman i-l oferea şi 
toţi consulii trimişi de la Toulouse - tatăl Corbei era printre ei -, 
în numele comitatului şi în al lor propriu, au întărit jurământul 
contelui lor. 

Acum, Pedro trebuia să-şi îndeplinească obligaţia de senior 
feudal şi să apere oraşul Toulouse. 

Dar voia să evite, pe cât posibil, înfruntarea cu papa; emisari 
şi ambasadori străbăteau Mediterana de la Barcelona la Roma în 
căutarea unei soluţii paşnice. 

Diplomaţia eşuase şi, la sfârşitul lui iunie, la curtea lui Pedro 
au sosit doi abati trimişi de Simon de Montfort şi însuşi legatul 
papal. Misiunea lor era aceea de a-l convinge să nu-i ajute pe 
eretici şi, când Pedro nu le-a acceptat motivele, legatul papal şi- 
a folosit cel mai puternic argument: ameninţarea cu 
excomunicarea. Era ruptura definitivă. 

Pedro şi-a chemat cavalerii cei mai credincioşi şi s-a îndreptat 
spre Barcelona. Războiul din anul anterior împotriva 
invadatorilor almohazi îi pricinuise tot atâtea datorii pe câtă 
glorie îi adusese. Cu tezaurul golit, a fost nevoit să îşi ipotecheze 
proprietăţile care îi mai rămăseseră. Mulțumită banilor, a strâns 
în mare grabă o oaste nouă şi, înaintând spre Pirinei, a profitat 
de vremea bună din august ca să treacă munţii până în 
Gasconia. Acolo, a cucerit castelele ocupate de cruciații care se 
aflau în drumul lor şi, fără să zăbovească nici măcar ca să 
ajungă la oraşul Toulouse, s-a îndreptat în marş forţat spre 
Muret, unde spera să se înfrunte cu grosul armatei duşmane. 

Mulțimea îl primea pe drum ca pe salvatorul Occitaniei, iar 
conții de Foix, Comminges si Toulouse i s-au alăturat în 
împrejurimile cetăţii Muret, punându-se la ordinele sale ca vasali 
ce îi erau. lar Pedro a luat comanda ca senior al tuturor. 

Corba a mers călare alături de trupele din Toulouse ca să-şi 
întâmpine iubitul. „Cavalerul meu, iubirea mea, regele meu”, i-a 
spus când s-au întâlnit, cu lacrimi de bucurie în ochii ei verzi, în 
vreme ce, sprijinindu-şi un genunchi pe pământ, îi săruta mâna. 
În faţa nobililor, el i-a acceptat salutul ca rege, dar în intimitatea 
cortului său şi-a unit lacrimile de fericire cu ale ei şi i-a dat mii 
de sărutări ca amant, în schimbul celui acceptat ca rege. 


A avut puţin timp să se bucure de dragostea Corbei. Oastea 
era alcătuită din oameni veniţi din locuri diferite, vorbind limbi 
diferite, rugându-se la dumnezei diferiţi şi având păreri diferite 
în fiecare ocazie. 

În curând, Pedro se certa tăios în gând cu contele de 
Toulouse: „Laşul! E mai curând om politic şi de curte, decât 
războinic! Să dea Dumnezeu ca neamul acestui soi de oameni 
să nu guverneze niciodată lumea! A dovedit-o la asediul cetăţii 
Castelnaudary! Îl ţinea închis pe Simon de Monfort, înfrânt şi 
aproape să se predea, ca până la urmă să se retragă înainte de 
a-şi încheia treaba, de parcă el, Raimond, ar fi fost adevăratul 
învins”. 

Acum, contele de Toulouse, Raimond al VI-lea, încerca să 
aştepte oştile care veneau ca întăriri din Provensa, în frunte cu 
Sancho, conte de Roussillon, şi din Bearn, la comanda 
vicontelui Guillem de Montcada”. 

Pedro a spus că nu aşteaptă. 

Pe deasupra, Raimond al VI-lea voia sá fortifice tabăra. Simon 
de Montfort şi temuta lui cavalerie cruciată se aflau dincolo de 
zidurile de la Muret, unde ajunseseră cu o zi înainte cu întăriri. In 
Muret nu erau suficiente provizii pentru ca atât de mulţi să 
poată rezista nici măcar două zile şi, de aceea, vor porni la atac 
a doua zi. După părerea contelui, era mai bine să fie primiţi sub 
un nor de săgeți şi pietre lansate din tabăra fortificată. Tactica 
lui Raimond era prudentă, dar el nu o va urma. 

De ce nu asculta de sfatul lui Raimond al VI-lea, mai bun 
cunoscător al cruciaților? De ce nu aştepta întăririle? De ce sá 
nu se fortifice? 

Pedro cunoştea bine răspunsul. Ajunsese în marş forţat, după 
zile întregi pe drum, până la această câmpie mlăştinoasă în 
căutarea destinului său. Şi se va înfrunta cu acesta cu vitejia 
unui rege, pe câmpul de luptă, în fruntea trupelor sale şi cu 
armele lui de cavaler. 


2 Nuno Sancho, conte de Roussillon (n.tr.). 
79 Nobil catalan, prin căsătoria cu Marie de Beam devine viconte de 
Beam, vasal al Coroanei aragoneze. (n.tr.) 


Destinul lui, sumbru şi misterios, îl aştepta în întunericul 
nopţii ploioase, într-un loc anume între cortul lui de luptă şi 
zidurile cetăţii Muret. Îşi va îndeplini pactul cu Dumnezeu. 

Nu putea rămâne cu îndoiala; trebuia să ştie, şi încă urgent, 
dacă Dumnezeu îl condamna pentru ajutorul dat catarilor şi 
pentru nesupunerea faţă de papă, sau era de partea lui, regele 
Aragonului. 

Azi şi aici, Dumnezeu avea să-l judece pe regele Pedro. 

* 


Jaime se trezi înspăimântat din vis. Îşi amintea tot, de parcă s- 
ar fi întâmplat doar cu o clipă în urmă. Trecutul şi prezentul se 
întâlneau din nou. Şi simţea pericolul solid şi consistent dincolo 
de trecut. Jaime adulmeca pericolul din viitor. Dintr-un viitor 
foarte, foarte apropiat. 


DUMINICA 

Lumina zorilor a apărut undeva printre nori deasupra 
Oceanului Atlantic şi puţin mai târziu a început servirea micului- 
dejun. Jaime nu a mai reuşit să adoarmă după iluzia lui; 
gândurile, străbătându-i mintea, scăpate de sub control, nu l-au 
lăsat. 

Era năpădit de un amestec de uimire atátátoare şi confuzie; 
procesul aducerii-aminte funcţiona singur! Se întorsese la viaţa 
lui din secolul al XIII-lea de unul singur, fără să aibă nevoie de 
Montségur, nici de ciudatul potir, nici de tapiserie, nici de 
Dubois. Ştia că acelaşi lucru i se întâmplase şi lui Karen, dar se 
minuna că i se întâmpla şi lui. 

Odată cu micul-dejun, mintea lui a lăsat deoparte uimirea în 
favoarea istoriei care-i trezea interesul. 

Simtea dorinţa neinfránatá de a şti dacă a avut loc bătălia, 
care a fost deznodământul şi soarta Corbei şi a lui Pedro. Or fi 
continuat ei să se iubească până la sfârşitul zilelor lor? 

Pedro, regele. Pedro, bărbatul. Poate doar o jucărie în mâinile 
unei seducătoare doamne occitane. Sfásiat între două credinţe. 
Intre doi dumnezei. Plin de îndoieli, a mers la luptă lăsând pe 
seama lui Dumnezeu cel adevărat, sau poate a hazardului, 
misiunea de a judeca dacă avea dreptate sau se înşela. Cu 
teama de a-şi pierde sufletul pentru veşnicie şi în ciuda fricii lui, 
punându-şi viaţa în primejdie numai ca să-şi salveze iubirea. 
Simti o mare duioşie pentru Pedro. 

Eroicul cavaler care venea în ajutorul doamnei sale, dispus să 
dea totul pentru ea, înfruntând cele mai mari puteri ale vremii 
sale: papa şi cruciații. 

Imaginea cortului de campanie iluminat de sfeşnicul cu şapte 
lumânări îi rămăsese pe retină. Poate că a fost cel mai puternic 


rege de pe vremea lui, dar în singurătatea nopţii, rugându-se în 
genunchi dinaintea crucii întruchipate de spada lui înfiptă în 
pământ, era un bărbat ca oricare altul. Bărbatul etern. Cel care 
a trăit mereu timp de mii de ani, simțindu-se singur în întuneric, 
cu îndoielile şi temerile sale ca singuri însoțitori şi cu primejdia 
pândindu-l afară ca un lup înfometat. Dar niciodată n-ar da bir 
cu fugiţii. 

Ar putea să călărească armăsarul cel mai iute, să ajungă pe 
coastă şi să se îmbarce pe cea mai bună corabie. Ar putea să 
acosteze pe insula dragonilor şi a licornilor şi să se ascundă 
acolo în peştera cea mai adâncă. Dar n-ar scăpa niciodată de el 
însuşi, nici de dorinţa arzătoare de a fi iubit de iubita lui; de 
aceea, cu toată primejdia şi cu toată frica, nu va fugi, iar a doua 
zi va pleca în căutarea destinului său şi va da piept cu acesta, 
oricare ar fi el. Aşa cum atâţia şi atâţia bărbaţi au făcut-o de-a 
lungul secolelor. Şi atâţia bărbaţi şi femei o făceau în fiecare zi a 
vieţii lor. Vieti anonime ale unor eroi anonimi care, gonind în 
autobuze sau automobile, se luptau cu frica, dând piept cu 
destinul lor, apărându-şi mica lor libertate, demnitatea, 
dragostea. 

* 

Jaime privea norii pufosi de sub avion şi îşi sorbea cafeaua. Îşi 
consultă ceasul. Era ora trei dimineaţa la Los Angeles. Închise 
ochii şi nu se opuse gândurilor. Încotro îl va duce această 
aventură? Cea actuală, cea din timpul prezent. Dar care era 
timpul prezent? Prezentul, pentru el, era viitorul pentru Pedro. 
Viitorul, pentru Pedro, era trecutul pentru Jaime. Oare câte 
reîncarnări o fi trăit? În câte dintre ele a fost şi Karen cu el? Câte 
va mai avea? Prea multe întrebări şi niciun răspuns. Se simţi 
neliniştit. Mic. Descumpănit. Şi îşi dori ceva ce nu mai dorise de 
multă vreme. Să se roage. 

La Dumnezeul catolic. La Dumnezeul cel bun al catarilor. La 
acelaşi Dumnezeu. Sau la niciunul. Începu să spună în soaptá: 

— Tatăl nostru, care eşti... 

„Am ajuns cu bine. Te sărut. Pedro.” 

Se asigură că mesajul a plecat şi şterse orice referinţă la 
acesta din laptop. Aşa stabiliseră. Nicio convorbire telefonică, 
nici la corporație, nici la Karen; comunicarea prin Internet era 


mult mai sigură. Computerul lui Karen era protejat cu un dublu 
cod secret de acces şi ea va şterge mesajul lui Jaime de îndată 
ce îl va primi. 

Primul lucru pe care l-a făcut de cum a intrat a fost să-şi 
conecteze computerul; era ritualul lui la sosirea la un nou hotel. 
Căută în căsuţa poştală. Două mesaje. Niciunul de la Karen. 

In continuare, privi împrejur şi fu conştient că odaia aceea cu 
mobile în stil victorian va fi căminul lui timp de o săptămână şi 
îşi desfăcu bagajele. 

Se simţea foarte obosit. Patul îl atrăgea ca un magnet, dar nu 
va cădea în ispită. Se spălă pe faţă şi îşi puse impermeabilul. O 
plimbare de vreo două ore pe străzile Londrei sau prin 
melancolicul Hyde Park era lucrul cel mai potrivit. După un duş 
şi o cină uşoară devreme, şansele lui de a dormi bine aveau să 
crească. Cu puţin noroc, poate că nu va suferi de jet lag.” 


71 În engleză, oboseală extremă provocată de un zbor îndelungat în 
avion, mai ales din pricina diferenţei de fus orar (n.tr) 

Se trezi înspăimântat la cinci dimineaţa; probabil că visase 
ceva ce nu-şi putea aminti, dar care îl nelinistea. Işi conectase 
computerul şi căută în cutia poştală mesajele primite. Era ora 
nouă din seara de duminică în L.A. Şi Karen nu-i răspundea la 
mesaj. Să fie oare încă la Montsegur? | s-o fi întâmplat ceva? 
Absența lui Karen îl durea în suflet. 

— Dumnezeule! Un mic mesaj ca să ştiu că e bine! 

Îi reveni acea senzaţie de primejdie care-i lăsa un gust amar 
în gură. O primejdie se ascundea în spatele mobilelor în stil 
victorian din cameră, plutea prin aer în jurul lui ca un liliac 
nevăzut în noapte. Sau poate că stătea pitulată în spatele uşii 
de la cameră. Nu o vedea. Dar o simţea. Ceva avea să se 
întâmple. Se trezi singur în noapte, singurul individ treaz în 
Londra adormită. În mod normal, dacă se trezea din pricina 
schimbării de fus orar sau a unei preocupări nocturne care l-ar fi 
asaltat, recurgea la o carte. Sau lucra la computer, sau la 
chestiunile legate de călătorie. In noaptea asta, nu putea. Văzu 
de la fereastră strada pustie strălucind sub ploaia măruntă care 
continua să cadă. Îşi puse nişte pantaloni de trening, un jerseu 
gros de lână şi pantofii de jogging. Pe deasupra, pardesiul de 
gabardină. Şi se avântă în stradă să măsoare cu paşi mari 
trotuarele din oraş. 

* 

Prima lui întâlnire de luni la birou a fost cu şeful european al 
Departamentului de Audit Intern al corporației. Apoi, cu una 
dintre echipele de consultanţi. Au revizuit punctele cele mai 
importante ale ultimelor auditări externe. 

Pură rutină. Nimic care să-i justifice vizita. Normele şi 
procedurile erau urmate în mod corect în termeni generali şi nu 


exista niciun indiciu că frauda care avea loc în domeniul 
producţiei în Statele Unite ar fi afectat distribuţia proprietăţilor 
intelectuale ale corporației în Europa. Jaime s-ar fi putut ocupa 
de punctele cele mai relevante ale reuniunilor din ziua aceea 
pur şi simplu verificând rapoartele şi discutând la telefon 
problemele de lămurit. Sau cerându-le prin e-mail. Şederea lui 
aici era o pierdere de timp. 

lar în zilele următoare va trebui să verifice rapoartele 
diviziunilor de film, video, televiziune şi merchandising. Precum 
şi magazinele proprii care, cu logo-ul „Eagle stores” vindeau 
publicului tricouri şi mii de articole din filmele studiourilor Eagle. 
Va mai revedea şi nişte teme de mai mică importanţă şi 
derularea câtorva contracte cu titularii mai dificili ai unor 
licenţe. 

Ar putea fi probleme de rutină, dar de bază în munca lui, şi 
pentru care Jaime simţea un mare interes. Dar azi nu aveau 
pentru el nici cea mai mică importanţă. 

Mintea lui se afla la Los Angeles, ca şi inima. O iubea pe 
Karen. Şi la distanţă, sentimentul devenea atât de puternic, 
încat îi venea să-i deplângă absenţa în gura mare. Nu putea trăi 
fără ea si la întoarcere va trebui să-şi oficializeze relaţia. li 
dovedise clar sentimentele, dar nu-i declarase oficial că o 
iubeşte! Trebuia să o facă de urgenţă, să ştie dacă ea răspunde 
sentimentelor lui, să se angajeze faţă de ea, şi ea faţă de el. 

Îşi ţinea PC-ul portabil conectat şi profita de orice moment 
între reuniuni ca să intre în cutia poştală de Internet. 

În sfârşit! Un mesaj de la Karen! Simti o mare bucurie urmată 
de o deziluzie. Era foarte scurt. Dar ce aştepta? O scrisoare de 
dragoste? O dorea din toate puterile, iar mesajul lui Karen era 
aproape la fel de laconic ca şi cel trimis de el în noaptea 
dinainte. „Mă bucur că eşti bine. Că muncesti mult. Că avansezi 
cât de cât. Ai grijă de tine. Corba.” 

Probabil că l-a scris mult după miezul nopţii de duminică. Cu 
siguranţă, Karen muncea mult. 

* 

În seara aceea, a luat cina cu şeful european al 
Departamentului de Audit într-un restaurant sofisticat. La 
întoarcerea la hotel, privirea i s-a încrucişat cu o femeie 


frumoasă instalată în hol. Primul lucru care l-a atras au fost 
picioarele, încrucişate decent, dar arătându-se în mod generos, 
sub o fustă nu prea scurtă. Apoi, nişte frumoşi ochi verzi. 
Femeia era îmbrăcată elegant. O eleganţă în acord cu hotelul. 
Tânăra îi zâmbi uşor, îi sustinu privirea câteva clipe şi apoi şi-o 
întoarse, distrată. Jaime se gândi că avea acum ocazia de a face 
sex uşor şi în mod expert, fără obligaţii. lar pentru unii, era chiar 
un antidot împotriva singurătăţii, contra unei sume de bani. 
Fireşte. 

Combinația dintre o rochie de bun-gust, un machiaj perfect, 
ştiinţa de a sta într-un hotel şi o tânără destul de atrăgătoare 
devenea un intens obiect de dorinţă nocturnă. Aruncă o privire 
spre bar. Era foarte aglomerat şi Jaime făcu cale întoarsă. 

Pentru o clipă, îi veni ideea să-şi domolească zbuciumul în 
compania acelei femei. 

Dar, nu. Ştia că n-avea să poată. Ori Karen, ori niciuna. 

* 


Urcă în cameră şi se asezá în faţa laptopului. Cum era de 
aşteptat, niciun mesaj de la Karen. Dar găsi mai multe 
provenind de la biroul central al corporației, dintre care două de 
la White. Şi încă două din Japonia şi Australia. Nu deschise 
niciunul. O va face mâine. 

Voia să-i scrie lui Karen. Măsurile de siguranţă stabilite - să fie 
cât mai laconici prin e-mail şi să nu folosească telefonul - 
reprezentau o pedeapsă cumplită. Avea atât de multe de 
povestit! Îşi căuta cuvintele cu grijă şi le combina în moduri 
diferite, dar nimic nu exprima ceea ce simţea şi, până la urmă, 
alese ceea ce i se părea un grup anodin de litere. „Mi-am 
amintit o nouă experienţă. De unul singur. Tu te aflai acolo. Mi-e 
dor de tine şi doresc să te văd curând. Ai grijă de tine. Pedro.” 

Privi pe ecran textul final şi oftă. Ce misivă stupidă! 

Era îndrăgostit nebuneşte de Karen şi trebuia, dorea să-i 
mărturisească iubirea. Şi nu i-a trecut prin minte altceva decât 
să-i trimită mesajul ăla prostesc! Se consolă gândindu-se că un 
computer nu era mijlocul potrivit pentru o declaraţie de 
dragoste. 

— Good morning, sir. Vocea cu accent britanic suna politicos. 
Your awaking call. Have a good day”?. 

Jaime fi mulţumi mârâind celui care îl trezise si închise 
telefonul. După câteva clipe ca să se dezmeticească, se ridică 
din pat, merse la fereastră şi trase perdelele grele ca să 
privească în stradă. Deşi afară era încă întuneric, putu să vadă 
căzând în băltoace câteva picături de apă: aceeaşi ploaie 
măruntă din ziua anterioară. Se apropie de laptop, pe care îl 
tinuse conectat în timpul nopţii, şi îşi consultă căsuţa poştală de 
intrare. Niciun mesaj de la Karen. Şi la L.A. era deja unsprezece 
noaptea. O fi lucrând încă la Montségur? Sau pentru ea nu era 
urgent să-i răspundă? După duş, i s-a servit micul-dejun în 
cameră şi când să iasă, chiar înainte de a deconecta 
computerul, verifică din nou intrările. În sfârşit, un mesaj de la 
Corba! Îi tresări inima de bucurie ca unui prost. „Pedro, e 
fenomenal! Îţi aminteşti de unul singur. În curând vei putea 
încheia ciclul. Felicitări. Mă bucur mult pentru tine. Doresc să te 
revăd curând. Avem multe de vorbit. Multe sărutări. Corba.” 

Jaime rămase extaziat în faţa ecranului. Citea întruna mesajul 
şi hotărî să-i răspundă imediat, deşi Karen s-o fi culcat deja si nu 
va citi mesajul până mâine. „Bună dimineaţa, Corba. Mă 
gândesc numai la tine. Îţi simt lipsa. Cred că te iubesc. Cred că 
sunt foarte îndrăgostit. Pedro.” 

Ce manieră prostească de a face o declaraţie de dragoste! Nu 
se întâmplase sub pâlpâirea lumânărilor şi la o cină romantică, 
asa cum cere tradiţia, dar nu a mai putut aştepta şi o făcuse. Isi 
dădu seama că va întârzia la birou. Nu-i păsa câtuşi de puţin. 


72 Bună dimineaţa, domnule... Apelul dumneavoastră de trezire. Sá 
aveţi o zi bună.(în engl., în orig.) 


Zarurile au fost aruncate, îşi spuse el, şi, deconectând 
laptopul, îl vári în geantă. 

* 

Ziua a trecut încet si Jaime făcea eforturi imense să-şi 
menţină cât de cât concentrarea asupra muncii sale. Cum va 
reacţiona Karen? Probabil că şi ea simţea ceva pentru el. Dar cât 
de profund? Interesul ei era adevărat sau doar de convenientá? 
Va afla în curând. 

Fiind trecut de ora patru după-amiază, Jaime calculă că ea s-o 
fi trezit şi că o fi căutând cu nerăbdare mesajele din computer. 
De ce nu răspundea? Oare ce i-o fi trecând prin minte? Poate că 
n-a avut timp să răspundă înainte de a pleca de acasă şi cu 
siguranţă că nu va trimite niciun mesaj de la birou. Aşteptarea 
va fi îndelungată. Foarte îndelungată. 

„Ce surpriză, Pedro! Mesajul tău e doar o scrisoare de intenţii 
sau e vorba de o declaraţie oficială de dragoste? Nu ajunge «să 
crezi», trebuie să fii sigur. Ar fi mai bine să o specifici în mod 
clar, ai de-a face cu o avocată. Am tipărit nota ta şi va trebui să 
o semnezi la întoarcere. Vino curând. Multe sărutări. Corba.” 

Corespondenta de la Karen sosise din nou tocmai când Jaime 
urma să plece de la hotel spre birou. O aşteptase atât de mult! 
Viaţa lui devenise o continuă tastare zbuciumată pe computer în 
căutarea mesajelor de la ea. 

Citi de mai multe ori răspunsul laconic, tipic pentru Karen. Se 
angaja fără să se angajeze; profita de situaţia de avantaj obţinut 
graţie ciudatei declaraţii de dragoste a lui Jaime şi nu răspundea 
clar. Se juca cu el, folosindu-se de obişnuitul ei simţ al umorului. 
Dar tonul era foarte tandru şi Jaime se gândi că nu se amăgeşte. 
Va ajunge din nou cu întârziere la prima întâlnire din ziua aceea 
de la birou, dar nu-i păsa nici cât negru sub unghie. Îşi redactă 
răspunsul. „Este o declaraţie oficială de dragoste, domnişoară 
avocat, dar nu semnez nimic până nu citesc ce e scris cu litere 
mici. Acum e rândul tău să vorbeşti. Te iubesc şi vreau un 
răspuns precis din partea ta. Fii cu băgare de seamă, ai grijă de 
tine. Pedro.” Citi cele două rânduri de mai multe ori şi făcu o 
corectură. Acum ea trebuia să ia poziţie. Se simţea optimist. 

* 


Dimineaţa decurgea bine si Jaime îşi păstra buna dispoziţie. Îi 
era mult mai uşor să se concentreze asupra muncii sale decât în 
ziua anterioară. 

Pe la unsprezece, consultă din rutină Internetul. Avea un 
mesaj de răspuns! Ciudat, o fi fost trimis cel puţin la ora unu 
noaptea la Los Angeles. Să fi rămas oare Karen trează lângă 


computer toată noaptea aşteptând ca el să-i răspundă? Jaime se 
simţi fericit şi rămase privind avizul de mesaj fără să-l deschidă. 
Câteva clipe de suspans agreabil. l-o fi spunând oare că şi ea îl 
iubeşte? Şi îl deschise. 

„Pericol. Un credincios agent dublu de-al nostru infiltrat 
printre Păzitori a dispărut de două zile. A apărut cadavrul lui, 
torturat. L-au făcut să vorbească. Bănuiesc că a vorbit despre 
planul nostru în corporație. Şi despre mine. Nu-ţi mai pot scrie. 
Şi nici tu mie. Trebuie să-ţi protejăm identitatea. Acesta este 
ultimul meu mesaj. Şterge-l. Mi-e frică. Multe sărutări. Ai grijă de 
tine. Corba.” 

Simti un fior; Karen nu făcea referire la misiva lui de 
dimineaţă, nu o fi citit-o. Jaime se străduia să reconstituie 
mental ceea ce se întâmplase: Karen îi citise corespondenţa din 
ziua anterioară, răspunzându-i; să fi fost unsprezece şi jumătate 
sau douăsprezece noaptea, ora din L.A. Apoi, s-a culcat. Vreun 
apel telefonic sau un anunţ urgent trebuie că a trezit-o în toiul 
nopţii. Ea, fără să citească sau, poate, fără să-şi dea seama că 
mesajul lui Jaime era acolo în aşteptare, i-a trimis avertizarea. 
Cu siguranţă, Karen şi-a petrecut restul nopţii anunțând alţi 
credincioşi catari. 

Spera ca ea să-i fi citit declaraţia de dragoste înainte de a 
şterge mesajele compromiţătoare din memoria PC-ului ei. Era 
vital să o fi văzut! 

Cu siguranţă că acel biet nefericit vorbise, aşa cum o făcuse şi 
Linda, şi, dacă ar fi cunoscut-o pe Karen, ar fi denuntat-o. Ea era 
acum într-adevăr în primejdie. Oamenii ăia nu se dădeau în 
lături de la nimic şi cu atât mai puţin dacă ar şti că sunt pe 
punctul de a fi descoperiţi şi denuntati în corporație. Dacă ar fi 
reperată, ar fi pierdută, şi era foarte uşor de reperat. Mulţi dintre 
paznicii de securitate a edificiului din corporație făceau parte 
din sectă şi, consultând ghidul oficial cu adrese ale personalului 
companiei, îi vor afla adresa în două minute. Dumnezeul meu, 
te rog, ajut-o! l-a trebuit o fracțiune de secundă ca să ia 
hotărârea. Nu o va lăsa singură pe Karen. Nu-l interesa decât 
siguranţa ei. Nu va páti ce a pátit Linda. Nu conta cât de buni ar 
putea fi ticăloşii ăia de pistolari care au torturat-o pe Linda; dacă 
în drumul lui ar da peste unul dintre ei căutând-o pe Karen, n-ar 


şovăi să-l ucidă. Ar fi o plăcere. Luă telefonul interior din sala de 
conferinţe, unde avea instalat biroul între două reuniuni, şi îl 
sună pe directorul european al Departamentului de Audit. 

— Tom, anulează-mi toate întâlnirile. Tocmai am fost anunţat 
despre o problemă serioasă în familia mea din L.A. Plec imediat. 
Cere-i secretarei tale să caute alternative de zboruri şi conexiuni 
pentru Los Angeles; chiar acum. O s-o sun de la hotel. 

* 

Totul părea sá se miste cu încetinitorul. Receptionerul 
căutând cheia, ascensorul sosind şi chiar el însuşi deschizând 
uşa. 

Sună la birou şi i se rezervase loc în zborul care pleca la patru 
şi urma să ajungă în aceeaşi zi la Los Angeles, la şapte seara, 
ora din California. Trebuia să se grăbească. Sună la recepţie şi 
ceru să i se pregătească nota de plată. Începu să-şi strângă 
trusa de toaletă şi lucrurile din baie. Karen era în primejdie. Si îi 
era frică. 

Lăsase revolverul de la Ricardo sub scaunul din maşină, în 
parcarea de şedere îndelungată din aeroportul de la Los 
Angeles. 

Când va ajunge, o va căuta imediat pe Karen. Dar unde? 
Apucă telefonul ca să o sune. Nu, nu trebuia. Programul lui 
Ricardo era de noapte, pe el chiar că l-a sunat. Glasul lui Ricardo 
se auzi în telefon mecanic şi oficial; era robotul. 

— Ricardo, a început dansul. Prietena mea are probleme. lar 
eu voi fi alături de ea. Ajung la L.A. la şapte seara, lasă vorbă la 
Ricardo's unde ne întâlnim. Te îmbrăţişez, frăţioare. 

Presupunea că Ricardo îl va ajuta, oricare ar fi fost problema. 
Aşa fusese întotdeauna. Aşa va fi şi acum. 

* 


Îmbarcarea s-a produs cu o oră mai târziu decât se prevázuse 
iniţial. Vor recupera o parte din întârziere în timpul zborului dacă 
vânturile erau favorabile, spuse comandantul, cerându-şi scuze 
şi făcând răspunzătoare aglomeraţia din aeroport. 

Jaime petrecuse trei ore interminabile de aşteptare 
plimbându-şi zbuciumul, împreună cu bagajele, prin culoarele 
terminalului. Luă un cărucior şi o porni prin zona de duty free. 
Nu putea sta locului. Deodată, văzu un telefon. Mai avea încă 


nişte monede. Suficiente. Dacă nu, va folosi cardul de credit. 
Ştia că nu trebuie să sune. Dar simţea nevoia să afle că ea e 
bine. Isi privi ceasul. In California era trecut de şase şi jumătate 
dimineaţa. Oare Karen dormea? Nu; nu trebuia să sune. 

Continuă să se învârtă pe culoare şi să privească vitrinele 
încercând să-şi abată gândurile. Şi să evite mulţimea. Un 
magazin de bijuterii avea o frumoasă colecţie de inele. Işi aminti 
că doar cu câteva ore în urmă îi făcuse lui Karen o declaraţie de 
dragoste. Oare va accepta să se logodească cu el? Va reuşi oare 
să o ia de nevastă? Cât de mult dorea să o aibă! Să o 
îmbrăţişeze. Să o sárute. O iubea. Cum nu mai iubise vreodată. 
Era dispus să dea totul pentru iubirea ei. Să sacrifice orice 
numai pentru un zâmbet din partea ei, numai să ştie că e bine, 
numai să fie lângă ea. Timpul trecea atât de încet! Isi întoarse 
privirea la inele. Erau câteva piese frumoase de logodnă. Care 
dintre ele i-ar plăcea lui Karen? Unul cu un imens diamant; de 
asta era sigur. Impinse din nou căruciorul şi îşi plimbă iar 
zbuciumul prin culoarele aeroportului. Se simţea ca un 
condamnat. După un timp, trecu din nou prin faţa telefoanelor. 
Nu se putu stăpâni; băgă nişte monede, auzi tonul şi formă 
numărul. Vocea lui Karen confirma că sunase la numărul ei de 
telefon şi spunea că poate lăsa un mesaj. Se simţi dezamăgit. 
Pentru câteva clipe, în inima lui crescuse speranţa că ea va 
răspunde la telefon. Voia să-i spună că va fi în curând alături de 
ea şi că o va proteja. Jaime ştia că asta e o prostie. Poate că o fi 
dormind. Sau poate o fi având o insomnie. Sau poate că nu era 
acasă. Dar, chiar acasă fiind, n-ar comite niciodată imprudenta 
de a răspunde. Cel mai probabil era că Păzitorii o identificaseră 
şi că aveau adresa şi numărul ei de telefon. Poate că era 
interceptat. Şi vor trebui să acţioneze în grabă ca să împiedice 
să se afle urzeala lor în corporație. In plus, oamenii ăia nu 
umblau cu menajamente. Jaime era sigur că doar un glonţ în 
frunte i-ar putea înfrâna pe cei din sectă. Nu lăsă mesaj. 

Când începu servirea cinei în avion, îşi dădu seama că nu 
mâncase de la micul-dejun. Seara, noaptea, schimbarea de fus 
orar de opt ore; zborul va fi interminabil. 

Odată încheiată cina şi terminat coniacul, Jaime trase 
jaluzelele hubloului şi stinse luminile din zona lui. Acoperindu-se 


cu un pled, împinse scăunelul de sprijinit picioarele de la locul 
lui şi spătarul, îndărăt, ca să încerce să doarmă. Închise ochii 
respirând adânc. În călătoria la dus pătrunsese înlăuntrul său 
profund si retrăise o primejdie, interpretând-o ca pe un 
avertisment în prezent. Ceva se va întâmpla. Şi curând. Numai 
de nu s-ar fi întâmplat! Nu ar fi trebuit să plece de la Los 
Angeles, ar fi trebuit să rămână lângă Karen, ar fi trebuit să-l 
trimită pe White la toţi dracii. Respiră din nou adânc, încercând 
să dea drumul tensiunii acumulate; îşi simţea picioarele 
înţepenite. Isi întinse braţele şi picioarele, încordându-şi muşchii 
pentru ca apoi să-i destindă de tot. Făcu un efort de voinţă ca 
să-şi relaxeze trupul în ritmul respirației şi încercă să-şi 
amintească imagini de la dus. Se linişti încetul cu încetul şi 
acestea erau acolo: şi le amintea. Imaginile reveneau. Din nou. 
Doar că erau diferite. Era un alt moment! Se întorcea în trecut! 

Pedro, în picioare, sprijinit în spadă, purta cămaşa de zale, 
coiful de fier şi avea pe deasupra tunica lui de luptă împodobită 
cu dungile roşii pe fond galben. Era vechiul blazon al contelui de 
Barcelona, iar acum, stema coroanei catalano-aragoneze. La 
dreapta lui se aflau contele de Toulouse, Raimond al VI-lea, şi 
fiul acestuia; purtau scuturi având crucea de Toulouse în galben 
pe fond roşu şi terminată cu trei vârfuri rotunjite şi câte un 
ciucure la fiecare braţ. La stânga lui, contele de Foix, cu 
emblema sa tot cu dungi roşii şi galbene, şi cel de Comminges, 
cu cei trei tauri ai săi. In spate, un grup mare de nobili şi de 
cavaleri, toţi pregătiţi pentru luptă, în marea lor majoritate erau 
occitani, aproape toţi din Toulouse şi câţiva din Foix şi din 
Comminges. Mai erau şi un mare număr de aragonezi în frunte 
cu Miguel de Luisiân, stegarul regelui, şi mulţi catalani, între ei 
Hug de Mataplana, trubadurul afemeiat, cu zâmbet ironic. 
Grupul cavalerilor era completat de faidits, nobili occitani 
deposedati de către cruciați de domeniile şi castelele lor; multi 
fuseseră nevoiţi să-şi vândă ultimele bunuri sau să ceară 


împrumut ca să facă rost de un cal şi de echipament de luptă şi 
să poată astfel da piept cu cei care le luaseră totul cu forţa. 

Mai în spate, erau scutieri, căpitani şi sergenti ai trupelor 
pedestre; de asemenea, arcaşi, arbaletrieri, prăştiaşi, pedestraşi 
cu spadă scurtă şi sulitasi. Proveneau atât din oştile regale sau 
ale conților, cât şi din trupele de voluntari recrutaţi în Toulouse, 
Foix şi Comminges. Erau şi mulţi mercenari, care se angajau 
pentru o anumită perioadă cu o soldă la mica înţelegere şi care, 
uneori, în campania următoare, luptau în favoarea duşmanului 
din sezonul anterior. Erau primii care dădeau bir cu fugiţii atunci 
când soarta bătăliei le devenea potrivnică. 

Primele raze ale aurorei începuseră să lumineze cerul cu 
câteva clipe mai devreme, iar oastea asista la slujba catolică de 
dinaintea bătăliei. Nu mai ploua şi, când preotul începu să 
citească din Evanghelie, dintre nori se ivea o geană roşiatică de 
soare. Oamenii păstrau o linişte deplină, sfâşiată doar de 
zgomotul surd al armelor; priveau revărsatul zorilor, ştiind că 
pentru mulţi va fi ultimul. 

Parcă venit de pe altă lume, trilul păsărilor devenea ecoul 
rugăciunii pe care preotul o recita în latină cu glas puternic. 

Un sărut, o imbrátisare si un „te iubesc” fuseseră despărţirea 
lui de Corba, care, încredinţându-l în mâinile Dumnezeului ei cel 
bun, rămăsese în cort să se roage. 

Pedro îşi petrecuse mare parte din noapte veghindu-şi armele 
în rugăciune, dar, până la urmă, îl biruise oboseala şi, atunci 
când Corba şi scutierul său l-au trezit, apucase să doarmă o oră, 
poate şi mai puţin. 

Se simţea obosit, foarte obosit, dar se ruga în continuare. 
După ce s-a rugat noaptea, spera să-şi găsească pacea lăuntrică 
pe care Dumnezeu i-o refuzase atâtea luni de zile şi să meargă 
la bătălie, spre destinul său, cu sufletul împăcat. Dar nu era aşa. 

— Doamne, Dumnezeul meu şi Isuse Cristoase, fiul Tău. Pedro 
îşi relua rugăciunea în gând când simţi deodată că vorbele 
preotului se auzeau departe, coiful îi era foarte greu şi că se 
prăbuşea. Cădea la pământ! Strânse în mână cu toate puterile 
spada, care se împlântă şi mai adânc în pământ, căutând să se 
agate de ceva cu mâna stângă. 


Simti cum contele de Foix îl ţinea strâns de braţ, iar cel de 
Comminges, de spate. Respiră adânc şi sângele părea că îi 
năpădeşte capul. Fusese cât pe-aci să leşine acolo, în faţa oştii 
sale. Oboseala după zilele de lungi galopuri, dragostea pe care o 
făcuse cu disperare cu Corba şi restul nopţii veghindu-şi armele 
în faţa lui Dumnezeu. Poate că îşi supraestimase puterile. După 
puţin timp, presiunea sângelui în tâmple cedă, iar el îşi reveni în 
fire. Preotul se oprise din rugăciune şi trupa vorbea în şoaptă. 

— Continuati, porunci regele Pedro cu vocea sa obişnuită. 
Apoi se desprinse din braţele conților. Vă mulţumesc, domnilor, 
le spuse el cu voce joasă. 

Il observă pe contele de Toulouse, la dreapta sa, care nu 
făcuse nicio mişcare să-l ajute, ci, dimpotrivă, dându-se la o 
parte, arăta că îl respinge. 

Ceremonia ajungea la capătul ei. Preotul începu să spună 
Pater noster si se auzi un murmur ce deveni un strigăt 
nemăsurat de rugăminte pe măsură ce oamenii se alăturau 
rugăciunii. Unii în latină, mulţi în limba lor maternă şi un grup 
mare făcând câteva mici, dar semnificative variaţii la rugăciune. 
Un inchizitor ar fi recunoscut imediat Tatăl Nostru al ereticilor. 
Tatăl Nostru al catarilor. 

Din pricina tánguirii, tropotul de galop al unui cal trecu 
neobservat. Dându-i frâiele armăsarului unui scutier, cáláretul 
înaintă spre Pedro şi, punând un genunchi în pământ, îi dădu 
vestea: 

— Stăpâne al meu don Pedro, francezii tocmai au ieşit din 
Muret şi înaintează către noi. 

— Cu ce fel de trupe? 

— Cavalerie, stăpâne. Au alcătuit două grupuri de cavaleri şi, 
ieşind prin poarta dinspre răsărit, au pornit-o de-a lungul 
fluviului Garonne prin spatele zidurilor. Îi urmează nişte 
pedestraşi cu lănci. Vor trece podul de pe râul Louge ca să-i 
atace pe cei din Toulouse care se află în faţa cetăţii Muret cu 
maşinăriile lor. 

— Câţi sunt? 

— Vreo mie de călăreţi, stăpâne, şi câţiva láncieri pedestri. 

— Bine, să le ieşim în întâmpinare, tot numai cu cavaleria 
noastră. 


Hotări că nu vrea să aibă avantaj în judecata lui Dumnezeu, ci 
să fie egalitate pe câmpul de luptă. 

— Don Pedro. Contele de Toulouse ridică glasul. Trebuie să ne 
întărim în tabără şi să aşteptăm acolo atacul, cum v-am spus; ar 
fi o nebunie să le ieşim în întâmpinare. 

— Prostii, răspunse Pedro. Vom lupta în condiţii egale şi în 
câmp deschis. 

— N-ar fi condiţii egale, don Pedro. Cavalerii lor aproape că ne 
egalează în număr, dar ai noştri sunt mai osteniti după marsul 
de ieri. Credeti-má, stăpâne, ei sunt veterani după ani de bătălii, 
foarte pricepuţi în asalturi si disciplinati. li cunosc bine, sunt cea 
mai bună cavalerie din lume. De altfel, trupele lor au luptat de 
multe ori împreună, aici, în Occitania, iar ale noastre s-au reunit 
ieri, sunt de proveniente diferite şi vorbesc limbi diferite. E 
foarte probabil că se vor comporta dezordonat pe un câmp de 
luptă deschis. 

— Nu, cavalerii mei sunt mult mai viteji şi mult mai buni decât 
ei. Suntem mai buni decât cruciații! Îi vom nimici! 

— După ei! strigă contele de Foix, şi, în spate, trupele lui îşi 
înălţară armele cu strigăte puternice. 

— Aşteptaţi un moment, stăpâne, insistă Raimond al VI-lea, 
apucându-l pe Pedro de braţ. Ascultati-má, să organizăm aici 
apărarea. Suntem pe un teren înalt şi ei vor trebui să dea asaltul 
în susul coastei. Un prim rând de arcaşi, arbaletieri şi purtători 
de praştii cu bile de plumb; apoi lăncierii pedestrasi şi, în spate, 
trupa cu spade şi alt rând de arcaşi şi de prăştiaşi. Rândul 
avansat, după ce trage, va avea timp să fugă în spatele 
lăncierilor şi să se pregătească. Când vor porni ei la atac 
împotriva láncilor, al doilea rând de arcaşi va da drumul 
sagetilor, apoi primii arcaşi, aşezaţi în spate trag din nou în 
vreme ce lansăm pietre mari cu masináriile de război, situate în 
ariergardă. Un grup de cavaleri cu fiul meu în frunte, cu 
catapulte, vor isprăvi cu duşmanii care vor reuşi să rupă 
rândurile. lar grosul cavaleriei în trei coloane: contele de 
Comminges şi cu mine atacăm prin dreapta; contele de Foix cu 
ai săi şi câţiva cavaleri de-ai Domniei Voastre, prin stânga. Noi îi 
vom  încercui şi atunci, Domnia Voastră, care veţi fi în 
ariergardă, veţi ataca şi îi vom zdrobi chiar aici. Cei care vor 


scăpa şi se vor refugia la Muret se vor preda împreună cu oraşul 
asediat. 

— Nu, conte Raimond. Regele de Aragon nu va rămâne în 
ariergardă. Va lupta primul! 

— Domnia Voastră, în prima linie? Dar, Pedro, sunteţi nebun? 
strigă Raimond. Nu mai sunteţi tânăr, aveţi aproape patruzeci 
de ani. Şi dacă Domnia Voastrá cádeti, moralul cavalerilor se va 
prăbuşi, trupele pedestre vor fugi, vom fi biruiti, iar 
supraviețuitorii vor fi urmăriţi şi asasinați. Aragonul va pierde 
Occitania, iar francezii vor rămâne cu ea pentru totdeauna. 

— Va fi cum va vrea Dumnezeu şi Dumnezeu va fi de partea 
noastră. 

— Dumnezeu va fi de partea celui mai inteligent, a celui care- 
şi păstrează mintea mai limpede şi care foloseşte cea mai bună 
tactică. Pedro, nu îl amestecați pe Dumnezeu în greşelile 
Domniei Voastre, spuse Raimond mânios. 

— Cum îndrăzniţi, Raimond? spuse Pedro, simtindu-si obrajii 
roşii de indignare. Ce numiţi tactică şi minte limpede? Să fugiţi? 
Şi ce numiţi inteligenţă? Sá vă ascundeti şi altul să lupte pentru 
dumneavoastră? Mă ispiteşte gândul să vă tai gâtul aici, pe loc. 

— Liniştiţi-vă, stápáne, dar ce doriţi? Sá vă sinucideti? Sá ne 
duceti la moarte? insistă Raimond. Aţi comandat un marş forţat 
infernal pentru trupă alaltăieri, şi oamenii nu s-au odihnit. Aţi 
refuzat să fortificám această tabără aşa cum v-am cerut, n-aţi 
vrut să încheiaţi asediul cetăţii Muret si ieri am permis ca 
trupele lui Montfort să intre în oraş. Episcopii cruciați au venit să 
parlamenteze, să ne propună un armistițiu şi, poate, să predea 
oraşul şi i-aţi alungat fără menajamente, fără să vorbiti cu ei. Nu 
aţi aşteptat trupele din Provensa, nici pe cele din Beam, nici pe 
toţi nobilii catalani şi aragonezi care le însoțesc cu ostile lor. Si 
acum vreţi să luptati Domnia Voastrá personal în prima linie 
împotriva cavaleriei cruciaților? Este o sinucidere, Pedro! 

— Lăsaţi deoparte prostiile, Raimond. Este momentul sá ne 
luptăm, nu să vorbim sau să ne certám. Veniti cu mine şi luptati 
la dreapta mea. Ca soţ al surorii mele, ce sunteţi. Ca un cavaler 
viteaz şi cu onoare. Haideţi să eliberăm Occitania de francezii 
aceştia. Haideţi să terminăm cu aceste ruguri pe care ard 
oameni cumsecade, doar pentru că gândesc altfel sau îl critică 


pe papá. Le vom da libertate creştinilor să facă negot, asa cum 
fac evreii. Femeile nu vor mai fi violate, iar copiii vor avea de 
mâncare. Poporul tău va fi mai liber, mai prosper şi mai fericit. 

— Cu nesocotinta Domniei Voastre veţi pricinui exact 
contrariul, răspunse Raimond. Nu mă pot alătura acestei 
nesábuinte. Îl cunosc bine pe duşman de multi ani. E cutezátor, 
disciplinat, îndemânatic şi crud. Foarte crud. Vreti să vá 
sinucideti. Şi dacă muriti aici, veţi atrage toate relele asupra 
domeniilor mele şi a vasalilor mei. 

— Domeniile şi vasalii voştri au deja cel mai mare rău pe care 
îl pot avea, interveni, răgind ca un leu, Miguel de Luisiân, care 
până în momentul acela ascultase în tăcere. Au un conte laş! 

— Cum îndrăzniţi? spuse Raimond, făcând gestul de a pune 
mâna pe mânerul spadei. 

Miguel, care părea că se aşteaptă, fu mai iute şi într-o clipă 
scoase cu mâna stângă pumnalul de la cingătoare şi i-l puse lui 
Raimond pe gât. Hug de Mataplana repetă acţiunea cu fiul 
contelui. Amândoi erau imobilizaţi, iar cavalerii regelui îi 
supravegheau pe ai contelui. 

— Daţi-i drumul, Miguel! porunci Pedro, care si el îşi dusese 
instinctiv mâna la spadă. Şi dumneata, Hug. Imediat! Am fost 
duşmani în trecut, dar acum suntem în aceeaşi tabără. 

Hug şi Miguel, călcându-şi pe inimă, îşi vârâră pumnalele în 
teacă. 

— Mergeţi să vă ascundeti în cort si să vă jeliţi ca o babă fără 
dinţi, dacă vă e frică, îi aruncă Miguel lui Raimond, aproape 
scuipându-l în faţă. Dacă, dimpotrivă, sunteţi curajos, vă aştept 
pe câmpul de luptă şi acolo îmi voi corecta vorbele şi vă voi 
restitui onoarea. 

— Ce aveţi de spus la aceasta, don Pedro? îl întrebă Raimond 
cu o înfăţişare palidă. Vă cer să-l faceţi pe Miguel Luisiân să-şi 
retragă cuvintele şi să-şi ceară iertare acum. 

— În vreme de bătălie, regele îi cedează stindardul şi glasul 
stegarului său regal. Nu-i voi retrage autoritatea lui Miguel. 
Veniti cu mine, iar el îşi va retrage cuvintele. 

— Nebun, mormăi Raimond. Dacă aşa doriţi, lásati-vá ucis 
împreună cu aceşti fanfaroni aragonezi. Să mergem, fiule. 


Contele de Toulouse şi fiul său părăsiră grupul şi se îndreptară 
spre corturile lor. Cavalerii din Toulouse îi urmară. 

Pedro îi văzu îndepărtându-se. l-ar fi plăcut să îi poată 
răspunde că nu e o sinucidere; regele Aragonului urma să se 
supună judecății lui Dumnezeu. Şi dacă rămânea în viaţă, nu se 
va mai teme de excomunicarea papei, cu care episcopii care îl 
sprijineau pe Simon de Montfort avuseseră de gând să-l 
amenințe cu o zi în urmă. Din acest motiv nu îi primi. 

Dacă va câştiga, va fi îndreptăţit să-i nimicească pe cruciați şi 
pe episcopii lor războinici. Poate chiar şi pe papă. Juca totul pe 
această carte. Dacă învingea, va crea un imperiu. În orice caz, şi 
dacă va învinge, şi dacă va muri, îşi va salva sufletul de la 
infern. 

— Ne vom alinia în trei grupuri. Nu-i vom lăsa sá ne scape, îi 
vom încercui pe câmp, le spuse Pedro conților. Primele două 
grupuri vom ieşi să dăm piept cu francezii, iar cel din ariergardă 
va ataca după ce îi vom încercui. Contele Raimond şi fiul său vor 
conduce cel de al treilea grup, compus din cavaleria de la 
Toulouse. Capelane Arnau, spuse el adresându-i-se preotului 
care oficiase slujba, veţi avea misiunea să mergeţi la cortul 
contelui de Toulouse şi să-i comunicaţi poziţia lui în luptă; 
convingeţi-l. Se gândi că trebuie să încerce să îl recupereze pe 
Raimond al VI-lea, deşi ştia că-i va fi greu să se hotărască să ia 
parte la luptă după o dispută atât de tăioasă. Era dispus să 
câştige bătălia fără el. Contele de Foix şi fiul său vor comanda 
prima coloană. Va fi alcătuită din cavaleri din Foix şi din primul 
grup de cavaleri aragonezi; veţi porni primii prin dreapta ca să 
sprijiniți grupul infanteriei din Toulouse care se află cu 
maşinăriile de asalt în faţa zidurilor de la Muret. Va trebui să-i 
împiedicaţi pe cruciați să scape prin flancul drept. Repede, 
Raimond Roger”, plecaţi înaintea ca ei să-i biruie pe cei din 
Toulouse şi să poată fugi. 

— Da, don Pedro, strigă contele de Foix. Şi o porni spre 
călăreţi strigând: Cei din Foix, la mine! 

— Miguel, continuă Pedro, adresându-se stegarului său, 
acordaţi-i întăriri contelui de Foix dintre alţi cavaleri. 

— Da, stăpâne. 

Şi Miguel de Luisiân începu să strige nume cu vocea lui 
puternică de muntean din Pirinei. 

— Ceilalţi cavaleri din oştile mele şi faidits occitani vor veni în 
grupul meu. Eu voi merge în frunte. 

— Stăpâne, don Pedro. Era Guillaume de Montgrony, un tânăr 
cavaler care se distinsese prin curaj. Acordaţi-mi onoarea de a 
lupta purtând simbolurile Domniei Voastre. 

— V-am promis-o de la Navas de Tolosa şi v-o acord acum, 
răspunse Pedro, scotándu-si tunica aceea care îi acoperea zalele 
de fier şi schimbând-o cu a lui Guillaume. Făcură acelaşi lucru şi 
cu scuturile. Era o tradiţie ca, atunci când regele intra în luptă, 
un tânăr cavaler plin de merite să poarte însemnele regale. 
Astfel îl proteja pe rege ca să nu fie uşor de identificat şi ucis. 

Grupul contelui de Foix era deja gata de plecare, iar Pedro se 
îndreptă spre călăreţi ca să-şi formeze propriul său grup. Din 
precauţie, în spate va merge parte din trupa de pedestraşi cu 
lănci. Arcaşii, lăncierii şi restul trupei vor rămâne în ariergardă. 

Ridicând spada, Pedro strigă către oamenii săi: 

— Pentru Occitania! Pentru Catalonia si Aragon! 

Un strigăt puternic se ridică din oaste; cavaleri şi scutieri se 
grăbiră spre animale, în vreme ce căpitanii şi sergentii de trupă 
strigau ordine. Pedro încălecă pe armásar, iar cavalerii săi îl 
înconjurară. 

— Inainte! spuse conducându-şi calul spre câmpul de luptă. 
Nu e o sinucidere. Este judecata lui Dumnezeu, îşi repeta el 
întruna. Doamne, bunule Dumnezeu, mă supun acum hotărârii 
Tale, ai milă, şopti, şi regele don Pedro al II-lea de Aragon porni 
în fruntea alor săi la întâlnirea cu destinul. 

Imaginile oştirii în marş, strigătele, copitele cailor tropotind şi 
zgomotul asurzitor al armelor se topiră în zumzetul surd al 


motoarelor si la vederea interiorului confortabil al 
compartimentului business. 

Bătălia era iminentă. Dar cum se lega acest avertisment cu 
viaţa sa actuală? Poate că era vorba de aceeaşi situaţie 
repetată; poate că va trebui să mai lupte o dată pe viaţă şi pe 
moarte. Jaime era dispus să o facă. După toate astea, ce sens ar 
mai fi avut viaţa pentru el dacă ea, Karen, ar fi fost asasinată? 
Niciunul. 

Îl înţelegea pe nebunul acela legendar care, fiind chiar unul 
din regii cei mai puternici de pe vremea sa, cu mii de cavaleri la 
ordinele lui, voia să fie primul în luptă. 

Ceea ce până în momentul acela părea absurd era acum 
evident; Pedro trebuia să învingă sau să moară în fruntea 
trupelor sale. Prefera să moară decât să nu obţină ceea ce 
iubea. Pedro o iubea pe Corba şi trebuia să ia atitudine în 
favoarea catarilor, convingându-se că Dumnezeu era de partea 
lor, sau să o piardă pentru totdeauna. Sub semnul Inchiziției, 
iubirea lor era cu neputinţă. 

Jaime reveni cu gândurile în prezent. Karen juca cu el acelaşi 
joc pe care îl juca şi Corba cu Pedro, iar el simţea o pasiune 
identică cu a lui Pedro din urmă cu opt secole. Asemănările erau 
de necrezut. Ce se întâmpla? Erau condamnaţi să repete scena 
cu veşminte diferite? Scutură din cap ca să alunge acele 
gânduri. Era o nebunie. Să fie oare victima unei manipulări 
psihologice prin care Dubois şi oamenii lui îi induceau false 
amintiri? Dar dacă totul ar fi fost adevărat? Nu; nu îşi va mai 
frământa mintea; nu existau alternative. 

Amăgit sau nu, va lupta pentru Karen şi pentru iubirea ei. Ca 
Pedro în secolul al XIII-lea, el, Jaime, nu avea de ales. 

La Los Angeles îl aştepta propria lui bătălie de la Muret. 

Au ajuns cu întârziere. Jaime, care nu-şi predase bagajele ca 
să câştige timp, le cără singur şi o porni iute spre ieşire. Va lua 
autobuzul până la uriaşa parcare în aer liber unde îşi lăsase 


maşina; înăuntru, avea telefonul mobil şi revolverul pe care i-l 
dăduse Ricardo. Era grăbit. Foarte grăbit. Voia să o vadă pe 
Karen, să ştie că e bine. Să o imbrátiseze. 

Un grup de persoane îi aştepta pe cei care soseau. Figuri 
anonime, vesele, nerábdátoare, anticipând plăcerea de a-şi 
vedea prietenul, ruda sau amantul. Jaime era invidios pe toţi cei 
care vor întâlni persoana iubită. 

Deodată, recunoscu o figură; cu un zâmbet larg şi călduros 
sub mustata deasă şi neagră, Ricardo îl observa cu o scânteie 
ironică în ochi. Îl salută cu mâna şi Jaime se simţi uşurat; oricare 
ar fi situaţia pe care o va avea de înfruntat, îi va fi mai bine cu el 
alături. Ricardo porni spre el, evitându-i pe cei care aşteptau, şi 
se întâlniră acolo unde mulţimea era mai puţin densă. Se 
Imbrátisará şi Ricardo îl bătu cu zgomot pe spate. 

— Bine ai venit, frátioare. Cum ţi-a fost? 

— Bine. Cât mă bucur să te văd! Iti mulţumesc că ai venit. 

— Pentru asta sunt buni prietenii, răspunse Ricardo, luându-i 
sacul de voiaj pentru costumul de haine şi cărându-l în drum 
spre ieşire. Cineva a lăsat un mesaj ciudat în robotul meu 
telefonic: Julieta a intrat în bucluc, nu-i aşa? Şi iată-l pe Romeo 
venind să-şi salveze doamna din încurcătură. Cam asta e 
treaba? 

— E o poveste lungă, Ricardo. Dar într-adevăr aşa e. Karen e 
ameninţată de un pericol serios. O prietenă a ei a fost de curând 
asasinată în mod oribil şi eu nu voi lăsa ca şi ei să i se întâmple 
ceva. 

— Nu trebuie să-mi povesteşti mult mai mult pentru moment; 
spune-mi doar, înainte de bătaie, eu în cine dau? 

— Va fi periculos. 

— Cu atât mai bine. 

— Karen aparţine unui grup religios care, între altele, detestă 
violenta. Preoţii lor nici măcar nu pot atinge o armă. Si se 
confruntă cu o sectă care consideră violenţa o metodă valabilă 
ca să-şi atingă scopurile; folosesc armele şi explozibili ca nişte 
profesionişti. Vreau să ştii că nu e o încăierare de tavernă. E 
ceva serios. Şi dacă vor apărea pistoalele, dacă vor fi focuri de 
armă, noi doi vom fi singuri. 


Au traversat cele două tronsoane de şosea care separă 
terminalele de parcaj. Era un adevărat fluviu de vehicule şi 
faruri cu viteze diferite. O mulţime de taxiuri, maşini particulare 
şi un şir de mici autobuze; un aparent haos în care, în cele din 
urmă, în mod surprinzător, toată lumea îşi găsea destinul. 

— Anunţă poliţia, îi sugeră Ricardo. 

— Încă nu putem. Karen şi ceilalţi strâng acum dovezi ca să-i 
denunțe. Trebuie să o găsesc de urgenţă, să ştiu că e bine, sá o 
ocrotesc şi să hotărâm după aceea ce vom face. Cunoaşte 
informaţii şi are documente pe care secta vrea să le distrugă; e 
în pericol. 

Ajunseră la maşina lui Ricardo. O luxoasă Corvette de culoare 
roşie şi cu tapiterie de piele neagră. 

— Mă rog, atunci, dacă nu poţi apela la poliţie, ai făcut bine că 
m-ai anunţat. Dacă avem nevoie de întăriri, am vreo doi prieteni 
care ni se vor alătura la distracţie şi, dacă vrem mai mulţi, ştiu 
de unde să-i angajez, spuse Ricardo când ieşeau din parcare. Si 
făcând să urle motorul, Ricardo se îndreptă spre Century 
Boulevard. 

— Îmi împrumuţi mobilul tău? 

Ricardo apăsă codurile de acces la telefonul lui şi i-l pasă. 
Jaime voia doar să-i audă vocea, să ştie că e bine şi ca ea să afle 
că el a ajuns. Formă numărul telefonului mobil al lui Karen; 
mesajul operatoarei indica faptul că telefonul era deconectat. 

Formă alt număr, de data asta al telefonului de acasă. Vocea 
lui Karen se auzi din robot. Închise. Era logic că nu răspunde, 
chiar acasă fiind. Sună încă o dată. Din nou robotul. 

Bine, se gândi el, voi face o altă încercare. Dacă e acolo, lui 
Karen îi va fi greu să reziste şi la al treilea apel. Apăsă pe 
butonul de formare automată a numărului şi auzi semnalul de 
apel. 

— Alo! 

O voce de bărbat se auzea la celălalt capăt al firului. Jaime 
rămase câteva clipe mut de surpriză. 

— Bună. Aş vrea să vorbesc cu Karen Jansen. 

Un presentiment îl făcu să răspundă, în ciuda intenţiei de a nu 
vorbi. 


— Cine întreabă? spuse bărbatul, cu un evident accent 
newyorkez. 

— Cu cine vorbesc? Cine sunteţi dumneavoastră? Chiar 
atunci, Jaime auzi în fundal pendula lui Karen, care începea să 
bată ora opt seara. 

— Nu vă interesează. Aţi greşit numărul. 

Jaime simţi un fior de groază. 

— M-aţi întrebat cine sunt. Cum de spuneţi acum că am greşit 
numărul? 

— Aţi greşit numărul. Aici nu locuieşte nicio Karen. 

— Dar... 

Celălalt închise telefonul. Jaime rămase privind mobilul cu mii 
de gânduri trecându-i prin minte. Cineva ostil era acasă la 
Karen. Era absolut sigur că nu greşise numărul; apăsase pe 
butonul de repetare a numărului cum făcuse la al doilea apel. În 
primele două, auzise vocea lui Karen de la robot, iar în ultimul, 
pendula din apartament. Ce se întâmpla? 

Dacă era acasă, Karen se afla într-o încurcătură foarte 
serioasă; poate că o torturau, cum au făcut cu Linda. 
Dumnezeul meu, nu îngădui aşa ceva, te rog! 

— Probleme? întrebă Ricardo. 

— Da. E cineva acasă la Karen şi nu e un prieten. 

— Atunci, să mergem acolo. 

— Eşti înarmat? Am pistolul de la tine în maşină şi nu mai e 
timp să ajungem până acolo. 

— Nu contează, îl am pe al meu şi altul de rezervă. 

Ricardo îşi lansă automobilul într-o cursă disperată prin 
traficul aglomerat din Los Angeles. Farurile de noapte se 
încrucişau cu mare viteză, iar Jaime simţea cum îi creşte 
neliniştea. 

Semnul prevestitor pe care l-a intuit în vis era acum evident. 
Sosea momentul de a da piept cu nişte duşmani a căror 
existenţă o ignora în urmă cu câteva zile. Spera doar să nu 
ajungă prea târziu. Se imagină intrând în apartament ca să 
găsească trupul gol al lui Karen, plin de sânge şi fără viaţă. 
Strânse pumnii cu putere. Nu, nu putea să i se întâmple aşa 
ceva. O iubea cu disperare pe femeia aceea care în scurt timp 
devenise centrul şi raţiunea vieţii sale. 

Ajunserá la ghereta de la intrare fără ca poliţia să-i oprească 
pentru exces de viteză sau conducere imprudentă. Was era de 
pază şi zâmbi când îl văzu pe Jaime. 

— Aţi venit s-o vedeţi pe domnişoara Jansen, nu-i aşa? spuse 
el apucând telefonul ca să o sune. 

— Da, Was, dar nu e nevoie s-o suni. Nu va răspunde nimeni. 
Ai văzut-o ieşind sau intrând pe Karen? 

— Nu. N-am văzut-o azi. Şi nu ştiu dacă e acasă. Verific într-o 
clipă. 

Apucă din nou telefonul. 

— Nu suna! Dacă domnisoara Karen e în apartament, se află 
în mare primejdie. Cineva îl sparge în momentul ăsta. Dă-ne 
copia cheilor, deschide bariera şi cheamă poliţia. Cheile. Chiar 
acum! 

Paznicul rămase privindu-i năucit. 

— Cheile odată, fir-ar să fie! Vrei să fie ucisă? îi strigă Ricardo. 

Was reactioná ca un puşcaş marin la ordinul sergentului, 
pasându-i lui Ricardo, după o scurtă căutare, nişte chei, în 
vreme ce începea să deschidă bariera. Acesta i le aruncă lui 
Jaime, care putu vedea pe etichetă că erau într-adevăr cele de 
la uşa apartamentului lui Karen. 

Accelerarea făcu maşina să sară în faţă şi, ajungând la zona 
de staţionare, ieşiră amândoi, fără să se mai îngrijească să 
închidă portierele. 

— Ricardo, tu urci cu ascensorul, iar eu pe scară. 

— Bine, spuse Ricardo, scotándu-si revolverul din haină. Jaime 
avea altul în mână. 

Ajunse fără suflu la etajul al treilea tocmai când Ricardo ieşea 
din ascensor. Nu erau semne de violenţă pe uşă şi era încuiată; 
dacă intraseră fără chei, era vorba de nişte profesionişti foarte 
pricepuţi. Vâri cheia în broască, încercând sá nu facă zgomot şi 
deschizând în linişte; Jaime trecu în faţă şi Ricardo închise uşa 
cu grijă ca să-şi acopere spatele. Erau într-un mic vestibul care 


dădea printr-un culoar scurt în salonul cu pendulă. De ambele 
părţi, uşi: una spre baie şi cealaltă ducea la bucătăria care 
comunica în salon. În casă era linişte şi din poziţia lui nu vedea 
pe nimeni în încăpere. 

— Tu acoperă culoarul, îi spuse Ricardo în şoaptă la ureche, 
pregătindu-se să deschidă uşa de la bucătărie. ` 

Jaime făcu un gest negativ, arătând spre toaletă. In vreme ce 
Ricardo controla baia, el acoperea culoarul şi partea vizibilă din 
salon. Uşa făcu un mic zgomot care în liniştea aceea sună ca o 
împuşcătură. Ricardo ieşi după câteva secunde negând din cap. 

— Asta dă în bucătărie, o tejghea de bar o desparte de salon, 
şopti Jaime. Amândoi, deodată. 

Ridică un deget, două şi trei. Jaime intră în salon cu pistolul 
pregătit să tragă, în vreme ce Ricardo apărea prin bucătărie. 
Rămaseră amândoi ochind spre capătul opus. Nu era nimeni. 
Uşa care dădea în camera lui Karen era închisă, în vreme ce în 
salon domnea haosul: tablourile mişcate din loc, canapelele albe 
spintecate, dulapurile deschise şi sertarele scoase de la locul 
lor. Aspectul bucătăriei reuşea să strice şi mai rău starea 
salonului. Până şi gunoiul fusese împrăştiat pe jos. Cineva 
răscolise în mod sistematic. 

Rămânea dormitorul unde Karen îşi avea micul său birou şi 
baia. Ricardo se plasă cu grijă în faţa uşii, iar Jaime în spatele 
lui. Ricardo o deschise dintr-o lovitură sărind într-o parte, în 
vreme ce Jaime făcu un pas înăuntrul camerei de partea opusă 
locului unde era Ricardo, ca să facă mai dificilă ţinta pentru un 
posibil trăgător. Nici aici nu era nimeni. Uşa de la baie era 
deschisă şi Ricardo intră din trei paşi mari. 

— Nu e nimeni. Păsările şi-au luat zborul. 

Nu era nimeni nici în dulapuri şi era evident că şi terasa era 
pustie. Aspectul dormitorului era lamentabil; salteaua tăiată 
bucăţi, iar hârtiile acopereau parchetul din zona de birou. 
Computerul lui Karen avea ecranul conectat la e-mail. Cineva îl 
folosise. Cum or fi intrat în computer? Ori erau nişte uluitori 
experţi în informatică, ori Karen le dăduse parolele de acces şi 
cu siguranţă că nu de bunăvoie. 

Or fi putut oare s-o scoată pe Karen din clădire fără ca 
paznicul să afle? Dacă indivizii ăia au găsit o scuză bună ca să 


intre, să iasă era şi mai uşor. Fireşte că au putut să intre prin alt 
loc. Dacă exista. Jaime începu să se uite cu atenţie printre 
cearşafuri, în cameră, pe canapelele albe şi pe jos, în salon. 

— Ce cauţi? întrebă Ricardo. 

— Urme de sânge. Şi nu văd niciuna, slavă Domnului. 

— Crezi că au luat-o cu ei? 

— Trebuie să cred asta până o găsesc. Dar ştiu unde poate fi. 

— Atunci, să mergem imediat. Dacă poliţia ajunge înainte ca 
noi să ieşim, vom petrece ore întregi dând explicaţii pe care tu 
nu vrei să le dai. 

Jaime reactioná. Era adevărat. Dacă îi găseau acolo, vor dori 
să facă un proces-verbal şi să-i ducă la comisariat, iar el nu o va 
mai putea căuta pe Karen. Ar fi insuportabil. 

— Să mergem. 

— Într-adevăr, apartamentul a fost spart. Au căutat ceva şi l- 
au lăsat într-o stare dezastruoasă. Domnişoara Jansen nu este 
acasă. Plecăm, îl informă Jaime. 

— Aici ai cheile. 

Şi Ricardo i le aruncă lui Was. 

— Un moment. Bărbatul îi opri. Nu vă pot lăsa să plecaţi; 
poliţia mi-a spus să vă rețin aici. 

— Was, ne grăbim foarte tare. Viaţa lui Karen este în 
primejdie. Deschide bariera. 

— lmi pare rău, dar nu. 

— Was, ai copii? întrebă Ricardo. 

— Da, dar... 

— Atunci, dacă nu deschizi imediat, nevastă-ta o să aibă nişte 
orfani, îl ameninţă, scoțând revolverul pe fereastră şi punându-i- 
| în dreptul feţei. Deschide odată afurisita aia de barieră! 

Was rămase privindu-l cu ochii holbati. 

— Fă ce-ţi spune, Was, îl sfătui Jaime. Nu glumeste. 


Bariera începu să se ridice încetişor, în vreme ce Ricardo 
continua să-l tinteascá pe Was între sprâncene. Doar când 
bariera fu bine ridicată şi maşina ieşi, îşi lăsă arma din mână. 

— AŞ fi putut trece peste afurisita aia de barieră cu maşina, 
dar am vopsit-o de curând în această frumoasă culoare roşie. 
Doar nu era s-o zgării din vina idiotului ăluia. 

Jaime nu răspunse. Ştia că acum puteau fi acuzaţi de atac 
armat. Dar n-avea importanţă. Măcar să fie liberă Karen şi să se 
fi refugiat la Montsegur. Era unica lui speranţă şi singurul mod 
de a intra în legătură cu catarii. Vor merge acolo. 

Auziră sirenele poliţiei şi în curând sclipirile strălucitoare 
sfâşiară discreta lumină nocturnă a străzilor. Maşinile trecură în 
direcţie opusă, îndreptându-se spre blocul de apartamente. 

— Putin a lipsit, şopti Jaime. 

— Când paznicul o să povestească la poliţie cele întâmplate, o 
să avem toţi curcanii din blestematul ăsta de oraş pe urmele 
noastre, spuse Ricardo. Maşina mea atrage prea mult atenţia. 
Nici măcar n-au nevoie de numărul de înmatriculare, doar de 
marcă şi de culoare. 

— Să mergem la aeroport după a mea. 

— Or să ne prindă înainte de a ajunge. 

— Care este hotelul cel mai apropiat? întrebă Jaime. 

* 


Valetul de la hotel fi dádu lui Ricardo recipisa pentru masiná si 
luará imediat un taxi spre aeroport. Pe traseu, Jaime incercá din 
nou să ia legătura cu Karen, dar telefonul ei mobil era în 
continuare deconectat. 

— Hai, bătrâne, nu-ți face griji, îl îmbărbătă prietenul său. Cu 
siguranţă că iubita ta o duce de minune. 

Jaime cunoştea amplasamentul maşinii după coordonatele pe 
care le memorase; dacă le-ar fi uitat, ar fi însemnat ore întregi 
de căutare. Cu toate astea, îi dădu taximetristului un număr 
apropiat, dar diferit; nu voia ca, în cel mai rău caz, dacă poliţia 
găsea maşina Corvette şi taximetristul se întorcea la hotel, 
acesta să fie interogat şi aşa să-i găsească propria lui maşină. 

— Fii atent dacă e vreun vehicul la vedere, îl avertiză Jaime 
când ajunseră la Montsegur. Ar fi un semn de primejdie; chiar 
dacă nu vedem pe nimeni, Păzitorii Templului ar putea sta la 
pândă în întuneric. 

Trecură încet prin faţa casei fără să vadă nimic suspect prin 
împrejurimi. Grădina era luminată, dar în clădire era întuneric. 
Era posibil ca Dubois, din pricina primejdiei, să se fi ascuns în 
locuinţa vreunui credincios catar. 

— E cineva în casă, observă Ricardo. 

— De unde ştii? 

— Uşor. În ciuda întunericului, fumul de pe coş iese în 
evidenţă la lumina stelelor. 

Jaime îşi urmă drumul cu grijă câţiva metri mai departe, până 
văzu la stânga micul drum asfaltat şi, intrând pe el, cobori panta 
pronunţată, supraveghind prin retrovizor posibila apariţie a 
vreunei lumini care să-i urmărească. Nu era nimeni. După o 
porţiune, văzu o bifurcatie şi o luă pe drumul din stânga. 
Farurile maşinii luminau peretele stâncos şi masa deasă de 
copaci şi tufe de pe dreapta. 

Mai merse încet o bucată de drum şi descoperi o maşină 
parcată între copaci. Inima îi sări din piept când recunoscu 
vehiculul. 

— Maşina lui Karen! E aici! 

O va putea îmbrăţişa în curând. Dorea din tot sufletul să fie 
bine; îi va spune cât de mult o iubeşte. Işi parcă maşina lângă 
cea a iubitei sale şi făcu o ultimă încercare zadarnică de a lua 
legătura cu ea prin telefon. Scoase apoi o lanternă din torpedou. 

— Urmeazá-má, Ricardo. Să umblám cu grijă; nu ştim dacă 
secta a intrat aici cum au făcut-o acasă la Karen şi dacă nu sunt 
cumva înăuntru. Ceea ce pare într-adevăr sigur este că ea se 
află în interior. 

— Dă-i drumul, atunci! 

leşind în întuneric, începură să străbată cărarea formată între 
peretele de stâncă şi vegetaţie. Putin după aceea, dădură peste 
intrarea în peşteră şi Jaime lumină interiorul. Acolo era prima 


uşă metalică şi, odată găsit panoul cu cifre, tastă codul învăţat 
de la Karen şi se auzi tiuitul de dezactivare a sistemului de 
alarmă. Cheia pe care i-o dăduse Dubois pentru broasca de 
siguranţă deschise poarta fără niciun zgomot. 

„E bine unsă”, îşi spuse el, închizând-o în urma lui Ricardo. 

În fundul îngustului pasaj găsiră scara metalică în spirală şi 
apoi platforma unde se deschideau cele două tuneluri. 

— Culoarul din dreapta duce la chiliile Oamenilor Buni; eu n- 
am cheie pentru uşă, îi şopti el lui Ricardo, aşa că vom intra prin 
salonul principal, unde se află şemineul pe care l-ai văzut 
scoțând fum, poate că acolo se află Karen şi cei din sectă, dacă 
se confirmă cele mai rele temeri ale mele. Îi vom lua prin 
surprindere; tu controlează latura din dreapta, iau eu, pe cea din 
stânga. Dacă vezi pe cineva înarmat, fără îndoială că este 
duşman. 

Pătrunseră în tunel şi până la urmă găsiră cea de a doua 
poartă metalică. _ 

Jaime îşi simţea inima bătând cu putere. In spatele acelei uşi 
se afla iubirea lui şi poate că era în primejdie; peste câteva 
secunde ar putea avea loc bătălia pe care i-o prevestise 
viziunea din avion. Câştigarea ei despártea viaţa de moarte. 
Respiră adânc şi îşi lipi urechea de poartă ca să detecteze ceva 
care i-ar fi permis să afle câte persoane erau acolo şi care era 
situaţia. Nimic. Nu auzi nimic. Ce se întâmplă? Era poarta cea 
care nu-i permitea să audă sau poate că salonul era pustiu? 
Karen trebuia să fie acolo! 

„Dumnezeule”, se surprinse el însuşi rugându-se din nou, „fă 
să fie aici şi să fie bine.” 

— Nu aud nimic, Ricardo, îi spuse prietenului său. Nu ştiu ce 
se poate întâmpla. Eşti gata să intrăm? 

— Să mergem acolo! 

Jaime puse cheia în broască şi formă codul pe micul panou al 
sistemului. Apăsă butonul enter, dar suavul tiuit care anunţa 
dezactivarea alarmei nu suna. 

— Ciudat, şopti el. Aş jura că numărul de cod pe care l-am 
introdus este cel corect. 


Repetă operaţia de mai multe ori. Fără rezultate. Se gândi un 
moment. Credea că e sigur că data trecută tiuitul de 
deconectare sunase. 

— Ricardo, pregăteşte-te. Cineva a schimbat codul de acces. 
Jaime scoase revolverul din haină. Când vom intra, va suna 
alarma. Nu ştiu dacă imediat sau vom avea câteva secunde de 
răgaz. Eşti gata? 

— Da, răspunse Ricardo laconic, agitându-şi şi el arma. 

Jaime învârti cheia în broască şi, împingând poarta, aceasta 
se deschise fără dificultate, în linişte. Intră iute în salon, ţinând 
revolverul cu amândouă mâinile, şi se plasă în stânga ca să-l 
lase pe Ricardo să treacă. 

Încăperea era uşor luminată de focul arzând în şemineu şi de 
două veioze. Pentru început, Jaime crezu că nu era nimeni în 
salonul cel mare. 

Apoi văzu nişte haine împrăştiate pe jos, pe canapea şi pe 
fotolii. Nişte pantofi de damă. O bluză, un sutien, nişte chiloti. Si 
o pereche de pantaloni bărbăteşti! 

Cáutá cu privirea şi văzu, luminati pe jumătate de foc şi de 
veioze, două trupuri goale, unul deasupra celuilalt, pe canapea. 
Făceau dragoste! 

Rămase paralizat de uimire; era ultimul lucru pe care se 
aştepta să-l găsească. Cuplul nu-şi dăduse încă seama de 
prezenţa lor, iar Jaime nu le putea vedea faţa din locul unde se 
afla; bărbatul avea plete negre, iar femeia, păr blond. Simti ca şi 
cum o mână de fier i-ar fi strâns stomacul şi intestinele. 
Bărbatul o penetra lent, gáfáind cu pasiune. Jaime se simţi 
ridicol, ochind cu revolverul; lăsă braţul în jos şi atunci începu să 
sune alarma. Era un ton jos şi agasant, doar cât să alerteze în 
interiorul casei. 

Trecuseră doar câteva clipe, dar lui Jaime i-au părut ore. 
Bărbatul se ridică puţin şi, întorcându-se spre uşa secretă, 


privirea i se încrucişă cu a lui Jaime. Era Kepler! „Dumnezeule, 
să nu fie ceea ce má tem! Nu! Te rog, nu; sá nu fie ea!” 

Femeia îşi dădu capul pe spate privind şi ea înspre uşă, iar 
Jaime văzu strălucirea ochilor pe care îi iubea atât de mult. 
Karen! Privirea unuia rămase aţintită în a celuilalt timp de o 
secundă, care lui Jaime i se páru o vesnicie infernală. 

Karen îl împinse pe Kevin de deasupra ei desprinzându-se de 
el şi se răsuci pe canapea, întorcându-le spatele şi ghemuindu- 
se. Focul din şemineu şi veiozele slabe îi luminau aurul părului, 
pielea albă de pe spate şi rotunjimea şoldurilor şi a feselor. 
Jaime simţi prăbuşindu-se lumea în jurul lui. Kevin rămăsese în 
picioare, complet gol, privindu-l, fiind încă într-o erectie 
indecentă. Nu făcu nicio mişcare ca să se acopere cu hainele 
Imprástiate pe jos. 

— Jaime, cât eşti de inoportun. Nu te aşteptam. Glasul îi suna 
sigur pe el, arogant, iar pe chip avea schiţat un zâmbet 
triumfător. 

Jaime rămase mut. Pentru o clipă îi trecu prin cap gândul de 
a-şi cere scuze pentru întrerupere. ÎI alungă imediat. Bărbatul 
ăla care-l privea cu un zâmbet cinic îl jefuia. ll deposeda de ceea 
ce iubea mai mult pe lume. l-o lua pe Karen şi, odată cu ea, 
iluziile, viitorul, noua lui viaţă. Simti un val de sânge care i se 
urca la cap. Acolo era blestematul ăla cu scârbosul lui mădular 
ridicat, strălucitor în lumina lămpilor, precum cineva arborând 
trofeul victoriei. 

— Mulţumesc pentru vizită, continuă Kevin ca răspuns la 
tăcerea lui, dar şedinţa de lucru s-a încheiat pe ziua de azi şi toţi 
ceilalţi au plecat. Dacă n-ai nimic împotrivă, revino mâine; azi 
deranjezi. 

— Pui de cátea! 

Expresia îi ieşi lui Jaime din adâncul sufletului. Cum îndrăznea 
să-i vorbească în felul ăsta? Simtea cum ura îl făcea să-i 
clocotească sângele şi cum i se ridica braţul drept, ochind cu 
revolverul în mijlocul fruntii acelui mizerabil. Expresia triumfală 
a lui Kevin se destrămă uşor, dar rămase tot acolo. 

Jaime avu absoluta certitudine că va trage. Dar era ceva ce 
ura mult mai mult decât zâmbetul acela arogant de învingător. 
Şi, ochind spre sex, simţi o nefericită satisfacţie constatând că 


acesta începea să se blegească. Dorea ca lui Kevin să-i fie frică, 
foarte frică, să sufere măcar puţin din chinul lui, înainte de a 
primi acolo gloantele. Sá sufere. Şi să-l doară, să-l doară 
îngrozitor. Aşa cum îl durea pe el inima sfâşiată. 

— Jaime, lasá-l, auzi, foarte clar, glasul lui Ricardo. Nu trage în 
el. Vei fi condamnat la moarte dacă îl ucizi. 

Ce mai contează, se gândi el. Sunt deja mort. 

Şi apăsă pe trăgaci. 

— Noi, americanii, credem mult în Dumnezeu, puţin în oameni 
şi deloc în stat. 

Davis privi reflexele de chihlimbar ars pe care whisky-ul de 
malt pur, învechit, într-un pahar de cristal şlefuit, le producea 
sub lumina focului din şemineu. 

Gutierres se tolăni în fotoliu, luă o înghiţitură de whisky, nu 
spuse nimic şi aşteptă, privindu-l cu atenţie. Mărunt de statură, 
zbârcit, afundat în fotoliul enorm de piele, bătrânul îşi păstra 
mintea ascuţită ca un brici tăios, iute ca limba unui cameleon. 
Gus se delecta cu acele reuniuni în care ei doi îşi împărtăşeau 
singurătatea; privi rafturile de nuc şi de mahon, încărcate de 
cărţile estompate în penumbra salonului, şi se pregăti să 
savureze momentul şi malt. Ştia că Davis nu aşteaptă un 
comentariu din partea lui, că doar gândeşte cu voce tare şi, de 
aceea, păstră tăcerea. 

— Aproape nouăzeci la sută credem în Dumnezeu, şi aproape 
şaptezeci şi cinci la sută suntem convinşi că guvernanţii noştri 
sunt o gaşcă de escroci şi de complotişti. În schimb, în Europa, 
oamenii cred puţin în zei şi mult în stat; aşteaptă ca acesta să le 
rezolve nevoile. Fireşte că după căderea regimurilor comuniste, 
care i-au cufundat în mizerie pe cei care aveau încredere în 
guvernele lor, milioane de oameni se simt înşelaţi, iar 
spiritualitatea, nevoia de a crede în Dumnezeu, renasc cu 
putere. Este logic; când îţi dai seama că statul nu-ţi mai plăteşte 
medicii şi că nu sunt bani pentru pensia ta de bătrâneţe, începi 


să te rogi cu fervoare. Dintii lui Davis străluciră într-un zâmbet 
rapid. lar lipsa de încredere se transferă către Europa 
Occidentală şi nivelul ei de bunăstare. Umanismul eşuează 
acum în propriul său leagăn, Europa, şi îmi pare foarte rău, 
prietene Gus, îmi pare foarte rău. 

— Nu pot să cred că deplangeti cu adevărat căderea 
comunismului. 

Tonul lui Gutierres vădea uimire. 

— Într-o anumită privinţă, da. Pe de o parte, pentru că am 
rămas fără duşmani şi, fără ei, viaţa e mai plictisitoare; după 
mulţi ani de luptă, începi să ţii la rivalul tău, dar, fireşte, asta se 
întâmplă doar când câştigi sau, cel mult, atunci când închei la 
egalitate. Davis declama cu paharul ridicat. Dacă timp de mulţi 
ani te-ai considerat drept anti-ceva şi pierzi acel ceva, pierzi o 
parte din tine însuţi. În plus, mie mi s-a părut întotdeauna 
credinţa socialistă în om, şi nu în Dumnezeu, ceva de un mare 
farmec romantic. Davis făcu o pauză şi, la tăcerea lui Gutierres, 
continuă: Timpul a dovedit că se înşelau, dar e logic, omul este 
imperfect, iar Dumnezeu este perfect prin definiţie. Este o luptă 
inegală. E dificil să te încrezi în vecinul pe care-l vezi în fiecare zi 
şi foarte uşor să te încrezi într-un Dumnezeu pe care nu-l vezi. 

— Nu se întâmplă la fel cu catarii. Gutierres hotărî să combată 
dialectica şefului său. Ei chiar au un Dumnezeu imperfect. 

— Ah, da! Pentru că sunt maniheişti; dualisti, dar incompleti, 
răspunse Davis, încântat să găsească o opoziţie faţă de 
discursul său. Dacă ar fi pe deplin dualişti, cu toate 
consecinţele, ar crede că principiul răului este la fel de puternic 
ca şi cel al binelui. Dar maniheiştii perfecţi nu pot funcţiona în 
aceste vremuri în care trăim, iar griurile domină în lume. 

— Da, e adevărat. Noii catari nu-l mai numesc pe vechiul 
Dumnezeu cel rău pe numele lui, ci „principiu creator” sau 
„natură”, confirmă garda de corp. 

— Fireşte, noile religii trebuie să facă un bun marketing si, 
după cele pe care mi le-ai relatat, această religie a catarilor s-a 
adaptat bine la vremurile cele noi şi va triumfa; cel puţin aici, în 
California. Creştinism originar şi reîncarnare! Cea mai bună 
combinaţie de la descoperirea romului cu coca-cola! 


Davis rămase tăcut, privind conţinutul paharului, aşteptând 
parcă să găsească răspunsul înăuntru. Gutierres degustă 
whisky-ul, savurând limbajul dublu, încărcat de apropouri al 
bătrânului. 

— Spune-mi, ce a mai descoperit persoana infiltratá de tine în 
Clubul Catar? întrebă după o clipă bătrânul. 

— Nu prea mult. Structura religioasă comandată de Peter 
Dubois este transparentă, ca şi cea ideologică de sub 
conducerea lui Kevin Kepler, profesorul de la UCLA. Tonul lui 
Gutierres deveni mai oficial. Pur şi simplu, dădea informaţii. Dar 
suntem siguri că există o parte ermetică, în exclusivitate pentru 
iniţiaţi, o structură de putere în care omul nostru nu s-a putut 
infiltra. Pare ca şi cum Dubois şi Kepler ar urma instrucţiunile 
unui lider ascuns. Nu ştim cine este, nici identitatea majorităţii 
credincioşilor lor. Oamenii care pot fi văzuţi în club sunt simpli 
credincioşi sau simpatizanți fără prea mare însemnătate. 

— Unde i-ai pozitiona din punct de vedere politic? 

— După cum vorbesc, ar fi la stânga Partidului Democrat. Si 
păstrând deosebirile, îmi amintesc mult de masonii de 
obedientá franceză. 

— Interesant. Şi aceştia sunt umanişti, dar laici, şi cred că 
omul se naşte bun. 

— Da, dar şi ei au latura lor ermeticá şi câteva coincidente 
remarcabile cu catarii. 

— Care anume? 

— Originea francezá. Dubois este descendent direct din 
francezi, iar cele mai importante focare istorice ale credinţei 
catare au apărut în sudul Franţei. Se observa că, aşa cum îi 
stătea în obicei, pretorianul cercetase mult mai mult decât îi 
ceruse Davis. Coincid, de asemenea, în acceptarea drepturilor 
depline ale femeii. La catari, femeia poate atinge cel mai înalt 
nivel al sacerdotiului, iar la masonii de obedientá franceză, 
femeia poate ajunge de asemenea să îndeplinească funcţia de 
Mare Maestrá. Şi unii şi alţii predică toleranța, libertatea, 
fraternitatea şi, în sfârşit, catarii acceptă doar Evanghelia 
Sfântului loan, iar adunările masonice sunt prezidate 
întotdeauna de Biblia deschisă la Evanghelia Sfântului loan. 

— Interesant. Crezi că au vreo legătură între ei? 


— Poate. 

— Să fi putut oare catarii să-şi infiltreze adepţii în corporație, 
aşa cum insinuează Beck? 

— E foarte posibil; Kepler a arătat un mare interes atunci 
când omul nostru a comentat că lucrează pentru noi, 
interogându-l despre natura muncii lui. 

— A identificat omul tău vreun angajat al nostru? Bătrânul, 
vădindu-şi interesul, se înălţă în fotoliu. 

— Până acum, nu, dar să nu uitaţi că marea masă a 
credincioşilor rămâne în anonimat. 

— Crezi că ar putea fi implicaţi în asasinarea lui Steve? 

— Proclamă non-violenta; un asasinat pare contrar discursului 
lor. Dar nu ştim ce obiective urmăreşte partea ermetică a 
structurii lor şi dacă are sau nu legături cu alte societăţi secrete 
progresiste. Şi dacă e adevărat că prietenii dumneavoastră din 
guvern vă consideră incomod, poate că nu doresc să folosească 
serviciile secrete ca să vă „scoată la pensie”, ci o organizaţie 
religioasă pe care ei să o controleze, poate chiar pe catari. 

Davis privi reflexele din pahar şi pe Gutierres prin acesta. 

— Nu; nu cred. Dacă ar fi aşa, Beck nu ne-ar fi pus pe urmele 
lor. 

— Beck sugerează că mai există şi alte secte, prezente şi 
active, în corporație. Şi din ceea ce am aflat făcând cercetări 
asupra lui, se pare că are în agendă un program diferit de al 
senatorului McAllen. i 

— E posibil. Nu-l pierde din ochi. In pofida celor pe care i le- 
am spus lui McAllen, îmi vine greu să cred că de la guvern s-ar 
susține acțiuni împotriva mea. Eu sunt un prieten. Incomod, dar 
prieten. Cât despre acei catari, nu par genul de oameni care ar 
pune bombe. După o clipă, şopti căzut pe gânduri: Sau da? Apoi, 
tărăgănând cuvintele, continuă pe un ton deodată aspru şi 
imperativ. Păstrează-l acolo pe omul tău şi să fie cu ochii în 
patru; identifică-i cu orice preţ pe angajaţii noştri catari. Vreau 
să ştiu cine sunt! 

Privirile lui se atintirá, intense, în pupilele celuilalt, pentru un 
lung moment. Apoi Gutierres dădu pe gât paharul dintr-o 
Inghititurá. 


76 


De parcă ar fi fost vorba de un spectator din afara dramei, 
Jaime simţi în braţ lovitura de recul a revolverului, în vreme ce 
un zgomot asurzitor răsuna în salon şi blestematul de zâmbet al 
lui Kevin dispărea. 

Dar exact cu o fracțiune de secundă înainte, simţise altă 
lovitură în mână; Ricardo deviase glontul, care se ciocni de 
tavan. 

Scăpând din mâinile lui Ricardo, care încercă să-i ia arma, Íl 
ochi din nou pe Kevin. Acesta era nemişcat, cu membrul blegit. 
Îi produse o mare plăcere să-l vadă aşa. 

Ricardo retinu cu mâna stângă dreapta lui Jaime, deviind 
direcţia pistolului si, vărându-şi iute în haină propria armă, îi 
trase cu toată puterea un pumn sec în plex. 

Jaime se îndoi de spate, auzind zgomotul de foaie pe care îl 
scotea aerul ieşindu-i din plămâni, şi binecuvântă suferinţa din 
trup, care atenua durerea sfâşietoare ce îi rodea sufletul. Când 
Ricardo i-a smuls arma, el nu a mai opus rezistenţă. 

Ceea ce a simţit atunci e imposibil de descris; naufragiul unei 
lumi, o catastrofă ireparabilă, o durere cum n-a mai trăit 
vreodată şi care îl va duce la nebunie. Şi la uciderea acelui 
bărbat. Dar urii pentru rivalul său îi lua locul rapid durerea care 
îl sfásia pe dinăuntru. 

— Să mergem. 

Ricardo îl împinse spre intrarea secretă, care rămăsese 
întredeschisă. Supunându-se, când ieşi, aruncă o ultimă privire 
la scenă. Nimeni nu se mişcase. Karen era în continuare 
ghemuită pe canapea cu spatele la ei, iar Kevin, în picioare, cu 
insultătorul său penis blegit, micşorat şi umilit. 

* 


Ricardo îl cáláuzi prin pasaj spre maşină; el se lăsă dus, 
împiedicându-se ca un robot. Apoi, prietenul său luă cheile 
maşinii şi conduse în tăcere pe Mulholland Drive până la 
autostrada San Diego. 


— Ghinion, frátioare! Îmi pare rău, Jaime. În cele din urmă, 
după o lungă tăcere, Ricardo vorbi. Dar ştii cum e, se întâmplă 
des. Aşa sunt femeile. lar noi, şi mai rău. 

Jaime nu răspunse. Avea privirea pierdută în farurile 
maşinilor. Toate speranţele sale, toate iluziile sale, totul se 
învârtise în jurul acestei femei şi nu va putea depăşi niciodată 
lovitura. El nu iubise niciodată pe cineva ca pe Karen. Aşa cum o 
mai iubeşte încă. Dumnezeule! Probabil că şi ea îl iubea pe el, 
iubirea lor durase vreme de secole! Ea era Corba, iubita şi 
amanta lui din secolul al XIII-lea, iar el era Pedro, regele, vechea 
iubire a Corbei. Ea l-a căutat şi până la urmă l-a găsit. Cum a 
putut Karen să distrugă totul; prezentul şi viitorul unei iubiri 
atemporale? Era ridicol, de neimaginat. 

Doar dacă nu cumva povestea vieților lor anterioare a fost o 
minciună. O mare balivernă, o manipulare, o înşelătorie, închise 
ochii şi scăpă un hohot de plâns. 

— Hai, bătrâne. Ricardo îi întrerupse gândurile. Linişteşte-te; 
mâine totul va părea altfel. Azi e o tragedie, mâine va fi o 
comedie. Hai să bem ceva şi să stăm de vorbă. 

— Pentru tine e uşor să spui asta, zise Jaime tărăgănând 
cuvintele. Tu l-ai fi omorât pe pramatia aia de Kevin. 

Ricardo izbucni într-un hohot de râs. 

— Nu, te înşeli. Ricardo Ramas n-ar ucide niciodată un bărbat 
pentru o femeie. Ori ucid bărbatul pentru că şi-o merită, ori 
femeia, pentru că ea şi-o merită. Dacă ea este trădătoarea, 
celălalt n-are nicio vină. Şi nici nu merită osteneala să-i faci de 
petrecanie femeii, o să moară ea de una singură după o viaţă 
plictisitoare Şi mizerabilă fără mine. Dacă a avut atâta prost- 
gust înseamnă că nu mă merita. Să tragi cu pistolul şi să ucizi 
oameni sunt lucruri foarte serioase. Nu sunt dintre cei care-şi 
pun ştreangul de gât pentru o poveste amoroasă. 

Jaime simţi din nou că Ricardo este Hug de Mataplana, 
războinicul, trubadurul, cinicul. Prietenul lui de sute de ani. Şi că 
discursul lui avea sens, că îl ajuta să i se atenueze durerea, că îl 
salva din cea mai profundă deznădejde. 

Ricardo continua să pălăvrăgească, aruncându-i întrebări ca 
să-l oblige să răspundă şi să-i rupă firul gândurilor. Jaime nu 
răspundea de cele mai multe ori, iar în mintea lui îi venea 


întruna privirea lui Karen si aroganta lui Kevin. Spre uimirea sa, 
îşi dădu seama că îl durea mult mai mult pierderea acelei femei 
decât jignirea pe care i-o pricinuise. Gândul că nu o va mai ţine 
niciodată în braţe îi producea o imensă tulburare. 

După o vreme, Jaime simţi că i-a mai revenit ceva din 
luciditate şi i se adresă prietenului său. 

— Îţi mulţumesc, Ricardo, spuse el aproape în şoaptă. Mi-am 
pierdut minţile. Individul ăla o regula pe iubita mea şi, în plus, 
m-a şi provocat. Am vrut să-l ucid; îţi mulţumesc că m-ai 
împiedicat, dar mă bucur că i-am tras o sperietură soră cu 
moartea şi că i s-a blegit. 

Era aproape de miezul nopţii când au ajuns la club şi Ricardo 
insista să-l invite să bea ceva şi să stea de vorbă; mai târziu, îl 
va duce acasă. Cu toate acestea, după o lungă discuţie în care 
Jaime l-a convins că nu va face nicio prostie, dar că avea nevoie 
să ia aer şi să aibă câteva momente de singurătate, Ricardo l-a 
lăsat să plece. 

— De acord, dacă aşa vrei, spuse arătându-i revolverul pe 
care i-l luase la Montségur. Dar pe ăsta nu ţi-l dau înapoi până 
când tu şi cu mine nu stăm de vorbă ceva mai mult. Ricardo se 
despărţi de el îmbrăţişându-l. Te aştept aici înainte de sfârşitul 
nopţii. 

Era epuizat şi conducea maşina încet prin noaptea întunecată, 

ascultând muzică la unul din posturile de radio latino-americane. 
* 

Pentru că tie iți datorez orele mele amare. 

Pentru că tie îti datorez orele mele de fiere. 

Pentru că în tine mi-a rămas speranţa, 

Și cu tine mi-ai luat şi viața. 

* 

Suna trist acordeonul din romanta tex-mex”*. Cât era de 
potrivit! Asta era el. 

De ce îl înşelase Karen? Sau nu l-a iubit niciodată si se culca 
cu el ca să-l folosească, aşa cum făcuse Linda cu Douglas? Dacă 
ar fi asa, el era un tâmpit desăvârşit. lar ea, o târfă. 

* 


Să ştie lumea, sá ştie cu toții, 

Incă te iubesc la fel ca ieri. 

* 

Simti cá li aluneca o lacrimá pe obrazul drept si cá se 
împăienjenea imaginea şoselei si simţi o teribilă milă pentru sine 
însuşi. O iubea, construise o întreagă lume de visuri în jurul ei, 
iar această lume s-a transformat într-o ruină. Viaţa era 
monotonă şi plicticoasă cu câteva săptămâni în urmă; până ieri, 
o minunată aventură, iar de câteva minute, o groapă de 
bălegar. Ce bine ar fi fost să nu o fi cunoscut niciodată. Un 
hohot de plâns îi ieşi din piept, surprinzându-l; nu i se mai 
întâmplase de când era copil. Izbucni în lacrimi. 

74 Abreviere de la texan-mexican, stil care combină muzica country 


din Texas cu ritmuri, melodii şi texte tipic mexicane, acompaniate, în 
general, la chitară şi acordeon, (n.tr.) 


* 


Se abátu pe şoseaua 55 şi apoi pe autostrada Newport înspre 
ocean. A făcut-o fără să se gândească, în mod automat, de 
parcă s-ar fi dus să-şi ia velierul. Apoi o apucă pe numărul 1, 
autostrada Pacific Coast, înspre sud. Când se simţea rănit, 
instinctul îl purta spre casa părinţilor săi în Laguna Beach; 
adevăratul lui cămin. 

Pe şoseaua de pe coastă, restaurantele erau deja închise şi 
aproape că nu mai circula nimeni. ñ 

Isi scuturá capul. Gata cu autocompasiunea! Incercá sá se 
gândească la rece si să facă un inventar al celor întâmplate. 
Dar, oare ce doresc într-adevăr Dubois, Kevin şi ai lor? 

Kevin, revolutionarul si charismaticul profesor universitar. 
Idealistul. O folosise pe Karen, amanta sa, ca să-l facă pe el să 
se îndrăgostească de ea şi să lucreze la proiectul lor. Era 
evident că el, Kevin, nu era un Om Bun, nici ea o femeie 
cumsecade. Karen, Kevin, răposata Linda şi poate chiar şi 
Dubois, împreună cu alţii, alcătuiau un grup radical, o sectă, în 
cadrul grupului de credincioşi ai Bisericii catarilor. Nu folosesc 
violenţa fizică, dar se luptă şi e limpede că nu urmează cu 
credinţă învăţăturile lui Cristos. Folosesc seductia şi sexul ca 
arme. Sunt o sectă, diferită, dar o sectă ca şi Păzitorii Templului. 
Poate că țelul lor ultim este tot controlul corporației şi în acest 
scop l-au recrutat pe el. Căutau puterea ca şi ceilalţi şi poate că 
nu erau cu mult mai buni. Acum, totul era foarte limpede. Kevin 
şi Karen l-au folosit pentru scopurile lor. lar ea îi sfâşiase inima. 

* 

Jaime opri maşina în grădinile construite pe ţărmul abrupt de 
la intrarea în Laguna Beach. Cobori şi, călăuzit de zgomotul 
asurzitor, o porni în noaptea rece spre stânci, sub care se 
spărgeau valurile înfuriate. 

Vântul, mesagerul frigului şi al umidității oceanului, ajungea 
în rafale puternice, în vreme ce pe cer stelele pâlpâiau printre 
norii repezi. Se aşeză pe nişte pietre, încercând să zărească în 
întuneric insulita unde leii-de-mare stăteau la soare în timpul 
zilei. Or fi acolo cu aceste valuri? Nu. Nu credea. y 

Stâncile şi valurile. Văzuse de atâtea ori această privelişte! Il 
atrăgeau. Şi dacă sărea acum? Cu siguranţă că nu ar putea 


lupta cu forţa şi duritatea lor. Nu ar reuşi să iasă din apă şi ar 
muri. Sinuciderea. Fără Karen viaţa nu avea sens. Se simţea 
prostit, înşelat; sfârşind cu viaţa, s-ar elibera de această durere. 
Dar cum au putut să-l îmbrobodească în halul ăla? Ceva nu era 
clar... amintirile din viaţa lui trecută. Erau false? În acest caz, 
catarii aveau probabil un sistem de a implanta în mintea 
oamenilor nişte trăiri astfel încât să-i facă să retrăiască o 
experienţă prefabricată. 

Exista aşa ceva? Nu era cu putinţă. Pe câţi încă îi mai 
făcuseră să creadă că erau regele Pedro şi că ea, Karen, fusese 
amanta lor? 

Închise ochii. Şi-o imagina pe Karen seducându-i pe alţii cu 
aceeaşi poveste. Nu putea suporta. Se simţea foarte obosit. Privi 
spre marea întunecată. O enormă masă neagră în mişcare 
lovind fără încetare malul. Dinspre uscatul sigur, simţea oceanul 
ca pe o fiară sălbatică dispusă să devoreze orice i-ar fi căzut în 
gheare. Îl chema şi, cu acest zgomot de muget constant, îl 
atrăgea ca să meargă la ea. Îi simţea seductia intensă. 

Ceva nu se potrivea în toată această schemă. Care era rolul 
lui Dubois? Părea un adevărat Om Bun angajat în a urma 
învăţăturile lui Cristos şi a le predica. Dar probabil că îi ajutase 
pe ceilalţi. 

În plus, erau „amintirile” lui din avion. Le-a trăit în afara 
oricărui control din partea catarilor. Programate dinainte? Dificil. 
Cu toate acestea, erau pe deplin coerente şi în continuarea celor 
anterioare. 

Complexitatea lui Pedro, lupta lui lăuntrică în căutarea 
adevăratului Dumnezeu erau prea reale. Hug de Mataplana şi 
Ricardo. Era sigur că erau una şi aceeaşi persoană. 

Şi dacă, totuşi, amintirile lui ar fi reale? Faptul că ea, Karen, l- 
a înşelat cu Kevin nu înseamnă că l-a înşelat în toate. 

Dar ce o fi adevărat şi ce o fi minciună? 

Jaime aruncă o nouă privire spre oceanul care continua să 
mugească, lovindu-se de stânci. Incă îi mai auzea chemarea. 

— Pe curând, îi spuse el. 

Categoric, el nu era un sinucigaş. 

Avea prea multe întrebări care necesitau răspuns. 

— Povesteste-mi tot, îi spuse Ricardo asezándu-se departe de 
muzică, unde se putea dialoga. 

Ricardo îl ascultă cu atenţie, scărpinându-se din când în când 
în cap, în vreme ce Jaime îi rezuma povestea, inclusiv amintirile 
din trecut şi participarea lui Ricardo însuşi în subiect. Ajungând 
la acest punct, scoase o exclamatie: 

— Nu mai spune, frátioare! _ 

— Şi aşa ajungem la partea pe care o cunoşti. li trimit 
declaraţia de dragoste şi, înainte ca ea să răspundă, îmi parvine 
un mesaj spunându-mi că e în primejdie şi că îi este frică. Eu las 
totul baltă şi alerg neliniştit să-i fiu alături, fără să-mi pese de 
riscuri, ca să o apăr; pentru că o iubesc ca un nebun. Şi peste ce 
dau? Că petrece de minune cu altul. Că m-a înşelat. Că am fost 
folosit ca un dobitoc pentru interesele acestei secte a catarilor. 
Tu mă înţelegi? Mă foloseşte pentru că îi pot ajuta să câştige 
bătălia cu Păzitorii. O mică piesă în jocul lui Karen. Mă simt 
foarte prost, Ricardo. Am fost un idiot şi am fost tratat ca atare. 

— Ce ghinion! Dar, mă rog, toţi suntem idioţi uneori, Jaime. 
Nu poţi fi întotdeauna cel mai isteţ. Acum, spune-mi cu toată 
sinceritatea, o iubeşti? _ 

Jaime se temea că Ricardo îi va pune această întrebare. Işi 
exploră inima şi răspunse: 

— Da. 

— Atunci, du-te după ea. Nu-l lăsa pe individul ăla să ţi-o ia. 

— Cum îmi spui aşa ceva, Ricardo? După tot ce mi-a făcut? 

— Ce ţi-a făcut? S-a culcat cu individul ăla? Foarte bine. 
Spune-mi, atunci, ce-ai făcut tu cu Marta? Nu e nevoie să-mi 
explici amănuntele. Dă-mi doar o idee generală. 

— Da, ne-am culcat. Dar a fost altceva. 

— Cum, adică, altceva? Spune-mi de ce. Adică aţi făcut-o în 
picioare, şi nu culcati? 

— Eu n-aveam niciun angajament faţă de Karen când m-am 
culcat cu Marta. 

— Ah, nu? Si eu care credeam că erati de ceva vreme 
împreună. 


— Da, dar eu nu mă simţeam angajat. 

— Aha! Nu te simteai angajat. Ai întrebat-o pe ea dacă se 
simţea angajată? 

— Nu. Nu ştiam cum consideră ea povestea dintre noi. 

— Bine, atunci i-ai povestit că te-ai încurcat cu Marta, nu-i 
aşa? 

— Nu. Nu i-am povestit, răspunse el enervat. Spune-mi unde 
dracu' vrei să ajungi? 

— Foarte simplu. Că ceea ce i s-a întâmplat lui Karen cu 
individul ăla e acelaşi lucru care s-a întâmplat cu Marta şi cu 
tine. Sunteţi chit. 

— Nu; nu e acelaşi lucru. 

— De ce, nu? Pentru că tu ştii ce a făcut ea, darea nu ştie ce 
ai făcut tu? Tot aşa de bine, Karen se gândea să-ţi povestească 
aventura ei. 

— Nu cred că mi-ar fi povestit-o. 

— Poate că e mai cinstită decât tine. Dar n-are importanţă. 
Imagineazá-ti că n-am fi apărut în noaptea asta prin culoarul 
secret ca două fantome să le stricăm distracţia. Ricardo scoase 
un hohot de râs. Pentru că ăia doi, după spaima pe care au tras- 
o, n-or mai fi putut termina. Ricardo începu să râdă binedispus. 
la închipuie-ţi tu că eşti undeva şi te simţi atât de plăcut, si 
apare un încornorat care aleargă cu pistolul după tine! Ricardo 
izbucni în hohote de râs. 

Jaime nu putu decât să zâmbească imaginându-şi scena aşa 
cum i-o povestea Ricardo. Prietenul lui transforma tragedia în 
comedie, aşa cum se temuse el. 

— Eşti un ticălos şi jumătate, Ricardo. Se vede că nu ti s-a 
întâmplat ţie! Da, da, n-ai decât să râzi, pramatie, că roata morii 
se învârteşte. 

— Nu, Jaime. Şi mie mi s-au întâmplat chestii asemănătoare. 
Pe unele le ştii, pe altele o să ti le povestesc altă dată şi o sá 
râdem. Dar ce voiam să spun? Imagineazá-ti că te întorci azi si 
că nu ştii nimic din cele întâmplate azi-noapte. Ai fi în 
continuare nebun după ea? 

— Bineînţeles. 

— Atunci, nu fii prost. Rău ar fi dacă ea ar vrea să rămână cu 
Kevin ăla. Dar dacă o poţi recupera, fá-o. Nu lăsa ca individul ăla 


groaznic să ţi-o ia. De aceea zâmbea individul; pentru că se 
gândea că ţi-a luat-o. 

— Dar eu i-am spus că o iubesc, Ricardo. Şi m-a înşelat. 

— Nu te-a înşelat dacă nu ţi-a promis nimic. Nimic nu e al tău 
până nu-l obţii. Luptă-te pentru ea, Jaime; luptă-te pentru ea 
dacă o iubeşti. 

Soarele intra, din timp în timp, prin fereastra cu perdelele pe 
jumătate trase. Nori şi cer senin. Când Jaime se trezi, era deja 
după-amiază. Privi ceasul. Ora cinci! Îi era foame şi merse la 
frigider. Pregăti pâine prăjită, ouă, un suc de portocale şi o cafea 
reconfortantă. Ce se întâmplase? Pentru Dumnezeu, de-ar fi fost 
un coşmar. Încă unul din câte îl asaltaseră în timpul nopţii. Ce 
bine ar fi! Ascultă robotul telefonic. 

Un mesaj de la Delores, fosta lui nevastă, ca să o sune şi să 
stabilească o întâlnire cu fiica lui la sfârşit de săptămână. Un 
altul de la mama lui, ca să ştie ce mai face. Fără îndoială, 
trebuia să aibă ceva mai multă grijă de familie; povestea aceea 
îl scotea din minţi. Mai multe mesaje de la Laura. Unde era? Era 
căutat de la birou. Ricardo îi spunea că recuperase maşina şi că 
îl aştepta la club ca să-şi continue conversaţia. Si, ca încheiere, 
vocea lui Dubois: 


Bună ziua, domnule Berenguer. Karen mi-a povestit cele 
întâmplate azi-noapte. Cred că ar fi bine să ne vedem. In 
localul grecesc cu hamburgeri la ora opt. Mă voi asigura că nu 
sunt urmărit. Pe curând. 


— Nu vi s-a întâmplat vreodată ca anumite persoane, de 
îndată ce le cunoaşteţi, să vă fie simpatice sau nu, iar altele să 
vă fie indiferente? întrebă Dubois în vreme ce se aşeza, după ce 
adusese mâncarea pentru amândoi. Bărbatul îl privea cu ochii 
săi prea holbati, prea ficsi. 

— Ba da, mi s-a întâmplat. 


— Spuneti-mi sincer, greşesc dacă afirm că, atunci când m-ati 
cunoscut, v-am fost imediat antipatic? 

— Ce rost are povestea asta? 

— Vă voi explica, dar mai întâi ráspundeti, vă rog. 

— Da, e adevărat. Nu mi-ati fost simpatic. De unde ştiţi? S-a 
văzut atât de tare? 

— Nu s-a văzut. De multe ori, noi, oamenii, ne întâlnim de mai 
multe ori la rând în vieţile succesive fără să fim conştienţi de 
acest lucru, dar există ceva ce recunoaştem. lar urile şi iubirile 
se păstrează. Asta este explicaţia pentru care, în anumite ocazii, 
cineva ne este antipatic fără să ne fi făcut nimic ca să o merite. 
În viaţa asta, fireşte. 

— Atunci, ne-am mai cunoscut înainte. 

— Bineînţeles. 

— Ce mi-ati făcut dumneavoastră în viaţa mea anterioară de 
vă port pică? 

— Nu m-ati recunoscut? 

Dubois rămase privindu-l, mângâindu-şi barba albă cu un 
zâmbet care îmblânzea puţin fixitatea de şarpe din ochii lui. 

— Nu. 

— Până unde aţi ajuns cu amintirile, Berenguer? 

— Tocmai plecam cu trupele mele să dau piept cu oastea 
cruciaților la zidurile de la Muret. 

— Atunci, aţi avut deja o discuţie foarte aprigă cu unul dintre 
aliaţii dumneavoastră. 

— Da. 

— Vă amintiţi cu cine? 

— Raimond al VI-lea, conte de Toulouse. 

Dubois nu spuse nimic, dar îşi mentinu privirea şi zâmbetul. 

— Eraţi dumneavoastră? Gândul îl năpădi deodată pe Jaime. 

— Eu eram. 

Îşi amintea cearta pe care au avut-o amândoi exact înainte de 
bătălie şi cum s-a retras celălalt indignat. Pedro îl dispretuia pe 
Raimond al VI-lea ca fiind las, iar Raimond al VI-lea îl considera 
pe Pedro un nebun sinucigaş. 

— Uimitor. Jaime depána noi gânduri şi după o pauză întrebă: 
Tatăl Corbei nu era consul al oraşului dumneavoastră, Toulouse? 

— Ba da. Era un bun prieten. 


— lar dumneavoastră l-aţi trimis în calitate de consul la 
Barcelona. Şi, într-o formă oarecare, aţi trimis-o pe Corba la 
Pedro. 

— Unde vreţi să ajungeţi? 

— Dumneavoastră aţi trimis-o pe Karen ca să mă facă să mă 
îndrăgostesc de ea? 

Zámbetul lui Dubois se lărgi şi mai mult. 

— Eu n-am atâta putere. Mă supraestimati. Karen v-a 
recunoscut în amintirile ei de pe vremea cruciadei şi a venit să 
vă caute din proprie iniţiativă. , 

— Sigur că pentru asta era? Asta era singurul ei motiv? 
întrebă Jaime, bănuitor, dar realiză imediat cât de inutilă era 
întrebarea. Bine, atunci, probabil că ştiţi că s-a încurcat cu altul. 

— Karen mi-a povestit cele întâmplate. Ce aveţi de gând să 
faceţi acum, Berenguer? 

— Să dau dracului secta dumneavoastră catară. 

Dubois nu îşi schimbă expresia. 

— Şi îi veţi lăsa pe Păzitori să aibă câştig de cauză şi să 
domine corporatia? Si pe şeful dumneavoastră să continue să 
acopere fraudele? 

— Această chestiune nu mai intră în obligaţiile mele. 

— Nu cred. Doar n-o sá vă lăsaţi deschis ciclul. Veţi fi în 
continuare de partea noastră pentru că aveţi încredere în ceea 
ce facem. Şi pentru că este continuarea unui război care a 
început în urmă cu secole; dumneavoastră erati atunci alături de 
noi şi sunteţi şi acum. 

Jaime nu răspunse. Dubois avea dreptate. Chiar şi fără Karen, 
n-ar putea părăsi câmpul de luptă; era prins ca într-o cursă de 
propria sa identitate din trecut şi pentru că războiul prezent 
devenise ceva personal. 

— În plus, continuă bărbatul, n-o veţi lăsa pe Karen în 
primejdie, nu-i aşa? Ştiţi că ieri i-a fost spart apartamentul? 

— Ştiu că e în primejdie, dar are cine s-o apere. 

— Adică, vá retrageti. O  cedati pe Karen rivalului 
dumneavoastră. Aşa e? 

— Nu. Jaime se gândi un moment. N-aş vrea, dar Karen are 
deja vârsta să ştie ce face şi a ales. 

— Poate că încă n-a ales. 


— La ce vă referiti? 

— Că mai aveţi încă şanse. 

— De unde ştiţi? 

— V-am mai spus că mi-a povestit cele întâmplate azi-noapte. 
Şi mi-a cerut să fac pe intermediarul. 

— Pentru ce? 

— Vrea să vă vadă. Vrea să vorbească cu dumneavoastră ca 
să lămurească toată povestea, dar nu îndrăzneşte să ia legătura 
direct cu dumneavoastră. Şi iată-mă aici, intervenind. Acceptati? 

Jaime a fost cât pe-aci să lase să-i scape un „bineînţeles că 
da”, dar se stăpâni, ca să simuleze că se gândeşte. Isi dădu 
seama că, în ciuda cumplitei dureri pe care i-o pricinuia, voia cu 
disperare să o vadă. 

— De acord. 

— Unde şi când vă veţi vedea? 

— La Ricardo's, în seara asta. 

— Bine. Sper că după toate astea sá mă apreciaţi ceva mai 
mult. Dubois se ridică, întinzându-i mâna la despărţire. 

Jaime i-o strânse cu putere. 

Coama ei de păr blond, până la umăr, ilumină intrarea în 
clubul Ricardo's, de parcă ar fi ieşit luna plină din spatele unui 
nor negru. Localul era animat şi mirosul lui încins, amestec de 
tutun, rom, tequila şi brandy, se contopea cu muzica latino- 
americană. 

Văzând-o, Jaime simţi acel freamăt cu care nu se obişnuise. 
Era ea. Karen privi spre bar, căutându-l. Purta un taior negru cu 
un jerseu având un decolteu adânc. Buze roşii-carmin. Foarte 
frumoasă. O fustă scurtă îi lăsa descoperite picioarele lungi şi 
frumos modelate, cu ciorapi închişi la culoare care lăsau să se 
vadă uşor prin transparenţă culoarea pielii. Pantofi cu tocuri 
înalte şi o geantă mică asortată la taior. 

Doi bărbaţi care beau ceva la bar îşi întrerupseră conversaţia 
ca să o privească; unul se aplecă spre ea ca să-i şoptească: 


— Mă căutaţi pe mine, domnişoară? 

Karen, foarte sigură pe ea, zâmbi strict cât era nevoie. 

— Am însoțitor, mulţumesc. 

Şi înaintă câţiva paşi cu o lentoare premeditată spre mijlocul 
localului, folosind acea mişcare a şoldurilor pe care o etala doar 
în afara biroului. Toate privirile de la intrarea aglomerată o 
urmará în interiorul sălii. 

„îmbrăcată ca să ucidă”, îşi spuse Jaime. 

Ricardo o văzu de dincolo de tejgheaua barului şi o salută pe 
un ton al vocii care se înălța peste muzică: 

— Bună, Karen, mă bucur să vă văd... şi apoi adăugă ironic: 
Din nou. 

Karen se apropie şi îi strânse mâna lui Ricardo, care i-o 
întinsese, şi îşi etală unul din zámbetele ei fascinante. Jaime nu-i 
putu auzi răspunsul, dar îşi imagină că după mai multe 
amabilitáti va întreba de el. Ricardo arătă din cap în direcţia lui 
şi Karen îşi luă la revedere cu un grațios gest al mâinii. 

Când îl văzu, îşi atinti privirea albastră asupra lui şi, zâmbind, 
îşi arătă dinţii albi. Se bucura că îl vede, sau, cel puţin, se 
prefăcea bine. Era o femeie frumoasă. 

— Bună, Jim. 

— Bună, Karen. 

Luă loc lângă el, aşezându-şi picioarele cu grijă ca să-şi arate 
doar partea exterioară. Îi dedică o privire intensă. 

— Ce mai faci? 

— Am trăit şi vremuri mai bune. Şi tu? 

— De asemenea; vin de la apartamentul meu şi totul e un 
dezastru. Am avut noroc că n-am fost acolo. Au intrat tăind 
gardul metalic care separă o parte din grădină de zona vecină a 
serviciilor. Lăsasem computerul conectat şi pregătit ca să poată 
obţine doar informaţiile pe care le doream noi. A funcţionat. 

— Văd că ţii totul sub control. Singurul lucru la care nu te 
aşteptai era ca eu să-mi fac griji pentru tine. 

— Am vorbit cu Was şi a retras plângerea împotriva voastră. 

— Mulţumesc. Eşti foarte generoasă. 

Jaime nu mai adăugă altceva şi se făcu tăcere. Karen începu 
conversaţia după câteva clipe. 

— Te credeam la Londra. 


— Şi chiar eram, dar o persoană pe care o iubeam mi-a trimis 
un mesaj spunând că e în primejdie. Şi după cum vezi, prostul 
de mine am lăsat totul baltă ca să-i vin în ajutor. 

— Îmi pare foarte rău pentru cele întâmplate. 

— Îmi pare rău că v-am stricat seara. 

— Fapte că ai stricat-o cu adevărat. 

— Atunci, mă bucur foarte tare. 

Karen scoase un râs uşor şi deveni apoi foarte serioasă. 

— Am primit mesajul tău. 

— Da? Şi ai hotărât să sărbătoreşti vestea cea bună cu Kevin, 
nu-i aşa? 

Karen rămase tăcută câteva clipe şi apoi întrebă: 

— Te-ai răzgândit sau încă mă mai iubeşti? 

— Ce importanţă are asta pentru tine acum? 

— Ba are importanţă şi încă mare. Răspunde-mi. Te rog. 

— Tu trebuie să-mi răspunzi. Îţi aminteşti mesajul pe care ai 
spus că o să-l tipăreşti? Acela pe care îmi cereai să ţi-l lămuresc. 
lar eu am făcut-o. Îţi aminteşti? 

— Bineînţeles că îmi amintesc. 

— Ei, bine, care este răspunsul? 

— Da. 

Jaime simţi că inima îi stă în loc. 

— Da, ce? 

— Da. Te iubesc. 

— Fir-ar să fie, Karen! Mă iubeşti şi primul lucru pe care-l faci 
este să te culci cu Kevin în lipsa mea? Jaime simţea un ciudat 
amestec de fericire, furie şi indignare. Nu ştii că oamenii normali 
consideră incompatibil să iubeşti pe cineva şi să-l înşeli? 

— Mă rog. Adevărul e că şi pe el îl iubesc. 

Jaime rămase privind-o fără să-i vină să creadă ceea ce 
auzea. Karen îi sustinu privirea cu o expresie serioasă. 

— Glumeşti? Zici că ne iubeşti pe amândoi? Ce dracu' vrei să 
spui cu asta? Că voi, nenorociţii de catari, sunteţi bigami, sau 
ce? 

— Dar pe tine te iubesc mult mai mult. 

— Şi ce vrei să spui cu asta? Că o sá te culci cu mine cinci zile 
pe săptămână şi cu el doar două? 


— Nu. Calmeazá-te, Jim, lasă-mă să-ţi explic. Kevin şi cu mine 
am fost amanti înainte de a te cunoaşte pe tine, sau ar fi poate 
mai corect să spun că am fost căsătoriţi, deoarece pentru catari 
căsătoria nu este un sacrament, ci un acord liber între două 
persoane. Fapt e că am trăit împreună în jur de un an. lareu am 
vrut să-l părăsesc. Dar el n-a acceptat niciodată şi a continuat 
să-mi facă curte, în ciuda faptului că amândoi am avut şi alţi 
parteneri. Când marţi noapte am fost sunată la telefon ca să fiu 
avertizată de cele întâmplate şi de pericol, am început să anunţ 
şi alţi oameni ca să se pună la adăpost sau să-şi intensifice 
măsurile de precauţie. Am făcut-o înainte de a-ţi citi mesajul. 
Apoi am văzut corespondenţa de la tine şi, când am citit-o, am 
fost foarte fericită. Dar eram speriată şi tu erai foarte departe. 
Când Kevin a aflat cele întâmplate, a venit imediat să mă 
protejeze şi a fost tot timpul cu mine. Mi-a declarat din nou că 
mă iubeşte şi a insistat să mă întorc la el. Vezi bine, nu ştiu cum 
să-ţi explic, dar îmi era frică şi cu el mă simţeam protejată şi 
răsfăţată. Până la urmă, s-a întâmplat ce s-a întâmplat. Sunt 
monogamă şi nu îmi înşel partenerul când avem un angajament 
reciproc. Dacă as hotărî să mă încurc cu altcineva, întotdeauna 
aş rupe mai întâi legăturile anterioare. Nu mă angajasem încă 
faţă de tine, dar eram pe punctul de a lua hotărârea şi această 
hotărâre trebuia să includă ruptura definitivă de Kevin. Amândoi 
îmi fáceati curte. Eu nu ştiu ce s-a întâmplat în mod exact. Poate 
că am hotărât să verific care sunt sentimentele mele faţă de 
Kevin înainte de a-ţi răspunde. Acum ştiu ce simt pentru fiecare 
dintre voi. 

— Asta vrea să însemne că îmi garantezi exclusivitatea? 

— Da, dacă încă o mai doreşti. 

— Un cocktail margarita pentru domnisoara. Ricardo 
întrerupse servind personal băuturile. Fără să-l întrebe, 
aducea un alt brandy lui Jaime. Sper că vă distrati. Apropo, o 
anume Marta, care spune că e o veche prietenă de a ta, a 
întrebat de tine, Jaime. 

Oportunul Ricardo. Îi amintea de noaptea petrecută cu Marta, 
insinuând că el şi Karen făcuseră pace. Afurisit de bágáret, se 
gândi el. 


— Ah! Cine e Marta? întrebă acum Karen, încruntându-se, dar 
cu un zâmbet de uşurare din pricină că se schimbase tema 
conversatiei. 

— Ei bine, este o brunetă foarte frumoasă care întreabă 
uneori de acest domn, ráspunse Ricardo cu un zámbet paná la 
urechi. Pramatia se distreazá, se gándi Jaime. Bine, vá las, se 
pare cá aveti de vorbit. Vázu expresia severá a prietenului sáu si 
îi făcu cu ochiul. Luá tava şi plecă. 

— Cine e Marta? 

— O fată pe care am cunoscut-o mai de mult, minţi el. Dar 
spune-mi, Karen, toată istoria aceea cu iubirea noastră eternă, 
cu iubirea noastră de acum opt sute de ani, cum îndrăzneşti să 
te joci cu ea? Cum adică nu ştii ce s-a întâmplat cu Kevin? Îmi 
spui că îţi făcea curte şi că tu i-ai dat ce îţi cerea. Aşa, atât de 
uşor. Te rog, Karen! Cum poţi fi atât de superficială? Credeam 
că tu consideri povestea noastră ceva unic, aproape sacră. Că 
m-ai descoperit în visele tale din trecut, că m-ai căutat ca să 
continuăm acea mare iubire până m-ai găsit. Vechea ta mare 
iubire! Cum e cu putinţă? O găseşti şi imediat o înşeli. 

— Gresesti, Jaime, răspunse Karen cu hotărâre. Nu te-am 
înşelat, pentru că nu aveam niciun angajament cu tine. Eram o 
femeie liberă cu două oferte. Problema este foarte importantă. 
M-am gândit şi apoi am luat o hotărâre. Nu te-am înşelat niciun 
moment. Dacă mă iubeşti, ia-mă. Dacă nu, spune-mi-o şi 
terminăm totul. Dar dacă mă iei, trebuie să fie fără reprosuri si 
fără socoteli neîncheiate. 

— Dar povestea noastră se presupune că era altfel. Unică. 
Exclusivă. Eu te-am văzut în amintirile mele. Încă de atunci te 
iubeam la nebunie. Şi această iubire s-a păstrat, a crescut de-a 
lungul timpului. Cum poţi compara povestea noastră cu 
aventura ta cu Kevin? 

— Ai dreptate când spui că povestea noastră este 
extraordinară, Jim, dar te înşeli când spui că e unică şi exclusivă. 

— La ce te referi? 

— Pentru că pot într-adevăr să te compar cu Kevin. 

— Cum? 

— Pentru că si pe el l-am iubit înainte. 

— Poftim? 


— Nu-ţi pot povesti mai mult, Jim. Trebuie să-ţi termini ciclul 
de amintiri din viaţa aceea. Doar crede-mă. N-a fost o hotărâre 
imediată pentru mine. Nici atât de uşoară. Trebuia să refuz 
parte din vechea mea viaţă şi să iau alta. 

Jaime rămase tăcut. Incerca să asimileze toată acea istorie. 
Nu ştia ce să spună. 

— Cele întâmplate cu Kevin au fost un fel de rămas-bun, 
continuă Karen. Se pare că tu o iei drept o mare jignire 
personală. Dar greşeşti. N-ai dreptul sá má blamezi. l-o datoram 
lui Kevin. 

Karen tăcu. Jaime îşi dădu seama pentru câteva clipe de 
ambianța care-l înconjura şi de faptul că, în timpul conversatiei, 
restul lumii dispăruse din conştiinţa lui. Muzica răsuna în ritmuri 
din Caraibe şi localul se umpluse. lar Karen era acolo, în faţa lui. 
Frumoasă ca niciodată şi ispititoare, cu jerseul ei cu decolteu 
adânc, care lăsa să se vadă cu dărnicie partea de sus a sânilor, 
şi cu picioarele ei lungi şi frumoase care se arătau şi mai mult 
pe măsură ce fusta scurtă se ridica. El o iubea pe femeia aceea. 
Şi avea o mie de motive. Personalitatea ei, zâmbetul ei, felul în 
care se exprima, cum se mişca... 

Ce putea să-i reproşeze? Poate ceva sau poate nimic. 
Adevărul e că reproşurile nu-l vor duce la nimic pozitiv; trebuia 
să uite cât mai curând povestea cu Kevin şi să se bucure că este 
învingător. 

Karen era în continuare tăcută şi îl observa cu acea strălucire 
deosebită din ochii. La tăcerea lui Jaime, ea începu să vorbească 
din nou. 

— l-o datoram bietului Kevin. lar tu ai stricat seara, Jim. Îmi 
pare rău. Asta înseamnă că încă mai am o datorie faţă de el. 

— Poftim? 

Karen izbucni într-un hohot şi continuă să râdă când îi văzu 
faţa. 

— E o glumă. Prostule! îi spuse ea lui Jaime printre râsete. 

Jaime simţi deodată o uşurare; dar nu putu să râdă. Nici 
măcar să schiteze un zâmbet. Povestea aceea nu-l amuza cátusi 
de puţin. 


VINERI 

Se sculă şi merse la bucătărie după un pahar cu apă. Cuo 
noapte înainte, îi propusese lui Karen să locuiască împreună 
până când va trece primejdia. Karen a acceptat. Aproape nimeni 
nu ştia că el era de partea catarilor şi au considerat 
apartamentul lui destul de sigur. Jaime o va suna azi pe Laura, 
secretara lui, ca să-i explice că o rudă apropiată suferise un 
accident şi că el s-a întors pe neaşteptate. Să-i spună lui White 
că ruda locuia în alt stat şi că el nu va veni la birou până luni. 
Nu; nu va putea fi găsit. 

Era încredinţat că luni vor fi pregătiţi să-i denunțe pe Pázitori 
lui David Davis. 

Când se întoarse în cameră, rămase privind-o pe Karen. 
Dormea pe partea stângă şi era pe jumătate învelită cu pledul. 
Părul rásfirat pe pernă şi pielea ei albă se detasau pe 
cearşafurile de culoare albastră. Era nespus de frumoasă. Jaime 
se gândi că fusese pe de-a întregul a lui în timpul nopţii. Încă 
mai era a lui. li venea greu să creadă că femeia aceea este 
proprietatea lui. Şi senzaţia că îi e stăpân îl umplea de o 
satisfacţie cum nu mai simtise niciodată înainte. Cástigase şi o 
avea pe Karen. Pentru moment. Dar până când? Intrebarea asta 
îl chinuia. Cât timp o va putea reţine? Kevin nu îşi accepta 
eşecul şi va încerca să o cucerească din nou; era sigur de asta. 
Va continua oare Karen să-l iubească pe el atunci când nu va 
mai fi necesar pentru planurile sectei ei? 

Jaime se culcă, imbrátisánd-o pe la spate, în poziţie paralelă, 
şi mulându-şi trupul după al ei, cu pieptul lipit de spinarea ei şi 
cu picioarele urmându-le pe ale partenerei sale. 


Îşi uită gândurile, concentrându-se asupra plăcerii de a o 
îmbrăţişa. Auzea respiraţia liniştită a celei care era în momentul 
acela femeia lui şi se simţi cu sufletul împăcat. 

* 


Se sculă după puţin timp, merse sá pregătească micul-dejun 
şi, revenind în dormitor, o sărută ca să o trezească. Întâi pe 
obraz, apoi pe gât şi pe gură. Karen deschise ochii şi, zâmbind, îi 
închise din nou. Când Jaime stărui, ea începu să se întindă. 

— Bună dimineaţa, iubitule, spuse ea. 

Karen se îmbrăcă pe jumătate cu jerseul cu decolteu adânc 
din seara precedentă şi se aşezară să mănânce. 

— Cum ai dormit? 

— Foarte bine. Şi tu? 

— M-am trezit devreme; am avut un somn agitat. 

— Cum vine asta? Nu te simteai bine cu mine? 

— Bineînţeles că mă simt bine cu tine. Prea bine. Te iubesc cu 
disperare şi gândul că te voi pierde, că te vei întoarce la Kevin, 
nu-mi dă pace. 

— Oh! Jaime! Nu ştiu ce să-ţi spun! 

— Nu spune nimic. Asta e, pur si simplu. 

— Bine. Eşti neliniştit pentru că te gândeşti că mâine te pot 
înşela cu Kevin sau cu un altul. Asta e? 

— Ei bine... da. 

— Am o soluţie pentru asta. Însoară-te cu mine. Acum. 

— Cum, adică, acum? 

— Da. Pentru catari, căsătoria nu e un sacrament şi niciun 
preot nu are nimic de spus sau de făcut în legătură cu ceea ce 
tu şi cu mine cădem de acord în mod liber. 

— Aşadar, ne-am putea căsători aici şi acum? 

— Da. Hai sá o facem. Îţi propun să fie pentru o perioadă 
scurtă de timp înainte de a ne angaja definitiv. Ce zici de trei 
luni? 

— Trei luni? De ce atât de puţin? 

— Convietuirea nu e uşoară, lar trecutul nu garantează 
viitorul. Eu îmi respect angajamentele. Poţi să fii pe deplin sigur 
că, atât timp cât voi fi soţia ta, nu voi permite nici măcar să fiu 
privită de un alt bărbat. Ce zici? Accepti să stai liniştit timp de 
trei luni? 


— Să fie şase. 

— S-a făcut! Vino. 

Jaime se ridică, rămânând în faţa lui Karen. Ea îi apucă 
mâinile şi, privindu-l în ochi, spuse: 

— Eu, Karen, mă angajez să fiu soţia ta timp de şase luni sau 
poate pentru totdeauna, după cum vom hotărî în viitor. Îţi voi fi 
pe deplin credincioasă şi voi fi alături de tine si la bine, şi la rău, 
voi fi femeia ta cu trupul şi cu sufletul. Iti sunt egală şi tu îmi esti 
egal. Aşadar, angajamentul meu va fi valabil atât timp cât şi tu 
te angajezi în acelaşi fel şi îndeplineşti această înţelegere. Ce 
îmi spui? 

— Karen! Lipsesc inelele! 

— Inelele sunt un simbol material care nu are niciun fel de 
importanţă pentru catari. Karen făcu aici o pauză, ca apoi să 
zâmbească. Dar mie îmi plac bijuteriile şi aş fi încântată de un 
cadou. Dar, mă rog, mă mai laşi mult să aştept? Te angajezi şi 
tu? 

— Da. Aş vrea să adaug două puncte la contract. 

— Care? întrebă Karen surprinsă. 

— Că te iubesc la nebunie. Şi că te voi iubi mereu. 

— Şi eu pe tine. 

Şi se sărutară si se imbrátisará afectuos. Când se despartirá, 
Jaime o luá de máná si, trágánd-o spre dormitor, li spuse: 

— Nu e valabil dacá nu se consumá. 

— Dar am mai făcut-o în zori! protestá Karen râzând. 

— În avans, nu contează. 

Karen se opunea în joacă, şi el o luă în braţe, în vreme ce ea 
dădea uşor din picioare. Deodată, ceva îi trecu prin cap şi o lăsă 
jos. 

— La asta te refereai când mi-ai spus că ai fost măritată cu 
Kevin timp de un an? Aşa a fost, adevărat? 

— Gata cu gelozia, prostule! răspunse Karen încruntându-se, 
dar încă binedispusă. 

Împingându-l, îl făcu să cadă pe spate în pat şi aruncându-se 
peste el, începu să-l sărute. Jaime se gândi că lucrurile o 
apucaseră pe un drum bun şi că ar fi mai bine să nu le strice. 
Pentru moment, nu va insista asupra acestei teme. 


Dar va trebui să facă un mare efort mental ca să poată alunga 
din pat fantoma blestematului de Kevin. 


SÂMBĂTĂ 

În vreme ce Jaime simţea pe cap mâinile calde ale lui Dubois, 
înainte de a închide ochii, aruncă o privire spre tapiserie. 
Siluetele începuseră să prindă viaţă şi privirea i se îndreptă spre 
Dumnezeul cel rău. Trăsăturile sigure, impresionante ale 
bătrânului Maestru de la Tail îi dădeau forţă, vitalitate, putere. ll 
privea pe el! Îşi agita amenintátor spada, iar în mâna stângă 
ținea mica pereche goală, vulnerabilă. Adam şi Eva - poate 
Pedro şi Corba - păreau înspăimântați, încercând sá se 
ocrotească unul pe celălalt. Divinitatea, hieratică, impasibilă, 
distantă, părea că îşi rotunjeşte buzele şi Jaime văzu pe ele un 
zâmbet crud. Îşi miji ochii, temându-se de un semn prevestitor, 
dar gândurile şi imaginile se risipiră şi se văzu aruncat în trecut. 

* 


Bătălia era pe punctul de a începe. Cavalerii cruciati ai lui 
Simon de Montfort ieşiseră din Muret când soarele apărea timid 
în dimineaţa dominată de nori. De îndată ce trecu podul peste 
râul Louge, oastea cruciată se împărţi în două coloane ordonate; 
cea mai redusă, de vreo trei sute de cavaleri, se îndreptă spre 
apus, unde se aflau milițiile din Toulouse care asediau oraşul cu 
şase maşinării de război. Tuluzanii începuseră să se retragă la 
înaintarea cavaleriei, mult mai puternică decât ei. Cea de a 
doua coloană, alcătuită din şapte sute de călăreţi, o apucă spre 
miazănoapte, voind să atace tabăra aragoneză în flancul său 
stâng. Dar, curând, se impártirá la rândul lor în două, un grup 
îndreptându-se spre trupele regelui Pedro, pe când celălalt îşi 
continua mişcarea de învăluire spre flancul stâng al taberei. 

Baza catalano-aragoneză se afla pe o poziţie mai înaltă, de 
unde terenul cobora până la oraşul Muret, situat la vărsarea 
râului Louge în fluviul Garonne. La dreapta lui, se afla tabăra 


contelui de Toulouse. Un teren descoperit, uşor ondulat şi 
străbătut de pârâiaşele formate de ploaia căzută de curând, se 
întindea între ei şi duşman. Smocuri de iarbă şi câteva tufe 
răzlețe se iveau din pământul acoperit ici şi colo de mici fâşii 
joase de ceaţă care nu împiedicau vizibilitatea generală. In 
fundal, zidurile de la Muret. lar în mijloc, amenințătoare, cele 
trei coloane de cavaleri cruciați înaintând într-o ordine 
desăvârşită cu stindardele lor albe cu o lungă cruce roşie 
fluturând în vânt. Nori albi şi cenuşii se amestecau pe cer. 

Pe atunci, grupul lui Raimond Roger |l, impetuosul conte de 
Foix, era deja pe drum împotriva duşmanilor care îi amenințau 
pe tuluzani şi masináriile lor de asalt. Contele era nerábdátor să 
lupte şi să-i ajute pe aliaţii săi şi nu a aşteptat să adune toate 
efectivele sub comanda sa. Cavalerii săi din avangardă mergeau 
la trap, iar călăreţii care rămăseseră în spate galopau ca să 
poată ajunge grupul principal, în vreme ce pedestraşii erau 
nevoiţi să alerge din urmă cu lăncile si se tot distantau de 
grupul călare. 

— Înainte! spuse Pedro, dând pinteni armăsarului în direcţia 
duşmanului. 

Miguel de Luisiân, purtând stindardul regal cu cele patru 
dungi roşii ca sângele pe fond auriu, se plasă lângă el; Hug de 
Mataplana şi ceilalţi cavaleri ai regelui se aşezară în spatele 
amândurora. 

* 

Pedro văzu că francezii înaintau încet si cu prudenţă, 
aşteptând mişcările aliaţilor; dacă ar fi dat pinteni cailor, 
cruciații ar fi fost deja aproape de tabără. 

Regele opri pentru o clipă grupul său şi se ridică în scări ca să 
vadă dacă erau gata de plecare, dar coloana încă se mai alinia 
şi cavalerii rămaşi în urmă continuau să sosească. 

Activitatea frenetică din tabără semăna cu cea a unui furnicar 
atacat, devenind o învălmăşeală confuză în care animalele 
nechezau, argaţii alergau ca sá se alăture alor lor, iar zgomotul 
armelor se contopea cu întrebările, blestemele şi strigătele în 
mai multe limbi. Doi preoţi catolici, cu tot atâţia ministranţi 
purtând recipiente de argint, îi stropeau cu apă sfinţită pe cei 
care plecau la luptă. 


Pedro cântări situaţia. Dacă, împărțindu-se în două, corpul 
principal al cruciaților i-ar învălui, ar putea obliga coloana sa să 
lupte pe două flancuri. Dacă s-ar întâmpla aşa ceva, Pedro ar fi 
într-o serioasă primejdie, căci ar rămâne la bunul plac al 
ajutorului pe care l-ar primi de la cel de al treilea grup aliat, cel 
tuluzan, comandat de contele Raimond al VI-lea, cu care tocmai 
se certase plin de năduf şi care se retrăsese în tabăra lui. 
Această perspectivă îl îngrijora. Nu putea lăsa în urmă niciun 
călăreț, avea nevoie de toţi. 

Cutezătorul conte de Foix era grăbit să intre în luptă şi nu îşi 
modera înaintarea, fapt pentru care ariergarda lui era 
împrăştiată şi dezordonată. În vremea aceasta, pedestraşii 
tuluzani, abandonând maşinăriile de salt, începuseră să alerge 
spre contele de Foix în căutare de protecţie împotriva 
cruciaților. 

Pedro îi blestemá cu voce joasă atât pe laşii ascunşi în 
corturile din tabără, cât şi pe cei care îşi asumau prea multe 
riscuri. Şi unii, şi alţii erau la fel de periculoşi pentru ai săi. Ăsta 
era unul din inconvenientele improvizării unei oşti cu oameni de 
provenienţă diferită şi care se vedeau obligaţi să lupte fără 
încetare ca să se obişnuiască cu disciplina. 

— Grábiti-vá cu alinierea, strigă Pedro şi făcu un gest pentru 
ca ai săi să înainteze din nou. Dar mai întâi i se adresă contelui 
de Comminges: Comminges, comandati ariergarda coloanei 
mele şi cavalerii rămaşi în urmă. Şi dacă Raimond, contele de 
Toulouse, nu vine repede, apăraţi de cruciați flancul meu stâng. 

— Contele de Foix îşi lasă în urmă pedestrasii şi mai multi 
cavaleri, îi atrase atenţia Miguel de Luisiân, care călărea alături 
de rege. E imprudent să intri în luptă fără sprijinul lăncierilor 
pedestri, când cruciații îi duc pe ai lor lipiti de cai. 

— Chiar şi aşa, nu-l putem abandona, răspunse Pedro. Dacă 
lăsăm prea mare distanţă, coloana centrală franceză îl va ataca 
pe flancul lui stâng şi îl va nimici. 

— Dar aceasta înseamnă să-i lăsăm în urmă pe propriii noştri 
láncieri şi pe cavalerii grupului din Comminges, spuse Hug de 
Mataplana. Riscăm ca seniorul din Comminges să nu poată 
stăvili cel de al treilea grup cruciat şi ca propria noastră coloană 
să fie atacată pe mijloc şi pe stânga în acelaşi timp. 


— O ştiu bine, răspunse Pedro, dar nu vom avea altă soluţie 
decât să-l apărăm pe contele de Foix de un atac învăluitor al 
coloanei centrale. Dacă pierdem flancul drept al atacului nostru, 
cel pe care îl comandă Raimond Roger de Foix, bătălia va deveni 
foarte dificilă. Ne vom apropia la o distanţă suficientă de 
coloana centrală franceză pentru ca aceasta să nu îndrăznească 
să îl atace. 

— Atunci se vor arunca asupra noastră fără să lase timp ca 
grupul pe care îl comandă contele de Comminges să ne ajungă 
din urmă, spuse Hug. 

— De altfel, coloana stângă va cădea asupra ariergărzii 
noastre. Situaţia nu e deloc îmbucurătoare, adăugă Miguel. Să 
ne ajute Dumnezeu. 

— Să fie după voia lui Dumnezeu, replică Pedro al II-lea. 

Miguel îşi făcu semnul crucii, iar Hug, care îşi păstra buna 
dispoziţie în ciuda situaţiei dificile, nu pierdu ocazia să-i arunce 
o intepáturá. 

— După slujbă, v-am observat tot timpul, Miguel, şi nu aţi 
avut timp să pácátuiti. Nu e nevoie sá vă mai ínchinati. 

— O fac gândindu-mă la sufletul vostru negru, răspunse iute 
Miguel. 

Hug izbucni într-un hohot de râs. Pedro şopti din nou, de 
parcă ar fi vrut să se convingă pe sine însuşi: 

— Nu este o sinucidere. Este judecata lui Dumnezeu. Si se 
rugă: Doamne, bunule Dumnezeu, mă supun judecății Tale. 
Îndură-te de mine. 

Contele de Foix, care se afla la vreo şase sute de metri de 
grupul inamic ce venea din dreapta, se ridică în scări, cu spada 
în sus, şi strigă: 

— Pentru Foix, Occitania şi regele Pedro! 

Cavalerii lui strigară cât îi ţinea gura înălţându-şi spadele, 
lansându-se la atac împotriva coloanei cruciate şi prin aceasta 
obligându-l pe Pedro şi grupul său să mărească din nou ritmul 
trapului. Într-o aliniere perfectă, cruciații reacționară şi, în loc 
să-i atace pe cavalerii contelui de Foix, îi atacară pe tuluzani, 
astfel că aceştia rámaserá la mijloc. In câteva clipe, tuluzanii 
care fugeau şi grupul contelui care ataca se amestecară, în 
vreme ce duşmanii lor îi atacau. 


Strigăte, zgomotul asurzitor al armelor lovindu-se unele de 
altele, nechezatul cailor în panică; se hotăra prima ciocnire a 
bătăliei. 

Coloana centrală a lui Simon de Montfort continua să 
înainteze şi nu părea că va interveni împotriva celor din Foix. 
Cavalerii regelui Pedro continuau să meargă la trap; îi 
despárteau doar cinci sute de metri. Pedro le ordonă să 
încetinească şi ei aduseră caii la pas, aşteptând să-i ajungă în 
curând şi contele de Comminges, care venea din urmă. 

În vremea aceasta, oamenii lui Raimond Roger | păreau să 
ducă partea cea mai grea a bătăliei; confuzia şi dezordinea 
taberei aliate erau imense. Călăreţii se împiedicau în pedestrasii 
tuluzani şi nu erau capabili să se organizeze ca să contraatace. 
Francezii, într-o formaţie solidă, mânuiau cu îndemânare 
spadele, iar pedestrasii lor reuşeau să doboare cu sulitele un 
mare număr de călăreţi. Unii cavaleri răniţi începură să se 
retragă, în vreme ce restul cedau teren în faţa avântului 
cruciaților. O treime din cavalerii din Foix căzuseră deja; cruciații 
păreau să aibă puţine pierderi. Aceştia îşi deschiseră calea cu 
lovituri de spadă în mijlocul  dezordinii însângerate a 
pedestraşilor care fugeau si a cavalerilor care opuneau 
rezistenţă. Între timp, grupului regelui îi lipseau doar vreo patru 
sute de metri ca sá se înfrunte cu cruciații. 

Şi atunci s-a întâmplat. Vitejia contelui de Foix n-a slujit la 
nimic. Cavalerii lui se retrăgeau. 

În momentul acela se auzi un mare zvon de strigăte în 
coloana centrală franceză. Sărbătoreau oare victoria? Nu, nu 
sărbătoreau. Atacau. Se năpusteau asupra lor. 

Grabnica înfrângere a contelui de Foix îl lăsase pe Pedro într-o 
situaţie foarte periculoasă: nu numai că va trebui să lupte 
împotriva formaţiunii centrale, care îl ataca deja din faţă, ci 
prima coloană cruciată, de îndată ce va termina să împrăştie 
grupul lui Foix, va porni asaltul împotriva lui pe flancul său 


drept, în vreme ce a treia coloană îl va ataca din stânga sau din 
spate. Dacă Raimond al VI-lea de Toulouse nu se arunca imediat 
în luptă cu cavalerii săi, era pierdut. Inima lui Pedro bătea cu 
putere şi simţea un nod în gât. Erau într-o situaţie proastă, se 
afla departe de pedestraşi şi de grupul din Comminges care se 
apropia în galop. Ce să facă? Să se retragă pe linia arcasilor? 

Prea târziu. Dacă se întorceau, ar avea în câteva clipe 
cavaleria duşmană în spatele lor; timpul era prea strâns ca să 
schimbe direcţia şi să nu fie ajunşi din urmă. Şi chiar în cazul în 
care majoritatea cavalerilor ar putea scăpa, francezii îi vor 
zdrobi pe lăncierii pedestraşi care erau la mijloc de drum. Pe 
deasupra, cel mai probabil era că propria sa cavalerie în 
retragere se va întâlni cu cei din spate şi va rezulta o confuzie şi 
mai mare. 

Aşa voia Dumnezeu să-l judece. Dacă El aşa dorea, aşa va fi. 
Cum cerea tradiţia judecății lui Dumnezeu, Pedro se va înfrunta 
corp la corp într-o luptă pe viaţă şi pe moarte cu duşmanii săi. 

— Cavaleri! strigă înălţându-şi spada. Pentru Occitania, 
Catalonia şi Aragon! Şi pentru Dumnezeu! 

— Pentru Dumnezeu şi pentru regele Pedro! strigă Miguel, a 
cărui voce tunătoare se ridica deasupra vuietului oştirii în trap. 

Şi se avântară în galop în mijlocul unui imens vacarm. 

Miguel, Hug şi alţi cavaleri ai regelui i-o luară înainte lui Pedro 
ca să-l apere de prima ciocnire, care se produse după câteva 
clipe. Zgomotul asurzitor al securilor şi spadelor pe metal se 
contopea cu strigătele şi blestemele, alcătuind o larmă 
asurzitoare. 

Un cavaler inamic străbătu prima linie la stânga lui Pedro; 
probabil că primise vreo lovitură, părea confuz şi garda lui era 
prea deschisă. 

Pedro îi lansă de sus în jos o lovitură cu amândouă mâinile pe 
care celălalt nu putu să o pareze şi fierul pătrunse între coif şi 
frunte, tăind violent nasul şi gura. Ochii albaştri ai bărbatului se 
deschiseră cu uimire, spada îi căzu din mâini şi trupul i se dădu 
înapoi, prăbuşindu-se pe spate. 

Pedro dădu pinteni calului, care sări înainte, în vreme ce făcu 
o altă tăietură pe spinarea cruciatului care se lupta cu Hug şi 
care în schimbul de lovituri rămăsese într-o poziţie proastă. 


Bărbatul se încovoie spre faţă, iar Hug îi trase o lovitură laterală 
peste gât care îi sfâşie cămaşa de zale. Fără să scoată vreun 
vaiet, cavalerul căzu pe o parte, cu gâtul îndoit într-o poziţie 
ciudată, bulbuci de sânge ieşindu-i din rană. 

Mai în faţă şi la dreapta, Guillaume de Montgrony, tânărul 
cavaler care purta însemnele regale, se dădea îndărăt din faţa 
avântului mai multor duşmani. Alături de el, Gomes de Luna 
tocmai răsturnase un francez. Într-o mişcare de învăluire, trei 
cruciați se plasară la spatele amândurora; căutau să-l ucidă pe 
rege. Pedro dădu pinteni calului spre înainte şi strigă: 

— Ajutor pentru Guillaume! 

Miguel, Hug şi alţi cavaleri, care nu se despárteau niciodată 
de Pedro, îl urmară. 

Prea târziu; Guillaume şi Gomes căzură sub o ploaie de 
lovituri. 

— Acesta nu este regele Pedro! strigă cavalerul cruciat care 
părea comandantul grupului. Regele este mai bătrân şi 
corpolent. 

— ÎI vreţi pe rege? lată-l aici!, strigă Pedro în vreme ce trăgea 
o lovitură cu táisul spadei asupra unuia dintre cavalerii care îl 
atacaseră din spate pe Guillaume şi care avusese timp exact cât 
să se răsucească şi să se apere cu scutul. 

— Dumnezeule! E nebun! exclamă Miguel, atacându-l pe un 
alt cruciat din stânga lui Pedro. 

Venind prin dreapta, Hug îl atacă pe cáláretul care se îndrepta 
spre rege. Francezii îl căutau pe regele Pedro şi îl găsiseră. 

Pedro continua să-l lovească pe adversarul său, care reuşise 
să pareze cu scutul trei lovituri. Cruciatul găsi o poziţie bună şi, 
făcând spada să se rotească deasupra capului, îi trase o lovitură 
cu tăişul de la dreapta la stânga. Pedro se dădu îndărăt ca sá o 
evite şi imediat înaintă cu spada orizontală, în spaţiul gol pe 
care celălalt îl lăsase la capătul curbei largi făcute la înălţime de 
lovitura sa cu amândouă mâinile. Îl răni pe o parte, dar nu 
destul cât să-l dărâme. Duşmanul său se aplecă înainte, lovindu- 
| cu putere pe Pedro cu spada. Acesta se apără cu scutul, dar 
nemaipomenita forţă a impactului venind de la adversarul său, 
deşi slăbit, îl nimeri în coif, rănindu-l. 


Capul îi bubui şi simţi o durere sfâşietoare. Astfel că 
următoarea lui lovitură, deja pe drum, se izbi fără destulă putere 
de partea de sus a braţului care purta scutul dusmanului său. 

Pedro se pregătea să primească următoarea lovitură când 
cavalerul căzu spre faţă, cu o tăietură mare într-o parte 
pricinuită de Miguel. Acesta se eliberase de adversarul său şi se 
plasă între Pedro şi cavalerii francezi care veneau spre ei cu 
duiumul. 

— Este o cursă, vor să vă ucidă, stăpâne! Puneti-vá la adăpost 
în ariergardă. Cruciații v-au descoperit si vin după Domnia 
Voastră! 

Pedro se simţea obosit cum nu se mai simţise niciodată într-o 
bătălie şi sângele de pe faţă îl împiedica să vadă cu ochiul 
stâng. 

— Nu, bunul meu Miguel, acum este vremea judecății, îi spuse 
el. 

— Ajutor pentru rege! strigă Miguel cu nemaipomenita lui 
voce răsunătoare. 

Hug, care îl răpusese şi el pe duşmanul său, se aşeză lângă 
aragonez, în vreme ce un alt cruciat venea şi îl lovea în coif cu 
tăişul lung al spadei. Sângele începu să-i tásneascá din frunte. 
Dar Hug îşi îmboldi calul să sară în faţă şi, repezindu-şi spada 
orizontal între scut şi braţul drept al atacatorului său, îl lovi 
drept în piept. Bărbatul deschise braţele şi se prăbuşi spre 
spate. Un al doilea adversar îi trimise o lovitură cu ambele mâini 
pe care Hug a putut doar cu greu să o pareze cu scutul; 
pierzându-şi echilibrul, îl lovi la rândul său pe cruciat, care se 
eliberă cu uşurinţă. Hug se lăsă prea mult descoperit şi, 
contraatacând, francezul îl nimeri cu o tăietură în umăr; spada 
lui Hug căzu pe pământ, dar putu să-şi mişte scutul la timp şi să 
pareze următoarea lovitură. Încercă să apuce măciucile de 
luptă, care-i atârnau de şa, fără să reuşească. Pedro dădu 
pinteni calului şi, ajungând prin spatele lui Hug, îşi înfipse spada 
în figura cruciatului. Sângele acoperea mare parte din chipul lui 
Hug, căruia îi atârna braţul drept şi avea obrajii albi ca varul. 

— Este o onoare sá am drept gardă de corp un rege. Incă mai 
era dispus să glumească. Vă mulţumesc, stăpâne. 

— Hug, retrageti-vá, spuse Pedro. 


— Nu, stăpâne. Nu vă voi părăsi pe câmpul de luptă, răspunse 
Hug în vreme ce încerca din nou să apuce măciucile de război, 
care atârnau de harnasament. Rana îi sángera din abundență şi 
măciucile căzură pe pământ. 

— Plecati, Hug, aici deranjati, iar eu vă vreau şi pentru alte 
războaie. Vă poruncesc în numele onoarei şi al credinţei pe care 
mi-ati jurat-o. 

— Bunul Dumnezeu să vă aibă în pază, stăpâne. Tinándu-se 
cu greu pe cal, Hug se îndreptă spre tabără. 

Situaţia în grupul lui Pedro era critică. Aproape vreo douăzeci 
de cruciați se lansaseră asupra cetei regelui, din care mai 
rămăseseră doar cinci cavaleri. Un grup de vreo douăzeci şi 
cinci de cavaleri, în frunte cu Dalmau de Creixeill, se străduiau 
să vină în ajutor, dar cavaleria şi pedestraşii inamici, care îi 
atacau de jos cu lungile lor sulițe, îi împiedicau. 

— Mergeţi în ariergardă, stăpâne, îi strigă din nou Miguel. 
Repede, don Pedro! Inainte să ne înconjoare! 

Au fost ultimele lui cuvinte. Un cruciat îl izbi cu securea peste 
coif, în vreme ce un altul îi înfigea spada pe sub scut. Miguel se 
prábusi în faţă. Pedro dădu pinteni calului, trimițând o lovitură 
cu tăişul în primul dintre călăii lui Miguel. Lovitura nimeri gâtul 
calului, care se prăbuşi în genunchi. Ridică iute spada, rănind 
uşor pieptul cavalerului. De abia avu timp să se acopere cu 
scutul de lovitura pe care i-o lansa al doilea călăreț. li dădu o 
nouă lovitură cu amândouă mâinile cavalerului rănit, care primi 
o tăietură adâncă, rupându-i zalele între omoplat şi stern. Om şi 
cal începeau să cadă. 

Pedro simţi atunci o lovitură şi o durere profundă în umărul 
stâng; braţul care ţinea scutul căzu de-a lungul corpului, iar 
arma de apărare, pe pământ. Aproape imediat, o durere 
cumplită într-o parte; un soldat pedestru îi înfipsese lancea. 

— Dumnezeul meu! murmurá, pierzându-şi echilibrul si 
căzând de pe cal. 

Tocmai atunci cavalerii lui ajungeau în locul acela, făcându-i 
pe cruciați sá se retragă. 

* 

Pedro nu-şi pierduse cunoştinţa. Acolo, în faţa lui, întins pe 

jos, era Miguel, prietenul lui, cu barba lui blondă deasă şi ochii 


albaştri deschişi. Privea cerul pe care nu îl mai vedea; avea 
fruntea înecată în sânge şi deschisă de o tăietură adâncă. 

Între ei, un mic pârâiaş, de apă limpede cu câteva clipe în 
urmă, se gândi Pedro, acum de sânge. 

Ştia că rănile lui sunt mortale. Dumnezeu îl judecase şi îl 
condamnase. 

Sus, cavalerii lui încă se mai luptau, lăsând un spaţiu liber 
care îl apăra şi vedea cum cădeau cáláretii şi dintr-o tabără, si 
din cealaltă. El voia să le strige că totul e pierdut şi să plece. Că 
judecata lui Dumnezeu se realizase. Dar nu putu nici măcar să 
vorbească. Voia ca ei să se retragă, ştia că mai bine ar muri 
decât să-l părăsească acolo, chiar dacă bătălia era deja 
pierdută. Zbuciumul pe care i-l pricinuia această certitudine îl 
durea mai tare decât rănile. 

A greşit că nu a urmat sfaturile lui Raimond al VI-lea. S-a 
înşelat conducându-şi oamenii la luptă în câmp deschis. A 
acţionat împotriva prudentei şi acum plătea pentru aceasta. 

Dar ceruse să fie judecat de Dumnezeu ca să scape de acea 
îndoială cumplită, chiar şi cu preţul vieţii. Şi a fost condamnat. 
Dar acum înţelegea că nu numai el plătea pentru păcatul său, ci 
şi cavalerii şi oamenii care îi erau credincioşi vor suferi aceeaşi 
soartă cu a lui. Lacrimile i-au izbucnit din ochi. A fost un nebun 
obsedat de dragostea pentru o femeie, pentru ea tinuse piept 
voinţei lui Dumnezeu, şi pentru ea îşi căutase destinul pe 
câmpul de bătălie. Şi l-a găsit acolo. Destinul lui era moartea. 

Simţea două dureri în suflet: rana fizică şi amáráciunea. Nu 
ştia care din ele e mai sfâşietoare, dar amândouă îl ucideau. 
Avea să-şi piardă cunoştinţa. Moartea îl va elibera de durerea 
fizică. Dar cum va scăpa de zbucium, de durerea din suflet? 

— Doamne, Dumnezeul meu, iartă-mă pentru ceea ce le-am 
făcut oamenilor mei. 

Cu o ultimă sfortare, Pedro se răsturnă cu faţa spre cer. 
Aproape că nu mai auzea vuietul bătăliei. 

Mii de imagini îi treceau prin minte. Copilăria, războaiele, 
iubirile. Corba. 

— Doamne, bunule Dumnezeu, ai grijă de iubita mea Corba, 
ai grijă de supuşii mei şi de fiul meu. 


Cerul era în continuare acoperit de nori cenusii şi albi. Privirea 
începu să i se împăienjenească şi văzu siluetele combatantilor 
miscándu-se cu încetinitorul, dansând în jurul lui un macabru 
dans al morții. 

— Doamne, bunule Dumnezeu, iartă-mă. 

Deodată, străbătând un luminiş dintre nori, se ivi o mică rază 
de soare. 

Pedro văzu o strălucire albă apărând pe cer, lumina se făcu 
mai mare şi se apropie de el. Şi simţi că nu e singur, era cineva 
în lumina aceea. O voce milostivă îi vorbea, spunându-i că bunul 
Dumnezeu l-a iertat. 


Pedro se simţi împăcat. 

— Ciclul s-a închis, spuse Dubois, îndepărtându-şi mâinile. 

Jaime deveni încet conştient de locul unde se afla. 

Dubois vorbi din nou: 

— Acum trebuie să vă găsiţi pe dumneavoastră înşivă. Voi fi 
în chilia mea, rugându-mă; veniţi când aveţi nevoie de mine. 

Şi, îndreptându-se spre uşă, îl lăsă singur în capela subterană. 

Tolánit pe micul divan, putea vedea din nou tapiseria cu 
potcoava catará, cu personajele şi divinitátile atât de ciudat 
primitive şi acum nemişcate. Dumnezeul cel bun, Dumnezeul cel 
rău erau acolo, linistiti, dar învăluiţi într-o forţă ocultă şi având o 
semnificaţie pe care Jaime nu reuşea să o descifreze. 

Isi simţea ochii şi obrajii umezi şi îşi dădu seama că plánsese 
atunci când regele Pedro a plâns. Isi trăise propria moarte si, 
înainte de a muri, a simţit cum amărăciunea şi propriile 
reprosuri îi sfâşiau inima. 

Simtea o mare compasiune pentru Pedro. Pentru el însuşi. 
Pentru cavalerul, pentru regele care credea într-un Dumnezeu 
care le judeca pe fápturile sale, răsplătindu-le pe cele drepte cu 
viaţa pământească şi pedepsindu-le cu moartea pe cele care 
greşesc. Deplângea soarta acelui om care dăduse totul pentru 


iubirea unei femei: viaţa lui, pe cea a cavalerilor şi a prietenilor 
săi, regatul, chiar şi sufletul său. 

Era sigur că acea veche istorie se va repeta în prezent şi 
încerca aceleaşi sentimente pe care le-a simţit Pedro atunci 
când îşi veghea armele şi se ruga la Dumnezeu în noaptea 
dinaintea bătăliei. 

Luni, dacă totul era gata, va trebui să-l vadă pe Davis, să-l 
convingă şi să-i demonstreze că există un complot în interiorul 
corporației şi că unii dintre funcţionarii săi de rang înalt sunt 
implicaţi în asasinate. Dacă nu reuşea, Păzitorii vor şti atunci că 
el le este duşman şi viaţa lui nu va mai valora nimic. Îl vor căuta 
ca să-l asasineze. Şi pe Karen, de asemenea. 

Simtea că trăirea prin care tocmai trecuse nu era un semn 
prevestitor, ci un avertisment pentru ceva rău. Dar el, ca şi 
Pedro mai înainte, nu avea alternativă. Privi imaginea 
Dumnezeului cel bun. 

— Doamne, bunule Dumnezeu, începu să se roage, dă-mi 
curaj. Acordă-mi victoria. 

Îl găsi pe Peter Dubois în chilie, în picioare, rugându-se 
dinaintea unei cărţi aşezate pe un pupitru. Era o încăpere simplă 
de douăzeci de metri pătraţi zugrăvită în alb şi mobilată cu o 
austeritate care contrasta cu restul casei. Un pat de lemn, o 
masă, două scaune, un dulap mic, mai multe rafturi cu cărţi. Nu 
avea ferestre, ci doar o lucarná prin care lumina naturală 
ajungea până în capătul odăii unde era cartea cea veche. Jaime 
intui că lucrarea aceea trebuia să fie o copie a Noului Testament 
al Sfântului loan Evanghelistul; cartea lui Dumnezeu al iubirii 
pentru catari, voinţa lui Dumnezeu cel bun exprimată de Isus 
Cristos. 

— Azi mi-am trăit moartea, îi spuse Jaime lui Dubois, de 
îndată ce s-au aşezat pe singurele două scaune din chilie. 


— Carnea pe care a creat-o diavolul a murit, răspunse acesta 
zâmbind. Eul dumneavoastră spiritual, cel adevărat, este acum 
aici, cu mine. Nu a murit niciodată. 

— l-am văzut pe multi suferind şi pierind din pricina greselilor 
mele; această amintire mă sfâşie. 

— A fi conştient de răul pe care îl pricinuim celorlalţi face 
parte din evoluţia noastră. Vocea lui Dubois suna blând şi îi 
producea lui Jaime o senzaţie de pace. Nu puteţi schimba 
trecutul, Jaime, trebuie să învăţaţi, pur şi simplu, să fiţi mai bun 
în viitor. 

— Aveam o îndoială cumplită dacă drumul pe care pornisem 
era sau nu contrar voinţei Domnului. Luptând în linia întâi în 
bătălie, m-am supus, într-un fel, judecății lui Dumnezeu, iar El a 
pedepsit greşeala mea, condamnându-mă. 

— Bineînţeles că aţi greşit. Dar aţi greşit supunându-vă la o 
asemenea judecată. Cum aţi putut crede că un Dumnezeu bun 
ar accepta ca dumneavoastră să vă căutaţi moartea împreună 
cu alţii, ca El să vă judece? Armele, războaiele, bătăliile şi 
mortile violente sunt lucrări ale unui spirit pervers pe care îl 
puteţi numi diavol şi care provine de la Dumnezeul cel rău. Sau, 
dacă vá e mai uşor, numiţi-l Natură, cu marea sa forţă creatoare 
şi marea sa putere de distrugere, de cruzime. Pedro al II-lea nu 
s-a supus niciodată judecății Dumnezeului celui bun. Aşadar, El 
nu v-a condamnat niciodată. 

— Peter, dumneavoastră spuneţi că armele şi bătăliile sunt 
lucrarea diavolului. Acum mă văd în situaţia de a mă confrunta 
cu alţi oameni. Şi dacă voi învinge, le voi pricinui un rău şi poate 
că vreunul va muri, dar, dacă voi pierde, ei îmi vor lua viaţa. Si 
totul din pricina războiului pe care dumneavoastră l-aţi iniţiat 
împotriva  Păzitorilor Templului. Nu reprezintă o mare 
contradicţie în credinţa dumneavoastră? 

— Păzitorii folosesc violenţa fizică şi asasinatul în numele 
Dumnezeului lor. Ei greşesc. Omul s-a născut dintr-un animal 
primitiv şi crud pe care l-a creat diavolul, Dumnezeul cel rău, 
Natura, dar înlăuntrul său are un suflet pur, creat de Dumnezeul 
cel bun. Şi evoluează în mod inevitabil, viaţă după viaţă, spre 
bunătate, pierzându-şi pe lungul său drum cruzimea de animal. 
Nu există decât un singur Dumnezeu, şi acela este Dumnezeul 


cel bun, care la capătul vremilor va recâştiga sufletul oamenilor 
pentru împărăţia sa. Gesturile lui Dubois erau blânde, iar ochii 
îşi pierduseră duritatea, ameninţarea hipnotică pe care Jaime o 
văzuse întotdeauna în ei. Acum se simţea bine cu bărbatul acela 
cu barbă albă. Dar fiecare individ îşi inventează propria viziune 
asupra lui Dumnezeu după stadiul lui de evoluţie. lar Dumnezeul 
dumneavoastră vă seamănă din punct de vedere psihologic. În 
Antichitate, zeii cereau sacrificii omeneşti. Sacrificii de animale. 
Dar nu era Dumnezeul cel bun acela care le cerea, ci Natura 
brutală şi crudă a acelor oameni, Dumnezeul cel rău. Dumnezeul 
cel bun nu a cerut niciodată asasinatul, furtul, răzbunarea, 
înşelătoria, nici violul, chiar dacă există oameni şi religii care le 
justifică în numele său. Dar şi credinţele evoluează şi se 
adaptează la nevoile unui om mai aproape de Dumnezeul cel 
bun. Citiţi Vechiul Testament. Ceea ce practica Biserica Catolică 
în urmă cu opt secole, azi i-ar îngrozi pe credincioşii ei; a 
evoluat spre forme mai milostive, mai pure. Şi noi, catarii, ne- 
am schimbat, pentru că religia noastră, deşi îl caută pe 
Dumnezeul cel bun, nu s-a născut nici ea perfectă. În secolul al 
XIII-lea, credeam că Domnul ne cere sá ne lăsăm prigoniti, 
jupuiti de vii, arşi; ne înşelam. Pentru credincioşii noştri este 
legitim să se opună celor care vor să instaureze intoleranta şi 
credinţele retrograde proprii Dumnezeului celui rău. Doar că 
trebuie să evităm, atât cât e cu putinţă, violenţa împotriva 
celorlalţi. 

— Ce îmi spuneţi despre seducţie şi despre sex? Jaime ştia că 
Dubois va ghici motivul întrebării. Sunt arme licite în luptă? 

— Eu am făcut legământ de castitate. Dar simplii credincioşi 
nu îl fac. Sexul este bun pentru că permite naşterea corpurilor 
fizice şi încarnarea sufletelor. Este, de asemenea, un vehicul 
pentru iubire, care este cea mai mare virtute a fiinţei omeneşti. 
Cu toate acestea, trebuie folosit cu grijă, nu pentru că ar fi un 
păcat, ci pentru că poate face pe cineva să sufere. Dacă nu face 
rău celorlalţi sau ţie însuţi, sexul este ca oricare alt lucru din 
lumea noastră: rod al Naturii. Sau al diavolului, cum ar fi spus 
cei din vechime. Nu ar trebui să fie folosit ca armă, dar nici nu 
trebuie să fie folosită vreo altfel de armă. 

Când Jaime intră în salon, Karen şi Kevin erau în picioare, cu 
hârtii în mână şi într-o discuţie înflăcărată, în vreme ce Tim îi 
asculta stând pe un scaun. Pe masă erau numeroase documente 
puse teanc şi un laptop în funcţiune. Vrafuri de dosare zăceau 
pe jos. 

Jaime nu se mai întâlnise cu Kevin de la incidentul din 
noaptea de miercuri petrecut în acelaşi salon şi pe canapeaua 
aceea. Văzându-l cu Karen, simţi un ghimpe în stomac şi mii de 
patimi se reaprinseră înlăuntrul său. ÎI ura pe individul acela si, 
într-un act reflex, strânse pumnii şi fălcile. Probabil că era 
diavolul său interior. Sau Natura, cum ar spune Dubois. Orice ar 
fi fost, era acolo din nou şi îl făcea să-l urască de moarte pe acel 
individ. Făcu un efort să se stăpânească şi salută grupul. 

— Bună ziua. 

— Bună ziua, repetară Karen şi Tim. 

Kevin rămase privindu-l sfidător, cu buzele strânse, fără să 
răspundă la salut; probabil că şi pe el îl chinuia propriul său 
demon. 

Ochii lui Karen se luminară când îl văzu, îi adresă un zâmbet 
fermecător şi, lăsând conversaţia, puse hârtiile pe masă şi veni 
în întâmpinarea lui. Îl sărută pe buze şi, luându-l de mână, Jaime 
simţi o mare uşurare, observând cum i se relaxau muşchii. 
Karen era cu el. Kevin era în pierdere. 

— Cum ţi-a fost? întrebă ea. 

— Mi-am încheiat ciclul. 

— Ai vorbit cu Dubois? 

— Da. 

— Să facem nişte sandviciuri şi să ieşim în grădină. Trebuie 
să-mi povesteşti tot. 

Fără să-i salute pe ceilalţi, Karen îl trase pe Jaime spre 
bucătărie. 

* 

Era o frumoasă după-amiază însorită. Au călcat pe pajistea 
înconjurată de arbuşti şi de azalee. Şi-au lăsat gustările şi 
băuturile pe o masă de grădină în apropierea piscinei si Karen l- 


a condus în foişor, de unde se vedea valea San Francisco şi 
munţii. În ciuda pâclei uşoare din vale, priveliştea era magnifică. 

— Povesteste-mi, îi ceru ea asezándu-se la masă. 

El îi explică cele trăite în urmă cu câteva minute, terminându- 
şi relatarea cu propria sa moarte şi amărăciunea de a-şi fi văzut 
oamenii murind din vina lui. 

— Acum pot cunoaşte istoria oficială? întrebă el la sfârşitul 
relatării. 

— Da, dar adevărata istorie este cea pe care tu o cunoşti 
deja. Versiunile celor care au câştigat nu trebuie să te 
intereseze. 

— Chiar şi aşa, am multe întrebări despre cele întâmplate. 

— Ceea ce scrie în cărţi se aseamănă mult cu relatările tale, 
dar Dubois îţi va putea răspunde mai bine. Tocmai a ieşit în 
grădină. 

Karen îl chemă pe bătrân, care veni la masă. 

— Dumneavoastră aţi retrăit bătălia de la Muret aproape 
exact cum o povesteşte istoria. Dubois era în continuare 
zâmbitor. Este uluitoare exactitatea amintirilor dumneavoastră. 

— Miguel a murit cu mine, dar ce i s-a întâmplat prietenului 
meu Hug? 

— Hug, urmând poruncile regelui, a părăsit câmpul de luptă. 
Scutierul şi oamenii lui au reuşit să-l pună la adăpost, l-au dus la 
Toulouse, dar era foarte grav rănit şi a murit după două zile. 

În afara unui mic regret, Jaime nu simtise nicio altă emoție; 
Ricardo era în viaţă şi plesnind de sănătate. Retrăind bătălia, a 
resimţit emoţiile cu o intensitate cumplită, dar acum totul i se 
părea o lecţie de istorie din vremuri străvechi. 

— Ce s-a întâmplat cu restul cavalerilor mei? 

— Au murit practic cu toţii. Înconjuraţi de duşmani, s-au lăsat 
ucişi unul după altul făcând cerc ca să apere trupul regelui lor. 
Apoi, cruciații au dezbrăcat cadavrele ca să rămână cu 
giuvaierele, cu veşmintele şi cu armele. Când a ajuns Simon de 
Montfort ca să-l vadă pe rege, acesta zăcea gol, cu mai multe 
răni, dar una, între coaste, era cu siguranţă mortală. L-au putut 
recunoaşte după statura înaltă. Se spune că şeful cruciaților a 
plâns când l-a văzut în asemenea stare. Murind Pedro, restul 
oştirii s-a risipit şi a fugit părăsindu-i pe cavalerii din ceata 


regală care apărau cadavrul seniorului lor. Contele de Toulouse, 
Raimond al VI-lea, adică eu (îmi pare rău), n-a ajuns nici măcar 
să iasă la luptă cu cavalerii lui. Fiul său, Raimond al VII-lea, care 
a fost prezent de la distanţă, îşi amintea: „Vuietul era ca acela al 
unei păduri doborâte cu lovituri de secure”. Contele de Toulouse 
s-a retras cu fiul său în oraşul lor, de unde a fugit în exil cu puţin 
timp înainte de înaintarea cruciaților. A pierdut şi a câştigat de 
mai multe ori comitatul, dovedind că era un maestru al intrigilor 
şi al politicii, dar nu un mare războinic. Până la urmă, mulţi ani 
mai târziu, fiul său Raimond al Vll-lea a redobândit definitiv 
oraşul Toulouse, dar ca vasal al regelui Franţei. 

— Ce s-a întâmplat cu fiul regelui Pedro? A continuat războiul 
dus de tatăl său? 

— Nu. Jaime | avea cinci ani când a murit Pedro. Cu câteva 
luni înainte, murind Marie de Montpellier la Roma, rămăsese 
orfan şi de mamă şi a fost pus sub tutela maestrului templier al 
Aragonului. Cu un regat plin de datorii, minor şi recunoscător 
papei că l-a eliberat de Simon de Montfort, Jaime a renunţat la 
drepturile lui asupra Occitaniei, lăsând mână liberă Coroanei 
franceze, aşa cum dorea pontiful. Jaime | a spus despre Pedro al 
II-lea, tatăl său: „Dacă şi-a pierdut viaţa la Muret, a fost din 
pricina propriei sale nebunii. Cu toate acestea, a fost credincios 
neamului său biruind sau murind în luptă”. Deşi a renunţat la 
Occitania, noul rege al Aragonului s-a distins ca militar cucerind 
de la mauri regatele Valenciei şi Mallorcăi şi punând bazele unui 
imperiu mediteraneean care ulterior, prin succesorii săi, s-a 
consolidat în Sardinia, Sicilia şi Napoli, ajungând să aibă domenii 
chiar şi în Grecia. 

— Şi ce s-a întâmplat cu şeful cruciaților? 

— Simon de Montfort a murit într-una din încercările lui de a 
captura oraşul Toulouse când nişte fete tuluzane, apărându-se 
cu o catapultă mică, i-au zdrobit capul cu o piatră. Fiul său 
Amauric n-a ştiut să consolideze ceea ce obținuse tatăl său şi 
până la urmă a trebuit să se retragă în Franţa. 

— Şi Corba? Ce s-a întâmplat cu Corba? 

— La întrebarea asta, răspund eu, spuse Karen. Corba s-a 
refugiat la Toulouse, unde îşi avea familia care, păstrând 
legăturile cu contele, l-a urmat pe acesta în surghiun. Erau de 


credinţă catară. Doamnei Corba nu i-au lipsit pretendentii; nu 
numai că era apreciată pentru fizicul şi inteligenţa ei, ci şi 
pentru faptul că fusese stăpâna inimii regelui Pedro, ceea ce o 
plasa deasupra celorlalte doamne. După câţiva ani, s-a măritat 
cu un nobil, Raimond Perelha, şi au avut mai mulţi copii. 
Raimond era seniorul domeniului Montsegur şi recunoştea 
suzeranitatea Esclaramondei de Foix, sora contelui de Foix care 
a participat în bătălia de la Muret. Esclaramonda era o Femeie 
Bună şi a poruncit ca Montsegur să fie fortificat pentru a-i 
proteja pe catarii care fugeau de Inchizitie. Raimond Perelha i-a 
purtat de grijă Corbei până la moartea ei, survenită la începutul 
anului 1244, la căderea cetăţii Montségur. Istoria oficială spune 
că, nevránd să renunţe la credinţa ei, Inchiziția a ars-o pe rug 
împreună cu încă două sute paisprezece credincioase. Dar nu 
este adevărat; amintirile mele diferă. Corba s-a aruncat din 
înaltul zidurilor într-un rug, ca să moară liberă. 

— Ştiu asta, spuse Jaime. Este ceea ce mi-ai povestit. 

— Da. Dar încă nu ştii tot. 

Tonul folosit de Karen îl alarmă. 

— Mai e şi altceva? 

Jaime se simţea acum neliniştit. 

— Da. L-am putut recunoaşte pe soţul meu din acea vreme. 
Karen făcu o pauză. Şi el m-a recunoscut pe mine. Tu ştii cine 
este. 

De parcă ar fi fost vorba de un fulger, o certitudine fatală 
lumină mintea lui Jaime. 

— Kevin! 

— Da. 

* 

Dupá revelatia despre Kevin, sá lucreze restul zilei de 
sambátá la Montségur a devenit o torturá pentru Jaime. Era 
insuportabil să vadă chipul si gesturile de bărbat iubit de femei 
ale rivalului său. Să-l vadă permanent pe acel bărbat frumos, 
cunoscând acum rolul acestuia în povestea din trecut, îl făcea să 
se îndoiască şi mai mult de şansele lui de a o reţine pe Karen; în 
consecinţă, iubirea lui pentru ea căpăta o intensitate disperată 
pe care o poate produce doar sentimentul anticipat de pierdere. 


Spre consolarea sa, observă că nici Kevin nu oferea o 
înfăţişare mai fericită decât a lui; lucra liniştit, era taciturn şi 
părea să suporte mai prost decât el convietuirea forţată din 
salonul cel mare de la Montségur. 

Karen se arătă discretă în prezenţa celorlalţi, dar singuri în 
bucătărie sau în grădină, îi confirma lui Jaime că dragostea ei 
era doar pentru el, pentru nimeni altcineva. Jaime simţea atunci 
o plăcere nesfârşită, care dura exact până când îi revedea 
chipul lui Kevin. 


DUMINICA 

Au hotărât să destindă puţin tensiunea, care creştea pe 
măsură ce se apropia ziua de luni. Atunci, totul va fi gata şi 
Jaime va trebui să găsească maniera de a avea acces la Davis 
fără să atragă atenţia nimănui din sectă. Nu era uşor, dar era 
sigur că va reuşi. 

De dimineaţă au luat-o pe Jenny, fiica lui Jaime, şi au fost toţi 
trei să navigheze, pentru ca apoi să ia masa într-unul din 
restaurantele marinăreşti din Newport. 

Karen şi Jenny s-au împăcat bine; dimineaţa a fost minunată. 
După-amiază, după ce au lăsat-o pe fetiţă la mama ei, s-au 
îndreptat spre Montségur, unde pe Jaime îl aştepta o surpriză. 

— Bună ziua, Berenguer, mă bucur să vă văd. 

Acolo era Andrew Andersen, preşedintele Departamentului 
Juridic al corporației. 

Odată depăşită uimirea iniţială, Jaime îl salută, gândindu-se 
iute: Bineînţeles! Una din piesele care lipseau din puzzle. 
Andersen era credincios catar şi poate cel mai mare responsabil 
şi creierul urzelii care îi va face să cadă pe Păzitori, lăsând cale 
liberă catarilor. Jaime intuise existenţa unui catar cu multă 
putere în firmă; de asta a fost concediat Douglas, în ciuda 
sprijinului altor înalţi conducători din secta acestuia. Cineva, 
probabil Andersen care era pe poziţia potrivită, l-a influenţat pe 
Davis, ca să contracareze presiunea politică a Păzitorilor. Tot el 
trebuie să fi fost cel care a avertizat-o pe Karen despre 
asasinarea Lindei, dat fiind că, în calitatea lui de şef juridic al 
companiei, ar fi fost primul pe care poliţia l-ar fi anunţat. 

Jaime observă curios aspectul spilcuit de sportiv nautic al lui 
Andersen. Aşadar, ăsta e marele şef catar sub acoperire. Cel 
care, ascuns, trăgea sforile. Surprinzător. 


— Avem întâlnire cu Davis mâine la nouă; i-am promis 
bătrânului informaţii foarte importante, anunţă Andersen pe un 
ton hotărât. Dispunem de câteva ore ca să repetăm 
prezentarea. 

— Foarte bine, să repetám, spuse Jaime. 

Se simţea încurajat; preşedintele Departamentului Juridic era 
un aliat formidabil, iar accesul la Davis era deja rezolvat. 

— Sunteţi în continuare hotărât să mergeţi înainte? întrebă 
Andersen privindu-l cu suspiciune. Indrázniti? 

— Fără doar şi poate, răspunse Jaime cu o linişte aparentă, 
dar atrase atenţia că orele înainte de începutul bătăliei finale 
erau numărate. 

În noaptea aceea, îşi va veghea din nou armele înaintea 
judecății lui Dumnezeu. 


LUNI 

Secretara nu ajunsese încă şi Jaime intră în birou fără să bată 
la uşă. Andersen era în picioare, privind de la fereastră ceata de 
afară. 

— Pregătit? întrebă fără alte preambuluri văzându-l pe Jaime. 

Părea că se grăbeşte. 

— Da. 

— Atunci, să o pornim şi baftă! 

Au aşteptat la lifturi un timp interminabil, observați de 
paznicul de securitate. White obişnuia să ajungă devreme 
dimineaţa şi avea biroul foarte aproape; ar fi foarte neplăcut să 
se întâlnească cu el. Jaime nu avea de gând să-i dea nicio 
explicaţie, iar şeful său ar intra în alertă. 

Ascensorul veni gol, Andersen îşi lipi cardul de senzor şi, când 
apăru semnalul verde, apăsă butonul pentru etajul treizeci şi 
doi. 

Au ajuns în câteva secunde şi Jaime a ştiut că nu mai putea 
face cale întoarsă. Nu i-a păsat. Nu avea nicio intenţie să dea 
înapoi, zarurile fuseseră aruncate. 

* 

Gutierres, într-un costum impecabil si cu o expresie gravă, îi 
aştepta în zona de primire. 3 

— Bună dimineaţa, domnule Andersen. Il salută, dându-i 
mâna. Bună dimineaţa, domnule Berenguer, îi spuse lui Jaime, 
repetând gestul. Îmi permiteti să văd servieta, vă rog? 

Doar atunci şi-a dat seama Jaime de forţa cu care tinuse tot 
timpul strânsă acea mapă. Acolo erau informaţiile în stare pură, 
dovezile pentru care Linda plătise cu viaţa şi pentru care fusese 
ucis credinciosul catar. Fără îndoială, Păzitorii ar fi dispuşi să 


comită şi mai multe crime, numai ca servieta aceea să nu 
ajungă la destinaţie. 

— Poftiti, vă rog, spuse Gutierres arătându-le printr-un gest 
direcţia uşii, e un detector de metale ca la aeroport. 

Odată îndeplinite formalitátile de securitate, Gutierres îi 
conduse în sala de conferinţe situată în aripa nordică a 
edificiului. O masă luxoasă de lemn de acaju şi scaunele 
asortate erau singurele mobile din încăpere, care ar fi părut 
austeră dacă nu ar fi fost tablourile care împodobeau pereţii: 
Picasso, Matisse, Van Gogh, Miro, Gauguin şi încă unul pe care 
nu l-a putut identifica. 

Lui Jaime îi era greu să-şi stăpânească nerăbdarea şi, după 
câteva minute de aşteptare în tăcere, hotărî să se ridice ca sá 
privească pe fereastră. Dar în ziua aceea ploioasă şi întunecată 
de luni, chiar şi de pe domeniile lui Davis lumea părea mică şi 
cenuşie. 

* 

— Bună dimineaţa, domnilor, spuse Davis cu o voce hotărâtă 
şi, fără sá dea mâna cu vizitatorii săi, se asezá în faţa lor. 

Toţi au salutat politicos. Gutierres s-a instalat alături de el, 
deschizând o agendă. Davis nu avea nicio hârtie. 

— Andrew, ar fi mai bine să merite deranjul. Ştii că nu-mi 
place să pierd timpul. 

Ochii bătrânului se vedeau stinşi, fără strălucire; avea o 
înfăţişare obosită. 

— Ştii că îţi respect timpul, dar această problemă reclamă 
atenţia ta personală. Îl cunoşti pe domnul Berenguer? 

— Da; e subalternul lui White, adevărat? 

— Aşa este. 

— Andrew, asta nu-mi place. Dacă o să vorbim despre 
Departamentul de Audit, White trebuie să fie aici ca să audă, să- 
şi spună versiunea şi, dacă e nevoie, să se apere. Nu vreau 
intrigi, şi nici jocuri politice. O ştii prea bine. Gus, anunţă-l pe 
White! Acum bătrânul vorbea energic şi cu autoritate. 

Jaime uită repede statura pipernicită a bărbatului şi aspectul 
lui de bătrân. Era Davis, legenda; omul de fier care conducea cel 
mai puternic conglomerat de firme de comunicare din lume. 


— Aşteaptă un moment, David, îl opri Andersen calm. Ascultă 
mai întâi despre ce e vorba. Dacă am cerut o întrevedere 
urgentă este pentru că problema e vitală şi trebuie să o auzi 
fără White. Acum, ascultă. Apoi îi vei putea confrunta pe 
Berenguer şi pe White ca să-ţi lămurească ceea ce nu vei 
înţelege. 

— De acord, spuse Davis după o pauză în care părea să fi 
cântărit spusele lui Andersen. Daţi-i drumul, Berenguer. 

— Domnule Davis. Jaime începu să vorbească cu o voce 
liniştită, dar fermă. Există un grup foarte puternic care lucrează 
în secret ca să controleze această corporație. 

— Sper să aveţi mai multe noutăţi, Berenguer, i-o reteză 
Davis, schiţând un zâmbet sarcastic. Cunosc mai multe grupuri 
puternice care încearcă de multă vreme să ne controleze. lar 
jocul meu favorit este să-i împiedic să reuşească. 

— Acest grup este foarte bine plasat în corporație şi unii 
dintre afiliaţi ocupă posturi de mare responsabilitate în această 
afacere. A 

— Nici asta nu e o noutate. Davis continua să fie tăios. Imi 
veţi povesti ceva ce nu ştiu? 

— Este vorba de o sectă religioasă. Jaime simțea presiunea lui 
Davis, dar era pregătit să nu lase să se vadă. Au de gând să se 
folosească de corporație ca să-şi extindă doctrina 
fundamentalistă şi intolerantă. Făcu o nouă pauză, constatând 
că Davis şi Gutierres ascultau acum cu atenţie. Asasinarea 
domnului Kurth şi persoana pe care o veţi desemna ca succesor 
al acestuia la studiourile Eagle sunt cheia strategiei lor, iar 
candidatul sectei cred că are cele mai multe şanse de a ocupa 
postul. Dacă aceşti oameni ar reuşi să controleze presedintiile- 
cheie, nu vor avea decât să scape de dumneavoastră ca să 
controleze corporatia. 

— Vreti să spuneţi că Cochrane, vicepreşedintele studiourilor 
Eagle, face parte din această sectă? 

Acum, lui Davis îi străluceau ochii şi orice urmă de oboseală îi 
dispăruse de pe faţă. 

Jaime şovăi să răspundă la întrebarea care implica o acuzaţie 
directă. Îl privi pe Andersen şi acesta nu spuse nimic, dar făcu 
un gest afirmativ din cap. 


— Credem că există această posibilitate. 

— Credeţi, spuneţi? Davis ridică glasul. Veniti să-mi spuneţi că 
bănuiţi implicarea unuia dintre funcţionarii de cel mai înalt rang 
din această corporație în asasinarea lui Steve Kurth, şi că doar 
credeţi? Veţi fi având dovezi, sper. 

— Nu acuz pe nimeni; încă. Cel puţin, nu de asasinat. 
Permiteti-mi sá vă expun ceea ce ştiu, vom vedea apoi ce pot 
dovedi. 

Bătrânul nu răspunse, dar îl privea cu ochii lui negri scoțând 
sclipiri de oţel. Jaime se simţea de parcă ar fi depăşit un prim 
obstacol. Lângă el, Gutierres îl privea inexpresiv; nu făcea nimic 
ca să-l intimideze, doar înfăţişarea lui o amintea pe cea a unui 
războinic primitiv care aşteaptă cel mai mic gest al şefului său 
ca să sară peste masă, să-i smulgă inima prăzii sale şi să i-o 
ofere acestuia, ca unui zeu. 

Constatând tăcerea, Jaime continuă. 

— Obiectivul sectei, cum am spus, este controlul corporației 
şi... 

— La ce sectă vă referiti? La catari? vru să ştie bătrânul. 

Jaime simţi întrebarea lovindu-l ca o palmă peste faţă. Ce ştia 
Davis despre catari? 

— Nu. Vorbesc despre Păzitorii Templului. Sunt o ramură 
fundamentalistă a unei religii bine cunoscute şi stabilite în 
această ţară. Timp de ani de zile au sustras mari sume de bani 
din corporație, încărcând costurile de producţie ale unui mare 
număr de filme şi de seriale de televiziune. Fonduri pe care apoi 
le investesc în cumpărarea de acţiuni ale societăţii. 

— Ne-au furat? Acum, expresia lui Davis era de o neîncredere 
scandalizată. Cum au putut scăpa de sistemele noastre de 
control? 

— Printr-un acord prealabil între cadrele de conducere din 
Departamentul de Audit şi cadrele de conducere responsabile 
de contractarea achiziţiilor. Secta şi afiliatii ei posedă o întreagă 
reţea de companii diverse care furnizează materiale şi servicii 
pentru producţia de filme. 


Şi Jaime a expus amănuntele. 
x 


— Problema este gravă, iar dumneavoastră sunteţi auditor, 
afirmă Davis cu duritate la capătul explicatiei. Ştiţi că trebuie sá 
dovediti cele spuse. Vreau acum dovezile! 

Jaime aşeză calm servieta pe masă şi, savurând momentul, 
începu să întindă dosare. 

— Aceasta este lista filmelor si telefilmelor la care am 
detectat fraude, spuse el înmânându-i lui Davis documentul 
peste masă. Aşteptă câteva clipe ca bătrânul, cu o faţă 
inexpresivă, să parcurgă lista. Fără să spună o vorbă, Davis îi 
trecu documentul lui Gutierres. Aceasta este lista companiilor 
care, după cum am constatat, participă la contracte 
frauduloase. Sunt peste cincizeci, dar proprietarii lor, indicaţi 
alături de numele companiei, sunt mereu aceiaşi. Cincisprezece 
indivizi, interpuşi ai sectei. 

Şi continuă astfel descriind funcţionarea complotului. La 
urmă, lăsând hârtiile pe masă, Davis rămase privindu-l pe Jaime; 
ochii aceia de bătrân obosit de la începutul întrevederii scoteau 
acum flăcări. 

— Aveţi vreo bănuială sau vreun indiciu că preşedintele 
Departamentului Financiar ar fi implicat în acest complot? 
întrebă el. 

— Nu; nu am. 

— Bine. Atunci, el se va ocupa să verifice aceste date, care, 
într-adevăr, sugerează existenţa unei mari fraude. Problema 
este foarte gravă, iar dumneavoastră insinuati că asasinarea lui 
Kurth face parte din acest complot şi implică înalte cadre de 
conducere. Vreau să cunosc care este teoria dumneavoastră. 
Vreau să ştiu cum aţi obţinut atât informaţiile, cât şi 
documentele care nu ţin de aria dumneavoastră de 
responsabilitate. 

— Vă amintiţi probabil de Linda Americo. 

— Da, mi-o amintesc. E tânăra care a fost asasinată la Miami 
de o bandă de sadici. 

— Erau mult mai mult decât o bandă de sadici. Linda a fost 
amanta lui Daniel Douglas, fostul meu coleg responsabil cu 
Auditul Productiei. Era, de asemenea, subalterna lui. El a 
introdus-o în secta Păzitorilor. 


Jaime a explicat amănunţit, dar fără a pomeni numele lui 
Karen, cum obținea Linda informaţiile şi cum i le transmitea 
prietenei sale. 

* 

— Care e interesul dumneavoastră în toată povestea, 
Berenguer? întrebă Davis la sfârşitul relatării. În cazul că ar 
exista, secta ar putea lua măsuri de represalii împotriva 
dumneavoastră şi a prietenei dumneavoastră. De ce riscati? 
Care e câştigul dumneavoastră? Sunteţi un justitiar singuratic 
care are pretenţia să o răzbune pe Linda? Sau vreţi să scápati 
de White şi să rámáneti cu postul lui de preşedinte? 

Jaime detectá malitiozitate în ultima întrebare a bătrânului. 

— Domnule Davis, sunt auditor şi am descoperit o fraudă 
împotriva firmei pentru care am muncit timp de mulţi ani. 
Obligatia mea este să o anchetez şi să o denunt. Ce e ciudat în 
asta? 

— Da, fireste. Fireste. Este obligatia dumneavoastrá, ráspunse 
Davis cu o strámbáturá care dorea să fie începutul unui zâmbet. 
Dar nu este munca dumneavoastră obişnuită şi vă asumaţi nişte 
riscuri personale. 

— Bine. Admit că aş fi încântat dacă s-ar face dreptate cu 
asasinii Lindei. Făcu o pauză şi vorbi rar. Şi că n-aş refuza o 
avansare. 

— Nu vă grăbiţi prea tare! i-o retezá Davis cu un zâmbet mai 
reuşit decât cel anterior. Era evident că i-a plăcut răspunsul; era 
limbajul pe care-l înţelegea bătrânul şi cu care era obişnuit. 
Acum, gata cu problema asta. Vreau să vă văd la trei după- 
amiază. Şi pe tine, Andrew. 

Davis se ridică şi, urmat de Gutierres, ieşi din încăpere, fără 
să salute. 

— Ce mai faci, străinule? îl ironiză Laura când îl văzu. Am 
crezut că te-a sechestrat vreo englezoaică. 
— Sunt bine, şi tu? răspunse Jaime intrând în biroul lui. 


Laura îl urmă înăuntru. 

— Ai o listă lungă cu telefoane la care să răspunzi şi nu ţi-ai 
citit mesajele din poşta electronică. 

— Da. Ştiu. Am fost foarte ocupat. 

— Ei bine, şeful tău nu încetează să întrebe de tine. Vrea să-l 
suni imediat. 

— l-am spus deja că o rudă a avut un accident. Jaime nu se 
mai ascundea, arătându-şi disprețul pe care îl simţea faţă de 
White. Nu-i ajunge? 

— După cum se vede, nu. A telefonat de nenumărate ori 
întrebând unde eşti. Mai bine îl suni. 

— Nu-ţi face griji, Laura. O să-l văd foarte curând. 

Jaime era sigur că Davis îi va confrunta în reuniunea de după- 
amiază. 

Laura citi lista cu apelurile primite în timpul absenței sale, 
rezumă corespondenţa ce aştepta răspuns şi alte chestiuni mai 
puţin urgente. Dar pentru Jaime nimic nu era mai urgent sau 
mai important decât ceea ce se va întâmpla după-amiază. 

— Te văd absent, şefu'. Eşti sigur că totul merge bine? Te pot 
ajuta cu ceva? 

— Nu, îţi mulţumesc, Laura. Pentru moment, totul este bine. 

— N-o fi într-adevăr o problemă amoroasă? Englezoaica? 

Laura îl privea strengáreste, ridicându-şi buza de sus. 

— Mă rog. Poate că e ceva în genul ăsta şi alte lucruri. Dar nu 
mă întreba acum. O să-ţi povestesc. Trebuie să plec. 

— Să pleci, Jaime? White o să fie furios dacă află că ai plecat 
fără să vorbeşti cu el. 

— Atunci, nu-i spune că am venit. 

— Şi dacă mă întreabă? Doar nu vrei să mint! 

— Ba da, minte-l. Pe curând! 

* 

Jaime ieşi imediat din clădire; conduse maşina până la 
Ricardo's ca să mănânce o pizza împărţită cu Karen şi Ricardo şi 
să le povestească cele întâmplate. Apoi, se întoarse direct în 
sala de conferinţe unde fusese de dimineaţă şi trebui să suporte 
o jumătate de oră de întârziere, o aşteptare interminabilă, 
înainte să înceapă reuniunea. 

— Mostra de informaţii pe care am verificat-o este corectă. 
Davis vorbea serios, calm. Este un caz foarte grav de fraudă. 
Dumneavoastră aţi spus că e mult mai mult. Că e vorba de un 
complot orchestrat de o sectă şi că asasinii lui Steven şi ai 
Lindei fac parte din urzeala în care sunt implicate cadre de 
conducere de rang înalt din corporație. Reafirmati cele spuse? 

— Da, dar nu am dovezi directe împotriva acelor cadre de 
conducere în ceea ce priveşte asasinatele. 

— Cu toate acestea, ne veţi da toate numele, nu-i aşa? 
interveni Gutierres. 

— Nu. Nu voi da numele celor despre care nu am dovezi 
demne de încredere; nu vreau acţiuni în justiţie pentru calomnii. 

— Ce aveţi de spus despre şeful dumneavoastră, Charles 
White? continuă Gutierres. 

— Implicarea lui în fraudă este evidentă, iar dovezile sunt pe 
masă. 

— Bine. Să nu mai pierdem timpul. Să intre White, spuse 
Davis. Gutierres ieşi şi intră după puţin timp cu White, căruia îi 
făcu semn să se aşeze la unul din capetele mesei. 

White, palid, îi privea tăcut pe cei prezenţi cu ochii lui albaştri 
spălăciţi, inexpresivi pe fondul întunecat al cearcánelor, şi care 
acum păreau morţi, opaci. Când îl văzu pe Jaime, nu spuse 
nimic. 

— Charles, începu Davis, Berenguer a prezentat nişte 
documente care dovedesc o fraudă la studiourile Eagle prin care 
mi-au fost furate milioane de dolari. Daniel Douglas, directorul 
tău de audit, pe care l-am concediat pentru hărţuire sexuală, 
este implicat, iar Linda Americo, fata care l-a denunţat, a fost 
asasinată la Miami când strângea dovezile. Totul indică 
implicarea ta în furt, fie în mod direct, fie acoperindu-l. Vreau să 
aud versiunea ta. 

— În viaţa mea nu am participat la vreo fraudă, răspunse 
White, aparent liniştit. Vor să te inducă în eroare. Linda, ca şi 
Berenguer, aparţinea unei secte a catarilor. Alţi angajaţi, cum 
sunt Karen Jansen şi şeful ei, aici prezent, Andersen, sunt şi ei 


catari. Vor să preia controlul asupra acestei companii. Vor să mă 
înfunde cu calomnii şi vor ca Berenguer să fie avansat, pentru 
ca astfel să câştige un control şi mai mare asupra corporației. 
Omul ăsta, îl indică pe Jaime cu degetul arătător, a dispărut zile 
întregi, presupun ca să pregătească acest fals. Dacă aici eo 
victimă a unui complot, aceea sunt eu. Intreabă-l pe Berenguer 
şi să nege, dacă îndrăzneşte, că aparţine sectei catarilor. 

— Este o apărare absurdă, afirmă Jaime, simțind că acum 
toate privirile se întorceau spre el. Neregulile s-au întâmplat în 
producţie, unde eu n-am nici responsabilitate, nici acces. Dacă 
eu aş fi participat la complot, acesta ar afecta compartimentul 
de distribuţie. 

— Erai în cârdăşie cu Linda, răspunse iute White, ridicând 
glasul. Ea avea acces la producţie şi te avea drept maestru. Voi 
aţi organizat frauda şi acum mă acuzaţi pe mine, ăsta e 
complotul. Răspunde! Era Linda catará? Tu eşti? Răspunde: da 
sau nu?! 

— Ce prostie! răspunse Jaime, reuşind să-şi păstreze calmul în 
ciuda atacului. Linda a fost asasinată pentru că investiga frauda, 
iar dovezile pe care le-a obţinut sunt concludente: te implică pe 
tine şi pe cei din secta ta a Păzitorilor Templului. Nu fi ridicol 
apărându-te cu atâta înverşunare. Am încheiat discuţia. 

— Nu vrea să răspundă, spuse White privindu-l pe Davis. 
Aparține unei secte care caută să controleze corporatia, apoi îl 
privi pe Jaime. Răspunde odată! Spune, dacă îndrăzneşti, că nu 
faci parte din secta succesoare a acelor catari care au fost arşi 
ca eretici în Evul Mediu. Recunoaste-o! 

— Nu ne aflăm în Europa Evului Mediu, ci în Statele Unite ale 
Americii şi în secolul al XXI-lea. N-am de ce să răspund la 
această întrebare şi nu o voi face. 

— Intelegi, David? Are multe de ascuns. Şi întorcându-se spre 
Jaime, adăugă: Ai pregătit totul în zilele astea când n-ai venit la 
birou, e adevărat? 

Jaime îi aruncă o privire lui Davis, care observa confruntarea 
cu ochi scăpărători. Nu se aştepta nici la un contraatac atât de 
energic, nici la aplombul arătat de White, dar când se pregătea 
să-i răspundă, Davis i-o reteză cu o voce puternică: 


— Ajunge cu porcăria asta, Charles. Ai ajuns târziu; Andersen 
mi-a povestit tot, iar Berenguer a adus dovezile: tu şi ai tăi 
sunteţi vinovaţi de furt, de tăinuire şi cu siguranţă de asasinat. 
Nu mă interesează religia celor care lucrează cu mine; catari, 
evrei, budişti sau catolici, atât timp cât nu se asociază ca să 
comită delicte, au dreptul să se adune între ei când doresc. 

Jaime îl privi uşurat pe Andersen; se temuse că se va fofila, 
lăsându-l pe el singur să dea socoteală şi să-şi asume riscurile şi 
consecinţele. Acum înţelegea că, după şedinţa de dimineaţă, 
acesta vorbise între patru ochi cu Davis, povestindu-i îndeajuns 
despre catari ca să prevină genul de atac pe care White îi 
încerca în disperare de cauză. 

— Dar David... báigui White, simțind că toate privirile, care 
acum convergeau spre el, deveniseră ostile. 

— Dar nimic, ticălos afurisit, îl întrerupse Davis, care aştepta 
ca White să deschidă gura ca să i-o reteze, cu gestul sadic al 
felinei care se joacă cu prada sa lipsită de apărare, aşteptând 
următoarea mişcare ca să-i tragă următoarea labă. M-ai trădat, 
pui de cátea. M-ai furat. Şi l-aţi ucis pe cel mai bun prieten al 
meu. 

Davis rămase tăcut. 

— Te-au înşelat. Ochii lui White erau holbati. Vor sá má 
înfunde. Trebuie să-mi dai şansa să mă apăr... 

— Să te aperi! strigă Davis. lată aici dovezile! Apără-te, dacă 
poţi! 

Şi azvârli pe masă dosarele, numind cazurile cele mai 
importante de fraudă şi companiile implicate. 

— Dacă a fost vreo fraudă, eu n-am de-a face cu ea. 

Bărbatul vorbea deja fără convingere. 

— Este imposibil ca toate astea să se fi întâmplat fără ca tu să 
o fi ştiut. Complet imposibil! Acum, bătrânul îşi cobori glasul 
până la o şoaptă. Tu mă iei drept prost, iar eu privesc către un 
mort. Îţi adulmec deja mirosul de cadavru. 

Jaime putu să vadă cum şeful său, fără să se poată stăpâni, 
arunca o privire temătoare, ca de la victimă la călău, spre 
Gutierres, care îl privea cu o faţă impasibilă. 

— Te rog, David. Gresesti. 


Cu ochii umezi, tremurând, White îşi pierduse dintr-odată 
siguranţa, părea cuprins de panică, pe punctul de a se prăbuşi. 
Privirea lui, în jos, nu-i rezista lui Davis şi se pierdea într-un 
punct al mesei. 

Jaime, care îl văzuse întotdeauna rece şi sigur pe sine, era 
descumpănit, surprins. Auzise poveşti despre cât de dur putea fi 
Davis, dar nu avusese niciodată ocazia să fie de faţă: bătrânul 
îşi arăta dinţii şi ochii îi străluceau cu o veselie sinistră. Deodată, 
lui Jaime i se páru un monstru amenintátor de demult, ieşit 
dintr-un trecut cu opt secole în urmă. 

— Nu greşesc, nemernicule, nu greşesc. Dar voi fi generos: îţi 
propun o înţelegere ca să-ţi salvezi pielea. 

White îşi ridică ochii spáláciti şi îl privi pe Davis plin de 
speranţă. 

— Dacă îmi povesteşti toate amănuntele conspirației şi îmi dai 
numele angajaţilor mei necredincioşi, indicând nivelul lor de 
responsabilitate, vei merge la închisoare, dar măcar îţi vei salva 
pielea. 

— Nu pot, spuse White, cu o voce slabă, după câteva clipe. 

Jaime ştia că nu va putea să denunțe secta. Davis nu ierta, 
dar nici Păzitorii. 

— Ba da, poţi. Instinctul de negociator al lui Davis ieşea la 
suprafaţă. Dacă informaţia este corectă şi de calitate, poate îţi 
fac rost de un bilet de voiaj în străinătate; vei scăpa de poliţie şi 
de propriii tăi prieteni. 

White nu răspunse. Capul îi era aplecat şi făcea uşoare 
mişcări de negatie. 

— Bine. Ai douăzeci si patru de ore sá te gândeşti, îi spuse 
bătrânul după un timp. Vreau să te văd aici mâine la patru şi 
jumătate. Du-te acasă şi nu ieşi de acolo până nu venim după 
tine. Lasă cheile, cardurile şi codurile. Nu trece pe la biroul tău, 
nici să nu iei maşina companiei. În mod evident, eşti concediat. 
Gus. Gutierres se ridică. Du-l afară şi doi dintre oamenii tăi să-l 
conducă acasă. Davis i se adresă din nou lui White, care se 
ridica în picioare. Te vreau mâine aici cu toate informaţiile. 
Acum, piei din ochii mei. 

— David, îi spuse Andersen după ce ieşiră, cred că cel mai 
prudent ar fi să-l predai acum la poliţie. Am evita complicațiile. 


— Da, dar n-am avea niciodată lista tuturor celor implicaţi în 
povestea asta. Vreau să ştiu cine sunt. Nu, Andrew; o vom face 
cum spun eu. 

— Riscám să fugă, să inventeze ceva nou, să ia legătura cu 
oamenii lui, interveni Jaime, căruia nu-i făcea nicio plăcere să 
ştie că White umbla liber pe aproape. 

— Nu vă faceţi griji, Berenguer. Davis zâmbi, arátándu-si 
amenintátor dinţii. Nu va putea scăpa. Nu va îndrăzni nici măcar 
să iasă din casă. 

— Bine, răspunse Jaime imaginându-şi ce ar putea implica 
acest fapt. 

— Acum să vorbim de dumneavoastră! continuă Davis. Am 
aici fişa ultimei evaluări pe care v-a făcut-o White. Este într- 
adevăr bună. Am hotărât ca dumneavoastră să-i ocupați imediat 
postul. Pentru moment, nu va fi niciun anunţ oficial şi prioritatea 
dumneavoastră va fi să obţineţi toate informaţiile cu putinţă 
despre complot. Puneti-vá pe treabă chiar acum. Cooper şi cei 
de la Finanţe vă vor ajuta cu tot ce aţi avea nevoie. 
Dumneavoastră şi Andersen vă veţi coordona cu inspectorul 
Ramsey; povestiţi-i ceea ce ştiţi că l-ar putea ajuta în 
anchetarea asasinării lui Steve. Sunt sigur că Beck, agentul 
special al FBI, va veni să vă vadă de îndată ce va afla toată 
povestea. Tratati-l politicos, dar nu-i daţi multe amănunte. 
Washingtonul află imediat tot ce ştie acesta şi nu vreau ca 
Washingtonul să aibă prea multe informaţii. 

Davis se ridică, îndreptându-se spre uşă, fără să aştepte 
răspunsul lui Jaime la numirea sa. 

Jaime se gândi iute. Acel final era mult mai bun decât îşi 
putuse el imagina. Bătălia fusese câştigată! Simti gustul dulce al 
victoriei. Dar îl năpădeau nenumărate gânduri. 

— Domnule Davis. 

— Poftim? 

Davis era deja în uşă şi se întoarse. 

— Vreau să o păstrez pe secretara mea. 

Davis îl privi de parcă ar fi spus o mare prostie. 

— Berenguer, în noua dumneavoastră poziţie trebuie să 
învăţaţi sá nu mă deranjati cu amănunte prostesti. Discutati 
acest lucru cu Andrew Andersen. 


Şi ieşi. Jaime rămase privind spatele lui Davis, în vreme ce 
Andersen şi Cooper îi întindeau mâna, felicitându-l. Bătrân, 
împuţinat la trup şi ţinându-se cu disperare de putere, ca un 
heroinoman de drog, se gândi el. Deodată, ceva îi deveni 
evident. 

— Dar eu te cunosc, şopti printre dinţi. De foarte, foarte multă 
vreme. 

— Super! Am câştigat! Bucuria lui Ricardo se transmitea 
perfect de-a lungul liniei telefonice şi Jaime se gândi că de 
secole îi datorează o victorie. În noaptea asta, o să sărbătorim în 
stil mare; o să-i cer lui Karen să invite câţiva din catarii ăia 
fluşturatici la o petrecere. 

— De acord, Ricardo, dar nu până târziu. Nu vreau să încep 
noua mea slujbă cu stângul. 

— Felicitări, don Jaime. Vocea lui Karen suna călduros şi în 
spaniolă. Te iubesc. 

— Şi eu pe tine. Foarte mult, răspunse Jaime, uimit, în 
engleză. Nu ştiam că vorbeşti spaniola. Unde ai învăţat-o? 

— Cu Ricardo, aşteptând să suni. 

— Îţi mulţumesc pentru atenţie, dar nu te încrede în Ricardo 
ca maestru. Dacă vrei să cunoşti limba mea maternă, mai bine 
te învăţ eu personal. 

Karen râse. 


— Glumeşti! exclamă Laura. 

— Nu. Tocmai s-a întâmplat acum câteva minute, acolo, sus în 
Olimpul unde locuieşte Davis. 

— Ce ticălos, White ăla! Biata Linda! 

— Pentru moment, păstrează secretul ca pe o confidentá 
făcută unei secretare. OK? Nu avem încă dovezi care să-l pună 
în legătură pe White cu asasinatul. 

— Dar măcar pot să povestesc despre avansarea ta? 


— Despre mine, da, deşi nu e încă oficial. Şi despre tine, de 
asemenea. Vii cu mine. 

— Cu adevărat? 

— Absolut. Tu şi cu mine suntem o echipă. 

— Nemaipomenit, şefu'! Îţi mulţumesc pentru promovare! 
strigă Laura, luându-l de gât şi dându-i câte un sărut pe fiecare 
obraz. Al treilea, luându-l prin surprindere pe Jaime, a fost unul 
lung, pe buze. Apoi se depărtă de el privindu-l cu un zâmbet 
ştrengăresc. Bine, acum să vorbim despre lucruri serioase. Mai 
multă responsabilitate, mai multi bani. Cu cât îmi máresti 
salariul? 

— Te pomenesti că oi fi vreo materialistá! îi reproşă Jaime 
încruntându-şi sprâncenele, zâmbitor. O să ai noroc dacă n-o să 
te denunt pentru hărţuire sexuală. 

— Ce mai puritan! Laura, cu mâinile în şold, îl privi sfidátoare. 
Dacă nu ţi-a plăcut sărutul, mi-l dai înapoi şi ne-am împăcat. 

Glumeau des amândoi, dar el nu percepuse niciodată acea 
provocare; exista o atracţie între ei. Simti un fior observând, 
deodată, feminitatea ei manifestându-se în felul acela. 

Dar acum el o iubea la nebunie pe Karen şi reacţia secretarei 
lui îl intimida. Ce s-ar fi întâmplat dacă ea s-ar fi exprimat astfel 
înainte ca el să o cunoască pe Karen? Alungă acest gând, nu era 
momentul să facă poeme de ficţiune. Hotărî sá dezactiveze 
tensiunea într-un mod elegant. 

— A fost un sărut minunat. Îl păstrez pentru totdeauna. Apoi 
schimbă tonul. În seara asta, logodnica mea şi cu mine 
sărbătorim avansarea mea, cu nişte prieteni. Mi-ar face plăcere 
să vii. 

— Îţi mulţumesc. Nu ştiu dacă o să pot, am o întâlnire, 
răspunse Laura după o lungă pauză, ezitând, surprinsă de 
dezváluirea „logodnicei”. Momentul magic se risipise. Iti confirm 
mai tárziu dacá vin, adáugá ea cu o privire tristá. 

Ricardo comandase ceviche”, floricele, grisine, turte de 
porumb, salată de aguacate”? cu chips de porumb, nişte enorme 
salate multicolore si ardei verde în sos. 

— Cea mai bună tortilla” din California! declară el mândru, în 
vreme ce organiza în spatele barului distribuirea sticlelor de 
bere şi a cocktailurilor margarita. 

* 

— Kevin vá felicită, îl anunţă Dubois pe Jaime. A spus că veţi 
înţelege că nu vine, că vă veţi bucura mai mult de petrecere 
fără el. 

— Înţeleg perfect, Dubois; transmiteţi-i mulţumiri când îl 
vedeţi. Sper să găsească o fată care să-l facă fericit. „Şi să fie 
înainte de şase luni”, se gândi el. 

— Kevin predă de ani de zile la UCLA, arată bine şi e 
charismatic. Nu duce lipsă de femei, vă asigur. Dar se pare că 
preferinţele lui au mers spre Karen. 

— Atunci, a avut ghinion! se lamentă Jaime. 

— Nu vá plángeti. El a văzut-o primul. Dar, vedeţi, cel care 
decide este destinul. Şi acum câştigaţi dumneavoastră. 

— Frumoasă consolare! Eu am nevoie de Karen pentru 
totdeauna. 

— „Totdeauna” este o perioadă foarte lungă. Bătrânul îl 
cerceta cu una din privirile lui adânci. Viitorul nu există decât în 
mintea dumneavoastră şi este posibil ca viitorul pe care îl 
imaginati să fie fals. Singurul lucru real este azi. Bucurati-vá de 
el. 

Jaime îi aruncă o privire fioroasă; pustnicul începea să-l 
enerveze. Hotări să schimbe vorba. 

— Azi am simţit ceva ciudat la David Davis. 

— Ce aţi simţit? 

— Că l-am cunoscut în viaţa mea din secolul al XIII-lea. 


75 Sau cebiche, fel de mâncare tipic peruană, preparată din peşte crud 
sau fructe de mare crude, în suc de lămâie, ceapă, usturoi şi sare 
(n.tr.) 

76 Altă denumire a fructului avocado (n.tr.) 

17 Fel de mâncare tipic spaniolă făcută din ouă bătute şi prăjite 
împreună cu alte alimente, de exemplu cartofi, ceapă, şuncă etc., 
răsturnată apoi ca o clátitá şi prăjită şi pe cealaltă parte (n.tr.) 


— Cine era? 

— Cineva, tot foarte puternic. 

— Încerc să-mi amintesc imaginea şi mişcările lui din 
fotografii şi filme documentare. Dubois închise ochii şi, după un 
timp, începu să vorbească, fără să-i deschidă. Nu o fi cumva... 
Ar fi ridicol, dar el trebuie să fie... 

— Cine, Dubois? Spuneti-mi! 

— Simon de Monfort. Seful cruciatilor. 

— El sá fie? Atunci, am dreptate! 

— Uimitor. Dar are sens; continuă să aibă ambiţii de putere. 

— Cum poate fi el? Davis este evreu. 

— Şi ce are a face? Sufletul caută în noile vieţi căile care să-l 
ajute să se perfecţioneze. Să fii evreu şi tolerant cu ceilalţi e la 
fel de bine ca să fii musulman, catolic sau catar tolerant. 

Jaime acceptă răspunsul lui Dubois fără să-l discute, nu atât 
din pricina coerentei acestuia, cât mai ales pentru că avea o altă 
întrebare mai arzătoare. 

— Recunosc în viaţa mea actuală toate personajele din cea 
anterioară. De ce? 

— Pentru că acum deschideţi ochii şi vedeţi ceea ce înainte 
aveati în faţă, dar nu vedeati; ciclul se închide. 

— Ce se întâmplă dacă nu găsesc una dintre persoanele pe 
care o apreciam cel mai mult pe vremea aceea? 

— Nimic. Poate că celălalt nu are nevoie de reîncarnare. Sau 
dezvoltarea spirituală îl poartă pe alte căi. Niciodată nu-i veţi 
întâlni pe toţi. 

— Mi-ar plăcea să-l recunosc pe Miguel de Luisiân, stegarul 
regelui. 

— Cu adevărat? Acel zâmbet dulce ilumina din nou chipul lui 
Dubois. Este ca şi cum ne-am întâlni cu vechi prieteni din 
copilărie pe care nu i-am mai văzut. E minunat. Dar nu e vorba 
de o listă cu meniuri de la restaurant; nu se întâmplă doar 
pentru că ceri. Trăiţi-vă viaţa în continuare si pástrati-vá 
deschisă sensibilitatea. Poate că într-o zi îl veţi întâlni. 

* 

Între timp, sărbătorirea se extindea în tot localul. Ricardo 
declară că o petrecere de cinci persoane, din care majoritatea 
erau bărbaţi, e un eşec. Şi cum era de aşteptat, îi invită pe toţi 


clienţii localului să mănânce şi să ciocnească un pahar în 
sănătatea prietenului său, care azi fusese numit preşedinte. 

— Dacă inviti o fată pe care n-o cunoşti şi e însoţită, n-ai 
încotro şi îl inviti şi pe tip, îi spuse lui Jaime confidential, 
făcându-i cu ochiul. 

Aşa că toată lumea îl felicita. Ei, cu o strângere de mână şi o 
bătaie prietenească pe umăr, iar ele, cu un sărut. Era muzică şi 
mulţi dansau. Tim o scoase la dans pe Karen, iar Jaime fu uimit 
văzând că ea dansa atât de bine. Se mişca în ritm, cu 
senzualitate. 

O dorea; o iubea. Nu ştia ce venea pe primul loc în acest 
amestec de sentimente, dacă era diavolul şi trupul, sau 
Dumnezeu şi sufletul. Aşa e pe lumea asta, îşi spuse el, între cer 
şi infern. 

lar Jaime, în momentul acela, între un trecut mort şi un viitor 
încă inexistent, era fericit, cum nu se poate mai fericit. 

* 


Cam pe la ora zece seara văzu apărând în uşă o figură 
singuratică. Era Laura care, venind fără însoțitor, confirma ceea 
ce Jaime bánuise; nu avea un partener şi era acum la fel de 
singură cum fusese şi el cu puţină vreme în urmă. Laura era o 
fată nemaipomenită, cu o mare personalitate, şi atrăgătoare. 
Uneori, oamenii se intersectează în momente nepotrivite, se 
gândi el. Merse să-i ureze bun-venit; şi-au dat câte un sărut. Pe 
obraz. 

— Iti mulţumesc că ai venit, spuse Jaime. 

— Trebuia să sărbătoresc cu tine avansarea. Şi adáugá 
zâmbind: în plus, după atâţia ani, trebuie să profit când în sfârşit 
te hotárásti sá má inviti undeva. 

— Ráutácioaso! o mustrá el, zámbind. Tu esti mereu la fel. 

Karen se apropie sá o salute, se cunosteau de cánd vorbiserá 
de vreo două ori, şi o luă sub protecţia ei, începând sá o 
prezinte celor pe care îi cunoştea. Când îi veni rândul lui 
Ricardo, acesta rămase privind-o afectuos pe Laura în ochi şi cu 
un gest teatral îi sărută mâna. 

— Unde ai fost, draga mea? Te-am aşteptat toată noaptea. ŞI 
luând-o delicat de cot, o sechestrá sub motiv că o invită să bea 
ceva. 


Karen, uimită de răpire, îi spuse amuzată lui Jaime: 

— Ricardo e un curtezan de modă veche. 

— Da, dar să aibă grijă. 

— De ce? 

— Cred că Laura e o inimă solitară în căutare de iubire. 

— Atunci, mă tem că Ricardo are intenţia să profite de asta. 

— Fireşte. Cum face cu toate femeile. Dar Ricardo este corect. 
Dă şi ceva în schimb. 

— Nu. Nu, dacă ceea ce caută ele este dragoste cu adevărat. 

— Mă rog. Calea spre o dragoste adevărată nu trebuie să fie 
plictisitoare. 

— Nu vrei să înţelegi ce spun. 

— Ba te înţeleg, dar ce spun eu e că Ricardo ar putea avea o 
surpriză; Laura e periculoasă. 

Noaptea şi petrecerea au continuat şi, la un moment dat, 
muzica a amuţit şi luminile de pe mica scenă s-au aprins. Apăru 
Ricardo cu două chitare, anunțând: 

— Cer insistent ca pe această prestigioasă scenă să vină cel 
mai bun preşedinte din lume. Jaime Berenguer! 

Sala răsună de aplauze şi Jaime fu împins pe scenă. Când 
urcă, Ricardo spuse: 

— Şi unul dintre cei mai proşti cântăreţi. 

Râseră cu toţii. 

— Pramatie! îl insultă Jaime în şoaptă. 

Au cântat vechiul repertoriu. De la Simon şi Garfunkel: Cecilia. 
You are breaking my heart... până la Femeia care mă va iubi 
trebuie să mă iubească cu adevărat... Ay, inimioară...! 

* 


Pentru Jaime, revenea trecutul strálucit si romantic. Se simtea 
ca atunci. Nu; mai bine, mult mai bine. Dar ceea ce dorea acum 
cu adevărat era să o ţină pe Karen în braţe. 

Când au terminat de cântat şi aplauzele au încetat, răsună o 
muzică romantică. Ricardo, renunțând la obiceiul pe care îl avea 
la el în local, o invită pe Laura la dans. Se priveau amândoi în 
ochi cu duioşie, zâmbind. 

— Afurisitul de Ricardo o să se culce cu secretara mea ca sá- 
mi sărbătorească avansarea, şopti Jaime la urechea lui Karen. 

Aceasta izbucni într-un râs cristalin. 


— Nu fi invidios şi invitá-má la dans. 

Au dansat şi Jaime simţea că o doreşte cu tot trupul. Şi că 
sufletul voia de asemenea să i se unească cu al ei. Asta se mai 
întâmplase şi înainte. Şi se va mai întâmpla şi după aceea. 

Se priviră în ochi şi lăsară să izbucnească toată pasiunea şi 
dragostea din lume. Şi o forţă irezistibilă îi făcu să-şi unească 
buzele. 

Jaime observă că în jurul lor planeta se învârtea, în vreme ce 
o vâltoare lăuntrică amesteca trecutul cu viitorul. Şi ce era mai 
bun din infern le-a unit trupurile. lar ce era mai bun în ceruri le-a 
unit sufletele. 

În singurul spaţiu care exista. Cel pe care îl ocupau ei acum. 

Şi în singurul moment care exista. Chiar în acest moment. 
Prezentul lor. 

Pe ecranul laptopului, mesajele curgeau iute, pâlpâind în 
ritmul impus de mâinile îndemânatice. 

Accesară „mesaj nou” ca apoi să introducă o listă cu zece 
adrese. Se auzeau tastele când scria textul: 

„Către toţi fraţii Păzitori ai Templului, cod A, sudul statului 
California: 

Sachiel, unul dintre  bastioanele-cheie pentru asaltul 
lerihonului, a fost neutralizat printr-o mişcare-surpriză. Duşmanii 
noştri catari s-au aliat cu Davis; căderea lerihonului şi cruciada 
sunt în pericol, ca şi unii dintre fraţii noştri. Activăm planul de 
asalt de urgenţă. 

Toţi fraţii de cod A trebuie să ia legătura imediat cu liderii lor 
şi să îi avertizeze pe fraţii de cod B pe care îi au în subordine. A 
sosit momentul. 

Mâine vor răsuna trámbitele celor aleşi. Ultimul zid va cădea 
şi vom executa judecata lui Dumnezeu printre necredincioşi”. 

Degetele ciocăneau în cutia computerului în vreme ce 
revedea textul. Făcu două mici schimbări şi semnă: 
„Arhanghelul”. Apăsă enter şi trimise mesajul, ştergând orice 


urmă din aparat. Îşi împreună apoi mâinile, într-o atitudine de 
rugăciune, mâinile sale perfecte, în care distona, ciudat, 
cicatricea de pe unghia arătătorului. 

O rugăciune în şoaptă rupse liniştea nopţii. 

— Bună dimineaţa, Laura, salută Jaime, jovial, la sosirea în 
birou. 

— Bună dimineața, răspunse ea, continuând să-şi 
îndeplinească sarcina de a pune în ordine corespondenţa; părea 
că se trezise cu noaptea în cap. Nici măcar nu zâmbi. 

— Cum a fost azi-noapte? Te-ai distrat bine? 

— Da. Mulţumesc, spuse ea pe un ton tăios, fără să-şi 
întrerupă activitatea. 

Jaime a fost uimit de lipsa ei de entuziasm. Probabil că era 
oboseala sau poate vreo problemă cu Ricardo, îşi spuse el. 

— Vreun telefon? 

— Doar de la un anume John Beck, de la FBI. 

— Ah! Da. Bătrânul a spus ieri că trebuie să-l primesc. 

— A cerut o întrevedere pentru azi la patru şi jumătate. 

— De acord. 

Jaime intră în noul său birou şi începu să deschidă sertare şi 
dulapuri. 

Trebuia să facă curăţenie printre hârtii, dar mai înainte ar 
trebui să identifice care ar putea fi valoroase pentru misiunea 
lui. Găsi o agendă a lui White; va face fotocopii înainte de a i-o 
restitui. 

La sfârşitul dimineţii sună Ricardo. 

— Salut, Jaime! Nu mi-ai spus niciodată că ai aşa o splendoare 
de secretară. Ce puşlama! Aşa te porţi cu prietenii? 

— Ce onoare, Ricardo! Tu nu suni niciodată la birou. Vrei să 
ştii cum mă simt, ori poate că te interesează sănătatea altei 
persoane? 

— Nu face pe smecherul cu mine, Jaime. Tu ştii de ce te sun. 


— Să fie oare pentru Laura? la te uită, de obicei chestia asta 
nu funcţionează aşa; îndeobşte, ele te sună pe tine. Ce s-a 
întâmplat? 

— Frátioare, e o fată nemaipomenită şi foarte specială; am 
petrecut foarte bine azi-noapte. Şi azi-dimineatá, m-am trezit 
gândindu-mă la ea. Vreau s-o văd cât mai curând. 

— Păi, nu cred că Laura se gândeşte azi la tine. O fi dormit 
câteva ore şi pare prost dispusă. Ai făcut sau ai spus ceva carea 
supărat-o? 

— Mă rog, nimic din ceea ce ar trebui s-o supere. Am invitat-o 
să-şi petreacă noaptea cu mine. Dar ăsta e un lucru măgulitor si 
lor le place de obicei. 

— Aha! Crezi că i-a plăcut? Eşti foarte încrezut! spuse Jaime 
râzând şi simțindu-se satisfăcut de faptul că Laura rezistase la 
farmecele legendare ale lui Ricardo. Şi ea probabil că a acceptat 
entuziasmată, nu-i aşa? 

— Păi, a zis că nu. În plus, nu m-a lăsat s-o sărut. Se pare 
chiar că a deranjat-o. Crezi că s-o fi simţit jignitá? 

— Nu ştiu, Ricardo. Eu o cunosc doar profesional şi nu ştiu 
cum reacţionează când e invitată la pat. Asta e problema ta. 

— Bine. Îți mulţumesc pentru ajutor. Părea ironic, dar 
binedispus. Măcar, fă ceva pentru mine. Dă-mi-o la telefon. 

— Îţi urez să ai noroc. Jaime apăsă butonul de transfer al 
convorbirii şi formă numărul Laurei. 

— Da. Spune-mi. 

Laura lăsase telefonul să sune de mai multe ori înainte de a 
răspunde. 

— Îl am pe Ricardo pe fir. Spune că i-a făcut mare plăcere să 
te cunoască ieri şi că vrea să vorbească cu tine. 

Laura rămase tăcută câteva secunde; părea că se gândeşte, 
în cele din urmă, pe un ton tăios: 

— Spune-i că am mult de lucru şi că acum nu pot vorbi cu el. 

Jaime reveni pe fir cu Ricardo. 

— Zice că are mult de lucru şi că nu poate vorbi cu tine. 

— Fir-ar să fie! exclamă Ricardo. Tu crezi că o fi supărată? 

— S-ar putea. Sau nu îi placi. 

— Eşti un nesuferit de prieten! Ai putea să mă ajuţi, în loc să 
mă sâcâi. Întreab-o ce-i cu ea! 


— Ar fi mai bine să suni mâine. Laura nu pare să fie 
binedispusă azi. Mâine o să văd ce pot face pentru tine. OK? 

— Bine; dar dacă afli ceva azi, sună-mă. De acord? 

— De acord, Ricardo. Pe curând. 

Jaime zâmbi; nu se putea împiedica. Se părea că Ricardo îşi 
lua azi portia din propriul său medicament. Şi o merita cu vârf şi 
îndesat. Nu-i era deloc milă de el. 

— Domnul Beck, anunţă Laura la telefon. 

Privindu-şi ceasul, Jaime văzu că era deja ora patru şi 
jumătate după-amiaza; agentul FBI era punctual. 

— Mulţumesc, Laura; spune-i să poftească. 

Beck intră după câteva clipe lăsând lângă uşă un sac mare de 
sport. Îi întinse mâna lui Jaime şi îl salută zâmbindu-i: 

— Bună, Berenguer, ce mai faceţi? 

— Bine, mulţumesc, Beck. Îşi strânseră mâinile. Luaţi loc, vă 
rog, îl invită, arătându-i o mică masă de conferinţe situată în 
capătul biroului. Vă ascult. 

— Vă mulţumesc că m-ati primit atât de repede. Tonul lui 
Beck devenise oficial şi, scoțând un carnetel si un creion, se 
pregăti sá ia notițe. Situaţia s-a schimbat mult de ultima dată 
când ne-am văzut. Acum, Ramsey este la Davis, la etajul de sus, 
interogându-l pe White, şi am căzut de acord că, între timp, eu 
să avansez în discuţia cu dumneavoastră. Pentru început, îmi 
puteţi explica de unde aţi obţinut informaţia despre frauda 
orchestrată de către White? 

Un tip incisiv, rapid, se gândi Jaime înainte de a răspunde: 

— Nu spun că White este creierul fraudei, ci că făcea parte 
din ea. Există un extins grup organizat în spatele acestei afaceri 
a asasinării lui Kurth. 

— Interesant. Spuneti-mi, despre ce grup este vorba? 

— Este o sectă radicală denumită Păzitorii Templului, care are 
de gând să controleze Corporaţia Davis; frauda şi asasinatul 
sunt simplii paşi spre un asemenea control. 


— Bine, dar nu mi-aţi răspuns la întrebare. Zâmbetul de pe 
chipul agentului atenua presiunea. De unde aţi obţinut 
informaţia? 

— O prietenă de a mea a strâns-o şi mi-a pasat-o înainte de a 
muri. 

— Vă referiti la Linda Americo? 

— Da. De unde ştiţi? 

— Ştiu multe despre acest caz, Berenguer, îl studiez de ceva 
vreme. Şi mai ştiu şi că dumneavoastră, Linda şi încă alţii 
apartineti de o altă sectă şi că vă autodenumiti Bunii creştini, 
dar din punct de vedere istoric şi popular sunteţi cunoscuţi drept 
catari. E clar că la întrevederea noastră anterioară nu ne-ati 
spus tot adevărul. Acum, înfăţişarea lui era serioasă şi îl privea 
scrutându-l cu ochii săi albaştri. 

— Nu este o sectă, protestă Jaime. Este doar o mişcare 
filosofică şi religioasă. 

— Ah, da? Lui Beck îi străluceau ochii. Atunci, cum se face că 
v-aţi luat sarcina de a dovedi că există o fraudă în corporație si 
că există o sectă implicată în această poveste? Se pare că 
mişcarea dumneavoastră filosofică nu se mulţumeşte doar cu 
treburile spirituale, ci se amestecă şi în intrigile din această 
lume. 

— Ce e rău în faptul de a denunta un delict? 

— Denuntarea delictelor nu este misiunea unui grup doar 
religios. Specialitatea mea în FBI este urmărirea activităţilor 
sectelor. Cum vă puteţi imagina, este o muncă foarte 
confidențială; atâta vreme cât nu se comit delicte, Constituţia 
noastră nu numai că protejează orice grup de ticniti, dar si 
identitatea celor care fac parte din el. Beck, sprijinit de spătarul 
scaunului, îl observa pe Jaime şi zâmbea cu superioritate. 
Dumneavoastră nu vă daţi seama, dar aţi fost atras de o sectă 
care vă foloseşte si ale cărei țeluri nu sunt doar spirituale; 
urmăresc şi puterea pământească. 

Jaime începu să fie neliniştit. Omul acela îi reînvia cele mai 
rele temeri. 

— Dumneavoastră aţi spus că, dacă nu se comit delicte, orice 
credinţă religioasă este protejată de Constituţia noastră. Catarii 
nu au săvârşit niciun delict. 


— Dar vă utilizează pe dumneavoastră. Cum v-au atras? V-a 
sedus vreo femeie frumoasă? Ce părere aveţi despre acea Karen 
Jansen? Colegului dumneavoastră Daniel Douglas i s-a întâmplat 
acelaşi lucru cu Linda Americo. Vă amintiţi? 

Jaime îşi simţi gura uscată şi un ghimpe în stomac. Aceste 
îndoieli le mai avusese înainte, reuşind să le potolească, dar 
acum, că omul ăsta îi deschidea din nou rana, afurisita de 
durere îi revenea. 

— Ori poate că şi-au folosit sistemul de hipnoză ca să vă facă 
să credeţi că aţi fost un catar din vremuri străvechi? continuă 
Beck după o pauză în care studiase reacţiile lui Jaime. Nu este 
uimitor cum reuşesc să vă facă să credeţi că v-aţi reîncarnat? Au 
un sistem sofisticat de implantare a unor trăiri inventate. Ce 
drăguță maşinărie de control asupra celorlalţi! Şi au folosit-o cu 
dumneavoastră, nu-i aşa, Berenguer? 

Jaime nu răspunse, simţea că i se urcă sângele la cap. Să fi 
fost oare înşelat în toate, aşa cum sugera omul ăsta? 

După câteva momente de tăcere, văzând că Jaime nu 
vorbeşte, Beck continuă: 

— Sunteţi folosit pentru scopurile lor şi apoi vor încerca să-i 
înşele pe mulţi alţii. Dar justiţia îi va împiedica. Noi îi vom 
împiedica. Am nevoie de colaborarea dumneavoastră. 

— Ce vreţi de la mine? 

— Vreau să-mi daţi cheile, codurile secrete şi amplasamentul 
intrării ascunse de la locul pe care îl numiţi Montsegur. FBI are 
nevoie de ajutorul dumneavoastră ca să găsească dovezi care 
să demonstreze că secta catarilor este periculoasă, că 
acţionează ilegal şi că v-au înşelat pe dumneavoastră şi pe mulţi 
alţii. 

— Să vă dau codurile secrete? Jaime era uimit de cât de mult 
ştia despre catari. Cine v-a spus că eu aş cunoaşte un asemenea 
loc? Şi dacă există, de ce nu-i cereti unui judecător un mandat 
de perchezitie? 

— Ştim că ati fost acolo. Şi dumneavoastră ştiţi că ati fost 
folosit de catari ca să-i ajutaţi să-şi atingă scopurile. Tonul 
bărbatului era prietenos. Ajutaţi-ne. Este vorba de o operaţiune 
sub acoperire; încă nu ne putem adresa unui judecător. Avem 
nevoie de dovezi şi le vom obţine la Montsegur. Dumneavoastră 


nu le datorati acelor oameni niciun fel de fidelitate. V-au înşelat. 
Acea Karen este amanta unui anume Kevin Kepler; pe 
dumneavoastră v-a sedus ca să vă folosească şi apoi vă va 
părăsi. Ajutaţi-ne să dovedim că utilizează metode ilegale şi îi 
vom trimite la închisoare. 

Jaime simţi că triumful lui din ziua anterioară se risipea brusc; 
Beck, până la urmă, nimerise drept la ţintă şi îl rănea în cele mai 
adânci îndoieli ale sale. Simtea o profundă şi insuportabilá 
suferinţă. Karen se folosea oare de el? 

O ură plină de ranchiună faţă de acel individ care îi distrugea 
iluziile crescu în el. Nu era cu putinţă; el nu va renunţa atât de 
uşor la fericire. Încercă să se gândească. Încă nu se potrivea 
totul în această poveste. 

— De unde ştiţi asta, Beck? De unde ati aflat această 
informaţie? 

— N-are importanţă acum. La FBI, avem multe surse. V-am 
mai spus că sunt specialist în studiul sectelor şi că sunt pe 
urmele catarilor de ceva vreme. Este foarte posibil ca ei să fi 
fost cei cu bomba împotriva lui Kurth. Daţi-mi ce vá cer, Jaime. 
Karen se culcă cu Kevin în spatele dumneavoastră. Vă va face 
bine să ştiţi tot adevărul şi să vedeţi că aceia care şi-au bătut 
joc de dumneavoastră, folosindu-vă ca pe o marionetă, vor 
căpăta ce merită. 

— Nu ştiu despre ce îmi vorbiti, Beck. Jaime simţea că 
ghimpele din stomac se transformă în durere. Mergeţi la 
judecător şi să vă dea un mandat de percheziţie. Ceea ce 
propuneţi dumneavoastră este ilegal. 

— Nu este ilegal dacă ne însoţiţi. Ajutati-má şi vă veţi bucura 
să o faceţi. 

— V-am spus că nu ştiu despre ce îmi vorbiti. 

— Mintiti, Berenguer, sunteţi un prost care se lasă păcălit. 
Beck vorbea acum pe un ton autoritar. Işi consultă apoi ceasul 
de la mână. Uitaţi ce e, n-am timp de pierdut. Daţi-mi cheile si 
codurile. Dacă nu, veţi fi acuzat împreună cu ceilalţi. 

— Să vă ia dracu'! izbucni Jaime, care simţea că durerea se 
transformă în mânie faţă de acel bărbat. Şi ieşiţi afară imediat. 
N-am de ce să înghit porcăria asta. 


— Îmi faceţi greutăţi, Berenguer. Beck zâmbea. Dacă nu mă 
credeţi, vă voi oferi o dovadă definitivă. 

— Ce dovadă? 

— Chemati-o pe secretara dumneavoastră, să vină un 
moment. 

— Laura? Pentru ce motiv ar trebui să o chem? Pentru ce 
motiv ar trebui să vă iau în seamă? 

— Vă temeti de adevăr? Preferati să trăiţi în minciună? Vă 
rog, chemati-o. 

Beck îi vorbea acum cu blándete şi îşi accentuă zâmbetul. 

Jaime hotărî să accepte provocarea şi, ridicându-se de la 
masa de conferinţe, apăsă butonul telefonului ca să o cheme pe 
secretară. Laura apăru în uşă aproape imediat. 

— A sosit domnişoara Jansen? o întrebă Beck pe Laura. 

— Aşteaptă afară. 

— Karen? Jaime era uimit. Ce face Karen aici? 

— Mi-am luat libertatea de a o chema în numele 
dumneavoastră, spuse Beck. Eram sigur că doriţi să ştiţi 
adevărul. Apoi, Beck i se adresă Laurei. Te rog, spune-i 
domnişoarei Jansen să poftească. 

Gutierres îl observa pe White cu atenţie. Era ceva care nu îi 
plăcea, ceva mergea prost; categoric prost. White ajunsese 
punctual la întâlnirea de la patru şi jumătate. Ba bine că nu! Trei 
pretorieni l-au luat de acasă ca să-l conducă la corporație. De 
fapt, stabiliseră schimburi de pază, şi zi, şi noapte, ca să-l 
împiedice pe White să fugă. Trei oameni supraveghind toate 
ieșirile posibile. Au avut câteva probleme la început cu serviciul 
privat de supraveghere a luxosului cartier rezidenţial unde 
White îşi avea casa. Nimic pe care să nu-l poată rezolva numele 
lui Davis, puţină intimidare şi un bacşiş gras. 

Pretorianul se bucura că White s-a supus ordinelor lui Davis, 
rămânând la domiciliu, deşi, în caz contrar, oamenii lui l-ar fi 
împiedicat, ceea ce era ilegal, şi, deşi Gutierres nu purta un 


respect excesiv pentru lege, ştia că trebuie să fie prudent, ca să 
evite necazurile. 

Dar îngrijorarea lui nu provenea de la micile ilegalităţi. White 
se schimbase, nu era cel de ieri. Când vorbea, matahala îşi 
mişca mâinile mari cu gesturi ample. Ochii lui spáláciti nu-şi mai 
fereau privirea ca în ziua anterioară. Şi se arăta sigur pe el. 

— Insist că toate documentele pe care le-a adus Berenguer 
ieri sunt false, spunea el. Dacă cineva a furat corporatia, aceia 
au fost catarii. 

— Cum poţi să spui aşa ceva? replică Davis, mânios. Dovezile 
sunt irefutabile, documentaţia este autentică. 

— Trebuie să fie o greşeală. 

— Bob. Davis i se adresa preşedintelui Departamentului 
Financiar. Tu ai verificat documentele. Ce spui? 

— Nu încape nici cea mai mică îndoială. Documentaţia este de 
mâna întâi. 

— Insist că n-am nimic de-a face cu toate astea şi că sunt 
defăimat. 

— Ajunge, Charles! interveni Andersen. Vorbeşte odată, 
mărturiseşte toată urzeala. David îţi va permite să ieşi din asta 
fără acuzaţii. Este o ofertă generoasă. În caz contrar, inspectorul 
Ramsey aşteaptă în sala de alături să te aresteze. Pe urmă, o sá 
te facem praf în tribunale şi nu te va salva nimeni de la o lungă 
şedere la puşcărie. 

— Catar împuţit, răspunse White cu dispreţ si privi în altă 
parte. 

Ceva nu funcţiona, se gândi din nou Gutierres. Aroganta asta; 
White era prea sigur pe el. Repeta întruna că e nevinovat, că 
Păzitorii nu există, şi nu reuşeau să scoată nimic de la el. Frica 
din ziua anterioară se risipise. De ce? 

— Mulţumesc, Mike, te poţi retrage, îi spuse Beck gărzii de 
corp care o însoțea pe Karen. Te rog, Laura, rămâi cu noi. 
Domnişoară Jansen, numele meu este John Beck şi sunt de la 


FBI. Aş dori să participaţi la conversaţia noastră. Domnişoarelor, 
Jaime, doriţi să luaţi loc, vă rog? 

— Jaime, ce se întâmplă? întrebă Karen, aşezându-se. M-a 
chemat un paznic, spunându-mi că ai urgent nevoie de mine. E 
totul în regulă? 

— Nu sunt sigur; nu eu te-am chemat. Jaime i se adresă 
mánios lui Beck. Cum îndrăzniţi să o chemaţi pe domnisoara 
Jansen uzând de numele şi fără consimţământul meu? Cum 
Indrázniti sá o tutuiti pe secretara mea şi să-i daţi ordine? Cine 
vă credeţi? 

— Linistiti-vá, Berenguer. Nu doreati să aflaţi adevărul? Ei 
bine, sunteţi pe punctul de a-l afla. Pentru început, aflaţi că 
Laura, secretara dumneavoastră, face şi ea parte din secta 
catară. Beck făcu o pauză ca să studieze expresia lui Jaime. O 
surpriză, nu-i aşa? Catarii v-au spionat mult timp, încă dinainte 
de a o cunoaşte pe domnişoara Jansen; v-au spionat prin 
secretara dumneavoastră. În felul acesta, ştiau totul referitor la 
cariera dumneavoastră profesională, la datele dumneavoastră 
personale, la punctele dumneavoastră slabe şi cum puteau să 
vă atragă pentru secta lor. Şi aceasta a fost misiunea 
domnişoarei Jansen, nu e adevărat, Karen? 

— Jaime, individul ăsta este un Păzitor al Templului, spuse 
Karen, alarmată. Sunt sigură. 

Jaime se simţea descumpănit; Laura, secretara lui, îl spiona 
pentru catari. li căută privirea, dar ea îşi ţinea ochii atintiti 
asupra lui Beck şi privirile lor nu se încrucişară. Aşadar, era 
adevărat. 

Nici Karen nu nega că l-a atras pentru catari şi, la rândul ei, îl 
acuza pe agentul FBI că este unul dintre Pázitori. 

Prea multe informaţii, prea multe surprize în acelaşi timp şi 
prea multe întrebări de pus. 

— Karen, de ce nu mi-ai spus că Laura e de-ai voştri? 

— Ştii doar că ne  protejăm  ascunzând identitatea 
credincioşilor noştri; nici ea n-a ştiut până ieri că eşti cu noi. 

— Şi aşa ne-au împiedicat să cunoaştem rolul pe care 
dumneavoastră, Berenguer, îl jucaţi în această intrigă, interveni 
Beck. Secretomania catară este într-adevăr incomodă. 


— Şi cum aţi aflat că Laura este catară? îl întrebă Jaime pe 
Beck, care îl privea zâmbind. 

— Nu există decât un singur fel prin care Beck a putut afla că 
Laura este credincioasă catară; însăşi Laura i-a spus-o, 
întrerupse Karen. Numai Dubois, Kevin şi cu mine o ştiam. Şi nu 
există decât un singur motiv pentru care Laura şi-ar fi dezvăluit 
apartenenţa: şi ea este dintre Păzitorii Templului. Este o agentă 
dublă! 

— Dumneavoastră sunteţi foarte isteatá, Karen. Mai isteatá 
decât Berenguer. Nu mă mir că l-aţi putut folosi după bunul 
dumneavoastră plac. 

— Gata cu porcăria asta! spuse Jaime, sărind deodată în 
picioare. Beck! lesiti imediat din biroul meu! 

— Adevărul doare uneori; nu-i aşa, Berenguer? 
Dumneavoastră voiati să ştiţi. Aici am ultima dovadă si sunt 
sigur că vă va interesa să o vedeţi. Beck se aplecă peste sacul 
sport deschizând încet fermoarul şi scoase un pistol având 
montat un amortizor. Zâmbea si ţintea spre Jaime. Este ultima 
dovadă. Acum aşază-te, prostule! Laura, ia celălalt pistol. 

Jaime îi dădu ascultare, iar Laura scoase o armă din geantă, 
tot cu amortizorul montat, şi se aşeză lângă Beck. 

— Laura e cu noi dintotdeauna. Tatăl ei a fost un bun Păzitor 
al Templului. Ea s-a infiltrat la catari urmându-ne instrucţiunile şi 
a fost atuul nostru secret în acest joc. Poziţia ei în 
Departamentul de Audit era foarte utilă; ne permitea să 
apreciem din afară cum funcţiona sistemul organizat de către 
White şi Douglas. Informaţiile ei, fie că erau despre catari, fie că 
se refereau la ceea ce se întâmpla în corporație, au fost 
esenţiale. Mulţumesc, Laura! Ea îi zâmbi. Ah! Şi dacă eu nu sunt 
atent, nicio problemă. În dosarul Laurei, pe care l-am citit azi, se 
spune că e o trăgătoare clasa întâi. Nu-i aşa? 

— Am învăţat de la tata, informă ea, zâmbind din nou. 

— Eşti complet nebun, Beck. Ce-ai de gând să faci? Să ne 
ucizi? Nu vei obţine nimic. Toată lumea ştie deja de secta 
dumitale şi au dovezile fraudei; acum, probabil că White 
mărturiseşte şi îi dă lui Davis toate numele. Sunteţi pierduţi. 
Cum ai putut fi atât de prost să intri aici cu aceste arme? Pe 
unde crezi că vei ieşi? Lasá-ti jucăriile pe masă, nu face prostii. 


— Eşti un naiv jalnic, Berenguer. Ştiu deja că, ucigându-vă 
doar pe dumneata şi pe domnişoara Jansen, nu ne vom salva din 
necazul în care ne-ati vârât. Trebuie să recunosc că ne-ati luat 
prin surprindere. Dar vá închipuiţi că vă vom permite sá ne 
distrugeti? Asa, niciuna, nici două? Ne-aţi obligat sá lucrăm în 
grabă şi a trebuit să repetăm, chiar în dimineaţa de azi, planul 
nostru de urgenţă. Dar acum este totul gata şi o să vă povestesc 
ce se va întâmpla: hártuiti de ancheta inspectorului Ramsey, azi 
după-amiază, componenţii sectei catarilor, într-o acţiune 
disperată, vor ataca etajele treizeci şi unu şi treizeci şi doi ale 
clădirii centrale a lui Davis Corporation. 

— Ce tot spui, Beck? Eşti nebun! exclamă Jaime. 

— Mă rog, vă povestesc versiunea care va deveni oficială, şi 
nu mă mai întrerupe; n-am timp pentru amănunte. Avem 
suficientă forţă politică încât să fiu numit anchetatorul oficial al 
faptelor. În consecinţă, versiunea oficială care se va publica şi a 
mea vor coincide sută la sută. Apropo, în acest moment, eu nu 
sunt aici, dar voi, da, şi vă pregătiţi de atac. Peste câteva 
minute veţi face să sune alarma clădirii şi se va răspândi zvonul 
unei ameninţări cu bombă. Gărzile de securitate le vor spune 
angajaţilor să-şi ia maşinile, să plece acasă, şi dată fiind ora, să 
nu se mai întoarcă până mâine. Când Davis va ieşi din reduta 
lui, voi, catarii, îl veţi asasina pe el, împreună cu Ramsey, cu toţi 
pretorienii şi cu ceilalţi care cunosc istoria pe care ai povestit-o 
ieri. Cum bătrânul a păstrat afacerea strict confidential, toţi cei 
care ştiu ceva pe această temă se află acum la aceste două 
etaje. 

— Nu-l vei înşela pe Davis, nu va ieşi fără sá se asigure că 
alarma nu e un siretlic. E prea deştept. 

— E o posibilitate; supărătoare, dar o posibilitate. Nu e nicio 
problemă. Dacă se întâmplă asta, îi vom face să iasă. 

— Cum? Aceea este o fortăreață. 

— Cu gaze lacrimogene. Totul este plănuit până la ultimul 
amănunt. Beck scoase din sac două veste antiglont şi două 
măşti de gaze. Laura, pune-ti vesta, îi spuse fetei, pentru ca 
apoi să i se adreseze lui Jaime. După cum poţi constata, catarii 
au venit foarte bine pregătiţi. Vor provoca prin explozii mai 
multe găuri în tavan şi prin ele vor lansa bombe cu gaze 


lacrimogene la etajul superior. Cei de sus vor trebui să iasă. 
Dacă încearcă prin acoperişul clădirii, două elicoptere se vor 
ocupa de ei. In orice caz, gazele lacrimogene ne vor permite să 
urcăm pe scara de evacuare, să facem să explodeze porţile de 
siguranţă şi să luăm cu asalt etajul. Bine, se presupune că toate 
astea sunt opera voastră, a catarilor, fireşte. Şi ce nenorocire! 
Noi, anchetatorii, vom găsi doar cadavre la acest etaj şi la cel de 
sus. Apoi, voi vă veţi retrage la Montsegur, unde, dintr-un motiv 
necunoscut, ceilalţi supraviețuitori catari se vor sinucide. Se ştie 
deja. O sectă de ticniti. Acolo nu se va găsi niciun document 
despre povestea pe care ai spus-o ieri şi, dacă apare ceva, mă 
voi ocupa de aceasta în timpul anchetei. 

In acel moment se auzi o ciocănitură în uşă şi un bărbat 
blond, de vreo douăzeci şi cinci de ani, apăru în prag. Purta o 
vestă antiglont şi o mască antigaze îi atârna de gât, iar în mână 
avea 0 puşcă cu ghinturi. 

— E gata totul, Joe, îi spuse lui Beck cu un pronunţat accent 
newyorkez. Peste două minute vom face să sune alarmele şi 
vom bloca ascensoarele. 

— Aţi luat poziţie pe scara de evacuare? 

— Da. li vom aştepta să coboare. Nu vor putea scăpa. 

— Cine rămâne pe etajul ăsta? 

— Două secretare în aripa sudică. Se află sub control şi 
gărzile de securitate le vor evacua când va începe să sune 
alarma. 

— Foarte bine, Paul. Nu mă aşteptaţi, începeţi conform 
planului stabilit. Eu mai am încă de lucru aici. 

— Dacă vrei, te ajut, sefule; ştii că mă pricep să obţin 
informaţii. Şi îmi plac fetele la nebunie. Zâmbind, bărbatul îi 
aruncă lui Karen o privire plină de apropouri. 

— Nu, mulţumesc. Azi nu. Mă descurc şi singur. 

Făcând un gest deceptionat, închise uşa după el. 

— Cum aţi reuşit să introduceţi tot acest arsenal prin sistemul 
de securitate? Gărzile sunt din secta dumneavoastră, nu-i aşa? 
întrebă Karen. 

— Într-adevăr, avem mulţi prieteni printre gărzile de 
securitate ale edificiului. Aceiaşi care, atunci când va începe să 


sune alarma, vor deconecta telefonia internă. Nimeni nu va 
putea suna. Nimeni nu va putea comunica aici, înăuntru. 

— Nu vă va servi la nimic. Davis şi oamenii lui vor folosi 
telefoanele mobile, afirmă Jaime. 

Beck îl privi ca pe un elev retardat. 

— Fireşte că s-a prevăzut totul! Suntem profesionişti, 
Berenguer; am adus un echipament care produce interferenţe în 
comunicațiile telefonice fără fir, fie ele analogice sau digitale. 
Niciun cuvânt, niciun vaiet nu va ieşi din clădire. 

Privirile lui Jaime şi ale lui Karen se încrucişară. Totul era 
pierdut. Beck şi Laura, aşezaţi în faţa lor, îşi ţineau pistoalele pe 
masă, dar bine strânse în mâini. Jaime observă că degetul 
arătător de la mâna dreaptă a lui Beck, ţinut pe trăgaci, avea o 
ciudată cicatrice care, despicând unghia în două, amintea de 
copita unui animal. 

— Laura. Jaime o privi în ochi. Cum poţi să-mi faci aşa ceva, 
după atâţia ani în care am lucrat împreună? 

— Şi tu ai lucrat mulţi ani cu White şi nu-ţi faci griji pentru 
ceea ce i-ai făcut. 

— Dar el fura. Fir-ar să fie, Laura! Şi ai venit azi-noapte să 
sărbătoreşti cu noi! leri erai cea mai bună prietenă a noastră şi 
azi ne ameninti cu arma! 

— Eu n-am vrut să vin; asta nu-mi face plăcere. Dar superiorii 
mei au spus că trebuie să o fac şi iată-mă aici. 

În acel moment începu să sune alarma cu un vaiet neliniştitor. 

Gutierres simţea că nu e ceva în regulă. White se arăta 
arogant; azi nu părea omul care s-ar teme că ar merge la 
puşcărie sau că ar primi un glonţ pe la spate în poarta casei 
sale. Totuşi, ieri îi era frică. Ce s-a întâmplat în timpul nopţii? A 
vorbit cu ai lui. Ce i-au spus ca să-l linisteascá? Nimic juridic. Pe 
White nu îl salvau de închisoare, la ora asta, nici cel mai bun 
avocat, nici cea mai mare cauţiune. David putea face asta şi 
încă şi mai mult. 


În mod instinctiv, începu să-şi numere efectivele. Cei şase 
oameni care făcuseră de gardă noaptea şi cei de mâine de 
acasă de la White se odihneau. Alţi opt aveau zi liberă, iar 
treizeci răspundeau de supravegherea ranch-ului. Crezuse că 
era totul sub control şi avea în clădire doar opt oameni. In plus, 
gărzile de securitate. Poate încă treizeci. 

Nu-i intra în cap faptul că prietenii lui White ar încerca vreo 
acţiune în clădirea corporației. Şi de ce nu? Dacă Berenguer 
avea dreptate, unul dintre ei i-a ajutat probabil pe cei care au 
pus bomba. Întrebarea era cât de loiale erau celelalte gărzi. 
Incápátánatul de Davis a vrut întotdeauna să aibă două corpuri 
de securitate independente şi nu l-a ascultat când i-a propus de 
atâtea ori să le unifice sub comanda sa. Gărzile şi-au arătat des 
rivalitatea faţă de pretorieni. Dar, acum, cât se putea avea 
încredere în ei? 

Deodată, Gutierres simţi cum i se ridică părul de pe ceafă 
când îi trecuse prin minte o bănuială, un presentiment negru. 
Ridicându-se de pe scaun, ieşi grăbit din încăpere spre surpriza 
celor care încercau să-l facă pe White să mărturisească. 

Luă telefonul şi îl sună pe pretorianul care păzea limuzina în 
garaj. 

— Rob, e totul bine? 

— Plictisitor de bine. 

— Ai văzut pe cineva în ultima jumătate de oră? 

— Mă rog, da, de fapt... Convorbirea se întrerupse. 

Gutierres sună de mai multe ori fără să poată face legătura. 
Ranch-ul! Îi va aduce pe toţi cei disponibili! 

Încercă de mai multe ori să vorbească cu ranch-ul la telefonul 
fix. Apoi la mobil. Nu avea ton. Era izolat! Atunci a început să 
sune alarma clădirii. 

— Pe toţi dracii! spuse el, aruncând telefonul pe jos. Cum am 
putut fi atât de prost! E o cursă! 

Auzind urletul alarmei, Jaime simţi că e începutul sfârşitului. 
Mâna lui o căuta pe a lui Karen, strângând-o cu putere. Ce mai 
conta acum că l-a folosit? Jaime ştia că între „cadavrele” pe care 
le-a menţionat Beck vor apărea şi ale lor. Nu-i păstra pică lui 
Karen pentru că l-a várát în această aventură; dimpotrivă, acum 
o iubea şi mai mult, ştiind că totul se va încheia peste câteva 
clipe. A meritat osteneala, chiar cu un final trist; de la o 
existenţă monotonă, Karen l-a făcut să iubească, să sufere şi să 
se bucure de viaţă cu o intensitate niciodată resimţită până 
atunci. Opt secole în două săptămâni. 

— Nu mai avem timp şi vreau informaţia pe care ţi-am cerut- 
o, Berenguer, insistă Beck. Dă-mi codurile de acces la 
Montségur. 

— Ai nevoie sá intri de o manierá nonviolentá la Montségur ca 
sá pui ín scená actul vostru final de sinucidere a sectei, ¡ar Laura 
nu cunoaşte codurile, adevărat? Beck înclină puţin din cap în 
semn afirmativ. Şi apoi, ce? Nu ne poţi lăsa în viaţă; ne vei 
asasina. Ce câştig dándu-ti codurile? N-ai cu ce să negociezi. 

Beck aşteptă câteva clipe înainte de a răspunde şi o făcu 
încet, apăsând pe cuvinte: 

— Ba da. Şi se numeşte durere. O să cer să vină Paul ca să se 
distreze puţin cu domnişoara Jansen. In faţa dumitale. Ori ea, ori 
dumneata îmi veţi da ce doresc. In scurt timp, te asigur. Daţi-mi- 
le acum şi veţi fi scutiţi în felul ăsta de suferinţă. 

— Nu e timp pentru ca sălbaticul ăla de Paul să-i facă lui 
Karen ce i-a făcut Lindei Americo la Miami. Amenințarea nu 
serveşte la nimic. 

În momentul acela, auziră de afară mai multe explozii. Au 
continuat un minut, apoi s-a făcut linişte. 

Gutierres le dădu instrucţiuni oamenilor săi ca nimeni să nu 
părăsească etajul treizeci şi doi şi, după ce constată că 
ascensoarele erau blocate, se îndreptă repede spre sala de 
conferinţe. În ciuda alarmei, nimeni nu se miscase, iar 


zadarnicul interogatoriu al lui White continua. Fără să rostească 
un cuvânt, Gutierres îl apucă pe White de reverele hainei. White 
era corpolent, dar şi Gutierres era la fel sau şi mai corpolent, şi, 
dintr-o smucitură, îl făcu să se ridice în picioare. 

— Ce se întâmplă? repetă el. 

— Nu ştiu. Cum să ştiu dacă mă aflu aici? White vorbea acum 
enervat şi acoperindu-şi obrazul cu mâna. Ştiu doar că sună 
alarma. 

— Ce se întâmplă? Ce pun la cale prietenii tăi? Fălcile strânse 
erau singurul semn de tensiune de pe chipul lui Gutierres. 
Spune-mi tot ce ştii; şi cum scoţi o minciună, îţi tai boasele. 
Vorbeşte! 

— Nu ştiu nimic. Îţi jur. 

În momentul acela, sună telefonul din sala de şedinţe. 
Gutierres îl privi cu uimire, în vreme ce pretorianul care nota 
minuta reuniunii ridica receptorul. 

— Este pentru dumneavoastră, spuse el, oferindu-i-l lui 
Gutierres. 

— Gutierres. 

Acesta recunoscu vocea lui Moore, şeful securităţii clădirii. 

— Avem un incendiu provocat de o mică explozie la etajul 
şaisprezece în aripa sudică. N-a putut fi încă ţinut sub control. 
Trebuie să evacuăm imediat clădirea prin scara de incendiu din 
nord. Urmând normele de securitate, ascensorul a fost blocat. 
Există ameninţări cu mai multe bombe; ieşiţi de acolo cât mai 
curând posibil. 

— De ce nu funcţionează celelalte telefoane? 

— Nu ştiu. Poate că incendiul a afectat unele linii. lesiti acum! 

— De acord. Mulţumesc. 

Gutierres închise telefonul, ca să-l deschidă din nou şi să 
încerce să sune în exterior. Nu-i veni tonul. Incercá să-l sune 
chiar pe Moore. Nici acum nu avu ton. Liniile interioare 
încetaseră să funcţioneze. 

— Nimeni să nu se mişte din sală! porunci el ieşind pe uşă. 

Afară stabili poziţiile de pază pentru oamenii săi şi alese doi 
dintre ei ca să inspecteze ieşirea dinspre nord. 

— Fiţi extrem de prudenti, le spuse el; e posibil sá ne aştepte. 

— Laura, du-te să vezi ce se întâmplă, spuse Beck, auzind 
bubuiturile. Laura făcu gestul de a se ridica, dar înainte de a 
ieşi, se deschise uşa şi apăru un alt bărbat echipat asemănător 
celui dinainte. Era Daniel Douglas, fostul coleg al lui Jaime! 

— A început deja distracţia, Daniel? întrebă Beck. A 

— Două gărzi de corp au ieşit pe scara de incendiu din nord. li 
aşteptam, am încercat să luăm cu asalt etajul douăzeci şi doi, 
dar erau pregătiţi şi ne-au primit cu focuri de armă. L-am vânat 
pe unul, individul a căzut mort pe scară, dar cei de sus ne-au 
respins, închizându-se bine pe dinăuntru. Mergem să plasăm 
încărcăturile explozive pe acoperiş. Apoi îi aruncă o privire 
triumfătoare lui Jaime şi îi spuse: Te credeai foarte inteligent, 
Berenguer. Ai reuşit chiar să-l faci pe bătrân să te avanseze ca 
preşedinte, adevărat? Credeai că ne-ai doborât pe mine şi pe 
Păzitori. Ce tâmpit! 

Jaime era surprins, ştia că Douglas era una dintre principalele 
persoane implicate în fraudă, dar nu şi l-a imaginat astfel, cu 
arma în mână în asaltul asupra edificiului corporației. li sustinu 
privirea, dar nu răspunse. La tăcerea lui, Douglas îi spuse lui 
Beck: 

— Termină repede cu ei. 

— De acord. Dar tu, vezi-ti de treabă; nu trebuie să amesteci 
în asta sentimentele tale personale. Continuaţi fără mine, 
conform planului; încă mai am treburi de rezolvat aici. 

— De acord, Arhanghelule. Şi aruncându-le lui Karen şi lui 
Jaime un zâmbet satisfăcut, Douglas ieşi trântind uşa. 

— Bine, pentru o dată ai dreptate, Berenguer. N-am timp să-l 
chem pe Paul ca s-o facă să vorbească pe prietena dumitale, dar 
o să-ţi povestesc programul. Primul glonţ va fi în stomacul fetei; 
al doilea, în intestine. Produc o moarte foarte lentă şi dureroasă. 
Ea va implora să moară şi o să fac în aşa fel încât să vezi tot; 
dumneata vei páti şi mai rău decât ea. Beck îndreptă arma spre 
stomacul lui Karen. Laura, stai cu ochii pe Berenguer; să nu facă 
vreo prostie. Jaime, e ultima dumitale şansă să vorbeşti. 


— Nu spune nimic. Karen vorbea calm. Oricum vom muri, iar 
durerea nu va dura veşnic. Prefer să sufăr fizic, decât să le dau 
satisfacția unei victorii. 

— Catara vrea să fie martiră, nu-i aşa? Bine, Berenguer. 
Ultima dumitale şansă; număr până la trei, şi trag. Unu. Beck se 
ridică de pe scaun, tintind spre pântecele lui Karen. 

Jaime văzu în expresia rece şi hotărâtă a bărbatului că acesta 
e un asasin şi că se delectează cu asta. O privi apoi pe Laura, 
care, tot în picioare, palidă, dar hotărâtă, avea pistolul îndreptat 
spre el. Vedea sinistrul orificiu al ţevii tintind spre stomac. Nu-i 
venea să creadă că asta este Laura pe care o cunoştea el; părea 
un coşmar şi se simţi cuprins de o sudoare rece. 

Evaluă posibilităţile de a sări într-o parte ca să încerce să-i 
deruteze. Erau nule; l-ar ciurui imediat. Era imposibil să fugă din 
încăpere şi, chiar dacă ar fi reuşit, l-ar vâna pe culoar ca pe un 
iepure. Nu-i va face această plăcere lui Beck. Strânse mâna lui 
Karen şi ea îi răspunse în acelaşi fel. 

— Doi. Beck rosti numărul ceva mai tare. 

Jaime observa cum gândurile şi imaginile îi năpădeau mintea. 
Fir-ar să fie! De ce trebuie să se termine aşa? Incă o dată, nu! 
Amintirea morţii sale în bătălia de la Muret îi apărea limpede. 
Măcar atunci ştia unde greşise. Ce nu făcuse bine acum? 
Pierdea din nou! Cu iuţeala unui vârtej îi veniră în minte scene 
din copilăria lui, naşterea fiicei sale, Jenny, prima lui întâlnire cu 
Karen; şi intensitatea cu care a iubit-o şi cu care o iubeşte. 

— Te iubesc, Karen, spuse el liniştit. 

— Te iubesc, Jaime, răspunse ea. 

— Şi trei. 

Zgomotul surd al împuşcăturii prin amortizor se amestecă cu 
sunetul indecent de oase şi carne explodată. Într-un loc din 
birou, glontul ricoşă după ce îşi îndeplinise menirea nefastă. 

Cel de al doilea pretorian fusese nevoit să-şi abandoneze 
tovarăşul pe scară şi reuşi cu greu să se refugieze de 
împuşcături în spatele uşii blindate. 

— A fost o cursă! exclamă Gutierres. 

li ceru unuia dintre oamenii săi să-l supravegheze pe 
inspectorul Ramsey, care părăsise sálita în care aştepta când 
auzise focurile de armă, ca să nu intre în sala de şedinţe, şi se 
îndreptă cu paşi mari într-acolo. 

Lovitura de pumn i-a spart buzele lui White, care se prăbuşi la 
pământ; Gutierres străbătuse distanţa de la uşă până la el atât 
de repede, încât matahala nu a avut timp să se ridice în 
picioare. Ceilalţi se ridicară de pe scaun ca să vadă cu un 
amestec de oroare şi ură cum îl călca Gutierres în picioare. 
Nimeni nu spuse nimic. Sinistra alarmă amortiza sunetul 
loviturilor şi vaietele lui White. Gutierres se simţi satisfăcut, 
trăgându-l de părul cărunt, îl făcu să se aşeze pe jos, pentru ca 
imediat să-i pună pistolul între buzele însângerate. li lovi gura 
până când White o deschise şi îi vâri ţeava armei până în fundul 
gâtului. 

— Pentru ultima dată, ce se întâmplă? Şi lăsă câteva clipe să 
treacă, atintindu-si privirea în ochii holbati ai bărbatului. Apoi 
îndepărtă pistolul. 

— Vor să-i ucidă pe toţi. Cuvintele ieşeau cu dificultate din 
buzele umflate. Vor ataca acest etaj. 

— Câţi sunt? 

— Poate vreo douăzeci şi cinci sau treizeci. 

— Cum putem ieşi de aici? 

— Nu puteţi. A fost luată în considerare orice posibilitate. 

— Trebuie să luăm cu orice preţ legătura cu exteriorul. 
Gutierres se adresa pentru prima dată celor prezenţi. Păzitorii 
ne-au asediat şi au blocat telefoanele. În lipsa unui plan de 
acţiune ca să scăpăm, trebuie să ne străduim să cerem ajutor, 
încercaţi întruna să comunicaţi atât de pe telefoanele mobile, 
cât şi de pe cele fixe. 

S-a întâmplat cu mare iuţeală; Beck nu terminase de 
pronunţat „trei” că Laura, mai rapidă, i-a pus pistolul la tâmplă, 
trăgând imediat. 

Jaime văzu cum o masă de rămăşiţe însângerate ieşea prin 
partea dreaptă a capului. Pentru câteva secunde, Beck a rămas 
în picioare, încă având zâmbetul pe chip şi o expresie de 
surpriză. Bratul ţinând pistolul a căzut, în vreme ce trupul se 
prăbuşea lovind masa, înainte de a se nărui la picioarele 
scaunului. A rămas acolo, într-o poziţie ciudată, în genunchi pe 
jos, capul sprijinit de scaun şi o privire goală pierdută în tavan. 

— Vorbim acum de majorarea salariului meu? Laura, cu 
mâinile în şolduri, ţinând încă pistolul, zâmbea arătându-şi dinţii 
cu o expresie de felină pe care Jaime nu-şi amintea să o fi văzut 
la ea, dar care îi era familiară. O privi cu uimire simțind o 
nesfârşită uşurare. Acum percepea mirosul prafului de puşcă. 
Situaţia era absurdă. Bine, ce se întâmplă cu majorarea mea? 
insistă Laura. 

Jaime avu nevoie de timp ca să reacționeze. 

— Aprobată! exclamă în cele din urmă, admirându-i ciudatul 
simţ al umorului. Dar, mai întâi, ai multe de povestit. 

— Nu e timp acum, interveni Karen, cu telefonul în mână. 
Beck avea dreptate. Toate liniile sunt întrerupte. 

— Trebuie să-i ajutăm pe cei de sus, spuse Laura. Jaime, tu ai 
experienţă cu armele. Nu-i aşa? 

— Oarecum. 

— Şi tu, Karen? 

— Nu. 

— Atunci, Jaime, ia pistolul lui Beck, pune-ti vesta lui şi 
atârnă-ţi de gât masca antigaze. Ştii cum funcţionează? 

Jaime manevră masca, dând apoi din cap în semn afirmativ. 

— Acum, cât timp se distrează cu explozibilii putem curăța 
scara de incendiu de la nord pentru ca Davis şi oamenii lui să 
poată fugi. 


— Un moment, Laura, o opri Jaime. De unde vor şti că noi 
suntem cei buni? Pretorienii vor trage în primul pe care-l vor 
vedea. 

— Trebuie să riscăm, răspunse Laura. Dacă biruie asaltul, tot 
vom muri, chiar şi dacă am reuşi să fugim din clădire. Îi cunosc. 
Ne vor urmări toată viaţa, până ne vor termina. 

— Există o alternativă, atrase atenţia Karen. 

— Care? 

— Cablajul interior al computerelor din clădire este 
independent de liniile telefonice, adevărat? 

— Da. 

— Să vedem dacă funcţionează poşta electronică internă. 

— Mă îndoiesc că în această situaţie Davis ar pierde timpul 
citindu-şi mesajele, spuse Laura. 

— Poate că o va face, afirmă Jaime. Cei de sus probabil că 
încearcă să comunice cu exteriorul oricum ar fi cu putinţă. 

Inaintă cu paşi mari până la masa lui de scris şi tastánd pe 
computer, intră fără multe probleme pe poşta internă a 
corporației. 

Scrise un mesaj adresat lui Davis cu copie pentru Gus 
Gutierres. Purta indicatia URGENT şi avea drept titlu „Viaţă sau 
moarte”. 

„Aici e Jaime Berenguer. Ei sunt pe punctul de a sparge 
planşeul etajului dumneavoastră şi de a lansa gaze lacrimogene 
ca să vă facă să ieşiţi. Protejati-vá. Nu ieşiţi pe terasă, vă 
aşteaptă elicoptere. Avem două arme. Putem curăța scara de la 
nord ca să coboráti şi să luaţi poziţie aici.” Jaime trimise mesajul 
rugându-se ca ei să-l primească. Laura şi Karen, în spatele lui, îşi 
ţineau răsuflarea, privind cu îngrijorare ecranul computerului, în 
vreme ce Jaime repeta trimiterile. Încercă de încă două ori, fără 
rezultat; timpul era în defavoarea lor. Se hotărâră să mai 
încerce pentru ultima dată înainte de a ieşi pe culoar. 


104 


Asediatii de la etajul treizeci şi doi se străduiau cu disperare 
să comunice cu exteriorul. Gutierres se blestema pe sine însuşi 
că nu prevăzuse toată această poveste. Dar cine s-ar fi gândit? 
Nu şi-ar fi imaginat niciodată că ar putea cineva organiza un 
asalt în toată regula în clădirea corporației. Ar fi trebuit să-l fi 
suspectat pe Moore, şeful securităţii, dar, chiar şi aşa, cum se 
putea întâmpla aşa ceva? Păzitorii trebuie că erau bine pregătiţi, 
foarte siguri de victorie, ca să îndrăznească atât de mult. 

Depăna pe rând posibilele alternative de scăpare. Nimeni nu 
va percepe de afară sunetul împuşcăturilor, izolarea fonică 
internă va face ca zgomotul de abia să se audă în exterior. 
Ascensoarele erau blocate şi erau aşteptaţi pe scări. Puteau să 
iasă pe acoperişul edificiului şi să încerce să coboare în micile 
cabine pe care le utilizau muncitorii spălători de geamuri. Cu 
siguranţă că duşmanul luase deja în considerare această 
alternativă şi acum îi aştepta. Va folosi această cale când va 
epuiza toate posibilităţile de scăpare. Între timp, cel mai bine 
era să reziste acolo şi să încerce să ia legătura. Poşta 
electronică internă o fi şi ea întreruptă odată cu liniile telefonice. 
Va încerca dacă există ieşire spre exterior. În cel mai rău caz, 
dacă funcționau cablurile, măcar ar putea lăsa în sistem un 
mesaj de acuzare, un testament. Poate că atacatorii nu-l vor 
putea şterge. Intră în poştă şi citi cu surpriză un mesaj la intrări: 
„Viaţă sau moarte”. 

În sfârşit, o notă de la Gutierres! Pretorianul, disperat, o fi 
încercat să trimită mesaje de ajutor în exterior când l-a primit pe 
al său. 

Pe Jaime îl surprindea faptul că Păzitorii omiseseră acest 
lucru. Poate că n-au reuşit să deconecteze cablajul la ultimele 
două etaje sau poate că plănuiau să şteargă mesajele în 
centrala de poştă electronică internă, odată ce ne-ar fi ucis pe 
toţi, se gândea el. 


„Aici e Gutierres. De unde să ştiu că sunteţi dumneavoastră şi 
că nu e o cursă?” 

— Fir-ar să fie, acum ticălosul ăsta n-are încredere! exclamă 
Jaime, fortándu-se sá se gândească. Ce-i putea spune lui 
Gutierres pentru ca acesta să ştie că într-adevăr el este? Scrise 
răspunsul. În spaniolă. Ştia că Gutierres înţelege. „leri i-am cerut 
lui Davis că vreau să-mi păstrez secretara. Mi-a spus să nu-l 
deranjez cu prostii şi să vorbesc cu Andersen. Dumneavoastră 
nu erati acolo, şi nici White; verificaţi cu Davis şi cu Andersen. Si 
va trebui să aveţi încredere sau să vă consideraţi un om mort. 
Ne veţi recunoaşte pentru că purtăm un servetel roşu peste 
vesta antiglont. Peste un minut vom curăța scara.” 

Atunci, o explozie răsună pe culoar. După un minut, încă una 
mai departe. Din nou, una aproape; făceau să explodeze 
porţiuni din tavan ca să lanseze gazele. 

Jaime trimise mesajul si, scoțând dintr-un sertar nişte 
servetele roşii de hârtie, îi dădu două Laurei. 

— Pune-ti un servetel când vor cobori cei de sus. Acum 
mergem afară; cu masca pusă, Păzitorii nu ne vor recunoaşte. 

— Gutierres spune că e de acord! strigă Karen, care manevra 
acum computerul. 

— Îmi pare rău, Karen, spuse Laura, luând iniţiativa. Trebuie 
să ieşim, dar nu sunt decât două seturi de veste, măşti şi arme. 
Nu poţi veni cu noi. E prea periculos, la fel şi dacă rămâi aici. 
Vor veni să vadă ce a pátit Beck. 

— Va trebui sá te ascunzi într-un loc ca să nu te vadă, 
interveni Jaime. Ştiu unde! Am golit dulapurile de lucrurile lui 
White. Dacă scoatem rafturile de la cel din spatele mesei, o să 
încapi înăuntru. 

Fără alte comentarii, Jaime se duse la dulap, îl deschise, 
scoase politele şi le puse în alt dulap, şi acesta în curs de golire. 
Karen intră şi constatară că încape, dar în poziţie aplecată pe 
jumătate. 

— Într-o zi o să mă răzbun pentru această ofensă, Jaime, 
încercă ea să glumească. Te rog, nu închide cu cheia! O să ţin 
uşa pe dinăuntru. Baftă! Te iubesc. Să ne ajute Dumnezeul cel 
bun! 


Sărutându-i buzele, Jaime retrăi zbuciumul lui Pedro la 
despărţirea de Corba. Apoi închise uşa cu grijă, şoptind un 
„Doamne, ajută”. 

— Să mergem acolo! îi spuse Laurei punându-şi masca de 
gaze. 

* 

Când au ieşit pe culoar, au găsit deschisă usa de la scara de 
evacuare, situată la câţiva metri în dreapta lor. Mai în fund, într- 
o zonă dintre birouri, văzură moloz pe jos şi o spărtură în tavan, 
sub care erau cinci oameni cu veste antiglont şi mástile deja 
puse. Unul se pregătea să lanseze, spre etajul de sus, prin gaura 
din tavan, o grenadă cu gaze, iar ceilalţi îl acopereau. 

Daniel Douglas şi un alt bărbat, încă fără mască şi înarmaţi cu 
puşti, plasați între uşă şi grupul celorlalţi, priveau operaţiunea. 
In spatele lor, pe culoar, aproape în faţa ascensoarelor, putură 
vedea mai mulţi atacatori sub o altă spărtură în tavan. 

Jaime simţea cum îi curge adrenalina prin sânge şi îi zvâcneau 
tâmplele. Nu simţea frică, ci doar nelinişte pentru Karen şi o 
intensă agitaţie; o urmă cu paşi ¡uti pe Laura, care intra pe scara 
de incendiu. Unii Păzitori îi priviră fără să reacționeze; masca şi 
vesta erau o deghizare excelentă. 

Pe un palier al scării, înainte de a ajunge la etajul superior, 
puseseră o masă în chip de baricadă şi doi bărbaţi se ascundeau 
în spatele ei cu armele îndreptate în sus, aşteptând să iasă 
grupul lui Davis. Cu costumul lui elegant mototolit, unul dintre 
pretorieni era întins pe porţiunea scării care continua în jos. 
Avea ochii deschişi şi cămaşa albă pătată de sânge. Jaime îl 
recunoscu pe cel care scria actele la şedinţa din ziua anterioară. 
Un al treilea bărbat cu vestă antiglont şi puşcă cu ghinturi le ieşi 
în întâmpinare. 

— Aţi lansat deja gazele? întrebă cel cu accent newyorkez, 
văzându-i cu masca pusă. 

Era individul acela tânăr cu aspect de sadic, numit Paul. Drept 
singur răspuns, Laura îi puse pistolul cu amortizor pe faţă şi 
trase. Tipul căzu spre spate, în vreme ce ea se lansa pe scări în 
sus, urmată de Jaime. Cei doi bărbaţi din spatele mesei 
observară că se întâmplă ceva şi unul întoarse capul. Laura, la 
doi metri, îl nimeri dintr-un foc. Celălalt încercă să se 


răsucească, iar Jaime trase cu pistolul. Glontul se lovi de masă. 
Când bărbatul îl ţinea în bătaia ţevii, Laura îi plasă un glonţ 
exact în mijlocul fruntii. Jaime era impresionat; Laura era o 
trăgătoare de elită şi îşi păstra un admirabil sânge rece. 

Ridicându-şi masca, Jaime îi atrase atenţia: 

— Ai grijă, acum vor ieşi pe uşă! 

Laura luă o puşcă cu ţeava scurtă şi muniţiile din buzunarele 
mortului, apoi coborâră spre uşă. In prag, apărură cei doi bărbaţi 
de pe culoar. Laura trase cu siguranţă în primul, iar detonatia 
produse un zgomot asurzitor; cel de al doilea era Daniel şi trase 
cu puşca lui, dar primul glonţ se pierdu în tavan. Cele două 
gloanţe pe care i le trimise Jaime nimeriră în vesta antiglont şi 
într-un picior. Tipul, în cădere, trase din nou, dar nu nimeri nici 
el. Laura şi Jaime răspunseră în acelaşi timp şi faţa lui Daniel se 
umplu de sânge. Jaime nu simţi milă, doar uşurare. 

— la acum pusca. Este o Remington 870, excelentă de la 
distantá mijlocie. Si sá nu uiti cartusele! fi spuse Laura, 
scotándu-si masca şi lăsând-o să-i atárne de gât. Trebuie sá 
acoperim intrarea. 

— Servetelul! îi atrase atenţia Jaime, auzind zgomot de sus. 
Amândoi îl atârnară de spatele vestei. 

— Rásturnati mesele şi protejati-vá în spatele lor! strigă 
Gutierres. Vor arunca în aer planşeul! 

Dar el continua să tasteze pe computer, impasibil la explozii. 
Din fericire, covoarele amortizau bucăţile de tencuială şi nimeni 
nu fusese rănit. Aveau puţin timp la dispoziţie. 

Gutierres dădu ordin să se grupeze lângă uşa scării de 
incendiu de la nord şi îi spuse lui Bob, pretorianul mai corpolent, 
să-l ajute pe White, care aproape că nu putea merge. Ca să 
prevină o altă încercare de asalt, au aşezat mai multe mese ca o 
baricadă în faţa uşii. Erau doar două măşti de gaze în caz de 
incendiu şi şeful pretorienilor le-a rezervat pentru Davis şi 


pentru el însuşi. Ceilalţi trebuiau să facă rost de prosoape udate 
la toaletă. 

Aşteptară aşa câteva minute. Se auziră focuri de armă pe 
scară şi, la sfârşit, Gutierres spuse: 

— Să ieşim. Mike şi Richy, voi, primii. Eu vă urmez şi, apoi, 
dacă totul este bine, ceilalţi. La urmă, Charly şi Dan, protejându- 
| pe domnul Davis. 

Laura şi Jaime putură auzi o nouă explozie în altă parte a 
clădirii; Păzitorii or fi aruncând în aer poarta sud a scării de 
incendiu şi or fi atacând etajul superior. 

Jaime observă că Gutierres şi unul din oamenii lui coborau, 
mişcând masa ca să le facă loc celorlalţi; alt pretorian, Mike, 
punându-şi vesta unuia mort, luă o puşcă şi se aşeză lângă 
Jaime. 

Între timp, Gutierres dădea instrucţiuni pe scară: 

— Inspectore Ramsey, luaţi o puşcă şi plasati-vá în spatele 
fetei. 

Ramsey îi dădu ascultare, aşezându-se lângă Laura, astfel că 
aşa avea câte doi apărători de fiecare parte. In vremea asta, 
sus, îl îmbrăcau pe Davis cu vesta unui cadavru. Fumul îi afecta 
deja şi începeau să tuşească. 

— Dan, aşază-l pe White în faţa uşii; să ne acopere trecerea. 

Matahala vru să opună rezistenţă, dar Dan îl lovi de două ori 
cu patul revolverului. Până la urmă, începu să se clatine în faţa 
uşii, cu pretorianul supraveghindu-l cu pistolul scos din teacă. 
White părea pe punctul de a se prăbuşi şi nu mai opuse 
rezistenţă. Jaime aproape că nu putea recunoaşte faţa umflată 
şi însângerată a fostului său şef şi se surprinse pe sine însuşi 
fiindu-i milă de el. Gărzile de corp îl făcură pe Davis să treacă 
aproape pe sus, prin faţa uşii periculoase, prin spatele lui White, 
cu Gutierres care-l acoperea cu propriul său trup. Bătrânul părea 
mai máruntel decât oricând. 


— Am o datorie faţă de dumneavoastră, Berenguer, îi spuse 
lui Jaime când trecu pe lângă el. j 

În spatele lui Davis coborau Cooper şi Andersen. Îi urma Ruth, 
administratoarea etajului, cu doi pretorieni încheind alaiul, 
urmăriţi de fumul care năpădise deja etajul superior. Reusiserá 
să închidă uşa de sus exact când Păzitorii încercau un nou atac 
de la etajul inferior cu un foc încrucişat. 

Împuşcături, înjurături şi vaiete se amestecará cu urletul 
sinistru al alarmei cládirii, si cánd de pe scará se ráspundea 
focului, se porni un intens schimb de împuşcături. Mai mulţi 
atacatori căzură în faţa uşii, iar ceilalţi se retraseră fără să 
înceteze să tragă. Vaietele continuau înăuntrul şi în afara scării. 
Jaime o privi pe Laura; nu era rănită şi ea îi făcu semnul de 
„totul merge bine” cu degetul mare în sus. Continua să aibă 
aceeaşi stranie impresie despre ea. 

Inspectorul Ramsey, fără vestă antiglont, se protejase în 
spatele Laurei şi era bine, dar Mike, pretorianul, era prăbuşit la 
pământ. Avea o rană la piciorul stâng care sângera din 
abundență. Dar nu el era cel care se plângea. Schimbul de 
focuri îl nimerise din plin pe White, care se prăbuşise, şi pe 
Cooper, care a avut ghinionul să treacă în acel moment. Cooper, 
rănit în pântece, se tăvălea urlând de durere, iar Ruth tipa 
îngrozită văzând răniții. Cu pieptul plin de sânge şi căzut pe o 
parte, lui White îi curgea sânge pe gură; era pe moarte. Jaime se 
gândi că moartea lui fusese o execuţie; privirea lui Gutierres îi 
dădu certitudinea. Nu vorbise şi nici nu o va mai face. 

— Coboráti masa! strigă Gutierres celor doi pretorieni de sus. 

Ramsey îi împinse pe Ruth şi pe Andersen, făcându-i să treacă 
peste trupurile ce zăceau pe jos şi trimitándu-i pe scări în jos, 
departe de primejdie. 

Cei doi pretorieni asezará másuta astfel încât să-i apere de 
împuşcăturile trase de la uşă şi de sus, de pe scări; Laura luă 
puştile morţilor şi li le aruncă. Unul dintre cei căzuţi pe prag 
mişcă un braţ, încercând să se ridice cu un vaiet slab, dar din 
spatele mesei un pretorian îi zbură capul cu un foc de armă. 

— Au intrat deja sus, îi spuse Jaime lui Gutierres. Vor 
descoperi în curând că am fugit pe aici şi vom fi între două 
focuri. Trebuie sá coboráti. 


— Pericolul este la ieşirea în hol şi în stradă, comentă 
Gutierres, căzut pe gânduri. Dacă Moore, şeful securităţii 
edificiului, este duşman, majoritatea gărzilor de securitate sunt 
şi ei. Întreruperea comunicaţiilor trebuie că îi afectează şi pe ei; 
trebuie să profităm şi să coborâm înainte de a-şi da seama. Vom 
încerca să fugim în limuzina blindată. 

— Această scară de incendiu se termină în hol, iar porţile de 
coborâre la garaj sunt întotdeauna închise, îi atrase atenţia 
Jaime. 

— Noi ştim cum să le deschidem, răspunse Gutierres. Să 
plecăm de aici înainte de a fi atacați şi de sus! 

— Un moment, Gutierres! Jaime îl opri. Avem doi răniţi şi nu-i 
putem lăsa aici ca să fie asasinați. 

— Misiunea mea este să-l protejez pe Davis; îmi pare rău, dar 
n-o să-i risc securitatea pentru răniţi. Să mergem! 

— Nu; eu nu merg, îl anunţă Jaime. Şi Karen este aici. No las. 

— N-o sá ne certăm. Rámáneti dacă doriţi! Vă mulţumesc 
dacă ne acoperiţi spatele. Ceilalţi, jos! spuse el aproape şoptind 
ca să nu fie auzit de duşman. Bob şi Charly, deschideţi calea; în 
spate, inspectorul Ramsey, apoi Richy cu Davis şi ceilalţi în 
urma lor. 

Grupul începu să coboare scările. 

— Eu rămân cu Jaime, afirmă Laura. 

— Şi eu rămân, spuse Ramsey. 

— Dumneavoastră nu puteţi, obiectă şeful gărzilor de corp. 
Avem nevoie de dumneavoastră jos ca sá coordonati cu poliţia 
de îndată ce vom putea ieşi; trebuie să ne însoţiţi. 

— Nu-i voi lăsa pe aceştia doi să-i apere singuri pe răniţi, 
insistă Ramsey. Dumneavoastră veţi şti să vá descurcati bine cu 
poliţia. 

— Nu. Fără dumneavoastră, poliţia va întârzia în coordonarea 
atacului şi indivizii ăia vor putea fugi. Locul dumneavoastră este 
afară. Nu e nevoie să vă dovediti aici curajul; e tot atâta pericol 
jos, cât şi sus. 

— Îmi pare rău, nu-i abandonez. 

— Nu putem pierde timpul certándu-ne; vă propun un schimb, 
negocie Gutierres. Îl las aici pe unul din oamenii mei, iar 
dumneavoastră ne însoţiţi. Un om pentru un altul. Ce ziceti? 


— De acord, acceptă Ramsey. 
— Dan, tu rămâi. Baftă, băieţi! 
Şi Gutierres îl urmă pe Ramsey pe scări în jos. 

Coborâră scările în viteză, dar fără să alerge. Bob şi Charly, în 
fruntea marşului, purtau pustile şi vestele antiglont de la 
cadavre; îi urma Ramsey. 

— După Davis, dumneavoastră sunteţi persoana cea mai 
importantă pentru succesul operaţiunii, insistă Gutierres când 
Ramsey refuză sá îmbrace vesta. Fără dumneavoastră 
coordonând poliţia, indivizii ăia vor fugi. 

Ramsey îşi puse vesta în silă şi trase o înjurătură când se pătă 
cu sângele fostului proprietar. 

Personalul evacuase clădirea pe scările de incendiu, aşa că 
găsiră întredeschise uşile de acces la etaje pe măsură ce 
coborau. Bob şi Charly făceau cu schimbul. Primul închidea uşa 
şi îşi lipea trupul de ea ca să împiedice să poată fi deschisă din 
nou şi să fie surprinşi când ar fi trecut Davis. În acelaşi timp, 
Charly făcea aceeaşi operaţie cu următoarea uşă. De îndată ce 
Davis trecea şi uşa rămânea sub controlul lui Gutierres, Bob o 
lua la fugă înaintea alaiului şi bloca următoarea uşă liberă. 
Andersen îl preceda pe Davis şi imediat lângă acesta se mişca 
Richy, cel de al treilea pretorian, încercând tot timpul să-l 
acopere pe bătrân cu trupul său, în cazul unui posibil atac. Ruth 
şi Gutierres închideau alaiul. 

Ajunseră aşa până la primul etaj, unde Gutierres trecu în 
frunte ca să organizeze următorul pas. La parter erau două uşi, 
una spre holul de la intrarea principală, iar cealaltă dădea în 
exterior, în grădina ce înconjura clădirea; între cele două, era un 
palier larg, apoi scara continua până la parcările subterane. 

Gutierres îl trimise pe Richy să închidă uşa spre hol, care era 
întredeschisă, în vreme ce Bob şi Charly alergau să cerceteze 
poarta exterioară spre grădină, pe care nu o puteau vedea de 
pe poziţia lor pe scară. Temerile lui Gutierres se confirmară când 


îl văzu pe Nick Moore cu patru gărzi înarmate cu puşti 
supraveghind zona exterioară. Din fericire, nu se aşteptau ca 
grupul să apară pe acolo şi doar doi dintre ei aveau posibilitatea 
de a vedea uşa. 

— Porniti! sopti Charly, iar Gutierres se lansă în fugă pe scări 
în jos, purtându-l efectiv pe sus pe Davis; ceilalţi îi urmară, în 
vreme ce Bob încerca din răsputeri să închidă uşa spre grădină, 
care se blocase într-un fel oarecare. Gărzile dădură semnalul de 
alarmă colegilor lor, care făcură gestul de a-şi îndrepta armele 
spre ei. 

— Nu miscati sau tragem! strigă Charly. 

Pentru câteva clipe păru că gărzile ezită, dar, când Moore se 
răsuci cu pistolul în mână, Charly şi Bob începură să tragă. 
Ramsey si Andersen trecuseră deja când s-au auzit 
împuşcăturile, iar Ruth se dădu înapoi, sus pe scară. Richy, care 
păzea uşa spre hol, nu purta vestă antiglont şi fu lovit în plin. 
Moore, rănit la un picior, căzu cu două dintre gărzi, iar ceilalţi se 
aruncară la pământ, trăgând pe deasupra trupurilor tovarásilor 
lor. Charly şi Bob reuşiră să se retragă din dreptul uşii fără să fie 
răniţi şi rămaseră să asigure ariergarda grupului. 

Intre timp, Gutierres reuşise să deschidă poarta de acces 
către primul nivel al parcării. li lăsă să treacă pe cei cinci 
supraviețuitori şi închise poarta, întrebându-se neliniştit dacă 
vor putea ajunge la limuzină. 

Grupul de sus îşi organiză apărarea. White părea mort şi l-au 
lăsat pe palier lângă celelalte cadavre ale atacatorilor. Jaime şi 
Dan l-au mutat pe Bob Cooper, în ciuda rănii sale urâte din 
pântece, pe palierul de la etajul inferior al scării; sângera din 
abundență şi urla de durere. Nu a încetat să geamá nicio clipă. 

Laura îl ajută pe Mike, pretorianul rănit, tot până pe palier; îi 
făcuseră un garou şi el suporta durerea cu stoicism, ţinând 
revolverul strâns cu putere în mâna dreaptă. Chiar pierzându-şi 
poziţia avantajoasă faţă de etajul treizeci şi unu, hotărâră să 


instaleze másuta distrusă care le servea de baricadă cu o 
treaptă mai jos de palier; golul scării era foarte îngust şi noua 
poziţie le permitea o bună apărare dacă atacul venea atât de la 
etajul superior, cât şi de la uşa care era în continuare deschisă, 
în spatele parapetului creat de másutá, umăr lângă umăr, şi cu 
Laura la mijloc, erau pregătiţi să aştepte atacul. 

— Şi eu mi-am retrăit viaţa din secolul al XIII-lea, o auzi Jaime 
spunând în şoaptă. 

— Poftim? 

— Am fost o credincioasă fidelă Păzitorilor, cum a fost şi tatăl 
meu. Laura vorbea cu delicateţe, aproape confesându-se. White 
te-a influenţat ca să mă iei ca secretară şi m-au convins să mă 
infiltrez printre catari. Am fost la centrul lor de reuniuni din 
Whilshire Boulevard, am spus că auzisem vorbindu-se despre ei 
şi că doream să-i cunosc mai bine. Încetul cu încetul, i-am 
câştigat încrederea lui Kepler; îl interesau informaţiile pe care i 
le ofeream despre Corporatie, inclusiv despre Jaime Berenguer. 
La rândul lor, Păzitorii erau şi ei încântați de ceea ce le 
povesteam atât despre catari, cât şi despre corporație. 

— Coincide cu ceea ce a spus Beck. 

— În parte. Pentru că, în ciuda refuzului meu iniţial, predicile 
lui Dubois m-au pus pe gânduri. Într-o bună zi, m-au condus cu 
ochii legaţi la Montsegur, am fost în peşteră în faţa tapiseriei cu 
potcoavă şi m-am pomenit trăind în secolul al XIII-lea. Am 
resimţit o impresie teribilă. Asta n-am povestit-o Păzitorilor şi 
nici celelalte experienţe pe care le-am trăit. Când mi-am 
încheiat ciclul, şi după o perioadă de introspectie, m-am hotărât 
să cred în adevărul învățăturilor catarilor. l-am mărturisit lui 
Dubois despre lucrătura sectei Păzitorilor şi, de atunci, am 
început să-l informez pe Kevin despre ei. 

— Aşadar, Karen ştia că tu eşti de-ai noştri şi că agentul FBI 
este inamicul. 

— Da. Ştia de mine, dar nu despre Beck. Totul a decurs foarte 
repede; de abia azi-noapte, după petrecere, Păzitorii mi-au atras 
atenţia că astăzi avea să se întâmple ceva şi că trebuia să-i dau 
ascultare întru totul lui Beck. Până în momentul acela nu ştiam 
că omul ăla face parte din sectă. 

— Ai fi putut să mă anunti. 


— Despre ce? Nu ştiam că vor îndrăzni atât de mult. În plus, 
graţie faptului că ati acţionat cu naturalete, sunteţi astăzi în 
viaţă. 

— E adevărat. Jaime medita la cele auzite rămânând cu 
privirea atintitá pe palier, de unde aştepta un nou atac. 
Deodată, amintindu-şi primele cuvinte enigmatice ale Laurei, 
vru să ştie mai mult. Dar, spune-mi, m-ai recunoscut în secolul 
al XIII-lea? 

— Da. 

— Şi eu te-am cunoscut pe tine? 

— Da. 

Deodată, uşa de la etajul superior începu să scártaie. Dan îi 
dădu un cot Laurei. 

— Incetati sá mai susotiti şi fiţi atenţi. 

Gutierres constată că, în pofida normelor de evacuare în caz 
de bombă sau de incendiu, li se permise angajaţilor să-şi scoată 
maşinile. Grupul traversă fără incidente parcarea pustie şi, 
scoțând un mănunchi de chei, şeful pretorienilor reuşi sá 
deschidă poarta metalică de acces la zona rezervată pentru 
automobilele preşedinţilor, unde erau câteva de capacitate 
cilindrică mare. 

Le luară prin surprindere pe cele două gărzi care păzeau 
limuzina şi care, văzându-se ameninţaţi cu arma, se mărginiră 
să ridice mâinile. Acolo, pe pardoseală, cu faţa în jos, văzură 
trupul pretorianului care păzea garajul. Mort. 

Ramsey le puse cătuşe gărzilor, în vreme ce pretorianul 
deschidea portiera limuzinei. Davis şi Andersen se instalară pe 
bancheta din spate, iar Gutierres, căutând ceva ciudat, se uită 
sub maşină, verifică broaştele, motorul, portbagajul şi exteriorul. 
Simtindu-se sigur, se instalá la volan, iar Ramsey se aşeză lângă 
el. Apoi, folosind telecomanda, vru să deschidă poarta garajului: 
fără succes; poarta nu răspundea la comenzi. Le dădu 


instrucţiuni lui Charly şi lui Bob să se grăbească să acţioneze 
mecanismul manual de deschidere. 

Când poarta se deschisese pe jumătate, constatară că la 
capătul rampei două maşini aşezate de-a curmezişul blocau 
ieşirea. Gutierres dădu înapoi până când aproape că atinse 
peretele garajului. Aşteptă ca poarta să fie deschisă complet şi 
spuse: 

— Legati-vá centurile şi tineti-vá bine, ieşirea va fi violentă. 

Acceleră şi, în spaţiul de numai vreo cincizeci de metri şi în 
ciuda inclinárii rampei, reuşi să bage în viteza a treia. 
Impunătoarea masă a limuzinei blindate lovi cu toată puterea 
cele două maşini lipite una de cealaltă şi, în urma impactului, 
acestea se deplasară vreo doi metri. Deşi grav avariate, încă 
blocau ieşirea. Limuzina îşi pierdu bara de protecţie, dar 
caroseria părea să nu fi fost afectată. 

Gutierres lăsă maşina să o ia înapoi pe rampă până ajunse la 
peretele din fund. Afară se auzeau Împuşcături; Bob si Charly le- 
or fi ţinând piept gărzilor; acceleră din nou, izbind încă o dată cu 
o forţă năprasnică cele două maşini. Acestea fură aruncate 
câţiva metri mai încolo, lăsând trecerea liberă, dar motorul se 
gripă. Acum gloantele ricoşau de geamuri şi se loveau de partea 
de jos a maşinii tintind pneurile. 

Când Gutierres porni maşina, o lansă cu cea mai mare viteză 
spre bulevardul mărginit de palmieri. Claxona întruna şi, trecând 
pe roşu de primul semafor, îi spuse lui Ramsey: 

— Inspectore, vreţi să verificaţi dacă mobilul dumneavoastră 
funcţionează bine aici? 

Ramsey făcu uşor legătura telefonică şi începu să dea 
instrucţiuni. 

* 

Gutierres îl observa îngrijorat pe şeful său prin retrovizor; 
acesta nu rostise niciun cuvânt de foarte mult timp. Nici măcar 
nu răspundea la tráncáneala agitată a lui Andersen; avea 
privirea rătăcită, de parcă ar fi fost deprimat. Să fi suferit un 
şoc? Ca pe oricare fiinţă omenească, vârsta îl afecta şi aceea nu 
era o aventură potrivită pentru cei aproape optzeci de ani ai săi. 
Bătrânul era cufundat în propriile lui gânduri. Concentrat. 

— Gus, spuse el după o vreme. 


— Da, domnule Davis. 

— Vreau să-l găseşti pe cel mai bun scenarist al nostru. Pe 
Sheeham sau pe Weiss. Mai bine pe Sheeham. Vreau să-l văd 
mâine negreşit. 

— Da, domnule, răspunse Gutierres uimit. 

— Aici e material pentru un bun film de acţiune, iar decorurile 
vor costa puţin. 

Gutierres zâmbi văzând prin retrovizor strălucirea din ochii lui 
Davis. Bătrânul continua să fie în formă. 

— Nu trageţi până nu-i vedeţi la faţă, spuse Laura cu o voce 
liniştită. Dan, tu tragi la picioare, Jaime şi cu mine, la cap. Când 
cad, trebuie să ne asigurăm că sunt morţi. 

Tăcură cu toţii. Alarma continua să sune şi de jos se auzeau 
vaietele lui Cooper. 

Cei de sus se mişcau cu grijă. Un bărbat cobora precaut, 
răsucindu-se în cotul scării; era înarmat şi avea pusă masca de 
gaze. Il urma un altul. Cei de jos traseră un foc de armă şi tipul 
căzu de-a berbeleacul pe trepte până la palierul scării, în faţa 
mesei. Celălalt o luă la fugă. 

— Nu l-am nimerit pe al doilea, spuse Jaime. 

— Au căzut cel puţin zece din oamenii lor, comentă Laura. 
Socotindu-i pe cei veniţi din afară şi gărzile de securitate a 
edificiului, n-or fi mai mult de treizeci şi cinci, iar Beck e mort. Ar 
trebui să-şi dea seama că au eşuat. 

— Or mai fi având încă speranţa să pună mâna pe Davis, 
comentă Dan. 

În momentul acela, auziră mai multe împuşcături, chiar în 
spatele lor. Primii aveau pistoale, dar îi urmară doi cu puşti. 

— Dan, Jaime, jos! strigă Laura. 

Când ajunseră, văzură că uşa de la etajul inferior era 
întredeschisă. Mike, care zăcea pe palier, se ridică pe jumătate 
şi, cu pistolul în mână, le spuse cu o voce slabă: 


— Au încercat să atace de la etajul treizeci, dar i-am respins. 
Sunt sigur că pe unul l-am nimerit. 

— Avem noroc că nu pot să comunice şi să lanseze atacuri 
coordonate, spuse Jaime. Dan, rămâi cu Mike. Eu mă întorc la 
Laura. 

Tocmai când Jaime se întorcea cu spatele ca să urce, se 
încerca un nou atac dinspre etajul treizeci şi unu. Laura trăgea şi 
ea, iar Jaime simţi o lovitură puternică în umărul drept şi căzu 
spre spate, dar, din fericire, dădu cu spinarea de perete; vesta îi 
salvase viaţa. Laura, bine ascunsă în spatele másutei, continua 
să tragă cu îndemânare, iar ceilalţi se retraserá. Jaime, 
înfrângându-şi durerea, reuşi să ajungă în spatele mesei. 

— Sunt nişte fanatici  încăpăţânaţi, se plânse Laura, 
îngrijorată. Dacă mai continuă aşa, până la urmă tot îşi vor 
atinge scopul de a ne lichida, sper doar să nu încerce cu 
explozibili. 

— A trecut deja destul timp pentru ca Davis şi oamenii lui să fi 
scăpat. In continuare, Jaime începu sá tipe: Hei! Sunteţi pierduţi, 
dobitocilor! Davis a plecat! Poliţia e pe drum încoace! Aveţi 
puţin timp ca să vă salvaţi cururile! 

Nu primi alt răspuns decât pe cel al alarmei şi vaietele 
răniților. 

— Tu crezi că o să funcționeze? întrebă Laura. 

— E singurul lucru pe care-l putem face. Şi începu să strige 
din nou: lesiti fuga acum, cât mai puteţi! Davis a scăpat din 
clădire! Sunteţi pierduţi! 

Ceva căzu rostogolindu-se pe trepte. Jaime se ascunse 
instinctiv în spatele mesei: 

— Măştile! strigă Laura, care nu se mişcase. O grenadă 
lacrimogenă! 

Jaime îşi puse masca şi îi făcu un semn Laurei să îl acopere. 
Apoi, cu patul puştii, împinse cu grijă grenada fumegándá, 
făcând-o să cadă pe golul scării. Când se întoarse lângă Laura, 
umerii lor se atinseră şi rămaseră aşa într-o tăcere silită. 
Gândurile lui Jaime reveniră la iubita lui. Karen! Dumnezeule! 
Numai de-ar fi bine Karen! Ea cunoştea rolul Laurei, iar pe el îl 
folosise, cum a spus Beck, dar nu mai avea importanţă; de l-ar 
iubi măcar un strop din cât o iubea el pe ea, si ar ¡erta-o. 


Laura. Lucrau împreună de ani de zile. Monotonie, plictiseală 
şi, deodată, asta. Cine este ea cu adevărat? 

Trecură vreo zece minute de aşteptare încordată şi nu se 
întâmplă nimic. Blestemata de alarmă continua să răsune 
neliniştitor şi vaietele lui Cooper nu se mai auzeau; Jaime nu mai 
putea suporta. Atinse umărul colegei sale şi îi făcu un semn, 
indicându-i că el merge la etajul treizeci şi unu, ea clătină din 
cap şi îi făcu un gest să mai aştepte. Jaime rămase pe loc. Fumul 
nu mai era aşa dens. Cinci. Încă şase minute. Nu mai suporta 
neliniştea pentru Karen, nu mai suporta blestemata de mască 
pe faţă. În cele din urmă, se ridică în picioare. Laura îi făcu semn 
că merge şi ea. Trecură peste masă, cu pistoalele îndreptate 
spre palierul de la etajul treizeci şi unu. Nu era nimeni în faţa 
uşii. Laura cercetă scara spre etajul de sus, dar şi acolo era 
pustiu. Jaime simţea că inima îi sare din piept. Numai de-ar fi 
bine Karen! Săriră peste grămada de cadavre şi intrară pe 
culoar. Nimeni. Aparent, Păzitorii fugiseră în mare grabă din 
zonă, părăsind cadavrele. Jaime o porni spre noul lui birou, 
urcând câte trei trepte deodată. 

* 

Usa era închisă si, când intrară, văzură că gazele nu 
ajunseseră până acolo. Cadavrul lui Beck era întins pe jos, 
cineva fusese acolo şi îl mişcase din loc. Jaime îşi scoase masca 
şi ciocăni cu degetele în dulapul în care era refugiată Karen. Nu 
primi răspuns. 

— Karen, primejdia a trecut. Eşti bine? 

O chemă din nou şi uşa se deschise puţin, apoi mai mult. 
Karen era acolo, cu o expresie îndurerată, şi adusă de spate. 

— Nu. 

— Ce ai pátit? întrebă Jaime alarmat. 

leşind, Karen îi dedică un zâmbet cu gura până la urechi. 

— Mi-am rupt două unghii ţinând închisă pe dinăuntru uşa 
afurisitului ăstuia de dulap, spuse ea înainte de a-l îmbrăţişa. 


VINERI 

— De ce ar trebui să presupun că voi, catarii, sunteţi mai buni 
decât Păzitorii? îl întrebă Davis. Jaime îl privi si furculita se opri 
la mijlocul drumului spre gură. 

„Va fi o masă prietenească”, îl anunţase Gutierres atunci când 
l-a invitat. Şi acum se afla faţă în faţă cu bătrânul, în luxosul său 
salon-sufragerie care se întindea fără întrerupere pe o enormă 
suprafaţă înconjurată de pereţi din sticlă, ocupând bună parte 
din aripa de sud a etajului treizeci şi doi din clădirea corporației. 
Acolo, stricăciunile de pe urma încercării de atac fuseseră 
neînsemnate şi au fost reparate primele. 

Un decor îngrijit împărțea spaţiul, cu o minimă prezenţă a 
pereţilor, în mai multe ambienturi permiţând concentrarea în 
birou, relaxarea în sufragerie şi petreceri cu sute de invitaţi într- 
o amplă cameră de zi. Antichitáti, opere de artă modernă şi un 
mobilier eclectic se combinau cu gust şi cu stil. 

Ferestrele mari ofereau o privelişte într-un unghi de peste o 
sută optzeci de grade, în care oceanul strălucea pe fundal, 
dincolo de Santa Monica şi chiar peste Palos Verdes, la sud. Azi 
era o zi senină şi strălucitoare, iar Ruth coboráse câteva perdele 
ca să atenueze intensa lumină a soarelui. 

— Graţie catarilor ati descoperit o fraudă în valoare de 
milioane, viaţa v-a fost salvată şi s-a evitat ca o sectă 
fundamentalistă să controleze corporatia. Vi se pare puţin? 
răspunse Jaime. 

— E adevărat, dar catarii au obţinut o putere mai mare. Cum 
să ştiu că nu vor încerca acelaşi lucru ca şi Păzitorii? 

— Eu sunt singurul care am câştigat putere şi a fost pentru că 
dumneavoastră mi-aţi dat-o. Si ati făcut-o pentru că sunteţi bine 
informat; catarii nu sunt o sectă, ştiţi asta; nu urmăresc puterea 


materială, ca alţii, vor doar dezvoltarea spirituală a omenirii. Nu 
luptăm ca să controlăm corporatia, ci să-i împiedicăm pe cei cu 
o ideologie ultraconservatoare şi fundamentalistă să pună mâna 
pe putere. Credem că mesajele pe care corporatia le lansează 
lumii sunt fie neutre, fie adecvate pentru dezvoltarea unui 
individ mai bun şi dorim ca aşa să fie şi în continuare. 

— Aşadar, catarii aprobă linia mea editorială? Davis zâmbea 
amuzat. 

— Da, luati-ne aşa cum suntem si vom fi nişte aliaţi buni. 
Toată lumea are nevoie de prieteni; chiar şi dumneavoastră. 

— Am fost informat că sunteţi un catar de dată recentă. 

— E adevărat. 

— Ştiţi, aveţi un mare viitor. Zâmbetul lui Davis devenise 
ironic. Şi dacă tot aveţi de gând să vă schimbaţi religiile, aş 
putea să vă recomand alta care v-ar conveni mai mult din punct 
de vedere profesional. 

Jaime îl privi cu atenţie. Figura lui de bătrân sfinx zbârcit îşi 
păstra zâmbetul acela greu de interpretat; nu putea crede ce îi 
spunea bătrânul. Îl punea oare la încercare? li sonda reacţia? 
Sau poate că îl tatona în mod serios. 

— Acest gen de conversaţie este anticonstitutional, domnule 
Davis. 

— Nu. Câtuşi de puţin. Am un martor care va jura că nu am 
vorbit despre aşa ceva, spuse el arătând spre Gutierres, care îi 
acompania la masă. 

— Dumneavoastră vorbiti de îmbrăţişarea unei credinţe ca 
despre înscrierea într-un club. „Deveniţi membru al clubului 
meu. Veţi avea avantaje sociale şi poate profesionale.” 

— De ce vă miraţi? Oamenii se schimbă. Îşi schimbă slujba, 
religia, amanţii. Dumneavoastră ati divorţat acum câţiva ani şi 
în urmă cu câteva săptămâni v-aţi schimbat religia. De ce să nu 
o schimbaţi din nou? 

— În viaţă, e imprudent să refuzi alternativele, răspunse Jaime 
cu tact, dar nu există un câştig profesional care să-mi 
compenseze pierderea afectivă pe care aş suferi-o printr-o 
schimbare. 


— Aha! Davis îşi lărgi zâmbetul, aruncându-i o privire 
complice lui Gutierres, care îşi păstra expresia impasibilă. 
Blonda aceea; e adevărat? 

Fără să răspundă, Jaime se concentră asupra mâncării. 

După o pauză, tonul lui Davis se schimbă, în vreme ce 
zâmbetul se estompa. 

— Ceea ce s-a întâmplat acum o săptămână este foarte grav. 
Mă refer la Păzitori. Ne-au murit câţiva oameni şi mulţi dintr-ai 
lor, dar nu cei cu adevărat mai importanţi. Nu pot aştepta ca 
dumneavoastră să adunaţi dovezi ca să-i aduc în faţa justiţiei. 
Despre unii, nu vom dovedi niciodată nimic; eram încredinţat că 
White va vorbi, dar n-a făcut-o. Ştiu că voi, catarii, ati avut 
agenţi dubli infiltrati şi vreau să-mi daţi lista căpeteniilor 
supreme şi gradul lor de responsabilitate. Moartea lui Kurth 
rămâne în continuare nepedepsită, iar eu cunosc o altă formă 
de justiţie mai rapidă şi mai sigură. 

— Catarii nu o vor accepta niciodată. Principiul „ochi pentru 
ochi” este împotriva credinţei lor; este specific Dumnezeului cel 
rău, Dumnezeul urii. Cel din Vechiul Testament. Numele pe care 
vi le voi da vor fi doar ale celor despre care avem dovezi ca să-i 
aducem în faţa tribunalelor. 

— Ba eu cred în principiul „ochi pentru ochi”. Şi nu le cer 
nimic catarilor. Vă cer dumneavoastră. Oamenii ăia sunt încă 
periculosi şi trebuie să tai capul şarpelui înainte de a musca din 
nou. 

— Ceea ce insinuati este ilegal. Dacă eu vá dau numele, ştiind 
ce intenţii aveţi, devin complicele dumneavoastră şi pot merge 
la închisoare pentru asta. Nici nu mă gândesc să o fac. 

— Fir-ar sá fie, Jaime! Davis lovi în masă. Nu fi prost! 
Dumneata şi logodnica dumitale riscati tot atât, sau mai mult 
decât mine. Păzitorii cred în Vechiul Testament şi în răzbunare, 
iar voi le datorati mai mulţi „ochi”. M-am informat despre vechii 
catari; un anume Brice Largaud a scris: „În istorie, Biserica 
catară a fost aceea care a avut timp doar să ierte şi să dispară”. 
Ce aveţi de gând? Să-i iertaţi si să dispáreti din nou, în vreme ce 
ei îşi refac forţele şi se pot răzbuna? Bineînţeles, catarii nu sunt 
o sectă! Sunt o şleahtă de tâmpiţi! 

Jaime ridică din umeri. 


— Catarii nu vá vor ajuta niciodată să vă faceți 
dumneavoastră singur dreptate. Niciodată! Este împotriva 
principiilor fundamentale ale crezului lor. lar eu sunt de partea 
lor. 

— Nu fi prostánac! Vrei să te sinucizi? Uită de oamenii aceia. 
Îţi pui în joc propria viaţă. Şi, poate, şi pe a mea. Şi asta nu o sá 
ţi-o îngădui. Bătrânul făcu o pauză şi continuă apoi cu toată 
energia. Şi nu ţi-o mai cer, îţi poruncesc! Vreau numele acelora! 

Davis vorbea cu forţa sa de intimidare care-l făcuse legendar 
la Hollywood. Dar Jaime nu se simţi înspăimântat, dimpotrivă, 
simţea indignarea crescându-i înlăuntru şi se trezi urându-l pe 
acel bătrân zbârcit şi mărunt de statură. Îl ura mult mai 
dinainte. 

— Ce aveţi de gând să faceţi, Davis? Să creaţi din nou 
Inchiziția? Vă place să trimiteţi oameni pe rug, nu-i aşa? Vă 
place sá simtiti miros de carne arsă si să vedeţi suferinţa 
celorlalţi. Jaime se ridică în picioare. Simtea izbucnindu-i 
dinlăuntru un vechi şi adânc resentiment faţă de bătrân. După 
opt secole, vreţi sá repetati istoria, doar că având alte victime. 
Vreti să exterminați din nou, nu-i asa? Să nu contati pe mine! 

— Nu ştiu despre ce vorbeşti. 

Davis îl privea surprins. 

— Ei bine, eu ştiu. Jaime aruncă mânios şervetul pe masă. Vă 
mulţumesc pentru dejun, spuse el înainte de a întoarce spatele 
şi a se îndrepta spre ascensoare. Dar invitaţia a avut un preţ 
prea mare, adăugă cu jumătate de glas fără să se mai întoarcă 
cu faţa. 

Privirile întrebătoare ale lui Davis şi Gutierres se întâlniră. 

— Cum crezi că le merge? întrebă Karen. 

— Cu dificultăţi, dar sunt fascinati unul de celălalt, răspunse 
Jaime. Nu l-am mai văzut niciodată pe Ricardo atât de 
îndrăgostit, se ţine după Laura de parcă ar fi un adolescent. 

Jaime şi Karen se odihneau în leagănul din grădina bine 
îngrijită a familiei Berenguer, din Laguna Beach. Bougainvillea, 
trandafiri şi colibri. Beau bere Coroniţa şi masa era deja pusă în 
grădină. Joan Berenguer terminase de gătit o paella, pe care o 
puse mândru pe o másutá laterală. Bătrânul rămase în picioare 
lângă opera sa de artă şi anunţă în spaniolă: 

— Paella este gata şi trebuie să începem s-o mâncăm peste 
cinci minute! 

— Termin acum, don Joan, şi ne aşezăm la masă. Promit, cinci 
minute, informă Ricardo, care pregătea hamburgeri, ajutat de 
Laura. 

— Ce au spus? întrebă Karen. 

— Că trebuie să ne aşezăm la masă în cinci minute. 

— Când ţi-ai dat seama de Laura? 

— Când eram baricadati pe scară, mi-a explicat că ne-am 
cunoscut pe vremea catarilor. Suntem în viaţă graţie măiestriei 
de tintas şi sângelui ei rece. S-a comportat în schimbul de focuri 
de parcă ar fi avut obisnuinta a mii de bătălii. Deja înainte 
observasem la ea ceva ciudat şi în acelaşi timp familiar; la 
început, am alungat gândul, dar până la sfârşitul ciocnirii, eram 
sigur: ea este Miguel de Luisiân! 

Stegarul regelui şi, alături de Hug de Mataplana, cel mai bun 
prieten al meu de atunci. 

— Ti-am mai spus că, după învăţăturile catare, sufletele 
create de Dumnezeul cel bun nu au sex. Karen zâmbea 


amuzată. Sexul şi trupurile sunt născocirea Dumnezeului cel rău 
şi a demonului său ispititor. 

— Păi, ce festă ne-ar fi tras demonul dacă tu şi cu mine am fi 
avut parte de acelaşi sex, bâigui Jaime în glumă, pe un ton 
alarmat. Ce am fi făcut? 

— Nu ştiu ce ai fi făcut tu; dar ştii că eu măcar am o 
alternativă. Karen începu să râdă văzând expresia de pe chipul 
lui Jaime. E o glumă, prostule! 

Dar pe Jaime nu-l amuză comentariul şi rămase tăcut. 
Amintirea lui Kevin plutea acum între ei şi teama de ao pierde 
pe Karen peste câteva luni reveni ca un fulger. Dumnezeule! Să 
fie oare adevărat că se foloseşte de el? Vru să alunge afurisitul 
de gând; prezentul este cel care contează şi în acest moment ea 
este a lui. 

Karen se amuza, dar văzând norii de furtună din ochii lui 
Jaime, încercă să-l domoleascá: 

— Eşti norocos: iubita ta de atunci este iubita ta de azi. 

— Nevasta mea, i-o retezá Jaime. 

— De acord, nevasta, acceptă ea, sărutându-l pe obraz. Şi nu 
numai că i-ai găsit pe cei mai buni doi prieteni ai tăi, dar poate 
că vor sfârşi prin a se căsători. 

— Tu crezi? Ai vorbit cu ea? Jaime îşi recăpătă interesul şi 
plăcerea pentru conversaţie. Ce ţi-a spus despre Ricardo? 

— Că e foarte atrăgător şi că-l place mult, dar intuiesc că are 
o anumită problemă în ceea ce priveşte sexualitatea. Cred că ea 
e de părere că Ricardo e prea licentios; un depravat sexual sau 
cam aşa ceva. 

— Asta o credeam şi eu cu opt secole în urmă. Jaime râdea. 
Adevărul e că Ricardo a fost foarte afemeiat, dar cred că 
adevărata problemă este că Laura ştie prea multe. Ea îşi 
aminteşte de acea viaţă anterioară, iar Ricardo, nu. Si fireşte, să 
te culci cu un vechi prieten probabil că nu e atât de uşor, ştii tu, 
aduce a ticnealá. 

—Nu e vorba despre asta. Si Karen ráse. Eu cred cá 
dificultatea provine de la tradiţia puritană a familiei ei. 
Aminteste-ti că Laura a fost o Pázitoare a Templului absolut 
convinsă. Şi când îl întâlneşte pe Ricardo, acesta îi face tot felul 
de drăgălăşenii, o invită la dans, îi spune cât e de frumoasă şi îi 


propune să se culce cu el. Din dezinvoltura lui Ricardo, Laura 
înţelege că ăsta e stilul lui obişnuit şi ajunge la concluzia că 
prietenul tău e un depravat. 

— Ceea ce dovedeşte că am o secretară foarte isteaţă. Dar 
lucrurile vor merge bine. Ricardo e nebun după ea şi dispus să 
se cuminteascá. Aseară au ieşit împreună. Şi Ricardo mi-a 
povestit, foarte fericit, că ea s-a lăsat sărutată pe gură. Să vezi 
tu că ăştia doi se căsătoresc. 

— Da, dar va fi o relaţie dificilă. 

— Tot ce are valoare costă, filosofă el pe un ton sententios, 
gândindu-se la propriul său caz. 

— Vine acum salata! Toată lumea la masă! strigă Jenny, fiica 
lui Jaime, aducând un castron mare cu salată şi fiind urmată de 
bunica ei, Carmen. 

Începură cu toţii să mănânce cu poftă, iar invitatele láudará 
cu căldură paella lui Joan. 

— Mulţumesc, răspundea el fericit şi mândru. 

— Omul lui Dumnezeu! îl dojeni Carmen. Vorbeşte-le în 
engleză, că ele nu te înţeleg! 

— Ba înţeleg când le spun mulţumesc, se apără Joan. Şi de 
asta le vorbesc în spaniolă, ca să o înveţe. Să ştie ceva spaniolă 
le poate fi de mult folos în viitor. 

Ricardo şi Jaime schimbară o privire zâmbitoare, ştiind că se 
apropia una din acele certuri drăgăstoase în care soţii 
Berenguer se prindeau când aveau de faţă un public de prieteni. 

— Dom'le! Fii atent, Jaime! Carmen gesticula. Toată viaţa lui, 
tatăl tău m-a certat şi m-a bătut la cap cu limba catalană. ŞI 
acum, nepoatei lui şi americancelor vrea să le vorbească în 
spaniolă. Tu mă înţelegi? Ce pedeapsă pe capul meu să suport 
un bătrân cârcotaş! Apoi Carmen i se adresă din nou lui Joan: la 
vezi să nu le sperii pe fete şi ăştia doi să rămână flăcăi 
tomnatici! 

— Babá cicălitoare, îi reproşă Joan cu tandrete. Ce ti se 
întâmplă tie e că esti invidioasá că nu-ţi reuşeşte atât de bine 
orezul cubanez ca mie, paella. 

— Dar, tată! Jaime hotărî sá pună paie pe foc. la, spune, 
întotdeauna ne-ai obligat sá vorbim cu tine în catalană. De ce te 


lupti pentru ca mai întâi Jenny şi acum Karen si Laura sá 
vorbească în spaniolă? Ori ţi-ai schimbat principiile la bătrâneţe? 

— Vai, fiule! răspunse Joan zâmbind şi prefăcându-se 
resemnat. Mi-e teamă că, pentru ele, eu vin cu o generaţie prea 
târziu. Nici măcar n-au idee de locul unde m-am născut! 

— Măi să fie! Jaime continua să-l preseze. Aşadar, la 
bătrâneţe ai renunţat la idealurile tale! 

— Nu, Jaume, răspunse el táios. Doar că le-am adaptat 
climatului. 

Jaime rămase privindu-l dus pe gânduri, încercând sá 
ghicească ce vrea să spună cu asta şi o privi apoi pe Karen, care 
urmărea cu atenţie conversaţia, fără să înţeleagă nimic, dar 
intuind conţinutul. 

De la celălalt capăt al mesei, Ricardo îi spuse lui Carmen o 
glumă în engleză şi acesta îi răspunse cu un râs molipsitor la 
care se alăturară şi ceilalţi. 

Conversatia, acum în engleză, merse spre alte subiecte. 

* 


Masa se terminase, la fel si desertul. Carmen era cu Jenny; îi 
dáduse pe toti afará din bucátária ,ei” si nu accepta decát 
ajutorul nepoatei sale. 

Ricardo pretindea să-i arate Laurei florile cele mai ascunse din 
grădină, aşteptând poate ca recompensă un alt sărut. 

lar la masă, Joan Berenguer îşi savura cea de a doua cafea, 
paharul de brandy spaniolesc şi ţigara de foi cubaneză de 
contrabandă. De cealaltă parte a mesei, Jaime şi Karen îi ţineau 
companie pufăind şi ei câte o havană, în vreme ce soarele de 
iarnă scălda masa din grădină şi o adiere blândă mişca frunzele 
copacilor. Nimeni nu vorbea, iar senzaţia de pace era absolută. 
Jaime se gândi că acela era unul din momentele de care trebuie 
să te agăţi, să-i păstrezi amintirea. Era fericit. Dar întrebările 
reveneau ca să-i tulbure clipa. Cât timp avea să dureze 
povestea lui cu Karen? Nu avea răspuns, dar dorea să fie pentru 
totdeauna. Cát era real şi câtă manipulare? Ce doreau de fapt 
catarii? Cine era şeful ocult? li venea greu să creadă că ar fi 
Andersen. Marinarul elegant o fi el un mare avocat, dar după ce 
l-a văzut acţionând în ultimele zile, era sigur că nu el este 
liderul. Cine să fie? 


Ce importanţă are? îşi spuse el; în această viaţă, nu ai 
niciodată toate răspunsurile; trebuie să ştii să o trăieşti şi să te 
bucuri de ea cu toate incertitudinile ei. lar el voia să trăiască 
acele clipe la maximum. O privi pe Karen. Cât de mult o iubea! 
Ea îl privi pe el şi îi aruncă un zâmbet fermecător. Apoi îi făcu un 
gest de complicitate, arătând spre Joan. Jaime înţelese. 

— Joan, îi spuse în engleză, Karen are o întrebare pentru tine. 

— Spune-mi, frumoaso. Zámbea sub mustata lui albă. 

— Te rog, Jaime! protestă ea. Dacă este ceea ce cred, e ceva 
prea intim ca să îl întreb eu. Tu eşti fiul lui şi ţie îţi revine rolul 
de a formula acest gen de întrebări. 

— Bine, de acord, acceptă el şi făcu o pauză înainte de a 
întreba. Tată, ai plecat din ţara ta în căutarea libertăţii, ai 
traversat Mediterana şi apoi Atlanticul ca să mergi pe urmele ei 
până în Cuba. Apoi, ne-ai adus la New York şi în sfârşit în 
California, continuând în strădania ta. Ai găsit-o până la urmă? 
Eşti un om liber? 

Joan ascultase, afirmând din cap pe măsură ce vorbea fiul lui, 
dar când acesta a terminat, rămase nemişcat şi dus pe gânduri. 
Scoase două rotocoale de fum. Apoi privi spre copacii mai 
îndepărtați din grădină şi privirea lui se pierdu în orizonturile 
interioare. 

— Uite ce e, Jaume. Joan făcu o lungă pauză. Tatăl meu a 
murit pentru această doamnă numită libertate şi eu mi-am 
petrecut viaţa în căutarea ei. Dar, undeva, pe lungul meu drum, 
am simţit oboseala, m-am aşezat şi am hotărât să fac o învoială 
între idealurile mele şi limitele mele. 

Tinerii se priviră uimiţi, în vreme ce Joan se uita la ei ţinând 
havana aproape de gură. 

— Vrei să spui că ai renunţat la căutare? 

— Eu am spus doar că am făcut o învoială. 

— Dar învoiala înseamnă sá cedezi, să nu obţii ceea ce îţi 
doreşti, interveni Karen. Nu este o renunțare? 

— Da şi nu. 

Rámaserá tácuti, privindu-l în aşteptarea unei lămuriri. Joan 
sorbi încet din brandy, bău puţin din espresso, trase cu nesat 
din ţigara de foi şi le zâmbi. 


— Cu mulţi ani în urmă, un prieten al meu mi-a spus că 
învățase să facă o învoială între visurile lui şi limitele lui. Omul 
colindase lumea urmărindu-şi visurile. lar visurile lui alergau 
întotdeauna mai repede decât el. Atunci, eu m-am scandalizat, 
poate tot atât de mult ca şi voi cu o clipă în urmă. Dar viaţa m-a 
învăţat că, pentru a câştiga, trebuie de multe ori să negociezi. 
De când prietenul meu a căzut la învoială cu sine însuşi, a reuşit 
să viseze la lucrurile uşor de atins şi, în felul acesta, şi-a realizat 
până la urmă visurile. Joan făcu o pauză repetând ceremonia cu 
brandy-ul, ţigara de foi şi cafeaua. Voi ştiţi, dragii mei Karen şi 
Jaume, ce este libertatea? 

— Bine... Jaime începu un răspuns. 

— O utopie, i-o retezá Joan. Libertatea este un concept, ceva 
care există doar în minte şi care este diferit pentru fiecare 
individ şi are o latură fizică şi o alta mentală. Odată ce latura 
fizică este satisfăcută la un nivel minim rezonabil, restul 
aparţine minţii. Libertatea este puterea cuiva de a face ceea ce 
doreşte. Eu am învăţat să ştiu să doresc. Eu fac ceea ce doresc. 
Sunt liber. 

Rămaseră privindu-l căzuţi pe gânduri, în vreme ce Joan se 
întorcea la cafea, la ţigara de foi şi la brandy. 

— Granpa! Jenny veni în fugă de la bucătărie urmată de 
Carmen, care aducea o nouă cafetieră aburindă. Fetiţa se aşeză 
lângă Joan şi, apucându-l de braţ în mod posesiv, îi ceru: 
Bunicule, povesteşte-ne ceva din Cuba sau din Spania. 

— Da, iubito. Şi, zâmbindu-le adulţilor, le spuse: Dar să nu 
cádeti la învoială înainte de şaizeci de ani. 

— De ce nu înainte? întrebă Karen. 

— Pentru că, dacă faceţi învoiala prea devreme, nu veţi mai 
avea ce să le povestiti nepoților voştri. 

— Un mesaj ciudat în poşta electronică. Davis ridică ochii din 
contractele pe care le verifica şi îl privi pe Gutierres. Este 
adresat dumneavoastră cu copie pentru mine. 

— Despre ce e vorba? 

— Permiteti-mi să vi-l pun pe ecran. Gutierres intră în e-mailul 
lui Davis folosind parola secretă a acestuia. Acesta este. Fiţi 
atent. Lista liderilor sectei. Lista cu numele angajaţilor şi gradul 
lor de implicare. Redus. Mediu. Înalt. Mult mai mult decât aţi 
cerut. 

— Mă bucur. Ştiam eu că, în fond, Berenguer este de partea 
mea. E mai bine să-i scoţi ochiul duşmanului înainte de a ţi-l 
scoate el ţie. Davis făcu o pauză privind ecranul şi adăugă apoi 
cu voce joasă: White şi Douglas sunt morţi, iar pe Nick Moore îl 
aşteaptă judecata şi ani de închisoare. Vom mai vorbi când o să 
iasă. Arătă numele de pe ecran. Ştii ce ai de făcut. Începe cu 
Cochrane şi ăştia doi, ca lideri principali. Când o să termini, îi 
vom verifica pe următorii de pe listă. 

— Da, domnule. 

Gutierres notă numele în agendă şi Davis se întoarse la 
contracte, cu naturalete, ca si cum, în loc de execuţii, ar fi 
comandat doar o cafea. 

După câteva minute, Gutierres reîncepu conversaţia. 

— Dar aici e o ciudatenie. Accesul la e-mailul Lindei Americo 
nu s-a anulat când a fost asasinată; numele ei apare ca 
semnatară a mesajului şi au folosit computerul şi parola ei 
personală ca să-l transmită. Totul, ca şi cum ea l-ar trimite; dar, 
bineînţeles, ştim că a murit. Glasul lui Gutierres suna ironic: Un 
mesaj de pe altă lume? 


— Nu, Gus, răspunse Davis după ce se gândi. Morţii nu trimit 
mesaje. Aceasta e o modalitate sigură de a trimite informaţii 
fără să se lase urme. Foarte abil, în special dacă după aceea 
există morţi şi lucrurile se complică. In plus, ştii că domnişoara 
Americo era catară, iar catarii cred în reîncarnare. Să avem 
puţină credinţă, Gus. Linda Americo s-a reîncarnat şi ne cere să 
facem dreptate în privinţa asasinilor ei. Cu un zâmbet, adăugă: 
Da. Imi place ideea. Mesajul provine de fapt de la Linda. lar 
Berenguer este un bun catar care n-ar da niciodată o informaţie 
care să conducă pe cineva la pedeapsa cu moartea. Nu spun 
catarii că ei sunt Biserica iubirii? 

Gutierres afirmă din cap. 

— Ei bine, Berenguer este catar din pricina iubirii. A iubirii 
pentru o femeie. Davis privi, căzut pe gânduri, peste masa de 
nuc, dincolo de ferestre, spre un albastru Ocean Pacific şi 
adăugă: Este îndrăgostit, dar nu cred să iubească nici orbeşte, 
nici la nebunie. Nici nu pare să fie un tip care să-şi piardă capul 
pentru o iubire catară pură. 

— Am impresia că nu Berenguer a trimis acest mesaj, îl 
întrerupse Gutierres. 

— Bineînţeles că el l-a trimis. Cine, dacă nu el? 

— Informaţia este prea completă; sunt nume de oameni de 
mică importanţă, este mult mai mult decât i-aţi cerut. A fost 
trimis de cineva care doreşte să eradicăm până la ultimul 
Păzitor. Cineva care urmăreşte să obţină puterea în interiorul 
corporației. Ar putea fi adevăratul numărul unu catar, liderul 
ocult. 

— Poate că ai dreptate şi catarii pun ceva mai mult la cale, 
dar mesajul l-a trimis Berenguer. Imi place băiatul ăsta, cred că 
îmi este loial şi ne poate fi util în viitor; fără Păzitorii Templului 
care să păstreze echilibrul, poate că peste câţiva ani vom avea 
prea multi catari fanatici în corporație. Şi atunci, va trebui să 
facem ceva în această privinţă. 

Gutierres îl privi atent pe bătrân şi ştiu că se gândea pe 
termen foarte lung. Bineînţeles că Davis nu credea în 
reîncarnare! Era un efort inutil pentru el: nu credea că va muri! 


Pretorianul se gândea în continuare că mesajul nu venea de la 
Berenguer. Ridică din umeri, nu din indiferenţă, ci pentru că 
durerea unei premonitii îi musca din nou şira spinării. 

Ecranul  pâlpâi; nişte degete nervoase tastară parola: 
„Arhanghelul”. Mouse-ul merse la „mesaj nou”. 

„Fraţilor, ieri, un altul dintre ai noştri a fost asasinat. Mulţi au 
căzut în bătălia de la lerihon, dar masacrul continuă. 

Davis îşi ia o crudă răzbunare, dacă vă cunoaşte identitatea, 
sunteţi în primejdie de moarte. 

Trebuie sá vá páziti. Fugiţi cei care vă simtiti ameninţaţi. 
Acum, trebuie să ne ascundem şi să facem penitentá ca să fim 
demni în ochii lui Dumnezeu. Prin această înfrângere, El a vrut 
să ne înveţe umilinţa. Dar jur în faţa Domnului că trebuie să ne 
întoarcem şi că răzbunarea noastră va fi biblică. 

Aşteptaţi mesajul meu; aşteptaţi cu credinţă apelul meu. 
Arhanghelul al II-lea.” 

Mâinile se odihniră pe tastatură şi un hohot de plâns rupse 
liniştea nopţii când mesajul îşi luă zborul spre numeroasele sale 
destinaţii. 

Câteva ore mai târziu, în zorii zilei de sâmbătă, un alt mesaj, 
foarte diferit, era lansat pe Internet: 

„Fraţi / surori catari de gradul întâi, 

Dumnezeul cel bun ne-a acordat victoria şi oamenii noştri 
controlează deja posturile-cheie din corporație. 

Fiara a fost biruită şi duşmanii noştri continuă să cadă în 
mâinile lui Davis. 

Acum, trebuie sá ne consolidám cu discreţie poziţiile. La 
momentul oportun, fiecare va primi instructiuni precise. 

Corporaţia va fi amvonul pentru răspândirea credinţei 
noastre.” 

Nişte degete de femeie, cu două unghii de la mâna dreaptă 
tăiate scurt, tastară semnătura: „Linda Americo”. Odată 
transmis mesajul, s-au grăbit să-l şteargă. 

Femeia închise computerul şi, în linişte, ca să nu-l trezească 
pe partenerul ei, se întoarse în pat. 

